
HELSINGISSÄ 1914. 


HELSINKI 1914, 
K. F. PUROMIEHEN KIRJAPAINO O-.Y,. 


S omen varhemman keskiajan mäkilinnat ovat vasta pääkohdittain 
tulleet kaivamalla tutkituiksi. Niistä voidaan siis vastaisuudessa toivoa 
vielä ei ainoastaan irtonaisia löytöjä vaan myöskin lisäselvitystä moniin 
hämäriksi jääneisiin varustusten ja rakennusten kohtiin. Saavutettujen 
tulosten julkaiseminen on kuitenkin nyt jo näyttänyt tarpeelliselta, varsin- 
kin kun ei ole tietoa siitä, milloin tämä työläs ja aikaa sekä varoja kysyvä 
tutkimus on loppuun saatettavissa. Tässä nyt julkaistavassa tutkimuksessa, 
joka ei siis voi olla tyhjentävä eikä lopullinen käsittely aineestaan, on rajoi- 
tuttu pääasiassa linnarakennusten ja linnojen fortifikatoorisen puolen sel- 
vittämiseen yleisen linnakehityksen pohjalla. 

Ne kaivausmetodit, joita olen linnoilla käyttänyt, ovat pääpiirteissään 
samat kuin meillä ja Skandinaviassa esihistoriallisten muinaisjäännösten 
tutkimisessa käytetyt. Ensimäisen opastuksen niiden sovelluttamisessa 
linnojen tutkimiseen olen saanut toht. Hj. Appelgren-Kivalolta, jonka 
tutkimukset sekä pakanuudenaikaisilla että useammilla keskiajan mäki- 
linnoillamme ovat olleet työni tärkeitä edellytyksiä. Tästä sekä muista 
saamistani ohjeista ja neuvoista niin hyvin lutkimusteni kuluessa linnoilla 
kuin teosta kokoonpannessani olen toht. Appelgren-Kivalolle suuressa 
kiitollisuuden velassa. 

Siitä harrastuksesta ja auliudesta, jota tutkimuksiani kohtaan linnoilla 
on maanomistajain ja paikkakuntalaisten puolelta osotettu, milloin ilmaisen 
työn muodossa milloin missäkin avussa, lausun täten syvimmät kiitokseni. 

Vihdoin on mieluinen velvollisuuteni kiittää kaikkia niitä sekä koti- 
että ulkomaisia tutkijoita ynnä muita henkilöitä, jotka tavalla tai toisella 
ovat edistäneet työtäni. Erittäin on minun kiittäminen valtionarkeologia, 
professori J. R. Aspelinia, joka hyväntahtoisesti on jättänyt käytettäväk- 
seni muistiinpanojaan ja keräyksiään sekä aina ollut valmis neuvoillaan 
ja runsailla lähdetiedoillaan avustamaan tutkimuksiani ja joka m. m. on 


IV 


tarkastanut teokseni korehtuurissa. Erikseen tulee minun myöskin kiit- 
tää toht. U. T. Sireliusta, jolta olen saanut tutkimukselleni arvokkaita 
tietoja erittäin kansanomaisten rakennusten alalta, ylioppilas Sigurd Sten- 
bäck'iä, joka kahtena kesänä on ollut minulle kaivauksissa apuna, sekä 
toht. Heikki Ojansuuta, joka oman aikansa niukkuudesta huolimatta on 
hyväntahtoisesti lukenut teokseeni yhden korehtuurin. 

Helsingissä 14 p:nä toukokuuta 1914. 


Juhani Rinne. 

Kuv. 1. Helsingborgin »Kärna» 1500-luvun lopulla, G. Braunin mukaan '. 


Katsaus keskiajan linnoihin Keski-Europassa 
ja Pohjoismaissa. 


Johdatus. 


Yleispätevän kokonaiskuvan antaminen keskiajan linnarakennuksista 
ylimalkaan, olipa sitten kysymys mistä Europan erikoisalueesta tahansa, 
on tutkimuksen nykyisellä kannalla ollen vielä sangen vaikea tehtävä, 
jopa miltei mahdoton tyydyttävästi suorittaa. Tähän on syynä etupäässä 
linnojen oma laatu tutkimusobjektina. Jos verrataan linnoja tässä suh- 
teessa esim. kirkkorakennuksiin, havaitaan viimeksimainituissa asemaan, 
tilanjakoon, jopa rakennustapaankin nähden suurta säännönmukaisuutta, 
kun sen sijaan linnat ovat enimmäkseen yksinään olevia organismeja, 
jotka kussakin eri tapauksessa ovat mukautuneet omalla tavallaan paikan 
vaatimusten ja rakentajan tarpeiden ja tarkoitusten mukaisiksi. Sitä vaih- 
teluille ja muutoksille herkkää arkkitehtuurikoristelua, joka kirkkojen tut- 
kimusta auttaa usein hyvinkin varmoihin aikamääräyksiin, tapaa linnoissa 
harvoin, ja rakennusta valaisevia asiakirjatietoja on niistä, erittäin mitä 
vanhempiin aikoihin tulee, tavallisesti niukasti saatavissa. Useimmiten 
viimeksimainitut rajoittuvat vain linnan pelkkään mainitsemiseen, ja jos 
niistä onnellisessa tapauksessa saadaankin tietää linnan perustamisaika, 
jättävät ne kuitenkin tavallisesti hämäräksi minkälainen linna ensiasus- 
saan oli. Lisäksi tulee se seikka, että linnat ovat olleet alituisten hävi- 
tysten, muutosten ja uudistusten alaisia, joten vanhemmat laitokset ja 
muodot niissä ovat yleensä joko hävinneet tai peittyneet ja käyneet siten 
vaikeiksi tutkimuksen selvittää. 


' Hildebrand, Sveriges Medeltid II, s. 755. 

Keski-Europassa on linnain tutkimiseen jo aikaisin kiinnitetty huomiota 
ja erittäin on viime sataluvun keskivaiheilta alkaen siihen ahkerata työtä 
omistettu. Tästä ovat todisteena paitsi ne lyhyet selonteot linnoista, jotka 
sisältyvät useimmista Keski-Europan osista toimitettuihin ja Bau- und Kunst- 
tai Bau- und Altertumsdenkmäler nimillä julkaistuihin muinaisjäännösten 
luettelosarjoihin, lukuisat, enemmän tai vähemmän seikkaperäisiin tutki- 
muksiin perustuvat linna-monografiat ja laajempia aloja, eri maakuntia tai 
maita käsittelevät linnatutkimukset, jotka Europan muinaistieteellisessä 
kirjallisuudessa jo muodostavat varsin huomattavan osan. Ne erilaiset 
tulokset, joihin eri tutkijat ovat tulleet linnojen kehityshistorian yksityis- 
kohdista, niiden tunnusmerkillisistä ominaisuuksista eri kehitysasteilla, ryh- 
mitysperusteista j. n. e., osottavat kuitenkin selvästi, että se yksityisten lin- 
nojen seikkaperäinen selvittäminen, joka yksinään voi antaa yleisille johto- 
päätöksille kiinteän pohjan, ei ole täälläkään ennättänyt tulla vielä tarpeel- 
lisessa määrässä suoritetuksi. Niiden tulosten pohjalla, joita tähänastinen 
tutkimus Keski-Europan linnojen alalla on saavuttanut, koetan tässä luoda 
lyhyen katsauksen niihin, kiinnittämällä etupäässä huomiota näiden lin- 
nojen varhaisimpaan esiintymisaikaan ja yleensä kysymyksiin, joilla 
meidän vanhimpien linnojemme selvittämiselle on merkitystä '. 


Keskiajan muurattujen linnojen alku Keski-Europassa on johdettu 
milloin ajanlaskumme ensimäisen vuosituhannen keskivaiheilta, milloin 
sen lopulta. Entisille roomalaisalueille täällä asettuneet »barbarit> olivat 
ottaneet haltuunsa roomalaisten kaupungit, linnat ja muut rakennukset, 
näitä ainakin jossain määrin korjaillen ja ylläpitäen, kuten näiltä ajoin 
säilyneet tiedot nimenomaan todistavat. Mutta uusiakin linnoja näyttää 
rakennetun roomalaisten esimerkkien mukaan, ja sellaisista ovat sekä 
ajan historialliset lähteet että traditsioni säilyttäneet tietoja. Niinpä kertoo 
Poitiersin piispa Venantius Fortunatus (+ heti jälk. 600) Trierin piispan 
Nicetiuksen (527 —566) rakentaneen eräälle vuorenkukkulalle Moselin ran- 


1 Tärkeimpiä yleisesityksiä Keski-Europan linnojen alalta on Otto Piperin Burgenkunde, 
Bauwesen und Geschichte der Burgen zunächst innerhalb des deutschen Sprachgebietes, 
2 Aufl., Miinchen u. Leipzig 1905—1906, jonka pohjalla pääasiallisesti m. m. H. Bergner 
on laatinut lyhyemmän esityksensä linnoista teokseensa Handbuch der Biirgerlichen Kunst- 
altertiimer, Leipzig 1906, I, s. 58—107. Näihin lähteisiin nojautuu ensi sijassa tämäkin esi- 
tys Keski-Europan linnoista, mutta huomioon on siinä otettu muitakin edempänä mainit- 
tavia tutkijoita. 

nalle linnan, jonka kolmikerroksista marmoripilareilla seisovaa pääraken- 
nusta ympäröi 30 tornilla varustettu kehämuuri, siitä Moselin rantaan läh- 
tevine kaksine muurinhaaroineen, ja jonka ulkopuolella toisella läheisellä 
kukkulalla oli yksinäinen (vartio-?) torni ja kappeli. Tarinat taas tietävät 
lukuisat tornit ja linnat muinaisessa Austrasiassa tämän frankkilaisvallan 
julmuudestaan tunnetun Brunhilde-kuningattaren (i 613) rakennuttamiksi, ja 
toisiin linnoihin nykyisen Saksan alueilla ne liittävät Austrasian ja Neustrian 
yhteisen kuninkaan Dagobertin (628—638) nimen!. Mutta näiden varhai- 
simpien linnojen jätteitä ei tutkimuksen ole helppo selvittää tai roomalai- 
sista esikuvista erottaa. Roomalainen rakennustekniikka pysyi nim. uusilla 
tulokkaillakin voimassa niin kauvan kun roomalaisia työmiehiä ja mesta- 
reila oli käytettävissä ja vasta kun uudet kansanainekset itsekin ryhtyivät 
suurempiin rakennustöihin käsiksi, etäännyttiin roomalaisten rakennus- 
traditsioneista ja heidän etevä tekniikkansa unohtui yhä enemmän. Mutta 
huono kalkkilaasti, epäsäännöllinen kivien meisselöiminen, raaka kon- 
struktsioni y. m. tällaiset seikat, joiden on sanottu olevan m.m. frankkien raken- 
nustavalle ominaisia merovinkihallitsijain aikana ?, eivät anna tutkimukselle 
riittävän varmoja osviittoja linnojen selvittämisessä ja mielipiteet niiden van- 
himmista edustajista ovat sen vuoksi edelleen eriäviä. Sen sijaan että toht. 
Edv. Paulus on koettanut todistaa esim. Hohen-Neuffenin linnan Wiirttem- 
bergissä palautuvan aina Itägoottien kuninkaan Theodorik Suuren (f 526) 
aikaan * tai Krieg von Hochfelden, Jähns * y. m. ovat todistaneet esim. Salz- 
burgin linnan (lähellä Neustadtia) olevan merovinkilaista alkuperää, on Otto 
Piper terävällä kritiikillään osottanut nuo todistukset kestämättömiksi, ja 
itse tullut siihen johtopäätökseen, että merovinkien aikana ei olisi kivestä 
itsenäisiä linnoja heidän valtakunnassaan ensinkään rakennettu”. Vasta 
karolinkien ja erittäin Kaarlo Suuren (768—814) ajoilta alkaen tapahtuu 
huomattava rakennustaidon uusiutuminen Saksassa yleensä ja näiltä ajoin 


1 Vrt Max Jähns, Handbuch einer Geschichte des Kriegswesens von der Urzeit bis zur 
Renaissance, Leipzig 1880, s. 595—7; Piper, Burgenkunde, 2 Aufl., s. 112—115. 

* Jähns, Geschichte des Kriegswesens, s. 595. 

* Die Kunst- und Altertums-Denkmale im Königreich Wiirttemberg, Schwarzwaldkreis, 
s. 204—09, 455—60. 

* G. H. Krieg von Hochfelden, Geschichte der Militair-Architektur in Deutschland 
mit Beriicksichtigung der Nachbarländer von der Römerherrschaft bis zu den Kreuzziigen, 
Stuttgart 1859, s. 187 j. s.; Jähns, Geschichte des Kriegswesens, s. 596—7. 

* Burgenkunde, 2 Aufil., s. 112, 114, 115. 

Piper katsoo keskiaikaisen linnarakennuksenkin ahtaammassa merkityk- 
sessä alkavan. Mutta vallitsevina ovat vielä tähänkin aikaan, samoin- 
kuin aikaisemmin ja osittain paljoa myöhemmin, maasta ja puusta 
rakennetut sekä muuraamattomat kivivarustukset, joiden vähittäistä väis- 
tymistä muurattujen linnojen tieltä Piper kuvaa sanoessaan, eitä 900-luvun 
linnoissa ei vielä voida ilman muuta muurausta edellyttää, 1000-luvun 
linnoissa on muurauksen esiintyminen yhä enemmän todennäköinen, 
mutta 1100-luvulla on niissä huomattavampia puurakennuksia tuskin enää 
rakennettu, lukuunottamatta erinäisiä tapauksia, joissa puurakennuksia 
linnoissa esiintyy vielä seuraavallakin vuosisadalla '. 

Pitämällä silmällä yksinomaan itsenäisiä muurattuja linnoja on Berg- 
ner * asettanut niiden alun vuoteen 900 ja Piper aikaisemmin 1000 vuoden 
vaiheille”. Mutta kieltämättä on niillä silloin jo pitkällinen kehitys taka- 
naan, joka alkaa viimeistään samalla kun varsinaiset keskiaikaiset valtiot 
syntyvät muinaisen Rooman vallan alueille ja jonka yksityiskohtainen 
selvittäminen vielä on tutkimuksella edessään. Tästä tunnemme nykyään 
vaan muutamia yleisiä piirteitä, mutta ennenkun käymme niiden esittä- 
miseen, on meidän luotava silmäys niihin esikuviin, joiden pohjalla tämä 
kehitys suoriutuu, s. o. roomalaisiin linnoihin ja vanhempiin esihistorial- 
lisiin linnavarustuksiin. 


Roomalaisetkin linnoitukset olivat vanhempina aikoina maavarustuksia, 
joissa tarpeelliset rakennukset olivat puusta ja vasta Hadrianus-keisarin 
aikana, ajanlaskumme toisella vuosisadalla, ruvetaan niitä muuraamaan 
kivestä !. Tyypillinen roomalainen linna, >kastelli>, oli asemaltaan kul- 
miltaan pyöristetyn neliön tai suorakaiteen muotoinen ja sen pääosia 
olivat kehämuuri sitä ulkopuolella seuraavine valleineen ja hautoineen 
sekä linnoituksen keskustassa palatsimainen linnarakennus, >praetorium>, 
joka ei kuitenkaan ollut aiottu linnan viimeiseksi turvapaikaksi, linnaksi 


' Burgenkunde, 2 AufIl., s. 116, 118, 121—2. 

? Biirgerl. Kunstaltertiimer 1, s. 62. 

* Abriss der Burgenkunde, 2 Aufl., Leipzig 1904, s. 11—12. 

* Roomalaislinnoista antaa seikkaperäisen kuvauksen insinöörieversti A. v. Cohausen 
laajassa teoksessaan Der Römische Grenzwall in Deutschland, Wiesbaden 1884 johon 
myöhemmin, v. 1886, ilmestyi lisäys Nachtrag. Vrt. myös A. v. Oppermann ja C. Schuchhardt, 
Atlas vorgeschichtlicher Befestigungen in Niedersachsen, Hannover 1887—1905, s. 58; 
R. Forrer, Reallexikon der prähistorischen, klassisechen und frihchristlichen Altertimer, 
Berlin u. Stuttgart 1907, s. 394—5. 

linnassa, vaan päällystön asunnoksi y. m. tarkoituksiin. Se sijaitsi joko 
tasaisella maalla tai vähäisellä ylänteellä, joka välistä oli keinotekoinen. 
ja linnan keskustasta johti leveä tie jokaisen sivun keskellä olevaan 
porttiin, joten hyökkäys voitiin esteettömästi toimittaa mille puolelle 
tahansa (vrt. kuv. 2). Roomalaisessa kastellissa ei milloinkaan ollut 
torneja linnan sisällä, sen sijaan oli kehämuuri siinä tavallisesti varus- 
tettu torneilla, jotka olivat sijoitetut säännöllisten välimatkain päähän 
toisistaan. Vallihaudat, jotka säännöllisesti olivat niin lähellä kehämuuria, 
että siltä voitiin keihäillä ulommaisenkin vallihaudan ulkoreunalle heittää, 
eivät ulottuneet porttien edustalle, jossa tie aina oli katkaisematon ja 
tasainen. Esilinnaa siinä ei myöskään ollut milloinkaan. Cohausen 
sanoo! kastellin paikkaa valitessa pidetyn silmällä m. m. juomaveden 
läheisyyttä, mutta että luonnon tarjoomaa suojaa ei niissä milloinkaan 
olisi huomioon otettu. »Kun Vegets (IV,10)>?, hän lisää, »puhuu kas- 
telleista ylänteillä ja vuorilla ja suosittelee (1,23) kolmikulmaisia ja puoli- 
ympyriäisiäkin kastelleja, jos paikka niin vaatisi, sekä varottaa (1,22) 
korkean vuoren läheisyydestä, jonka vihollinen voi ottaa haltuunsa, on 
se kateederiviisautta», jota Cohausenin mukaan ei missään olisi nouda- 
tettu. Tästä vakuutuksesta huolimatta ovat toiset tutkijat, kuten m. m. 
Piper huomauttaa?, tavanneet lukuisia kastelleja, erittäin roomalaisvallan 
loppuajoilta, sekä vuorille että veden suojaan rakennettuina ja asemaltaan 
monella tavalla säännöllisen nelikulmion muodosta poikkeavina. Näytteen 
tällaisesta, jo keskiaikaista linnaa muistuttavasta vuorikastellista kuvaan 
tähän (kuv. 3) Edv. Pauluksen mukaan%. Toinen asia on, ovatko sitten 
kaikki nuo roomalaisiksi otaksutut tavallisesta kastellityypistä poikkeavat 
linnat todellakin roomalaisia, vaiko roomalaisten esikuvain mukaan myö- 
hemmin — rakennettuja. Ainakin muutamia tällaisia on Schuchhardt 
katsonut voivansa lukea ifrankkilaisiin ja väittänyt toisten olevan vasta 
karolinkien ajalta peräisin *. 


' Grenzwall, s. 335. Ylempänä mainituista muista kastellin pääominaisuuksista kts. 
erittäin siv. 335—6, 341—44. Vrt. myös Piper, Burgenkunde, 2 Aufl., s. 96—7. 

? Viittaukset osottavat kohtia Vegetiuksen teoksessa Epitome institutionum rei militaris. 

* Burgenkunde, 2 Aufl., s. 39 j. s.; vrt. myös Bergner, Biirgerl. Kunstaltertiimer 1, 
s. 64. 

* Die Kunst- und Altertums-Denkmale im Königreich Wirttemberg, Schwarzwald- 
kreis, s. 84, kuva s. 292. 

* Atlas vorgeschichtlicher Befestigungen, s. 57—8. 


Lg 


Paitsi kastelleja oli roomalaisilla eri tarkoituksiin rakennettuja pikku- 
linnoituksia, torneja (burgi), linnoitettuja tulliasemia (mansiones) ja vartio- 
eli merkinantolinnoja (speculae), jotka monessa suhteessa tulevat keski- 
ajan linnoja lähemmäksi kuin kastellit!. Näistä ovat tässä suhteessa 
huomattavia erittäin vartiolinnat, jotka tavallisesti sijaitsivat korkeilla 
vuorilla tai ylänteillä ja jotka muodosti pääasiassa vain paaluaitauksen 
tai kehämuurin ympäröimä yksinäinen torni. Tällaisista antavat käsi- 
tyksen tähän Cohausenin mukaan? jäljentämäni vartiolinna tunnetun 


PORTA PÄÄETORIA 

1: 5000 
Kuv 2. Saalburgin roomalaiskastelli Hom- Kuv. 3. Roomalaiskastelli Unter-Iflingenin 
burgin (v. d. Höhe) luona. Jacobin luona Wiirttembergissä (Oberamt Freuden- 
mukaan %. stadt). Edv. Pauluksen mukaan. 


Trajanuksen patsaan dacialaissotia esittävistä relieffeistä (kuv. 4) ja 
Biberlikopfin vuorella lähellä Wesenin kaupunkia Saksassa v. 1853 esiin- 
kaivetun roomalaisvartiolinnan jäännökset (kuv. 5), tähän jäljennetty 
Piperin mukaan'. Edellisessä nähdään kaksikerroksinen torni nähtävästi 
kehän muodostavan paaluaitauksen keskellä, jossa on porttiaukko samalla 


' Vrt. Piper, Burgenkunde, 2 Aufl., s. 54—59; Bergner, Biirgerl. Kunstaltertämer 1, 
s. 64—5. 

2? Grenzwall, TI. III, kuv. 7. 

* Forrer'in teoksesta Reallexikon der präh., klass. u. friihchristl. Altert., s. 395. Isom- 
man kehämuurilla varustetun kastellin sisällä nähdään vanhemman neliönmuotoisen 
maalinnan jäännökset. 

* Burgenkunde, 2 Aufl., s. 56—7. 

kohdalla kuin torniin johtava ovi. Tornin toisen kerroksen kohdalla on 
puinen käytävä ja sen kaidepuuhun nojautuu sytytetty merkinantosoihtu. 
Jälkimäisessä on kehämuuri täysin umpinainen, ilman porttiaukkoa, ja 
torni on sen laidassa kiinni. Molemmissa on torniin vievä ovi maan 
tasalla. Näin ei ollut Cohausenin mukaan laita kaikissa tämän tapaisissa 
torneissa, vaan toisissa vei ovi suoraan tornin toiseen kerrokseen, johon 
noustiin ulkoa helposti poistettavia tikapuita myöten!, kuten keskiajan 
linnojen sydäntorneissa oli laita. 


Keski-Europan esihistoriallisista linnoista on Hj. Appelgren (A.-Kivalo) 
teoksessaan Suomen Muinaislinnat? tehnyt selkoa, joten voin tässä tyy- 

Kuv. 4 Roomal. vartio eli merkinanto- Kuv. 5 Roomal. vartiolinna lähellä Wesenin 
linna. Relieffikuva Trajanuksen patsaassa. kaupunkia Saksassa. 


tyä huomauttamaan vain niiden pääpiirteistä. Näissä oli luonnon suoja 
aina tärkeä, jonka vuoksi ne säännöllisesti sijaitsivat joko korkeilla jyrkkä- 
seinäisillä vuorenkukkuloilla, jokien tai syvien laaksojen piirittämillä tai 
ainakin joiltakin puolilta rajoittamilla törmillä tai sitten veden tai vetelän 
suomaan ympäröimillä saarilla tai niemekkeillä, jotka helposti voitiin 
maan yhteydestä vallilla tai vesihaudalla katkaista. Keinotekoiset varus- 
tukset niissä, muuraamattomat kivikehät, maavallit, haudat y. m., tarkoit- 
tivatkin etupäässä luonnon antaman suojan täydentämistä ja edelleen 
lujittamista. Puolustusjärjestelmä perustui niissä periaatteeseen, että puo- 
lustaja sai taistella korkeammalta asemalta kuin vihollinen ja tätä peri- 
aatetta pidettiin silmällä sekä linnan paikkaa valitessa että keinotekoisia 


' Grenzwall, s. 345. 
* Suomen Muinaismuistoyhdistyksen Aikakauskirja XII, s. X-XIX 

varustuksia järjestettäessä, miten niiden muoto muutoin saattoikin vaih- 
della paikallisista luonnonsuhteista, linnan tarkoituksesta, rakentajain tek- 
nillisistä kyvyistä y. m. seikoista riippuen'. Alkeellisimmat linnat ovat 
yksinkertaisia kivi- tai maavalleja, jotka piirittävät vuoren kukkulaa tai 
hiekkatörmää joko ainoastaan sen loivasivuisimmilta puolilta, jos joku tai 
jotkut syrjät ovat niin jyrkät, että ne ilman keinotekoista varustustakin 
ovat tarpeeksi suojatut (vrt. kuv. 6) tai täydellisessä kehässä, ellei ylös- 
pääsemätöntä sivua paikalla ole (vrt. kuv. 7). Usein kahdennetaan 
kehävalli joko osittain tai kokonaan, jopa rakennetaan useampia valleja 
sisäkkäin (vrt. kuv. 8, 10). Edellisessä tapauksessa sulkee ulkovalli pää- 
vallin eteen segmentin- tai puoliympyränmuotoisen =esivarustuksen, 
jonka valli on päävallia alempana ja sitä niin lähellä, että päävallilta 
voidaan sen puolustamista avustaa ja että vihollinen sen sisäpuolelle 
päästyään joutuu ahtaaseen tilaan, jossa sitä päälinnalta voidaan tehok- 
kaammin ahdistaa (vrt. kuv. 7). Jälkimäisessa tapauksessa on sisäpuolinen 
valli niinikään säännöllisesti ulkomaista korkeammalla ja vallien välit 
muodostavat ahtaan solan, jota myöten linnan sisustaan pyrkivä viholli- 
nen on kaiken aikaa sivutuholle alttiina *. Edelleen tuetaan valleja hau- 
doilla, joita on pidetty myöhäisempinä varustuskeinoina, koska ne edel- 
lyttävät sellaisia kehittyneempiä työkaluja kuin lapioita, kuokkia, kanto- 
koreja y. m.* 

Erityistä mainitsemista ansaitsee linnatyyppi, jossa esivarustus on 
muuttunut laajaksi suljetuksi kehäksi, joka usein on päälinnaa suu- 
rempi (vrt. kuv. 9, 10) ja jota itsenäisenä puolustusasemana voi kutsua 
esilinnaksi. Jähns on selittänyt esivallien muodostamat suljetut asemat 
yleensä yksinomaan puolustuskannalta ja sanoo suurempien tällaisten 
olleen etupäässä puolustusväen kokoontumis- ja leiripaikkoja*. Tässä 


' Jähns, Geshichte des Kriegswesens, s. 452—3. 

* Vrt. Jähns, 1. c., s. 453. Sama kehämuurien kahdentamisella aikaansaatu solasysteemi 
tulee tärkeänä puolustuslaitoksena käytäntöön myöskin keskiaikaisissa linnoissa. Niissä 
sitä kutsutaan tavallisesti »Zwingeriksi», jolla ymmärretään sitä linnan osaa, »joka ulkoa 
muurin (tai paaluaitauksen) rajoittamana vyön tapaisesti ympäröi päälinnaa joko koko- 
naan tai vaan osaa siitä» (Piper, Burgenkunde, 2 Aufl., s. 11). Määritys sopii täysin myös 
esihistoriallisiin linnoihin, joissa Zwinger siis jo on periaatteessa, joskin usein primitiivi- 
sellä tavalla, tullut toteutetuksi. Vrt. Schuchhardt, Atlas vorgeschichtlicher Befestigun- 
gen, s. 57. 

s Vrt. Jähns, Geschichte des Kriegswesens, s. 457. 

suhteessa ansaitsevat kuitenkin huomiota Schuchhardtin tutkimukset. Hän 
on huomauttanut siitä, että jo muinaisgermaanien yksinkertaisten valli- 
linnojen ohella oli pienempi varustus, joka näyttää olleen samanaikainen 
isomman linnan kanssa ja sen kanssa yhteen kuuluva. Tuo isompi linna 
on hänen selityksensä mukaan ollut kansanlinna, johon asukkaat vaaran 
uhatessa saattoivat paeta, ja pienempi valtaherran asunto. Usein on vii- 
meksimainittu kansanlinnan yhteydessä tai sen sisällä. V. 531 mainitaan 
nimenomaan Thiiringeillä tällainen linna, jonka saksit ja frankit liittoutu- 
neina valloittivat ja josta kerrotaan, että he ensimäisenä päivänä saivat 


Kuvat 6—10. Esihistoriallisia vallilinnoja Keski-Europasta '. 


' Kuvat 6 ja 7. Jähnsin mukaan (Geschichte des Kriegswesens, BI. 30, k. 6 ja 8, teksti 
s. 454—456). Molemmissa ovat vallit graniitti- tai kvartsimöhkäleistä ja rakennetut liite- 
ainetta käyttämättä. Kuva 8, »Steinsburg» pienellä Gleichbergillä lähellä Römhildiä, A. 
Götzen mukaan (Bau- und Kunst-Denkmäler Thiiringens, Herzogthum Sachsen-Meinin- 
gen II, s. 466—70, kuv. 1). Linna on sekä alaltaan (1052 x 838 m.) että laitoksiltaan suu- 
renmoisimpia esihistoriallisia kivivallilinnoja Saksassa. Sen monikertaisista vallikehistä 
ovat useat rauenneita, joten muurien välit ovat paikoin kokonaan täyttyneet kivistä. Lin- 
naa on useiden vuosisatojen kuluessa sekä asuttu että rakennettu, alkaen ellei kivikau- 
delta, niin ainakin pronssikaudelta asti. Erittäin rikas on sen La Töne-kulttuuri. Linnan 
asutus näyttää ulottuvan roomalaiseen keisariaikaan saakka. Sen monista eri tutkimuk- 
sista mainittakoon G. Jacob, Die Gleichberge bei Römhild als Culturstätten der La T&ne- 
Zeit Mitteldeutschlands, Halle a. d. S. 1887. Kuva 9, n. k. Sachsenlager lähellä Osna- 
briickeä, Oppermannin mukaan (Atlas vorgeschichtlicher Befestigungen, BI. VIII, teksti s. 
5). FEsilinna siinä on päälinnaa melkoista suurempi ja sijaitsee sitä alempana olevalla 
luoteeseen viettävällä penkereellä. Linnaa, jonka vallit ovat maata, arvellaan rakennetuksi 

valloitetuksi esilinnan oppidum ja vasta seuraavana itse linnan arx, ja 
ainakin muodoltaan samantapaisia ovat useat samanaikaiset ja myöhem- 
mät saksilaislinnat. Schuchhardt on sitä mieltä, että tällaisen laajemmalla 
esilinnalla varustetun linnatyypin alkuna on frankkien linnoitetut ylimys- 
kartanot, johon kansanlinna on liittynyt, palvellen rauhan aikana kartanon 
puistona ja vaaran uhatessa kansan pakopaikkana, tyyppi, jota karolingit 
sitten ovat edelleen kehittäneet ja saattaneet sen keskiaikaan, jolloin se kehittyy 
varsinaiseksi uudemman käsityksen mukaiseksi linnaksi. Erillisen kansan- 
linnan hän sanoo toisinaan olevan kaupungin alkunakin (vrt. Burg, Biirger)!. 


Mikä osuus näillä eri lähteistä polveutuvilla esikuvilla on ollut keski- 
aikaisen linnan syntyyn, siitä ovat eri tutkijat tulleet hyvinkin vastak- 
kaisiin mielipiteisiin. Niin kutsuttu romanistinen tutkimussuunta, jonka 
huomattavimpia edustajia on kenraali Krieg v. Hochfelden ?, katsoo keski- 
aikaisen linnarakennuksen Keski-Europassa perustuvan yksinomaan roo- 
malaisiin esikuviin ja olevan heidän linnoitusperiaatteittensa edelleen kehit- 
tämistä, kunnes vasta ristiretkillä saadut kokemukset aiheuttivat siihen 
huomattavampia lisiä. Tätä käsitystä ovat toiset tutkijat, etupäässä eversti 
v. Cohausen?, vastustaneet ja johtuneet selvittämällä sitä eriäväisyyttä, 
joka on roomalaislinnain ja keskiaikaisten välillä, siihen johtopäätökseen, 
että näiden välillä ei itse asiassa olisi merkitsevämpää yhteyttä olemassa. 
Että kumpikin suunta on tässä mennyt liiallisuuksiin, sen on Piper seikka- 
peräisellä tarkastelulla osottanut Burgenkunde teoksessaan (2 kap.). Tässä 
suppeassa yleiskatsauksessa olen pakotettu jättämään mainittujen erimie- 


v. 783. Kuva 10, Piperin teoksesta (Burgenkunde, 2 Aufl., s. 101—2), on löytökivistä tehty 
vallilinna, jonka päälinna on Zwingerillä suojattu ja johon sitäpaitsi liittyy esilinna. Huo- 
miota ansaitsevat myös linnan portit, jotka, samoin kuin kuvassa 9, ovat niin järjestetyt, 
että niitä on voitu vallin päiltä suojella. Tässä ovat lisäksi linnaan vievät tiet sovitetut 
kiertämään valleja niin että hyökkääjän oikea kylki, jota ei voitu kilvellä suojella, koska 
oikean käden oli pideltävä asetta, tuli olemaan sisäpuolista vallia vastaan, joten puolus- 
tajat siltä voivat suurempaa tuhoa saada hyökkääjälle aikaan. Tämä on esihistoriallisissa 
linnoissa yleinen puolustuskeino (vrt kuvia 7—9), jota roomalaislinnoissa ei käytetty. 

' Atlas vorgeschichtlicher Befestigungen, s. 57—60. Vrt myös Schuchhardt, Uber den 
Begriff »Burg» im Heliand, Opuscula Archaeologica Oscari Montelio *s 1913, s. 351—7. 

? Geschichte der Militair-Architektur. Hänen siinä esittämänsä ajatus useiden keski- 
aikaisten linnain roomalaisesta alkuperästä esiintyy kaikista vastatodistuksista huolimatta 
vieläkin usein m. m. »Fiihrer» kirjallisuudessa. 

* Tämä ajatus esiintyy, paitsi ennen mainitussa Grenzwall-teoksessa, erittäin hänen 
kirjoituksessaan Die Wehrbauten zwischen Rhein, Main u. Lahn von den Troglodyten 
bis zur Renaissance, aikakauskirjassa Zeitschr. fiir Baukunde 1880. 

lisyyksien selostamisen sikseen ja rajoittumaan vain sen käsityksen esit- 
tämiseen, minkä lausuttuja eri mielipiteitä punnitsemalla ja käytettävis- 
säni olleen muun aineiston pohjalla olen saanut itse keskiaikaisen linnan 
synnystä. 

Kehityksessä aineellisen kulttuurin alalla ei yleensä tapahdu äkkinäi- 
siä hyppäyksiä. Entistä kehityssaavutusta ei tavallisesti heitetä kerrallaan 
uuden vaikutuksen hyväksi, vaan sovellutetaan uusi mahdollisuuksia myö- 
ten entiseen. Näin voidaan sanoa tapahtuneen linnojenkin alalla keski- 
aikaan siirtyessä. Miten tehokas roomalainen linnoitus olikin puolustus- 
laitoksena, se oli >barbareille» tuntemattoman kehityksen tulos, joka ei 
sellaisenaan soveltunut heidän yleisesti omistettavakseen. He olivat omissa 
linnoissaan tottuneet luonnon antaman suojan etuihin, joista roomalaisten 
edistynyt sotataito ei ollut riippuvainen, ja he rakensivat linnansa edelleen 
vuorien ja vesien suojaan, näkökohta, joka pysyy määräävänä linnan 
paikkaa valitessa pääasiassa läpi koko keskiajan. Samoin pysyi puolus- 
tajan korkeampi ja siten edullisempi taisteluasema, >Prinzip der Uber- 
höhung>», joka roomalaisille oli merkityksetön, edelleen tärkeänä silmämää- 
ränä järjestettäessä teennäisiä varustuslaitoksia, joiden, samoinkuin ennen, 
tuli ensisijassa täydentää luonnon varustusta. Sen sijaan että roomalaislin- 
noissa oli puolustus keskitetty sen ainoaan kehämuuriin, oli edistyneem- 
missä esihistoriallisissa linnoissa jo toteutettu ajatus puolustusaseman siir- 
tämisestä tarpeen vaatiessa ulkovallilta sisäänpäin, ja tämä periaate periy- 
tyy keskiajallekin. Aikaisemmin sitä oli voitu toteuttaa ainoastaan sa- 
manarvoisten varustusten toisintamisella, mutta roomalaisten rakennus- 
taitoon ja linnoihin tutustuttua voitiin periaatteessa mennä pitemmälle. 
Tässä suhteessa sopivat erittäin roomalaisten vartiolinnat esikuviksi, 
koska ne jo asemansa puolesta korkeilla ylänteillä olivat vanhoja tutun- 
omaisia linnoja lähellä ja soveltuivat yksinkertaisuutensa ja vähäisen ko- 
konsa vuoksi sellaisinaankin jäljiteltäviksi. Ja näiden mukaan rakenne- 
taan torni myöskin perinnäismuotoisten linnojen pääosaan', samalla kun 
muurattu kehämuuri tulee korvaamaan päälinnan sisimmän vallikehän 
ja tavaksi tuleva linnojen säännöllinen asuminen aiheuttaa niihin raken- 
nuksia tähänkin tarkoitukseen, ensin tavallisesti puusta, sittemmin ki- 
vestä (vrt. kuvia 11 ja 12). Nämä sijoitetaan aluksi kukin erikseen ja 


' Vrt. esim. Friedlandburgia Saksassa. Atlas vorgeschlichtlicher Befestigungen, s. 35 
BI. XIX. 

yleensä kehämuurin laitaan kiinni yhden pihamaan ympärille, mutta raken- 
netaan myöhemmin yhteen pitkiksi siipirakennuksiksi ja ryhmitetään usein 
eri ryhmiksi. Toisin paikoin pidetään roomalaista kastellimuotoa silmällä 
ja varsinainen linnarakennus tai pienemmissä linnoissa asuttavaksi sisus- 
tettu torni sijoitetaan näiden praetoriumin tapaan linnapihan keskelle ja koko 
linna saa näiden mukaan enemmän tai vähemmän säännöllisen nelikulmai- 
sen pohjamuodon. Näin oli laita erittäin normannilaislinnojen Ranskassa 
ja Englannissa, joihin edempänä saan palata. Samalla teki opittu muuraus- 
tekniikka mahdolliseksi vahvistaa entisten linnoitusten varustuksia, täy- 
dentää esilinnaa, varustaa portteja, korottaa kehämuureja ja kehittää sola- 
eli zwingersysteemiä ja linnaan johtavan tien kuljettamista kaikkien mahdol- 
listen esteiden ohi. Kaikessa tässä pidettiin silmällä, että vihollinen linnaan 
pyrkiessään tuli löytämään sitä lujemman vastuksen mitä enemmän hän 
pääsi linnaan sisälle tunkeutumaan ja että puolustus voitiin keskittää sisään- 
päin yhä rajoitetumpaan alaan, kunnes vihdoin linnan sisimmässä sydäntor- 
nissa vielä muutama vankka käsi voi ankaraa vastusta tehdä. Tämä sisään- 
päin yhä lujempien esteiden periaate, joka täten tulee toteutetuksi, on keski- 
ajan linnoitustaidolle ominainen >Prinzip der steigernden Hindernisse>, 
jonka kannalta vasta uusi aika kehittyneempine ruutiaseineen saa linnoitus- 
taidon siirtymään”. 

Mutta tämä kehitys tapahtuu sekä vähissä erin että useiden vuosi- 
satojen kuluessa. Jos kohta erinäisissä tapauksissa on jo niin aikaisin 
kuin 500-luvulla rakennettu sellaisia loistolinnoja kuin edellä mainittu 
Nicetiuksen, joka kaikesta päättäen on ollut hyvin lähellä roomalaislinnoja, 
on toiselta puolen toisissa oloissa vielä kauvan tyydytty entisiin traditsionin- 
omaisiin vallilinnoihin, joissa entisin varustuskeinoin koetettiin täydelli- 
sempään linnoitusjärjestelmään pyrkiä. Pohjois-Saksan alalta mainittakoon 
tällaisista esimerkkeinä n. k. Pipinsburgin vallilinna (läh. Osterodea), jossa 
1134 mainittu ritari Werner von Berkefeld asui ja joka vasta v. 1365 lienee 
hävitetty, Galgenberg lähellä Hildesheimiä, jota asuttiin vielä 1400-luvulla, 
Ravensburg Mecklenburg-Strelitzissä, jossa ritari Herbord Raven asui vielä 
jälkeen 1248 j.n.e.? Toisissa tavataan välillisen roomalaisvaikutuksen merk- 

! Jotenkin samaan suuntaan näyttää Bergner (Biirgerl. Kunstaltertiimer 1, s. 65) käsit- 
täneen tämän kehityksen, josta hän kuitenkin vaan muutamin viittauksin puhuu. Berg- 
nerin käyttämiä ovat myös ylempänä siteeratut periaate-nimitykset. 

? Vrt. Oppermann ja Schuchhardt, Atlas vorgeschichtlicher Befestigungen, teksti s.46, 


50 sekä BI. XXXVIA, XLIB. Piper, Burgenkunde, 2 Aufl., s. 104; Bergner, Biirgerl. 
Kunstaltertiimer 1, s. 67. 


keinä vain enemmän tai vähemmän säännölliseen nelikulmioon pyrkivä ase- 
man muoto tai vallien ohella kalkkilaastilla muurattu kehämuuri. Edellisistä 
tarjoavat valaisevia esimerkkejä n. k. Wittekindin linna lähellä Osnabriickeä 
ja Heisterburg lähellä Nenndorfia, molemmat karolinkien aikaisia, ja jälki- 
mäisistä saksilaislinnat Obensburg, lähellä Hastenbeckiä ja Uetzenburg 
Fischbeckin lähellä, molemmat lähinnä Hamelnin kaupunkia. Harlyburgin 
mielenkiintoisessa vallilinnassa lähellä Vienenburgia, jonka Otto IV (1218) 


Kuva 11. Läsekenburg, lähellä Winzenburgia Saksassa. 


S 72? 


Kuv. 12. Hiihnenburg, lähellä Rintelnin kaupunkia Saksassa. 


rakennutti heti jälkeen vuoden 1200, otaksutaan pesälinnan olleen kivestä 
muuratun, vaikka mitään jälkiä muureista ei ole tavattu '. 

Mitenkä siirtyminen keskiaikaisen linnan kannalle tapahtuu, siitä anta- 
vat valaisevan kuvan tähän jäljentämäni välityslinnat Pohjois-Saksasta. 
Toinen, n. k. Läsekenburg, lähellä Winzenburgia (kuv. 11), sijaitsee kapealla 
vuoren harjanteella, jota syvä laakso kolmelta puolelta ympäröi. Pää- 
linnassa harjanteen kärjessä on kehämuuri ainoa muurattu osa linnassa 
ja sen edessä hyökkäyspuolella kiertävät vallihaudat ja vallit esivarus- 
tuksina. Yleisluonteeltaan se on vielä varsin lähellä esihistoriallisia lin- 
noja, joista sen ainoastaan sisäänpäin keskitetty puolustusjärjestelmä ja 


' Oppermann ja Schuchhardt, Atlas vorgeschichtlicher Befestigungen, s. 5, 10, 58, BI. 
111, VII; s. 51, BI. XLIIB; s. 16, 42, BI. XIV. 

kehämuurin rakennustekniikka erottaa. Toinen n. k. Hähnenburgin linna 
Wezerin varrella, pari km pohjoispuolella Rintelnin pientä kaupunkia, 
sijaitsee korkealla vuoren kukkulalla, jolle pääsy on helpoin pohjois- 
puolelta. Tällä puolella on matalan ulkovallin, sen sisäpuolella olevan 
sisäänpäin korkeareunaisen vallihaudan ja tämän sisäreunalla olevan 
ulommaista korkeamman sisävallin ympäröimä pitkulainen esilinna, jonka 
ulkopäässä vallin sisäpuolella on korkeampi vartiokumpu. Sama valli- 
kehä, joka muodostaa esilinnan, kiertää päälinnankin ympäri, jonka esi- 
linnasta erottaa vallihauta, ja tie päälinnaan käy esilinnan kautta. Itse 
päälinnan muodostaa pyöreämäinen muurattu kehämuuri, jonka sisäsivua 
vastaan on rakennettu lähelle esilinnalta tuovaa porttia torni, eteläsivulle 
kahteen huoneeseen jaettu kivinen asuinrakennus ja tätä vastapäätä toi- 
selle puolelle pihaa pieni kappeli. Linnaa arvellaan löydöistään päättäen 
rakennetuksi 800-luvun lopulla, mutta se on ollut käytännössä vielä keisari 
Henrik IV:n aikana (1056—1105), jonka rahoja täältä on löydetty !. Tässä 
on siis roomalaiseen vartiolinnamuotoon palautuva päälinna ikäänkuin itse- 
näisenä laitoksena sijoitettu vallilinnaan sen kanssa tavallaan vielä orgaani- 
seksi kokonaisuudeksi sulautumatta. Tällaisissa tapauksissa on usein väitetty 
muurattujen osien tulleen myöhemmin rakennetuiksi vanhemman valli- 
linnan sisään, ja näin onkin epäilemättä joskus asianlaita *, mutta toisinaan 
on samanaikaisuus selvästi osotettavissa sekä rakenteellisilla ominaisuuk- 
silla että löydöillä ?. Kummassakin tapauksessa käyvät näissä roomalai- 
silta saadut ja isiltä perityt aiheet vielä tasaväkisinä käsi kädessä. Mutta 
aikaa voittaen ne sulautuvat yhdeksi kokonaisuudeksi, puhtaaksi keski- 
aikaiseksi linnaksi, joka käy kehittymään edelleen kilvan edistyvän sota- 
taidon ja uusien keksintöjen kanssa hävitysaseiden alalla. 


Kehittyneen keskiaikaisen linnan on sanottu sisältävän seuraavat pää- 
osat: kehämuurin, palatsin eli linnanpäällikön rakennuksen, perhe- ja erittäin 
naisväen rakennuksen (Kemenate), keittiön sekä sydäntornin (Berchfrit, 
donjon). Koska asumiseen tarvittavat huoneet voivat sisältyä torniin, 
jäisivät tämä ja kehämuuri pienemmissäkin linnoissa oleellisiksi *'. Tätä 
määritystä on Piper yksinkertaistuttanut siten, että >jokaisen linnan tulee 


' Schuchhardt, Atlas vorgeschichtlicher Befestigungen, s. 42, 49, 51, BI. XXXIX, XLIV. 
? Vrt. Piper, Burgenkunde, 2 Aufl., s. 104 j. s. 

* Vrt. Schuchhardt, Atlas vorgeschichtlicher Befestigungen, s. 42. 

* Vrt. Jähns, Geschichte des Kriegswesens, s. 615 j. s. 

sisältää vähintään yksi asuttava, varustettu rakennus sekä kehämuuri», 
huomauttamalla kuitenkin, että viimeksimainitun voivat korvata muut 
rakennukset tai se voi, jos linnan asema on joka puolelta erittäin 
hyvin luonnon suojaama, kokonaan puuttua sekä että tornin muutamin 
paikoin korvaa itsenäinen >kilpimuuri!> tai se yhtyy palatsin kanssa varus- 
tetuksi palatsiksi tai asuintorniksi?. Jos otetaan huomioon alkeellisemmat 
linnatkin, on tästäkin määrityksestä tingittävä asuinrakennuksista usein 
puuttuva varusteellisuus, jotapaitsi kehämuuria niissä voi korvata valli. 
Täydellisemmissä linnoissa on lisäksi porttilaitoksiin kuuluvia rakennuk- 
sia, muuritorneja, kappeli, kaivo eli vesisäiliö sekä kaikenlaisia lisära- 
kennuksia taloutta sekä elävää ja kuollutta irtainta varten. Olisi yleis- 
käsityksen täydellisyyden kannalta paikallaan hiukan lähemmin kos- 
ketella kaikkiakin näitä linnain eri osia, mutta tässä olen varsinaista teh- 
tävääni silmällä pitäen pakotettu rajoittumaan vain tärkeimpään niistä, 
sydäntorniin, ja muut laitokset otan puheeksi meidän vanhimpia linno- 
jamme esittäessäni sikäli, kun ne siihen antavat aihetta. 

Sydäntorni? oli linnan korkein ja lujin rakennus ja sen tarkoitus oli 
kolmenlainen: hallita koko linnan ja erittäin sen hyökkäyspuolen puolus- 
tamista, olla vartiopaikkana, josta koko linna-aluetta ja läheistä ympäris- 
töä pidettiin silmällä, sekä olla sen viimeisenä turvapaikkana. Siitä, mille 
näistä kolmesta tarkoituksesta on kulloinkin pantu pääpaino, on katsottu 


' Kilpimuuri (Schildmauer), joka tavataan pääasiallisesti vain Neckarin piirin linnoissa, 
on päälinnaan sen hyökkäyspuolelle rakennettu »kehämuurista sekä korkeutensa että vah- 
vuutensa puolesta melkoisesti erottuva, enimmäkseen asemaltaankin suora seinä, joka on 
ainakin lähimain normaalikokoisen sydäntornin korkuinen, noin kolme kertaa sen läpi- 
mittaa pitempi ja jonka paksuus on '/—'/2 sen läpimitasta». Piper, Burgenkunde, 2 Aufl., 
s. 242. N 

* Burgenkunde, 2 Aufl., s. 5—6. 

* Tätä nimitystä käytän samassa merkityksessä kuin saksan linnakirjallisuudessa on 
käytetty »Berchfritiä», eli linnan päätornista. Ranskassa on samassa merkityksessä käytetty 
»donjon» nimitystä, joka alkuaan näyttää merkinneen tornia yleensä ja joka usein on 
eristetty merkitsemään vain asuttua tornia (vrt. Piper, Burgenkunde, 2 Aufl., s. 162—4, 
218). Alwin Schultz (Das Höfische Leben zur Zeit der Minnesinger, 2 Aufl., Leipzig 
1889, I s. 42) käyttää samassa merkityksessä »Hauptthurm»-nimitystä ja erottaa sen jyr- 
kästi toiselta puolen Ranskan ja Englannin rauhan aikanakin asutuista donjon-torneista, 
toiselta puolen Berchfritistä, joka hänen käsityksensä mukaan merkitsee vain puista tor- 
nia. Ruotsinkielisessä kirjallisuudessa merkitsee saksan Berchfritiä vastaava sana »bar- 
fridh» milloin linnoitusta (luultavasti tornilla varustettua) yleiseen, milloin tornia, myös- 
kin puista kehämuuritornia. Sen sijaan on sydäntornista käytetty »kärna» nimitystä 
(vrt. Hildebrand, Sveriges Medeltid II, s. 816, 818). 

sen paikan linnassa riippuvan, sijoitettiinko se päälinnan keskelle, hyök- 
käyspuolelle, vaiko linna-alueen perälle!. Pohja-alaltaan se saattoi olla 
nelikulmainen, pyöreä, viisikulmainen tai vieläkin useampisivuinen. Näistä 
tornin erilaisista asemanmuodoista ja paikoista linnassa on monenlaisia johto- 
päätöksiä tehty sen ja samalla koko linnan aikamääräykseen nähden, 
mutta itse asiassa näyttää niin hyvin tornin muoto kuin paikka van- 
himmista ajoista alkaen olevan hyvin vaihteleva. Vanhemmissa lin- 
noissa näyttää kumminkin nelikulmainen tornimuoto olevan yleisin, kun- 
nes se 1300-luvulta alkaen käy yhä harvinaisemmaksi pyöreän tai 
monisivuisen astuessa etualalle?. Mitä sen paikkaan linnassa tulee, se on 
varhaisemmissa linnoissa tavallisesti hyökkäyspuolella ja erillään kehä- 
muurista, mutta tavataan jo karolinkiseen aikaankin kehämuurin yhteydessä 
(vrt. siv. 13—14) ja jo sangen varhain myöskin linnan perällä 3. Piper sanoo 
että pyöreätä ja nelikulmaista tornia ei 1300 jälkeen linnan hyökkäys- 
puolella enää rakenneta kehämuurin taakse, vaan sen yhteyteen, jolloin 
nelikulmainen torni tehdään tavallisesti jossain määrin kehämuurista sen 
ulkopuolelle ulkonevaksi, ja että viisikulmaisessa tornissa tapahtuu päin- 
vastainen paikan muutos*'. Aluksi on sydäntorni vain 3 kerroksen kor- 
kuinen, mutta myöhemmin lisääntyy kerrosten luku. Ensi kerros tornissa 
on säännöllisesti umpinainen, ilman välitöntä yhteyttä ulkoilman kanssa, 
ja vallankin 1100-luvulta lähtien tavallisesti holvattu. Ulko-ovi johtaa 
suoraan tornin toiseen kerrokseen, joka viimeksimainitulta vuosisadalta 
alkaen on tavallisesti kamiinilla varustettu ja vartijahuoneena käytetty. 
Tästä päästään aluksi avonaisia puuportaita, 1100-luvulta alkaen myös 


' Vrt. Bergner, Biirgerl. Kunstaltertiimer 1, s. 87. Piper, Burgenkunde, 2 Autl, 
s. 164. 

? Piper, Burgenkunde, 2 Aufl., s. 176—8. 

* Vrt. Schuchhardt, Atlas vorgeschichtlicher Befestigungen, s. 35—6. 

* Burgenkunde, 2 Aufl., s. 165. J. N. Corin mukaan (Bau und Finrichtung der 
deutschen Burgen im Mittelalter mit Beziehungen auf Oberösterreich, Linz 1874, s. 66 j. s.) 
on sydäntorni 800—1000-luvuilla erillään kehämuurista, usein keskellä päälinnaa, ja ase- 
maltaan pyöreä tai kulmikas, 1100-luvulla samoin, 1200-luvulla rakennetaan pyöreä sydän- 
torni hyökkäyspuolella kehämuuriin kiinni ja nelikulmainen joko kehämuurin kohdalle 
tai jonkun verran siitä ulkonevaksi, 1300-luvulla saa pyöreä torni saman paikan kuin 
nelikulmainen edellisellä vuosisadalla ja nelikulmainen käy harvinaiseksi, 1400-luvulla siir- 
tyy torni linnan perälle ja seuraavalla se jätetään kokonaan pois. Tässä liittyy Cori lä- 
heisesti Cohauseniin, joka on esittänyt samanlaisen mielipiteen kirjoituksessaan Die Berg- 
fride, besonders rheinischer Burgen, Jahrbiicher des Vereins von Altertumsfreunden im 
Rheinlande (»Bonner Jahrbiicher») XXVIII, Bonn 1860, s. 47—50. 

muurin sisäisiä rappusia, jotka Corin mukaan osaksi jo 1200-, mutta 
yleisemmin vasta 1300-luvulla saavat kiertoportaan muodon ', tornin muihin 
kerroksiin. 

Aluksi on sydäntorni pohja-alaltaan pieni ja yksinomaan varustukseksi 
tarkoitettu. Mutta pian sisustetaan jokunen kerros asuttavaksikin ensinnä 
tornin muotoa sanottavasti muuttamatta, mutta myöhemmin laajennetaan 
sen mittasuhteita väljemmän asumistilan saamista varten, aukaistaan ikku- 
noita seiniin, tehdään tulisijoja j. n. e. Niin kauvan kun puolustustarkoitus 
PYSyy siinä vallitsevana, se säilyttää tornimuotonsa, jonka puitteisiin asumis- 
mukavuudet saavat alistua, mutta viimeksimainitut pyrkivät vähitellen 
voitokkaasti etualalle ja torni laajenee vihdoin puolustuskuntoiseksi palat- 
siksi. Tämän kehityksen suuntaa ja väliasteita merkitsevät saksalaiset 
tutkijat nimityksillä Berchfrit -Bewohnbahre Berchirit- Wohnturm--Wehr- 
haiter Palas ?. 

Mutta sydäntorneja saattoi samassa linnassa olla kaksi tai useampiakin. 
Rsemaltaan pitkissä ja erittäin sellaisissa linnoissa, joissa puolustuksen 
keskitys oli jakautunut, oli tällainen torni usein linnan kummassakin 
päässä, jos se linnan puolustuksen kannalta oli välttämätön, ja toisinaan 
voidaan huomata että toinen niistä on tehty jäljestäpäin. Väliin tavataan 
kumminkin kaksi sydäntornia ahtaammassakin linnatilassa, jopa toisiaan 
lähelläkin, jolloin kummallakin on oma puolustustehtävänsä*. Useampia 
sydäntorneja oli etupäässä n. k. yhteisomistus- eli Ganerbenlinnoissa, joissa 
muutoinkin oli muodostunut eri omistajille — olivat ne sitten perillisiä, 
liittolaisvalloittajia tai muita — tarkoitettuja enemmän tai vähemmän itse- 
näisiä osia 1. 


Keskiaikaisten linnojen ryhmittäminen voi tapahtua sekä luonnon- 
että teennäisten varusteiden pohjalla. Edellisten laadun perusteella on 


' Bau und Finrichtung, s. 68—9. 

? Piper, Burgenkunde, 2 Aufil., s. 22, 162 j. s., 210—217, 400—3. 

* M. m. Jac. Ahrenbergin esittämälle väitteelle (Ur Abo slotts byggnadshistoria, Hel- 
singfors 1901, s. 14), että sydäntornien etäisyys toisistaan, silloin kun niitä on useampia 
samassa linnassa, riippuisi siitä välimatkasta, minkä päähän jousella voitiin kuolettavasti 
ampua, ei voida linnoja tutkimalla saada tukea. Samalla käy kestämättömäksi myöskin 
tähän perustuva teoria linnan iän määräämisestä tornien välimatkan mukaan, niin että 
linna olisi sitä vanhempi mitä lähempänä tornit siinä ovat. Vrt. Piper, Burgenkunde, 2 
Aufl., s. 165—167. 

* Näistä lähemmin Piper, Burgenkunde, 2 Aulfl., s. 521 j. s. 

näitä linnoja yleisesti ryhmitetty mäki- ja vesilinnoihin!. Edellisiin 
on luettu linnat, joissa luontaista suojaa tarjoovat yksinomaan jyrkät 
vuorien tai hiekkatörmien seinämät ja jotka tämän vuoksi sijaitsevat ym- 
päristöään melkoista korkeammalla asemalla, jälkimäisiin taas ne, joissa 
luontaisena suojana on vesi, oli se sitten ihmiskäden avutta linnaa ympä- 
röimässä tai keinotekoisesti saatettu sille suojaa antamaan. Väärin olisi 
kuitenkin vesilinnoihin lukea sellaisia saarilla tai niemillä sijaitsevia lin- 
noja, jotka osittain tai kokonaan ovat niin kaukana vedestä, että vihollinen 
on päässyt vapaasti liikkumaan linnan ympärillä tai jollakin puolella sitä, 
joten veden suojasta linnalla ei itse asiassa ole ollut apua kuin osaksi 
tai ei ensinkään. Tällaisissa tapauksissa ovatkin linnat tavallisesti täysin 
mäkilinnain luontoiset. Mutta todellinen vesilinnakin saattaa toisinaan 
sijaita jyrkkäseinäisellä kalliosaarella tai korkealla vesihaudan katkaise- 
malla niemen huipulla, joten sillä luonnon varusteisiin nähden on ollut 
sekä vuorilinnan että vesilinnan edut. Useimmiten ne kuitenkin sijaisevat 
sellaisilla alavilla paikoilla, joille linnaa ilman veden suojan mahdollisuutta 
ei olisi voitu edullisesti sijoittaa. Kuitenkin on keskiajalla linnoja, joita 
ei voida varsinaisessa merkityksessä lukea kumpaankaan mainituista 
ryhmistä. Tällaisia ovat varhaisella keskiajalla esiintyvät pohja-alaltaan 
tavallisesti vähäiset vallilinnat, jotka sijaitsevat joko tasaisella maalla tai 
niin vähäpätöisellä ja loivanousuisella ylänteellä, että luontaisesta suojasta 
ei niillä ole ollut suurta apua. Tällöin on puuttuvaa luonnon suojaa kor- 
vattu sillä, että vallihautoja kaivettaessa on maa heitetty sisäänpäin, joten 
linnan keskusta on saatu ympäristöä melkoista korkeammaksi, ja vallien 
ja hautojen syrjät on tehty sekä jyrkiksi että korkeiksi, joten linnan asema 
on keinotekoisesti saatu mäkilinnan etuja vastaavaksi. Mutta keskiajan 
lopullakin tavataan tasankomaalle rakennettuja linnoja, joiden varustuksina 
vesihautojen sijasta on kuivat vallihaudat, ja tällaisia näyttävät tämän ajan 
linnoituskirjailijat usein nimenomaan suosittelevan vesihautojen sijasta. 
Nämä linnat ovat kuitenkin ajalta, jolloin ruutiaseet ja erittäin piiritys- 
tykistö olivat jo kehittyneet sellaiselle asteelle, että alkoivat muutoinkin 
yleisempää muutosta aikaan saada keskiajan linnoitussysteemissä, joten niitä 
voidaan itse asiassa pitää uuden ajan linnoitustavan varhaisina esikoisina?. 


' Saks. Höhen- und Wasserburgen, vrt. esim. Piper, Burgenkunde, 2 Aufil., s. 4; Jähns 
Geschichte des Kriegswesens, s. 614—615. Schultz, Das Höfische Leben, 2 Aufl. 1, s. 15—17. 
? Piper, Burgenkunde, 2 Aufl., s. 505. Viimeksimainittuihin linnamuotoihin katsoen 

Kun edellä on esitetty pääsuuntia keskiaikaisen linnan varhaisemmasta 
kehityksestä, on siinä etupäässä pidetty silmällä mäkilinnoja. Mutta vesi- 
linnojenkin alalla on kehitys ollut pääasiassa sama, ellemme ota lukuun 
sitä eroavaisuutta varustusten laadussa ja muodossa, joka riippuu paikan ja 
luonnon suojan erilaisuudesta. Niinpä ei vesilinnoissa aina ollut selvästi 
erotettavaa hyökkäyssivua, jonka vuoksi teennäiset varustukset niissä ovat 
joka puolella tasalujia. Toisinaan hyökkäyskohta on luonnon suhteiden 
määräämä ja silloin niissä nähdäänkin, samoin kuin mäkilinnoissa, esi- 
linna, joko kehämuureilla ja siipirakennuksilla muodostettuna tai vesihau- 
doilla ja valleilla aikaan saatuna, y. m. varustuksia hyökkäyspuolen suo- 
jana. Sen sijaan, että mäkilinnoissa paikalliset luonnonsuhteet suuressa 
määrin vaikuttivat linnan yleismuotoon, se oli vesilinnoissa usein raken- 
tajain vapaammin määrättävissä, ja nämä ovatkin tavallisesti pohja-alal- 
taan säännöllisiä: nelikulmaisia, pyöreitä tai kolmiomaisia, kehämuurin 
tai pitkien siipirakennusten muodostamia. Niillä seuduin, missä jo esi- 
historiallisina aikoina oli vesilinnoja käytetty, rakennettiin tällaisia jo var- 
hain keskiajan alullakin, mutta yleensä ne tulevat kuitenkin vasta myö- 
hemmällä keskiajalla tavallisemmiksi. Suuri osa Keski-Europan vesilin- 
noista on vähäpätöisiä, linnoitetun kartanon tapaisia varustuksia, jotka 
ovat olleet käytettyjä ja asuttuja myöhäisiin aikoihin asti'. 

Jos siis linnojen yleisluonne jossain määrin olikin riippuvainen siitä 
minkälaisella paikalla linna sijaitsi ja minkälaisia luonnon etuja sen tu- 
kena oli käytetty, niin teennäiset varustukset ja laitokset kuitenkin yksi- 
tyiskohdissa määräsivät linnan muodon ja asun. Näiden laatu, sijoitta- 
minen, rakenne j. n. e. olivat taas toiselta puolen riippuvaisia rakentajan 
erikoistarkoituksesta, asemasta yhteiskunnassa, varallisuudesta y. m., toi- 
selta puolen niistä vaatimuksista, joita hävitysaseiden ja sotataidon kehitys 
linnalle asetti. Edelliseen asianhaaraan paikallissuhteiden ohella perustuu 
samanaikaisten linnojen kirjava erilaisuus, jälkimäiseen taas yleisten piir- 
teiden samanlaisuus saman ajan erilaisissa linnoissa. Edelliseen näkö- 
kohtaankin on yleisempää linnain ryhmittämistä perusteltu ja puhuttu enem- 


sanoo m. m. Appelgren (Suomen Muinaislinnat, s. XXVII) että Saksan linnat »voi 
jakaa vuorilinnoihin ja alankolinnoihin, jotka viimeksimainitut tavallisesti olivat veden 
ympäröimiä». Koska Saksan vesilinnatkin usein sijaitsivat hyvinkin korkealla asemalla, 
on alankolinna:nimitys niistä vähemmin sopiva. 

1 Vrt. Piper, Burgenkunde, 2. Aufl., s. 495—505; Bergner, Biirgerl. Kunstaltertiimer 1, 
s. 81—2. 

män tai vähemmän oikeutetusti esim. hallitsija- ja läänityslinnoista (Dy- 
nasten- ja Lehensburgen)', vanhempiin linnoihin nähden Irankkilais- ja feo- 
daali-linnoista?, suuremmista hovilinnoista (Hofburg, Herrenburg) ja alem- 
man aatelin linnoista (Burgstall)* j. n. e. Jonkunmoisella oikeudella voi- 
daan myöskin puhua asuntolinnoista, olivatpa sitten yksityisten aatelisten, 
hallitsijain, piispain tai muiden, joissa linnain asumisen tarpeisiin ja muka- 
vuuksiin on suurempaa huomiota omistettu, ja valtiollisista puolustus- 
linnoista valtakuntien tai hallituspiirien rajoilla, joissa puolustuslaitosten 
lujuus ja tarkoituksenmukaisuus näyttää olleen pääasia. Edelleen perustuu 
tähän näkökohtaan erinäisten linnaryhmäin synty. Näin on esim. laita 
Saksalaisen ritarikunnan linnain (näistä edempänä lähemmin), jotka jär- 
jestön erikoistarkoituksen mukaan saivat linnoitettujen luostarien tapais- 
ten ritarikasarmien luonteen. 

Linnojen yleiselle rakennushistorialle tärkeämpi on kuitenkin sofa- 
aseiden aiheuttama kehitys, josta tässä esitettäköön muutamia piirteitä *. 
Jo italialais-saksalaiset sodat Hohenstaufien aikana toivat keski-Europan 
linnoihin uutuuksia *, mutta yleisemmäksi tulee uudistus vasta niiden koke- 
musten kautta sekä linnoitustaidon että erittäin hävitysaseiden vaikutuk- 
sista, jotka oli saavutettu itämailla ristiretkien aikana. Tätä ennen olivat 
pääasiallisina taisteluaseina olleet jousi, keihäs ja miekka, sillä jo klas- 
sillisten kansojen tuntemat ja käyttämät sotakoneet, siirrettävät tornit, 
muurinmurtajat y.m., olivat enimmäkseen jääneet unohduksiin ja linnain 
ahdistaminen oli pääasiassa rajoittunut piirittämiseen, puolustusväen nälällä 


' J. Naeher, Die deutsche Burg, ihre Entstehung und ihr Wesen, insbesonders in Siid- 
deutschland, Berlin, 1885. Vrt. esim. s. 12. 

? Krieg von Hochfelden, Geschichte der Militair-Architektur. Hänen mielipiteensä 
mukaan olisivat 900- ja 1000-luvun linnat feodaalilinnoja. 

* Vrt. esim. Cori, Bau u. Finrichtung, joka jakaa linnat kahteen pääryhmään: 1 Her- 
renburg, 11 Das Burgstall. 

* Tästä puhuu Piper, Burgenkunde, 2 Aufil., s. 25 j. s., 349 j. s. sekä esittäessään lin- 
nain yksityisosain, kuten muuritornien (s. 229—30), ampuma-aukkojen (s. 307 j. s.) y. m. 
kehitystä. Laajan kuvauksen antaa siitä myös Jähns esityksessään piirityssodasta ennen 
ristiretkiä ja linnoitussysteemistä näiden jälkeen (Geschichte des Kriegswesens, s..627 j. s. 
656 j. s.). Erittäin valaisevan kuvan linnoitussodasta, sen eri momenteista ja siinä kysy- 
mykseen tulevien puolustus: ja ahdistuskeinojen käyttämisestä ristiretkien ajalta ja sen jäl- 
keen antaa Schultz (Das Höfische Leben, 2 Aufl. II, s. 363—455) niiltä ajoin säilyneen kir- 
jallisuuden pohjalla. 

* Bergner, Biirgerl. Kunstaltertimer 1, s. 62. Italiassa oli roomalaisten sotataito ja 
laitokset paremmin säilyneet muistossa, vrt. Jähns, Geschichte des Kriegswesens, s. 634. 

heikontamiseen ja tavallisesti vähän valmistettuun rynnäkköön. Mutta itä- 
mailla oli kreikkalaisilta ja roomalaisilta opittua sotataitoa kehitetty edelleen, 
samoin kuin siellä sekä itämaisia että klassillisia aineksia yhteen sulat- 
tamalla oli muutoinkin syntynyt korkea kulttuuri, ja täällä oppivat europ- 
palaiset ristiretkillään sekä tehokkaampien sota-aseiden käyttämistä että 
keinoja linnojen lujittamiseksi niiden hävitystä kestämään. Tällöin tulevat 
käytäntöön erilaiset heittokoneet, muurinmurtajat, siirrettävät tornit, joiden 
avulla koetettiin päästä ylös muureille, sekä erilaiset jännitettyä kaarta 
heittovoimana käyttävät ampumakoneet. Näistä mainittakoon erittäin jalka- 
jousi, joka jo varhain oli ollut ei ainoastaan kreikkalaisille ja roomalaisille 
vaan myös gooteille tunnettu, mutta josta vasta nyt tulee tuhoisa taistelu- 
ase!. Nämä vaativat linnoissa kehämuurien korottamista ja vahvistamista, 
sekä varustamista kaatoaukoilla eli muurin ulkolaitaan tehdyillä ulok- 
keilla kuuman veden y. m. kaatamista varten ja kehämuurista ulkonevilla 
torneilla, joista voitiin ampua kehämuurin juurelle murto- ja ryntäys- 
koneiden käyttämistä, muurien alatse vievien käytävien kaivamista y. m. 
tarkoitusta varten pyrkivää vihollista. Lisäksi tarvittiin erilaisia laitoksia 
muureilla, torneissa y. m. puolustuskoneiden sijoittamista varten, ampuma- 
koloja oli saatava jalkajousten käyttämistä varten j. n. e. Samalla kun 
nämä muutokset ja parannukset toteutetaan, kehittyy keskiajan ritari- ja 
läänityslaitos ja sen ohella linnarakennus täyteen kukoistukseensa. 
Mutta pian tehdään uusia keksintöjä sota-aseiden alalla, saadaan uusi 
voiman lähde, ruuti, entistä jännitettyä kaarta melkoista tehokkaampi ja 
käytännöllisempi, ja sen jälkeen käytäntöön tulevat ruutiaseet aiheuttavat 
linnoissa jälleen muutoksensa. Keski-Europassa ruutiaseet tulevat käytän- 
töön jo 1300-luvun alkupuolella, mutta hitaasti ne kehittyvät niin tehokkaiksi, 
että tekisivät entiset aseet kelvottomiksi ja että linnoissa aiheuttaisivat 
mainittavampia muutoksia. Vasta seuraavan sataluvun keskivaiheilla 
katsotaan niiden kehityksessä alkavan näiden aiheuttama uusi ajan- 
jakso. Kehämuurin suojaksi luodaan maavalleja, jotka tehokkaammin 
kuin kivimuurit kestivät tykinluotien tuhoa ja joiden suojaan myös puo- 


1 Vrt. Finskt Museum XX, 1915, s. 9. Miten tuhoisana jalkajousta pidettiin sota-aseena, 
osottaa se, että 2:ssa lateranisessa kirkolliskokouksessa v. 1139 pannan uhalla kiellettiin 
sitä käyttämästä muita kuin pakanoita vastaan. Jähns, Geschichte des Kriegswesens, s. 577, 
634. Vrt. myös Piper, Burgenkunde, 2 Aufl., s. 354 ja Hildebrand, Sveriges Medeltid II, 
s. 645, joissa kummassakin on väärä vuosiluku. Kiellon uudisti Innocentius III v. 1215, 
mutta siitä huolimatta sai ase yhä laajemman käytännön. 

lustajain tykit mukavammin voitiin sijoittaa, rakennetaan tuliaseiden käy- 
täntöön sovellettuja torneja, jotka nyt tehdään pyöreiksi, koska kulmik- 
kaista torneista kulmat oli tuliaseilla helpommin voitu lohkaista', ja ulko- 
puolelle linnaa tehdään erilaisia ulkovarustuksia, noudattaen näissä, samoin- 
kuin kaikissa ruutiaseille varatuissa puolustuslaitoksissa, periaatetta: ma- 
talat, mutta paksut. Tämän jälkeen rakennetuissa uusissa linnoissa 
jätetään sydäntorni, joka nyt oli menettänyt entisen merkityksensä linnan 
lujimpana ja viimeisenä puolustuspaikkana, kokonaan pois ja korvataan 
lujilla, tavallisesti pyöreillä kulmatorneilla, joihin, samoin kuin muihin linna- 
rakennuksiin, järjestetään useampia ampumakerroksia, j. n. e. Mutta ajan 
pitkään nämä vanhat linnat eivät lisätyistä parannuksista huolimatta, ky- 
kene pysymään yhä edistyvien hävitysaseiden tasalla, ne jäävät käytän- 
nöstä, uusia muurattuja puolustuslinnoja lakataan rakentamasta ja sijaan 
tulevat toiselta puolen varsinaisessa merkityksessä varustamattomat asuin- 
palatsit, toiselta puolen uudenaikaiset maalinnoitukset. 

Tämän kehityksen mukaisesti erottaa m. m. Piper keskiaikaisten linnojen 
historiassa seuraavat kolme aikakautta: 1) muurattujen linnojen alusta 
ristiretkien seurauksiin n. 1200 vaiheilla, 2) siitä ruutiaseiden vaikuttamiin 
muutoksiin 1450 vaiheilla ja sen jälkeen sekä 3) muurattujen linnojen varsi- 
naisen rakennusajan loppuun 1500-luvun keskivaiheilla? Nämä kehitys- 
jaksot lankeavat samalla jotenkin tarkkaan yhteen myöskin rakennus- 
tyylien kehityksen kanssa, joten ensimäinen linnajakso vastaa romaanista, 
toinen goottista ja kolmas renesanssin tyylikautta. 


Tyyliseikoilla ei linna-arkkitehtuurissa kumminkaan ollut samaa mer- 
kitystä kuin esim. kirkkorakennuksille, sillä se oli näissä ylimalkaan yksin- 
kertainen ja koruton, kuten sopiikin odottaa rakennuksilta, joiden tarkoitus 
oli sotaista laatua ja jotka milloin tahansa saattoivat olla hävitykselle alttiina. 
Loistaviakin poikkeuksia löytyy, ja sellaisia ovat erittäin Hohenstaufien 
aikaiset ja ritarikauden loistoajan linnat, joissa rikas ja taiteellinen arkki- 
tehtuuri tuli käytäntöön erittäin palatsi- ja kappelirakennuksissa. Goottisen 

! Schultz, Das Höfische Leben, 2 Aufl. 1, s. 30. 

? Piper, Burgenkunde, 2 Aufl., s. 25. Tästä jossain määrin poiketen on Bergner (Biir- 
gerl. Kunstaltertiimer I, s. 62) päättänyt ensimäisen kehitysjakson Hohenstaufien aikaan 
n. 1150 ja katsoo viimeisen jakson jatkuvan aina 1650:n vaiheille saakka, s. o. aikaan, 
jolloin 30-vuotinen sota oli tehnyt lopun Keski-Europan muuratuista linnoista. Näilläkin 


aikarajoilla voi olla oikeutuksensa. Pääasiana ovat kuitenkin itse kehitysjaksot, joille ei 
milloinkaan voitane ehdottomasti sitovia rajavuosia löytää. 

tyylin ajaltakaan ei puutu rikkaasti koristetuista linnapalatseista esimerkkejä, 
ja erittäin Saksalaisen ritarikunnan linnojen ritarisalit tulivat edellisen loisto- 
ajan traditsionien jatkajiksi. Mutta yleensä vaipuu linnapalatsi pian yksin- 
kertaiseksi ja vaatimattomaksi asuinrakennukseksi ja ainoastaan kappeleihin 
koetetaan edelleen arkkitehtuurisuhteessa suurempaa huomiota kiinnittää. 
Että Keski-Europan linna-arkkitehtuurissakin havaitaan voimakasta vaiku- 
tusta sekä Ranskasta että Italiasta on jo kirkkorakennusten perustuksella 
odotettavissa. 


Lopuksi mainittakoon täältä muutamia linnamuotoja, joilla on ollut vai- 
kutusta pohjoismaisiin linnoihin tai joille näiden joukossa tapaa etäisempiä 
tai läheisempiä vastineita. Huomiomme kiintyy silloin ensinnäkin pariin 
varhaisen keskiajan linnatyyppiin, jotka ovat yleensä vaatimattomissa 
oloissa tulleet käytäntöön. 

Toinen on alkuaan yksinkertainen vallilinna, pohja-alaltaan aluksi pyö- 
reähkö, myöhemmin tavallisesti nelikulmainen. Linnan vallien ja hautojen 
ympäröimä keskusta on valleja korkeampi ja jos linna-alue on pieni ja 
haudat syvät ja leveät, se on usein keilamainen. Myöhemmin kohoaa 
sisimmäinen valli, erittäin jos sen sisäpuolella ei enää ole hautaa, joskus 
keskustan pohjaa korkeammaksikin. Rakennukset ja varustukset ovat 
aluksi puusta, mutta myöhemmin korvaa niitä usein keskellä linnan kumpua 
kohoava, asuttavaksi sisustettu torni, jota suojaamaan toisinaan on raken- 
nettu keskikummun reunoja kulkeva kehämuuri. Linnatyyppi, jota tavataan 
paitsi Pohjois-Saksassa, myös Pohjoismaissa ja etelämpänä m. m. Itä- 
vallassa, Ranskassa ja Englannissa, tunnetaan yleisemmin ranskalaisten 
»chäteaux ä motte»> tai englantilaisten >»moated mounds> nimillä, jotka mo- 
lemmat johtuvat keskiajan latinan »mota>-sanasta, minkä mukaan sitä tässä 
voimme nimittää mota-tyypiksi. Viimeksimainituissa maissa se luetaan pää- 
asiassa 800 —1000-luvuille kuuluvaksi, mutta seuraajia sillä on vielä myö- 
hemmälläkin keskiajalla! »Se on vanhimpia yksityislinnoja, aito keski- 
aikainen ilmiö, joka seurasi uusia, tällöin kaikkialla muodostuvia yhteis- 
kuntaoloja>, sanoo siitä Sophus Miiller, ja m. m. Essenwein pitää sitä 
>perustuksena koko monumentaaliselle keskiaikaiselle linnarakennukselle» ?. 


! Linnamuotoa selittävät m. m. Jähns, Geschichte des Kriegswesens, s. 600—604; Piper, 
Burgenkunde, 2 Aufl., s. 107—111, y. m. 

? Sophus Miiller, Vor Oldtid, Kjobenhavn 1897, s. 648; August v. Essenwein, Die 
Kriegsbaukunst, Darmstadt 1889, s. 47. 

Sen alkuperästä ovat mielipiteet eriäviä — tätä kysymystä saan valaista 
tämän teoksen toisessa osassa -—— mutta monumentaalisen keskiaikaisen 
linnarakennuksen pohjaksi on sillä yhtävähän kuin millään muulla alkeel- 
lisella linnamuodolla yksinoikeutta. 

Toinen on roomalaisia vartiolinnoja muistuttava ja todennäköisesti niistä 
lähtenytkin linnatyy ppi, jonka pääosia ovat sydäntorni ja sitä ympäröivä kehä- 
muuri. Edellinen on näissä tavallisesti asuintorniksi kehittynyt ja sijaitsee 
useimmiten linnapihan keskellä. Jälkimäinen taas, joka näissä linnoissa 
toisinaan on ainoa kivestä muurattu varustus, rajoittaa tavallisesti ahtaan 
pihamaan tornin ympärille ja muodostaa nelikulmaisen, pyöreän tai moni- 
kulmaisen kehän, joskus sen ulkopuolella on paaluaitaus tai muita varus- 
tuksia. Jos linna sijaitsee luonnostaan erittäin hyvin suojatulla paikalla, 
saattaa kehämuuri kokonaan puuttua. Tämä yksinkertainen linnatyyppi 
tulee erittäin yksityisten linnaherrain suosimaksi, mutta esiintyy myöskin 
vartiolinnan tapaisena kulkureittien varsilla tai muutoin poliittista tarkoi- 
tusta palvellen!. 

Niistä linnamuodoista, joiden lähtökohtana voidaan sanoa esihistorial- 
listen vallilinnojen olevan, mainittakoon tässä muutamia pääryhmiä. En- 
sinnäkin tapaamme niin sanoakseni keskusasemaisen linnaryhmän, 
joissa koko linna rakennuksineen ja puolustuslaitoksineen keskittyy 
yhden pihamaan ympärille, riippuen paikan laadusta, joka silloin on 
joka puolelta jotenkin samalla tavalla luonnon suojaama ilman erityi- 
sen heikkoja tai erityisen lujia kohtia. Pihaa ympäröi niissä kehämuuri, 
joka myöhemmin usein on korotettu lujaksi »manttelimuuriksi» ja varus- 
tettu useammilla ampumakerroksilla. Sen sisäpuolella on sydäntorni aluksi 
tavallisesti erillään pihalla ja myöhemmin myös kehämuurissa kiinni, sekä 
muut rakennukset tavallisesti kehämuuria vastaan rakennettuina. Ulko- 
puolella taas ovat lisävarustuksina vallit ja haudat tai niinikään kehässä 
käyvät ulkomuurit sola- eli zwingersysteemin muodostaen. Koko linnan 
asema on aluksi pyöreähkö, ympyrää tai soikiota lähenevä, mutta kehit- 
tyy myöhemmin neliön, suunnikkaan tai muun suorasivuisen kuvion 
muotoiseksi, kehitys, jonka pohjalla siinä voidaan erottaa lukuisia eri 
tyyppejä. 

Runsaammin edustettuina kuin edelliset ovat sellaiset linnamuodot, 
jotka jakautuvat kahteen tai useampaan osaan, riippuen tavallisesti siitä 


' Tästä linnatyypistä katso m. m. Cori, Bau und Einrichtung, s. 159—164. 


ko Joost 


että paikan luonnon suojassa on heikkoja kohtia, jotka ovat vaatineet 
linnan puolustuslaitosten jakautuvaa keskittämistä. Näissä tavataan sekä 
pää- että esilinna ja kummassakin usein sisäisiä jaotuksia puolustus- 
laitoksineen, jotka saattavat sijaita eri korkeuksilla. Nämä muodostuivat 
erilaatuisilla paikoilla hyvinkin erilaisiksi. Yksinäisillä, kapeilla ja pitku- 
laisilla vuorenharjanteilla, joille joka puolelta on nousua, on hyökkäys- 
kohta loivimmalla puolella ja siitä on linnaan vievää tietä puolustukselle 
edullisella tavalla johdettu erilaisten esteiden ohi ja koko linnan puolustus- 
laitoksissa on sisäänpäin yhä lujemman vastuksen periaate mahdollisim- 
man systemaattisesti toteutettu. Linnan eri osat ovat erikorkuisilla vuoren 
pengermillä ja päärakennukset sijaitsevat aina sen korkeimmalla kohdalla 
tai sen edullisimmin suojatuilla reunoilla. Vuorien kannaksilla tai laak- 
soon pistävillä niemekkeillä, jolloin hyökkäyskohta on joko samalla tasolla 
kuin itse linna tai sitä korkeammalla, on linnan hyökkäyspuolta ollut erit- 
täin lujasti varustettava syvillä haudoilla, valleilla tai muureilla, lujilla portti- 
varustuksilla j. n. e. Usein ovat tällaisissa tapauksissa linnan lujimmat 
puolustuslaitokset, sydäntornit y. m. keskitetyt juuri tuohon hyökkäys- 
kohtaan ja pää- y. m. asuinrakennukset ovat saaneet sijansa heti näiden 
takana, joten selvää rajaa esi- ja päälinnan välillä ei aina voi havaita. 
Useasti on esilinna kuitenkin erillään heti ulkovarustusten sisäpuolella ja 
linnan jokapäiväiselle elämälle tarpeelliset rakennukset ovat sovitetut siihen, 
edempänä olevan päälinnan sisältäessä lujimmat varustukset ja pääraken- 
nukset. Toisinaan näyttää tämän järjestelmän takana piilevän ajatus jättää 
koko esilinna tarpeen vaatiessa vihollisen valtaan ja keskittää linnan puo- 
lustus etupäässä päälinnaan. Primitiivisemmät tämänkin pääryhmän lin- 
noista osottavat pyöreämäistä aseman muotoa, jolloin päälinnan kehä vastaa 
edellisen ryhmän linnoja, mutta siihen liittyvät esilinnat antavat kokonai- 
suudelle pitkäkkään muodon. Jatkuva kehitys, johon paikan laadulla on 
suuri vaikutus, synnyttää sitten mitä vaihtelevimpia aseman muotoja, joita 
tässä ei ole tilaisuutta lähemmin kosketella '. 


Skandinaviassa opittiin kalkkilaasti ja muuraustekniikka tuntemaan 
vasta kristinuskon keralla, mutta nämä taidot näyttävät pysyneenkin 
kauvan yksinomaan kirkon palveluksessa. Lukuisia kirkkoja ja luosta- 


' Piper, Burgenkunde, 2 Aufl., s. 535—564; Bergner, Biirgerl. Kunstaltertiimer 1, 
s. 67—78. : 

reita oli jo kivestä muuraamalla rakennettu ja niissä melkoinen arkki- 
tehtuuritaituruuskin saavutettu, kun maallisten rakennusten alalla yhä 
edelleen pysyttiin vielä entisissä puurakennuksissa. Että linnoissakaan 
ei noita uusia teknillisiä etuja pikemmin toteutettu on sitä merkillisempi, 
kun Skandinavian viikingit. kauvaksi eri tahoille ulottuvilla retkillään var- 
maan olivat monestikin tulleet muiden maiden muurattujen linnojen kanssa 
tekemisiin ja niiden etuja kokemaan. Ranskassa ja Englannissa tulivat 
normannit, niillä seuduin mihin olivat asettuneet, linnoitustaidon uusijoiksi ' 
ja loivat arkkitehtuurin, jolla Pohjoismaihinkin oli suuri vaikutus, ja tus- 
kinpa saattoivat monet Wilhelm Valioittajan kuuluisan linna-arkkitehdin, 
Rochesterin Gundulv piispan tunnetut linnarakennuksetkaan, kuten Roche- 
sterin (raken. 1088—1130)? ja Colchesterin kastellit, White Tower Lon- 
toossa (raken. 1079—1080) y. m. jäädä tuntemattomiksi Skandinavian 
Englannissa käyneille hallitsijoille 9. Mutta edempänäkin oppivat Skandi- 
navian viikingit muurattuja linnarakennuksia tuntemaan, ulottuivathan 
heidän retkensä Italiaan, Konstantinopoliin, jopa Armeniaan, Syyriaan 
ja Pyhäänmaahan saakka vielä aikana, jolloin linnarakennus täällä oli 
kehittyneellä kannalla. Erittäin tahdon huomauttaa Harald Haard- 
raaden (1046—1066) retkistä ja hänen linnavalloituksistaan m. m. Sisi- 
liassa v. 1038, joista Snorre Sturlason on jättänyt mielenkiintoisia 
kertomuksia. Milloin hän valloitti lujan muuratun linnan sytyttämällä 
sen tuleen, minkä kiinniotetut linnassa pesivät linnut, joihin palavia 
aineita oli sidottu, veivät linnan kattoräystäisiin, milloin se tehtiin hyvästi 
harkitulla kepposella, kuten erään kerran, jolloin linnan portit saatiin 
aukeamaan siten, että piirittäjäin päällikkö uskoteltiin kuolleeksi ja saatiin 
lupa haudata hänet — tässä tapauksessa tyhjä ruumisarkku — linnan sisä- 
puolelle, milloin taas tehtiin linnan muurien alatse maanalainen tie kalkki- 
laastiin muurattujen kivien yläpuolella ollessa merkkinä sen ulottumisesta 
linnan hallirakennuksen kohdalle — itse muurien alimmat perustukset olivat 
nähtävästi ilman laastiat. Nämä kertomukset osottavat, että skandinaavit 
eivät ainoastaan olleet tilaisuudessa tutustumaan, voipa sanoa kouraantun- 
tuvasti, muurattujen linnojen etuihin, vaan olivat myös perehtyneet linna- 


* Jähns, Geschichte des Kriegswesens, s. 603—607. 

? Jähns, 1. c., BI. 45, k. 6. 

3 Vrt. Aarsberetning 1904, s. 4—9. 

* Snorre Sturlason: Kongesagaer, Nationaludgave, Kristiania 1900, s. 571 j. s. 

valloitustekniikan tärkeimpiin metoodeihin, yllätys- ja miinoitusvaltaukseen, 
joka oli tavallisimpia sekä ennen että jälkeen ristiretkien. Mutta kotoi- 
sissa oloissa — ja todennäköisesti se riippuikin juuri sekä valtiollisten 
että yhteiskuntaolojen murrosaikatilasta — tyydyttiin vielä ei ainoastaan 
entisiä esihistoriallisia vallilinnoja käyttämään, joskus niitä osittain uusi- 
malla ?, vaan uusia samantapaisia rakentamaankin. 

Olavi pyhä (i 1030), niin kertoo Snorre Sturlason, rakennutti v. 1017 
Raum-jokeen Sarpkosken kohdalle lännestäpäin pistävälle niemelle »>maa- 
linnan> siten, että tehtiin aita (valli) kivistä ja turpeista, hirsiä pantiin 
niemen poikki (hakuli) ja ulkopuolelle kaivettiin oja (hauta). Näin varus- 
tetulle niemelle rakennettiin sitten kuningastalo ja Maarian kirkko sekä 
muitakin taloja, joita varten kuningas antoi määrätä tontit? Linna, joka 
tässä tapauksessa oli kaupunkivarustus ja josta vieläkin on jäljellä n. 6—8 
kyynärän levyistä vallia, juuri niin rakennettua kuin kertomuksessa mai- 
nitaan — vallista on m. m. löydetty raha Harald Haardraaden ajalta* — 
on siis täysin entisten vallilinnain kannalla, myöhäisenä piirteenä vain 
kivivallin maalla peittäminen. Samoin rakennutti Norjan kuningas Maunu 
Barfot (1093 —1103) v. 1099 retkellään Ruotsia vastaan Källandsön saa- 
relle Vennerjärven eteläosaan linnan, joka tehtiin turpeista ja puista ja 
jonka ympärille kaivettiin hauta (>en borg af torv og traer og grov et 
dige om>). Linnan, jonka varusväkenä oli 300 miestä, Finn Skofteson 
ja Sigurd Uldstreng päällikköinä, valloitti seuraavana talvena sveakuningas 
Inge (vanhempi — 1111) 3,600 miehisellä joukollaan siten, että vallihauta 
täytettiin puilla ja kivillä ja linnan puurakennukset vedettiin hajalle pitkiin 
piiruihin kiinnitettyjen laiva-ankkurien avulla”. Turpeista ja kivistä raken- 
nettu ja suurella haudalla ympäröity oli myös Sigurd Jorsalafaren v. 1115 
Konungahällan suojaksi rakentama linna, jonka vendit v. 1135 valloittivat 


1 Tässä suhteessa on Snorre Sturlasonin kertomus tärkeä ja vanhimpiin aikoihin koh- 
distuva täydennys niille tiedoille, joita kardinaali Aegidius Romanus (Colonna) teoksessaan 
De regimine principum (n. 1280, pain. Venetiassa 1498) y. m. ovat jättäneet vanhemman 
keskiajan linnoitussodasta. Schultz, Das Höfische Leben II, s. 365 j. s. (erittäin 370—72). 
Vrt. Piper, Burgenkunde, 2 Aufl., s. 350—352. 

* Vrt. Hildebrand, Sveriges Medeltid II, s. 670. 

* Kongesagaer, s. 279. 

* Norges Historie (Alex. Bugge) 1, Kristiania 1910, s. 352—5. 

5 Snorre, Kongesagaer, s. 665—6. Tälläkin linnanvalloitustavalla on vastineensa 
muualla Europasa, vrt. Schultz, Das Höfische Leben II, s. 405 j. s. 

ja hävittivät!. Mutta samanlaisia linnarakennuksia tehtiin vielä paljoa 
myöhemminkin ?. 

Toiselta puolen voidaan huomata eteläistä vaikutusta Skandinavian 
linnoihin jo ennen varsinaisten muurattujen linnojen alkua. Tanskan 
monilukuiset maalinnat ennen mainittua mota-tyyppiä ovat siihen määrin 
samanlaiset kuin Ranskan ja Englannin vastaavat linnat 800—1000- 
luvuilta, että tuskin voidaan olla olettamatta yhteyttä niiden välillä, erit- 
täinkin kun tanskalaiset retkillään tänne olivat niihin varmaan hyvin 
tutustuneet. Tyyppi oli muutoin varsin sovelias Tanskan vuorittomille 
tasangoille ja on siellä pysynyt käytännössä osittain myöhemmälle keski- 
ajalle saakka*. Ruotsin vuorilla sijaitsevat kivivallilinnat osottavat usein 
muotoja, joille eriltäin Ala-Saksan linnoissa on läheiset vastineensa. Paitsi 
sitä että sola- eli zwingersysteemi on niissä yhtä pitkälle kehittynyt kuin 
Saksan linnoissa, on monessa, arvatenkin myöhäisessä linnatyypissä pää- 
ja esilinnan suhde, molempien jotenkin nelikulmainen asemanmuoto, linna- 
tien sijoittaminen, porttilaitos y. m. seikat verrattavia Ala-Saksan linnoihin 
pakanuuden- ja keskiajan rajoilta tai viimeksimainitun alulta, kun taas 
toisissa pyöreäkulmaista suorakaidetta lähenevä asema monikertaisine 
kehämuureineen on roomalaista kastellia muistuttava*. Mainitsemista 
ansaitsee myös sellainen oppidum-arx tyyppi kuin Björkön kaupunkivalli 
ja linna Mälarilla 800-luvulta?%, jolla frankkilais-karolingilaislinnoissa 
näyttäisi olevan esikuvansa. Ruotsin linnojen suhde vastaaviin keski- 
europpalaisiin on kuitenkin vielä lähemmin selvittämättä. 

Ensimäinen tunnettu yritys muuratun kivilinnan rakentamiseen Pohjois- 


' Vrt. Wilhelm Berg, Augustinerklostret i Konungahälla, Göteborg 1893, s. 19—26. 

? Vrt. Hildebrand, Sveriges Medeltid II, s. 883. 

* Vrt. näistä Miiller, Vor Oldtid, s. 642—648. Vuodesta 1902 alkaen on näitä linnoja 
systemaattisesti tutkittu ja v. 1908 oli jo n. 150 linnaa selvitettynä, vrt. W. Mollerup, 
Nationalmuseets Anden Afdelning, Kobenhavn 1908, s. XXVII j. s., 69 j. s. 

* Vrt. esim. Herm. Hofbergin lukuisia linnapiirustuksia ja kertomusta Westmanlands 
Fornlemningar (käsikirjoitus K. Witt. Hist. och Antigv. Akatemian arkistossa) ja O. 
Hermelinin käsikirjoituksia Selebon ja Öster- sekä Wester-Rekarne kihlakuntain muinais- 
jäännöksistä piirustuksineen (samassa arkistossa), joista Hj. Appelgren on ottanut kopioita 
ja otteita museomme topografiseen arkistoon. Erittäin huomattavia tässä suhteessa ovat 
esim. Korslätsborgin ja Granmarsborgin linnat Köpingin pitäjässä Akerbon kihlakuntaa ja 
erittäin porttilaitoksensa puolesta (verrattava esim. k. 9) Bejbyn linna Tillbergan pitäjässä 
Sienden kihlakuntaa. 

5 Vrt. esim. Sveriges Historia intill tiugonde seklet 11, s. 21; Oscar Almgren, Sveriges 
fasta fornlämningar frän hednatiden, Stockholm 1904, s. 8, 15. 

maissa mainitaan Snorre Sturlasonin Harald Haardraaden sadussa, jossa 
kuningas Maunu Olavinpojan (Hyvän, 1035 — 47) kerrotaan alottaneen kivisen 
»hallin> rakentamista kuningastaloonsa Nidarosiin (Throndhjemiin). Tämä 
halli ei kuitenkaan valmistunut ja Maunun seuraaja Harald Haard- 
raade antoi muuttaa sen kirkoksi, joka vihittiin Gregoriuksen nimi- 
koksi!. Vasta toista sataa vuotta myöhemmin, kuningas Sverren aikana 
(i 1202), valmistuivat ensimäiset muuratut maalliset linnat Norjassa, 
Zion lähellä Nidarosta (1183) ja Sverren linna Bergenissä (n. 1185)?. 
Tanskassa palautuvat vanhimmat muuratut yksityislinnat jo ainakin 1100 
vaiheille (esim. Badstrupin torni)? mutta mahdollisesti jo 1000-luvun 
jälkipuoliskolle. Ellei oteta lukuun jo 800-luvun alulla pääkohdissaan 
rakennettua Danevirke-rajavallia syntyvät täällä kuitenkin vasta 1100-luvun 
kuluessa valtakunnan yleistä puolustamista tarkoittavat linnat ja europpa- 
laiseen tapaan rakennetut kaupunkivarustukset, ensimäiset viimeksimaini- 
tuista (m. m. Slesvig) jo Waldemar I:sen isän Knut Lavardin (4 1131) 
toimesta sataluvun alkupuolella *. Erittäin oli Waldemar I:sen (1157—1182) 
ja piispa Absalonin (1157—1201) aika tärkeä linnain rakennusaika, jolloin 
suuri määrä linnoja (Vordingborg, Stegeborg, Sprogo, Taarnborg, Kalund- 
borg, Nyborg, Svendborg, Faaborg, Flensborg, Nordborg y. m. ja ennen 
kaikkia Absalonin linna Köpenhaminassa) rakennetaan tällöin muutoinkin 
lujittuvan valtakunnan turvaksi”. Ruotsissa menevät varsinaiset muuratut 
linnat tuskin 1100-luvun taakse. Ruotsin mantereen rintamaassa Skänessa 
havaitsi Bambergin piispan Otton lähettiläs v. 1128 Skänen kaupungit ja 
linnat vielä puuvarustuksilla ja vallihaudoilla suojelluiksi (Urbes ibi & castra 
sine muro & turribus, ligno tamen ac. fossatis muniuntur) *, mutta pian sen 
jälkeen varustetaan Lundin kaupunki muureilla ja valleilla (1130-luvulla) 
ja Lundin arkkipiispa Eskil (i 1181), samoin kuin myöhemmin hänen seuraa- 
jansa Absalon ja Andreas Sunenpoika ( 1228), alkoi rakentaa linnoitettuja 
kartanojaan, esimerkki, jota aateliset vastapainoksi piankin seurasivat '. 


: Kongesagaer, s. 597; vrt. Aarsberetning 1903, s. 46. 

? N. Nicolaysen, Norske Byginger fra Fortiden, 1 Raekke, Kristiania 1860—66, s. 6 j. s. 

s Vrt. Mollerup, Nationalmuseets Anden Afdelning, s. 70—72. 

+ F. H. Jahn, Almindelig Udsigt over Nordens, isaer Danmarks, Krigswaesen i Middel- 
alderen, Kjobenhavn 1825, s. 313, 314; Annaler for nordisk Oldkyndighed 1859, s. 315, 
317; Hans Oldrik, Absalon, Kobenhawvn 1908, s. 159. 

$ Vrt. Oldrik, Absalon, s. 158—172. 
* Langebeck & Suhm, Scriptores Rerum danicarum medii aevii T. IV, s. 219. 
* €. G. Brunius, Skänes konsthistoria för medeltiden, Lund 1850, s. 373 j. s. 

Myöskään Ruotsin saarilta ei ole toistaiseksi tietoja tätä aikaisemmista 
muuratuista linnoista. 

Skandinavian varhemman keskiajan linnoista ovat tiedot tätä nykyä 
hyvin vaillinaiset. Muutamia tavallisimmin esiintyviä tyyppejä voimme 
täältä kuitenkin mainita. 


Tanskassa tuli, kuten jo edellä on mainittu, mota-tyyppi edelleen 
viljellyksi, saaden entisten puurakennusten sijasta kivirakennuksia, usein 
sydäntornin linnakummun keskelle (esim. Badstrup) ja myös kehä- 
muurin sen reunoille (esim. Skarreborg, Thisted Amt)'. Tämän ohella 
tulee tuo toinen yksinkertainen linnatyyppi, jonka pääominaisuuksia 
ovat asuttu sydäntorni ja sitä ympäröivä kehämuuri, erittäin vendiläis- 
retkien aikana yleiseen käytäntöön. Tällaisia linnoja esiintyi runsaasti 
erittäin Alamaissa ja Luoteis-Saksassa ?, ja että tyyppi on täältäpäin saatu, 
on sitä otaksuttavampi kun ottaa huomioon, että Tanskan varhaisempiin 
kirkkorakennuksiinkin on täältäpäin otettu sekä aiheita että rakennus- 
aineita”. Tätä tyyppiä ovat luultavasti useat 1100-luvulla rakennetuista 
linnoista alkuaan olleet, niin ainakin Sprogo ja Taarnborg, ja se pe- 
riytyy sitten seuraavalle ja osittain 1300-luvullekin (esim. Korsor 1200- 
luv. lopulta ja Gurren linna 1300-luvulta y. m.)'. Köpenhaminan lin- 
nassa (rakenn. 1167—), jonka raunioista osa paljastui muutamia vuo- 
sia sitten nykyisen Kristiansborgin alta, oli kehämuuri pyöreä, mah- 
dollisesti jonkun verran pitkänsoikea, ja sen laidassa oli ainakin yksi, 
mutta luultavasti kaksi, kehämuurista sisäänpäin ulkonevaa, nelikulmaista 
tornia. Muut linnarakennukset näyttävät siinä olleen osaksi kehämuurin lai- 
taan ja pihan ympärille rakennettuja. Koko linnan ympäröi vesi”. Samaa 
tyyppiä on mahdollisesti alkuaan ollut korkealla, järveen pistävällä nie- 
mellä sijaitseva Soborgin linna, sekin 1100-luvun jälkipuoliskolta. Vor- 


! Engelhardt ja Pettersen, Morso Norre Herred, topogr. kertomus, Tanskan Kansallis- 
museon arkistossa. . Hj. Appelgrenin kopioima piirros museomme topogr. arkistossa. 

? Vrt. Jähns, Geschichte des Kriegswesens, s. 599. 

* Vrt. J. Kornerup, Materialet i de aeldste danske Kirker, Aarboger for nordisk 
Oldkyndighed 1870, s. 139. 

* J. P. Trap, Kongeriget Danmark, 3:s pain., Kjobenhavn 1898—1906, 11, s. 606, 699— 
700, 54. Mollerup, Nationalmuseets Anden Afdelning, s. 62—64, 58—60; Aarboger 1902, 
s. 45—54. 

5 Vrt. Olrik, Absalon, s. 164—170; C. M. Smidt, Nationalmuseets Udgravning af Blaaz 
taarn, Fra Arkiv og Museum III, 1906, s. 42 j. s. 

* Annaler for nordisk Oldkyndighed 1851, s. 273 j. s.; Mollerup, Nationalmuseets 
Anden Afdelning, s. 57—8; Trap, Danmark II, s. 85—7. 

dingborgin ja Kalundborgin linnoissa näyttää päälinnaa ympäröineen laa- 
jempi kehämuurin piirittämä »oppidum>1. Yleensä sijaitsevat tämän ajan 
linnat täällä korkeilla rantatörmillä tai muutoin ylävillä paikoilla. Born- 
holmilla, joka on Tanskan varsinainen vuorimaa, ovat Lilleborgin ja Gam- 
leborgin linnat, molemmat 1100-luvulta, keskusasemaista mäkilinna- 
tyyppiä. Kehittyneempää muotoa on Hammershusin mäkilinna Born- 
holmin pohjoispäässä, noin 1200-luvun keskivaiheilta, jossa korkean 
manttelimuurin sulkemaa päälinnaa, yhtenäiseen sarjaan manttelia vastaan 
tehtyine rakennuksineen, piirittää laajempi kulmikas kehämuuri sekä siihen 
liittyvät kaksi esilinnaa, toinen etelän, toinen pohjoisen ja idän puolella ?. 

Norjassa oli siihen aikaan, jolloin keskiajan linnarakennus täällä alkaa, 
normannilaistyyli, lähinnä Englantiin liittyvä, vallalla kirkkorakennusten 
alalla ?, ja tältä taholta näyttää myös linnarakennus aluksi saaneen vaiku- 
tuksia. Englannissa, samoin kuin eri seuduilla Ranskassa, oli alku- 
peräisestä mota-linnasta kehittynyt »donjon-linna>», s. o. vallien ympäröi- 
mälle linnakummulle oli rakennettu mahtava, usein puolustuskuntoisen pa- 
latsin tapainen donjon-torni, joka aina oli sisustettu asuttavaksi ja sisälsi 
paitsi puolustuslaitoksia, linnatuvat, juhlasalit, linnaherran asunnon j. n. e. 
Mutta sen ohella oli vaativammissa oloissa muinaisten roomalaiskastellien 
pohjalla täällä kehitetty linnamuoto, jossa parinkerroksinen suorakaiteen 
muotoinen hallirakennus siihen liittyvine muine rakennuksineen muodosti 
linnan keskustan. Tätä ympäröi ampuma-aukoilla varustettu kehämuuri, 
mistä ainakin porttien kohdalla tornit kohosivat. Tällaisiin linnoihin liittyi ta- 
vallisesti myös kehämuurin ympäröimä esilinna !. Molemmat nämä linna- 
muodot, jotka sekä kumpikin erikseen että yhtyneinä kehittyvät edelleen mitä 
vaihtelevimmissa muunnoksissa, näyttävät olevan aikaisemman norjalaisen 
linnarakennuksen pohjana. Yksinäisiä vallien ympäröimiä asuttuja torneja 
olivat Fettin mukaan Haakon Haakoninpojan (1217—1263) rakennuttamat 
Oslon linna, Mjoskastellet ja Valdisholmenin linna Glommenissa ja sellai- 
sia oli useita muita Norjassa. Varsinaista kastellityyppiä taas olivat m. m. 
molemmat Sverren linnat ja Bergenin 1247—1261 rakennettu linna, jossa 


1 Trap, Danmark II, s. 813—16, 393—95. 

* Vrt. Trap, Danmark III, s. 13, 36—40, 68—70; Mollerup, Nationalmuseets Anden 
Afdelning, s. 43—51; P. Hauberg, Bornholm, 3:s painos, Kjobenhavn 1894. 

s Vrt. Harry Fett, Norges Kirker i Middelalderen, Kristiania 1909, s. 17—26. 

* Vrt. Jähns, Geschichte des Kriegswesens, s. 604—607. 

* Harry Fett, Gamle norske Hjem, Kristiania 1906, s. 17—18. 

sadut kertovat olleen kaksi kivihallia ja kaksi porttitornia sekä kehä- 
muurin ympärillä ja josta toisen hallin, porttitornit sekä hallia vastapäätä 
olleen kappelin myöhempi tutkimus on vielä jäännöksinä tavannut!. Jos- 
sain määrin tähän verrattava on Ragnhildsholmenin linna nykyisessä 
Ruotsissa, niinikään Haakon Haakoninpojan rakennuttama. Tässä linnassa, 
joka valmistui n. v. 1256 ja hävitettiin n. v. 1320, on niinikään tyypillinen 
suunnikkaanmuotoinen tornipalatsi kehämuurin ulkopuolella, mutta siihen 
liittyvänä, kun taas muut rakennukset ovat pitkinä siipirakennuksina suora- 
kaiteisen kehämuurin sisälaidassa, jotapaitsi päälinnan toiseen päähän 
viisisivuinen kehämuuri muodostaa esilinnan ?%. Haakon V:n (1299 — 1319) 
rakennuttamassa Akershusin linnassa rajoitti kehämuuri nelikulmaisen, 
vähän pitkulaisen pihamaan, jonka kaakkoiskulmassa oli asemaltaan 
neliömäinen sydäntorni puolittain kehämuurin ulkopuolella ja sen vie- 
reisessä kulmassa kehämuurin sisäpuolella pienempi torni, erikoisesti 
aiottu portin suojaksi, joka oli tornien välillä. Vasta myöhemmin raken- 
netaan muita rakennuksia kehämuurin sivuihin ja linnaa laajennetaan 
sen ulkopuolelle ?. 


Ruotsissa on kehämuurin ympäröimä sydäntornityyppi se linnamuoto, 
joka täällä tulee aikaisemmin varsinaisia muurattuja linnoja edustamaan. 
Se tulee tänne Tanskan kautta ja aluksi tanskalaisten rakentamanakin 
entisiin — tanskalaismaakuntiin Etelä-Ruotsissa. Tyypillisimpiä linnoja 
tätä lajia on 1100-luvulla rakennettu Helsingborgin >Kärna>, jossa täy- 
sin neliömäistä n. 15<15 m laajaa asuttua tornia ympäröi niinikään ne- 
liömäinen 3,596 m paksu kehämuuri vaan 4,5 m. päässä tornin ulkosei- 
nästä (vrt. kuv. 13). »Kärna» kehämuureineen on tässä kuitenkin vaan 
päälinna, jota suurempi, aikanaan useilla torneilla varustettu ja melkein 
pyöreässä kehässä käyvä kehämuuri on ympäröinyt muodostaen »oppi- 
dumin> (vrt. kuv. 1). Falsterbon linnassa, joka ei liene tätä paljoa myö- 
häisempi, ympäröi samanlaista tornia kaksi sisäkkäin ja n. 5—6 m päässä 


! Nicolaysen, Norske Bygninger fra Fortiden, 1 Raekke, s. 7 j. s.; Fett, Gamle norske 
Hjem, s. 18, 19. 

? Wilhelm Berg, Slottsruinen pä Ragnhildsholmen, Bidrag till Göteborgs och Bohus- 
läns fornminnen och historia B II,4. Siv. 44 sanoo Berg, että linnan esikuva on etsittävä 
Saksasta ja epäilemättä onkin saksalainen linnoitussysteemi linnan yleismuotoon vaikut- 
tanut, mutta yksityiskohdissa se on ilmeisesti vanhempien norjalaislinnain kannalla. Vrt 
Fett, Gamle norske Hjem, s. 19—21. 

* Fett, Gamle norske Hjem, s. 22—24. 

toisistaan käyvää neliön muodostavaa kehämuuria ja koko linnaa ympäröi 
kaksinkertainen paaluaitaus. Falkenbergin linnassa, joka mainitaan jo 
1200-luvulla, ei ole tornin ympäriltä toistaiseksi tavattu mitään varustuksia ' 
ja samanlainen torni on ollut pääosana m. m. Laholmin?, Borgholmin y.m. 
samanaikaisissa linnoissa. Samaan aikaan ja myöhemminkin käytetään 
etenkin pohjoisempana Ruotsissa valleja ja hautoja, vieläpä joskus muu- 
raamattomia kivivallejakin, kuten esim. Saxholman linnassa Vestergötlan- 
nin ja Vermlannin rajoilla, linnojen pääasiallisina kehävarustuksina ja ra- 
kennukset niissä ovat usein joko kokonaan tai osittain puusta (esim. Piks- 
borg ja Trolleborg Smälannissa)*. Viimeksi- 

mainittuja on usein sellaisissakin linnoissa, IEN 

joissa kehämuuri on ollut muurattu (esim. 
Skönewadsborg Hallannissa, mainittu 1200- 
luvun alulla). Vähitellen tulee kuitenkin 
näissäkin valli- y. m. varustusten sisä- 
puolella pääosan muodostamaan sydän- 
torni, joka yksinäisenä muurattuna raken- 
nuksena ollen tavallisesti muuttuu puolustus- 
kuntoisen palatsin tapaiseksi (esim. Bröm- 
sehus Blekingen ja Kalmarin lään. rajalla, 
Dalaborg Vennerin rannalla y. m.). Sydän- 
tornin ohelle tehdään sitten muitakin rakennuksia. Suuremmissa, varsinai- 
sissa puolustuslinnoissa tulee kehämuuri piirittämään laajemman linna-alan 
joko säännöllisen nelikulmion muodossa, kuten esim. Nyköpingin linnassa 
(viimeistään 1200-luvulta)*, tai tavallisemmin saaden muotonsa paikallis- 
ten olosuhteiden mukaan. Niissä tavataan paitsi sydäntornia, joita toisi- 
naan voi olla kaksikin (esim. Näsin linnassa Visingsöllä Wetterin rannalla, 
1100-luvulta) 5, joukko muita linnarakennuksia, jotka aluksi säännöllisesti 


Kuv. 13. Helsingborgin Kärna. 


1 Gabriel Gustafson, Falkenbergs hus, Utgräfningsarbetet, Mänadsblad 1885, s. 185 
—200. 

* C. G. Brunius, Antigvarisk och Arkitektonisk resa är 1858, s. 4. 

* Vrt. Algot Fribergin ja Gust. Norlanderin kertomuksia Piksborgista Tukholman 
Antigv. topografisessa arkistossa; Meddelanden frän Norra Smälands Fornminnesförening 
II, 1910, s. 89—90. 

1 €. G. Brunius, Konstanteckningar under en resa är 1849, s. 604—5. 

& Vrt. Svenska Fornminnesföreningens Tidskrift I, s. 158—173, 261—71; Meddelanden 
fr. Norra Smälands Fmf. II, 1910, s. 89. 

rakennettiin erikseen ja myöhemmin pitkiksi siipirakennuksiksi yhtyneinä 
pitkin kehämuurin sisälaitaa. Niinikään on näissä usein hyökkäyspuolella 
esilinna, toisinaan useampiakin, riippuen paikan luonnonsuhteista '. 


Linnan paikkaa valitessa säännöllisesti silmällä pidetyn luonnon suojan 
laadun mukaan voidaan Skandinavian linnatkin jakaa mäki- ja vesi- 
linnoihin. Vaikka edelliset täällä ovat varhaisella keskiajalla yleisemmät 
tavataan vesilinnoja jo aikaisin, Tanskassa jo 1100-luvulla ja muualla 
1200-luvulta alkaen. Niinikään ovat Skandinavian linnat osallisia siinä 
kehityksessä, joka tapahtuu sota-aseiden kehityksen pohjalla. Kuitenkaan 
tämä ei näytä aikaan saaneen täällä yhtä selvästi erotettavia epookkeja 
kuin etelämpänä. Mitä ensinnäkin tulee ristiretkien seurauksina pidet- 
tyihin parannuksiin linnoissa (vrt. edellä siv. 21), ei niiden esiintymis- 
ajasta täällä ole vielä seikkaperäistä selvitystä olemassa. Sen sijaan, 
. että täällä on lukuisia linnoja vielä 1300-luvulta, jopa keskiajan lopultakin, 
joissa varustuksina ovat maavallit ja joissa rakennukset ovat puusta, 
on jo varhaisilta ajoilta toisia, joissa tavataan ristiretkien seurauksina 
pidettyjä laitoksia. Niinpä näyttää esim. Falsterbon linnassa olevan 
zwingerjärjestelmä toteutettu ristiretkien jälkeen tavalliseen tapaan, am- 
puma-aukkoja on tavattu esim. Valdemarin muurissa 1100-luvun 
jälkipuoliskolta Tanskan kuuluisassa Danevirkessä?, muuritorneja, tosin 
puusta, esim. Torkel Knuutinpojan 1299 rakennuttamassa Landskronan 
linnassa Nevajoella*, ellei samanlaisia ole ollut jo, kuten Skandina- 
vian sadut väittävät, Tanskan Danevirkessä niin aikaisin kuin 974 tai 
975, jolloin keisari Otto II teki sitä vastaan hyökkäyksensä, jossa tapauk- 
sessa niillä olisi esikuvansa roomalaislinnoissa. Viimeksimainittua tietoa 
tosin on epäilty, vaikka vallista on tavattu m. m. pystyssä olevia tammi- 
lankkujen jäännöksiä *. Ristiretkien tunnetuiksi tekemiä sota-aseita mai- 
nitaan täällä myöskin jo keskiajan linnakauden alulla. Saxon mukaan 
käytti Tanskassa m. m. heittokonetta jo Erik Emune v. 1133 piirittäessään 
Roskilden edustalla Haraldsborgin linnaa. Että kone silloin mahtoi olla 


' Vrt. Hildebrand, Sveriges Medeltid II, kap. Försvarsverk, erittäin s. 752—811; edellä 
esimerkkeinä mainitut linnat s. 752—70, 772—3, 777, 779—80, 797—9; C. G. Brunius, Skänes 
konsthistoria för medeltiden, s. 369 j. s.; C. G. Styffe, Skandinavien under Unionstiden, 
Stockholm 1867 (linnat luettelon mukaan). 

? Nordiske Fortidsminder I, Kjobenhavn 1890—1903, s. 289. 

* Hildebrand, Sveriges Medeltid II, s. 887. 

1 Nordiske Fortidsminder 1, s. 249—51. 

täällä uutuus, voidaan päättää Saxon kertomuksesta, että se saatiin käyn- 
tiin vain kaupungissa olevien saksalaisten avulla, koska tanskalaiset eivät 
itse silloin osanneet sellaista konetta käyttää'. Norjassa käytetään 
Munchin mukaan? samanlaista konetta (> Valslynge>) Bergenissä vuonna 
1134, ja Hildebrand arvelee, että Ruotsissa ei oltu tässä suhteessa myö- 
häisempiä 3. Myöskin jalkajousen käyttämisestä on Saxo jättänyt ensi- 
mäisiä tietoja kertoessaan tanskalaisten jo v. 1170 tätä asetta käyttäneen 
taisteluissa vendejä vastaan*. Kaikesta päättäen on tämän aseen mer- 
kitys sota-aseena varhemmalla keskiajalla kuitenkin mahtanut olla vä- 
häinen verraten vanhaan käsijouseen, jonka käyttämisestä vanhemmat 
Skandinavian lähteet sisältävät niin runsaasti tietoja. Vielä 1300-luvun 
alkupuolella on käsijousi (bäge) Ruotsin maakuntalaeissa välttämätön sota- 
ase ja se pysyy käytännössä läpi koko keskiajan, kuten nähdään m. m. 
eräästä kattomaalauksesta v:lta 1482 Kumlan kirkossa Ruotsin Vestmanlan- 
nissa, jossa esitetyssä taistelukohtauksessa se esiintyy ruutipyssyn ohella 5. 
Vasta 1300-luvun jälkipuoliskolla alkavat tiedot tehokkaammista jalkajousi- 
lajeista tulla yleisemmiksi*, mutta saman sataluvun lopulta alkaen tulevat 
myöskin jo ruutiaseet täällä käytäntöön 7. Viimeksimainitut pysyvät kui- 
tenkin koko keskiajan verrattain alkeellisella kannalla*. Näin ollen käy 
vaikeaksi tehdä tarkkaa erotusta erilaisten aseiden linnoissa aiheuttamien 
muutosten välillä ja niiden esiintymisajoista saada selviä rajoja linnojen 
eri kehitysjaksoille. Mitä tulee erittäin ruutiaseiden aiheuttamiin muutok- 
siin linnoissa, toteutetaan ne, ellemme ota lukuun muutamia siellä täällä 


' Saxo Grammaticus, Danmarks Kronike, Winkel Hornin käännös, Kjobenhavn 1898 
II, s. 80. 

? Det norske Folks Historie II, s. 735. 

? Hildebrand, Sveriges Medeltid II, s. 831. 

1 Historia Danica, P. E. Millerin editsioni (»ballista») II, s. 849, 858; Winkel Hornin 
käännös (»Armborst») II, s. 234, 239. Huomauttamista ansaitsee että jalkajousi Schultzin 
mukaan (Das Höfische Leben II, s. 202) olisi Ranskassakin vielä v. 1184 ollut tuntematon 
ja tullut siellä käytäntöön tämän sataluvun lopulla ja että se Saksassakin olisi yleisempään 
käytäntöön tullut vasta 1200-luvun alulla, Jähnsin mukaan (Geschichte des Kriegswesens, 
s. 760) tämän sataluvun kuluessa. Sen aikaisemmasta käytäntöön tulosta vrt. kuitenkin 
Wendelin Boeheim, Handbuch der Waffenkunde, Leipzig 1890, s. 402 j. s. 

* Hildebrand, Sveriges Medeltid II, s. 620, 635, 858. 

* Vrt. esim. Hildebrand, Sveriges Medeltid II, s. 899 j. s. 

? Tanskaan arvellaan ruutiaseiden joutuneen n. 1370 (G. Christensen, Katalog over 
den historiske Vaabensamling paa Kjobenhavns Tojhus 1877, s. 30). Ruotsissa mainitaan 
ensimäinen tykki Tukholman linnassa v. 1395 (Hildebrand, Sveriges Medeltid II, s. 842). 

* Vrt. esim. Danmarks Riges Historie (Erslev) 11, s. 704. Sveriges Medeltid II, s. 848, 861. 


esiintyviä ruutiaseiden käyttöön varattuja kehämuuritorneja, ampuma-aukkoja 
y. m., täällä pääasiassa vasta uskonpuhdistuksen jälkeen?, jolloin myöskin 
uuden ajan linnoitussysteeminmukaisia uusia linnoja ruvetaan rakentamaan. 

Tarkoituksensa perusteella voidaan Skandinavian linnoissakin erottaa 
varsinaiset valtakunnalliset puolustuslinnat ja kaupunkilinnat, kaupunki- 
piirien sisällä tai niiden lähellä, yksityislinnoista, jotka saattoivat olla joko 
hengellisten tai maallisten suurmiesten omia. Edelliset tarkoittivat valta- 
kunnan tai kaupunkiyhteiskunnan puolustamista ahdistavaa vihollista vas- 
taan, jälkimäiset sitävastoin olivat tarkoitetut tukemaan omistajainsa ase- 
maa yhteiskunnassa ?. 

Skandinavian linnoista puhuttaessa ovat mainittavat myöskin kirkot, 
jotka täällä vanhemmalla keskiajalla usein olivat varustetut puolustus- 
kuntoisiksi, sekä usein puolustusnäkökantaa silmällä pitäen rakennetut 
vanhemmat luostarit, joiden pohjana voidaan katsoa roomalaisen lei- 
rin olevan, samoin kuin koko luostarijärjestössä voidaan sanoa muinaisen 
roomalaisen sotilashengen elävän sovellettuna kirkon palvelukseen ?. Nämä 
voimme tässä kuitenkin jättää lähemmin koskettamatta, koska vastaavilla 
laitoksilla ei ole meillä ollut samaa puolustusmerkitystä. 


Suomen linnoja on toistaiseksi vielä vähän tutkittu. Useista linnoista, 
joiden historialliset lähteet tietävät keskiaikana olleen olemassa, puuttuu 
kokonaan lähempiä tietoja. Näin on laita esim. v. 1375 perustetun Oulun 
linnan, jonka jäännökset lienevät tulleet hävitetyiksi v. 1590 Pietari Baggen 
perustaessa uuden linnan samalle paikalle, ja samoin on laita Käkisalmen 
vanhemman linnan, joka 1200-luvun lopulla oli milloin ruotsalaisten 
milloin venäläisten käsissä. Molemmat nämä linnat näyttävät olleen 
saarella, edellinen Oulunjoen, jälkimäinen Vuoksen suulla*. Toiselta 
puolen saattavat moniaat 1500-luvun lähteissä mainitut linnat juontaa 
juurensa jo keskiajalta. Tällainen mahdollisuus on otaksuttavissa esim. 
tuohon mystilliseen Bullerborgiin nähden Jääskessä*, jonka jäännöksiä 
kukaan tutkija ei tähän asti ole päässyt tarkastamaan. Linna, joka 
Täyssinän rauhan rajankäyntikarttaan vuodelta 1595 on piirretty sakara- 


' Vrt. Brunius, Skänes konsthistoria, s. 369. 

? Hildebrand, Sveriges Medeltid HI, s. 812. 

* Vrt. Fett, Gamle norske Hjem, s. 16. 

* Snellman, Oulun kaupungin historia 1 v. (1905), s. 12—13; Schvindt, Käkisalmen 
linna (Helsingissä 1898), s. 1. 

5 Vrt. Historiallinen Arkisto VI, s. 261—2; VII, s. 175. 

huippuisella tornilla varustetuksi kivimuuriksi', lienee sijainnut pienellä 
Vuoksen saarella vihaisessa Rouhialan koskessa, johon kukaan ei tohdi 
tulla tutkijata viemään? Eniten on kuitenkin eri tahoilla maatamme 
linnapaikkoja, joista tätä nykyä ei vielä ole lähempiä tietoja, mihin aikaan 
niiden muinaisjäännökset kuuluvat ja mitä laatua niillä sijainneet linnat 
ovat olleet. Useissa tapauksissa on jokin tilapäinen saarros (»skans>) tai 
puulinnoitus (>blockhus>), jommoisia meillä, niin kuin Ruotsissa, näkyy 
rakennetun jo pitkin keskiajan mittaa (esim. Turku 1200-luvulla ?, Tammi- 
saari 15251, kenties myös Tavisalmi, Porthanin mukaan Sten Sturen ajalta*), 
mahtanut jättää paikalle linnanimen muistokseen. Toisinaan taas näyttää 
linnanimeen olevan syynä paikalla ollut hävinnyt kartano, joka on enem- 
män tai vähemmin ollut äkkinäisten hyökkäysten varalta varustettu. Mutta 
tällaisessakin tapauksessa saattavat paikan muistot palautua keskiaikaan 
asti, sillä sellaisia kartanoita on meilläkin tiettävästi jo tähän aikaan ollut. 
Esimerkkeinä mainittakoon vain Kokemäen kartano, jonka varustusten 
jäännöksiä on vielä myöhäisinä aikoina nähty *, Nyynäinen Lemussa, jonka 
kivirakennus mainitaan kartanon tileissä m. m. 15067, Grabbacka Karjan 
pitäjässä *, Ikkala Paattisilla, jonka kiviraunioiselta tontilta on tavattu 
keskiaikaisia esineitä *, Kuitia Paraisissa, jossa vielä on tornimainen kivi- 
rakennus, nähtävästi keskiajan lopulta, ja jonka varusväkeä Kustaa Vaasa 
maaliskuun 5:ntenä päivätyssä kirjeessä 1554 pyysi rouva Hebla Flemin- 
giltä lainaksi Kivennavan linnaan'%, j. n. e. Mutta muunkinlaatuisista lin- 
noista saattaa näillä »linnapaikoilla> piillä jäännöksiä ja niiden vastainen 
tutkiminen tulee epäilemättä antamaan arvokasta lisävalaistusta keski- 
aikaisen linnarakennuksen historiaan. 


' Rydberg och Hallendorff, Sveriges traktater med främmande magter V,1, karttaliite. 

? Syksyllä 1913 paikalla käydessäni kerrottiin minulle erään huimapään Hiitolan mie- 
hen n. 50 vuotta sitten saaressa käyneen ja nähneen siellä vielä kivimuurin perustuksia. 

3 Joh. Messenii Rimkrönika, Helsingfors 1865, s. 24. 

* Hildebrand, Sveriges Medeltid II, s. 981; S. Myn Aik. XIV, s. 147. 

5 Geographie öfver Storfurstendömet Finland, Stockholm1826, s. 502. 

5 Juhani Rinne, Finlands medeltida borgar, Nordmann o. Schybergson, Finlands kul- 
turhistoria, medeltiden, Helsingfors 1908, s. 217—18. 

7 Että kartano oli varustettu nähdään m. m. sen kalustoluettelosta v:lta 1507, jossa 
mainitaan 4 stenbössor, 4 hakebössor, 1 liten hakebössa, 1 liten kopparbössa, 4 lod- 
bössor y. m. Vrt. F. Ödberg, Fru Anna Hansdotter Tott och hennes tid (1478—1549), 
Westergötlands Fornminnesförenings Tidskrift, B 11, 6 o. 7 h, s. 7. 

$ Rinne, 1. c., s. 222. 

» Valt. Hist. museon luettelo n. 4137. 

10 Arvidsson, Handlingar VIII, s. 152; Suomi 1844, s. 1538. 


Olen aikaisemmin toisaalla tehnyt pääpiirteittäin selkoa Suomen keski- 
aikaisista linnoista, sikäli kun niistä on ollut tietoja, ja samanlaisia 
yleisesityksiä on niistä julkaistu muitakin”. Niiden päämuodot voidaan 
siis katsoa jossain määrin ennestään tunnetuiksi, joten tässä voin rajoit- 
tua kiinnittämään huomiota vain niiden kehityksen yleispiirteisiin sekä 
muotoryhmitykseen. 

Kuten tunnettua, alkaa historiallinen keskiaika Suomessa myöhään, 
maan länsiosissa 1100-luvun keskivaiheilla ja itäosissa vasta noin puoli- 
toista sataa vuotta myöhemmin. Keskiaikainen linnarakennuskin leviää 
täällä sitä mukaa kun maan vieras valloitus edistyy. Koska linnamme 
sitäpaitsi ovat valloittajien rakennuttamia, sikäli kun ne ovat olleet poliit- 
tista laatua tai kirkollisten ja hallinnollisten viranomaisten linnoja, ja 
yksityislinnojemme rakentajillakin, olivatpa sitten tänne siirtyneitä tai 
kotimaisia ylimyksiä, ovat länsimaiset esikuvat häämöttäneet silmissään, 
on luonnollista, että mitään varsinaisesti uusia linnatyyppejä täällä ei ole 
voinut syntyä. Olisi kuitenkin erehdystä pitää keskiaikaisia linnojamme 
Ruotsin linnojen orjallisina jäljennöksinä. Jo paikallisten olojen eroa- 
vaisuus, erilaiset taloudelliset edellytykset ja rakennusaineen laatu sekä 
kotoisen työvoiman käyttäminen ovat pakottaneet omintakeiseen luomiseen- 
kin linnarakennuksissa. Mutta lisäksi ovat rakennuttajat toisinaan käyt- 
täneet ulkomaisia mestareita, joten etäämpää tullutta vaikutustakin havai- 
taan joskus ei yksin linnan rakennustavassa vaan myöskin sen suunnitel- 
massa. Onpa maassamme muutamia varhaisia linnamuotoja, jotka eivät 
näytä olevan ruotsalaista alkua. 

Keskiaikaisten linnojen yleinen kehitys on näin ollen täällä pää- 
piirteissään sama kuin Ruotsissa ja Skandinaviassa. Me tapaamme 
täälläkin mäki- ja vesilinnat, valtiolliset- ja hengellisten sekä maallisten 
ylimysten linnat ja voimme todeta niissä ne lisäykset ja parannukset, 
joita olojen kehityksen keralla kasvava asumistarve ja edistyvät hävitys- 
aseet aiheuttivat. Mutta me tapaamme täällä myöskin saman epätasai- 
suuden samanaikaisten linnojen rakennuksissa ja puolustuslaitoksissa 
kuin Skandinaviassa, ehkä vieläkin räikeämpänä kuin siellä. Jo varhai- 


! Rinne, Finlands medeltida borgar, Finlands kulturhistoria, medeltiden, s. 200—224; 
Hj. Appelgren, Suomen Muinaislinnat, S. Myn Aik. XII, s. XxIx—xxx11; J. Ailio, 
Muinais- ja keskiaikaiset linnat, Oma maa IV, s. 77-90; Hildebrand, Sveriges Medeltid II, 
s. 801—803. 

sella keskiajalla on meillä linnoja, joiden pääosana on asuttu- tai varus- 
tetun palatsin tapaiseksi kehittynyt sydäntorni ja sen ympärillä valli- 
varustuksia tai ne saattavat puuttua. Mutta samaan aikaan on toisia, 
joissa vallivarustusten tai muuratun kehämuurin sisäpuolella ovat raken- 
nukset olleet puusta, tai on sydäntorni ja sen ohella toinenkin, pääasiassa 
asumiseen tarkoitettu kivirakennus muuratun kehämuurin suojaamana. 
Mutta myöhemmällä keskiajalla tavataan vielä sekä rakennuksiltaan että 
puolustuslaitoksiltaan kehittyneiden kivilinnojen ohella toisia, joissa pää- 
asiallisina varustuksina ovat edelleen maavallit ja vesihaudat ja raken- 
nukset ovat puusta tai kivestä, mutta näyttävät puolustuskatsannossa 
olleen vähemmänarvoiset. Näin ollen voidaan sota-aseiden aiheuttamaa 
kehitystäkin seurata täällä ensisijassa vain suuremmissa ja tarkoituksel- 
taan tärkeämmissä linnoissa!. Ennen ruutiaseiden käytäntööntuloa voidaan 
niissä täällä havaita kehittyneempien sota-aseiden aiheuttamaa kehämuu- 
rin korottamista vähitellen korkeaksi manttelimuuriksi? ja kenties varusta- 
mista useammalla puolustuskerroksella, joista ylin on muurin yläsyrjän 


' Mitä sota-aseihin tulee, ovat ne täällä nähtävästi olleet jotenkin samalla kannalla 
kuin emämaassa Ruotsissa. Käsijousia (»Handbuga») mainitaan täällä käytetyn m. m. 
Kastelholman piirityksessä v. 1454 (Bomansson o. Reinholm, Finlands Fornborgar 1, s. 31—2) 
ja jousiaseita oli Suomen sotaväellä (bägknecktar) ainakin vielä v. 1627, jolloin Ruotsin 
muu armeija näyttää jo yleensä olleen ruutiaseilla varustettu (Yrjö Koskinen, Suomen kan- 
san historia, s. 223). Tähän aikaan ne näyttävät kumminkin jo olleen teräksisiä jalkajousia, 
joiden etuja sen aikaisten ruutiaseiden rinnalla amiraali Pentti Juusten kiittää kirjeessään 
Raaseporin voudille '% 1593 (Hist. Ark. V, s. 94—5). Ruutiaseiden käytäntööntuloa 
valaisee tieto kanuunien lainaamisesta Raaseporiin v. 1454 Räävelistä, josta myös saatiin 
mies, joka osasi sellaisia aseita käyttää (»de mit bussen scheten kan». Vrt. T. Hartman, 
Raseborgs slotts historia, Helsingfors 1896, s. 30 j. s.). Samoilta ajoilta ovat myös van- 
himmat Suomessa löydetyt käsitykit, n. k. haka- 1. häntäpyssyt, jommoisia m. m. Kaarlo 
Knuutinpoika käytti v. 1439 Stegeborgin piirityksessä (»den bössan honom sjelf med 
stjerten rörde»; Hildebrand, Sveriges Medeltid II, s. 845). Tällaisia on löydetty kaksi, 
(V. H. M. 460 ja 1203) Vuoksen pohjasta sen laskun jälkeen — molemmissa sytytys- 
reikä päällä ja siis vanhempaa muotoa, luult. 1400 vaiheilta — sekä yksi (V. H. M. 
3489: 1), jossa sytytysreikä on sivulla ja joka näyttää olevan mainitun sataluvun alku- 
puolelta (vrt. Hildebrand, Sveriges Medeltid II, s. 847, kuv. 759) Uuraan salmesta lähellä 
Viipuria. Yksi (V. H. M. 362), joka niinikään on löydetty Vuoksen pohjasta, on ollut 
puutukilla varustettu nojatykki, nähtävästi 1400-luv. jälkipuoliskolta (vrt. Boeheim, Waf- 
fenkunde, s. 447). 

? Manttelimuuri nimeä näkyy meilläkin käytetyn jo keskiaikana. Turun linnasta ilmoit- 
taa vouti Josef Pedersson %/s 1505 »at ther ramelet eth stort sticke neder aff manthels 
mwren wet thet törn, som star i moth skipbroffwen, som swa forst vtlwthe, oc er storlige 
til fare, at thet torn faller meder nw tha tizllen ganger vth aff jordhen». Että muuri 
todellakin raukesi nähdään saman voudin kirjeestä %/s 1507. Grönblad, Nya källor till 
Finlands Medeltidshistoria, s. 230, 318. 

muodostaman muurinsakaroilla varustetun rintasuojuksen takana. Samalla 
on nähtävästi korotettu torneja, joiden aina tuli säilyttää hallitseva asema 
linnassa. Sen sijaan täällä ei näytä kehämuurin monistamisella aikaan- 
saatua sola- eli zwingersysteemiä varsinaisessa merkityksessä milloinkaan 
toteutetun ja kehämuurin torneista, muurin syrjiin rakennetuista kaato- ja 
tähystysaukoista (seinäulokkeet eli erkkerit, pikinokat y. m.) j. n. e. ei 
myöskään ole varmoja tietoja ennen kuin myöhemmältä keskiajalta, jolloin 
ne voivat olla ruutiaseidenkin ajalta!. Mutta lukuun ottamatta muurien 
sivaisemista varten ja ruutiaseiden käyttöön varattuja torneja, näiden 
mukaan sovellettuja ampuma-aukkoja ja muita erinäisiä laitoksia, säilyy 
myöhemmänkin keskiajan linnoissa täällä vanha ylhäältäpäin tapahtuvaksi 
järjestetty puolustussysteemi ja ruutiaseiden aiheuttamat perinpohjaisem- 
mat muutokset toteutetaan vasta 1500-luvulta alkaen. Vasta Vaasa- 
kuninkaiden aikana ruvetaan täällä: myöskin uudenaikaisia maalinnoja 
rakentamaan. Tällaisista mainittakoon esimerkkeinä vain 1550-luvulla 
rakennettu Kivennavan linna, jonka vieraissa maissa paljon kuljeskellut 
(>mängestedz wancket vdj fremmende landh>) Anders Nielsson ja Kris- 
toffer von Hardenberg näyttävät rakentaneen osaksi kuitenkin Kustaa 
Vaasan lähettämien piirustusten ja neuvojen mukaan ?, sekä 1560-luvulla 
rakennettu Kyminlinna, joka näyttää olevan erään Paavali Kobärgin ra- 
kentama*%. Mutta toiselta puolen säilyttävät useat vanhat linnamme vielä 
seuraavallakin vuosisadalla linnoitusmerkityksensä ja jos Bergnerin tapaan 
(vrt. siv. 22) tämän seikan pohjalla arvostelemme keskiaikaisen linnakau- 
den jatkumista, päättyy se meillä lopullisesti vasta Isoonvihaan 1700- 
luvun alulla. 

Tämän yhteydessä on tässä tarpeen huomauttaa siitä tavasta, jolla 
linnarakennus meillä näyttää jotenkin yleisesti suoritetun. Samoin kuin 
kirkoissamme rakennustyöt useasti alotettiin sakariston rakentamisella, 
joka saatettiin valmiiksi ja todennäköisesti myös käytettäväksi ennen kuin 


1 Vertauksen vuoksi mainittakoon, että Cohausenin mukaan tulevat Saksassakin m. m. 
tähystykseen tarkoitetut erkkerit yleisiksi vasta 1300- ja 1400- ja pikinokat (saks. »Pechna- 
sen», saaneet nimensä alkuperäisestä nenän muodostaan ja siitä että niistä kaadettiin m. m. 
kuumaa pikeä) viimeksimainitulla sataluvulla. Die Bergfriede, besonders rheinischen Bur- 
gen (Bonner Jahrbiicher XXVIII, 1860), s. 37, 38. 

? Arvidsson, Handlingar VIII, s. 128, 145, 149; J. M. Salenius, Historiallisia tietoja 
Äyräpään vanhasta kihlakunnasta, Helsingissä 1872, s. 42—45. 

" Arvidsson, Handlingar X, s. 60, 63. 

varsinaisen kirkon rakentamiseen ryhdyttiin, näyttää linnoissa sydäntorni 
olleen se kohta, josta rakennustyöt alotettiin. Tämän ja sitä seuraavalla 
linnan sisäpihaa ympäröivän kehämuurin rakentamisella saatettiin linna 
todennäköisesti myös jossain määrin puolustuskuntoon, ja vasta sitten 
tuli muiden varustusten ja rakennusten vuoro. Rakennukset tehtiin sitten 
kehä- ja manttelimuureja vastaan yleensä niin, että tämä muuri tuli ole- 
maan rakennusten ulkoseinänä, ja näitäkin tehdessä noudatettiin huoneisiin 
nähden lähimmän tarpeen vaatimusta kerrallaan, joten rakennukset ikään- 
kuin kasvoivat vähitellen sekä laajuudelleen, vihdoin pihaa ympäröiviksi, 
että korkeudelleen manttelimuurin tasalle kohoaviksi sivustoiksi. Täl- 
lainen jaksottainen rakennustapa on silmiinpistävä erittäin Turun, Viipurin, 
Raaseporin ja Kastelholman linnoissa, mutta enemmän tai vähemmän selviä 
merkkejä tavataan siitä useissa muissakin. Tämän rakennusjärjestelmän 
vuoksi tulevat useat meidän suuremmista linnoistamme itsessään ku- 
vastamaan koko keskiaikaisen linnakehityksen alkeellisimmista muodoista 
alkaen, sellaisissakin tapauksissa, että kokonaisuus ainakin pääpiirteissään 
jo kuuluu alkuperäiseen suunnitelmaan. 

Linnojen pääryhmityksestä paikan luonnonsuojan laadun mukaan voi- 
daan sanoa, että kaikki varhaisimmat keskiaikaiset linnamme ovat mäki- 
linnoja, mikä onkin luonnollista, koska aikaisemmat esihistorialliset lin- 
namme ovat miltei poikkeuksetta olleet tällaisia. Vasta 1200-luvun jälkipuo- 
liskolta alkaen ruvetaan täällä, sikäli kuin nykyään tiedetään, linnoja raken- 
tamaan veden suojaan, pienille yksinäisille kalliosaarille tai niemille, jotka 
voitiin vesihaudalla maan yhteydestä katkaista, ja lukuunottamatta muutamia 
kartanolinnoja keskiajan lopulta, on veden suojaa sittemmin säännöllisesti 
linnoissamme käytetty. Ryhmitys mäki- ja vesilinnoihin merkitsee täällä 
siis aikaerotustakin niissä. Mutta jos vesilinnat jo Keski-Europassa vain vä- 
häisen eroavat mäkilinnoista, on erotus näiden ryhmien välillä täällä vieläkin 
vähäisempi. Sen vuoksi että vesilinnat täällä usein olivat seisovan veden 
ympäröimiä, joka talvella jäätyi ja oli siis suuren osan vuotta tarkoitettua 
suojaa antamatta, ne saivat pääasiassa mäkilinnojen tapaiset varustukset 
ja myös täysin niitä vastaavan kehityksen. Erotus, joka oikeuttaa ryhmi- 
tyksen, on siis pääasiallisesti paikan valinnassa, johon nähtävästi on ollut 
vaikuttamassa, paitsi veden antaman suojan lisäys, mahdollisuus rauhan- 
aikaisen yhteyden järjestämiseen linnan ja sen ympäristön välillä muka- 
vammaksi kuin linnoissa vaivalloisesti ylöspäästävillä kukkuloilla, sekä 

paikallissuhteiden ja erilaisen luonnonsuojan vaikutuksessa linnan koko- 
naismuotoon. 

Päin vastoin kuin Keski-Europassa on siis meidän keskiaikaisten 
linnojemme suuri enemmistö ja epäilemättä rakenteellisesti tärkeimmät 
niistä vesilinnoja. Ne ovat asemamuodoltaan, etenkin päälinnat niissä, 
vesilinnojen tavalliseen tapaan jotenkin säännöllisiä: neliöitä, suorakaiteita, 
kolmioita j. n. e., ja suurempaa vaihtelevaisuutta tavataan vain esilinnojen 
muodossa, joka on enemmän paikasta riippunut. Niissä voidaan ensin- 
näkin erottaa kaksi pääryhmää: esilinnattomat pienemmät ja esilinnoilla 
varustetut isommat linnat. Edelliset ovat pääasiallisesti valleilla ja vesi- 
haudoilla varustetut, keskusasemaiset ja asemaltaan melkein säännöllisen 
neliön muotoiset, mutta niiden rakennuksista on toistaiseksi vain vailli- 
naisia tietoja. Näihin voidaan lukea ainakin Junkarsborg Karjan pitäjässä, 
Forsbyn linna Kokemäellä, Liinmaa Eurajoella ja Korsholma lähellä Vaa- 
san kaupunkia, kaikki todennäköisesti 1300-luvulta. Jälkimäiseen ryhmään 
kuuluvat meidän tunnetuimmat ja tärkeimmät linnamme. Niissä taas voidaan 
erottaa alaryhminä sydäntornilla tai sitä vastaavalla varustetulla palatsilla 
varustetut ja kulmatornilinnat. Edellisissä on puolustuksen ydin keskitetty 
yhteen tai kahteen sydäntorniin, jälkimäisissä taas ovat päälinnan kaikki 
sivut tasavahvat ja kaikki sen ulkonevat nurkat varustetut lujilla torneilla, 
joten päälinna sellaisenaan vastaa sydäntornia viimeisenä puolustus- 
paikkana. Sydäntornin muodon ja aseman perusteella voimme tällä 
varustetut linnat edelleen jakaa kolmeen eri tyyppiin. Ensimäisessä ovat 
sydäntornit nelikulmaiset ja päälinnan manttelimuurissa kiinni sekä osit- 
tain siitä ulkonevat, s. o. asemassa, jossa samanmuotoinen sydäntorni 
on Saksassa 1300-luvun alkupuolelle saakka (vrt. siv. 16). Tähän kuuluvat 
Turun ja Viipurin linnat, joista jälkimäisen perustamisaika, v. 1293, on 
historiallisesti tunnettu ja edellisen rakennusajasta saan edempänä lausua aja- 
tukseni!. Toisessa tyypissä, jota meillä edustaa 1300-luvun jälkipuoliskolla 
rakennettu ja v. 1388 mainittu Raasepori ja kenties Käkisalmi, josta ei kui- 
tenkaan enää ole muuta keskiajalta jäljellä kuin mahdollisesti v. 1364 raken- 
nettu torni?, on sydäntorni pyöreä ja sijoitettu kehämuurin tai manttelin tär- 


1 Viipurin tornin 8:sivuinen yläosa on myöhempää rakennetta. Turussa taas, jossa 
hyökkäystä on voitu pelätä sekä meren että maan puolelta, on kaksi sydäntornia, kum: 
mallakin yhtä tärkeä tarkoitus olla hyökkäyspuolen tukena. 

* Suomi 1848, s. 108. 

keimpään kohtaan muurista osittain ulkonevaksi, siis asemaan, jossa 
samanlainen torni Saksassa on 1300-luvulla tavallinen. Kolmannessa 
tyypissä on sydäntornin sijalla puolustuskuntoinen palatsi, joka on pää- 
linnan manttelin tai kehämuurin yhteydessä. Tähän kuuluvat Kastel- 
holman ja Kuusiston linnat, edellinen 1370 —80-luvuilta ja jälkimäinen osit- 
tain 1300-luvulta, osittain 1400-luvun alkupuolelta. Missä määrin keskus- 
palatsi viimeksimainituissa linnoissa on katsottava sydäntornin pohjalta ke- 
hittyneeksi tai (erittäin Kuusistossa) mahdollisesti kaukaisemmasta läntisestä 
vaikutuksesta muodostuneeksi, on kysymys, jonka tässä voin jättää sik- 
seen. Muista erottuvana tyyppinä ne voidaan kaikessa tapauksessa pitää, ja 
tyyppinä, joka meillä on samanaikainen pyöreän sydäntornityypin kanssa. 
Kulmatornilinnamme, joita ovat Hämeen ja Savon linnat, ovat taas lähinnä 
Keski-Europan edistyneempiä säännöllisiä vesilinnoja, mutta ovat keskenään 
siihen määrään eroavia, että ne voidaan pitää kokonaan eri tyyppeinä. 
Savonlinnassa, joka on perustettu 1475, on päälinnan asema alkuaan 
ollut kolmion muotoinen ja kussakin kulmassa on ollut vankka pyöreä 
torni (yksi niistä on myöhemmin hävinnyt) sijoitettuna torneja yhdistävistä 
siipirakennuksista ulkonevaksi muurien ulkosivujen sivaisemista varten. 
Tällainen vesilinnatyyppi on Keski-Europassakin tavallinen erittäin keski- 
ajan lopulla ja tulee siellä, kuten osittain Pohjoismaissakin (vrt. esim. 
Kajaaninlinnaa n. v:lta 1605 Suomessa) lukuisien renesanssilinnojen esi- 
kuvaksi!. Hämeenlinnassa on päälinnan pohja-ala täydellinen neliö ja 
kulmatornit ovat siipirakennusten tasalla niistä ulkonematta, edustaen tässä 
kohden siis vanhempaa kantaa. Siipirakennukset ympäröivät siinä ahdasta 
sisäpihaa, joten koko suljettu päälinna saa varustetun palatsirakennuksen 
luonteen. Linnan historiallisesti tuntematonta rakennusaikaa saan edem- 
pänä lähemmin kosketella. 

Mäkilinnoihin voidaan meillä lukea Vanhalinna Liedossa, Hakoisten- 
linna Janakkalassa, Sibbesborg? Sipoossa, Teinperi eli Stenberg Maskussa, 
Koroistenlinna Räntämäellä ja n. k. Borgbacken lähellä Porvoon kaupun- 
kia. Edelläkerrottuihin vesilinnoihin verraten nämä linnat ovat vähä- 
pätöisiä ja alkeellisia. Niillä ei senvuoksi ole rakennustaiteellisina muisto- 
merkkeinä samaa viehätystä kuin vesilinnoillamme, joista useat meidän 
oloihimme nähden ovat suurenmoisia alallaan, mutta kokonaiskehityksen 


ä Vrt. Eerener, Birgerl. Kunstaltertiimer 1, s. 82. 
* Toinen paikallisnimi Storängsbacken. 

valaisemiselle ei niiden merkitys ole vähempi kuin vesilinnojenkaan. Ne 
liittyvät sitä paitsi vanhempaan historiaamme, josta asiakirjat ovat niin 
vähän tietoja jättäneet, ja sikäli kuin ne voivat vähäisenkään lisävalais- 
tusta luoda varhaisemman keskiaikamme hämärään, korvaa niiden histo- 
riallinen merkitys sen, mikä rakennustaiteellisessa katsannossa on puut- 
tuvaista. Olen sen vuoksi rohjennut ottaa nämä linnat tässä teoksessa 
lähemmin esitettäviksi. 

Mutta keskiaikaiset mäkilinnat tulevat täällä välittömästi seuraamaan 
esihistoriallisia linnojamme. Voidaksemme havaita puolustuslaitoksien 
kehityksen maassamme yhtenäisessä jaksossa, tulee meidän tässä ottaa 
huomioon nämäkin, etupäässä ne niistä, jotka syystä tai toisesta voi- 
daan pitää keskiaikaisten linnojemme lähimpinä edeltäjinä. Tätä vaatii 
toinenkin seikka. Edellä olemme nähneet että varhaisen keskiajan 
linnoissa muualla voidaan erottaa kaksi päämuotoa, toinen, joka on niin 
sanoakseni kasvanut esihistoriallisten linnojen pohjalta, ja toinen, jolle 
roomalaisista linnoista johtuneet piirteet ovat tulleet leiman antaviksi. 
Edempänä saamme nähdä, että molemmat nämä päämuodot ovat tulleet 
edustetuiksi meilläkin. Vaikka varsinaiset keskiaikaiset linnamme ovat- 
kin, kuten jo edellä on huomautettu, muualta tullutta kulttuurituotetta, joten 
niiden kehittymisestä kotimaiselta pohjalta varsinaisessa merkityksessä 
ei siis voi olla puhetta, voidaan kuitenkin niillä näistä, jotka edustavat 
ensinmainittua päämuotoa, odottaa olevan kosketuskohtia meidänkin esi- 
historiallisten linnojemme kanssa. 

Esihistoriallisiin linnoihin palautuvaa päämuotoa edustavat ylempänä 
luetelluista mäkilinnoistamme lähinnä kaksi ensiksimainittua, kun sen si- 
jaan kaikki muut niistä liittyvät linnamuotoihin, jotka ovat syntyneet 
meidän maallemme kokonaan vieraista aineksista. Tässä tutkimuksessa 
asetankin tämän näkökohdan aineen jaon pohjaksi. Edellisessä osassa 
teostani tulevat siis käsiteltäviksi Vanhalinna Liedossa ja Hakoisten- 
linna Janakkalassa sekä niiden lähimmät edeltäjät eli keskiaikaan asti 
ulottuvat esihistorialliset linnat. Seuraavassa siirryn ensin tekemään 
selkoa viimeksimainituista. 


Kuv. 14. Hakostaron Linnavuori NW suunnasta, Uskela. 


I. Myöhäisesihistorialliset linnat Suomessa. 


Suomen esihistoriallisista linnoista on toht. Hj. Appelgren teoksessaan 
Suomen Muinaislinnat' antanut seikkaperäisen kuvauksen. Tässä voin 
sen vuoksi rajoittua pääpiirteittäin esittämään niiden muotoa, rakennetta, 
puolustusjärjestelmää y. m. seikkoja, jotka tarjoovat vertauskohtia edem- 
pänä esitettäville keskiaikaisille linnoillemme ja ovat omiaan valaise- 
maan niitä puolustuskeinoja, joita maamme valloittajat täällä tapasivat. 

Nämä linnat sijaitsevat säännöllisesti yksinäisillä korkeilla vuorenkuk- 
kuloilla, jotka ainakin joiltakin puolilta ovat niin jyrkkäseinäiset, että 
niille ei joka kohdalta voida nousta. Ainoastaan poikkeustapauksessa on 
tällainen vuori veden ympäröimä, joten siinä, paitsi jyrkkiä vuoren sei- 
niä, voi katsoa tätäkin luonnonsuojaa silmällä pidetyn (vrt. kuv. 33). Teen- 
näiset varustukset tarkoittavat niissä luonnon antaman suojan täydentä- 
mistä, ja ne ovat tavallisimmin yksinkertaisia kivivalleja, jotka kiertävät 
vuoren loivempia reunoja tai tukkivat ne rotkojen suut, joiden kautta 
vuorelle muutoin voidaan helpoimmin nousta. Toisinaan rajoitti valliva- 
rustus vain vuoren lakea matalamman penkereen, jos vuoren laelle ei 
voitu muuta tietä päästä kuin penkereen kautta. Harvemmin näyttää 
yhtenäinen kivivalli piirittäneen vuoren laen kokonaan (esim. Nakolinna, 


' S. Myn Aik. XII. 

Paimio, Hj. A.n. 102, Hulkonvuoren linna, Sortavala, Hj. A. n. 295, kuv. 26) ' 
tai yhdistäneen kaksi läheistä, rotkon toisistaan erottamaa vuorenkukkulaa 
saman vallikehän piiriin (Rapolan linna, Sääksmäki, Hj. A. n. 41). Itse 
vallit, jotka ovat isommista ja pienemmistä löytökivistä tehdyt, sijoitta- 
malla isoimmat kivet tavallisesti vallin reunoihin, ovat olleet joko ainoas- 
taan ulkoreunalta tai sekä ulko- että sisäreunalta pystysuorat — useim- 
miten ne ovat myöhemmin rauenneet molemmilta syrjiltä kehkeräisiksi — 
sekä yleensä matalat, vain noin 1 metrin, harvemmin 2—3 metrin korkui- 
set ja tavallisesti n. 2 m, joskus 5:kin metriä paksut (vrt. kuv. 15). Niiden 


- 


Kuv. 15. Kivivallia Tokkarlahden Linnasaarelta, Sortavala. 


sisäpuolelle on päästy yhden tai useamman porttiaukon kautta, jonka muo- 
tai muutoin suorapieliseksi tehty -katkeama vallissa. Joskus on, kuten 
Mantereen linnassa Vanajassa (kuv. 17) ja Laurinkallion linnassa Tuulok- 
sessa (Hj. A. n. 50), porttikäytävää pitennetty sisäänpäin antavilla pielimuu- 
reilla, joilta porttia on voitu tehokkaammin puolustaa. Sama tarkoitus 
on Lempäälän Pirunlinnassa (kuv. 18) saavutettu siten, että vallimuureja 
on porttien kohdalta vedetty ulospäin pitkäksi suppiloksi, jotapaitsi toisen 
porttisuppilon sisäpäähän on tehty kehämuurista ulkoneva haaramuuri 
portin suojaksi. 

1 Tässä mainitut numeroviittaukset tarkoittavat linnojen järjestysnumeroa Appelgrenin 
luettelossa teoksessa Suomen Muinaislinnat. 

Näiden yksinkertaisten linnamuotojen ohella tavataan toisia, joissa 
varsinaisen linnan ulkopuolelle on rakennettu ulkovarustuksia. Nämä 
ovat mannermaalinnoissa tavallisesti itse linnaa alemmaksi, vuoren pen- 
kereelle tai sille johtavien rotkojen tokeeksi rakennettuja ulkovalleja, 
jotka eivät ole yhteydessä päälinnan vallin kanssa, vaan ovat siitä etäällä, 
useinpa siitä näkymättömissä (esim. Laurinkallio Tuulos, Hautvuori Lai- 
tila, Hj. A. n. 81, Hämeenlahden Linnavuori ja Kuuppalan Jäämäki, Kurki- 
joki, Hj. A. n. 264--5, y. m.). Vanajan Linnanpäässä (kuv. 20) ovat ulko- 
vallit sen sijaan lähempänä päälinnan valleja, vain n. 15 ä 30 askeleen 
päässä niistä, sekä viimeksimainittuja alempana. Pohjoispuolinen vallipari 
— linna on täällä pohjoisesta etelään käyvä kapea vuorenharja, jonka 
päistä vain on voitu vuorelle nousta — on lisäksi yhdistetty välivallilla. 
Borgön (kuv. 21) ja Borgdalsbergin (Hj. A. n. 4) linnoissa Ahvenanmaalla 
ulkovallit lähtevät päälinnan vallista ja muodostavat sen eteen linnan 
hyökkäyspuolelle säännöllisen suorakaiteenmuotoisen esivarustuksen. Näi- 
hin verrattava on Tokkarlahden Linnasaari Sortavalassa (Hj. A. n. 291), jossa 
esivarustuksen muodostaa päistään valleilla suljettu vuorensola. Erikoi- 
sella tavalla on ulkovarustus järjestetty Slottsbackenin eli Botbyn linnassa 
Helsingin pitäjässä (kuv. 19), jossa päälinnan ulkopuolella kiertää yksi 
ja paikoin kaksikin päävallinsuuntaista ulkovallia n. 10 askeleen väli- 
matkalla toisistaan ja päävallista miltään kohdalta tiettävästi viimeksi- 
mainittuun yhtymättä. 

Puolustusnäkökannalta katsoen täytyy näistä linnoista pitää ulkova- 
rustuksia puuttuvia alkeellisimpina, sillä niissä oli puolustus kohdistunut 
yksinomaan tuohon ainoaan valliin, jonka sisäpuolelle vihollinen voi pyr- 
kiä siinä olevien porttien kautta, vallin yli tai yrittämällä saada sitä mur- 
retuksi, puolustajain koettaessa estää sitä pysyttämällä vihollista etääm- 
pänä jousella ammutuin nuolin tai heittokivin sekä ryntäyksen tapahtuessa 
miekoin ja keihäin taistelemalla. Edistyneempää kantaa edustavat tässä 
suhteessa ulkovalleilla varustetut linnat, joissa ensimäinen vastus viholli- 
selle voitiin tehdä jo varsinaisen linnan ulkopuolella sekä tarpeen vaa- 
tiessa vetäytyä tämän sisäpuolelle puolustusta jatkamaan. Linnan puo- 
lustusmahdollisuuksien lisäämisessä ulkovarustuksilla on meidän esihis- 
toriallisissa linnoissamme noudatettu samaa vallin monistamisperiaatetta 
kuin muiden maiden samanlaatuisissa linnoissa, ja samoin kuin näissä, 
on puolustajan korkeampi taisteluasema kuin vihollisen ollut niissä teen- 

näisiä varustuksia järjestettäessä määräävänä. Mutta vain harvassa 
tapauksessa on meidän linnoissamme tässä suhteessa päästy koko- 
naisuutta silmällä pitävään järjestelmään. | Mannermaalinnoissamme 
ovat ulkovallit yleensä päälinnasta etäällä ja siihen sellaisessa suh- 
teessa, että päälinnasta ei ole voitu ulkovallien puolustamista sanotta- 
vasti avustaa. Niiden etu ulkovalleja puuttuvien linnojen rinnalla onkin 
pääasiassa rajoittunut siihen, että edellisissä on voitu taistelu alkaa 
ulkopuolelta linnan, jonka sisällä olevat saattoivat olla taistelusta syr- 
jässä niin kauvan kuin hyökkäys voitiin ulkovarustuksilta torjua. Va- 
najan Linnanpäässä ovat ulko- ja sisävallit toisiaan lähempänä, joten 
avustus sisävallilta ulkovallin puolustuksessa näyttää olleen mahdolli- 
nen. Lisäksi näyttää täällä vallien yhdistäminen välivallilla yrityk- 
seltä keskittämään puolustusta osaan varustusta kerrallaan. Vasta 
Ahvenanmaan linnoissa ovat esivarustus ja päälinna lähemmässä yh- 
teydessä keskenään, sillä niissä ei ainoastaan ole voitu ulkovallin 
puolustamista päälinnasta tehokkaasti avustaa, vaan on itse päälin- 
nan puolustus saatu esivarustuksen kautta melkoista tehokkaammaksi 
siten että päälinnaan johtavat porttiaukot ovat sijoitetut eri kohdille 
kuin portit ulkovallissa, joten ulkovallin sisäpuolelle päässeen vihollisen 
oli eteenpäin pyrkiessään hajaantuminen esivarustuksessa, sisävallilta voi- 
taessa sitä ahdistaa sivulta päin (vrt. edellä s. 8). Näissä on siis Keski- 
Europan ja Ruotsinkin linnoissa tavallinen sola- eli zwingerjärjestelmä tul- 
lut jotenkin näitä vastaavalla tavalla toteutetuksi. Sama puolustussysteemi 
on toisella tavalla järjestetyn zwingersolan avulla toteutettu Botbyn lin- 
nassa (kuv. 19), jolle samoissa maissa niinikään on vastineita (vrt. esim. 
kuv. 8, 10). 

Suurin piirtein katsoen ovat esihistorialliset linnat Suomessa siis mo- 
nessa suhteessa samalla kannalla kuin vastaavat linnat Keski-Europassa 
ja Skandinaviassa, erittäin Ruotsissa ja Norjassa, missä nämä, samoin 
kuin meillä, sijaitsevat säännöllisesti yksinäisillä vuorenkukkuloilla. Ruot- 
sin kivivallilinnoista sanoo toht. Schnittger, että ne ovat siellä kotimaista 
rakennuslaatua, mutta että vaikeasti ylöspäästävien vuorien linnoitta- 
misaale, joka Keski-Europassa (au! dem Kontinente) oli jo kivikaudella 
tunnettu, on Ruotsissa eteläistä kulttuurivaikutusta ja saatua kansain- 
vaellusten aikana, jolloin skandinaavilaiset retkeilijät (Ruswanderer) yh- 
dessä etelägermaanien kanssa tulivat tekemisiin roomalaisten legionain 

Kuv. 16. Pentin Linnavuori, Karkku 
(Hj. A. n. 14, s. 13). 

Kuv. 17. Mantereen linna, Vanaja 
(Hj. A. n. 66, s. 35). 


Kuv. 19. Slottsbacken, Helsingin pit. 
(Hj. A. n. 145, s. 77). 

Kuv. 20. Linnanpää, Vanaja (Hj. A. n. 67, s. 35). Kuv. 21. Borgö, Saltvik (Hj. A. n. 3, s. 2). 
Kuvat 16, 17, 19—21 Hj. Appelgrenin, 18 1. J. Inbergin piirustusten mukaan). 

Kuv. 22. Anttilanniemen linna, Sortavala Kuv. 23. 
(Hj. A. n. 294, s. 174). ( 


Kuv. 24. Mäkisalon linna, Sortavala Kuv. 25. Pyölin niitynmäki, Karjalohja 
(Hj. A. n. 296, s. 178). (Hj. A. n. 135, s. 75). 


Kuvat 22—25 Hj. Appelgrenin piirustusten mukaan. 

kanssa!. Tähän ajatukseen en minä puolestani voi yhtyä. Riippu- 
matta siitä, tarkoittaako kirjoittaja että roomalaiset legionat, joita, kuten 
edellä siv. 5 olen esittänyt, ei voida pitää tämän aatteen luojina eikä 
varsinaisessa merkityksessä edes sen kannattajina, olisivat kiinnittäneet 
skandinaavien huomiota Keski-Europassa jo kivikaudesta alkaen ra- 
kennettuihin —vuorilinnoituksiin, on aate itsessään sitä laatua että sen 
esiintymistä eri alueilla ei mielestäni ole oikeutta ilman muuta selit- 
tää kulttuurivaikutukseksi siinäkään tapauksessa, että siihen olisi maan- 


Kuv. 26. Hulkonvuoren linna, Sortavala Kuv. 27. Sastavin mäki, Uuku: 
(Hj. A. n. 295, s. 176). niemi. 


Kuvat 26—27. Hj. Appelgrenin piirustusten mukaan. 


tieteellisiä tai historiallisia mahdollisuuksia. Samoin kuin monien muiden 
alkeellisten puolustuslaitosten käyttäminen, on vaivalla ylöspäästävien 
vuorien varustaminen >aate>, joka tavataan eri tavoilla toteutettuna sekä 
vanhassa että uudessa maailmassa ja kivivallivarustusten aseminakin ne 
ovat, paitsi Länsi- ja Keski-Europassa, Välimeren saarilla, Afrikassa ja 
Aasiassa? Toiselta puolen on vielä liian aikaista päättää ajasta, 
milloin vuorien linnoittamisaate on Ruotsissa tullut tunnetuksi, jos 


1 Bror Schnittger, Die vorgeschichtlichen Burgwälle in Schweden, Opuscula Archaeo- 
logica, s. 335. 
? Vrt. Jähns, Geschichte des Kriegswesens, s. 30. 

kohta, kuten Schnittger äsken viitatussa kohdassa sanoo, vanhin tä- 
hän asti tutkittu ja dateerattavissa oleva linna täällä onkin 300-lu- 
vun lopulta, sillä suuri osa tämän maan linnoista on vielä tutkimatta ja 
monista tutkituistakaan ei ole mitään niiden rakennusaikaan viittaavata 
toistaiseksi tavattu. Vasta näiden linnain teknillisissä ominaisuuksissa, 
eri osain, kuten porttien y. m. määrätyllä tavalla muodostamisessa 
ja kehittyneempien linnojen muodossa voidaan havaita piirteitä, joi- 
den pohjalla kulttuurivaikutuksista päätteleminen on mahdollinen. Olen 
edellä (siv. 28) huomauttanut eräistä tällaisista ominaisuuksista Ruot- 
sin linnoissa, jotka voinevat olla eteläisen kulttuurivaikutuksen kautta 
selitettävissä. 

Mitä meidän linnoihimme tässä suhteessa tulee, on toht. Appelgren 
päättänyt Ahvenanmaan linnat ja Botbyn linnan Helsingin pitäjässä, joi- 
den ulkomaiden tapaisesta zwingerjärjestelmästä edellä on huomautettu 
ja joista edelliselle on mannermaalinnoissamme vain heikkoja vastineita 
(Laurinkallio, Tuulos, ja Tokkarlahden Linnasaari, Sortavala) ja jälkimäinen 
on meillä ainoa laatuaan, täydellä syyllä ruotsalaisten rakentamiksi, jos 
kohta mainitut piirteet näissä linnoissa eivät ole yksin ruotsalaisia omi- 
naisuuksia!. Edelleen on sellainen porttilaitos kuin Laurinkallion linnassa 
Tuuloksessa ja erittäin Mantereen linnassa Vanajassa (kuv. 17), vieläpä 
Lempäälän Pirunlinnassakin (kuv. 18) sellainen puolustusperiaatteisiin pe- 
rustuva piirre, joka meidän linnoissamme saattaa olla muualta opittu. 
Sisäänpäin antavilla pielimuureilla varustettu portti nähdään m. m. edellä 
kuvassa 9 esitetyssä saksilaislinnassa ja on näissä linnoissa yleensä var- 
sin tavallinen. Sitä pidetään siellä vasta saksilais-frankkilaisten sotien 
ajoilta (700-luvun jälkipuoliskolta) alkaen niissä toteutettuna puolustus- 
keinona. Harvinaisempi on näissä linnoissa vallien vetäminen ulospäin 
suppiloksi, kuten Lempäälän Pirunlinnassa?. Koska Ruotsin linnoissa 


1 Vrt. edellä siv. 8—9. Mitä erittäin tulee sentapaisiin ulkovarustuksiin kuin Ahvenan- 
maan linnoissa on ja joille täysin vastaava on esim. muutamassa Almgrenin (Sveriges fasta 
fornlämningar, s. 17) julkaisemassa linnassa Älannin pitäjässä Uplannissa, ovat ne Schuchz 
hardtin mukaan saksilaisille linnoille niin ominaisia että hän pitää niitä kehänmuotoisen 
päälinnan ohella näiden linnojen oleellisimpina tunnusmerkkeinä (Atlas vorgeschichtlicher 
Befestigungen, s. 57). 

? Vrt. Schuchhardt, Atlas vorgeschichtlicher Befestigungen, s. 24. Lempäälän Pirun- 
linnaan verrattava on porttivarustustensa puolesta m. m. Obensburgin linna Hastenbeckin 
lähellä, vrt. s. 51 ja BI. XLII B. 


uh 320 


tavataan samantapaisia porttilaitoksia', on meillä syytä otaksua tämänkin 
piirteen joutuneen meidän linnoihimme Ruotsin välityksellä. 

Miten kauvas taaksepäin vanhimmat Suomen esihistoriallisista linnoista 
palautuvat, on kysymys, jota tähänastinen tutkimus ei vielä ole voinut 
lopullisesti ratkaista. On vain todettu, että vanhimmat löydöt muutamilta 
mannermaalinnoilta ovat kivi- ja pronssikaudelta? Kysymykseen, johon 
lisävalaistusta voisi mahdollisesti antaa linnojen vertaaminen eriaikaisten 
löytöjen ja asutuksen leviämiseen yleensä maassamme, mihin nykyään 


Kuv. 28. Hakostaron Linnavuori W suunnasta, Uskela. 


on apuna käytettävissä oivallisia karttoja*, voimme kuitenkin tässä sivuut- 
taa, sillä meille ovat tällä kertaa tärkeämmät myöhäisimmät linnamuodot, 
joihin tässä sen vuoksi kiinnitämme erityistä huomiota. 
Puolustuskannalta edistyneimpinä voitaneen linnoistamme pitää Botbyn 
ja Ahvenanmaan linnoja. Ruotsalaisen kansanaineksen rakentamana ei 
ensinmainittu linna saata olla viikinkiaikaa vanhempi, mutta mahdolli- 
sesti se on vasta Uudenmaan ruotsalaisen asutuksen aikainen, joka taas 
muinaisjäännösten todistuksen mukaan saa alkunsa vasta viikinkiajan 
jälkeen eli tarkemmin sanoen ruotsalaisen valloituksen aikana!. Tämä 


1 Vrt. muist. 4, s: 28; Sv. Fmfn's Tidskrift X, 1900, s. 298—9, 310—311. Appelgren, 
Suomen Muinaislinnat, s. xrv. 

? Appelgren, Suomen Muinaislinnat, s. 1.xviti. 

* Suomen Maantieteellinen Seura, Suomen kartasto 1910, n:rot 49, 50 ja 51; y. m. 

* Suomen kartasto 1910, Esihistorialliset löydöt, teksti karttaleht. 50, 51, (A. Hack- 
man), s. 70. 

linna voi siis näin ollen olla aivan pakanuuden ja keskiajan rajalta. 
Ahvenanmaan Borgön linnan rakennusajasta antaa viittauksen tämän lin- 
nan piirissä oleva ja todennäköisesti linnanaikainen asuinrakennuksen 
perustus, joka on suoranurkkainen ja varustettu keskellä huonetta ole- 
valla tulisijalla. Koska rakennukset niin Ahvenanmaalla kuin Ruotsissa 
näyttävät saavan suoranurkkaisen muodon vasta viikinkiajalla", näyttää 
tässä olevan viittaus siihen, että itse linnakin olisi vasta tältä ajalta. 
Edelleen ei ole otaksuttavissa että ne ylempänämainituista linnoista, 
joissa portit ovat sisäänpäinantavilla pielimuureilla varustetut, olisivat 
ainakaan vanhemmat 700-luvun jälkipuoliskoa. Koska samanlaiset porttiva- 
rustukset sittemmin ovat yleisessä käytännössä Saksan karolinkilaisissa sekä 
valli- että muuratuissakin linnoissa?, on aihe voinut vasta näistäkin lai- 
nautua sekä Ruotsiin että sen välityksellä myöhemmin Suomeen. Kai- 
kessa tapauksessa voivat nämäkään linnat tuskin olla meillä pakanuuden- 
ajan viimeistä jaksoa aikaisemmat. 

Että kaikkein yksinkertaisimmatkaan linnamuodot meillä eivät välttä- 
mättömästi edellytä varhaisinta rakennusaikaa, siitä on puhuvana todis- 
tuksena n. k. Hakostaron linna samannimisessä kylässä Kankareen talon 
maalla Uskelassa. Tästä linnasta on Appelgren Muinaislinnat teokses- 
saan (n. 117) tehnyt seikkaperäisesti selkoa, ja siinä annettua esitystä 
voin tässä ainoastaan vähässä määrin täydentää linnalla kesällä 1908 toi- 
mittamieni tutkimusten pohjalla. Linnavuoren asema ja korkeussuhteet 
selviävät asemapiirroksesta (kuv. 29) sekä näköalakuvista 14 ja 28. Tässä 
linnassa sulkee muuri melkein suoranurkkaisen alueen vuoren lakea vä- 
hän matalammalla etelästä nousevalla penkereellä, tukkien täten ainoan 
kohdan, josta vuorelle voidaan helpommin nousta. Vallin nurkkauksessa 
on portti, jota suuret luontaiset pielikivet tukevat. Vallin rakenteesta ker- 
too Appelgren seuraavaan tapaan: valli on pohjustettu yhdellä kerroksella 


' Vrt. Björn Cederhvarf, Fynd i en medeltida hustomtning pä Jomala kyrkobacke, 
Finskt Museum XVII, 1910, s. 100 j. s. Vielä vanhemmalla viikinkiajalla asuinrakennuk- 
set Ruotsissa olivat pyöreänurkkaisia, vrt. Sveriges historia 1, s. 260 j. s.; O. Montelius, 
Kulturgeschichte Schwedens, Leipzig 1906, s. 282 j. s.; Almgren, Sveriges fasta fornläm- 
ningar, s. 9—12. Rakennuksen kehitystä pyöreästä nelikulmaiseksi valaisee m. m. Oscar 
Montelius kirjoituksessaan Zur ältesten Geschichte des Wohnhauses in Europa, speciell im 
Norden, Archiv fiir Anthropologie XXIII, s. 451 j. s. 

? Vrt. Schuchhardt, Atlas vorgeschichtlicher Befestigungen, s. 68—71, 78—80, BI. LIV B, 
LVI, LX y.m. 

isompia kiviä, sen keskikohdalle on vallia pitkin tehty 0,10 m vahvui- 
nen kiviseinä, johon 5 kivikerrosta on ladottu päällitysten 1,10 m kor- 

Kuv. 29. Hakostaron Linnavuori, Uskela. A nuotiopaikka, k kuoppia. 


keuteen; tämän sisäpuolella on samanlainen mutta matalampi kivirivi ja 
ulkopuolella kolme kiviriviä (vain yksi kivikerros kussakin), joista ulom- 

maisin on isoista 1—1,50 m vahvuisista kivistä ja tarkoittaa vallin viere- 
misen estämistä. Kivet ovat toisiinsa liitetyt laastilla, joka sisältää pää- 
asiassa kalkkia ja hietaa. Pohjoispuolella porttia ovat muurissa kivirivit 
sekaisemmat ja liiteaineena siinä savi tai melkein kalkiton savilaasti. 
Kuva 30 valaisee lähemmin vallin rakennetta tällöin tutkitulla osalla!. 
Minä paljastin vallin kokonaisuudessaan ja tein sen poikki useampia poh- 

Kuv. 30. Hakostaro, Uskela. Poikkileikkauksia vallimuurista. Hj. Appelgrenin mukaan. 


jaan asti ulottuvia leikkauksia sekä sen läntisellä että pohjoisella osalla. 
Vallin rakenteesta saatiin täten se lisäselvitys että se on kauttaaltaan tehty 
muodoltaan vaihtelevista verraten tasasuurista löytökivistä, joita on ladottu 
vieretysten rivittäin niin, että vallin paksuuden muodostaa 4—6, paikoin 
useampia kivirivejä, jota paitsi vallin ulkoreunaa tukemaan vieremistä vas- 
taan on järjestetty riviin pääasiassa yksi kerros suuria kivenmöhkäleitä. 
Toisin paikoin, kuten osassa Appelgrenin kaivamaa aluetta ja muuallakin, 


' Suomen Muinaislinnat, s. 70—71. 


nämä rivit ovat eri kerroksissa sattuneet jotenkin tasan päällekkäin, joten 
muuri näyttää poikkileikkauksessa kuin useammasta vierettäisestä yhden- 
kiven muurista kokoonpannulta. Näin ei kuitenkaan ole tapahtunut, ku- 
ten luonnollista onkin, kauttaaltaan, sillä tällainen pystysuora rivitys edel- 
lyttäisi, että kaikki rakennuskivet olisivat melkein samaa kokoa ja muo- 
toa. Mutta silloinkin kun päällimäisen kerroksen kivet eivät ole sopineet 
täysin alemman kerroksen rivien kohdalle on vierettäinen rivitys selvästi 
tuntuvissa, mikäli se ei ole myöhemmän kosketuksen tai puunjuurien 
kautta hämmentynyt. Muuri on sekä sisä- että ulkoreunasta ollut pystysuora 


Kuv. 31. Hakostaron vallimuuria sisäpuolelta, Uskela. 


ja on sisäreunalta vielä paikoin 1,20 m korkuinen (vrt. kuv. 29, a—b, 31). 
Ulkoreuna on pahemmin rauennut, muuri kun on viettävällä asemalla, ja 
siinä on enää vain korkeintaan pari kolme kiveä päällekkäin. Liiteai- 
neen on kolmesta eri kohdasta otetun näytteen analyysi osottanut sisäl- 
tävän kalkkia, mutta pääosana näyttää siinä olevan hieno, paikoin saven- 
sekainen hiekka'. 

Tässä ansaitsee huomiota, että Hakostaron vallimuurin lävitse limitetty 
rivittäinen rakennustapa on Pohjoismaiden rakennustavalle, erittäin var- 
hemmalla keskiajalla, kokonaan vieras. Pohjoismaihin periytyi kivimuu- 
rin rakennustekniikka myöhäis-roomalaisista rakennuksista, joissa sään- 


' Analyysit on pyynnöstäni hyväntahtoisesti tehnyt Valtion Hist. museon kemisti 
maisteri neiti Maria Bäckström. 

nöllisesti käytettiin n. k. valuu- eli arkkumuurirakennusta, s. o. muurin 
pinnat ainoastaan limitettiin säännöllisesti ja pintojen väli eli muurin si- 
sus täytettiin tavallisesti pienemmillä ja pintamuuraukseen kelvottomilla 
kivillä, jotka toisinaan saatettiin jossain määrin järjestää paikoilleen, mutta 
useimmiten olivat sekaisin ja runsaan laastin sitomina sekä keskenään 
että pintamuuraukseen. Tällaista on muuraustapa ollut Skandinavian kai- 
kissa vanhemmissa kivirakennuksissa, mikäli niitä tähän asti on tutkittu 
tai tunnetaan. 

Samantapaista harmaakivimuurausta kuin Hakostarossa olen tavannut 
ainoastaan Alt-Liibeckin linnassa Pohjois-Saksassa. Tämä nykyisen Lyy- 
pekin edeltäjä sijaitsi Trave- ja Schwartau-jokien yhtymäkohtaan muo- 
dostuvalla niemellä, jonka kaula oli vallihaudalla katkaistu. Keskustana 
kaupungissa oli linna, joka siinä suhteessa oli sikäläisten pakanuuden- 
aikaisten linnojen kannalla, että sen pääasiallisena varustuksena oli mel- 
kein säännöllisen ympyränkehän muodostava maavalli. Tämä oli raken- 
nettu vallin pituussuuntaan ladotuille hirsille, joita pystyyn lyödyt paalut 
kummallakin sivulla pitivät koossa. Vallin sisäpuolelle muodostuvalla 
linnapihalla, joka oli 110x135 m laaja, oli keskustassa harmaakivinen 
kirkko ja sen ympärillä oli muita rakennuksia, muutamat niistä, samoin 
kuin kirkko, harmaasta kivestä. Linnalla toimitettiin kaivauksia vuosina 
1852—1853 ja 1882, ensikerralla pastori K. Klugin ja toisella maanmittari 
E. Arndtin johdolla, ja paitsi edellämainituita rakennusten perustuksia pal- 
jastui silloin päivänvaloon suuri joukko tämän vanhan Lyypekin kulttuu- 
ria valaisevia löytöjä, jotka säilytetään Lyypekin museossa. Tällä kertaa 
tahdon huomiota kiinnittää ainoastaan kivirakennusten perustuksiin, jotka 
kaikki ovat rakennetut siten, että kivet ovat limitetyt samalla tavoin vie- 
rettäisin rivein kuin Hakostaron vallimuurissa. Tällä tavoin on kirkon 
pitkissä seinissä 5, läntisessä päädyssä 7 ja puolipyöreässä kuorissa 4 
kiviriviä rinnakkain. Eräässä kirkon länsipuolella olevassa muurinkat- 
kelmassa on niinikään 7 kiviriviä vierekkäin. Reunimaisissa riveissä 
ovat kivet ainoastaan vähäistä isommat kuin keskimäisissä ja koska kivet 
enimmäkseen ovat tasakokoisia ovat ylemmät kivet jotenkin säännöllisesti 
alempien kohdalla, joten muurin poikkileikkaus täälläkin näyttää kuin 
useammasta pikkumuurista kokoonpannulta. Samoin on täällä liiteaineena 


1 Sune Ambrosiani, Medeltida kyrklig byggnadskonsti Sverige, Stockholm 1904, s. 4—7; 
Harry Fett, Norges Kirker i Middelalderen, s. 27—28; Nordiske Fortidsminder 1, s. 287; y. m. 

käytetty huonoa kalkkilaastia, jossa hiekka on pääosana ja joka kaivet- 
taessa oli enimmäkseen kivien väleistä pois karissut. Paikan historiasta 
mainittakoon, että siinä on jo vendiläisruhtinaan Gottschalkin aikana 
(1043—1066) ollut kristitty seurakunta, joka on tullut usein hävite- 
tyksi, ensikerran luultavasti v. 1066, jolloin Gottschalk sai surmansa. 
Myöhempiä hävityksiä tunnetaan vuosilta 1128 ja 1138, jonka viimeksi- 
mainitun hävityksen jälkeen paikkaa ei enää ole uudestaan rakennettu. 
Kirkosta tiedetään että se v. 1128 hävityksen jälkeen rakennettiin uudes- 
taan, tällä kertaa arvatenkin käyttämällä rakennusaineena m. m. tiiliä, joi- 
den palasia raunioista on tavattu, ja että se siis ainakin jonkun aikaa 
tätä ennen on ollut olemassa. 1128 vuoden uudistuksen jälkeen sanotaan 
Tanskan Knut Lavardin toimittaneen sen vihityksi, joten kirkon uudis- 
tuksen jälkeen siis olisi täytynyt valmistua ennen tämän kuolemaa v. 1131. 
Itse linna siihen kuuluvine rakennuksineen on vendiläisruhtinaiden ra- 
kennuttama!. 

Yhtäläisyys Hakostaron vallimuurin ja Alt-Liibeckin kivirakennusten 
rakenteessa on kaikessa tapauksessa merkille pantava, vaikka varmuu- 
della ei voidakaan todistaa, että Hakostaron linnan rakentajat olisivat Alt- 
Liibeckin rakennuksia pitäneet esikuvanaan. Tällainen mahdollisuus on 
kuitenkin olemassa ainakin siksi kun muualta löydetään sille yhtä läheisiä 
vastineita. Omituista kuitenkin on, miksi Hakostaron linnassa ei tässä 
tapauksessa ole jäljitelty Alt-Liibeckin linnan vallia, vaan sen sisällä ole- 
via kivirakennuksia. Tämä seikka voisi saada selityksensä siten, että 
Hakostaron linnan rakentajat olisivat nähneet mainittujen kivirakennusten 
rakentamisen, kun sen sijaan linnan valli, joka on näitä vanhempi, oli jo 
silloin valmiina paikallaan. Myöskin olisi asiaan voinut vaikuttaa se, että 
he kotona olivat tottuneet linnoissaan kivivalleihin, joihin uutta lisää 
oli vain täällä nähty limitystapa ja liiteaineen käyttäminen — sellaisenaan 
entisiin kotoisiin linnavalleihin nähden verraton parannus —, kun taas maa- 


1 Tässä olen seurannut pääasiassa Klugin ja Arndtin tutkimuksia (K. Klug, Alt- 
Liibeck, E. Arndt, Ausgrabungen in Alt-Liibeck im Jahre 1882), jotka ovat julkaistut 
Zeitschrift des Vereins fiir Liibeckische Geschichte und Alterthumskunde B I (Liibeck 1860), 
s. 221—248 ja B IV, H 3 (Läbeck 1884), s. 145—157. Vrt. myös K. Freund, Die prä- 
historische Abtheilung des Museums zu Liibeck, Festschrift zur XXVIII. Versammlung 
der Deutschen Anthropologischen Gesellschaft, Liibeck, August 1897, s. 21-25; Sama, Die 
vorgeschichtlichen Altertiimer im Liibecker Gebiete, Realschule zu Liibeck. 26. Schuljahr 
von Ostern 1897 bis Ostern 1898, s. 26—29. Vrt. myös Helmholdi Chronica Slavorum, 
Hannoverx 1868, s, 44—50, 100, 113—14, 116. 

valli, jommoista Länsi-Suomessa ei tunneta yhdestäkään esihistoriallisesta 
linnasta, oli heille vieras. Jos Hakostaron linnan rakentajat todellakin 
ovat saaneet rakennustapansa Alt-Liibeckistä, täytyisi linnan olla raken- 
nettu viimeistään ennen tämän lopullista hävitystä v. 1138, mutta luulta- 
vammin jo ennen 1128:n hävitystä, koska Hakostarossa ei ole tiiliä, joita 
kirkon uusimisessa täällä tämän jälkeen näyttää käytetyn. Todennäköi- 
sintä kumminkin on että linna olisi tässä tapauksessa tullut rakennetuksi 
piammiten Alt-Liibeckin kivirakennusten jälkeen, jotka luultavasti ovat tul- 
leet rakennetuiksi 1100 vaiheilla!. Mutta näihin aikoihin täytyy tämän 
linnan muistakin syistä olla rakennettu. Että se on aikaisempi ruotsa- 
laista valloitusta 1150-luvulla eikä ruotsalaisten rakentama, sen voi päät- 
tää jo siitä, että Ruotsissa ei tunneta ainoatakaan tällaista linnaa, ja että 
se toiselta puolen ei voi olla 1100 vaiheita ainakaan paljoa aikaisempi on 
selvä, koska kalkkilaastin käyttäminen Skandinaviankin linnarakennuk- 
sissa vasta näihin aikoihin saa alkunsa (vrt. s. 29). 

Hakostaron linna on, mistä sen rakentajat ovatkin esikuvansa siihen 
etsineet, hauskimpia rajamerkkejä pakanuuden ja keskiajan välillä. Se 
on syntynyt pakanuuden ajan oloissa ja silminnähtävästi samaan tarkoi- 
tukseen kuin muut esihistorialliset linnat maassamme, mutta uutta aikaa 
ennustaa siinä sen rakennustapa, ensimäinen yritys meidän maassa hy- 
väkseen käyttää roomalaisten suurta perintöä, kalkkilaastia, joka sit- 
temmin tuli niin tärkeäksi uusien yhteiskuntaolojen palveluksessa ?. Ja 
lisäksi on tämä linna, jos sen rakennustapa ja kalkkilaastin käyttäminen 
on, kuten näyttää, Alt-Liibeckistä, todistus siitä että maamme relatsionit 
Lyypekin kanssa, jotka keskiajalla olivat niin merkitsevät, ulottuisivat jo 
1100 vaiheille saakka eli suunnilleen samoihin aikoihin, jolloin ruotsalai- 
set tutkijat katsovat liikeyhteyden Ruotsin ja Lyypekin välillä alkavan %. 

Mutta linnoissamme on muitakin merkkejä siitä, että meillä pakanuu- 
den ajan lopulla on kyetty vastaanottamaan vaikutuksia keskiaikaan ker- 
jenneiltä naapureilta. Tässä suhteessa ansaitsevat huomiota jo sellaiset 


' Helmhold mainitsee että kirkko olisi Gottschalkin pojan Henrikin (1093—1127) ra- 
kentama. Helmholdi Chronica Slavorum, siv. 74, 102. 

? Kalkkilaastia pidetään roomalaisena keksintönä Servius Tulliuksen ajoilta, vrt. Jähns, 
Geschichte des Kriegswesens, s. 274. 

3 Tästä sanoo m.m. E. Wrangel (Antigvarisk Tidskrift för Sverige B 15, s. 156): »Lii- 
beck hade redan pä 1100-talet, ätminstone under dess senare hälft, förbindelse med Sve- 
rige, en förbindelse, som mot midten af följande ärhundrade blef ganska liflig». 


linnat kuin Osippalan linna Jaakkimassa ja Anttilanniemen sekä Mäkisa- 
lon linnat Sortavalassa (Hj. A. nrot 276, 294 ja 296). Kuten näiden asema- 
piirroksista kuvissa 22—24 nähdään, eroavat nämä linnat tavallisista esi- 
historiallisista linnoistamme siinä, että niiden pystysuoraseinäiset kivivallit 
ovat suorat ja suorakulmaisia nurkkia muodostavat, vaikka tähän ei näytä 
olevan luonnon suhteissa syytä. Vaikka muurit näissäkin selvästi tarkoitta- 
vat luonnon suojan täydentämistä, eivätkä muodosta mitään rajoitettuja 
kehiä, osottavat ne kuitenkin tarkoitettua, luonnon suhteista riippumatonta 
muodon tavoittamista, jota on vaikea ymmärtää muulla tavoin kuin että 
rakentajilla on ollut mielessä suoraseinäisen ja -kulmaisen rakennuksen 
piirteet, missä ja minkälaisissa rakennuksissa nämä sitten lienevätkin 
nähdyt. Mäkisalon linnassa nähdään lisäksi varsinaisesta linnamuurista 
ulkonevia lyhyitä muurinpätkiä, joilla ei voine olla muuta ymmärrettävää 
merkitystä kuin antaa tukea muurille, joka täällä on paikoin vielä 
n. 3 m. korkuinen. Itäisen portin ulkopuolisissa pielissä nämä tukimuurit 
ovat 1,5 m levyiset ja n. 0,5 m muurista ulkonevat, mutta läntisen por- 
tin länsipielestä ulkonee tukimuuri n. 3 m verran. Kaikessa tapauksessa 
nämä tukimuurit näyttävät edellyttävän keskiaikaiseen kontrefoori- eli 
tukimuurisysteemiin tutustumista. Tällaisia tunnetaan Skandinaviasta 
vasta 1100-luvun jälkipuoliskolta alkaen m. m. n. k. Valdemarin muu- 
rissa Tanskan Danevirkessa, jonka rakentaminen alotettiin v. 1162 tai 
1163 ja jota jatkettiin vielä Valdemarin kuoleman jälkeen 1180-luvulla. 
Täällä ovat tukimuurit, samoinkuin itse muuri, tiilistä ja harmaakivipe- 
rustuksella sekä ovat 3 jalkaa muurista ulkonevat!. 

Vielä pitemmälle samaan suuntaan kuin edellisissä linnoissa on menty 
linnoissa Pyölin niitynmäellä Karjalohjalla, kuv. 25 (Hj. A. n. 133), Hulkon- 
vuorella Sortavalassa, kuv. 26 (Hj. A. n. 295), ja Sastavinmäellä Uukunie- 
mellä, kuv. 27. Kuten näiden asemapiirroksista havaitaan, on kaikissa 
näissä pyritty antamaan valleille, mikäli mahdollista, suoria muotoja, 
muodostettu niillä suoria kulmia, sekä lisäksi tavoitettu niillä enemmän tai 
vähemmän täydellistä suljettua kehää. Ensiksimainitussa linnassa kohoaa 
linna-alueen länsiosa ulkoa päällepääsemättömän jyrkäksi, joten vallia ei 
ole tällä puolella katsottu tarpeelliseksi muuta varten kuin sulkemaan 
täällä olevan kapean solan suuta, mutta muilla sivuilla muodostavat val- 


1 Nordiske Fortidsminder 1, s. 284, 288 (Fig. 4). 


lit miltei säännöllisen suorakaiteen. Vallien rakenteessakin kuvastuu tässä 
linnassa välitysajan luonne, sillä sen pohjoinen valli on isoista kivistä, 
kuten esihistoriallisissa linnavalleissa tavallisesti, itäinen päätyvalli taas 
on tavallista pienemmistä kivistä, joita koossa pitämään ei ole maata se- 
koitettu, ja eteläinen valli on kiven ja maan sekainen. Tässä linnassa ovat 
siis miltei kaikki esihistorialliset vallirakenteet tulleet edustetuiksi ja sa- 
malla saavutettu kokemus siitä, että pienistä kivistä, niin edullisia kuin 
ne vallirakennukseen muutoin olisivat olleetkin sen puolesta että vähäi- 
semmätkin voimat niitä kykenivät valliin kantamaan, ei voida lujaa vallia 
kokoon saada käyttämättä maata sideaineena. Täällä on näet tämä valli 
paksumpi kuin muut, aina 5 m paksuinen, mutta siitä huolimatta se on 
pahimmin rauennut. Samanlaista pikkukivivallia on meillä yhdessä ai- 
noassa muussa linnassa, nim. Spasvuorella lähellä Sortavalan kaupunkia 
(Hj. A. n. 285), jonka vallit ovat kauttaaltaan luhistuneet n. 10 ä 12 m 
levyisiksi. Appelgren onkin epäillyt viimeksimainittua linnaa sen tavalli- 
sesta poikkeavan vallirakenteen vuoksi ja osaksi siitä syystä, että tätä 
vuorta vielä 1700-luvulla käytettiin puolustusasemana, uudenaikaiseksi, 
mutta m. m. parallelli Pyölin niitynmäestä osottaa että tähän epäilyk- 
seen ei ole syytä. Hulkonvuoren linnassa sulkevat vallit melkein um- 
pinaisen suorakaiteisen kehän, jonka ainoastaan vähän kaareva itäinen 
valli tekee jossain määrin epäsäännölliseksi. Täällä ovat vallit tavalli- 
sista kivistä ja linna-alueen koilliskulmassa oleva suuri luonnonkivi tai 
kallion kuhmu on saanut tulla olemaan osana vallinkehässä. Sastavin 
- mäellä taas muodostavat kivivallit säännöllisen viisikulmion. Tämä linna, 
joka eroaa sekä pienen kokonsa että säännöllisen muotonsakin puolesta siinä 
määrin tavallisista esihistoriallisista linnoista että Appelgren ei ole katsonut 
voivansa ottaa sitä luetteloonsa näistä linnoista, on vieläkin lähemmin tut- 
kimaton, mutta katsoen siihen, että siinä 2 ä 3 m vahvuiset muuraamat- 
tomat kivivallit ja ulkopuolista suojaa puuttuvat portit ovat esihistoriallisissa 
linnoissa tavalliset, jos kohta sen eteläseinämään liittyvä kenties keskiaikai- 
sista linnoista mukailtu omituinen puolipyöreä esivarustus (?) on niille vie- 
ras, on se muiden säännöllisten linnamuotojen ohella huomioon otettava. 

Edellä on (siv. 12—13) huomautettu siitä, mitenkä Keski-Europan lin- 
nojen alalla huomataan keskiaikaan siirtyessä pyrkimystä antamaan lin- 
nojen asemille enemmän tai vähemmän säännöllisiä nelikulmaisia muo- 
toja. Siellä voidaan katsoa tämän seikan aiheutuneen äärimmäisenä roo- 


malaislinnoista saadusta vaikutuksesta. Tälle ilmiölle ovat meidän vii- 
meksikerrotut linnamme täysin verrannollisia, mutta aiheena siihen voi 
täällä olla ainoastaan keskiaikaisista linnoista saatu vaikutus. Tämä 
näyttää selvältä sellaisiin linnamuotoihin nähden, joissa on säännölliseen 
asemanmuotoon päästy, mutta samaan sarjaan emme voi olla yhdistämättä 
aikaisemmin mainituita suoraseinäisiä ja -nurkkaisia kivivallilinnojakaan, 
joihin muualla nähtyjen keskiaikaisten linnamuotojen voidaan sitä suurem- 
malla syyllä otaksua vaikuttaneen, kun eräässä niistä, Mäkisalon linnassa, 
näyttää keskiajan rakennuksista todennäköisesti saatu tukimuurisysteemi 
tulleen toteutetuksi. 

Edellämainittujen linnojen lisäksi on muutamia, joissa linnan yleis- 
muoto on kivivallilinnoissamme tavallinen, mutta joissa vallien rakenne 
osottaa myöhäisiä piirteitä siinä, että ovat rakennetut, samoin kuin ylem- 
pänä kosketellussa Pyölin linnassa, kivestä ja maasta tai yksinomaan 
maasta. Ensinmainittua rakennetta ovat vallit Tokkarlahden Linnavuorella 
Sortavalassa ja Kurkijoen Rantalinnamäellä (Hj. A. n. 289, 260) ja yksino- 
maan maasta Sairilan Linnavuorella Mikkelissä (Hj. A. n. 237), jotapaitsi 
n. k. Kuuppalan Jäämäellä Kurkijoella (Hj. A. n. 265) on muuan, nähtävästi 
myöhemmin rakennettu lisävalli maasta. Kahdessa ensinmainitussa lin- 
nassa sulkevat vallit ylöspääsyn vuorille ainoastaan niiden loivemmilta 
puolilta, joille vallit ovat rakennetut vuorenlakien reunoille samaan kaa- 
revaan muotoon kuin näillä on, ja linnat ovat pohja-alaltaan pyöreä- 
mäiset, kuten useimpien kivivallilinnojemme on laita. Kuuppalan Jää- 
mäellä ei maavallilla myöhempänä lisänä ole mitään vaikutusta lin- 
nan alkuperäiseen muotoon. Näin on sen sijaan laita Sairilan Linnavuo- 
rella, jossa maavalli on koko linnan muodostava. Asemaltaan muistut- 
taa tämä linna suuresti ennen kuvattua Hakostaron linnaa, sillä täälläkin 
sulkevat vallit rajoitetun alueen vaan etelä- ja kaakkoispuolella vuorta 
olevalle sorapenkereelle, jonka kautta vuorelle on ollut noustava. Val- 
lin keskikohdalla on parin metrin levyinen portti, jonka pieliä on kivillä 
tuettu raukeamista vastaan. Täällä ansaitsee huomiota myöskin se seikka, 
että vallin sekä sisä- että ulkopuolella tuntuu maassa vallin vierellä selvä 
notkelma, josta maa on otettu valliin (vrt. kuv. 32). Näille notkelmille, - 
jotka eivät millään tavoin vastaa varsinaisia vallihautoja, ei voida antaa 
mitään puolustusmerkitystä. 

Keski-Europassa palautuvat maavallilinnat, kuten jo aikaisemmin on 


EET y Kypasta 


huomautettu, paikkapaikoin kaukaisiin esihistoriallisiin aikoihin ja Tans- 
kan, mahdollisesti myös Etelä-Ruotsin, kivettömillä tasangoillakin ne me- 
nevät ainakin viikinkiaikaan saakka. Muussa Ruotsissa, jossa kivivalli- 
linna on, samoin kuin meillä, varsinainen esihistoriallinen linnamuoto, 
näyttävät maan- ja kivensekaiset vallit saavan alkunsa vasta varhaisella 
keskiajalla, mihin voinemme lukea Birkan eli Björkön tällaisen valli- 
linnankin, joka mainitaan jo kaupungissa toimineen Ruotsin ensimäisen 
lähetyssaarnaajan Ansgariuksen elämäkerrassa!. Muita kivi- ja maa- 
linnoja mainitaankin Ruotsissa vasta 1000-luvulta ja 1100-luvun alulta 


Kuv. 32. Vallia Sairilan Linnavuorella, Mikkeli. 


sekä maalinnoja 1000-luvun lopulta alkaen (vrt. edellä s. 27—28). 
Koska maavallien varsinainen käytäntöaika täällä, samoin kuin meillä, 
on vasta keskiaika, voitaneen kiven- ja maansekaisia valleja rakenteel- 
taan pitää siirtymämuotoina vanhempien kivi- ja myöhempien maavallien 
välillä. 

Koska maa- ja kivi- tai maavalleja Suomessa tunnetaan vain ylem- 
pänä mainituista linnoista, kun kivivallilinnoja sen sijaan tunnetaan useam- 
pia satoja, voidaan näitä linnoja täällä tuskin pitää omintakeisesti, ilman 
* skandinaavista vaikutusta syntyneinä. Milloin ja miten tämä vaikutus 
olisi voitu vastaan ottaa on kysymys, johon tätä nykyä ei voida varmuu- 


' Almgren, Sveriges fasta fornlämningar, s. 15. 

della vastata. Skandinavian vallilinnojen pohjalla voitaisiin kenties jonkun- 
laisena aikaviittauksena pitää sitä, että meidän linnoissamme ei ole hautaa 
vallien ohella. Skandinaviassa pidetään nim. vallihautaa linnoissa keski- 
aikaisena tulokkaana, kun taas valli ilman hautaa katsotaan olevan paka- 
nuuden ajan lopulle ominainen. Tanskassa on tätä seikkaa erittäin oltu 
tilaisuudessa toteamaan Danevirkessä, jossa haudan on säännöllisesti 
havaittu puuttuvan vanhemmista 800-luvulla ja vielä 900-luvun kolman- 
nella neljänneksellä rakennetuista osista, kun se taas yhtä säännöllisesti 
löytyy sen myöhemmissä osissa. Onpa täällä voitu jotenkin tarkkaan 
määrätä milloin ja mitä tietä tämä uusi puolustuslaitos Tanskaan tuli. 
Sikäläisten tutkijain mukaan?! valloitti Saksan keisari Otto II v. 974 tai 
975 Danevirken, mutta menetti sen jälleen v. 983. Tällä välin hän raken- 
nutti Danevirkevallin sisäpuolelle maalinnan, joka hävitettiin viimeksimai- 
nittuna vuonna. Tämän linnan varustuksia ovat vallit ja haudat. Sen 
jälkeen täydennetyissä ja rakennetuissa Danevirkeosissa on sitten hauta 
tullut käytäntöön. Ruotsissa puuttuu myöskin hauta vanhimmasta Björkön 
linnasta, mutta mainitaan säännöllisesti 1000- ja 1100-luvun maalinnoissa. 

Nämä asianhaarat näyttäisivät viittaavan siihen, että meidän linnaimme 
esikuvat, jos ne ovat Skandinaviasta saadut, olisivat etsittävissä täkäläi- 
sistä 1000-lukua vanhemmista linnoista. Tässä kohden voidaan kuitenkin 
muistuttaa, että vallihauta on puolustuslaitos, jolle suomalaiset eivät yleensä 
näy panneen sellaista arvoa, että olisivat huolineet omiin linnoihinsa sitä 
rakentaa, vaikka moni näistä linnoista on epäilemättä, kuten jo edelli- 
sestä on selvinnyt, tullut rakennetuksi aikana, jolloin vallihauta varmaan 
on ollut Skandinaviassa ja muualla käytännössä ja jolloin voidaan otak- 
sua suomalaistenkin haudallisiin linnoihin muualla tutustuneen. Tämän 
vuoksi ovatkin Suomessa vallihautain rakentajiksi tulleet vasta ruotsalai- 
set, joiden ensimäisiä tunnettuja maavallilla ja haudalla varustettuja lin- 
noja täällä on 1100-luvun jälkipuoliskolla rakennettu Koroisten linnoitus 
Räntämäellä. Näin ollen emme voi kysymyksessä olevien linnojen 
aikamääräystä perustaa haudan puutteeseen ja tästä syystä pitää niitä 
1000-lukua vanhempina, varsinkaan mitä puhtaisiin maavallilinnoihimme 
tulee, jommoisista Ruotsissakaan ei ole tietoa 1000-lukua aikaisemmin. 


' Seuraan tässä Sophus Miillerin ja Carl Neergaardin oivallista tutkimusta Danevir- 
kestä, Nordiske Fortidsminder 1, siv. 235 sekä Danevirke, kap. IX-XII ja XIV. 

Mitä tulee niihin mahdollisuuksiin, jotka ovat voineet skandinaavista 
vaikutusta linnoihimme välittää, ovat ne siksi moninaiset ja tunnetut, että 
niitä ei ole tarpeen tässä edes lähemmin kosketella. Meidän tarvitsee 
vain muistuttaa skandinaavien tunnetuista idänretkistä, jotka eivät ole 
voineet olla meidän rantamaitamme koskettamatta, vallankaan Karjalassa, 
jossa juuri useimmat myöhäiset linnamme sijaitsevat, sekä toiselta puolen 
suomalaisten heimojen retkistä Skandinaviaan ja erittäin Ruotsiin, joista kir- 
jalliset tiedot ja traditsionimuistot sekä täältä löydettävissä olevat ja löydetyt 
suomalaiset muinaiskalut todistavat '. Missä määrin voidaan edellyttää ruot- 
salaista asutusta olleen Suomen puolisessa Laatokan-Karjalassa pakanuuden 
ajalla, siitä ei tätä nykyä vielä voida mitään ratkaisevaa sanoa. Tosin eivät 
skandinaaviset muinaiskalut ole täältä aivan harvinaisia, mutta ovatko ne 
asutuksen muistoja vai kauppakalua, sitä tutkimus ei vielä ole selvittänyt. 
Erittäin on tässä syytä mainita Kurkijoen Lopotin Linnavuorelta talteen 
saadut skandinaaviset esineet (miekka, keihäänterät, soikeat kupurasoljet 
y. m.), joita kenties voitaisiin pitää viittauksena suorastaan tämän linnan 
ruotsalaisesta alkuperästä. Tässä kohden voidaan kuitenkin huomauttaa, 
että linna, mikäli sitä nykyään tunnetaan, on samaa laatua kuin useim- 
mat kivivallilinnat Suomen mantereella ja että siitä puuttuvat kaikki ruot- 
salaisille linnoille ominaiset erikoispiirteet. 

Onpa Skandinavian sadustossa suoranaisia viittauksia siihen että Suo- 
messa erittäin »maalinnat> olisivat ruotsalaisten rakentamia. Tämän tie- 
don saamme Snorre Sturlasonin kertomasta Torgny laamannin kuului- 
sasta puheesta, jossa tämä muistuttaa Ruotsin kuninkaalle niitä aikoja, 
jolloin Ruotsin miehet Upsalan kuninkaan Erik Emundinpojan (+ Snor- 
ren mukaan 882, Are Froden mukaan n. 870) johdolla joka kesä tekivät 
idänretkiä ja valtasivat >Suomen ja Karjalan maan, Viron ja Kuurin- 
maan sekä monet itämaat» ja hän lisää: »vielä ovat nähtävissä ne maa- 
linnat ja muut suurtyöt, jotka hän teki»? Mitä tulee tähän kohtaan 
Snorren kertomusta, on nykyinen kriitillinen historiantutkimus tahtonut 
kieltää siltä sellaisena historiallisen todenperän. M. m. on Henrik 


' Näistä vuororetkistä antaa lähempiä tietoja m. m. A. H. Snellman (Wirkkunen) teok- 
sessaan Itämeren Suomalaiset itsenäisyytensä aikana, S. Myn Aik. XVI, kap. III, erittäin 
s. 60—78, 119, 121—122, 129—133. Suomalaisista muinaiskaluista Ruotsissa vrt. esim. A. 
Hackman, Esihistorialliset löydöt, Suomen kartasto 1910, karttalehtien n. 50, 51 teksti s. 72. 

? Snorre, Kongesagaer, s. 306—7. 

Schiick tutkimuksillaan tullut siihen tulokseen, että koko Torgnyn puhe 
on Snorren >omaa retoriikkaa», joka perustuu toisen islantilaisen 
Are Froden kuningasluetteloon, mikä taas saman tutkijan mukaan 
on, mitä Erik Emundinpoikaan tulee, epähistoriallinen, koska maini- 
tun henkilön sijoittamiseita Ruotsin kuningasluetteloihin puuttuu kaikki 
historiallinen pohja (>saknar all historisk hemul>)'. Miten tämän asian 
laita lieneekin, ei Suomen esihistoriallisten linnojen joukosta, ennen mai- 
nittuja Botbyn ja Ahvenanmaan linnoja lukuunottamatta, tätä nykyä voida 
osottaa mitään skandinaavien tai nimenomaan ruotsalaisten rakentamiksi, 
ei edes ennen kerrottuja maalinnoja, jotka vallihaudan puutteen ja täysin 
kivivallilinnojen tapaisen sijoituksensa puolesta eroavat Skandinavian ta- 
vallisista maalinnoista. 

Mutta »esihistoriallisten linnojen rakentaminen Suomessa ei varmaan- 
kaan pääty edellä viitattuihin kaukaisiin aikoihin. Meidän tulee ottaa 
huomioon, että suurin osa myöhäisiä piirteitä osottavista linnoistamme 
sijaitsee Itä-Suomessa, joka kauvemmin kuin muu Suomi sai pysyä enti- 
sissä oloissaan. 1150-luvulla tuli Ruotsin valta ja kristinusko Lounais- 
Suomeen ja n. 100 vuotta myöhemmin Hämeeseen ja kummassakin näissä 
rakennettiin keskiajan linnoitussysteemin mukaisia linnoja valloitusten 
turvaksi. Mutta Karjalan valloitus alkaa vasta v. 1293, jolloin tämä maa 
saa ensimäisen länsimaisen linnansa, Viipurin, jonka, kuten riimikro- 
nikka sanoo, »The lotho thet hws alt mwra aff steen>. Mutta tämä ensi- 
mäinen valloitus Etelä-Karjalassa alotti vasta aikakauden, jolloin täällä 
kysyttiin linnoja ehkä enemmän kuin koskaan ennen. Kun Viipurin linna 
oli saatu puolustuskuntoiseksi ja saanut v. 1294 tulikasteensa, jonka se 
jo silloin hyvin näyttää kestäneen, tehtiin samana vuonna hyökkäys kar- 
jalaisten nähtävästi tärkeintä linnoitusta Käkisalmea vastaan, jonka ruot- 
salaiset valloittivat, mutta menettivät jälleen seuraavana vuonna novgoro- 
dilaisille. V. 1299 tai luultavammin v. 1300 tuli uusi ruotsalainen lai- 
vasto, »then vänaste skiphär man hauer seet>, 1100 miehellä varustet- 
tuna Nevajoelle, rakentaen tämän ja Ohtajoen väliselle niemelle tule- 


' Henrik Schiick, Sveriges förkristna konungalängd, Inbjudningsskrift till ähörande 
af offentliga föreläsningar, Uppsala 1910, s. 26, 32. Hildebrand on myöskin sitä mieltä, 
että Snorren esitystä ei voida pitää kysymyksessä olevassa tilaisuudessa lausuttujen sano- 
jen tarkkana kertomisena, mutta että ei ole syytä epäillä perussävyn kirjoitetussa puheessa 
olevan oikean. Sveriges Medeltid II, s. 615. 

vien operatsionien pohjaksi Landskronan linnan, josta mainittakoon että 
siinä vallihauta katkaisi niemen ja sen sisäpuolella oli nähtävästi maa- 
vallin pohjalle rakennettu puinen muuri kahdeksine muuritornineen ja 
ampuma-aukkoineen, >Vpa then graif ther stod en gardh ok alta bard- 
friid med wiikskard>, kuten siitä riimikronikka kertoo'. Mutta retkikun- 
nan lähimmät toimenpiteet rajoittuivat 5 vuorokauden ryöstöön Suomen 
puolisessa Laatokan-Karjalassa. Tälloin maan asujamet varmaan pake- 
nivat linnoihinsa hävityksen riehuessa kylissä ja taloissa. Mutta niinä 
vuosikymmeninä, jotka tämän jälkeen seurasivat, uudistui epäilemättä sa- 
manlainen hävitys useasti milloin ruotsalaisten milloin venäläisten puo- 
lelta ja epätietoista on, saattoiko edes v. 1323 solmittu Pähkinänsaaren 
rauha sellaiset olot Venäjän omaisuudeksi tällöin jouluneelle Laatokan- 
Karjalalle, että siellä eivät linnat olisi useammin kuin kerran tulleet tarpee- 
seen. Muistettakoon myös, että tämä Karjala edelleen eli entisessä rauta- 
kaudessaan ainakin vielä 1300-luvun ja että vielä 1530-luvulla tarvittiin 
erityistä lähetystointa Karjalaisten vieroittamiseksi entisistä pakanallisista 
menoistaan, puvuistaan y. m.? 

Löydöt Hämeenlahden Linnavuorelta 1300-luvulta ja osittain ehkä vielä 
1400-luvun puolelta, todistavat nimenomaan että yksinkertaisia kivivalli- 
linnoja täällä tähän aikaan vielä käytettiin. Mutta jos näin on laita, onpa 
silloin lähellä otaksuminen, että samanlaisia linnoja tähän aikaan vielä 
rakennettiin uusiakin ja käyttämällä silloin hyväksi mitä vieraan vallan 
naapuristoon rakentamista linnoista oli nähty tai muutoin naapureilta 
opittu. Tässä kohden on myöskin muistettava, että sekä karjalaiset että 
hämäläiset tekivät hävitysretkiään Ruotsin valtaan joutuneeseen Varsi- 
nais-Suomeen ja että Häme sen jälkeen kun se oli Ruotsin omaksi 
joutunut, oli usein karjalaisten hävitysten alaisena. Karjalaisten retkiä 
Varsinais-Suomeen tunnetaan vuosilta 1178 ja 1198, joista ainakin vii- 
meksimainittu kohdistui Turun seutuun, ja hämäläisten retkistä tänne voi- 
daan päättää m. m. paavi Honorius III:n kirjeestä Suomen piispalle v:lta 
1221 *. Hämeeseen tehdyistä karjalaisten retkistä ruotsalaisen valloituksen 


' Vrt. Hildebrand, Sveriges Medeltid II, s. 818. 

* Suomi 1848, s. 174—177. 

* Hausen, Finlands Medeltidsurkunder 1, s. 24; vrt. O. A. Forsström, Suomen Keski- 
ajan historia, Jyväskylä 1898, s. 98. 

jälkeen mainitaan m. m. 1200-luvun lopulla ja seuraavan sataluvun alulla'. 
Näillä retkillä oltiin luonnollisesti tilaisuudessa tutustumaan ruotsalaisten 
linnoihin Länsi-Suomessakin. Näin ollen ei ole mahdotonta että Antti- 
lanniemen ja Osippalan suoravallisten linnojen rakentajat ovat saaneet 
esikuvansa Vanhanlinnan keskiaikaisesta esivarustusmuurista ja että m. m. 
Sairilan maavallilinna on rakennettu vasta Koroisten maavallin mukaan 
Räntämäellä, ellei sen esikuvana ole ollut sitäkin myöhäisempi ulkovalli 
Hakoisten linnassa. Kuuppalan Jäämäen maavalli on todennäköi- 
sesti vasta ajalta, jolloin läheinen esikuva tällaiseen oli jo m. m. Lands- 
kronassa. Hulkonvuoren ja Pyölin linnoja ei myöskään tarvinne pitää 
ainakaan 1200-lukua aikaisempina ja Sastavin linna Uukuniemessä saattaa 
hyvin olla vasta seuraavaltakin sataluvulta. Jos kohta lähempiin aika- 
määräyksiin näiden linnojen suhteen ei päästäkkään tekemättä niissä pe- 
rinpohjaisia kaivauksia, voidaan kuitenkin jo linnamuotojen yleisen kehi- 
tyksen pohjalla katsoa olevan syytä pitää ylempänä lähemmin kosketel- 
tuja linnoja pakanuuden aikamme myöhäisimpinä ja erittäin tarkoitettuun 
säännölliseen asemanmuotoon kehittyneitä niistä niin sanoakseni keski- 
ajan esihistoriallisina linnoina, joissa muodollisesti on läheinen yhtäläi- 
syys saavutettu keskiaikaisten linnojen kanssa, mutta jotka keskiaikais- 
ten linnoitusperiaatteiden toteuttamisessa ja linnojen yhteiskunnallisessa 
merkityksessä eivät ole ennättäneet näiden kannalle. 

Mitä näiden linnojen puolustusjärjestelmään tulee, on säännöllisimmis- 
säkin niistä päälinnan valli se, johon puolustus on pääasiallisesti koh- 
distettu, ja sellaista sisäänpäin puolustusta keskittävää ja yhä rajoitetum- 
paan ja lujempaan alaan kokoavaa järjestelmää, joka keskiajan linnoille 
on ominainen, ei niissä missään ole toteutettu. Niinikään on näillä lin- 
noilla, kuten esihistoriallisilla linnoilla yleensä sekä meillä että muualla, 
tilapäisen puolustuspaikan luonne. Tosin on, kuten Appelgren on huo- 
mauttanut, useissa linnoissa, löydöistään päättäen sekä vanhemmissa että 
myöhemmissä, tavattu tulensijoja, tuhkaläjiä, kivitarhoja (vrt. esim. kuv. 
16), jopa muutamissa rakennusten perustuksiakin, jotka, samoin kuin toi- 
sissa linnoissa muunlaiset löydöt, näyttävät todistavan lyhyempi- tai 
pitempiaikaista oleskelua niissä? Mutta linnojen säännöllistä asumista 


' Hausen, Medeltidsurkunder 1, s. 75 (n. 209), 104—5; Äbo domkyrkas Svartbok, s. 43. 
* Vrt. Suomen Muinaislinnat, s. XLv1—x11x. 

nämä löydöt eivät sinänsä todista eivätkä tee sitä edes luultavaksi!. Sen 
sijaan on säännöllinen asuminen, oli sitten asujana yksityinen linnaherra 
tai linnan vartijaväestö, keskiajan linnojen oleellisimpia tunnusmerkkejä. 

Tässä kohden saattaa olla valaisevaa huomauttaa siitä, milloin ja millä- 
tavoin — saksalaiset tutkijat katsovat linnojen saksilaisalueilla Pohjois- 
Saksassa tulleen säännöllisesti asutuiksi ja sen ohessa yhteiskunnallisina 
laitoksina siirtyvän keskiaikaisten linnojen kannalle. Carl Schuchhardt, 
jonka tutkimuksista on edellisessä monasti mainittu, on sitä mieltä, että 
linna, >Burg>, alkuaan oli se tavallisissa oloissa asumaton varustus, johonka 
läheisistä, tavallisesti myös enemmän tai vähemmän varustetuista ylimys- 
kartanoista ja kylistä suuremman vaaran uhatessa paettiin viholliselta tur- 
vaan. Mutta rauhallisissa oloissa asui ylimys karjansa ja maatalouteen 
kuuluvan omaisuutensa keskellä kartanossaan, samoinkuin kansa asui ta- 
loissaan ja kylissään. Mutta sen johdosta että puolustusasemat, linnat, 
joista säännöllistä huolta ei pidetty, usein olivat tarvittaessa epäkunnossa, 
antoi »kaupunkien perustaja» Henrik 1 (919—936) määräyksen linnojen 
säännöllisestä asumisesta. Tämä järjestettiin niin, että joka yhdeksännen 
talonpojan (miles agrarius) tuli asua linnassa, jota muiden kahdeksan 
myös tuli rakentaa. Mutta nuo muut kahdeksan saivat jäädä maalle ja 
viljellä myöskin linnassa asuvan yhdeksännen taloa sekä suorittaa '/3 
yhteistulosta linnaan, josta kolmanneksesta taas /; lankesi linnaherralle ja 
2/3 varattiin tarpeisiin piirityksen varalta. Mutta samoihin aikoihin tai, 
kuten eräs historiallisesti tunnettu tapaus osottaa, n. 900 vaiheilla eroaa 
myös kartanoylimys perheineen tiluksistaan ja karjastaan ja siirtyy vuo- 
relle >linnaan> (in einer »Burg>), joka nyt tulevien epävakaisten aikojen 
varalta varustetaan entistä lujemmaksi ?. 

Meidän linnoillemme edellämainituissa tuskin on muuta yhteistä kuin 
että ne, samoinkuin saksilaislinnat ennen, ovat olleet ainakin pääasiallisesti 
pakolinnoja, joihin läheisistä kylistä vaaran aikana voitiin vetäytyä vihol- 
liselta suojaan ja sitä tehokkaammin vastustamaan. Mutta sille yhteis- 
kuntakannalle, joka Saksassa teki linnat asuttaviksi, ei täällä omalla poh- 


! Toisella kannalla tässä suhteessa ovat luonnollisesti sellaiset varustetut kauppakylät 
kuin esim. Tiurin Linnasaari Räisälässä, jossa saarta ympäröivät vallivarustukset ovat suo- 
rastaan tehdyt paikalla ennestään olleen asutuksen suojaksi. Tällaiset varustukset ovat, 
samoin kuin keskiajan kaupunkivarustukset, varsinaisista puolustustarkoitukseen aiotuista 
linnoista erotettavat, jotka vuoksi niitä tässäkään tutkimuksessa ei oteta lukuun. 

? Atlas vorgeschichtlicher Befestigungen, s. 59. 

jalla ole nähtävästi päästy. Tällaiset asutut linnat tuo meidän maahamme 
vasta vieras valloitus uuteen yhteiskuntajärjestykseen sovellettuina laitok- 
sina. Edempänä saamme nähdä miten läheltä tässä edellä käsiteltyjä 
linnoja nämä uudetkin linnat saattavat kehityksensä alkaa. Mutta ennen 
kun jatkan vertailua näihin, on minun tehtävä selkoa niistä keskiaikaisista 
linnoistamme, jotka muotonsa puolesta tulevat esihistoriallisia linnoja lä- 
himmäksi. 


Kuv. 33. Tokkarlahden Linnasaari, Sortavala. 


Kuv. 34. Vanhanlinnan Linnavuori SW suunnasta. 


* II. Vanhalinna, Lieto. 
Topografia ja kiinteät jäännökset. 


Tasan 8 km päässä Turun kaupungista koilliseen Hämeeseen vievää 
valtatietä myöten on Liedon pitäjässä Vanhalinna niminen yksinäinen rusti- 
tila, jonka maalla, aivan talon rakennusten vierellä, on korkealla Linnavuo- 
rellaan sijainnut se »vanha linna», miltä tila on perinyt nimensä. Tila, 
jonka maiden lävitse mainittu valtatie kulkee, on Aurajoen etelärannalla, 
sen joen, jonka suupuolta aikaisimmat historialliset lähteemme mainitsevat. 

Aurajoki, joka, kuten tunnettua, lähtee Pöytyän ja Loimaan pitäjien ra- 
joilta ja kulkee aluksi etelän suuntaan ensiksimainitun pitäjän halki sekä 
kääntyy Prunkkalan kirkon kohdalla lounaiseen, kulkien Liedon pitäjän 
läpi ja sen jälkeen Räntämäen ja Kaarinan eli Nummen pitäjien rajana, 
kunnes laskee Turun kaupungin lävitse mereen, on nykyään vähäpätöinen 
ja koskirikas ja sen vesilähteet ovat niukat. Siihen laskevat sivujoetkin, 
joista mainittakoon Räntämäen kirkon ohi pohjoisesta, pari km yläpuolella 
nykyisen Turun kaupungin laskeva Paattis- eli Vähäjoki, minkä laskun 
kohdalla tämän kaupungin muinoin arvellaan sijainneen, Sauvojärvestä 
Nousiaisten pitäjässä lähtevä Järvenoja, joka niinikään tulee pohjoisesta 
länsipuolitse Prunkkalan kirkon sekä idästäpäin Euran kappelista tuleva 
ja pari km yläpuolella Vanhanlinnan Auraan laskeva Savijoki, tuovat siihen 
vain vähäisiä lisiä. Kulkuväylänä on joella, sen suupuolta lukuunottamatta, 
siis vähäinen merkitys ja joen suulta ylöspäin tapahtuvan liikkeen sulkee jo 
3 km päässä Turusta Halisten kylän kohdalla kivinen koski, jonka putous 

on 5,7 m korkea! ja joka jo varhaisella keskiajalla oli kivipadolla suljettu. 
Tässä oli näet ainakin jo v. 1352 Turun piispalle kuuluva myllylaitos, 
jonka kivistä sulkua (>stenborthe>) pidettiin kalan nousua varten avoinna 
ainoastaan 3 viikkoa keväin ja syksyin, mutta muulloin suljettuna? Vajaan 
km päässä tästä ylöspäin on Paaskunnan rustitilan kohdalla toinen vä- 
häisempi koski ja taajassa on tämäntapaisia kiviriuttoja joessa ylempänäkin. 

Jokilaakso on ylävää savipohjaista tasankoa, jonka pohjaan joki on 
uurtanut syvän ja paikoin hyvinkin jyrkkä-äyräisen uoman. Laaksoa reu- 
nustavat metsäiset ylänteet, jotka milloin etääntyvät loitommalle joesta, 
milloin taas lähentyvät jokirantoihin asti ja jakavat laakson osiin eli >väl- 
jiin>, kuten niitä paikkakunnalla kutsutaan. Turusta tullen on ensimäi- 
nen tällainen >väljä» Vähäjoen laskun kohdalla, väljä, jolla kohoavat sekä 
Räntämäen että Kaarinan kirkot ja jonka ennenmainitun Paaskunnan eli 
Hagan kosken kohdalla sulkevat joen rantaan asti tulevat korkeat vuoret, 
eteläinen niistä joesta jyrkkänä kohoava ja sen pinnasta laskien n. 32 m 
(n. 39 m meren pinnasta) korkea. Näiden vuorien takana aukeaa laakso 
taas paikoin 1,5 km levyiseksi, kunnes sen 3 km edempänä Kaarinan ja 
Liedon pitäjien rajalla sulkevat kummaltakin puolelta jokirantaan ulottu- 
vat kallioharjanteet, joista erittäin itäpuolinen nousee jyrkästi joesta saa- 
vuttamatta kuitenkaan länsipuolisen korkeutta (47 m jokivedestä ja n. 54 m 
meren pinnasta). Sillä jokilaakson osalla, joka näiden vuorten takana 
aukeaa, kohoaa se linnavuori, joka tässä tulee tarkastuksemme esineeksi. 
Meillä on sen vuoksi syytä siihen lähemmin tutustua, apunamme tähän 
siv. 74 jäljentämäni kartanaihelma. 

Kun Turusta päin joen vasenta rantaa seuraavaa maantietä myöten 
tullen saavutaan viimeksi mainitun kolmannen väljän suulle ja laskeudutaan 
siihen joen itärantaan yhtyvältä vuorelta, jonka ylitse maantie kulkee, ko- 
hoaa edessämme km verran edempänä Vanhanlinnan Linnavuori yksinäi- 
senä kalliona joen luoteeseen tekemässä poukamassa joen ja maantien 
välillä (vrt. kuv. 34). Vasemmalla puolella tietä käy jokirantaan asti ulot- 
tuva tasainen peltomaa Linnavuoren juurelle asti ja jatkuu tämän koillis- 
puolella edelleen suunnilleen saman korkuisena, mutta itäpuolella kohoa- 


1 Suomen kartasto 1910, koskiluettelo karttalehteen n. 14, s. 32. 

* Hausen, Medeltidsurkunder 1, s. 256; Svartbok, s. 98. Koskesta ja sen myllylaitok- 
sista kts. J. Rinne, Turusta Halisten koskelle, Suomen Matkailijayhdistyksen Vuosikirja 
1905, s. 70 j. s. 

vat metsäiset vuoret aluksi aivan tien laidasta, sitten vähän edempää 
tiestä ja seuraavat jokirantaa n. 100-350 m päässä siitä. Nämä vuoret 
ovat kuitenkin ylimalkaan loivanousuisia ja korkein kohta niissä, n. 400 
m eteläpuolella linnavuoren, kohoaa 40 m korkeuteen joen (47 m me- 
ren) pinnasta. Noin kahden kolmanneksen km päässä Vanhastalinnasta 
eteenpäin, kohdalla, jossa joki on saanut melkein suoraan länteen käyvän 
suunnan, etääntyvät vuoret joesta etäämmäksi ja eteemme aukeaa Louki- 
naisten kylän väljä, joka ulottuu koillisessa Savijoen rantoihin asti. Poh- 

Kuv. 35. Kartta Auran jokilaaksosta Vanhanlinnan ympäristöltä Liedossa. 
Numerot osottavat korkeutta metreissä meren pinnasta laskien. Jokivesi on tällä 
kohtaa n. 7 m merenpintaa korkeammalla. 


joispuolella jokea tällä kohdalla pysytteleivät vuoret niinikään n. puolen 
km päässä joesta ja korkein kukkula täällä, Sauvalan kylän ja Vääntelän 
säterin keskivälillä, kohoaa n. 35 m korkeuteen joen (42 m meren) pin- 
nasta. Länsipuolella Vanhanlinnan on joen oikealla rannalla vain yksi- 
näisiä mäen kyhmäreitä, joista Pahkan kylän kohdalla oleva nousee n. 28 m 
korkeuteen joen (35 m meren) pinnasta, mutta aukea on täälläkin ylävää 
ja jatkuu jonkun verran laskien (vrt. korkeusmittoja kartalla, kuv. 35) 
Vähäjokeen asti. Savijoen yhtymästä alkaen ovat joen äyräät korkeat ja 
jyrkät, mutta laskeutuvat lännempänä erittäin vasemmalla puolella jokea 

alavammiksi ja pysyvät oikeallakin rannalla loivempina, vaikka laakso 
muutoin on tällä puolella korkeampaa. 

Vanhanlinnan Linnavuoren suurin korkeus on 48,86 m joen ja n. 55,5 m 
meren pinnasta. Se ei siis ainoastaan ole korkein vuori tällä laakson väl- 
jällä, vaan se on senkin puolesta muista seudun vuorista erottuva, että 
siltä yksinäisen asemansa vuoksi joen mutkassa on laajempi näköala kuin 
miltään muulta vuorelta täällä. Lounaiseen päin katsoen aukeaa täältä 
silmäin eteen koko Aurajoen suunpuolinen laakso voimaperäisine vilje- 
lyksineen ja etäämpänä häämöttävät vielä, paitsi Turun tuomiokirkon kor- 
keata tornia, kaupungin muutkin korkeammat rakennukset, tehtaiden 

savupiiput ja sen korkeimmat vuoren kukkulat. Koilliseen ja itään 
päin voidaan täältä niinikään seurata jokilaaksoa taajoine asutuksineen 
useampien kilometrien mitalla ja luoteeseen sekä länteen päin avautuu katso- 
jan eteen kolmen pitäjän alueita, lähimpänä Sauvalan ja Pahkan kylät tiluksi- 
neen Liedossa sekä Hagan kartano mallikelpoisine viljelyksineen sekä tuu- 
heine puistoineen Kaarinassa ja etäämpänä Räntämäen pitäjän lakeuksia, 
taustana Kärsämäen tehtaat ja Metsämäen ja Ävikin kartanot Vähäjoen var- 
silla. Tähän liittämäni kuvat (36 —37) Auran jokivarsista lounaiseen ja koil- 
liseen antavat jonkunlaisen käsityksen Linnavuoren valtavista näköaloista. 

Jos jo Linnavuoren edullinen asema jokilaaksossa ja sen tarjoomat 
mahdollisuudet sekä lähemmän että etäisemmän ympäristön silmällä pitä- 
miseen, ominaisuudet, jotka sellaisenaan tekevät sen ympäristöään hallit- 
sevaksi, ovat linnoituskatsannossa huomattavia, riippuu vuoren sopivai- 
suus linnan asemaksi kuitenkin etupäässä sen tarjooman luontaisen suo- 
jan laadusta. Meidän on sen vuoksi tarkastettava vuoren ominaisuuksia 
tässäkin kohdin. Asema- ja korkeuspiirrokset vuoresta siv. 78 osottavat, 
mitenkä vuori kohoaa sen juurille asti viljellystä tasangosta asemaltaan 
pitkänsoikeana, pituussuunta kaakosta luoteeseen. Vuoren pituus on juu- 
rilta mitaten n. 250 ja leveys n. 140 m, ja koska maa vuoren ympärillä 
kohoaa n. 10—15 m yläpuolelle joen pinnan, on vuoren laki maan puo- 
leltakin yli 30 m sen juuria korkeammalla. Luoteispää vuoresta nousee 
suoraan joesta, joka aikaisemmin on tehnyt pienen poukaman vuoren 
länsikulmauksenkin kohdalle, missä nyt on vetinen notko, ja sen tämän- 
puolinen seinämä on paikoin jyrkempi paikoin loivempi sekä rotkoinen. 
Rotkojen syrjät ovat monin kohdin pystysuorat. Tältä puolelta onkin vuo- 
relle pääsy miltei mahdoton ja koska tätä vuoren sivua edelleen suojelee 


joki, voidaan sitä pitää riittävästi suojattuna kaikilta vihollishyökkäyksiltä. 
Hyvän suojan tarjoaa myöskin vuoren läntinen sivu, joka kauttaaltaan on 
hyvin jyrkkä sekä juurelta mitaten noin 35 m korkuinen (vrt. kuv. 38). 
Luoteisosasta läntistä sivua nousee kuitenkin vuorelle kapea ja syvä hal- 
keama, josta nykyään voidaan vuoren laelle asti kavuta, mutta se on siksi 
ahdas ja jyrkkälaitainen että kulku siitä on ollut helposti muutamalla ki- 
vellä suljettavissa. Halkeaman yläpään kohdalla vuoren penkereellä onkin 
vielä isoja kiviä, todennäköisesti jäännöksiä rotkon tokeesta. Vuoren itäi- 

Kuv. 36. Näköala Vanhanlinnan Linnavuorelta lounaiseen. 
(Auran jokilaakso Turkua päin, jonka tuomiokirkon torni taustalla keskellä). 


nenkin seinämä on kauttaaltaan juurilta jyrkkä, mutta ylempää, etenkin 
eteläosallaan loivempi, joten sillä kaakkoispään kautta tänne päästyä voi- 
daan liikkua. Tälläkin vuoren syrjällä on sen pohjoisosalla halkeama, 
jonka yläosaa on muutama vuosikymmen sitten poraamalla syvennetty, 
mutta vuorelle pääsyä ei tämäkään rotko ole alkuaan helpottanut. Ainoa 
vuoren sivu, jolta vuorelle pääsy on helpompi, on sen kaakkoinen puoli 
(vrt. kuv. 56). Täällä nouseekin kallio maanpintaan vasta ylempänä, kun 
on astuttu täällä vuoren jatkona olevaa soraharjua sen juurelta lukien n. 
80 m matka ja päästy jo n. 30 m korkeuteen. Täällä muodostaa kallion- 
pää sisäänpäin mutkan, jonka keskustan kohdalla soraharjanne nousee 
korkeimmaksi ja itse vuoren seinä on loivin, nousten 10 m mitalla n. 4 m. 

Tästä käy tie vuoren laelle. Pitkin harjun selkää, jonka juurelta ennen 
mainittu valtatie käy, on nousu kuitenkin jyrkkä ja vaivalloinen, mutta hel- 
pompi harjun itäsivulta talon asuinrakennusten kohdalta, josta tie nykyään 
ja nähtävästi linnan ajoilta asti on vuoren kaakkoispään mutkaan noussut. 

Vuoren laki on enintäin 75 m pitkä ja n. 40 m leveä ja on siis n. 
3000 m? laaja. Koko tämä ala ei kuitenkaan ole tasaista lakeutta. Mel- 
kein vuoren laen keskustalla nousee näet keskeltä noin puolentoista m 
korkuinen ja päistään matalampi kallionsyrjä, joka kulkee sen halki mel- 

Kuv. 37. Näköala Vanhanlinnan Linnavuorelta koilliseen. 
(Auran jokilaaksoa). 


kein sen itäisen reunan suunnassa. Länsipuolella tätä kallionsyrjää on 
vuoren laki länttä kohti kaltevaa ylännettä, jolla kallio useissa kohdin on esillä, 
kun se itäpuolella sitä muodostaa verrattain tasaisen melkein suorakaiteen 
muotoisen tasangon, joka on n. 50 m pitkä ja 20 m leveä ja jolla kallion 
peittää paikoin aina puolen metrin vahvuinen maakerros (vrt. kuv. 39). 
Luoteispää vuoren lakea on taas viimeksimainittua tasankoa n. 3-4 m 
alempana (vrt. korkeuslukuja kartalla kuv. 38) ja paikoin aina 70 ä 80 
sm vahvuisen ruokamullan peittämä. Tämän pengermän koillispuolella 
ja tätä n. 4-6 m alempana on pitkä ja kapea rotko, jonka ulkoreuna 
kohoaa pohjasta lähes pari metriä ja laskeutuu jyrkkänä ulospäin. Tämän 
rotkon pohjalla on kallio eheä, joten siihen on pysähtynyt vuorelta valuva 

Kuv. 38. Asemapiirros ja sivukuvia Vanhanlinnan Linnavuoresta. Numerot osottavat 
korkeutta joen pinnasta '*/1909, klo 6,45 i. p. 1-11 Vanhanlinnan 
asuinrakennukset, III navetta. 

vesi muodostaen toistakymmentä m pitkän ja 3—5 m leveän luonnolli- 
sen vesialtaan. Sekä vuoren laella että seinämillä, missä maata vähän- 
kin on kallion peitteenä, kasvaa nykyään puita ja pensaita. Erittäin ko- 
hoaa vuoren kaakkoispäässä olevalla hiekkaharjulla vankkaa metsää. 
Vuoren tarjooma luontainen suoja on siis varsin edullinen, sillä kun 
pohjoisen ja läntisen sivun puolelta tuskin on tarvinnut hyökkäystä pelätä 
ja itäiselläkin seinämällä ovat luonnon varustukset olleet vähällä täyden- 
nettävissä. Vuoren laki on lisäksi tasainen ja edullinen asumiselle ja 


Kuv. 39. Vanhanlinnan Linnavuoren lakea $ suunnasta. 


erittäinkin on vuoren luoteispenger ollut tähän tarkoitukseen sovelias, se 
kun on alhaalta miltei näkymättömissä ja siltä on sieltä laajat näköalat 
yli ympäristön. Vieläpä on luonto huolehtinut veden säilymisestäkin vuo- 
rella, seikka, joka ei sekään ole merkitystään vailla. Vuoren keinotekoi- 
nen varustaminen on siis etusijassa saanut kohdistua itäisen ja erittäin 
kaakkoisen puolen turvaamiseen, mutta ennenkun ryhdymme tarkastamaan, 
millä tavalla tämä varustaminen on toimitettu, on meidän katsottava mitä 
tietoja edelliset tutkijat ovat näistä varustuksista jättäneet. 

Jo v. 1776 mainitsee Eric Lenngvist kirjoituksessaan Suomen muinai- 
sista linnoista sellaisena m. m. Vanhanlinnan vuoren, mutta ei anna mi- 


tään tietoja siitä, mitä jäännöksiä vuoren varustuksista silloin saattoi olla 
näkyvissä. Hän sanoo vain että vuorella silloin kohosi pieni huvihuone1. 
Muinaislinnaa Vanhanlinnan vuorella mainitsevat myöhemmin useat muut- 
kin tutkijat, mutta antamatta mitään tietoja vuoren mahdollisista varustuk- 
sista? Vasta toht. H. A. Reinholm on kerännyt tietoja vuoren varustuk- 
sistakin ?. Näiden tietojen mukaan on linnan raunioita ollut vielä 1800- 
luvun alkupuolella ja keskivaiheilla näkyvissä sekä vuoren laella että sen 
kaakkoisella töyräällä. Edellisellä oli muurin jäännöksiä ollut sekä eräässä 
pienessä vuoren notkelmassa'! että vuoren laen reunoilla, joista linnan 
alaa oli arvattu n. 120 kyynärän pituiseksi ja saman levyiseksi. Viimeksi- 
mainitut vuoren reunoja kulkeneet muurit arveltiin n. 3 kyynärän pak- 
suisiksi ja niitä oli ollut jäljellä, arvatenkin joissakin kohdin, vielä 1'/: 
kyynärän korkeudelta”. Vuoren kaakkoistöyräällä taas oli kyynärän kor- 
kuisen sammaltuneen paasikivistä tehdyn muurin jäännöksiä, joissa tiilen- 
soraakin oli näkynyt, kulkenut kallion seinän suuntaisesti yhdistäen sen 
ulommaisimmat päät toisiinsa. Näistä olisi kuitenkin talon päärakennuk- 
sen kohdalla ollut osa kertomuksen mukaan tullut maan tasalle hävite- 
tyksif. Itse ei Reinholm, joka kesäkuussa 1868 kävi paikalla, mahtanut 
täällä sanottavia muurien tähteitä havaita, koska hän niistä ei ole muuta 
maininnut kuin arvelun, että kivet olisivat tulleet käytetyiksi rustitilan suu- 
riin rakennuksiin. Sen sijaan hän on merkinnyt muistoon että linnan 
»kaivoon> eli vesisäiliöön aikaisemmin mainitussa vuoren rotkossa olisi 
joku ihminen hukkunut. Tätä kaivoa on sittemmin arveltu poraamalla 
tehdyksi? V. 1877 kävi K. Killinen Vanhanlinnan vuorella havaitsematta 
siellä muita teennäisiä jäännöksiä kuin ylempänä mainitun vesisäiliön, 
jonka hänkin otaksuu ihmiskätten tekemäksi$. 

Ensimäinen tutkija, joka Linnavuorella on toimittanut muinaistieteelli- 
siä kaivauksia, on toht. Hj. Appelgren, joka tutki linnaa kesillä 1886 ja 


! Abo Tidningar 1776, n:rot 21 ja 22 (s. 161—5, 169—70). 

2 Vrt. esim. Abo Tidningar 1785, Bih., s. 27. 

* H. A. Reinholmin kokoelmat Suom. Muinaismuistoyhdistyksen arkistossa, Finlands 
Fornborgar 6, s. 193—200. 

+ Esittelijäsihteeri Emil Hjeltin tiedonanto Reinholmille H:n lapsuusvuosilta. 

* Brändön pehtoori Johanssonin tiedonanto Reinholmille. 

* Tämän tiedon on Reinholm merkinnyt erään ilmoittamattoman sanojan mukaan '"/z 1866. 

' J. R. Aspelin, Suomen muinaislinnat, luennot v. 1885. 

* S. Myn Aik. III, s. 76; VII, s. 134—5. 

Kuv. 40. Asemapiirros kiinteistä jäännöksistä ja kaivausalueista Vanhanlinnan Linnavuo: 
rella. A rakennuksen perustus, B potaattimaa. 1 »kaivo», II-XVI kaivaus: 
alueita. 1—2 leikkaus, kuv. 45. 

1889 Sekä kertomuksessaan! että löytöluettelon johdannossa ? v:lta 1886 
hän ilmoittaa, että hän ei voinut huomata selviä jäännöksiä valleista eikä 
muureista missään, mutta mainitsee, että vuoren kaakkoisella penkereellä, 
jossa vallien pitäisi olla olleen, jos niitä täällä jossakin on ollut, oli metsä 
niin tiheä, että paikkaa ilman metsän perkkausta ei voinut tyydyttävästi tar- 
kastaa?. Edellisenä kesänä kohdistuivat toht. Appelgrenin kaivaukset pää- 
asiassa linnan >kaivoon> (merkitty I:llä asemapiirrokseen kuv. 40) ja vuo- 
ren laen luoteispäässä olevaan penkereeseen. Jälkimäisessä paikassa kai- 
vettiin tällä kertaa n. 4<5,30 m laajuinen alue, jota kesällä 1889 jatkettiin 
länteen päin 3,30 m pituudelle (alue III asemapiirroksessa kuv. 40). Vii- 
meksimainittuna vuonna tutkittiin saman penkereen itäosassa myös kohta, 
joka aikaisemmin oli tehty perunamaaksi (II asemapiirroksessa kuv. 40) 
sekä pari pienempää aluetta (IV ja V asemapiirroksessa kuv. 40), joita 
niinikään oli ennemmin kuokittu. Tämän lisäksi kaivettiin vuoren laen 
itäisellä tasangolla kolmea eri kohtaa (VI, VII ja VIII asemapiirroksessa 
kuv. 40), joista itäisimmässä kaivannossa havaittiin m. m. tiilensoraa, ja 
läntisellä ylänteellä yhtä monta eri kohtaa, joista yksi ylänteen länsivier- 
teellä ja kaksi sen eteläisessä päässä (kohdat XVI, XV, XIV asemapiir- 
roksessa kuv. 40)'. Erittäinkin kahdesta viimeksimainitusta paikasta ta- 
vattiin runsaasti tiilen ja kalkkilaastin soraa. Jos kohta selviä muurien 
jäännöksiä ei siis näillä kaivauksilla tavattu, saatiin kuitenkin talteen joukko 
linnan historialle erittäin tärkeitä löytöjä, joista edempänä tulee lähemmin 
puhe. 

Kesillä 1908 ja 1909 toimitti tämän kirjoittaja tutkimuksia linnalla. Tällä 
välin oli pensaikkoa vuoren kaakkoistöyräältä perkattu, joten täällä olleista 
varustuksista jäännökset nyt olivat selvempinä. Tutkimus alotettiinkin 
näistä, ja vasta kun näiden varustusten eri osat oli pääkohdissaan pal- 
jastettu ja tutkittu, siirryttiin vuoren laelle, joka pensaikkoon ja metsään 
nähden arvatenkin oli entisellään. Kun täällä ei mitään jäännöksiä ollut 
maanpinnalla näkyvissä, alotettiin tutkimus niiltä kohdin vuorenlaen reu- 


Valt. Hist. museon topogr. arkistossa. 

Hj. A:n löydöt V. H. M. 2497 ja 2670. 

Vrt. myös Appelgren, Suomen muinaislinnat, S. Myn Aik. XII, s. Xxxix. 

Nämä kaivausalueet ovat asemapiirrokseen merkityt toht. Appelgrenin kartanaihelman 
mukaan (Valt. Hist. museon topogr. arkistossa). Alue III, joka on merkitty kulmakivillä, 
on mitattu itse paikalta. 

noja, joissa luonnon anlama suoja näytti olevan heikoin, näkökohta, joka 
heti johtikin tutkimuksen oikealle tolalle. Tämän lisäksi tutkittiin useita 
eri kohtia laen itäisellä tasangolla ja länsipuolisella ylänteellä sekä jatket- 
tiin toht. Appelgrenin alottamaa kaivausta vuoren luoteispenkereellä. Tut- 
kimuksessa noudatettiin sellaista menetelmää että turve poistettiin ensin 
laajemmalta alueelta ja varistettiin siitä irtautuva maa, joka seulottiin, 
turpeenalainen kulttuurimaa tutkittiin sitten pienillä rautalastoilla ja kaikki 
irroitettu maa seulottiin lopuksi. Missä kiinteitä jäännöksiä tavattiin, pal- 


Kuv. 41. Ulkovalli Vanhanlinnan Linnavuorella. 


jastettiin ne, mikäli luonnonsuhteet sallivat, yleiskäsityksen saamiseksi 
laajemmalta ennen kun mitään osaa niistä uudestaan peitettiin, mikä ta- 
pahtui vasta kun tutkimus paikalla oli lopetettu. Kaikki esiintyneet jät- 
teet merkittiin mahdollisimman tarkkaan kartalle, määrättiin korkeudelleen 
vaa'ituskoneen avulla sekä kuvattiin. 

Ne teennäiset varustukset, joiden jäännöksiä tutkittaessa tavattiin, esiin- 
tyivät siis, kuten odottaa sopiikin, soraharjanteella vuoren kaakkoispään 
edustalla, sekä vuoren laen eteläisillä ja itäisillä reunoilla, jotapaitsi yksinäi- 
siä muurinkatkelmia tavattiin vuoren laen itäpuolisen tasangon luoteisnur- 
kasta sekä muutamasta sen halki käyvän kallionsyrjän notkelmasta. Esiinty- 
neet muurien jätteet nähdään sijoitettuina asemapiirroksiin kuv. 38 ja 40, 

joista edelliseen liittyvistä sivukuvista selviää myöskin tärkeimpien muurien 
keskinäinen korkeussuhde. Kuten näistä kuvista havaitaan, ovat muurit 
vuoren kaakkoispään edustalla juuri sillä kohdalla, josta tie vuoren laelle 
nousee, jopa niin sijoitettuina että tie on tullut käymään näiden varustus- 
ten lävitse. Jo tästä varustusten asemasta voidaan päättää, että ne ovat 
tarkoittaneet juuri tämän tien puolustamista tai oikeammin vuorelle pää- 
syn estämistä siltä taholta, josta se on muutoin ollut helpoin ja että 
muureilla täällä on esivarustuksen luonne. Vuoren laella taas, jonka suo- 


Kuv. 42. Sisävalli Vanhanlinnan Linnavuorella. 


jaamista mainitut esivarustukset ovat tarkoittaneet ja jossa, paitsi ylem- 
pänä mainituita vuoren luontaista suojaa täydentävien muurien jäännök- 
siä, tavattiin myös jätteitä asumuksista, on täällä päälinnan asema. 
Mutta meidän on lähemmin tehtävä selkoa näistä varustuksista sekä muista 
tutkimuksissa tehdyistä havainnoista. Otan ensinnä puheeksi 


Esivarustukset. Näitä on kaksi sisäkkäin olevaa kivivallia, jotka 
lähtevät kaakkoisen vuoren pään läntisestä jyrkästä seinämästä ja käyvät 
kaaressa n. 10-15 m välimatkalla toisistaan sekä päättyvät idästä nou- 
sevan tiemaan laitaan, jossa tämän suuntainen valli yhdistää niiden päät 
toisiinsa, sekä näiden sisäpuolella, vuoren pään muodostamassa pouka- 

massa suorankulman tekevän muurin muodostama keskusvarustus, jonka 
lävitse tie vuorelle nousee. 

Valleista on ulommainen nykyään hatara ja siitä voi selvemmin havaita 
ainoastaan keskiosan. Sen länsiosan kohdalla on maa hyvin viettävä, 
jonka vuoksi vallikivet ovat siinä helposti liukuneet paikoiltaan ja muodos- 
tavat nyt hajanaisen kivikon, josta alkuperäisen vallin kohdan vain harvassa 
paikassa voi erottaa. Sen hajaantumista ovat nähtävästi jouduttaneet myös 
täällä kasvaneet hongat, jotka juurineen ovat järkyttäneet kiviä paikoil- 
taan, jopa kaatuessaan nostaneet ne kokonaan asemiltaan. Itäosalla, jossa 
valli ulkonee jonkun verran sisäpuolisesta, on sitä osaksi väkivaltaisesti 
hävitetty kenties tänne sen sisälaitaan tehtyä pientä potaattimaata raivattaessa, 
josta kivet ovat vieritetyt kedolle vallin alapuolelle. Koillispää vallista on 


Kuv. 43. Leikkaus 1—2 sisävallista kuvaan 40 merkityltä kohdalta. 


taas hyvin tuntuva. Yleensä on vallista enää vain pohjimmaisia kiviä 
jäljellä, mutta vielä miesmuistin aikana sen sanotaan olleen korkeamman. 
Kivet siinä ovat suurimmaksi osaksi suuria luontaisia maakiviä, joista 
monet varmaan ovat luonnon antamassa paikassaan, mutta toiset tänne 
siirrettyjä, kuten voi päättää siitä että niiden alla vielä oli kulttuurimaata, 
jopa tavattiin jokunen poltetun saven sirukin muutamien vallin kivien alta. 
Isot kivet ovat saaneet paikkansa etupäässä vallin syrjissä; keskellä ja näiden 
väleissä on pienempiä kiviä. Kivet ovat kauttaaltaan sijoitetut alkuperäiseen 
maanpintaan mitään varsinaista maanalaista perustusta rakentamatta. Ku- 
vassa 41 nähdään kappale ulommaista vallia, sellaisena kuin se on nykyään. 

Sisäpuolinen valli, joka on ulommaista n. 4—5 m korkeammalla, on 
kauttaaltaan helposti huomattavissa, jos kohta muutamissa paikoin ei ole 
muuta kuin yksi kivi paikassaan ja niiden välillä on pienempiä aukkoja- 
kin. Rakenteeltaan se on pääasiassa samanlainen kuin edellinen, sillä 

Kuv. 44. Asemapiirros ja leikkauksia esivarustuksesta Vanhanlinnan Linnavuoren kaakkoispäässä. 1—III kaivausalueita, muut 
numerot osottavat korkeutta joen pinnasta. a ja b tulisijoja, c-e löytöpaikkoja, f sisä: ja g ulkovalli. 

siinäkin havaitaan isoja nähtävästi liikkumattomia maakiviä ja niiden 
ohella tänne siirrettyinä toisia suuria kiviä, joiden alta tavattiin kulttuuri- 
maata sekä poltetun saven palasia. Isoista kivistä ovat toiset 1,5 m pit- 
kät ja toista metriä paksut ja toiset niistä kohoavat aina 0,70 m asti maan- 
pinnan yläpuolelle. Näiden väleissä on pienempiä kiviä, alimmat, samoin 
kuin isommat kivet, vain jonkun verran upotettuina alkuperäiseen maan- 
pintaan, joka täällä on hienonlaista soraa. Kuvat 42 ja 43 valaisevat tämän 
vallin rakennetta ja nykyistä asua. Mitään liiteainetta ei kummastakaan 
vallista tavattu, eivätkä ole kivetkään niissä sellaisessa järjestyksessä että 
niiden liiteaineella yhdistäminen olisi voinut tulla kysymykseen. Kumman- 
kin vallin paksuus näyttää vaihdelleen 2,5—-3,5 m välillä ja ne näyttävät 
siis tulleen rakennetuiksi töyrään alkuaan ilmeisesti runsaista luontaisista 
kivistä toisia järjestykseen siirtelemällä ja toisia täytteeksi kantamalla. 
Ovatko vallien syrjät olleet pystysuorat vaiko ylempää sisäänpäin kallis- 
tuvat, sitä ei jäljellä olevista pohjista enää käy varmuudella päättäminen, 
yhtävähän kuin niistä voidaan arvata vallien alkuperäistä korkeutta. 
Myöskään ei ollut vallien pohjissa havaittavana minkäänlaisia jään- 
nöksiä porttiaukoista tai muista laitoksista kulun välittämiseksi niiden 
poikitse. 

Hyvin samanlainen rakenteeltaan ja nykyiseltä muodoltaan kuin nämä 
vallit on niiden koillispäitä yhdistävä valli tien laidassa. Siinäkin on enää 
vain pohjakiviä jäljellä, joista ainoastaan isoimmat kohoavat tuntuvam- 
min yläpuolelle maanpinnan. Tämä valli, jonka yhtenäinen pohja saatiin 
esille poistamalla sen kohdalta nurmi ja maankamara, yhtyy sisävarus- 
tuksen muuriin ilman että minkäänlaista rajaa niiden välillä voitiin havaita. 
Vallien asema, pituus- ja paksuusmitat sekä keskinäiset suhteet selviävät 
asemapiirroksista siv. 78 ja 81, jota paitsi tien laitaa kulkevaa vallia va- 
laisee kuv. 44. 

Keskusvarustuksessa, joka on 10—15 m päässä sisävallista (vrt. kuv. 
38), on kaksi muurinseinää, joista läntinen lähtee suoraan vuoren seinä- 
mästä ja on n. 12 m pituinen ja eteläinen kulkee edellisen kanssa suo- 
ran kulman muodostaen melkein vuoren seinän suuntaisesti ja kääntyy 
itäosallaan hieman pohjoiseen suuntaan sekä yhtyy täällä, kuten vasta 
mainittiin, sidevalliin, joka täten tulee olemaan tämän seinän suoranaista 
jatkoa. Tämän varustuksen muurit, joiden asemaa kuv. 40 lähemmin va- 
laisee, sulkevat siis kokonaan vuoren kaakkoispäähän muodostuvan mut- 

kan, ja vuoren seinän loivin kohta jää niiden sisäpuolelle, joten vuorelle 
nousun on täytynyt tapahtua tämän varustuksen kautta. Varustuksen 
muurien ja vuoren seinämän väliin jää noin 20 m pituinen ja 7 m le- 
vyinen, länttä kohden yhä nouseva tasoitettu penger, jonka yläpuolelle 
muurit nähtävästi ovat kohonneet rintasuojaksi. Koko varustus ynnä sii- 
hen yhtyvä sidevalli muodostaa siis pitkän ja kapean zwingersolan, jonka 
kapein kohta erään kallionkielen edustalla ei ole leveämpi kuin 3 m ja josta 
vuorelle tunkeutumista on voitu tehokkaasti vastustaa. Nyt olivat varus- 
tuksen muurit, jotka nähtävästi ovat samat, mitkä Reinholmin kertoja oli 
vuoren kaakkoistöyräällä tavannut vielä kyynärän korkuisina, lukuunotta- 
matta eteläisen muurin itäisintä osaa tai sen jatkona olevaa sidevallia, 
jotka jo silloin näyttävät olleen maan tasalla, kauttaaltaan maahan luhis- 
tuneina ja turpeen ja ruohokon sekä lukuisien pensaiden ja puiden peittä- 
mät, joten varustuksen esille kaivauttaminen ja selvittäminen vaati monta 
vaikeata päivätyötä. 

Varustuksen muureista ja niiden rakenteesta sekä penkereen tasotuk- 
sesta, mikäli ne kaivausten kautta selvisivät, antavat asema- ja leik- 
kauspiirustukset, kuv. 44, yleiskäsityksen. Seinämuurien rakenteesta esi- 
tettäköön tässä lisäksi tarpeellisia selityksiä. Kuten jo tämän kuvan leik- 
kauspiirroksista havaitaan, kohoaa maa varusluksen kohdalla vuorta päin 
yli 4 m ja on lujaa kivensekaista soraa, joka ohenee yhä, mitä lä- 
hemmäksi vuorta tullaan. Tähän soraan, jota eteläseinän kohdalla tuntuu 
olevan melkoisen paksulta, ovat seinämuurit perustetut siten, että 
maanpintaan ensin on upotettu pieniä kiviä, joiden avulla tämä on 
saatu hyvin lujaksi. Tälle pohjalaitteelle, jota ei yhtä selvänä enää 
voitu havaita eteläisen muurin vähemmän kaltevassa itäosassa, ovat 
seinäkivet, jotka ovat muokkaamattomia luonnonkiviä, asetetut valitse- 
malla reunoihin tasakokoisia ja suorakaiteisia kiviä, joiden suorat syr- 
jät ovat sijoitetut ulospäin. Muurien pohja nousee sisäänpäin sa- 
massa suhteessa kuin alkuperäinen maanpinta ja peruskivien keskinäi- 
sestä suhteesta voiliin havaita että niitä on sovitettu paikkoihinsa ulko- 
reunalta alkaen, joten sisäpuolinen kivi on tullut lepäämään enemmän tai 
vähemmän ulkopuolisen päällä. Seinissä oli harvassa kohdassa useam- 
pia kuin kaksi ja sisäreunoissa kolme kiveä päällekkäin alkuperäisissä 
asemissaan, sillä ylemmät kivet olivat yleensä paikoiltaan järkkyneet ja 
irrallisina. Useista kohdin erittäin ulkoreunalta oli alinkin reunakivi poissa. 


908 


Jäljellä olevista perustuksista voitiin kuitenkin havaita, että pintakivet ovat 
olleet huolellisesti toisiinsa liitetyt niin, että kivien väliset saumat ovat mah- 
dollisimman pienet ja nekin täytetyt piukkaan hakatuilla kiilakivillä. Muu- 
rien sisässä on käytetty sekamuotoisia löytökiviä, jotka yleensä ovat pinta- 
kiviä pienemmät, jos kohta joukossa on isojakin. Nämäkin ovat huolella 
paikkaansa ladottuja ja väleihin on sullottu pikkukiviä, soraa ja multaa. 
Muuta liiteainetta ei muureissa olekkaan käytetty, sillä kalkkilaastista ei ta- 


Kuv. 45. Keskusvarustuksen eteläisen seinän päällystää S suunnasta. 


vattu vähintäkään jälkeä yhtävähän kiintonaisesta perustuksesta kuin so- 
rasta sen ympäriltä. Tiilistä, joista Reinholmin kertoja sanoo täällä näh- 
neensä palasia, ei nyt tavattu mitään merkkejä. Sen sijaan esiintyi ki- 
vien väleistä poltetun saven palasia, joita arvattavasti on tiilen jäännök- 
siksi otaksuttu. Seinien paksuus näyttää olleen n. 2,806--3 m lukuunotta- 
matta alinta perustusta, joka sisäpuolelle ulottuu paikoin pitemmällekin. 
Mikäli jäljellä olevista perustuksista saattaa päättää, ovat seinien ulkosi- 
vut olleet pystysuorat. Sen sijaan ei käynyt täysin selväksi onko muu- 
rien paksuus sisäpuolisen penkereen pinnan yläpuoleltakin ollut sama kuin 
juurelta. Se seikka, että penkereen täytemaa ja kivet paikoin ulottuivat 

Kuv. 46. Keskusvarustuksen läntinen seinä S suunnasta. 


Kuv. 47. Keskusvarustuksen eteläseinää SW suunnasta. 

muurin sisäreunan päällekin näytti viittaavan siihen että muurin sisä- 
reuna olisi tehnyt penkereen pohjan korkeudella polvekkeen sisäänpäin, 
joten muuri olisi ollut ylempää ohuempi, mutta koska tämä saattaa olla 
myöhemmän raukeamisenkin aiheuttama, jää asianlaita epävarmaksi. Va- 
rustuksen muurien lähemmin valaisemiseksi liitän tähän kuvat läntisestä 
seinämästä (kuv. 46), eteläisen seinän keskikohdalta itäänpäin katsoen 
(kuv. 47) sekä samasta seinästä lähempää läntistä nurkkaa suoraan poh- 
joiseen katsoen (kuv. 45). 


Kuv. 48. Keskusvarustus W suunnasta kaivauksen jälkeen peitettynä. 


Varustuksen sisäpenkereen tasoituksesta mainittakoon että siinä on alku- 
peräistä maanpintaa vastaan käytetty ensin pieniä kiviä, soraa ja multaa, joka 
oli piukkaan sullottua ja pakseni yhä eteläistä muuria päin. Tälle täyte- 
maalle oli ladottu kerros isompia, osaksi litteitäkin kiviä, joiden tasainen 
pinta oli aina ylöspäin. Täten tehty kivilatomus, joka oli selvää erittäin pen- 
kereen länsiosassa läntisestä seinästä lähtien n. 12 m pituudella, mutta josta 
hajanaisia jätteitä oli edempänäkin, ulottui eteläisestä seinämuurista aina 
2—1 m päähän maanpintaan kohoavan kallion juuresta, mutta oli eteläistä 
muuria päin viettävä, joskaan ei samassa määrässä kuin alkuperäinen 

maankamara. Tämä kivilatomus ei kuitenkaan näytä olleen välittömästi 
penkereen pohjana, sillä sen päällä oli vielä kerros savea ja multaa ynnä 
muuta kivensekaista ja tiiviiksi tallattua täytemaata, jonka paksuus eri 
paikoin vaihteli 30—50 sm välillä ja saavutti ainoastaan alueen länsi- 
osassa aina 70—80 sm paksuuden. Tämän sisustäytteen vuoksi, jota, 
muurien rauettua sen tasalta ja ulkosyrjältä alemmaksikin, on vierinyt 
seinäin pohjien päällekin, näytti koko varustus tasoitetulta, reunoiltaan 
viistoon leikatulta terassilta (vrt. kuv. 48). 


Kuv. 49. Leikkaus savipohjaisesta tulisijasta keskusvarustuksessa kohdalla b, 
asemap. kuv. 44. 


Mutta esivarustusta tutkittaessa havaittiin edelleen että vuoren töy- 
räällä on ollut varustuksia vanhempikin kulttuurikerros. Jo sekä ulkoisen 
että sisäisen vallin alta tavattiin poltettua savea ja paikoin likaiseksi tal- 
lattua kulttuurimaata. Erittäin oli ulkovallin sisäpuolella asemapiirroksessa 
kuv. 40 B:llä merkityn potaattimaan kohdalla paksu hiilensekainen kult- 
tuurimaa, jota tällä kertaa ennätettiin kuitenkin vain alustavasti tutkia ta- 
paamatta vielä sen aikaa lähemmin määrääviä löytöjä. Samoin oli keskus- 
varustuksen kohdalla sekä muurien että sisustäytteen alla selvä vanhempi 
kulttuurikerros kauttaaltaan havaittavissa. Jo varustuksen seinämiä pal- 


931 


jastettaessa löydettiin kivien välisestä mustasta mullasta pieniä poltetun 
saven palasia ja kun näiden lähdettä koetettiin etsiä tekemällä leikkauksia 
sopivista kohdin liikuttamattomaan pohjasoraan saakka, huomattiin että 
koko varustuksen alla oli pohjamaan päällä kulttuurikerros eli punerta- 
vaksi poltettua ja likaiseksi tallattua maata, jossa oli tuhkaa, palaneita ki- 
viä j.n.e. Erittäin selvästi tuntuva oli tämä vanhempi kulituurikerros va- 
rustuksen länsiosassa, jossa kaikkien perustusten ja täytemaan alla tavat- 
tiin paikka paikoin runsaasti tuhkaa sekä sen joukossa saviastian ja sa- 
vesta tehtyjen reiällisten pyöräin palasia. Huomiota puoleensa vetävä 
tuhkapesä oli varustuksen lounaisessa sisäkulmassa, jossa tuhkaa ja hii- 
lenmuruja sekä poltetun saven palasia tavattiin runsaasti läpimitaltaan 
noin 1,5 m laajuisella alalla (kohta a—a asemapiirroksessa kuv. 44). Koska 
tämä tuhkapesä ei jatkunut yhtä tuntuvana seinämuurien alle, jos kohta 
tuhkaista maata oli täälläkin, voisi vielä panna kysymyksen alaiseksi, 
eikö tässä olisi ajateltavissa jonkinlaista varustuksessa käytettyä tulisijaa, 
vaikka se seikka, että tulisija tässä tapauksessa olisi ollut varustuksen 
pohjatäytteen aiapuolella, joka näin ollen olisi myöhempää lisäystä, herät- 
tääkin epäilyksiä. Mutta tämän tuhkapesän itäpuolella, n. 1 metrin päässä 
siitä, tavattiin selvä tulisija, joka oli osaksi eteläisen muurin perustuksen, 
osaksi varustuksen sisustäytteen alla ja siis ilmeisesti koko varustusta 
vanhempi. Tämä tulisija, jonka paikka nähdään asemapiirroksessa kuv. 
44 kohdalla b—b, oli pyöreähkö ja n. 1,20 >< 1,30 m laaja sekä välittömästi 
liikuttamattoman pohjasoran päällä. Alustana siinä oli latomus pieniä 
kiviä, jotka melkein kaikki olivat poroksi palaneet. Näiden kivien päällä 
oli n. 5 sm paksuinen kerros hiiliä ja näiden päällä kerros poltettua 
savea, joka aikanaan on muodostanut eheän tasaisen, jopa silitetyn pin- 
nan. Tämä oli kuitenkin seinäkivien painosta nyt paottuneena ja rikku- 
neena, joten siitä ei voitu suurempia osia eheänä ylös saada. Koko tuli- 
sijan peitti, samoin kuin vanhemman kulttuurimaan paikalla yleensä, muu- 
rien alainen pohjan vahvike pikkukivistä sekä varustuksen sisustan täyte. 
Tulisijan asemaa ja rakennetta valaisee lähemmin kuv. 49, erikoispiirros 
tulisijan kohdalta leikkauksesta C—D. 


Päälinnalla vuoren laella paljastettiin ensinnä ne muurinjäännökset, 
jotka esiintyivät heti vuoren laen eteläisellä reunalla vuorelle tullessa va- 
semmalla. Siinä näet tavattiin heti turpeen alla irtonaisia löytökiviä, pie- 
niä tiilen palasia sekä haperaksi käynyttä kalkkilaastia, ja kun ruoka- 

multa, joka tässä oli hyvin mustaa ja hiilensekaista ja jossa oli kosolta 
pieniä enimmäkseen poltettuja luun murusia, oli saatu poistetuksi, jäi 
pohjalle taaja kivikko, enimmäkseen pieniä mukurakiviä, mutta joukossa 
isompiakin harmaita kiviä sekä tiilen palasia. Nämä kivet olivat irrallisia 
ja vasta kun muutamista kohdin nämäkin oli poistettu, havaittiin pohjim- 
malla kalliota vastassa sekä pieniä mukurakiviä että särkyneitä tiiliä, 
jotka olivat kalkkilaastilla kiinni kalliossa. Täten selvisi että kivikko oli 
muuratun muurin pohjaa. Kun en tahtonut näitä jäännöksiä kauttaaltaan 


Kuv. 50. Muurin kulmaus rotkon suulla päälinnan etelälaidalla, W suunnasta. 


hävittää, paljastin vain eri kohdilla kivikkoa pienempiä alueita kallioon 
saakka sekä muurin perustuksen selville saamista varten että voidakseni 
kiintonaisista kivistä ja kalliossa kiinni olevasta kalkkilaastista seurata 
muurien todellista ulottuvaisuutta. Täten voitiin todeta paikalla muurin- 
perustus, joka tekee suoran kulman ja jonka lounaasta koilliseen käyvä 
osa on ollut ainakin 18 m ja luoteesta kaakkoon käyvä osan. 8 m 
pitkä (vrt. kuv. 50, jossa mies seisoo muurin ulkokulmassa). Ainoastaan 
viimeksimainitulla osalla oli muurin ulkoreunassa selviä reunakiviä jäl- 
jellä, mutta sisäreuna ei täälläkään ollut varmuudella selville saatavissa. 

Muurien paksuus jäi näin ollen epävarmaksi, mutta kiintonaisista pohja- 
kivistä voi päättää että muurien perustus on ollut ainakin n. 3 m, läntisen 
muurinosan mahdollisesti 4 m paksuinen (vrt. kuv. 40, XIV merkitty muu- 
rin kulmaus). Läntisen muurinosan luoteispään kohdalla kohoaa kallio maan- 
pintaan ja siinä ei tavattu minkäänlaisia jälkiä muurista. Sen sijaan tavattiin 
n. 10 m päässä tästä muurista luoteeseen ja muutoin aivan sen kohdalla 
aikaisemmin mainitun vuoren laen halki käyvän kallionsyrjän rotkossa n. 
parin metrin mitalla kallioon kiinnitettyjä kiviä, jotka mahdollisesti voi- 
vat olla perustusta tämän muurin jatkolle. Mutta kun edempänä kalliolla, 
joka tällä kohdalla kauttaaltaan on paljasta, ei mitään merkkejä muurista 
näkynyt, on mahdotonta varmuudella päättää onko tämä muuri käynyt kallion- 
syrjää pitkin vuoren laen halki. Koska viettävältä paljaalta kalliolta muurin 
jäännökset kuitenkin ovat voineet helposti hävitä, ne kun tasaisemmilla- 
kin kohdilla ja maan suojassa ovat täällä yleensä vähiin käyneet, on täl- 
lainen mahdollisuus otettava lukuun. Muuri olisi tässä tapauksessa muo- 
dostanut seinän länsipuolellekin vuorenlaen tasangon suojaksi. 

Vuorenlaen läntisen ylänteen kaakkoislaidalla tavattiin niinikään sekä 
isompia tiilenpalasia että muuta kivikkoa, joka näytti seuraavan ylän- 
teen reunaa ja käyvän jotenkin kohtisuoraan edellä kerrotun muurin län- 
tistä osaa vastaan. Kun tällä kohdalla, jota jo toht. Appelgren oli kai- 
vauttanut (kaivausalue XV kuv. 40), tavaten hänkin siinä sekä tiiliä että 
muita kiviä, en voinut havaita mitään kiintonaista perustusta, en ota 
varmuudella päättääkseni, onko tässä ollut muuria. Kivikon samanlai- 
suus muurinpohjien kanssa muualla sekä siinä olevat tiilenpalaset teke- 
vät kuitenkin todennäköiseksi, että tässäkin on vuoren reunalla muuri 
ollut. Tässä kohden on huomattava että vuoren eteläkulmaan nousee 
pitkin vuoren seinää rotko (vrt. kuv. 38, 40 ja 50), joka tosin ei ala vuoren 
juurelta asti, mutta josta kuitenkin on saatettu pelätä vihollisen pääsevän 
vuorelle. Tämän rotkon sulkee idän puolelta täysin ennen kerrotun kulma- 
muurin läntinen osa, mutta luoteenpuolistakin rotkonsyrjää on kenties 
katsottu tarpeelliseksi muurilla korottaa, joten muurilla tällä kohdalla kyllä 
näyttää olleen tehtävänsä. 

Pitkin vuoren laen itäistä reunaa, kohdalla, jossa tasanko jo alkaa 
kallistua ulospäin, tavattiin kauttaaltaan samanlaista muurin perustusta 
kuin sen eteläsyrjällä. Kivet, joiden joukossa täälläkin oli tiilien palasia, 
olivat irrallisina, mutta pohjimmalla kalliota vastassa tavattiin siellä täällä 

kalkkilaastilla kiinnitettyjä pikkukiviä ja tiilen palasia. Muurin pohjaa ei 
täällä voitu koko sen mittaa paljastaa sillä kasvavien puiden ja pensai- 
den vuoksi, joiden juuret erittäin tekivät kaivaustyölle suurta haittaa, 
mutta eri kohdilla muurin pituutta tutkittiin perustus pohjia myöten, joten 
voitiin todeta sen jatkuneen eteläisen muurin kohdalta alkaen ainakin 48 m 
pituudelle, jossa paljas kallio taas nousee maanpintaan vapaana muurin 
jäännöksistä. Selviä kiintonaisia reunakiviä ei tässä muurissa millään koh- 
dalla voitu havaita, jonka vuoksi muurin paksuudesta, varsinkin kun 
muurikivet ovat vierineet kauvaksikin vuoren syrjälle, ei voitu täyttä sel- 
vää saada. Kiintonaista perustusta näyttää kumminkin ulottuneen aina- 
kin 3,5 m leveydelle. Edelleen tavattiin muurin perustusta tasangon luo- 
teiskulmassa, jossa se laadultaan oli aivan samanlaista kuin sen itäsyr- 
jällä (vrt. kuv. 40). Perustusta voitiin täällä seurata n. 8 m pituudella 
eikä muuri sillä näytä olleen ainakaan 3 m paksumpi. 

Kuten edellisestä on selvinnyt, on päälinnan muureista ainoastaan ha- 
taria jäännöksiä jäljellä, enimmäkseen vain irtonaisia kiviä muutamin pai- 
koin 30—40 sm paksuudelta, mutta yleensä vähemmän. Parhaiten säilynyt 
on ollut muurin kulmaus tasangon eteläpäässä, jossa kiintonaista muu- 
rattua pohjaa oli kauttaaltaan tavattavissa. Muurien rakenteesta ei täällä 
siis ollut suuriakaan selville saatavissa, lukuunottamatta alinta perustusta. 
Tästä voidaan mainita että se kauttaaltaan ulottui välittömästi kallioon ja 
että se on tehty siten, että kalliota vastaan ensin on kalkkilaastilla kiin- 
nitetty pieniä särmäisiä kiviä, nähtävästi lujan tuen saamista varten isom- 
mille muurikiville, joiden liukumista kaltevilla sileillä kallionpinnoilla kai- 
keti on pelätty. Tämän pohjan on todennäköisesti annettu kovettua en- 
nen kun isompia seinäkiviä on alettu paikoilleen sijoittaa, koska muu- 
toin olisi liukuminen pohjavarustuksista huolimatta tuskin ollut estettävissä. 
Sileimmillä ja kaltevimmilla paikoilla oli kalliota vastaan muurattu tiiliä, 
joita eteläisen kulmamuurin länsiosassa oli ulkoreunan alla muurin ylä- 
päässä vielä lujasti kalliossa kiinni, joskin tiilet enimmäkseen olivat paot- 
tuneita ja lohjenneita. Samoin tavattiin tiiltä kalliota vastassa paikoin 
saman kulmamuurin itäosassa sekä tasangon itäsyrjän pitkässä muurissa, 
jota paitsi runsaat irtonaiset tiilenpalaset muurikivien joukossa osottavat 
tiiliä käytetyn ylempänäkin muureissa, jos kohta harmaakiviaines 
niissä näyttää kauttaaltaan olleen pääosana. Tiilet täällä ovat kaikki 
olleet tummanpunaisiksi. poltettuja ja niiden saviaineessa on toi- 

sissa kappaleissa hyvin karkeata hiekkaa ja pieniä kiviäkin, toisissa taas 
on hiekkaa sangen vähän ja savi niin vähän sotkettua että se tiilessä 
paikoin on alkuperäisen kimpaleen muodossa, joten tiili tällaisista kohdin 
lohkee tavattoman helposti. Tiilien koko, jota ainoastaan harvoissa pai- 
koissa itse muurissa voitiin mitata ja irtonaisista kappalaista edelleen 
tarkistaa —— eheänä ei saatu ylös ainoatakaan tiiltä —-, vaihtelee täällä 
26—27<12,5—13<8,5—9 sm. Muurien sisus näyttää pääasiallisesti olleen 
palleromaisista löytökivistä, jotka täällä yleensä ovat olleet pienenlaisia, n. 
pari kolme dm3. Ne reunakivet, joita täällä ainoastaan eteläisen kulma- 
muurin ulkoreunassa tavattiin paikoillaan, olivat niinikään pienenlaisia ja 
ulkoa tasasyrjäisiä, mutta muurin pintalimityksestä ei näiden vähäisten 
jäännösten perusteella saata varmaa johtopäätöstä tehdä. Muurien pak- 
suudesta ei myöskään voida varmempaa sanoa kuin että pohjimmainen 
perustus niissä näyttää olleen ainakin n. 3 m levyinen ja niiden alkupe- 
räisen korkeuden arvaamiseen eivät jäännökset anna mitään perustusta. 
Sen verran voidaan vanhempien paikkakuntalaisten kertomuksista päättää 
että erittäin tasangon itäreunalla kulkevasta pitkästä muurista vielä mies- 
muistin aikaan on ollut melkoisia jäännöksiä yläpuolella maanpinnan ja että 
aikaisemmin (s. 80) mainittu pehtoori Johanssonin ilmoitus Reinholmille, 
jonka mukaan muurit vuoren laella olisivat silloin olleet vielä 11/> kyy- 
närän korkuiset ja 3 kyynärää paksut, ei ainakaan näytä liioitellulta. 
Mutta muurien katoamisen sen jälkeen selvittää paikkakuntalaisten an- 
tama tieto että kivien kiskominen muureista ja vierittäminen alas vuo- 
relta, jonka juurella niitä onkin suuret määrät, on vielä parikymmentä 
vuotta sitten ollut poikien mieluista sunnuntaihuvitusta. 

Vuoren laen varustuksiin nähden jää siis melkoisen paljon epävar- 
maksi, mutta pääpiirteenä näyttää niissä olevan tarkoitus täydentää luon- 
non antamaa suojaa etupäässä niillä kohdin, missä tämä on jättänyt suu- 
rimmat mahdollisuudet viholliselle vuorelle pääsemiseen. Vuoren itäi- 
sellä ja eteläisillä muureilla on luonnollisesti ollut tärkein tehtävä, sillä 
näiltä puoliltahan on ollut vuorelle pääsy helpoin. Itäisen vuorenseinä- 
män loivemmalle yläosalle on näet voitu pelätä vihollisen pääsevän kaak- 
koisen tiemaan puolelta ja tämän tien sulkemiseksi viholliselta on muuri 
vuoren itäsyrjällä ollut välttämätön. Vuoren eteläosassa taas on ollut 
paitsi ennenmainittua vuorenrotkoa täältä nouseva luonnollinen tiemaa 


suojattava, jota paitsi vuoren eteläisiltä muureilta on voitu tehokkaasti 

avustaa esivarustusten puolustamista. Vuoren laen läntisellä syrjällä ei 
sen sijaan tavattu mitään muurin perustuksia ja tästä voitaneen päättää 
jotenkin varmaksi, että tällä sivulla ei ole ainakaan muurattua seinää mil- 
loinkaan ollut. Mutta vuoren juurella on tälläkin syrjällä melkoisesti irto- 
naisia luonnonkiviä, jotka näyttävät tänne tulleen vuorelta vieritetyiksi. 
Näin ollen ei ole mahdotonta että tällä sivulla on vuorenlaitaa kulkenut 
muuraamaton kivivalli. Tämä olisi tässä tapauksessa ollut jatkona vuoren- 
laen läntisen ylänteen eteläpäässä todennäköisesti käyneelle muuratulle 
muurille, joka muutoin olisikin ollut yksinäisen suojusmuurin tapainen. Täl- 
lainen mahdollisuus on sitäkin suuremmalla syyllä otaksuttava, jos eteläisen 
suorankulman tekevän muurin länsiosa on, kuten näyttää, jatkunut vuo- 
renlaen halki sen itäisen pitkän muurin kanssa yhdensuuntaisena. On 
näet huomattava, että muuri vuorenlaen keskellä olisi ryntäyksen tapah- 
tuessa lännen puolelta ollut yhtä hyvänä suojana viholliselle kuin linnan 
puolustajille, jos voidaan otaksua, että vihollinen tältä puolelta jo- 
tenkin olisi voinut päästä vuoren laelle kiipeämään. Tähän kohtaan 
olisi tämä muuri näin ollen tuskin voinut tulla sijoitetuksi muulla eh- 
dolla kuin että vuoren läntisellä syrjällä on ollut varustus, jolta ryn- 
täys tältä puolelta on voitu tehdä mahdottomaksi. Keskellä käyvän 
muurin tarkoitukseksi olisi tällöin jäänyt tarjota suojaa itäpuolisella tasan- 
golla oleville puolustajille vuoren juurelta sen yli singahtaneita nuolia 
vastaan. Koko länsipuolisella vuoren ylänteellä olisi näin ollut sivuva- 
rustuksen asema, kun taas päälinna varsinaisessa merkityksessä olisi 
rajoittunut laen itäiseen, muurien ympäröimään tasankoon. Että näin to- 
dellisuudessa onkin voinut olla laita, siihen näyttää edelleen viittaavan muuri 
itäisen tasangon luoteiskulmassa, jolta sen etäisyyden vuoksi vuoren reu- 
nasta ei myöskään ole välittömästi voitu vastustaa vihollista sen vuoren 
seinää myöten ylös pyrkiessä. Tämän muurin ulkopuolella on näet vielä 
laaja penger, jonka ulkoreunoilta vasta jyrkkä vuorenseinä alkaa. Että 
tätä puolta on pidetty täysin vaarattomana, sitä todistaa m. m. se, että täällä 
on varsinaisella vuoren reunalla ollut varustamaton asuinrakennus. 
Vuoren laen itäisellä tasangolla on siis kaikessa tapauksessa ollut 
linnan parhaiten suojattu osa, jonka muuratut muurit näyttävät joka puo- 
lelta ympäröineen, muodostaen miltei täydelleen suorakaiteen muotoisen 
kehän. Saattoi odottaa että juuri tältä tasangolta olisi ollut tavaitavissa 
jätteet linnan varustetusta päärakennuksesta, ja etupäässä näiden jättei- 

den etsimistä tarkoittivat lukuisat alueen eri kohdille tehdyt kaivokset. 
Tulos oli kuitenkin tavallaan negatiivinen, sillä selvästi erotettavaa kivi- 
rakennuksen perustusta täältä ei tavattu ja voitaneen siitä tehdä se johto- 
päätös, että täällä sellaista ei ole ollut, koska tällaisen rakennuksen pe- 
rustuksista olisi pitänyt jonkinlaisia jätteitä olla tavattavissa. Sen sijaan 
tavattiin enemmän tai vähemmän suoranaisia asutuksen jätteitä, kuten 
mustaa hiilensekaista maata, poltettua luuta, poltettua savea ja saviastian 
palasia kautta tasangon. Erittäin runsaasti oli tällaisia jätteitä tasangon 


Kuv. 51. Penger Vanhanlinnan Linnavuoren luoteispäässä E suunnasta. 


eteläpäässä (alueella XIII asemapiirros kuv. 40), jossa kulttuurimaa oli muu- 
toinkin paksumpaa kuin muualla. Täällä oli mullassa paikoin suuria 
hiiliä ja lahonnutta puuta, jopa isompia yksinäisiä ja irrallisia kiviäkin, 
joilla ei kuitenkaan voitu havaita olevan mitään määrättyä järjestystä. 
Päättäen näistä löydöistä sekä täällä olleista varsin runsaista ruuan täh- 
teistä luista, joita oli kaakkoiseen päätymuuriin saakka paikoin kasottain, 
näyttää tasangon eteläpäässä lähempänä sen läntistä reunaa olleen ison- 
lainen puurakennus, jonka suuntaa tai laajuutta ei lähemmin kuitenkaan 
vielä voitu saada selville. Paikalla kasvaa näet suuria puita ja tiheitä pen- 

saita, jotka juurineen suuresti vaikeuttivat kaivausta ja tekivät alueen 
kauttaaltaan paljastamisen, mikä olisi ollut tarpeellista, mahdottomaksi. 
Rakennuksen laadusta ja tarkoituksesta ei siis voida muuta lausua, kuin 
että se m. m. ruuan tähteistä päättäen on ollut asuinrakennus. 

Mutta vuoren läntisellä ylänteelläkin, jossa vuoren päällinen maaker- 
ros yleensä on ohuempi ja karumpaa, tavattiin pienempiä alueita, joissa 
maa oli mustaa ja hiilensekaista tai sora osotti tulen käytön. merkkejä. 
Tällaisissakin kohdissa oli tavallisesti poltettuja luun muruja, saviastian 
tai poltetun saven palasia tavattavissa. Mitään varsinaisen rakennuksen 
jätteitä ei täällä kuitenkaan tavattu, eikä niitä täällä todennäköisesti ole 
ollutkaan. Nuo polttoalueet voivat sen sijaan olla nuotion sijoja tai osaksi 
jätteitä myöhemmästäkin tulenkäytöstä vuorella ja muut vanhemmat löy- 
döt jätteitä ruokailemisesta paikalla tai varsinaisilta asumuksilta kulkeu- 
tuneita. 

Vuoren luoteisella penkereellä on sen sijaan ilmeisiä rakennuksen 
jäännöksiä esiintynyt. Tämä penger, joka nähdään kuvassa 51, onkin 
koko vuorella suojaisimpia paikkoja, missä rakennukset ovat saaneet olla 
viholliselta hyvässä piilossa. Lisäksi on linnan kaivo ollut täällä raken- 
nusten läheisyydessä. Valitettavasti ovat monet seikat vaikeuttaneet näi- 
denkin rakennusjäännösten selvittämistä. 1880-luvun alkupuolella oli tänne 
ruvettu kaivamaan potaattimaata ja tätä varten tehty eri kohtiin pienempiä 
kaivoksia, joista muutamista oli tavattu luita ja hiiliä ja työ sen vuoksi 
keskeytetty. Kolmea tällaista kohtaa (II, IV ja V asemapiirroksessa 
kuv. 40) on toht. Appelgren sittemmin tutkinut'. Mutta jo aikaisemmin 
näyttää paikkaa liikutetun. Ainakin alueen läntisessä osassa, jonka minä 
tutkin, oli kiviä, hiiliä ja multaa sekaisin kalliopohjaan asti sekä hiilty- 
neitä ja lahonneita puunjäännöksiä kaikissa mahdollisissa asennoissa, joi- 
hin ne ovat voineet joutua ainoastaan myöhemmän kosketuksen kautta. 
Tämä voitiin erittäin selvästi huomata vastakohtana niille alueille, missä 
alkuperäinen kerrostuminen oli selvä ja puunjäännökset määrätyissä asen- 
noissa. Lisäksi olisi jäljellä olevien jäännösten selvittämiselle epäilemättä 
ollut eduksi, että koko rakennusjäännöksiä sisältävä alue olisi paljastettu 
ja tutkittu kerrallaan eikä, kuten nyt on tapahtunut, kolmessa eri erässä 
ja kahden eri tutkijan toimesta. Se ala, joka täällä on kauttaaltaan tullut 


' Hj. Appelgren, kertomus ja piirustukset v:lta 1886 Hist. museon topogr. arkistossa. 

paljastetuksi ja nähdään asemapiirroksessa kuv. 40 (kohta A +III) on n. 
20 m pitkä ja n. 9 m leveä. Kaivausalueen korkeussuhteita valaisevat 
korkeusmitat kartassa kuv. 38, jossa korkeusluvut 43,77 ja 43,93 ovat las- 
ketut kallion pinnalta, muut nurmesta. Kooten yhteen sekä toht. Appel- 
grenin että nyt tehdyt havainnot paikalta, voidaan rakennusjäännök- 
sistä täällä mainita seuraavaa: Alueella III, jonka toht. Appelgren on 
tutkinut ja jonka itäosassa oli kallion päällä ollut n. 0,20 ä 0,309 m vah- 
vuinen multakerros, kohosi kallio alueen keskikohdan poikki luoteesta kaak- 
koon käyvänä harjanteena maanpintaan. Tämän harjanteen lounaispuo- 
lella pakseni kallion päällinen maa yhä lounaista kohti, saavuttaen alueen 
eteläkulmassa n. 70 sm syvyyden, ja siinä tavattiin runsaasti hiiliä ja 
pitkiä kekäleitä. Alueen lounaisosassa tavattiin lisäksi n. 35 sm korkeu- 
della kalliosta n. 4 m? laajuinen hiiltynyt puulattian jäännös, jonka pui- 
den suunnasta ei ole tietoa, sekä sen eteläpuolelta ryhmä 1 ä 2 dm? ko- 
koisia kiviä, joista toiset olivat palaneita ja mustuneita, sekä niiden ohella 
tuhkaa ja hiiliä. Viimeksimainittu kiviryhmä oli paikallaan vielä minun 
ryhtyessäni paikkaa tutkimaan, jonka vuoksi alotinkin kaivaukseni sen 
kohdalta. Kiviryhmä näytti ulottuvan kallioon asti, mutta asemaltaan se 
näytti nyt olevan säännötön. Suuri osa sen kivistä oli haperaksi pala- 
neita ja kivien seassa ja ympärillä oli mustaa maata, tuhkaa ja hiiliä. 
Että tämä kiviryhmä on ollut tulisijan pohja siitä ei ole epäilystä. Vali- 
tettavasti vain ei ole tulisijan muodosta ja rakenteesta ollut lähempää 
selvää saatavissa. Koska sen koillispuolelta on tavattu lattian jäännös, 
on tulisija siis ollut rakennuksen sisässä. Samaa todistaa se kolmatta 
metriä pitkä pyöreän hirren sydän, joka nyt tavattiin suuren hiili- ja ke- 
kälemäärän ohella tulisijan lounaissivulta suunnassa luoteesta kaakkoon, 
mutta niin hiiltyneenä sekin että ei enää pysynyt koossa. Tämä hirsi 
ja varmaan osa muistakin kekäleistä ovat nähtävästi jäännöstä puusei- 
nästä, jonka vieressä tulisija on ollut. 

Mutta kaivausta jatkettaessa lounaiseen pitkin penkereen reunaa jatkui 
hiilialaa edelleen. Täällä oli kallionpäällinen multa jo n. 70--80 sm 
paksuinen ja siinä oli pieniä kiviä ja hiiliä sekaisin kalliopohjaan saakka, 
ilmeisesti alkuperäisistä asemistaan hämmennettyinä. Edempänä lou- 
naassa oli maa sen sijaan myöhemmältä kosketukselta paremmin sääs- 
tynyt ja täällä tavattiin alkaen 4,10 m päässä äskenmainitusta seinähir- 
restä toinen tulisija, joka oli muodoltaan nelikulmainen ja n. 4 m pitkä 

lounaasta koilliseen sekä 2,70 m leveä vastakkaiseen suuntaan. Tämä 
tulisija, joka nähdään kuvissa 52—53 katsottuna koillisesta ja poh- 
joiskulmasta päin, oli perustettu kallioon ja sen tasainen pinta ulottui 
maanpintaan saakka, joten sen korkeus siis oli n. 50—70 sm. Sen reu- 
noissa ja erittäin kulmissa oli isompia kiviä, mutta päällä pelkkää pikku- 
kiveä, joista suuri osa oli hauraaksi palanut. Kivien väleissä oli mustaa 
hiilensekaista maata ja tuhkaa. Koska tulisijan reunakivet ovat hyvin 
huolimattomasti ladottuja, näyttää siltä kuin sen ympärillä olisi tarvittu 


Kuv. 52. Läntinen tulisija rakennuksessa A Vanhanlinnan Linnavuoren luoteis: 
penkereellä, NE suunnasta. 


kehys raukeamisen estämiseksi. Jos siinä sellaista on ollut, on se näh- 
tävästi ollut puusta ja sittemmin hävinnyt. Tämänkin tulisijan ympäriltä, 
erittäinkin kaakon, lounaan ja luoteen puolelta, tavattiin tulisijan pintaa 
n. 30 ä 35 sm alempana selviä jäännöksiä osaksi hiiltyneestä, osaksi lahon- 
neesta puulattiasta. Näistä lattiapuista ei ollut paljoa enempää jäljellä kuin 
pitkiä kekäleitä tai maassa näkyvää puulahoa, mutta parhaiten säilyneistä 
kohdista, erittäin tulisijan kaakkoispuolelta, voitiin havaita että nämä puut 
ovat olleet ainakin päältä latteita ja että niiden pituussuunta on ollut sama 
kuin itse tulisijan. Lisäksi tavattiin tulisijan kaakkoispuolella siitä ulos- 
pistävä hiiltynyt pyöreä hirsi, joka oli lattiapuiden alla ja niihin nähden 

kohtisuorassa asennossa. Tämä saattaa tuskin olla muu kuin lattian 
niskaparru. Lattian alapuolellakin oli maa kivien sekaista ja nokista 
kallioon asti. 

Että tässä on ollut kahdella tulisijalla varustettu rakennus, jossa tuli- 
sijat ovat olleet vain n. 4 m päässä toisistaan, on aivan selvä. Hirsi- 
seinän jäännös tulisijojen välillä itäpuolisen tulisijan vierellä osottaa li- 
säksi että rakennus on ollut jaettu väliseinällä kahteen huoneeseen. Että 


Kuv. 53. Läntinen tulisija rakennuksessa A Vanhanlinnan Linnavuoren luoteisz 
penkereellä N suunnasta. 


tässä ei ole kysymystä kahdesta eri rakennuksesta, päätän ensinnäkin 
siitä, että tulisijain väli on niin vähäinen ja toiseksi siitä, että läntisen 
tulisijan itäpuolellakin havaittiin lattian jäännöstä, selvänä vielä noin met- 
rin päähän tulisijasta ja että se todennäköisesti on jatkunut mainittuun 
väliseinään saakka, vaikka myöhempi kosketus on jäännökset hämmen- 
tänyt. Vielä tiedetään rakennuksesta, että sen itäinen tulisija on ollut 
ainakin väliseinässä kiinni, kun sen sijaan läntisen ympäröi lattia joka 
puolelta, joten se siis on ollut keskilattialla. Rakennuksen pituus- 
suunta on myöskin selvä, se on sama kuin penkereen reunan eli lounais- 


OA T= 


koillinen, sillä sen määrää jo sekä läntisen tulisijan että lattiapalkkien 
suunta, jota paitsi tulisijain suhde antaa siihen viittauksen. Puinen väli- 
seinä osottaa myöskin että koko rakennuskin on ollut puusta, mutta muuta 
ei rakennuksesta olekkaan varmuudella päätettävissä. Sen ulkoseinistä ei 
ole mitään jälkiä tavattu, ei edes sen kivijalasta, ja umpinaista kivijal- 
kaa siinä tuskin lienee ollutkaan. Paikan luonnon suhteet antavat 
kuitenkin tukea todennäköisiin johtopäätöksiin rakennuksen ulkosei- 
nien paikasta. Mitä ensinnäkin tulee luoteiseen ulkoseinään, ei se ole 


Kuv. 54. »Kaivo» Vanhanlinnan vuorella NW suunnasta. 


voinut olla läntisestä tulisijasta edempänä kuin korkeintaan n. 2,5 m 
päässä eli penkereen reunalla, joka heti edempänä laskeuu jyrkkänä 
ulospäin. Koska hiilialue ulottui reunaan saakka, joka lisäksi kohosi 
erittäin alueen lounaisosalla harjan tapaisena, ikäänkuin seinänalaisen 
multapenkin muodostaen, on tämä seinä nähtävästi ollut juuri tällä reu- 
nalla. Vastakkainen pitkäseinäkään ei ole kernaasti voinut olla samasta 
tulisijasta pitemmällä, sillä 2,5 m päähän tulisijan kaakkoissivusta loppui- 
vat kaikki merkit lattiasta ja tähän kohtaan päättyivät myöskin hiilet 
sekä musta kulttuurimaa kauttaaltaan. Lisäksi alkaa maa tältä kohdalta 

alkaen jyrkemmin kohota kaakkoa päin. Mutta jos 2,5 m päässä länti- 
sestä tulisijasta kaakkoon seurataan luoteisen penkereen reunan ja toden- 
näköisen seinänkohdan kanssa yhdensuuntaista linjaa, tulee se kulkemaan 
juuri itäisen tulisijan vieritse ja koska kaakkoinen seinä ei missään ta- 
pauksessa luonnonsuhteidenkaan vuoksi ole voinut olla tästä tulisijasta 
niin etäällä, että sen ja itäisen tulisijan välille olisi jäänyt käytettävää 
tilaa, pidän todenmukaisena että tämä seinä onkin käynyt juuri mainitun 
tulisijan vieritse, joka näin ollen on tullut olemaan rakennuksen koillisen 
huoneen etelänurkassa. Päätyseinien paikkaa on sen sijaan vaikeampi 
määrätä. Koilliselle päätyseinälle on kumminkin luonnollinen paikka en- 
nenmainitulla kallionselällä n. 4 m päässä itäisestä tulisijasta, johonka 
rakennuksen kohdan hiiliala loppuu, mutta 
mitään merkkiä tästä seinästä ei liene ha- 
vaittu. Edempänä koillisessa se ei hiili- 
alasta päättäen ainakaan näytä olleen. 
Selvää lattian jäännöstä voitiin läntisen 
tulisijan lounaispuolella seurata vain puo- 
lentoista metrin mitalla, mutta tätä on 
kyllä voinut jatkua pitemmällekin, sillä 
puun jäännöstä oli tännepäin edelleen, % 0230 40 50 19/4 


vaikka paikkaa kantojen, juurien ja pen- 
saiden vuoksi ei voitu sillä tavalla tutkia, 
eltä näitä jäännöksiä olisi voitu alkupe- 


Kuv. 55. Leikkaus kaivon kaak: 
koisesta kiviladelmasta. 


räisissä asemissaan havaita. Täällä tavattiin tosin 2,5 m päässä tulisi- 
jasta poikkipäin rakennuksen suuntaa oleva lahonnut hirsi, mutta kun 
tämä oli verrattain lähellä maanpintaa eikä osottanut hiiltymisen merk- 
kiä, kuten muut puunjäännökset rakennuksella, saattaa se olla myöhem- 
pinäkin aikoina tänne joutunut. Maan laskeutumisesta tähän suuntaan 
voidaan kuitenkin otaksua, että seinä täällä ei ole ollut 3,5 m edem- 
pänä tulisijasta. Näiden todennäköisyyspäätelmien mukaan näyttää ra- 
kennus siis olleen n. 8 ä 8,5 m leveä ja n. 16 tai korkeintaan 17 m pitkä 
sekä asemaltaan suunnilleen sellainen kuin A asemapiirroksessa kuv. 
40 osottaa. 

Tässä rakennuksessa, jonka laajuusmittoihin nähden saamme tyytyä 
lähipitoisuus- ja todennäköisyysarvoihin, voimme siis todeta jaon kahteen 
perättäin olevaan huoneeseen, joissa kummassakin on tulisija, koillisessa ja 

selvästi pienemmässä huoneessa sen etelänurkassa ja lounaisessa isom- 
massa huoneessa keskilattialla, ainakin kummastakin sivuseinästä yhtä 
etäällä mutta todennäköisesti likempänä länsipäätyä kuin väliseinää. Lou- 
naisen huoneen tulisija on suurien laajuusmittojensakin vuoksi huomiota 
kiinnittävä. Lattia siinä on ollut päältä tasaisista puista, joiden pituus- 
suunta on ollut rakennuksen pituussuunnan mukainen ja jotka todennä- 
köisesti ovat levänneet poikkipäin huonetta olleilla niskaparruilla. Mutta 
lattiasta huolimatta on koko rakennuksen pohjalla ollut kiviä ja maata, 
joilla sen kohdalla ollut kallionnotko on ollut täytettynä. Kenties onkin 
puulattian rakentamiseen ollut syynä se, että täytemaa notkossa on veden 
valumisen vuoksi siihen yhä pysynyt kosteana. Rakennuksen rakenteesta 
muissa suhteissa emme sen sijaan ole saaneet lähempiä tietoja. Sen tar- 
koitusta valaisevat kuitenkin siitä tavatut irtonaiset löydöt, erittäin run- 
saat ruuantähteet eli luut, jotka täällä ovat enimmäkseen olleet poltetuita 
ja jotka todistavat rakennuksen olleen asutun. Muista löydöistä tulee 
edempänä puhe. Rakennuksen hiiltyneet puunjätteet, jotka tuskin olisi- 
vat täällä ilman hiiltymistä tämänkään verran säilyneet, antavat viittauk- 
sen siihen, että rakennus olisi tulipalossa hävinnyt. Ovatko ruuan täh- 
teetkin samalla joutuneet tuleen vaiko poltettuja aikaisemmin jotakin tar- 
koitusta varten, on vaikea päättää. 

Vielä mainittakoon tutkimuksista linnan kaivossa vuoren rotkossa koh- 
dalla I asemapiirroksessa kuv. 40. Nämä toimitti toht. Appelgren kesällä 
1886 ja hän kertoo siitä m. m. seuraavaa: Tämä on 11,30 m pitkä luo- 
teisesta kaakkoon, 4,80 m leveä; länsipuolella on pystyt 2,50 m korkui- 
set kalliot rajana, koillispuolelta sisällepäin kallistuva 1,50 m korkuinen 
kallion syrjä ja kaakkoispäässä kiviladelma, joka »kaivon> maatuneesta 
pohjasta kohoaa tuskin 0,50 m (vrt. leikkausta ladelmasta kuv. 55). »>Kai- 
vosta> johtaa vähäinen oja ulos luoteiseen, jonka Vanhanlinnan isäntä 
poraamalla on tehnyt; silläkin puolen oli silloin ollut päällitysten ladot- 
tuja kiviä. >Kaivon> pohjasta oli tavattu paljon hiiliä ja poltettuja luita- 
kin' aina 1 m syvyydelle kaakkoisen kiviladelman pinnasta. Ladelman 
koillispäästä oli löydetty pari saviastian palasta ja rautanauloja sekä vä- 
hän poltettua savea ja hiiltä kivien kolkista. Tähän voidaan lisätä vain, 
että kaivo, kuten jo edellisessä on huomautettu, on luontainen eheäpoh- 
jainen kallionrotko (vrt. kuv. 54), johon vesi valuu vuorelta. Se on siis 
oikeastaan luontainen vesisäiliö, jonka päihin rakennetut kiviladelmat ovat 

tarkoittaneet vain veden muassa kulkevan roskan ja maan estämistä säi- 
liöön pääsemästä sekä samalla vesialan rajoittamista. Että säiliö todel- 
lakin on ollut tarkoitustaan vastaava, sitä todistaa paikkakuntalaisten an- 
tama tieto, että siitä ei ole milloinkaan vesi loppunut. Se luulo, että säi- 
liön vesilähteenä olisi ollut kalliosta tähän tuleva vesisuoni, oli saattanut 
Vanhanlinnan isännän porauttamaan säiliön luoteisen pään auki johtaak- 
seen siitä, veden alempana vuoren juurella olevaan talon navettaan. 
Mutta kun roikon suu oli avattu, katosi vesi säiliöstä, eikä ole siitä läh- 
tien siinä pysynyt. 

Missä järjestyksessä ovat linnan eri osat tulleet rakennetuiksi, on 
kysymys, johon niiden keskinäinen suhde ei anna sanottavaa valaistusta. 
Päälinnalla ovat ne rakennukset, joista jälkiä on tavattu, olleet puusta ja 
ainakin toinen niistä sen muuratuista kehämuureista kokonaan erillään, 
joten sellaista kosketusta niiden väliltä puuttuu, joka antaisi viittauksen 
siitä, kummat niistä, rakennukset vaiko muurit, ovat tulleet ensinnä ra- 
kennetuiksi. Sama on laita päälinnan ja esivarustusten suhteen. Viimeksi- 
mainittuihin nähden ansaitsee kuitenkin jo tässä huomauttamista, että 
esivarustuksista ei ole tavattu mitään merkkejä kahdesta, ainoastaan pää- 
linnalla esiintyvästä rakennusaineesta, nim. kalkkilaastista ja tiilestä. Koska 
tällaisista rakennusaineista tavallisesti jää rippeitä paikalle myöhemmin 
rakennettuihin osiin, erittäinkin, jos myöhempi rakennus seuraa raken- 
nusta, jossa näitä aineita on käytetty, niin pian että edellisen rakennus- 
aineista on vielä jäljellä jäännöksiä myöhempää rakennettaessa, voitaisiin 
tiilien ja laastin puuttumista esivarustuksista pitää merkkinä siitä, että ne 
olisivat olleet valmiina jo silloin, kun päälinnan muureja on rakennettu. 
Mutta tämä seikka on kuitenkin, samoin kuin kysymys linnan tai sen 
eri osain rakennusajasta yleensä, varmemmin selvitettävissä vain laa- 
jemmalla vertailulla, johon edempänä saan palata. 


Kuv. 56. Vanhanlinnan Linnavuori SE-suunnasta. 


ORI" 


Irtonaiset löydöt. 


Kaivauksia toimitettaessa Linnavuorella on talteen saatu joukko eri- 
laisia esineitä, joista suurin osa todennäköisesti on linnan käyttöajalta. 
Ne ovat sen vuoksi tässä linnan historiaa valaisevina lyhyesti esitettävät. 
Kaikki täällä tavatut löydöt ovat seikkaperäisesti kerrotut Valtion Histo- 
riallisen museon luettelon päänumeroissa 2497, 2670, 2799 ja 5452. Tässä 
otan ne puheeksi laadun mukaan ryhmitettyinä. 

Ajanmäärääjinä tärkeimmät löydöistä ovat rahat, joita täällä on var- 
hemmalta keskiajalta löydetty kaikkiaan 5 kappaletta. Ne edustavat seu- 
raavia tyyppejä: 

Kaksipuolisia rahoja. 

1. Kuva 57 (2670: 7). Leimat: etupuolella leveä vinosti ruudutettu 
tasahaarainen risti, takapuolella kahdeksansäteinen tähti, jonka säteet läh- 
tevät keskusympyrästä ja jonka säteistä toisen suoran ristin muodostavat 
ovat sekä juurta että kärkeä päin kapenevat ja ulottuvat tähteä ympä- 
röivän pistekehän sisään, kun sen sijaan toisen ristin muodostavat ovat 
tasapaksut ja päättyvät äskenmainitun pistekehän sisäpuolelle. Keskus- 
kuviota ympäröi toinenkin ulompi pistekehä. Raha on alle 0,5 mm pak- 
suinen, läpimitaltaan 11,5 mm ja painaa 0,114 gr. 

2. (2670: 8). Palasia samanlaatuisesta rahasta kuin edellinen, mutta 
siihen määrin särkynyt että leimoja ei voi lähemmin tulkita. Kappaleissa 
nähdään kuitenkin osia ruudutetusta kuviosta ja vastakkaisella puolella 
yksinäisiä pisteitä ja viivoja, joten on mahdollista että raha on ollut samaa 
tyyppiä kuin edellinen. Koko on myöskin ollut sama kuin edellisessä. 

Brakteaatteja. 

3. Kuva 58 (2670: 5). Leima sivukuva kruunusta, joka on esitetty 
ainoastaan ääriviivoin. Kruunun keskikohta on merkitty pystysuoralla 
viivalla, yläreunat ja huippu lehdenmuotoisella kuviolla. Keskuskuvaa 
ympäröi pistekehä, jonka pisteet kuitenkin ovat yhtyneet toisiinsa, joten 
kehä muutamista kohdin on keskikohdalta yhtenäinen ja sileä. Paksuus 
jotenkin sama kuin edellisissä, läpimitta 11 mm ja paino 0,111 gr. 

4. (2670: 6). Leima aivan sama kuin edellisessä. Raha on kulunut 
ja muutoinkin leimaamisen jäljestä litistynyt, jota paitsi reunoista on kappa- 

leita lohjennut. Tällä tavoin vioittuneena on rahan läpimitta 12 mm ja 
paino 0,0so gr. 

5. Kuva 59 (2670: 4). Leima: takaperin esitetty S kirjain (ollut oikein 
päin kaiverrettu leimasimeen), ympärillä rahan reunalla kulkeva sileä 
korkokehä. Reunoista on kappaleita lohjennut. Läpimitta 10,5 mm, paino 
nykyään 0,071 gr. 

Kaikki edellä mainitut rahat ovat löydetyt v. 1889 siltä osalta asema- 
piirroksessa, kuv. 40, III:lla merkittyä kaivausaluetta, joka on A:lla mer- 
kityn rakennuksen sisällä eli, toisin sanoen, rakennuksen koillispuo- 
lisen huoneen itäosasta. Ne tavattiin siis hyvin rajoitetulta alalta ja 
työmiesten ilmoituksen mukaan ne olivat maata lastoilla tutkittaessa ha- 
jaantuneet multaan samalta kohdalta. Tätä oli muutamien rahojen löyty- 
minen aiheuttanut lähemmin tarkastamaan sillä seurauksella että muutama 
raha löydettiin lisäksi. Koska mitään muita rahoja ei koko rakennuksen 
alalta tavattu, siitä huolimatta, että maa täältä tutkittiin suurimmaksi osaksi 
kahdestikin (sekä lastoilla että seulomalla), joten yksitellen kadotettuja 
rahoja ei paikalla siis näytä olleen, on löytö nähtävästi vähäinen >aarre- 
löytö», joka todennäköisesti on paikkaansa joutunut jonkunlaisen, maassa 
sittemmin kokonaan hävinneen suojuksen ympäröimänä! Löytö on 
näin ollen sitä laatua, että sen rahat voidaan katsoa olleen samaan aikaan 
käypiä. 

Näistä rahoista ovat ainoastaan kaksipuoliset, numerot 1 ja 2, entisestään 
löytöjen kautta tarkemmin ajalleen määrättyjä. Ne ovat n. k. ohuita ra- 
hoja eli puolibrakteaatteja, jotka ovat leimatut Ruotsissa Itägöötanmaalla 
Knut Erikinpojan hallitusaikana (1167—1195), luultavasti jälkeen 1180. 
Ne edustavat siirtymisaikaa kaksipuolisen rahan leimaamisesta vain toi- 
selta puolen leimattuihin brakteaalteihin ja samankuvioisilla leimasimilla 
onkin lyöty molempia. Niistä julkaisee Hildebrand useita toisintoja ?. Että 
Ruotsin itägööttalainen raha on ollut Suomessa 1100-luvulla yleisemmin 
käytännössä, sitä todistavat m. m. löydöt Koroisista Räntämäeltä, josta 
samoja rahoja ja brakteaatteja on talteen saatu ainakin 45 kappaletta?. 

Täältä tavattuja brakteaattityyppejä ei sen sijaan ole Ruotsin tämän 


! Vertauksen vuoksi mainittakoon, että Koroisista Räntämäellä tavattiin tällainen pieni 
rahalöytö liinariepuun käärittynä. 

? Sveriges Medeltid 1, s. 808; vrt. muistutusta siv. 111. 

s Löydössä on sitäpaitsi useita rahoja, jotka kokonsa puolesta ovat näiden kaltaisia, 
mutta leimat ovat niin kuluneita, että en ole toistaiseksi voinut niitä tulkita. 

aikaisten rahalöytöjen kautta toistaiseksi voitu määrätä. S-brakteaatteja on 
tosin Ruotsissa tavattu myöhemmissä löydöissä, ja Hildebrand on asetta- 
nut niiden leimaamisajan vasta Maunu Erikinpojan hallitusajan (1319-— 
1365) alkupuoleen !. Täten määrätty S-brakteaattityyppi, jota meilläkin on 
tavattu useilta keskiaikaisilta löytöpaikoilta (esim. Koroisista, Junkars- 
borgista y. m.), on kuitenkin kokonaan toinen kuin meidän nyt puheena 
oleva tyyppimme. Se on suurempi ja painavampi, hopeapitoisuus on siinä 
selvästi melkoista vähempi ja S:n ympärillä on siinä usein myös säde- 
kehä, joka Ruotsin brakteaatteihin näyttää tulevan vasta Birger kunin- 
kaan (1290—1318) aikana. Tekotavaltaan se on myöskin raaempi ja 
kömpelömpi ja se osottaa selviä merkkejä siitä dekadenssikehityksestä, joka 
brakteaattien leimaamisen alalla on niin ominainen. Nämä ovat kuiten- 
kin ominaisuuksia, jotka ovat kyllin silmiinpistäviä itse rahoja verratessa, 
mutta jota ei ole kuvissa yhtä helppo saada esille, ja tästä mahdollisesti 
riippuu että S-brakteaatit ovat yleensä, pienemmistä eroavaisuuksistaan 
huolimatta, poikkeuksetta viedyt Hildebrandin osottamaan aikaan ?. 
Tärkeänä kriteeriona keskiajan, leimojen yleensä vähän selvittämiä brak- 
teaatteja arvostellessa on niissä kuvastuva leimaamistekniikan kehitys ja 
hopeapitoisuus. Edellistä en voi tässä ruveta laajemmasti selvittämään ?. 
Mainittakoon vain että niin kauvan kun brakteaatteja leimataan samoilla 
leimasimilla kuin kaksipuolisia puolibrakteaatteja, ovat kuvat niissä ma- 
talat ja itse rahalevy tasapintainen. Tällaisia ovat esim. kaikki Knut 
Erikinpojan aikaisemmat brakteaatit, mutta jo hänen hallitusaikansa lopulla 
valmistetaan leimasimia vartavasten brakteaattien leimaamiseen ja hänen 
myöhemmissä brakteaateissaan ovatkin jo kuvat korkeammat, samoin 
kuin niiden negatiivit vastakkaisella puolella ovat käyneet tuntuvammiksi. 
Tähän suuntaan jatkuu kehitys edelleen, ja jo 1200-luvun keskivaiheilta 
alkaen paisuvat niissä sekä kuvat että erittäin niitä ympäröivät kehät 
valtaviksi, joten koko rahalevy kouristuu monimutkaiseksi. Samalla aiheut- 
taa yhä suurempi rahan kysyntä yhä vähenevää huolta leimojen valmis- 
tamisessa ja itse leimaamisessa*. Rahahopeassa taas tapahtuu huono- 


1 Sveriges Medeltid 1, s. 823. 

? Kruunulla varustettuja S-brakteaatteja leimattiin vielä Albrekt Meklenburgilaisen 
aikana, vrt. Hildebrand, Sveriges Medeltid 1, s. 837. 

s Tätä olen koettanut valaista kirjoituksessani Piirteitä brakteaattirahan historiasta, 
Suomen Museo XIII, 1906, s. 33—41, 49—59. 

1 Vrt. esim. Hildebrandin kuvaamia brakteaatteja, Sveriges Medeltid I, s. 810—811, 814 
—15, 822—23, y. m. 

neminen suurella vauhdilla. Knut Erikinpojan rahat ovat melkein puh- 
dasta hopeata, n. 95 ä 96 %, mutta jo 1200-luvun keskivaiheilla, >Birger 
jaarlin aikana» (1250—66), vastasi hopeamarkka 2:ta rahamarkkaa, v. 1291 
3, v. 1303 4, v. 1311 5 j. n.e.! Tämä kehitys kuvastuu luonnollisesti 
myöskin itse rahoissa ja on todettavissa, paitsi analyysien kautta, myös 
rahan värin erotuksessa. Mitä erittäin tulee S-brakteaattiin, olen niitä 
Koroisista saanut talteen neljä samaa tyyppiä kuin Vanhanlinnan ja 
useampia samoja tyyppejä kuin Hildebrandin Sveriges Medeltid'issään 
(I, s. 823) kuvaamat. Erotus näiden välillä on silmiinpistävä, ja ylempänä 
mainitun kehityksen pohjalla tarkastettaessa havaitaan kuvassa 59 esite- 


1 Vrt. Hildebrand, Sveriges Medeltid 1, s. 807, 817, 818. Kaikissa Skandinavian 
maissa oli omintakeista rahaa leimaamaan ruvetessa rahamarkka identtinen punnitun hopea- 
markan kanssa ja rahamarkan jako oli sama kuin painomarkan: 1 markka = 8 äyriä = 
24 aurtuata (1 äyri = 3 aurtuata). Mutta rahanjaossa mentiin pian aurtuata pienem- 
pään yksikköön, aurtua jaettiin penninkeihin (denaareihin) ja vasta tämä jako tapah- 
tui eri maissa ja saman maan eri osissakin eri tavalla. Sen sijaan että Tanskassa ja Nor- 
jassa luettiin aurtuaan 10 penninkiä (että näin oli laita Tanskassakin, nähdään, paitsi 
eräistä sakkomääräyksistä Skänelaissa, Hildebrand., Sveriges Medeltid 1, s. 773, tiedoista 
v:lta 1304 — 1 mk = 240 penninkiä — ja v:lta 1332, vrt. Aarboger 1884, s. 249 ja 1891, 
s. 6), luettiin niitä Ruotsin Sveanmaassa 8 ja Göötanmaassa 16 (Hildebrand, Sve- 
riges Medeltid I, s. 774). Ölannissa näyttää niitä luetun aurtuaan milloin 12 (v. 
1271, Hildebrand, Sveriges Medeltid 1, s. 774), milloin 16 (v. 1281, Aarboger 1891, s. 
6). Gottlannista, jolla oli oma itsenäinen rahansa, ei ole tässä suhteessa varmoja tietoja. 
Hildebrand on katsonut erään tiedon Gottlannin laissa viittaavan siihen, että täälläkin 
olisi luettu 12 penninkiä aurtuaan (Sveriges Medeltid 1, s. 774), mutta Hauberg on sitä 
mieltä, että täällä alkuaan luettiin 16 ja myöhemmin 8 penninkiä aurtuaan (Aarboger 
1891, s. 6—7). Gottlannin raha erosi myöskin hopea-arvoon nähden sekä Ruotsin että 
Tanskan rahasta. V. 1211 oli hopeamarkka täällä = 4'/2 rahamarkkaa (Tanskassa oli 
vastaava suhde v. 1231: 1 = 2'/2) v. 1312 jo 7 (Ruotsissa samaan aikaan 5, Tanskassa v. 
1313—14 Seelannissa 10, Jyllannissa 10 ?/3 ja Skänessa, jossa raha kaiken aikaa oli Tanskan 
parasta, 4*/14, Aarboger 1891, s. 7—9; 1884, s. 257). 1300-luvun keskivaiheilla otettiin 
saksalaisten hansakaupunkien raha Gottlannin rahan esikuvaksi ja tämän jälkeen jaettiin 
markka 16 killinkiin ja 192 penninkiin (1 killinki = 12 penninkiä), mutta hopean arvossa 
ei nytkään voitu kohota hansakaupunkien rahan tasalle (Aarboger 1891, s. 11). Hansa- 
kaupunkien rahasysteemin kannalle siirryttiin muussa Ruotsissa vasta Albrekt Meklen- 
burgilaisen aikana (Hildebrand, Sveriges Medeltid 1, s. 831 j. s.) sekä Tanskassa 1400-luvun 
alulla (Aarboger 1891, s. 10—13). Gottlannin vanhempia rahoja, ennen 1300-luvun 
keskivaiheita, ei toistaiseksi varmuudella tunneta. Hauberg on pitänyt gottlantilaisina 
ne 1180—1200 välillä leimatut rakennusta ja tähtikuvioita esittävät pienet rahat ja 
brakteaatit, jotka Hildebrand (Sveriges Medeltid 1, s. 805) on otaksunut Kalmarissa lei- 
matuiksi (Gullands Myntvaesen, Aarboger 1891, s. 58). Meillä näitä ei ole, lukuunotta- 
matta paria epävarmaa kappaletta Koroisista, tietääkseni löydöissä tavattu. Yleisempää 
käytäntöä Gottlannin, yhtä vähän kuin Tanskan rahalla, ei näytä täällä ainakaan keskiajan 
alkupuolella oleen. 

tyn tyypin olevan ruotsalaisten rahojen kannalla 1100-luvun lopulta ja 
1200-luvun alulta, kun muut S-brakteaatit ovat sopusoinnussa muiden 
kirjainbrakteaattien kanssa 1300:n vaiheilta. Huomiota ansaitsee myöskin 
että Suomessa löydetyt vanhemmat S-brakteaatit tavallisesti kuvastavat S:n 
takaperoisena, seikka, joka on merkille pantava, siitä huolimatta että myö- 
hemmätkään S-brakteaattileimojen valmistajat eivät ole aina voineet samasta 
erehdyksestä vapautua !. Meidän vanhempiin S-brakteaatteihin verrattavia 
S-brakteaatteja on Norjassa leimattu Sverren aikana (1184—-1202)?, Näissä 
on S esitettynä toisissa oikein, toisissa takaperoisena, mutta ne eroavat 
kaikki meidän brakteaateistamme siinä, että S:ää niissä ympäröi kaksi kor- 
kokehää, piirre, joka norjalaisissa brakteaateissa on yleinen, mutta esiin- 
tyy — tavallaan —ruotsalaisissakin —brakteaateissa toisinaan 1200-luvun 
alulla ?. Koska samanaiheisia brakteaatteja usein leimattiin samaan aikaan 
Skandinavian eri maissa *, on meillä täysi syy pitää vanhempaa S-tyyp- 
piämme ruotsalaisena ja täällä suunnilleen samanaikaisena kuin Sverren 
samanlaiset brakteaatit Norjassa. Ruotsissa on rahalaitos Knut Erikin- 
pojan hallitusajan jälkeen aina 1200-luvun keskivaiheille saakka vielä 
hyvin vaillinaisesti tunnettu. Niinpä ei tunneta toistaiseksi mitään ra- 
hoja Knut Erikinpojan seuraajan ja Sverren aikalaisen Sverker II:sen 
(1195-1208) ajalta, ja kuitenkaan ei ole mitään syytä olettaa että Ruot- 
sissa rahanlyönti hänen aikanaan olisi ollut lakanneena, koska muiden 
sukutaistelujen aikaisten hallitsijain Erik Knutinpojan (1208—1216), Johan 
Sverkerinpojan (1216 —22), Knut Längen (1229—34) ja Erik Erikinpojan 
(1222—29, 1234—50) aikoina on rahoja leimattu. Näin ollen en pidä 
mahdottomana että vanhempi S-brakteaattityyppimme, riippumatta siitä, 
mitä S rahassa saattaa merkitä, on juuri Sverkerin rahoja. Mutta tämä 
on kysymys, johon vain vastaiset löydöt Ruotsista voivat varmemman 
vastauksen antaa. 


1 Vrt. Wilhelm Berg, En svensk brakteatstämpel, Afhandlingar af Wilhelm Berg, 
Göteborg 1897, s. 211 j. s. 

* Vrt. C. 1. Schive, Norges Mynter i Middelalderen, Christiania, 1865, s. 51, Tab. VII, 
k. 1—5. 

3 Vrt. Hildebrand, Sveriges Medeltid 1, s. 812. 

* Verrattakoon vain esim. rakennus- ja ristimotiivia Tanskan rahoissa 1146—82 ja 
Ruotsin rahoissa samalta ajalta (P. Hauberg, Danmarks Myntvaesen i Tidsrummet 1146— 
1241, D. Kgl. Danske Vidensk. Selsk. Skr., 6 Raekke, Historisk og filosofisk Afd. V 3, Tab. 
I, k. 7—8, III, k. 48—51 ja Hildebrand Sveriges Medeltid 1, 805, 808) tai tähtimotiivia mai- 
nituissa ruotsalaisissa ja samanaikaisissa norjalaisissa rahoissa (Schive, Norges Mynter i 
Middelalderen, Tab. V), y. m. 

Kuvat 57—77. Löytöjä Vanhastalinnasta. K. 57—61: 1/1; 62—77: %/s (kuv. 57—59 hopeata, 
60 pronssia, 61 luuta, 62—77 rautaa), 

Kuvat 78—81, 83, 85, 87—97: ?/s. 


90 pronssia, 78—80, 83—89, 91—95 


Kuvat 78—97. Löytöjä Vanhastalinnasta. 


97 rautaa). 


, 82, 96 kiveä, 


(Kuvat 81 


iie 


1174. (ulkop.) 114. (sisäp.) 111. 


Kuvat 98—117. Löytöjä Vanhastalinnasta. Kuvat 98—100, 102—177: ?/s. (Kuvat 98—100 rautaa, 
102 vaskea, 101, 117 poltettua savea, 103—116 savis ja kiviainetta). 

Että täällä tavattu kruunubrakteaattikin on suunnilleen samanaikainen 
kuin edellinen, sen osottaa jo rahan yleinen kehitysaste sekä se, että sitä 
ei ole tavattu, sen paremmin Ruotsissa kuin meillä, 1200-luvun jälkipuoleen 
tai sitä myöhempiin aikoihin kuuluvissa suljetuissa löydöissä eikä löytö- 
paikoilla, joiden varhaisimmat jätteet palautuvat 1200-luvun puolivälin vai- 
heille tai sitä myöhempään aikaan!. Mutta kruunubrakteaatteja tunne- 
taan Ruotsinkin löydöissä jo Erik Erikinpojan ajalta ja ne ovat erittäin 
tavallisia Valdemar kuninkaan (1250—75) aikana? Kruunun muoto on 
näissä kuitenkin toinen. Vanhanlinnan kruunubrakteaattityyppiä olen Ko- 
roisista saanut talteen ainakin 26 kappaletta?. Niissä vaihtelee kruunun teko- 
tapa siihen nähden, että se on usein joko osittain tai kokonaan muodostettu 
pisteistä. Tämä kehitys osottaa että tyyppiä on ahkeraan ja yhä uudistetuilla 
leimasimilla leimattu. Kruunun muoto niissä rahoissamme, joissa se on täydel- 
lisemmin esitetty, muistuttaa kruunun muotoa Erik Knutinpojan aikaisem- 
missa, kruunattua ihmispäätä esittävissä sekä kruunattua eläimenpäätä kuvaa- 
vissa brakteaateissa 1200-luvun alulta (Hildebrand, Sveriges Medeltid 1, kuv. 
474 ja 488). Mutta viimeksimainituissa onkin, kuten Hildebrandin kuvat niistä 
(Sveriges Medeltid 1, s. 811) osottavat, kruunu ollut täysin vastaavan ke- 
hityksen alainen kuin meidän kruunubrakteaattityypissämme, sillä sekin 
on ääriviivoista vihdoin muuttunut pisteillä muodostetuksi, mutta kehitys 
on niissä ennättänyt ilmeisesti pitemmälle kuin meidän tyypissämme. 
Koska meidän kruunubrakteaattityyppiämme ei voida olla yhdistämättä 
viimeksimainittuihin ruotsalaisiin, mutta sen kruunumuodot ovat typologi- 
sessa suhteessa asetettavat osittain niiden edelle, osittain niiden aikaiseksi, 
tullaan tätäkin tyyppiä seuraamalla Sverker II:sen aikoihin. Mutta tämä 
kysymys täytyy jäädä lähemmin valaistavaksi runsaamman materiaalin 
pohjalla kuin mitä meillä nyt esillä oleva löytömme tarjoo. Tässä saamme 
tyytyä ylempänä esitettyjen seikkojen ja itse löytösuhteittemme oikeutta- 
miin mahdollisuustuloksiin, joiden perusteella voimme kaikessa tapauk- 
sessa katsoa löytömme viimeistään 1200-luvun alkuun kuuluvaksi. 

Ratsumiehen varusteita edustaa löydöissämme kannus, kuva 62 (2670: 21), 


' Meillä on esim. Turun linnasta, jonka vanhimmat löydöt menevät 1200-luvun loppu- 
puoleen, tavattu ainoastaan tämän sataluvun myöhempiä kruunubrakteaatteja. Vrt. Juhani 
Rinne, Sällningsarbetena i Abo slott och deras resultat, Finskt Museum IX, 1902, s. 50—51. 

? Hildebrand, Sveriges Medeltid I, s. 814—15. 

* Tanskan Kansallismuseon kokoelmissa olen näitä tavannut 5 kpl. (Thomsenin luettelo 
n:rot 1169—1173) ruotsalaisten rahojen joukossa, mutta merkinnällä »uvisse». 

jonka ominaisuuksista huomattakoon sivulta katsoen keskeltä hiukan ko- 
hoava sanganmuoto ja ylöspäin käännetty, lyhyt ja paksulla pallonmuotoi- 
sella vastuksella varustettu pistin. Kannuksen jäljellä olevassa toisessa san- 
gan päässä ei ole hihnareikää, joten se on ollut jollain muulla tavalla, 
kenties niittaamalla jalkineeseen kiinnitetty. Tällainen kannusmuoto on 
Keski-Europassa käytännössä 1100-luvun keskivaiheille saakka, jolloin 
ristiretkien aikana käytäntöön tullut uusi rautavaatetus aiheutti toisenlai- 
sen muodon kannuksellekin: pistin taivutettiin alaspäin ja sanka käyris- 
tettiin kannan puolelta ylöspäin, muoto, joka tähän suuntaan yhä kehit- 
tyen säilyy käytännössä, kunnes goottilainen rataskannus 1200-luvun lo- 
pulla sen työntää syrjään!. Kannus saattaa meillä olla vielä ainakin 
1100-luvun kolmannelta neljännekseltä, koska Tanskan Lilleborgissa Born- 
holmilla, jonka löydöt alkavat 1160 vaiheilta, vielä esiintyy kannus, joka 
on lähellä meidän kannustamme, kannalta ylöspäin käännetyn kannuksen 
ohella? Kannus löydettiin asemapiirrokseen (k. 40) XIV merkityn muu- 
rin kulmauksen kohdalta. Tämän yhteydessä mainittakoon ne kaksi he- 
vosenkengän katkelmaa, kuvat 63, 64 (edellinen rakennuksesta A, jälki- 
mäinen samalta kohdalta kuin kannus, 2670: 22; 5452: 70), jotka, paitsi 
eri kohdilta tavattuja hevosenkengän nauloja (2670: 12, 18; 5452: 14, 28, 36, 
40, 60) — eri muotoja kuvissa 65—67 — lienevät ainoita hevoseen kuuluvia 
löytöjä täältä. 

Taisteluaseita edustavat löydöissämme keihäs (5452: 63) ja nuolenterät 
(2497: 1; 2670: 1, 9, 16; 5452: 32, 61, 62). Ensinmainittu (kuv. 78), joka 
löydettiin rakennuksen A (kuv. 40) lounais?sta huoneesta hiiltyneen puu- 
lattian päältä tulisijan eteläpuolelta, on yksipuolisen väkäkeihään terä 
näissä tavallisine kierteisine teränjuurineen. Se on 1100-luvulla tavallinen 


1 Vrt. R. Zschillen ja R. Forrerin mielenkiintoista esitystä kannuksen historiasta: Der 
Sporn in seiner Formen-Entwicklung, Berlin 1891, s. 10—12, ynnä siihen kuuluvat taulut. 

? Vrt. s. 31 main. lähteitä ja löytöjä Tanskan Kansallismuseon 2 osaston kokoelmissa 
Köpenhaminassa. Että kannus pohjoisessakin seuraa kehitystä Keski-Europassa jotenkin 
nopeaan, nähdään m. m. siitä, että Holmen linnan löydöissä Väinäjoen suulla, jonka piispa 
Meinhard rakensi v. 1186—1187 ja joka hävitettiin v. 1298 (Anton Buchholtz, Uber die 
Burg Holme und die Kirche in Holme, Sitzungsberichte der Gesellschaft fiir Geschichte 
und Altertumskunde der Ostseeprovinzen Russlands (Riga) 1904, s. 206—222; A.H. Wirkku- 
nen arvelee sen tulleen rakennetuksi vasta 1192 tai 1193, vrt. S. Myn Aik. XIX, s. 9) ei ylös- 
päin käännettyä pistinkannusta enää näytä olevan (vrt. valokuvia näistä löydöistä S. Myn 
arkistossa) ja että Ragnhildsholmenissa Ruotsissa, jonka löydöt päättyvät n. vuoteen 15320, 
jo esiintyy rataskannus pistinkannuksen ohella (vrt. Berg, Slottsruinen pä Ragnhildsholmen, 
s. 76, jossa kannukset kuitenkin kuvataan ylösalaisin). 

keihäänmuoto ja aivan samanlainen kuin esim. Laitilan kansakoulunmäen 
kalmistosta löydetty (V. H. M. n. 2548: 835). Tiurin Linnasaaresta Räi- 
sälästä on tämänlaatuinen keihäänterä löydetty soikean kupurasoljen ke- 
ralla 1100-luvun lopulta!. Nuolia on löydetty kaikkiaan 19 kappaletta, 
jotka edustavat kahta eri tyyppiä, nim. sellaiset, joissa terä on lehden 
muotoinen (kuvat 68—69) ja sellaiset, joissa terän poikkileikkaus on neliö- 
mäinen (kuvat 70—75) tai rombimainen (kuvat 76—77). Viimeksimaini- 
tuissa voidaan vielä erottaa kaksi päämuotoa: sellaiset, joiden varsiosana 
on nuoleen upotettava ruoto (kuvat 70—71) ja sellaiset, joissa on holkki 
nuoleen kiinnittämistä varten (kuvat 72—77). Useampia kappaleita on 
kuvista 72 (2), 74 (6), 75 (3, joista ainoastaan kahdessa kärjen kulmat 
leikatut) ja 77 (2). Useimmat näistä (14 kpl) ovat löydetyt rakennuksesta 
A (asemap. k. 40), jota paitsi 2 tavattiin alueelta [II, rakennuksen koillis- 
puolelta. Muut tavattiin: 1 (tyyp. 74) alueelta II, 1 (tyyp. 74) alueelta VIII 
ja 1 (kuv. 76) alueelta XIII läntisen muurin viereltä. Kaikki nämä nuo- 
lenterämuodot ovat varhaisemman keskiajan löydöissä tavallisia? ja niillä 
on toiselta puolen edeltäjiä jo esihistoriallisissa löydöissä?, toiselta puolen 
ne esiintyvät vielä myöhemmälläkin keskiajalla. Mitkä meidän nuolenteris- 
tämme saattavat olla käsi-, mitkä jalkajousen nuolista, vai onko näiden nuolen- 
terien pohjalla jalkajousta vielä ollenkaan edellytettävä, on kysymys, johon 
en katso voivani varmuudella vastata. Helner ja Wolf määrittelevät käsi- ja 
jalkajousen nuolien erotusta niin, että edellinen on hento (klein) ja että varsi- 
osa terästä on pitkä ja hoikka, kun sen sijaan jalkajousen nuolissa on terä 
typistetyn muotoinen ja varsipuoli siitä lyhyt ja vahva, sekä pitävät meidän 
kuviamme 70, 71, 74 ja 77 muodoltaan vastaavia, mutta ehkä jonkunverran 
isompia nuolia Saksan Tannenbergin linnasta jalkajousen nuolina*. Koska 
isoimmat meidän nuolistamme eivät ole isompia kuin että n. 1 sm paksuinen 


! S. Myn Aik. XII, s. 104—5. Lukuisia tällaisia keihäitä on m. m. Holmen linnasta, 
näiden joukossa yksi, jossa vastakkaisella puolella on toinen väkänen ylempänä kärjessä. 

? Vrt. esim. ylempänä mainituita Holmen linnan ja Lilleborgin löytöjä, joista viimeksi- 
mainitut päättyvät suunnilleen linnan hävitykseen v. 1259 (vrt. s. 31). 

* Vrt. esim. A. Hackman, Die ältere Eisenzeit in Finnland I, Helsingfors 1905, s. 274—5 
ja kuvat; A. Hackman ja H. J. Heikel, Vorgeschichtliche Altertiimer aus Finnland, Helsing- 
fors 1900, Tafel 69; S. Myn Aik. XII, s. 50, 137. XIII, taulut 6 ja 52; y.m. 

* Vrt. esim. Hammershusin (jälk. 1250) ja Ragnhildsholmenin (1257—1320) löytöjä, 
edelliset Tanskan, jälkimäiset Ruotsin Kansallismuseossa. 

$ J. v. Hefner u. J. W. Wolf, Die Burg Tannenberg und ihre Ausgrabungen, Frank- 
furt a. M. 1850, s. 89, Taf. VII. 

nuoli mahtuu holkin suulle ja painavat ruostuneessa tilassaan vain n. 
24—31 gr., voinee pitää mahdollisena että tämän kokoisia teriä on hyvin 
voitu käsijousen nuolissakin käyttää sotatarkoituksiin. 

Työkaluista manittakoon veitset (5452: 64—65), joita täällä on tavattu 
kaksi, kuvat 79—80, molemmat rakennuksen A (kuv. 40) lounaisesta huo- 
neesta, sekä muotoja, jotka ovat sekä varhemmalla että myöhemmällä 
keskiajalla tavallisia. Näiden yhteydessä voidaan mainita hioinkivet (5452: 
11, 56), joita täällä on tavattu 4, niistä 3 (yksi kahdessa kappaleessa) ra- 
kennuksesta A ja yksi, kuva 81, esivarustuksesta, kohdalta d asemapiir- 
roksessa (kuva 44). Työkaluihin kuulunee myöskin kuvassa 83 näkyvä 
poran tapainen esine (5452: 27), joka löydettiin alueelta XIII (kuv. 40). 
Näiden yhteydessä voidaan mainita myöskin kuvassa 82 näkyvä jauhin- 
kiven katkelma (5452: 34), joka tavattiin alueelta XIII. Katkelma on osa 
aluskiven laidasta, jonka sisäpinta on hyvin sileäksi hankautunut. Täl- 
laisen jauhinkiven muodon valaisemiseksi liitän tähän kuvan samanlaatui- 
sesta jauhinkivestä (kuv. 119) Alt-Liibeckistä, jonka löydöt ovat pääasiassa 
1000-luvulta ja 1100-luvun alkupuolelta!. 

Pukuun kuuluvia esineitä lienevät täältä tavatut soljet, kuvat 87—89, 
joista yksi (2670: 12), kuv. 89, löydettiin rakennuksen A (kuv. 40) koilli- 
sesta huoneesta, yksi (5452: 38), kuv. 88, kohdalta XI ja kuva 87 (5452: 35) 
kohdalta XII. Kaikki nämä soljet ovat raudasta sekä yleisiä niin hy- 
vin varhemmalla kuin myöhemmällä keskiajalla ?. Kuvaan 87 on ver- 
rattava muuan solki ennen mainituissa Holmen linnan löydöissä, josta 
meidän solkemme eroaa paitsi siinä, että se on yksinkertaisempi, myös 
sen kautta, että tässä on vain yksinkertainen koukku soljen hihnaan kiinnit- 
tämistä varten, kun Holmen soljessa on levyn pää pantu hihnan lävitse 
ja sen jälkeen käännetty kaksinkerroin. Mihinkä tarkoitukseen kuvassa 
84 näkyvää rautarengasta (5452: 71) on käytetty, en voi sanoa. Yksin- 
omaan koristeellinen merkitys on pronssihelmellä (5452: 79), kuva 60, joka 
löydettiin rakennuksesta A (kuv. 40). Se eroaa samanlaisista pakanuu- 
denajan helmistä vain siinä, että helmen renkaat ovat lyhyet ja terävä- 
harjaiset. Tällaisia on varhaiselta keskiajalta löydetty m. m. Koroisista. 

Tarve-esineistä mainittakoon avaimet, joita täällä on tavattu yksi 


' Tästä kerrottu edellä siv. 58—9. 
? Vrt. esim. S. Myn Aik. X, Tuukkalan löytö, kuv. 32; XIII taul. 35, kuv. 306 (Suot- 
niemi) sekä maanalaisen Turun, Kuusiston y. m. keskiaikaisia löytöjämme. 

pronssista (2670: 11), kuva 90, ja yksi raudasta (5452: 67), kuva 91. Avain 
on mahdollisesti ollut lisäksi muuan muodottomaksi käynyt rautaesine 
(2670: 12), joka, samoin kuin molemmat edelliset, on löydetty rakennuk- 
sesta A. Sekä pronssi- että rauta-avain ovat putkilukoista ja jo varhaisella 
keskiajalla tavallista muotoa. Samanlaisia on löydetty m. m. Holmen ja Lille- 
borgin linnoilta suuri joukko, samoin Ragnhildsholmenista, Hammershusista 
y. m,, mitkä löydöt osottavat että samat avainmuodot ovat vielä 1200-luvun 
jälkipuoliskolla ja myöhemmin olleet käytännössä. Jonkunlaisesta huone- 
kalusta lienee täältä, alueelta XIII, löydetty sarana (5452: 33), kuv. 86. 
Kuvassa 85 nähdään rakennuksesta A löydetty jääantura (5452: 66). Täl- 
laiset esineet ovat niinikään jo varhaisen keskiajan löydöissä tavallisia. 
Tulenottoon lienee käytetty piikivenpalasia, joita 4 kappaletta (5452: 26) 
löydettiin alueelta XIII ja 7 (2497: 6—7; 5452: 55) — yksi nähdään kuvassa 
96 — rakennuksesta A. Kuvissa 92 ja 94 näkyvät rautaesineiden katkel- 
mat (5452: 72; 2670: 12, rakennuksesta A) saattavat mahdollisesti olla osia 
tuliraudoista. Paitsi ylempänä mainituita esineitä on täältä eri kohdilta 
ja etupäässä rakennuksesta A sekä alueelta XIII tavattu erilaisia rauta- 
esineiden katkelmia ja kiskoja (2670: 10, 18; 5452: 15, 30, 68, 69, 73—75), 
joiden alkuperäistä muotoa ja tarkoitusta ei enää voi arvata. Kuvissa 93, 
95 ja 97, joista ensinmainittu muistuttaa saranakoukkua ja viimeksimai- 
nittu on katkenneen sinkilän tapainen, nähdään muutamia näytteitä näistä. 
Erittäin mainittakoon muuan 2 ä 3 mm paksuisesta raudasta tehty 38 
mm pituinen ja 18 mm läpimittainen sylinterinmuotoinen rautaputki 
(5452: 47), joka löydettiin kohdalta IX. Rautanauloja on tavattu melkoi- 
nen joukko eri kohdilta sekä esivarustuksesta että päälinnalta, erittäin 
rakennuksesta A ja alueelta XIII, sekä kaivosta. Suuri osa niistä on 
hevosennauloja, joista jo ylempänä on näytteitä mainittu. Muissa nau- 
loissa (2497: 9; 2670: 2, 12, 22, 25; 5452: 13, 29, 46, 59) ovat kannat pää- 
asiallisesti niitä kahta muotoa, jotka nähdään kuvissa 99— 100. Niittaus- 
naula (5452: 12), kuva 98, löydettiin etuvarustuksesta ja samanlaisista on 
tavattu osia päälinnalta. Paitsi rautaesineiden katkelmia on täältä tavattu 
erilaisia pronssi-, lyijy- ja tinalevyjä, joiden tarkoituksesta ei ole tietoa. 
Rakennuksesta A on saatu (2497: 3; 2670: 13; 5452: 77, 78) muodotto- 
maksi sulanut pronssiesine, 3 pientä pronssilevypalasta ja kaksinkerroin 
taipunut tiranauha sekä kokoonkääritty lyijylevy. Alueelta XVI on niin- 
ikään löydetty sulanut pronssinkappale ja myhkyrään kääritty tina- tai 

lyijynauha (2670: 19) sekä alueelta IX 2 ohutta pronssilevyn palasta 
(5452: 45). 

Luuesineitä edustaa täällä ainoastaan 2 kuutionmuotoista pelinop- 
paa (2497: 2; 2670: 14), kuva 61, joista toisessa on sivun suuruus 7, toi- 
sessa 9 mm. Kummassakin ovat silmät sijoitetut niin, että 1 on 2:ta, 3 
4:ää ja 5 6:ta vastassa. Molemmat nopat ovat löydetyt rakennuksen A 
koillisesta huoneesta. Nämä pelinopat ovat hyvin samanlaiset kuin meillä 
vieläkin käytännössä olevat, mutta eroavat niistä vain siinä, että nykyaikai- 
sissa ovat silmät tavallisesti niin sijoitetut että 1 on 6:ta, 2 5:tä ja 3 4:ää 
vastassa. Viimeksimainittu silmäin järjestys tavataan jo parissa peli- 
nopassa Ragnhildsholmenista?, siis ennen 1320-lukua. Meidän nopis- 
samme = esiintyvä silmäin järjestys edustaa vanhempaa kantaa. Se on 
todennäköisesti vielä jäännöstä pakanuuden ajan lopulla käytetyistä 
pitkulaisista pelinopista, joissa ykkönen ja kakkonen olivat nopan 
päissä ja siis vastakkain? Noppia tarvittiin pelissä vähintäin kaksi, 
eli juuri se määrä, joka on meidän löydössämme*. Kahdella no- 
palla pelasivat Snorre Sturlasonin mukaan m. m. Ruotsin Olavi Sylikunin- 
gas ja Norjan Olavi Pyhä v. 1019 eräästä maa-alueesta Hisingenissä, jonka 
Norjan Olavi voitti siten, etta toinen pelinopista sattui katkeamaan, jo- 
ten hän sen osilla sai 7 ja toisella 6 silmää Ruotsin Olavin 12 sil- 
mäistä heittoa vastaan'. Peli, jonka pelaamisessa noppia käytettiin, oli 
jonkunlaista lautapeliä. Pelinoppia varhemmalta keskiajalta on meillä 
löydetty m. m. Koroisista ja maanalaisesta Turusta* ja pelikapusia m. m. 
Räisälän Hovinsaaren kalmistosta *. 

Käytännöltään tuntemattomia ovat toistaiseksi sen tapaiset savipyörät, 
jommoisia täältä löydettiin palasiksi särkyneinä esivarustuksesta tulisijan 
b pohjalta ja leikkauksesta II, kuv. 44 (5452: 9, 16). Ne ovat kaikki olleet mo- 


' Berg, Slottsruinen pä Ragnhildsholmen, s. 122. Meillä on tällainen m. m. Kuusis- 
tosta (V. H. M. 2862: 9). 

? Tällaisen kuvaa m. m. Hildebrand, Sveriges Medeltid II, s. 501. 

* Pakanuuden aikana niitä oli Hildrebrandin mukaan säännöllisesti kolme (Sveriges 
Medeltid 11, s. 501). 

* Snorre, Kongesagaer, s. 336. 

* Silmäjärjestykseltään samanlaisia pelinoppia kuin Vanhanlinnan on maanalaisesta 
Turusta (V. H. M. 4054: 45), Koroisista 3 kpl., näistä yhdessä järjestys 1:2, 3:5, 4:6, sekä Kuu- 
sistosta (V. H. M. 2801: 66). 

5 S. Myn Aik. XIII, s. 164, taulu 17. Kenties on tällaisena pidettävä myös muuatta 
Hämeenlahden Linnavuorelta löydettyä luuesinettä, kuva 91 saman aikakauskirjan XII osassa. 

lemmilta sivuilta punaisiksi poltettuja, suunnilleen samaa kokoa, noin 10 sm 
läpimitaltaan ja 3,5 sm paksut, sekä varustetut reiällä, joka ainakin muuta- 
missa näyttää olleen toiselta puolelta jonkun verran laajempi kuin toiselta. 
Kuvassa 101 nähdään tällaisen pyörän muoto. Näitä pyöriä tunnetaan sekä 
Suomesta että Skandinaviasta pakanuuden aikaisista löydöistä, joissa ne 
näyttävät palautuvan osittain aina varhemmalle rautakaudelle saakka!. 
Yleisempiä ne näyttävät kuitenkin olevan rautakauden myöhemmillä jak- 
soilla, joiden löydöissa niitä usein tavataan suuret määrät samasta paikasta. 
Näin on laita B. Cederhvarfin ilmoituksen mukaan niillä viikinkiaikaisilla 
rakennusjäännöksillä, jotka hän on tutkinut Ahvenanmaalla? ja erittäin on 
eräässä rakennuksen pohjassa 900-luvulta Gölbyn kylässä Jomalan pitä- 
jässä tavattu tällaisia pyöriä suuri joukko (V. H. M. 4617). Sa- 
manlaisia löytöjä on Suomen mantereelta tavattu m. m. n. k. Kirmu- 
karmun kalmistosta Vesilahdessa (V. H. M. 3010) n. 600—1700-lu- 
vuilta?. Harolan linnaluodolta on samanlaisia pyöriä, joista toiset ovat 
olleet poltettuja, toiset taas polttamattomia, tavattu myöhemmän rautakau- 
den esineiden yhteydessä, ja Appelgren arvelee ruotsalaisten tutkijain 
mukaan niitä värttinänpyöriksi vahvemman nuoran punomista varten*'. 
Omituista kuitenkin on, miksi tällaisia pyöriä, jos ne olisivat värttinän- 
pyöriä, olisi tarvittu niin suuret määrät kuin löydöt niitä tavallisesti si- 
sältävät samalla paikalla. Sen johdosta, että näissä pyörissä usein on 
ainoastaan toinen puoli poltettu, jopa toisinaan hukkaan palanut, on lausuttu 
sellainenkin arvelu (toht. Axel O. Heikel suullisesti), että ne olisivat pal- 
keen suunsuojia tulta vastaan. Tämä selitys tuntuisi mahdolliselta, jos pa- 
lanut puoli olisi aina sama, jolta reikä on pienempi, ja jos niissä aina 
olisi toinen puoli enemmän palanut kuin toinen. Mutta näin ei ole asian- 
laita ja koska tämäkään tarkoitus ei selitä niiden joukoissa esiintymistä, 
tuntuu selitys vähemmän todennäköiseltä. Samanlaatuisia savipyöriä olen 
m. m. Kirkkonummen saaristossa vielä nähnyt käytettävän verkonpai- 
noina* ja kenties on tässä viittaus selvittämään niiden käyttämistä enti- 


' A. Hackman, Die ältere Eisenzeit in Finnland 1, s. 84, Atlas 14, k. 10. 

* Vrt. Finskt Museum XVII, 1910, s. 100 j. s. 

* Vrt. H. J. Heikel, Päiväniemen, Säijoen ja Kirmukarmun Polttokalmistot, Anal. 
arch. fennica IV, Helsinki 1899, s. 35, 41, taulu VII, k. 6. 

* S. Myn Aik. XII, s. 10—11. 

* Mainittakoon myöskin että meillä Kansallismuseomme kokoelmissa on muuan vata 
Somerolta (luettelon n. E 273), jossa on painoina 14,5 sm läpimittaisia reijällisiä savipyöriä. 

sinäkin aikoina. Täten olisi ainakin ymmärrettävissä niiden joukkoesiin- 
tyminen löydöissä. Reiän muoto, joka toisinaan myöskin on yhtä suuri 
molemmilta puolilta!, saattaa silloin riippua sen tekotavasta, samoin kuin 
se seikka, että välistä niissä on ainoastaan toinen puoli ollut tulessa (luul- 
tavasti poltettu avonaisella tulella). Vanhassalinnassa kuuluvat savipyörät 
siihen kulttuurikerrokseen, jonka esivarustuksen keskusmuuri on tullut peit- 
tämään, ja ne saattavat siis täälläkin hyvin olla pakanuuden ajan lopulta. 

Astioita tai oikeammin sellaisista osia on täällä tavattu sekä vaskesta 
että savi- ja kiviaineesta. Edellisen laatuisista astioista on täältä saatu 
vain pieniä palasia, 3 kappaletta päälinnan eteläisen muurinkulmauksen 
läntiseltä seinämältä (5452: 31; XIV, asemapiir. kuv. 40) ja kaksi 

Kuva. 118. Saviastia, Kuv. 119. Jauhinkivet Kuv. 120. Vaskipata 
Finström, Ahvenanmaa. Alt:Liibeckistä. Karjalasta. 

kappaletta rakennuksen A lounaisesta huoneesta (5452: 76). Kaikki nämä 
palaset ovat n. 1 mm paksuista levyä. Ainoastaan viimeksimainitulta 
kohdalta löydetyt palaset valaisevat jossain määrin astian tekotapaa. 
Toinen niistä on reunakappale ja toinen nähtävästi astian sivusta. Molem- 
mat nähdään kuvassa 102. Viimeksimainittu sivukappale osottaa mitenkä 
astialevyn laidat ovat liitekohdalta yhdistetyt toisiinsa. Tällaiset astiat 
näyttävät olleen hyvin tavallisia Karjalan rautakauden löydöissä 1100—1300- 
luvuilta ja tavataanpa muutamissa aivan samanlaista levyn liittämistekniik- 
kaakin kuin meidän astiassamme?. Aivan samalla tavoin sivultaan liitetty 
vaskipata kuin meidän astiamme, on myöskin D. E. D. Europaeuksen 
löydöissä Aunuksesta (V. H. M. n. 1878: 38). Kun meidän vähistä astia- 
palasista ei käy selville astian muoto, kuvaan tähän vaskipadan Kar- 
jalasta (kuv. 120). 


1 Vrt. esim. S. Myn Aik. XII, s. 10. 
* S. Myn Aik. XIII, s. 151 ja taul. 13. 

Saviaineisista astioista tavattiin palasia sekä esivarustuksesta että pää- 
linnalta. Edellisestä tavattiin niitä asemapiirrokseen, kuva 44, c:llä (5 palasta) 
ja e:llä (1 palanen) merkityiltä kohdilta ja tulisijan b pohjalta (6 palasta) 
sekä 6 pientä palasta eri kohdilta otetusta kivien välisestä mullasta tätä 
seulottaessa (5452: 4-6). Nämä ovat kaikki koristamattomia ja hyvin kar- 
keahiekkaista saviainetta, jossa on suuria sannanjyviä. Yhdessä kappa- 
leessä (tulisijan b pohjalta) näyttää sannan asemasta olevan pieneksi 
jauhettua kiveä saven seassa. Väriltään ovat astiapalaset punervan har- 
maita ja, lukuun ottamatta kivensekaista astiapalasta, ainekokoomuksel- 
taan haperia, riippuen osittain myös astiain heikosta polttamisesta. Tuli- 
sijan b kohdalla tavatuissa palasissa oli kaksi reunakappaletta, joiden 
profiilit nähdään kuvassa 103 a--b ja jotka edellyttävät kahta sekä kooltaari 
että muodoltaan erilaista astiata. Täällä tavatut astiapalaset kuuluvat 
suurimmaksi osaksi siihen vanhempaan kulttuurikerrokseen, jonka kes- 
kusvarustus on tullut peittämään. Sekä astiain aines että niiden muoto, 
mikäli tavatut reunapalaset niitä kuvastavat, ovat täysin samanlaiset 
kuin astiat yleensä löydöissämme pakanuuden ajan lopulta. Näistä eroaa 
vain kiviaineinen astiapalanen, joka on samaa laatua kuin muutamat 
astiat päälinnalta. Kenties se onkin paikalleen joutunut vasta sisävarus- 
tusta rakennettaessa. 

Päälinnalta on astiapalasia tavattu eteläisen muurinkulmauksen koh- 
dalta, XIV asemapiiroksessa kuva 40, alueilta XVI, X, ja VIII ja raken- 
nuksesta A sekä vihdoin kaivosta» 1. Ensiksimainitulta kohdalta on 
tavattu vain pari pientä koristamatonta ja väriltään tummaa astiakappa- 
letta (5452: 25), jotka voinevat olla samasta astiasta. Näissäkin on savi- 
aines karkeasantaista, mutta tiivistä. Kohdalta XVI tavatuissa astian- 
palasissa (2670: 20) on saviaines toisissa haurasta, toisissa tiivistä, ja 
väri on samoin joko likaisen harmaata tai vaalean punertavaa. Joukossa 
on yksi reunapalanen, kuv. 104, ja yksi sivukappale, jossa on pyöreäpoh- 
jaisia kuoppakoristuksia, kuva 105. Kohdalta X tavatuissa 11 astianpala- 
sessa (5452: 41) on osia ainakin kahdesta erikokoisesta ja erivärisestä 
astiasta, joiden reunaproliilit nähdään kuvissa 106 a-b. Edellinen niistä on 
väriltään vaalean punertava, jälkimäinen kiiltävän musta. Todennäköisesti 
viimeksimainitusta astiasta on se sivukappale, joka nähdään kuvassa 107. 
Siinä on koristeena arvatenkin riviin asetettuja kolmioita, joista ainakin 
kappaleessa oleva on koristettu kolmella pyöreäpohjaisella ja kolmion 

muotoon sijoitetulla kuoppasyvänteellä. Kohdalta VIII on talteen saatu kaik- 
kiaan 19 astiapalasta (2670: 17), joista 18 nähtävästi kuuluu samaan astiaan. 
Sen reuna- ja pohjaproliili nähdään kuvassa 108 a - b. Se on hyvin hapu- 
raista, karkeahiekkaista saviainetta, heikosti poltettu ja väriltään tumman 
harmaa. Toisesta astiasta olevassa kappaleessa on saviaine tiiviimpää ja 
se on myöskin punaiseksi poltettu. Tässä kappaleessa nähdään sekä 
ulko- että sisäpinnalla uurteita, joilla ei voi olla koristeellista merkitystä, 
vaan jotka ovat jälkiä astian valmistustavasta. Ne näyttävät sellaisilta 
kuin olisi astiata valmistettaessa ja ennen polttamista silitetty heinätukolla 
(vrt. kuvaa 114). Kaivosta on löydetty vain kaksi pientä astian kappa- 
letta (2497: 10), hienohiekkaista ja tiivistä saviainetta, sekä väriltään mel- 
kein mustat. Ne voivat olla samasta, verrattain ohutkylkisestä astiasta. 

Suurin osa astiapalasista on talteen saatu rakennuksesta A (2497: 5, 
6—7; 2670: 15; 5452: 57). Ne ovat enimmäkseen pieniä ja vaikea niistä 
on päättää, mitkä mahdollisesti ovat samaan astiaan kuuluvia, mutta että 
niissä on osia ainakin 10 eri astiasta, se voidaan osaksi kappalten vah- 
vuudesta ja saviaineen laadusta; osaksi reuna- ja pohjapalasten muodosta 
sekä koristelusta päättää. Näytteitä näistä nähdään kuvissa 109—116. 
Useissa astioissa on saviaineen hiekka karkeajyväistä ja polttamisella on 
niiden pintoihin saatu ainoastaan vähän punaväriä tai ovat ne kokonaan 
harmaita tai mustia. Ainakin yhdessä astiassa (kuva 114) on sekä ulko- 
että sisäpinta silittäessä saatu uurteiseksi. Parissa muussa astiassa (kuvat 
110, 113) on selviä uurteita ainoastaan ulkopinnassa ja ne näyttävät käy- 
vän säännöllisemmin poikkipäin ympäri astian, mutta nämäkin ovat siksi 
epätasaisia että eivät voi olla vääntöpyörällä aikaansaatuja !. Epävarmaa 
on myöskin onko niitä koristeiksi aiottu. Selvää koristelua nähdään sen 
sijaan kappaleissa kuv. 110, 112, edellisessä reunaa pitkin, kenties useam- 
massakin kerroksessa kulkevat pyöreät syvennykset, jotka ulottuvat puo- 
leen astian reunan paksuutta ja jälkimäisessä kahden vaakasuoran viivan 


1 G. H. Strälen mukaan (Grafkärl, funna i svensk jord, Stockholm, 1873, s. 12) on 
saviteosten valmistamisessa käytetty vääntöpyörä, »drejskifvan», ollut Assyriassa ja Egyptissä 
jo hyvin varhain tunnettu. Vanhin tunnettu kreikkalainen vaasi on jo valmistettu käyttä- 
mällä tällaista pyörää, josta jo Homeros puhuu. Edelleen käyttivät sitä roomalaiset, ja 
esihistoriallisten astiain valmistamisessa olisi sitä käytetty jo kivikaudelta alkaen (sama teos, 
s. 24, 28). Ruotsin rautakautisissa hauta-astioissa olisi useita pyörällä valmistettuja, jos 
kohta käsin valmistetut näyttävät olevan enemmistönä (mainitu teos, s. 125, 131, 145, 159, 
160). 

väliin asetetut kolmiot, joista nähtävästi joka toinen on ollut jaettu osiin 
toisen sivun suuntaisilla viivoilla. Ainakin yksi astia, jonka kylkiprolii- 
lista nähdään osa kuvassa 115, on kiviastia, päälipuolelta täysin sileä ja 
väriltään mustanharmaa, mutta hienot ja tasaiset uurteet sisäpinnassa 
osottavat sen tulleen vääntöpyörällä tehdyksi. 

Keraminen aines on täällä siis vielä sangen primitiivistä. Se on 
sekä aineeltaan, joka on joko puhdistamatonta luontaista savea tai kivi- 
sekaa, ja tekniikaltaan että koristelultaan pääasiassa samalla kannalla 
kuin vastaavat astiat löydöissämme pakanuuden ajan lopulta. Ne näyttä- 
vät olevan käsin tehtyjä, lukuunottamatta tuota ylempänä mainittua kivi- 
astiata, joka on selvästi pyörällä valmistettu. Runsaimmat vertauskoh- 
dat meidän astioillemme sekä muodon ja struktuurin että koristeiden 
puolesta esiintyvät Laitilan Kansakoulunmäen ja erittäin Karjalan rauta- 
kauden löydöissä, joissa m. m. »heinätukkouurteet» osottavat samaa 
tekniikkaa kuin muutamat Vanhanlinnan astioista!. Mitä tulee erittäin 
koristeisiin, tavataan sama kuoppaornamentiikka kuin kuvissa 105, 107 ja 
110 m. m. eräässä laivanmuotoisesta kivilatomuksesta Finströmin pitä- 
jästä Ahvenanmaalla löydetyssä astiassa (V. H. M. 4246:35), jonka kuvaan 
tähän vertauksen vuoksi (kuva 118) — kivilatomus, joka ei sisältänyt vaina- 
jan jätteitä, on todennäköisesti viikinkiajan lopulta — sekä astianpalasissa 
Hautvuoren Linnavuorelta Eurassa ja Perniön Yliskylästä?. Kuvaa 112 muis- 
tuttavaa viivaornamentiikkaa tavataan m. m. eräässä astiassa Laitilasta?. 
Mutta samat aiheet säilyvät käytännössä vielä kauvan keskiajallakin ja 
tavataan samallatavoin kolmioihin järjestettyinä kuin muutamissa meidän 
astioissamme, paitsi astioissa, m. m. eräässä soljessa, todennäköisesti 1200- 
luvun jälkipuoliskolta tai 1300:n vaiheilta maanalaisesta Turusta%. 

Suomen pakanuudenaikainen keramiikka on niin hyvin tämän ajan 
lopulla kuin sen varhaisemmilla periodeilla valitettavasti vielä lähemmin 
selvittämättä. Sen verran näyttää kumminkin olevan ilmeistä, että täällä, 


1 Vrt. Hackman ja Heikel, Vorgeschichtliche Altertiimer in Finnland, Tafel 84 ja 85; 
S. Myn Aik. XIII, taul. 51, k. 472 y. m. 

? S. Myn Aik. XII, s. 47; Hj. Appelgren, Suomalaisia pukuja myöhemmältä rauta 
kaudelta, Helsingissä 1907, taulu XIII, k. 14. 

3 Hackman ja Heikel, Vorgeschichtliche Altertiimer in Finnland, Tafel 84, k. 8. 

* Finskt Museum VIII, 1901, s. 63, kuv. 22. Aivan samanlainen solki on Ragnhilds- 
holmenin löydöissä, ktso Berg, Slottsruinen pä Ragnhildsholmen, s. 93, k. 75; samoista 
koristeista astioissa vrt. s. 108. 

erittäin Itä-Suomessa, 1100—1300-luvuilla esiintyy sekä uusia astiamuo- 
toja että koristeaiheita, ja näyttää siltä kuin ne olisivat sukua pohjois- 
saksalaisen keramiikan kanssa, olipa tämä sukulaisuus sitten selitettävä 
suoranaisen tuonnin tai kulttuurivaikutuksen kautta. Itämerenmaakunnissa 
tavataan usein tällaisia astioita saksalaisen kulttuurin tuomien esineiden 
ohella keskiajan alulta (vrt. esim. Holmen linnan löytöjä) eikä näytä mah- 
dottomalta että keramisia tuotteita jo tähän aikaan olisi täältäpäin saapu- 
nut meille asti. Ainakin myöhemmin keskiajalla näyttävät saksalaisen 
keramisen teollisuuden tuotteet olleen täällä vallitsevina. Ruotsissa Hilde- 
brand ei ole tavannut mitään tietoja saviastiain valmistamisesta keski- 
ajalla! ja vielä keski- ja uuden ajan rajoilla sanoo Olaus Magnus savi- 
astioita Pohjoismaissa vähän käytetyn, koska ne niin helposti särkyivät, 
ja että niitä silloinkin tuotettiin tänne Saksasta? Puu- ja metalliastiain 
käytäntöön tulo oli siis vienyt saviastioilta entisen merkityksen, mutta 
runsaat saviastialöydöt erittäin Koroisista ja maanalaisesta Turusta sekä 
linnoistamme todistavat että ne eivät joutuneet täälläkään unohduksiin. 
Mutta näissä tavallisesti esiintyvä puhdas ja valkea saviaine, jommoista 
ei meillä löytyne, todistavat että ne ainakin suureksi osaksi ovat tuonti- 
tavaraa Saksasta. Täällä oli varhemmalta keskiajalta alkaen saviastia- 
teollisuus kukoistava erittäin Ala-Reinin varsilla Rädesheimistä Hollantiin 
saakka ja näiltä seuduin näyttää vilkasta astiantuontia harjoitetun Pohjois- 
maihinkin. Tämän seudun astiateollisuudesta tiedetään että astioita aluksi 
valmistettiin puhdistamattomasta luontaisesta savesta, että väri niissä oli 
tummanharmaa, jopa toisinaan mustakin, riippuen erittäin polttamistavasta, 
ja että myöhemmin tapahtunut edistys astiain valmistamisessa kuvastui 
siinä, että niihin käytettiin puhdistettua vaaleata savea. Tämä antoi astialle 
vaaleanharmaan värin, joka pinnalta kävi polttamisesta usein vaalean 
punertavaksi? Tämän edistyneemmän teollisuuden tuotteita on meille tul- 
lut jo ainakin 1200-luvun jälkipuoliskolla, kuten löydöt Koroisista y. m. 
todistavat. Sen sijaan on Vanhanlinnan kiviastia, jos se on täältäpäin 
tuotu, aikaisemman valmistustavan tuote. 

Paitsi ylempänä mainituita esineitä on täältä talteen otettu suuri joukko 
poltettuja ja polttamattomia eläinten luita, hevosen hampaita y. m. (2497: 


' Sveriges Medeltid 1, s. 581. 
* Olaus Magnus, Historia de gentibus septentrionalibus, Lib. XIII, kap. 21. 
* Berg, Slottsruinen pä Ragnhildsholmen, s. 106 j. s. 

6—7; 2670: 3, 15, 17, 24, 26; 2799: 1; 5452: 10, 18, 19, 37, 44, 48, 49) erittäin 
rakennuksesta A ja alueelta XIII (kuv. 40), tuohta ja maanäytettä (2497: 8, 
12-—15), kuonaa ja hiiliä (2670: 24; 5452: 22, 23, 50, 53), tiiltä ja laastia 
(2670: 17, 26; 5452: 20, 24, 39, 51), erilaisia kivenpalasia (2497: 6 —7, 5452: 
54, m. m. ukonkiveä) sekä poltettua savea (2497: 6—7, 11; 2670: 20; 5452: 
1, 2, 7, 8, 17, 21, 43, 52), josta suurin osa on asemapiirrokseen, kuva 
44, b:llä merkityn tulisijan pohjaa. Mutta rakennuksesta A:kin on muu- 
tamia poltetun saven palasia talteen saatu ja muutama kappale, jossa on 
selvä pyöreän puun jälki — yksi sellainen nähdään kuvassa 117 
— osottaa sen olleen kliinisavea. Mihin tarkoitukseen sitä tässä rakennuk- 
sessa olisi käytetty, on vaikea arvata. Tämän lisäksi on Linnavuorelta pinta- 
kerroksista talteen saatu myöskin joitakin esineitä uudelta ajalta, kuten 
kiviruukun palasia (2670: 23; 5452: 3, 42, 58), savipiipun varsia (2497: 4) 
y. m. sekä muuan ruotsalainen, nähtävästi Tukholmassa leimattu Kaarle 
IX:n 2 äyrin hopearaha vi:lta 1609 (5452: 80). 

Löytöaineisto on siis täällä köyhää ja harvoja esineitä siitä voidaan 
lähemmin ajalleen määrätä. Lukuun ottamatta viimeksimainituita uuden- 
aikaisia esineitä se kuvastaa selvästi siirrosaikaa pakanuuden ja keski- 
ajan välillä. Paitsi eräitä saviastiain palasia ja savipyöriä (verkonpai- 
noja), jotka linnan esivarustuksen keskusmuurin alaisessa vanhemmassa 
kulttuurikerroksessa ollen nähtävästi kuuluvat pakanuuden ajan lopulle, ei 
mitään löydöistä voida viedä 1100-luvun jälkipuoliskoa varhaisempaan ai- 
kaan, ja verratessa koko löytöaineistoa tunnettuihin löytöpaikkoihin 1200- 
luvun jälkipuoliskolta, joissa täällä löydettyjen esinemuotojen ohella jo 
esiintyy kehittyneempiä muotoja samanlaatuisista esineistä (huomatta- 
koon vain esim. löydöt Ragnhildsholmenistay Hammershusista y. m.), 
voidaan jotenkin suurella todennäköisyydellä katsoa meidän löytömme 
myöskin — päättyvän 1200-luvun puolivälin vaiheille, jos kohta useat 
täällä tavatut esinemuodot (kuten nuolet, avaimet, veitset y. m.) esiintyvät 
vielä tätä myöhäisempinä aikoinakin edistyneempien ohella. Pääosa löy- 
döistä, kuten enimmät astiapalaset, jauhinkivi, nuolet y. m., on todennä- 
köisesti 1100-luvun jälkipuoliskolta tai 1200-vaiheilta, joilta ajoilta kaikki 
täältä saadut varmaan dateerattavissa olevat esineet (kannus, keihäs ja 
rahat) ovat. 


Kuv. 121. Hakoisten Linnavuori S suunnasta. 


III. Hakoisten linna, Janakkala. 
Topografia ja kiinteät jäännökset. 


Noin 17 km päässä Hämeenlinnan kaupungista kaakkoon on Janak- 
kalan pitäjässä Hakoisten säteritilan maalla se linna, jonka jätteisiin seu- 
raavassa saamme tutustua. Linnan paikka on korkea Linnavuori maini- 
tun kartanon puistossa Kernaalan järven luoteisrannalla ja se tunnetaan 
yleisesti vieläkin Hakoisten linnan nimellä. 

Seutu, jossa Linnavuori sijaitsee, on hyvin viljeltyä, ja että sen asutus 
on vanhaa, siihen näyttävät jo luonnon suhteet viittaavan. Täällä näet 
yhtyvät Lounais-Hämeen tärkeimmän vesireitin Vanajaveden eri suunnilta 
tulevat latvavedet Kernaalan järveen, josta mainittu reitti voidaan katsoa 
yhtenäisenä sarjavetenä alkavan, ja tällaisillehan vesien kokoontumispai- 
koille on asutus maassamme, kuten tunnettu, aiemmin tavallisesti keskit- 
tynyt. Ne vesijaksot, jotka Kernaalan järvessä yhtyvät, ovatkin pitkälle 
ulottuvia. Luoteestapäin tulee siihen Räikälän joki, joka saa alkunsa 
Kalvolan pitäjästä ja kulkee m. m. Taka- ja Alajärven sekä Viralan ja 
Kuotolanjärvien kautta sekä laskee Kernaalaan Hakoisten kartanon ja järven 
pohjoisrannalla sijaitsevan Kernaalan kylän välitse. Läntiseltä suunnalta 
laskee siihen n. k. Tuulensuun joki, joka lähinnä tulee Kernaalaa isom- 
masta Haapaniemen järvestä, mutta tuo muassaan niiden lukuisien sivu- 
haarojen vedet, jotka tässä järvessä yhtyvät. Huomattavimpia viimeksi- 
mainituista vesireiteistä ovat lännestäpäin Renkajärvestä tuleva Renkajoki 


* ja lounaasta saapuva Kaartjoki, joka saa alkunsa Lopen pitäjän lounais- 
9 

osassa olevasta Kaartjärvestä, minkä taas vain kapea kannas erottaa lä- 
heisistä Vihdin ja Lohjan vesiin yhtyvistä Punelian ja Kerittyjärvistä. Ete- 
lästäpäin tulee Kernaalaan Lopenjärvestä alkunsa saava ja Kesi- sekä 
Alasjärvien kautta kulkeva Puujoen eteläinen haara ja itäiseltä suunnalta 
taas toinen haara samaa jokea, joka tuo vesiä aina Pääjärvestä asti Lam- 
milta. Viimeksimainittu vesireitti, johonka lukuisia sivuhaaroja yhtyy, 
tulee Oitin kylän luona Hausjärvellä hyvin lähelle Porvoon länsipuolelle 
laskevan Svartsän eli Mäntsälän joen läntistä Hirvijoki nimistä haaraa. 
Kernaalan järvi itse yhtyy sen kaakkoispään läpi kulkevan Puujoen kautta 
Vanajaveteen. 

Missä määrin kaikki nämä mainitut vesireitit ovat vielä historiallisesti 
tunnettuina aikoina olleet kulkukelpoisia, on kysymys, joka vaatisi eri- 
koisen tutkimuksensa. Tässä voin ainoastaan pintapuolisesti asiaa va- 
laista. Mitä ensinnäkin tulee Kernaalan järvestä lähtevään Puujoen osaan, 
on se epäilemättä ollut isommillakin aluksilla kuljettava, koska Kernaalan 
järven ja Vanajaveden pinnat ovat samalla korkeudella, joten joessa 
ei ole voinut sanottavaa virtaa syntyä. Räikälän joessa ei myöskään ole 
Viralan järven ja Kernaalan välillä sellaista nousua, joka kulkua olisi 
voinut joen tällä osalla haitata!. Sen sijaan on Viralan järven ja Ala- 
järven välillä jo n. 20 m nousu ja viimeksimainitusta Takajärveen edel- 
leen 12 m nousu, joten reitin alkuosalla siis näyttää ainakin nykyään 
olevan sekä koskipaikkoja että virtaa. Tuulensuun joessa taas on Ker- 
naalan ja Haapajärven välillä nousu vähäpätöinen, mutta Haapaniemen 
järveen laskevissa reiteissä näyttää se olevan melkoista suurempi. 
Niinpä on Renkajärvi tätä n. 37 m ja Kaartjärvi n. 29 m korkeam- 
malla, ja koskipaikkoja näissä näyttää olevan useampia. Puujoen 
eteläisessä haarassa on nousu Kernaalasta Alasjärveen n. 10 m — 
tällä välillä on m. m. tunnettu Tervakoski —, mutta tämän ja Kesijär- 
ven väli näyttää taas olevan melkein tasaista, lukuunottamatta koski- 
kohtaa hetimiten viimeksimainitun järven alapuolella; jonka kautta maini- 
tun järven vesi pysyy noin 8 m joen pintaa korkeammalla. Lopen järvi 
taas on Kesijärven pintaa n. 7 m korkeammalla. Puujoen itäisessä haa- 
rassa on n. 3 km päässä Kernaalan järvestä Leppäkoski, jonka putous 
ei kuitenkaan näytä olevan järin korkea, koska joen vesi vielä Uittamon 


' Suomen kartastossa 1910 on karttalehteen n. 14 tälle välille väärin sovitettu kaksi 
yhteensä n. 9 m korkeata koskea. 


— 131 — 


ja Turkhaudan kylien kohdalla Hausjärvellä on vain metrin verran Ker- 
naalan pintaa korkeammalla. Tästä lähtien saa joki Uittamon joen nimen 
ja nousee tasaisesti Valkjärveen asti n. 4 m. Pääjärvi Lammilla, jonka 
Teuron joki reittiin yhdistää, on taas 19 m yläpuolella Valkjärven pinnan 1. 

Ylempänä mainittujen vesireittien kulkukelpoisuutta arvostellessa tulee 
ottaa huomioon myös niiden myöhemmät maatumissuhteet, joista erittäin 
Kernaalan järvessä ja sen ympäristöillä sekä siihen laskevien jokien suu- 
puolilla havaitaan selviä merkkejä. Tähän siv. 132 jäljentämäni seudun 


Kuv. 122. Hakoisten Linnavuori N suunnasta. 


korkeuskartta valaisee jossain määrin näitä seikkoja. Kuten tästä kar- 
tasta nähdään, on Kernaalan järvi nykyään vähäpätöinen, vain n. 3,6 km 
pitkä luoteesta kaakkoon ja n. 1,2—1,7 km leveä. Se on matala ja ruoppa- 
pohjainen ja sen rantapuolissa on vesi nykyään niin vähissä, että vain 
tasapohjaisilla veneillä voidaan sen vesirajaan asti päästä. Järven ran- 
natkin ovat kauttaaltaan matalat ja vieläkin suurilla alueilla vesiperäiset, 
osottaen sekä hiljan tapahtunutta että yhä jatkuvaa maatumista. Sen 
kaakkoispään jatkona on Puujoen itäistä haaraa seuraava Röyhyn suo, 
jonka pinta nykyään on n. pari metriä Kernaalan pintaa korkeammalla, 
mutta N. Avanderin tekemästä Kernaalan ja Vanaantaan kylien tiluskar- 


' Vrt. vesistöjen korkeussuhteita Suomen Maanmittauksen Ylihallituksen yleiskartalla. 

Kuv. 123. Kartta Hakoisten ympäristöstä Janakkalassa. Numerot osottavat korkeutta metreissä merenpinnasta lukien. 

tasta vlta 1708' havaitaan että suo silloin oli >kelvotonta> ja >metsätöntä> 
vetelikköä, joka ulottui joen etelärantaa pitkin aina n. 3 km päähän 
Kernaalan nykyisestä rannasta. Joitakin vuosisatoja sitä aikaisemmin 
oli suo tietysti silkovettä ja Kernaalan järvi ulottui melkein nykyisen mit- 
tansa verran pitemmälle kaakkoon. Samoin on se niemi, joka nykyään 
on Puujoen Kernaalasta lähtevän osan ja tämän järven välillä ja josta 
RAvander äskenmainitussa kartassaan antaa saman arvostelun kuin Röy- 
hyn suosta: »>Odugligh sänk mässe utan skough>, epäilemättä muinoin 
ollut järveä, josta vain »Saarenmäki> ja >Piikainleirinmäki> ovat saarina 
kohonneet. Alempanakin ovat Puujoen rannat matalat ja suoperäiset, 
osottaen myöhäistä vesijättöä, joten joen suupuoli Kernaalasta lähtien on 
varmaan muinoin ollut melkoista leveämpi ja valtavampi kuin nykyään 
sekä. virrattomuutensa vuoksi pitkän salmen tapainen. Mutta länteenkin 
päin on Kernaalan järvi ennen ulottunut nykyistään pitemmälle. Tuulen- 
suun joen suupuolella ovat nim. ranta-alueet vieläkin hyvin matalat ja 
H. Engmanin And. Nordenstedtin vastuulla tekemästä Hakoisten karta- 
non kartasta v:silta 1803—4? nähdään että nämä vielä silloin olivat suota 
aina Valkamaan torppaan saakka. Eteläpuolella jokea ulottui suo nykyi- 
sestä jokirannasta 300—600 m ja pohjoispuolella jokea n. 500 m syvälle, 
jota paitsi joen ja järven välillä nyt oleva niemi, Niinimäkeä lukuunotta- 
matta, oli kauttaaltaan suota. Niinimäkeä kutsutaan mainitussa kartassa 
Niinisaareksi ja suota sen ympärillä Saarensuoksi. Kuitenkin näyttävät 
nämä suot jo silloin olleen sen verran kuivuneita, että ne ovat kartassa 
palstoitetut Hakoisten alustilojen ja torppien kesken. Tällä kohdalla on 
järvi siis tehnyt länteenpäin toista kilometriä syvän lahden, jonka perällä oleva 
Valkamaa nimi muistuttaa lahdella tapahtuneesta laivaliikkeestä. Niin- 
ikään on järven luoteisranta Räikälän joen suulla ilmeisesti myöhäistä 
vesijätettä ja ylempänä mainitusta Engmanin kartasta nähdään että tämän 
joen suun eteläpuolelle muodostuva niemi vielä sata vuotta sitten oli 
muokkaamatonta alavaa luonnonniittua, jota niemellä silloin olleen tiili- 
tehtaan takia näkyy kutsutun Tiiliruukin niituksi. 

Että maatumista on tapahtunut Kernaalaan laskevien vesistöjen var- 
silla ylempänäkin on jo ilman muuta oletettavissa. Erittäin on sellaista 
havaittavissa läntisen väylän keskusvedessä Haapaniemen järvessä, joka 


1 Suom. Maanm. Ylihallituksen arkistossa. 
? Suom. Maanm. Ylihallituksen arkistossa. 

vesien kokoamisaltaana on Kernaalan järven tapainen. Tämän itäinen 
ranta on nim. hyvin alavaa tasankoa, joka näyttää olevan entistä järven 
pohjaa, ja paikkakunnalla kerrotaan että Haapaniemen ja siihen kaakosta 
tuleva Rehakan järvi ovat ennen olleet yhtenä järvenä, joka olisi ulottu- 
nut itäpuolelle laakson halki Janakkalasta Lopelle vievän maantien aina 
n. k. Unikon vuoriin asti. Näin olisi tämäkin järvi aikaisemmin ollut 
hyvin toisen verran nykyistään suurempi ja siitä lähtevä Tuulensuunjoki 
melkoista lyhyempi kuin nykyään'. Samoin havaitaan Räikälän väylässä 


Kuv. 124. Näköala Hakoisten Linnavuorelta pohjoiseen. Taustalla Janakkalan kirkko. 


maatumista, joka huomattavalla tavalla on muuttanut m. m. Hakoisten 
läntistä ja luoteista ympäristöä. Kuotolan järvi on matalista vesijäteran- 
noistaan päättäen aikanaan ulottunut lähimaille Räikälän siltaa tosin ka- 
peana suikaleena ja joen Hakoisten kohdalla lounaiseen tekemä mutka, 
joka nyt jää n. 300 m päähän Linnavuoresta, on aiemmin lahtena pis- 
täytynyt n. 100 m päähän siitä. Tämä notkelma oli, kuten ennen mai- 
nitusta Engmanin kartasta nähdään, m. m. vielä 1800-luvun alulla, sara- 
heinää kasvavaa vesijätettä. Niinikään näyttää Viralan järvi, joka vielä- 


1 Vrt. Bidrag till kännedom af Finlands natur och folk, 29 h., s. 55. 

kin tekee lahden kaakkoisrantaan, ennen pistäytyneen ainakin n. 800 m 
syvemmälle tähän suuntaan. 

Näemme siis että maatumisseikat ovat täkäläisten vesistöjen kulku- 
kelpoisuutta melkolailla entisestään vähentäneet ja että maatuminen täällä 
vielä parin viimeisen vuosisadan kuluessa on suurella vauhdilla edisty- 
nyt. Tähän ovat epäilemättä osittain vaikuttaneet myös alempana olevilla 
Hämeen vesillä toimitetut kanavoimiset y. m. kulkureittien parantelut. 
Missä määrin ne koskien perkkaukset, joita v. 1757—1762 sekä myöhem- 


Kuv. 125. Näköala Hakoisten Linnavuorelta kaakkoon päin (Kernaalan järvelle). 


min saman sataluvun loppupuolella ja seuraavan alulla toimitettiin Koke- 
mäen joessa!, vaikuttivat vedenpinnan alentumiseen näillä latvavesillä, 
on vähemmän tunnettua, mutta samanlaisilla toimenpiteillä v. 1857 ja sen 
jälkeen, jolloin m. m. Kuokkalan, Niemen ja Herralan kosket alennettiin ?, 
laski vesi Kernaalan järvessä ja sen ympäristöillä n. puolitoista metriä. 
Tätä aikaisempi vesiraja sanotaan vielä olevan selvästi näkyvissä Janak- 
kalan pappilan kohdalla rantavuorissa*%. Pääasiassa lienee maatuminen 


' J. A. Lindström, Kumo socken uti historiskt hänseende, Suomi 1860, s. 196—202. 

? E. G. Palmön, Äldre och nyare sjöfällningar och sjöfällningsförsök i Finland, Fen- 
nia 20, n. 7, s. 64. 

3 Toht. A. O. Heikelin tiedonanto allekirjoittaneelle. 

kuitenkin aiheutunut säännöllisestä maan kohoamisesta sekä siitä, että 
vedet ovat tuoneet mutaa tullessaan jättäen sen laskupaikoilleen ja jär- 
vien sekä jokilahtien rannoille, jotka sitten ovat vähitellen täyttyneet. 
Näin ollen on vaikea arvata miten pitkiä aikoja taaksepäin vedet näillä 
reiteillä ovat olleet esteettömästi kuljettavissa, mutta epäilemättä on niillä 
liikettä jatkettu sitenkin, että veneitä on matalimpien ja koskisimpien koh- 
tien ohi kuljetettu maisin tai >uitettu» vetämällä niitä rannoilta, kuten näyt- 
täisivät osottavan esim. Uittamonimet Puujoen itäisessä haarassa, jonka 
varsilla hamina nimi Valkjärven rannalla ja Turkhaudan jo 1300-luvulla 
mainittu ja myöhemmin kauppa- ja markkinapaikkana tunnettu kylä Haus- 
järvellä näyttävät täällä tapahtuneesta liikkeestä todistavan!. Vielä niin 
myöhään kuin 1841 ehdotettiin vesireitin perkkausta Hämeenlinnasta Turk- 
haudan kestikievariin, joten >suurillakin laivoilla käytettävä» esteetön yhteys 
saataisiin täältä Tampereelle saakka »maalle arvaamattomaksi hyödyksi>?. 

Että edellämainituilla Kernaalaan yhtyvillä vesireiteillä on ollut merki- 
tystä kulkuväylinä, jotka ovat tehneet järven seudusta edullisen liikekes- 
kustan, ainakin vielä n. 600—700 vuotta sitten, on näin ollen sangen 
todennäköistä. Tätä seikkaa voidaan pitää mielessä lähtiessä tar- 
kastamaan Linnavuoren asemaa seudussaan. Kuten nähdään kartasta» 
kuv. 123, on Linnavuori, josta Kernaalan nykyinen ranta on n. 750, 
mutta muinoin tuskin enempää kuin 300—400 m päässä, Räikälän ja 
Tuulensuun jokien välisellä niemellä, joista edellinen on tullut vuo- 
resta n. 100 (nykyään n. 300) ja jälkimäinen n. 300 (nykyään n. 850) 
m päähän. Länsipuolella Linnavuorta on lisäksi Viralan järven aika- 
naan vajaan km päähän siitä pistäytynyt lahti niemen halkaissut. Linna- 
vuorelta on näin ollen täysin voitu sekä valvoa että hallita liikettä mo- 
lemmilla näillä väylillä yhtähyvin kuin Kernaalan järvellä. Puujoen 
haaroista on Linnavuori sen sijaan etäämmällä, mutta niidenkin liikettä 
on linnavuorelta voitu seurata, sikäli kuin se on Kernaalan järveä kosket- 
tanut. Linnavuori on nim. ympäristönsä korkein vuori, joka kohoaa n. 
63 m yläpuolelle Kernaalan järven pinnan, ja näköalat siltä ovat laajat 
joka taholle. Pohjoiseen suuntaan avautuu sieltä katsojan eteen Räikälän 
joen laakso, jonka takana Janakkalan kirkon ja pappilan seutu kohoaa 


' Vrt. R. Hausen, Medeltidsurkunder I, s. 397; J. Ovist, Finlands marknader och finska 
landsbygdens handelsplatser 1614—1772, Helsingfors 1909, s. 65—66, y. m. 
? E G. Palmen, m. kirj., Fennia 20, n. 7, s. 63—64. 

n. 30 m laaksoa korkeampana harjanteena näköalaa rajoittamaan (vrt. 
kuv. 124). Itäpuolella on edessä Kernaalan järvi niemineen ja lahtineen, 
etelässä Tuulensuun joen alava laakso, jota lounaassa ja kaakossa rajoit- 
tavat metsäiset harjanteet, ja lännessä on Viralan järven kuivunut lahden- 
pohja syvänä laaksona, jota rajoittavat lounaassa leveä, paikoin Tuulen- 
suun joen rantoihin asti ulottuva vuoriylänne ja koillisessa vuorikas Kuo- 
tolan niemi. Korkeimmat kukkulat näillä kohoavat mainitun laakson lai- 
doilta kummallakin puolella sen perukkaa, toinen, n. 49 m korkea, n. 
1200 m päässä Linnavuoresta suoraan länteen, ja toinen, n. 420 m päässä 
Linnavuoresta luoteeseen ja n. 58 m korkea Kernaalan pinnasta laskien. 


— 


Kuv. 126. Hakoisten Linnavuori W suunnasta. M. v. Wrightin piirroksen mukaan. 


Mutta Linnavuoresta erottaa nämäkin vuoret alava savipohjainen laakso, 
josta Linnavuori yksinäisenä kukkulana kohoaa täysin ympäristöään hal- 
litsevaksi. 

Jos tullaan Hakoisten kartanoon Turengin asemalta tulevaa maantietä 
myöten, nähdään Linnavuori jo Janakkalan kirkolle saavuttua n. puolen- 
toista kilometriä edempänä tuuheametsäisenä kumpuna kohoavan karta- 
non puistossa (vrt. kuv. 122). Sivuutettua kirkon ja siitä muutaman sa- 
dan askeleen päässä Räikälän talon maalla vasemmalla puolella tietä, 
aivan sen laidassa olevan »piispan> eli »Laurin lähteen», jonka luona 
ennen koko Hämeessä kuuluisia laurinjuhlia pidettiin', saavutaan Räikälän 


1 Vrt. Christian Limnell, De Tavastia, Aboae 1748, II, s. 40. 

joen yli vievälle sillalle, josta alkaen tie käy viivasuorana halki alavan, en- 
tisestä joen lahdesta kohonneen pellon (kuv. 122). Puiston aitaukselle saa- 
vuttua alkaa tie kohota ja nousee Linnavuoren jatkona sen itäpuolella 

Kuv. 127. Hakoisten kartano ja Linnavuori. a päärakennus, b jääkellari vallihaudassa. 


olevalle, n. 20-30 m Kernaalan pintaa korkeammalle harjulle, jossa kar- 
tanon pää- y. m. lähimmät rakennukset sijaitsevat. Kartanon varsinainen 
pihamaa, itäpuolella päärakennuksen, on itään päin viettävää harjun rin- 

nettä sekä muodostettu puistikoksi tasaisine sannoitettuine käytävineen, 
kukka- ja pensasalueineen. Eteläpuolella päärakennuksen laskeuu harju 
jyrkempänä törmänä, jossa tuuheita puita kasvaa, ja länsipuolella saman 
rakennuksen kallistuu se n. 100 m mitalla jyrkemmin ja edempänä loi- 
vemmasti länttä kohden. Tällä puolella on kartanon tasaisten teiden ja 
käytävien halkaisema hyötypuutarha hedelmäpuineen ja marja- y. m. pen- 
saineen. Itse Linnavuoren juurella ja seinämäin rotkoissa kasvaa tällä- 
kin puolella tuuheita lehti- ja havupuita, joten Linnavuori lännen puolel- 
takin katsottuna on suurimmaksi osaksi puiden verhoama (vrt. kuv. 126). 

Tähän siv. 138 liittämäni kartanaihelma valaisee lähemmin Linnavuoren 
lähintä ympäristöä. Näemme siinä kartanon rakennukset puistolaitoksi- 
neen harjulla, joka äärimmäisen tienristeyksen kohdalta kaakossa (12,09 
m korkeammalla Kernaalan pintaa) kohoaa jääkellarin edustalle asti, Linna- 
vuoren itäisen penkereen juurella, 23,64 m. Eteläisin tiemaa kartalla käy 
tämän harjun juurella ja pohjoisessa osottaa sen rajan suunnilleen aitaus. 
Itäänpäin jatkuu harjannetta ohi kartassa näkyvän alueen n. 100—180 m 
päähän, jossa saavutetaan sama n. 12—13 m korkeus järven pinnasta 
kuin eteläisellä tiemaalla ja josta loiva lasku rantaa päin alkaa. Lounai- 
sin tiemaaristeys on taas n. kymmenkunnan metrin korkeudella järven 
pinnasta ja maa täällä on melkein tasaista, kohoten kuitenkin jossain mää- 
rin vuorta päin, kunnes sisimmästä tiemaasta alkaen, joka käy Linnavuo- 
ren ympäri sen kummuntapaisen soraharjun vierteellä, minkä keskustalta 
vuori kohoaa, nousu käy jyrkemmäksi. Itäpuolella vuorta kohoaa har- 
justa vuoren kupeelle korkeampi tuuheata metsää kasvava penger n. 
40—45 m korkeuteen järven pinnasta ja tämän penkereen laidoilla ta- 
paamme ensimäiset jätteet linnan teennäisistä varustuksista, selvimpänä 
niistä pengertä kiertävän vallihaudan. Täälläkin nähdään sannoitettuja 
käytäviä pitkin penkereen reunoja, vallihaudan seinämiä ja pohjaa sekä 
muutamia penkereen tasollakin. Ainoastaan tämän penkereen lounais- 
kulmalta lähtevää ja vuoren reunaa kiertävää polkua myöten on pääsy 
vuorelle mahdollinen. Vuoren seinät ovat nim. jyrkät ja korkeat, penke- 
reen puolelta n. 18 m ja muilta sivuilta vieläkin korkeammat, kauttaal- 
taan yli 30 m, mutta lounaiskulmalta, jossa harju vuoren juurella on 
matalin, ainakin n. 40 m. Tältä taholta otettu Magnus v. Wrightin piir- 
ros, joka on kuvassa 126 tähän jäljennettynä, antaa hyvän käsityksen 
Linnavuoresta, jonka eteläpuolella oleva kartanon puutarha-alue vielä 1800- 

luvun alkupuolella näyttää olleen tavallista alavaa peltoa. — Kartanon 
kauniissa puistossa, joka on ulotettu ei ainoastaan vuoren itäiselle penke- 
reelle vaan tavallaan sen tasaiselle ja multavalle laellekin, minkä länsi- 
osassa on istutettua sireenipensaikkoa lisäämässä täällä luonnostaan kas- 
vavien havupuiden ja pensaiden varjostoa, kohoaa Linnavuori siis luon- 
taisena näkötornina, jonka tarjoomiin mitä kauniimpiin näköaloihin jo 
ylempänä olemme saaneet tutustua. 


Saatuamme edellisessä käsityksen Linnavuoren ympäristön luonnon- 
suhteista, muinaisista liikemahdollisuuksista ja vihdoin itse vuoren linnoi- 
tuskatsannossa harvinaisen edullisista ominaisuuksista on meidän aika 
siirtyä tarkastamaan sen teennäisten varustusten laatua. Otamme ensinnä 
mainitaksemme mitä tietoja aiemmat tutkijat ovat niistä jättäneet. 

Janakkalan pastori Johannes Wellinus kertoo selonteossaan tämän pi- 
täjän muinaisjäännöksistä arvatenkin vuodelta 1674 m. m. Hakoisten lin- 
nasta seuraavasti: » Vanha linnoitus (Skantz), jota nyt kutsutaan Hakois- 
ten linnaksi (>Haga Slätt»), ja siellä näyttää vielä olevan rakennettua, 
ikäänkuin olisi tänne alettu rakentaa linnoitusta muinaisina aikoina, ja se 
on perustettu korkealle vuorelle, niin että kukaan ei voi sille (vuorelle) 
nousta muusta kuin yhdestä kohdasta, minkä itse valli osottaa»'. Tästä 
saamme tietää ainoastaan että valli kiersi linnavuorta sen ainoan kohdan 
edustalla, mistä ylöspääsy sille oli mahdollinen. Myöhemmin kertoo Nils 
Idman Hakoisten linnasta että se on sijainnut korkealla ja sangen jyrkkä- 
seinäisellä vuorella, jonka laelle, missä vanha linna on ollut, on voitu 
päästä ainoastaan kapeata jalkapolkua. Tämä polku, sanoo Idman, on 
ollut suojattu maavallilla, joka vielä voidaan selvästi havaita olevan ih- 
miskätten työtä ja sijaitsee eräällä vuoren jyrkänteellä. Että Idman ei 
itse ole vuorella käynyt, näkyy jo siitä, että hän kertomuksessaan vetoo 
kuulemiinsa tietoihin, mutta edelleen siitä, että hän erehdyttävästi sanoo 
samalla jyrkänteellä, jolla valli sijaitsee, olevan vuoreen hakatun puolen- 
toista kyynärän korkuisen ja saman levyisen sekä syvyisen aukon, joka 
on ylhäältä pyöristetty, suoraseinäinen ja tasapohjainen. Tämä aukko, 
joka ei ole hakattu, vaan jääkauden aikainen >hiidenkirnu>», on, kuten 
vasta saamme nähdä, vuorelle vievän tien laidassa itse vuoren laella eikä 
sen itäpuolella olevalla penkereellä, jossa Idmanin tarkoittama valli 


1 Suomi 1858, s. 124—5. 

nähtävästi sijaitsee. Vuoren laella olevan mullan arvelee Idman tänne 
tuoduksi'. Porthan, joka Gananderin hänelle antaman tiedon mukaan 
mainitsee tästä linnasta »korkealla ja merkillisellä vuorella, laeltaan sileä 
ja tasainen kuin pöytä», huomauttaa erittäin vuoren juurella olevasta kai- 
vetusta, syvästä vallihaudasta?. 

Hakoisten linnasta mainitsevat useat myöhemmätkin tutkijat, monasti 
kuitenkin, mitä linnan varustuksiin tulee, pääasiassa edellämainittuihin 
lähteisiin perustuen sekä antamatta siitä sanottavaa lisävalaistusta?. Mai- 
nitsemista ansaitsee Z. Topeliuksen antama tieto* portaista vuoren laelle 
johtavalla polulla, jotka hän sanoo olleen luonnon työtä, mutta niin tasai- 
set kuin olisivat olleet hakattuja. Erehdyttävä on sen sijaan hänellä oleva 
tieto, että vuoren laelta olisi kolme käytävää johtanut ympäröivälle tasan- 
golle, sillä nämä käytävät ovat korkeintaan voineet olla yhteydessä vuo- 
ren itäpuolella olevan penkereen kanssa. Omiin näkemiin perustuvat ne 
tiedot Linnavuoresta, jotka C. A. Gottlund käyntinsä johdosta täällä ke- 
sällä 1859 on päiväkirjaansa merkinnyt*. Hän kirjoittaa m. m.: » Hakoisten 
linnalla (Linnavuorella) on tasainen laki, jolla oleva maa näyttää olevan 
sinne kuljetettua. Näköala on avara ja kaunis ja vuoren korkeus melkoi- 
nen; mittasin sen laskuluodilla ja havaitsin korkeuden melkein pystysuo- 
ralla itäsivulla olevan 10 syltä ainoastaan penkereelle asti (endast haiva 
en skiktningshöjd af 10 famnar), mutta lounaissivulla, joka niinikään on 
sangen jyrkkä ja mahdoton ylös päästä, se oli 22 '/, syltä. Vuoren laella 
oli paitsi matalaa kuoppaa eli hautaa, joka ainakin osaksi oli maalla täy- 
tetty ja siitä syystä nurmen peittämä, myöskin, merkillistä kyllä, erään 
vuoren koron korkeimmassa huipussa hiidenkirnu, joka eroaa tavallisista 
siinä, että sen suu, samoin kuin koko kirnu, oli, ei vaaka-, vaan melkein 
pystysuorassa asennossa, eli teki n. 75* kulman maata vastaan. Sen suu 
oli SSW suuntaan ja tämän avaruus: 1 kyyn. 18 tuumaa leveä maan ra- 
jalta ja maasta yläsyrjään 1 kyyn. 15 tuum. korkea, mutta koska maa 
peitti melkoisen osan siitä, niin on ainakin korkeus, jos kirnun paljastaa, 
koko lailla isompi». Edelleen sanoo Gottlund havainneensa täällä, luul- 


* Abo Tidningar 1775, s. 54—5. 

? Porthan, Geographie, s. 409. 

3 Vrt. esim. Hist. Ark. I, s. 71; IV, s. 100-103, W. G. Lagus, Finska Adelns Gods och 
Ätter, Helsingfors 1860, s. 504. 

* Z. Topelius, Finland framstäldt i teckningar, Helsingfors 1845—52, s. 219. 

* Gottlunds Antigvariska Samlingar 1, s. 410—411, S. Myn arkistossa. 

tavasti vuoren itäpuolella olevalla penkereellä, kolme toistensa yläpuolella 
käyvää vallia, jotka olivat isoista harmaista kivistä rakennetut ilman laas- 
tia sekä päältä maan ja ruohonurmen peittämät ja joiden päälle oli tehty 
käytäviä. Mitä kaikkea Gottlund on valleiksi lukenut, on nykyään mah- 
doton arvata. Kenties hän on eri valleiksi arvostellut saman vallin sisä- 
ja ulkoreunoja tai ehkä vallihaudan sisäpuolisen leikkauksen keskikor- 

Kuv. 128. Hakoisten Linnavuori ja kaivausalueet siellä vi:lta 1889. 
Hj. Appelgrenin mukaan. 


keudella olevaa tiemaan kohtaakin, sillä muutoin hän ei ole voinut täältä 
kolmea eri vallia löytää. Tarkemmin määrittelee toht. Axel O. Heikel, 
joka kertomuksessaan Hauhon kihlakunnan muinaisjäännöksistä on seikka- 
peräisesti puhunut Hakoisten linnastakin ', linnan varustukset, joista hän on 
tavannut Linnavuoren itäpuolista penkerettä kiertävät vallihaudan ja vallin 
sekä edellisen sisäpuolella penkereen reunalla harmaista kivistä tehtyä raken- 
netta, jonka tarkoitus hänelle, kun ei ole sitä lähemmin paljastanut, on jäänyt 


1 Bidrag till kännedom af Finlands natur och folk, 29 h., s. 91—102. 

hämäräksi. Itse vuoren laella hän ei sano minkäänlaisia rakennusjään- 
nöksiä tavanneensa, mutta on painattamattomiin muistiinpanoihinsa mer- 
kinnyt vuoren laen itäisellä reunalla olleen melkein nelikulmaisen syven- 
nyksen, johon lännen puolelta vei syvä ojan tapainen käytävä ja joka oli 
kuin »maa asunnoksi» aiottu. 

Ensimäinen tutkija, joka tälläkin linnalla on toimittanut muinaistie- 
teellisiä kaivauksia, on toht. Hj. Appelgren. Nämä kaivaukset, jotka suo- 
ritettiin kesällä 1889, rajoittuivat suurimmaksi osaksi pienempien ojan 
muotoisten kanavien tekemiseen kahdeksaan eri kohtaan vuoren laella 
sekä kolmeen kohtaan vuoren itäpuolisella penkereellä. Pari näistä kai- 
vausalueista vuoren penkereellä, toinen sen luoteiskulmassa ja toinen sen 
länsisivulla, jyrkän vuoren seinän kupeella, käsittivät laajemman alan, 
jota paitsi tutkimus sekä toht. Heikelin että jo Gottlundin mainitsemassa 
kuopassa vuoren laella kohdistui laajemmalle kuopan pohjaan. Kaivaus- 
alueet, samoin kuin penkerettä rajoittavat vallihauta ja valli, selviävät tä- 
hän, kuvaan 128 supistettuna jäljentämästäni toht. Appelgrenin asemapiirrok- 
sesta. Penkereellä, kohdalla 9, tavattiin hajanainen rakennuksen perustus 
sekä mielenkiintoisia irtonaisia löytöjä ja vuoren laeltakin tavattiin useista 
kaivannoista, paitsi esinelöytöjä, kalkkilaastia, tiilikiven palasia y. m. 
muurin merkkejä, mutta selvää muurin perustusta ei tällä kertaa esille 
saatu. Tutkimustensa tuloksista kertoo Appelgren m. m.: »Kallion juu- 
rella on itäpuolelle tehty penger, jonka laita luultavasti on ollut hakulilla 
varustettu ja jota suojaa syvä hauta ja sen ulkopuolella oleva valli. Hau- 
dan pohjassa, joka on monta kymmentä met. ylempänä Kernalan järven 
pintaa, ei ole milloinkaan voinut olla vettä. Penkerellä tuntuu olleen 
asuinrakennuksia. Sieltä johtaa kapea polku ylös jyrkälle kalliolle, jolla 
pesälinna on sijainnut, niinkuin löydetyt tiilikivet y. m. osoittavat. Polku 
on asetettu siten, että nousijan oikea kylki on käännetty linnaan päin>'. 
Kertomuksesta v:lta 1886? selviää edelleen että tutkija on valliksi käsittä- 
nyt myöskin penkereen reunalla vallihaudan sisäpuolella käyvän harjan- 
teen, sillä hän erottaa tässä sisä- ja ulkovallin, jonka viimeksimainitun 
hän sanoo eteläosaltaan tulleen puutarhatöitä tehdessä rikotuksi. Näiden 
tutkimusten kautta on siis linnan varustusten laatu melkoisesti selvinnyt, 


' Hj. Appelgren, Suomen Muinaislinnat, S. Myn. Aik. XII, s. xxx. 
? Valt. Hist. museon topogr. arkistossa. Tältä käynniltä on myös piirroksia. 

samalla kun niiden ohella tavattujen irtonaisten löytöjen avulla on saatu 
linnan käyttöaikaan valaistusta. 

Myöhemmin on toht. J. Ailio kesällä 1907 toimittanut linnalla tutki- 
muksia, jotka etupäässä näyttävät tarkoittaneen Linnavuoren topografisten 
seikkojen selville saamista. Tämän ohella kaivettiin kuitenkin, pääasial- 
lisesti Linnavuoren penkereellä, vähempiä alueita ja tavattiin m. m. pen- 
kereen itäosassa parinkymmenen sm syvyydellä pinnasta tasaista kivik- 
koa, jossa harmaiden kivien ohella oli tiilikiven palasiakin. Kun kaivausta 
ei ulotettu pitemmälle, jäi tämän kivikon tarkoitus tällä kertaa hämäräksi. 
Myöskään ei saatu linnan varustuksiin nähden selville mitään edellisestä 
tuntematonta. 

Tämän kirjoittajan tutkimukset linnalla suoritettiin kesällä 1909. Mi- 
kään perinpohjainen Linnavuoren kaivauttaminen ei tälläkään kertaa voi- 
nut tulla kysymykseen, sillä tämä olisi vaatinut vuorella ja sen penke- 
reellä kasvavan, paikoin hyvinkin tiheän metsän kaatamista ja istutusten 
sekä käytävien kokonaan tuhoamista, mutta ennen kaikkea paljoa enem- 
män varoja ja aikaa kuin mitä nyt oli käytettävissä. Tämän vuoksi koh- 
distettiin tutkimus täälläkin ensi sijassa kiinteiden jäännösten selvittämi- 
seen sekä penkereellä että vuoren laella. Kaivauksissa seurattiin pää- 
asiassa samaa menetelmää kuin edellä on Vanhastalinnasta kerrottu, 
ja kiinteät jätteet paljastettiin niin hyvin kuin käytettävissä olevat varat 
ja paikalliset olosuhteet sallivat. Tämän ohella mitattiin Linnavuori ym- 
päristöineen sekä asemalleen että korkeudelleen. 

Näillä tutkimuksilla havaittiin, että vuoren penkereellä ovat teennäisiä 
varustuksia, paitsi vallihautaa ja sen ulkopuolella olevaa vallia, myöskin 
harmaasta kivestä muurattu kehämuuri, joka kulkee penkereen reunalla 
vallihaudan sisälaidalla, sekä että itse penger sellaisenaan ei ole yksin 
luonnon, vaan osaksi myös ihmiskäden muodostama. Vuoren laella saa- 
tiin esille hajanainen muurin perustus, joka kulkee pitkin tasangon reu- 
noja ja rajoittaa sille melkein kolmion muotoisen pihamaan, ja tämän koil- 
liskulmassa kaksi huonetta sisältäneen kivirakennuksen pohja sekä edel- 
leen pihan länsikulmassa osa toisen kivirakennuksen perustusta, jota sillä 
kasvavan sireenipensaikon vuoksi ei kuitenkaan voitu kokonaisuudessaan 
paljastaa. Kaikki nämä jäännökset nähdään sekä kartassa kuv. 127 että 
lähemmin asemapiirroksessa, kuv. 129, joka valaisee myös penkereen ja 
vuoren laen keskinäisiä korkeussuhteita. Näemme siitä että vuoren laki 

on penkereen keskikorkeutta n. 20 m ylempänä, joten edellinen kehä- 
muureineen ja rakennuksineen on kokonaan toisella tasolla kuin penger 
(vrt. profiilia A-B kuvassa 130), ja että kumpikin muodostaa verrattain itse- 
näisen puolustusaseman, joiden välillä on yhteyttä välittänyt ainoastaan pen- 
kereen lounaiskulmasta vuoren laelle nouseva tie. Kuten jo edellä on 
mainittu, on vuoren laelle päästy ainoastaan tämän tien kautta. Sillä 
olevia varustuksia on siis voitu tehokkaammin ahdistaa vain penkereen 
puolelta ja vasta sitten kun sen varustukset ovat tulleet vallatuiksi. Va- 
rustuksia vuoren laella voimme siis täydellä syyllä pitää päälinnana, 
ja varustettua vuoren pengertä tätä hyökkäyspuolelta suojelevana esilin- 
nana. Mutta meidän on lähemmin tehtävä selkoa näistä linnan osista ja 
niillä tavatuista jäännöksistä. 


Esilinnalla otan ensinnä puheeksi sen kehämuurin. Tämä lähtee vuo- 
ren kaakkoiskulmalta, jyrkästä vuoren seinämästä ja on aluksi n. 12 m 
pituisella matkalla aivan suora. Tämän jälkeen seuraa kohta, jolla muu- 
rista on vain hataria pohjakiviä jäljellä, mutta näistä voi nähdä että muuri 
on jatkunut suorana ainakin ulkosyrjältä vielä n. 5 m verran edemmäksi. 
Sen jälkeen se tekee jyrkänlaisen käyrän mutkan ja kääntyy alkumatkansa 
kaakkoisesta suunnasta ensin itään ja vihdoin koillista kohden yhä loivana 
käyränä. Lähempänä penkereelle tuovaa käytävää on muuri taas pahem- 
min hävitetty osaksi sitä sannoitettua polkua tehdessä, joka täältä poik- 
keaa muurille käymään sen sisäistä reunaa myöten, osaksi penkereelle 
tulevaa tietä varten, joka aikaisemmin on ollut hevosilla ajettava, mutta 
myöhemmin taas m. m. pensas-istutuksilla kavennettu vain jalan käytä- 
väksi. Itse tiemaan kohdalla on alusta pitäen muurin katkaissut portti- 
aukko, jonka eteläinen pieli on mainitun muurin hävityksen kautta tullut 
kokonaan poistetuksi, mutta jonka pohjoisen pielen pohjaosa vielä oli 
selvästi havaittavissa. Tämän vuoksi ei ollut porttiaukon alkuperäinen 
leveyskään enää selville saatavissa. Pohjoispuolellakin porttia on muuri 
taas hävitetty sitä käytävää tehdessä, joka portin edustalta tulee tä- 
mänpuolisenkin muurin pään poikki, aluksi muurin sisäreunalle ja 
poiketen edempänä sen sisäpuolelle, mutta n. 10 m päässä portin pie- 
lestä on muurin ulkoreuna ja n. 5 m edempänä sisäreunakin jälleen sel- 
vänä. Tällä osalla on muurilla ollut melkein pohjoinen suunta, mutta 
tästä alkaen se kääntyy luoteeseen, jota suuntaa se sitten loivana käy- 


ränä kulkee, kunnes se penkereen luoteisosassa tekee jyrkemmän mutkan 
10 

Kuv. 129. Hakoisten linna. H—H1. päälinnan asuinrakennus, G. tornin perustus, g »hii- 

denkirnu», h tanssipaikka, I rakennuksen pohja esilinnalla, K. kaivo, M. tiiliseinäinen 

huvimaja, L jääkellari ja sen yläpuolella työkaluhuone, 1-XXXI kaivausalueita, muut 
numerot osottavat korkeuksia Kernaalan järven pinnasta '/z 1909, klo 2,30 i. p. 

Kuv. 130. Hakoisten linna. Leikkauksia kuv. 129 merkityiltä kohdilta. 


— 148 — 


ja kääntyy melkein länttä kohden, käyden taas n. 15 m mitalla suorana 
jyrkkää vuoren seinää vastaan (vrt. kuv. 136). Kaikkiaan on muuri n. 
160 m. pitkä ja rajoittaa penkereelle epäsäännöllisen puoliympyrän muo- 
toisen alueen, jonka suurin pituus etelästä pohjoiseen on n. 82 ja leveys 
n. 42 m ja joka on n. 2,700 m? laaja. 

Muurista on sen suurimmalla osalla jäljellä vain maanalainen perustus, 
joka sekin, kuten edellä on mainittu, on myöhään tapahtuneen puiston 


Kuv. 131. Kivilimitystä esilinnan kehämuurista. d muurin lounainen pää ulkoa, a ja c 
limitystä ulko- ja b sisäpinnasta kuv. 129 merkityiltä kohdilta. 


järjestelyn kautta tullut muurin keskiosalta ja erittäin kummaltakin puo- 
lelta porttia pahoin hämmennetyksi. Ulkoreuna siitä kohoaa kuitenkin 
luoteisosalla muuria kauttaaltaan yläpuolelle maanpinnan, paikoin aina 1,30 
m korkeuteen ja sisäreunakin on täällä, vaikka täytemaan peitossa, pai- 
koin vielä metrin korkuinen. Ainoastaan lounaispää muurista (d kuv. 131) on 
koko paksuudeltaan maanpäällistä,vaikka sisäreuna siitäkään ei ole korke- 
ampi kuin n. 0,20 ja ulkoreuna enintään n. 1 m. Muuri on kauttaaltaan raken- 
nettu harmaista kivistä, joiden väleissä siellä täällä kuitenkin tavataan 
jokunen tiilen kappale kiilakivenä tai muurin pintojen välisessä täytteessä, 

jopa joskus perustuksen alaisessa pohjassakin. Muurin pinnoissa on 
käytetty ulkosivuiltaan tasaisia ja muutoinkin verrattain suorasärmäisiä 
kiviä, joista toiset ovat selvästi lohkotuita. Ulkopinnassa tavataan paikoin 
hyvin suuria kiviä ja onpa joukossa pitkiä sekä ohuita kivilaakojakin 
(vrt. a, c. kuv. 131). Sisäpinnassa ovat kivet yleensä pienempiä ja tasa- 
kokoisia, joten seinälimitys on siinä tasarivisempää kuin ulkopinnassa 
(vrt. b kuv. 131). Isommat saumat ja kolot pintakivien väleissä ovat 
huolellisesti täytetyt kiilakivillä ja liiteaineena on käytetty laastia, jonka 
pääaineksina ovat savi ja hiekka ja jossa kalkkia näyttää olleen vähän. 
Tämän vuoksi onkin laasti vain harvassa kohdassa kovettunutta; se on 
enimmäkseen ja kaikkialla, missä muuri on maan peitossa, pehmeätä, 
mutta saumat tiiviisti täyttävää. Nykyään ovat muurin ulkopinnasta erittäin 
sen luoteisosassa sekä kiilakivet että liiteaine suurimmaksi osaksi karisseet 
pois nähtävästi siitä syystä, että muurilla kasvaa suuria puita, jotka ovat 
tunkeneet juurensa kivien väleihin, joten kivet puiden huojuessa myrskyn 
kynsissä ovat järkkyneet asemiltaan (vrt. kuvia 132, 133). Muurin sisus 
on sekamuotoisista harmaakivistä, jotka kumminkin näyttävät paikkaansa 
sovitetuilta ja kivien välit täyttää tiivis savensekainen hieno hiekka. Suu- 
remman lujuuden saavuttamiseksi on muuri, jonka pohja yleensä on kal- 
tevaa rinnettä, erittäin kaltevammilla kohdilla tehty juuresta tuntuvasti 
paksummaksi kuin ylempää, josta sen paksuus näyttää kauttaaltaan olleen 
n. 2 m. (vrt. asemaa, kuv. 129, ja leikkausta b—c kuv. 130). 

Muurin perustelu on pohjan erilaisuudesta riippuen eri kohdilla jonkun 
verran erilaista. Lounaispää muurista on joko välittömästi verrattain 
tasaisella kalliolla tai ohuessa kallionpäällisessä lujassa soramaassa, joten 
sen perustusta ei ole katsottu tarpeelliseksi keinotekoisesti vahvistaa 
muulla tavoin kuin kiilakiviä sijoittamalla isompien peruskivien alle, mil- 
loin näiden alapinta ei ole tullut muutoin tasaisesti lepäämään paikassaan. 
Mutta idempänä jää kallio syvemmälle ja on muualla tämän muurin alla 
kauttaaltaan tuntumattomissa. Heti muurin suoran lounaispään itäpuo- 
lella näyttää alkuperäinen maanpinta lisäksi olleen notkolla, sillä muurin 
äkkinäisimmän kaaren kohdalla se on jo n. 1,s0 m syvällä nykyisestä maan- 
pinnasta muurin sisäpuolella. Tällä kohtaa onkin notkon täytteeksi ve- 
detty kivistä soraa n. 30 sm paksuudelta ja muurin perustus laskettu 
vasta tälle täytteelle. Mutta peruskiviä ei ole sijoitettu välittömästi tuo- 
hon täytemaahan, vaan on siihen ensin ladottu hirsiä muurin pituus- 

suuntaan vierekkäin sekä muutamin paikoin pienempiä pyöreitä puita 
näiden päälle poikittain ja kivet sijoitettu vasta tälle puuristikolle. Tällaista 
puuvahvistusta oli kuitenkin ainoastaan kivijalan sisäpuolisen osan alla 
n. 2 m leveydeltä, jota vastoin ulko-osalla ei siitä näkynyt mitään jälkiä (vrt. 
leikkausta e—f kuv. 130). Tästä samoin kuin niistä harvoista kohdista, joissa 
varsinaisen muurin ulkosyrjää vielä oli havaittavissa kivijalalla, voidaan 
päättää, että kehämuurin eteläinen osa on kauttaaltaan ollut suunnilleen 
saman paksuinen kuin lounaispäästä siitä huolimatta, että kivijalka täällä 
on tehty aina 5 m levyiseksi ja vedetty siis varsinaista muuria ulom- 
maksi, mikä nähtävästi on ollut tarpeellista riittävän tuen saamiseksi 


Kuv. 132. Esilinnan kehämuuria ulkopuolelta sen luoteisosalla. 


täällä hyvin viettävällä maalla olevalle muurille. Yleensä oli tämä puu- 
perustus pahoin hiiltyneenä, mutta muutamat puut olivat haamussaan ja toi- 
set niistä vielä varsin lujiakin. Selvänä se oli muurin kaarevimmalla koh- 
dalla n. 30 m mitalla, mutta idempänäkin tavattiin muurin alta vielä 
hiiltynyttä puuta. Itä-puolessa tätä muuria kohoaa alkuperäinen maan- 
pinta ylemmäksi eikä täällä tavattu varmoja merkkejä hirsiperustuksesta- 
kaan. Kivijalka on täällä myöskin jo melkoista kapeampi kuin muurin 
mutkan kohdalla ja keskustassa. Pohjois-osalla muuria on kivijalka 
yleensä vain vähän kolmatta metriä leveä, mutta hiiltynyttä puuta ta- 
vattiin täälläkin perustuksen alta erittäin muurin luoteessa tekemän jyr- 

kän mutkan kohdalta ja sieltä täältä n. 35 m pituisella muurin osalla 
mutkasta kaakkoon päin. Yhtä selvänä ei puuperustus täällä kuitenkaan 
ollut missään kuin eteläisessä muurissa. Koska kehämuurin keskikoh- 
dalla, jossa alkuperäinen maanpinta näyttää olleen korkeammalla harjalla, 
ei tavattu merkkejä puuperustuksesta, on todennäköistä että sitä on muu- 
rin kivijalan tukena käytetty ainoastaan niillä kohdin, missä alkuperäinen 
maanpinta on ollut notkolla tai muutoin hyvin viettävä. 

Rakenteeltaan eroaa maanalainen kiviperustus varsinaisesta muurista 
melkoisesti. Siinä ovat kivet yleensä suuria ja muodoltaan vaihtelevia 
ja huolellisempaa kivien sovittelua voi siinä havaita ainoastaan ulkosyr- 


Kuv. 133. Esilinnan kehämuuria ulkoa luoteispäästä. 


jässä, jossa kuitenkin näkee suuria palleromaisia kiviä välittömästi tasa- 
kylkisten ohella. Myöskään ei näy siinä käytetyn varsinaista liiteainetta, 
vaan ovat kivien välit joko tyhjät tai on niissä irtonaisia pikkukiviä tai 
santaa. Runsaammin tavattiin tiilenpalasia muurin perustuksessa aino- 
astaan eteläisen muurin osan itäpuolessa, mutta yksinäisiä kappaleita 
esiintyi siellä täällä muuallakin. 

Kuten jo edellä on mainittu, on kehämuurin keskikohdalla ollut portti- 
aukko, joka kuitenkin on tullut myöhemmin hävitetyksi. Penkereeltä on 
näet jolloinkin porattu kiviä talon rakennusten tarpeisiin, kuten poranrei- 
käiset hylätyt kivenlohkareet vuoren kupeella vieläkin osottavat, ja näitä 

kiviä kuljetettaessa on aukkoa arvatenkin laajennettu. Aukon pohjoispuo- 
lisessa pielessä jäljellä olevat pohjakivet osottavat että sen pielet ovat 
olleet suoraseinäiset ja että muurin päitä on aukon kohdalta levitetty, 
joten ne siinä näyttävät olleen ainakin kolmen metrin paksuiset. Portin 
pohjoisessa pielessä muurin sisäpuolella (IX, kuv. 129) tavattiin lisäksi läpi- 
mitaltaan n. 2 m laaja ja n. 40 sm paksuinen kerros poltettua savea, jota osaksi 
oli levinnyt hävitetyn muurin kivillekin. Saven palasista ovat toiset sileä- 
pintaisia, toisissa taas on selviä merkkejä siitä, että savi on ollut pyöreätä 
puuta vastassa, ja nähdäänpä eräässä kappaleessa jälki kuorellisesta 
koivun oksastakin. Tämä on siis selvää kliinisavea, jonka runsaus tekee 


Kuv. 134. Esilinnan portinkohta nykyään linnapihan puolelta. 


luultavaksi, että paikalla on ollut pieni kliinirakennus muurin sisäreunaa 
vastassa. Runko siinä näyttää ainakin osittain olleen pyöreistä puista, 
joita mahdollisesti on oksilla yhteen punottu. Rakennuksen asema portin 
pielessä ja sen kaikesta päättäen vähäinen koko antavat aihetta otaksu- 
maan, että rakennus on ollut portinvartijan koppi. 

Vallihauta ja valli kiertävät esilinnaa kehämuurin ulkopuolella. Ne 
lähtevät kehämuurin lounaispään kohdalta vuoren seinämästä ja jatkuvat 
muurin suuntaa seuraten sen pohjoisen osan keskikohdalle saakka, hau- 
dan pohja 12—15 ja vallin harja n. 17—20 m päässä kehämuurista 
lukuunottamatta lähtökohtaa, jossa ne etääntyvät, edellinen n. 20 ja 

jälkimäinen 25 m päähän tästä. Haudan pohja, joka on n. 32,5 ä 34,5 m 
korkeudella Kernaalan järven pinnasta eikä näin ollen ole milloinkaan 
voinut olla veden täyttämä, on n. 7 ä 9,65 m alempana kehämuurin sisä- 
reunaa ja vallin harja kohoaa siitä nykyään eteläosalla n. 0,50—1,10 
ja pohjoispuolella hautaan rakennetun jääkellarin, jossa valli on parhaiten 
säilynyt, korkeintaan 1,75 m. Sekä hautaa että vallia on kuitenkin myöhem- 
pinä aikoina alkuperäisestään muunneltu. Eteläosalla on hautaa jossain 
määrin täytetty ja vallia alennettu ja sannoitettuja käytäviä on tehty sekä 
haudan pohjaan että vallin poikki. Se tie, joka etelästä vie kehämuurin 
porttiaukon kohdalta esilinnan penkereelle, kulkee sekä vallin että haudan 
poikki ja kaivauksilla voitiin todeta että tämäkin tie, jota varten on sekä 
vallin harjaa alennettu että vailia täytetty, on myöhäistä tekoa. Samoin 
on laita sen tienhaarautuman, joka edellisestä pistäytyy vallin sisäreunaa 
myöten jääkellarin yläpuolella olevan työkaluhuoneen edustalle ja menee 
täältä haudan poikki yhtyäkseen päätiehen kehämuurin portin edustalla. 
Molempien kohdalla on haudassa myöhäisinä aikoina tuotua täytemaata. 
Alkuaan ei siis ole mitään kiintonaista tietä kulkenut kehämuurin portille 
vallin ja haudan poikki, vaan on kulkua linnaan näiden yli nähtävästi 
välittänyt kevyt silta, joka kaiketi on ollut niin rakennettu, että se vaaran 
uhatessa on helposti voitu paikaltaan poistaa. Vielä lähtee kehämuurin 
portin edustalta yksi tie kulkemaan aluksi vallihaudan sisäistä rinnettä 
ja edempänä jyrkkää harjun vierua kehämuurin pohjoisosan suuntaisesti 
ja päättyy luoteessa jyrkkään vuorenseinään, jonka vieritse porras tuo 
kehämuurin ylitse esilinnan penkereelle. Tämäkin tie, jonka laidassa n. 
10 m päässä pohjoispuolella kehämuurin porttia m. m. nähdään haudan 
rinteeseen kaivettu ja muuratuilla tiiliseinillä varustettu puoliympyräinen 
sannoitettu taso (M, kuv. 129, A—AI1, kuv. 130), on myöhäistä tekoa, 
samoin kuin siitä nouseva kiviaskelinen porras. 

Haudan ja vallin rakenteesta voidaan mainita että valli on tehty siitä 
maasta, joka haudan kohdalta on tullut poistetuksi. Haudan sisäpuoliselle 
rinteelle on annettu n. 40 asteen kaltevuus, jossa alkuperäinen soramaa hy- 
vin on voinut vierimättä pysyä, mutta sen ulkopuolinen reuna on jyrkempi 
ja että se siitä huolimatta ei ole rauennut, näyttää riippuvan siitä, että 
haudan kohdalta esiintyneet suuremmat ja pienemmät kivetkin ovat val- 
liin kiskotut antamaan sille tarpeellista tukea. Kivet ovat yleensä hiekalla 
ja soralla peitetyt, mutta vallin pohjoisosassa, lähempänä sen päätä ne ovat 

vieläkin paljaina ja siltä kohdalta on vallin ulkopuolelle vierinyt maa 
jäänyt ajamatta sen harjalle. Ja vähäistä luoteisempana päättyvät valli 
ja hauta kokonaan. Aikomus näyttää kuitenkin olleen jatkaa kumpiakin, 
sillä vallihaudan päätteen luoteispuolella on n. 7 m pituudella haudan suun- 
taan alkuperäinen maanpinta poistettu ja kasattu ulkopuolelle, vallin jat- 
kon aluksi, mutta kaivausta ei ole haudan syvyyteen saatettu. Nykyään 
kulkee tosin tämän kohdan yli tasoitettu ajotie, mutta se on myöhäistä 


Kuv. 135. Hakoinen. FEsilinnan lounaiskolkka E suunnasta. 


tekoa eikä näin ollen missään tekemisissä mainitun kaivauksen kanssa. 
Edempänä taas ei voida havaita mitään merkkejä siitä, että hautaa ja vallia 
olisi ollut kehämuurin luoteisen osan kohdalla. Täällä onkin rinne jon- 
kun verran jyrkempi kuin sen saattaa arvata olleen alkuaan muualla kehä- 
muurin ulkopuolella ja kenties onkin tässä syy, miksi haudan ja vallin 
teko on täällä keskeytynyt eikä sittemmin tullut vuoreen asti jatketuksi. 
Nykyään ovat valli ja hauta vankan metsän peitossa. 

Penger kehämuurin sisäpuolella on muodostanut esilinnan pihamaan. 
Kuten asemapiirroksesta, kuv. 129, havaitaan, se on verrattain tasaista, mutta 
nousee lännessä sitä rajoittavaa vuorenseinää ja yleensä reunoilta keskustaa 


— 155 — 


päin. Suurin on nousu esilinnan portin kohdalta, josta maa 42 m mat- 
kalla vuoren juurelle kohoaa n. 6 metriä. Yleensä penkereen lasku ei 
kuitenkaan jatku aina kehämuuriin asti, vaan on matalin kohta jo 
5—10 m päässä siitä, ja maa alkaa taas nousta hiukan kehämuuria 
päin (vrt. leikkauksia kuv. 130). Ainoastaan portin kohta tekee tässäkin 
poikkeuksen, mutta siitä onkin penkerettä myöhempinä aikoina ilmeisesti 
alennettu (vrt. kuv. 134). Nykyään on penger erittäin kehämuurin koh- 


Kuv. 136. Hakoinen. Esilinnan luoteiskolkka SE suunnasta. 


dalla ja vierillä sekä lähempänä vuoren seinää, vieläpä paikoin keskus- 
tallakin tiheätä puistikkoa. 

Jo penkereen edellämainittu pintamuodostus saattoi epäilemään, että 
se ei sellaisenaan olisi yksinomaan luontaista. Ne kaivaukset, joita 14 
eri kohdassa tehtiin kehämuurin sisäreunalle muurin tutkimista varten; 
osottivat, että maa lähinnä muuria olikin kauttaaltaan täytehiekkaa, jota 
penkereen etelä- ja pohjoisosassa oli muurin vierillä aina 1,s0 m ja itä- 
osassa vähintäin 0,70 m paksuudelta lukuunottamatta muurin kalliolla ole- 
van lounaispään kohtaa ja portin ympäristöä, josta viimeksimainitusta 
täytemaa ja osittain ehkä pohjamaakin on myöhemmin poistettu arvaten- 

kin vallihaudan täytteeksi portin edustalla. Sen sijaan oli kulttuurimaa 
penkereellä edempänä muurista vain n. 30—40 sm paksuinen ja ylem- 
pänä vuoren juurella oli koskematon pohjahiekka yleensä heti ohuen ruo- 
honkamaran alla. Nämä havainnot tekcvät selväksi että penkerettä on 
tasoitettu ja että se tässä katsannossa siis todellakin on >tehty>, kuten 
Appelgren siitä sanoo. Penger näyttää siis alkuaan olleen samanlaista, 
vuorta päin yhä nousevaa hiekkaharjua kuin Vanhassalinnassa on vuoren 
jatkona ja se on lännessä arvatenkin kohonnut melkoisen korkealle sekä 
peittänyt vuoren seinän alemmat osat. Sen tasoittaminen on nähtävästi 
alkanut jo kehämuurin teon aikana, koska tämä, kuten edellä on mai- 
nittu, on muutamilta kohdin tullut lasketuksi täytemaahan, sekä jatkunut 
sitten sitä mukaa kuin muuria on saatu kohoamaan. Tällöin harjusta 
paljastuneet kivet ovat myöskin tulleet muurin rakennukseen käytetyiksi, 
lukuunottamatta kaikkein suurimpia, joille ei mitään ole mahdettu ja jotka 
tästä syystä ovat jääneet alastomiksi paikoilleen vuoren kupeelle, kunnes 
ne myöhäisinä aikoina ruudin avulla lohkottiin ja kuljetettiin kartanon 
rakennuksiin. 

Se täytemaan paljous, joka täten on tullut nojautumaan kehämuuria 
vastaan, olisi kuitenkin, koska alkuperäinen maanpinta on viettävä, voi- 
nut olla itse muurille tuhoisa, ellei sen ulospäin pullistavaa painoa olisi 
keinotekoisesti vähennetty. Tämä on tapahtunut siten, että täytemaan 
pohjapuoliin on ladottu harvakseen, paikoin ristin rastin, suurempia ja 
pienempiä puita ja ylemmäksi, ainakin muutamin paikoin selvästi ker- 
roksittain, pienempiä laakakiviä ja kiven liuskoja, mutta myös mukura- 
kiviä, jopa tiilenpalasiakin. Tällaista täytemaan vahviketta on epäilemättä 
ollut sekin kivikko, jonka toht. Ailio sai esille kehämuurin pohjoisen osan 
viereltä n. 20 30 m päässä portista (V kuv. 129). Puuvahviketta on luon- 
nollisesti käytetty etupäässä vain lähinnä muuria, ja koska semmoista on 
myöskin, kuten ennen on mainittu, käytetty kehämuurin perustuksessa, oli 
niissä kohdin, missä muurin sisäreuna oli rikkunut, kuten eteläisen muu- 
rinosan itäisessä ja pohjoisen kaakkoisessa puolessa oli laita, mahdoton 
aina päättää olivatko muurin viereltä esiintyneet hiiltyneet puunjätteet 
itse muurin perustuksen vaiko täytemaan vahvistuksesta. Muurin eheänä 
ollessa on täytemaa sen vierellä nähtävästi ollut nykyistä korkeammalla, 
koska sitä muurin hävittyä on vierinyt sen päälle paikoin n. 90 sm pak- 
suudelle, sekä sen ulkopuolellekin. 

Penkereen puista vapaammilla osilla, joissa kaivauksia voitiin toimittaa, ei 
tavattu mitään rakennusten jäännöksiä. Tosin esiintyi useammassa kohdin 
palopaikkoja, hiiltä ja tuhkaa, mutta näissä paikoin on todennäköisesti myö- 
hempinä aikoina poltettu penkerettä puhdistettaessa keräytyneitä lehtiä ja 
oksia. Laajanlainen tällainen palopaikka oli m. m. penkereellä olevan lehti- 
majan itäpuolella (VI kuv. 129), josta ei mitään löytöjä tavattu. Sen sijaan 
oli penkereen länsiosassa vuoren kupeella selviä asutuksen jäännöksiä 
tavattavissa. Vuoren juurella oli asemapiirrokseen, kuv. 129, K:lla merkityllä 
kohdalla ensinnäkin kivien ympäröimä kuoppa, joka nyt oli täynnä mä- 
täneviä lehtiä ja oksia. Nämä poistettiin ja kuopan pohjalla, joka oli n. 
1,5 m syvyydessä, tavattiin vetistä saviliejua ja sen reunoissa oli paikoin 
päällettäin ladottuja, mutta enimmäkseen rauenneita kiviä, jotka nähtä- 
västi ovat muodostaneet kiviarkun kuopan reunoille. Tässä näyttää siis 
olleen linnan kaivo eli vesisäiliö. Tämän ympärillä, erittäin sen itä- ja 
eteläpuolella, on ollut suurempiakin kiviä, joita on myöhemmin poraa- 
malla särjetty ja kelvolliset osat niistä pois kuljetettu. Näitä töitä tehdessä 
on kaivon kiviarkkukin nähtävästi turmeltunut. Pienempiä kiviä oli etelä- 
puolella kaivoa vieläkin runsaasti ja niiden alla oleva maa oli nokista 
ja hiilensekaista sekä sisälsi luita, saviastiain palasia y. m. asutuksen jät- 
teitä. Kivet, jotka nyt olivat aivan sekaisin ja osittain kasoissa, ovat siis 
joutuneet tänne myöhemmin ja mahtavat olla vuoren laelta vieritettyjä. 
Kulttuurialaa jatkui etelää kohden pitemmälle, mutta kaivausta ei voitu 
tiheän metsän vuoksi tänne ulottaa. Noin 6 m päässä kaivetusta alasta 
etelään alkaa toht. Appelgrenin kaivauttama alue, jolla hän tapasi raken- 
nuksen jäännöksiä. Tämä alue, joka nähdään Appelgrenin piirrokseen, 
kuv. 128, merkittynä 9:llä ja sen mukaan sovitettuna asemapiirrokseen, 
kuv. 129 (I), oli edellisen kaivauksen jälkeen ottanut melkein läpipääsemä- 
töntä pensaikkoa ja tiheitä puita, joten sitä ei nyt voitu tyydyttävästi 
tarkastaa. Siinä näyttää nurmettuneen vallin tapainen maaharja muo- 
dostaneen neliskulmaisen kehän, jonka keskusta on notkolla ja joka ulko- 
nee vuoren seinästä n. 15 m sekä on n. 13 m leveä. Sikäli kuin tuota 
harjaa nyt voitiin tutkia, se näytti sisältävän kiviä ja soraa, mutta muu- 
rattua tai edes muutoin järjestettyä lujempaa kiviperustusta en siinä 
voinut huomata. Rakennus, joka tässä epäilemättä on sijainnut suunnassa 
idästä länteen on siis todennäköisesti ollut puusta, ja että se on ollut 
asuinrakennus sitä näyttävät paikalta tavatut runsaat löydöt, kuten ruuan 


— 158 — 


tähteet, vaskikattilan palanen, työkalut y. m. todistavan. Mitään lähempiä 
tietoja ei ole rakennuksen rakenteesta eikä edes sen tulisijoista toistai- 
seksi esitettävissä. 

Tie esilinnasta vuoren laelle lähtee, kuten jo aikaisemmin on mainittu, 
kehämuurin lounaispään sivulta ja nousee jyrkästi kapealle vuoren pol- 
vekkeelle, jolla aluksi on melkein pohjoinen suunta, mutta kääntyy ylem- 
pänä jyrkänlaisen mutkan tehden länttä kohden. Tämän käänteen koh- 
dalle on tien lähtökohdasta vuoren juurella n. 10 m matka, mutta nousu 


Kuv. 137. Hakoinen. Tie päälinnalle ja sen laidalla »hiidenkirnu». 


on jo n. 6 m ja seuraavan 10 m mitalla se on edelleen melkein yhtä 
jyrkkä, mutta ylempänä se käy loivemmaksi. Vasemmalla puolella 
tietä ylösmennessä laskee heti sen laidalta jyrkkä vuorenseinä huimaa- 
vaan syvyyteen ja oikealla puolella nousee vuori edelleen siihen määrin 
jyrkkänä, että mikään poikkeus tieltä ei ole mahdollinen kummallekaan 
puolelle. Vuoren laen eteläisen sivun keskikohdalle saavuttua on tie 
noussut n. 14 m lähtökohdasta ja kääntyy vuoren reunan täällä tekemän 
notkon kohdalta vuoren laelle, nousten tällä melkein pohjoiseen suuntaan 
käyvällä osalla 10 m mitalla n. 2 m. Tämän viimeisen käänteen koh- 

dalla on itäpuolelle tietä jäävässä kallion kulmauksessa se »hiidenkirnu>, 
josta Gottlundin mukaan on edellä kerrottu. Tämä tie, jota asemapiirros, 
kuv. 129, leikkaukset A-B ja C-D kuv. 130 sekä kuvat 135 ja 137 valaisevat, 
seuraa siis kauttaaltaan luontaista vuoren polveketta, jolla nykyään ei voi 
havaita mitään vanhempaa ihmiskäden muovailua. Ne puuportaat, jotka 
tien jyrkimmillä kohdilla nykyään helpottavat vuorelle nousua, ja sitä jyr- 
känteen puolella seuraavat kaidepuut ovat luonnollisesti myöhäisinä aikoina 
tehdyt. Mutta ilman näiden apua olisikin vuorelle nousu tietä myöten 
sangen vaikea. Tämän vuoksi on todennäköistä että tien jyrkimmällä koh- 
dalla on alkuaankin ollut jonkunlaiset porrasaskeleet, jotka sittemmin ovat 
hävinneet. Topelius tosin puhuu, kuten edellä on mainittu, kiviportaista tällä 
tiellä vielä 1800-luvun keskivaiheilla, mutta tekee sen tavalla, joka jättää 
epävarmaksi onko tällaisista tähän aikaan todellakin vielä ollut jäännöksiä. 


Päälinnalla vuoren laella ei ennen kaivausta ollut muurin perustuksia 
eikä muita rakennusjätteitä näkyvissä. Koko vuoren päällys on ta- 
saista ruohokenttää, josta kallion pinta harvasta paikasta pistää esiin. 
Länsi- ja koillisosassa vuoren lakea näytti ruokamulta olevan paksumpaa 
kuin muualla, ja näissä kohdin kasvoikin tuuheita pensaita, suuria pe- 
täjiä ja läntisessä kulmauksessa lisäksi sireeni-istutuksia. Ainoa kohta, 
minkä jo päältä katsoen saattoi epäillä kätkevän muurin perustuksia- 
kin, oli tasangon koillinen neljännes, millä muuan kuoppa jo oli herät- 
tänyt edellisten tutkijain huomiota ja tullut osittain tutkituksikin. Kai- 
vaukset alotinkin tämän kuopan pohjalta. Tässä esiintyi heti nurmen 
alta taajassa kiviä, jotka näyttivät olevan mustassa kulttuurimaassa ja 
irrallisia, todennäköisesti edellisen kaivauksen jäljeltä. Nämä poistettiin 
ja pohjaa tutkittiin syvemmältä. Noin 30 sm syvyydellä nurmesta tuli 
kuopan pohjalta esiin sileä kallio, jonka pinta oli n. toista metriä kuo- 
pan reunoja alempana ja joka selvästi näytti olevan kulunut. Kun kal- 
lion pintaa oli saatu laajemmalta paljastetuksi, havaittiin siinä rotkoja, 
jotka olivat huolellisesti täytetyt savensekaisella hiekalla ja syvemmät 
niistä katukiveyksen tapaan järjestetyillä kivillä, mitkä vielä olivat lujasti 
kiinni paikoissaan. Nämä merkit antoivat selvän viittauksen siihen, että 
tässä oltiin rakennuksen sisällä, jonka lattiana on ollut osittain sileä kal- 
lio, osittain teennäinen tasainen kiveys. Tämän jälkeen jatkettiin kaiva- 
usta itäiseen suuntaan, tasangon lähintä reunaa kohden, jossa rakennuk- 

sen seinän näin ollen täytyi olla lähellä, ja pian tavattiinkin selvä kivi- 
seinän perustus, joka näytti ulottuvan jyrkkään kallionreunaan saakka ja 
olevan siis n. 5 m paksuinen. Kun täten oli muurin ulkoreuna kerran 
saatu esille, seurattiin sitä sekä pohjoiseen että etelään päin ja havait- 
tiin, että muuri katkeamatta jatkui pitkin vuoren laen itäistä reunaa 
koko sen mitan. Tämä muuri, jonka perustusta näin oli seu- 
rattu vähintään 50 m pituudelta, ei siis enää näyttänyt olevan ta- 
vallisen kivirakennuksen seinää, ja kun muurin eteläosalla sen poikki 
tehdyt leikkaukset lisäksi osottivat sen täällä olevan vain n. 2,5 m 
paksuisen, oltiin jotenkin selvillä siitä, että tässä oli osia, paitsi raken- 
nuksesta, myöskin vuoren lakea ympäröivästä kehämuurista. Tämän 
vuoksi jatkettiin ensinnä viimeksimainitun esille ottamista muiltakin si- 
vuilta, seuraten etupäässä muurin ulkoreunaa, joka kauttaaltaan näytti 
ulottuvan niin lähelle vuoren syrjää kuin yleensä oli mahdollista, ja huo- 
mattiin että muuri todella piiritti vuoren laen joka puolelta. Sen sisä- 
reunaa ei voitu sillä kasvavien puiden vuoksi kauttaaltaan esille kaivaa, 
mutta 16 eri kohdasta paljastettiin sekä muurin päällys että sisäreuna 
olosuhteiden mukaan suppeammalta tai laajemmalta alalta niin täydelli- 
sesti, että muurin jäljellä olevain perustuksien asema ja rakenne saatiin 
pääkohdissaan = selville. Tämän jälkeen palattiin takaisin kaivausten 
lähtökohtaan tasangon koillisosaan, jossa rakennusjätteitä sisältävä alue 
paljastettiin kokonaan, sikäli kuin sillä kasvavat puut sallivat. Kaivausta 
jatkettiin sitten eri kohdilla vuoren lakea, jonka läntisessä kulmauksessa 
tavattiin edelleen rakennuksen perustuksia. Tarkastamme lähemmin tava- 
tuita muureja ja rakennuksia. 

Kehämuurin suunta ja asema selviävät asemapiirroksesta, kuv. 129, jossa 
esiinpannut korkeusluvut edelleen osottavat, miten muuri kauttaaltaan 
sijaitsee viettävällä asemalla. Sen ulkoreuna onkin paikoin kolmatta 
metriä sisäreunaa alempana. Se muodostaa käyräkulmaisen ja käyrä- 
sivuisen kolmion, jonka pohjoinen sivu on n. 80 ja eteläinen ja itäinen 
n. 60 m pitkä. Pihamaa muurin sisäpuolella on n. 2,100 m? laaja. Muu- 
rista on nykyään jäljellä yleensä vain pohjimmainen perustus, joka sekin 
on eteläosassa muuria pahoin hävinnyt. Pihamaan kaakkoislaidalla tulee 
näet kallio joko suorastaan maan pintaan, kuten sen kaakkoiskulmassa ja heti 
tiemaan itäpuolella, tai on vain ohuen maankamaran peittämä, joten muu- 
rin jätteillä ei täällä ole ollut samaa suojaa kuin yleensä muualla. Tätä 

kohtaa vuoren lakea on seudun nuoriso lisäksi käyttänyt kisapaikkanaan 
ja muurin jätteet ovat yleisen liikunnonkin vuoksi täältä eniten kuluneet. 
Itäosalla tätä muuria onkin siitä jäljellä pääasiassa vain pikkukiviä muu- 
rin välitäytteestä. Heti tien itäpuolella, jossa paljas kallio on viettävä, ovat 
muurin jätteet kokonaan poissa ja niitä tavataan jonkun verran vain kal- 
lion juurella tien laidassa. Tiemaan länsipuolellakin on 7 m pituisella 
alalla muuri kokonaan hävinnyt, mutta edempänä lännessä sen pohja on 
taas selvänä. Muilla seinämillä on muurin pohjusta katkeamaton ja näillä 
on usein paikoin vielä alimmat kerrokset varsinaisia seinäkiviäkin jäljellä. 
Nämä olivat yleensä pienempiä kuin esilinnan kehämuurissa, seikka, 
joka kaiketi saa selityksensä siitä, että tänne vuoren laelle ei ole 
ollut helppo vivuta sellaisia valtavia kivenmöhkäleitä, joita esilinnan 
muuriin on käytetty. Samasta syystä näyttää tiili saaneen tämän muurin 
rakenteessa huomattavamman sijan kuin esilinnan muurissa, sillä tiilien 
palasia esiintyi täältä paikoin runsaasti sekä perustuksesta että muuri- 
kivien joukosta, josta voi otaksua tiiliä käytetyn ylemmissä muurin- 
osissa pintamuurauksessakin. Ainoastaan pohjoisella ja itäisellä sei- 
nämällä oli alimpia kerroksia muurin sisäpinnasta jäljellä. Se näyttää 
olleen tasakokoisista harmaista kivistä, jotka ovat kalliopohjasta asti 
muuratut ja säännöllisiin riveihin limitetyt samaan tapaan kuin sisäpin- 
nan muuraus esilinnan kehämuurissa. Ulkopinnasta oli sen sijaan alin 
osa eheänä jäljellä vain kehämuurin koilliskulmassa. Sikäli kuin tästä 
katkelmasta saattaa päättää, näyttävät sekä kivet että limitys ulkopinnassa 
olleen samanlaisia kuin sisäpinnassa. Pintojen välisenä täytteenä on ollut 
sekamuotoisempia harmaita kiviä ja tiilen palasia. Yleensä näyttävät muu- 
rin pohjakivet olleen vahvassa laastissa, mikä useilla sellaisillakin pai- 
koilla, joista kivet olivat poistetut, oli tarttuneena kallioon lujasti kiinni. 
Kaltevimmilla kohdilla havaittiin täälläkin pieniä kiviä pohjimmaisina. 
Muurin paksuus on niissä kohdin, missä sen voi määrätä, ollut juurelta 
2 ä 2,5 m. Länsiosassa kehämuuria on alin perustus aina 3,5 m paksui- 
nen, mutta todennäköisesti se on täällä, jossa kallion pinta on hyvin 
viettävä, ulottunut jonkun verran varsinaisen muurin ulkopuolelle. 

Sillä kohtaa eteläisessä muurin osassa, josta tiemaa nousee vuoren 
laelle, on nähtävästi ollut päälinnan portti. Minkälainen tämä on ollut 
rakenteeltaan, siitä ei muurin häviämisen vuoksi tältä kohdalta enää ollut 


varmaa selkoa saatavissa. Huomiota ansaitsee kuitenkin tietä lähinnä 

olevien  muurinperustusten asema. Kuten asemapiirroksesta nähdään, 
tulee tien itäpuolinen muurin pää melkoista ylemmäksi tasolle kuin sen 
länsipuolisen muurinosan säilynyt pohja. Koska paikan korkeussuhteista 
voidaan päättää, että portin on täytynyt olla jotenkin nykyisen tiemaan 
kohdalla, on läntinenkin muurinosa nähtävästi tullut tiemaan laitaan 
itäisen muurin pään tasalle ja muuri siis tehnyt tässä jotenkin äkkinäisen 
mutkan sisäänpäin. Tällä käänteellä on muuri tullut olemaan suoraan 
tien pituussuuntaa vastassa ja itse porttiaukko sen kautta jäänyt etääm- 


Kuv. 138. Hakoinen. Päälinnan asuinrakennuksen läntistä seinää NW suunnasta. 


pää tieltä näkymättömiin, asianhaara, joka melkoisesti on lisännyt portin 
ja tien puolustamismahdollisuuksia. 

Rakennuksesta pihamaan koilliskulmassa, antoi, kuten edellä on mai- 
nittu, ensimäisen viittauksen kuopan kohdalta tavattu osaksi luontainen, 
osaksi teennäinen lattia. Sen kohdalta vuoren laen itäisellä reunalla 
esiintynyt muuri osottautui olevan osa kehämuurista, mutta sen 5 m 
paksuus lattian kohdalla antoi aihetta epäilemään siinä kahta muuria 
vierekkäin ja tämän seikan selvittämiseksi paljastettiin muurin päällystä 
laajemmalta alalta poistamalla irtonaiset kivet sen pinnalta. Pian havait- 

tiinkin muurin keskikohdalla selvä raja, joka osotti, että rakennuksen 
seinä ja sen vierellä oleva kehämuuri eivät olleet samaa muuria, vaan 
eri kerroilla rakennettuja, joskin toinen toiseensa kiinni. Sama havainto 
tehtiin sitten kehämuurin pohjoiskulmauksessa, jossa rakennuksen seinä 
niinikään oli kehämuurissa kiinni ja seurasi sen kaarevaa suuntaa. Jakoa- 
malla rakennuksen seinää liitekohdalta havaittiin, että kehämuurin sisä- 
pinta oli tasaista limitystä sen sijaan, että tätä vastassa oleva rakennuksen 
seinän ulkopinta oli epätasaista, kivet siitä väliin ulospistäviä j. n. e. Tästä 
seikasta m. m. selviää että kehämuuri on ainakin tämän rakennuksen koh- 
dalta tullut rakennetuksi ennen rakennuksen seinää. Kun täten oli saatu ra- 
kennuksesta muitakin todistuksia kuin tuo ennen mainittu lattia, oli saatu 
selville sen sekä itäisen että pohjoisen seinän asema, ryhdyttiin etsimään 
läntistä seinää poistamalla nurmea ulkopuolelta sen kohdan, missä pohjoinen 
seinä havaittiin lännessä päättyvän. Pian tavattiinkin tämän seinän ulko- 
reuna, jonka pintakivet olivat hyvässä järjestyksessä ja ulottuivat melkein 
maanpintaan asti, vaikka niistä tiheän ruohonkamaran vuoksi ei oltu ennen 
kaivausta havaittu mitään merkkiä (vrt. kuv. 138). Ja kun näin oltiin 
rakennuksen ääripiirteistä selvillä, jatkettiin kaivausta rakennuksen sisällä 
sekä tavattiin vihdoin perustuksia kahdesta poikkiseinästä, joista pohjois- 
puolinen on ollut väliseinä ja eteläpuolinen, joka on edellistä tuntuvasti pak- 
sumpi, joskaan ei sivuseinien vahvuinen, todennäköisesti rakennuksen pääty- 
seinä. Itäisen pitkänseinän jatkona tavattiin tosin vielä 5 m pituinen muu- 
rinpätkä, mutta vastaavata sille ei tavattu läntisen seinän kohdalta yhtä- 
vähän kuin eteläiselle poikkiseinälle tavattiin jatkoa, eikä myöskään sen 
päätteen kohdalta esiintynyt jäännöksiä kolmannesta poikkiseinästä. Näin 
ollen ei mainittu muurinkappale voine osottaa rakennuksen jatkumista 
eteläänpäin. Sen sijaan ei liene mahdotonta, että se on ollut kehä- 
muurin puolustuskäytävälle vieneen kiviportaan alus. 

Se rakennus, jonka hatarat jäännökset tässä siis paljastuivat ja joka näh- 
dään asemapiirroksesta (kuv. 129 H-H!), on ollut n. 27 m pitkä ja 12 m 
leveä ulkoseiniltä mitaten ja on sisältänyt kaksi huonetta, joista pohjoinen 
on ollut n. 7 <11 ja eteläinen n. 8<12 m avara. Sen seinistä on itäinen 
pohjoispäästä vielä 1,14 m, mutta muualta 0,30—0,50 m korkea, pohjoinen 
0,25—0,50, läntinen 0,15—0,52 ja poikkiseinistä pohjoinen 0,53 ja eteläinen 
0,63 m korkea. Jäljellä on siis pääasiassa vain perustuksia. Rakenteensa 
puolesta ne ovat samanlaiset kuin päälinnan kehämuuri, mutta harmaa- 

kiviaines näyttää niissä olleen vieläkin tasakokoisempaa ja muurin pin- 
noissa kivet hyvin tasakorkuisissa kerroksissa. Pintojen välinen muurin- 
täyte on sekakiviä ja laastia. Niinikään näyttää tässä rakennuksessa 
käytetyn runsaasti tiiliä. Pohjoisen väliseinän perustukselta tavattiin n. 
30 sm paksuinen kerros tiilensoraa, jossa oli vain joitakin harvoja pie- 
nempiä harmaakiven muhkuroita joukossa. Näyttää siis siltä kuin ainakin 
tämä väliseinä olisi ollut miltei kokonaan tiilestä. Niinikään oli tiilen 
palasia runsaasti eteläisellä poikkiseinällä, samoin myös paikkapaikoin 
läntisellä pitkällä seinällä, paitsi sitä että perustuksissa oli tiiltä miltei 
kauttaaltaan harmaankiven ohella. Erityistä huomiota ansaitsee että suuri 
osa täällä tavatuista tiilistä osottaa selviä merkkejä siitä, että tiilet ovat 
olleet kovassa kuumuudessa, jopa tavattiin suuret määrät aivan kuonaksi 
palaneitakin tiiliä, joten näyttää siltä kuin rakennus olisi tulessa hävinnyt. 

Rakennuksen sisustuksesta oli, kuten jo edellisestä voi arvata, varsin 
vähäisiä jätteitä tavattavissa. Sen johdosta että rakennuksen läntisessä 
seinässä oli eteläisen huoneen keskikohdalla selvä aukkokohta, jossa 
muurin perustustakaan ei ollut jäljellä, saattaa otaksua tällä kohdalla 
olleen eteläiseen huoneeseen vievän oviaukon. Samoin oli pohjoisessa 
väliseinässä lähempänä länsipäätyä muurin perustukseen asti ulottuva 
notko, jonka kohdalla mahdollisesti on ollut väliovi pohjoisen ja eteläisen 
huoneen välillä. Pohjoisen huoneen läntisessä seinässä oli lähellä huo- 
neen luoteista nurkkaa vinosti muurin poikki menevä kapea murtoaukko 
perustuksessa, mutta tämä näyttää syntyneen edellisten kaivausten aikana 
eikä missään tapauksessa voi osottaa mitään alkuperäisen ovi- tai muun 
aukon paikkaa seinässä. Eteläisessä poikkiseinässä ei myöskään tavattu 
mitään merkkiä oviaukosta, siitä huolimatta että tämän seinän jäännös oli 
korkeimpia. Ainoastaan eteläisessä huoneessa tavattiin selvä tulisijan 
perustus huoneen koillisnurkasta. Se ulkoni suorakulmaisena muurina 
nurkasta ja näytti olleen harmaakivistä perustusta lukuun ottamatta 
tehty pääasiallisesti tiilistä. Niinikään voitiin jäännöksistä havaita että 
tulisija on nurkan kohdalla mennyt jossain määrin seinän sisään, seikka, 
joka tulisijan aseman ohella antaa selvän viittauksen siihen, että se on 
ollut savujohdolla varustettu. Tulisijan kivien päällä ja ympärillä oli 
runsaasti tuhkaa ja hiiliä, jota paitsi nurkkaus sen kohdalla oli noettunut 
ja palanut. Pohjoisessa huoneessa ei selvää tulisijan pohjaa tavattu, 
mutta huoneen sisustaa ei voitu täällä luonnon esteiden vuoksi yhtä 

perin pohjin paljastaa, vallankaan eteläisen huoneen tulisijan kohdalta, 
jossa suuret puut juurineen tekivät kaivamiselle esteitä. Siitä, että väli- 
seinän pohjoispuolellakin tavattiin erittäin edellämainitun tulisijan kohdalta 
tuhkaa ja hiiliä, voidaan otaksua tämän huoneen tulisijan olleen samalla 
kohdalla kuin eteläisen eli huoneen kaakkoisnurkassa. Samoin kuin ete- 
läisessä näyttää pohjoisessakin huoneessa lattiana olleen kallio, jonka 
syvennyksiä on tasoitettu laastilla ja lasketuilla kivillä. Mitään jäännöksiä, 
joista voisi päättää minkälainen välikatto rakennuksessa on ollut tai onko 


Kuv. 139. Hakoinen. Päälinnan asuinrakennuksen pohja SE suunnasta. 


siinä ollut useampia kerroksia, ei tavattu, yhtävähän kuin merkkejä siitä, 
että rakennuksessa olisi ollut koristeellisia osia. Kuva 139 antaa käsityksen 
siitä, minkälaisessa tilassa rakennuksen jäännökset olivat esille saataessa, 
joskaan siitä ei voi täysin erottaa kiintonaisia muureja irtonaisista kivistä. 

Rakennus päälinnan läntisessä kulmauksessa on tänne istutetun tiheän 
sireenipensaikon alla, joten sen perustuksesta voitiin saada vain vähäinen 
katkelma esille. Tämä nähdään asemapiirroksessa G:llä merkittynä. Kat- 
kelma on osa rakennuksen kulmauksesta, joka näyttää ulottuneen joten- 
kin kehämuurin kulman kohdalle ja jonka luoteinen ja lounainen seinä 

ovat olleet kehämuurin samanpuolisten seinämien suunnassa sekä vain 
n. 2,5 m päässä näistä. Lounainen seinä piilee sireenipenkin alla ja on 
tätä muokatessa ainakin paikoin selvästi purettu. Luoteinen seinä jatkuu 
niinikään sireenijuurien alle koilliseen, mutta ei pitkälle, sillä n. 6 m 
päässä sen nyt paljastetusta osasta ei siitä enää tavattu jälkiä. Koillisen 
ja kaakkoisen seinän kohtaa ei tavattu, kun ei voitu toimittaa kaivauksia, 
mutta n. 10 m päässä luoteisen seinän sisäreunasta kaakkoon paljas- 
tettiin kenttää kallioon asti, joka tässä ei olekkaan syvällä, tapaamatta 
mitään muurin perustuksia. Rakennus tässä näyttää pohja-alaltaan siis 
olleen hyvin pieni ja kaikesta päättäen jotenkin neliömäinen. Sen sijaan 
on sen perustus ollut rakenteeltaan lujempaa kuin minkään muun päälin- 
nan rakennuksen. Luoteinen seinämä on siinä n. 4 m paksuinen, vaikka 
kallio sen kohdalla on jotenkin tasainen, ja sen perustuksessa on käytetty 
isompia kiviä ja lujempaa kalkkilaastia kuin päälinnan kehämuurissa ja 
toisessa rakennuksessa. Perustus näyttää siis olevan korkeampaa raken- 
nusta kantamaan aiottu. Rakennuksen pohjalla tavattiin suuret määrät 
tiilensoraa, paikoin puolen metrin paksuisissa kerroksissa, joten näyttää 
siltä kuin sen seinät olisivat olleet suureksi osaksi tai kenties pääasialli- 
sesti tiilistä. Katsoen rakennuksen asemaan ja sen pohjan rakenteeseen 
sekä otaksuttavaan muotoon ja kokoon on se todennäköisesti ollut linnan 
torni. Sen kohta onkin ainoa koko päälinnan piirissä, josta on voitu 
seurata liikkeitä linnalle nousevalla tiellä ja hallita tätä sekä samalla koko 
läntistä linnan osaa, jota esilinna ei ole suojannut. 

Se tiiliaines, jota linnan rakennuksissa ja kehämuureissa on käy- 
tetty, on yleensä verrattain huolellisesti valmistettua. Savi tiilissä on 
hienohiekkaista tai siinä on hiekkaa vähän, mutta se on kivistä puhdis- 
tettua ja hyvin sotkettua, joten raakaa saviainetta niissä harvoin tapaa. 
Useissa kappaleissa näkyvät sormen jäljet osottavat ne käsin tehdyiksi, 
joskin todennäköisesti kehää käyttämällä. Yleensä ovat tiilet myöskin 
hyvin poltettuja ja väriltään tummanpunaisia, mutta joukossa on kuitenkin tii- 
liä, jotka ovat vähemmin poltettuja ja väriltään vaaleanpunaisia tai kellertävän 
harmaita, jolloin savessa välistä nähdään punaisia juovia, kenties riippuen sa- 
ven käsittelystä. Tiilien koko näyttää olleen enimmäkseen n. 27—28 x 12,5 
—14 x 8,5—9 sm, mutta suurempiakin tavattiin erittäin >tornin> perustuksista, 
tiiliä, joiden koko oli 29 x 15—16x9sm. Tiilien pituutta voitiin kuitenkin vain 
harvassa kohdassa mitata itse paikalla, jossa katkenneet osat olivat vielä 

asemillaan, sillä ne olivat kaikki särkyneet palasiksi tai päälinnan koilli- 
sessa rakennuksessa myöhemmästä tulen vaikutuksesta pöhöttyneet muo- 
dottomiksi, sulaneet ja käyneet kuonaksi. Ainoastaan kaksi pientä tiilen- 
palasta tavattiin esilinnan kaivon luota, jotka osottavat erikoista käsittelyä. 
Niissä olivat reunat veistetyt luiskaan ja toisessa kappaleessa oli sitä 
paitsi yksi alkuperäinen pinta kouru. Kun kappaleista ei enää voi arvata 
tiilen alkuperäistä muotoa, jää niiden merkityskin hämäräksi. Myöskään 
ei ole tietoa siitä, mistä osasta linnaa ne ovat tänne joutuneet. 


Saatuamme edellisessä käsityksen linnan eri osista ja niiden raken- 
teellisista ominaisuuksista, sikäli kuin jäljellä olevat vähäiset jäännökset 
niitä valaisevat, mainittakoon mitä tehtyjen havaintojen perusteella voi- 
daan päättää siitä, missä järjestyksessä linnan eri osat ovat tulleet raken- 
netuiksi. Ensinnäkin ansaitsee huomiota, että esilinnalla on tavattu ainoas- 
taan vähässä määrässä tiiltä, pääasiallisesti vain yksinäisiä tiilenpalasia 
kehämuurin välitäytteestä ja kiiloina tai pihan täytemaasta. Tällaista 
tarkoitusta varten voidaan tuskin otaksua tiiliä valmistetun, vaan ne ovat 
pikemmin katsottavat jäännöksiksi muuhun tarkoitukseen valmistetusta 
tiilimateriaalista. Sen sijaan on päälinnan kehämuurissa ja rakennuk- 
sissa tiilellä ollut huomattavampi sija, joten saattaa päättää tiilien tulleen 
näiden rakentamista varten valmistetuiksi. Tämä seikka antaa viittauksen 
siihen, että linnan rakentaminen on alotettu päälinnalta. 

Mutta päälinnalla taas on kehämuuri tullut rakennetuksi ennen sen 
rakennuksia. Tästä on edellä, mitä koilliseen rakennukseen tulee, mai- 
nittu todistuksena se, että tämän rakennuksen kehämuuria vastassa olevain 
seinäin ulkopinnat ovat epätasaiset eikä niillä siis ole vapaan fasadi- 
seinän luonnetta. Samaa todistaa edelleen se seikka, että rakennuksen 
ja vuoren jyrkänteen väli ei ole suurempi kuin kehämuurin pohja, joten 
kehämuurin rakentaminen siihen liittyvän rakennuksen valmiina ollessa 
olisi tilan ahtauden vuoksi ollut, ellei mahdoton niin ainakin sanomatto- 
man vaikea. Tornin rakennukseen nähden ei ole tästä seikasta yhtä 
selviä todistuksia, mutta syytä on otaksua kehämuurin tältäkin kohtaa 
tulleen suojaa antavaan korkeuteen saatetuksi, ennen kun tornin rakenta- 
mista on alotettu. Esilinnan rakentamiseen on taas nähtävästi ryhdytty 
heti kun päälinna on saatu ainakin johonkin määrin puolustuskuntoi- 
seksi, ellei pääasiassa valmiiksikin. Kaikessa tapauksessa on päälinnan 
rakennusjätteitä ollut paikalla vielä tätä rakennettaessa, kuten tiilenpalaset 

todistavat. Täällä on taas sekä kehämuurin teko että penkereen tasoitus, 
kuten jo edellä on huomautettu, nähtävästi ollut samaan aikaan käynnissä, 
kun taas vallihaudan ja vallin rakentamiseen näyttää ryhdytyn vasta sen 
jälkeen, kun edelliset ovat olleet pääasiassa valmiina. Lähempiin aika- 
määräyksiin linnasta voivat ainoastaan laajemmat vertailut auttäa, mutta 
niihin palaamme edempänä. 


Irtonaiset löydöt. 


Hakoisten linnalla tavatut irtonaiset löydöt ovat lueteilut Valtion His- 
toriallisen museon luettelon päänumeroissa 2671, 4922 ja 5455. Tässä 
teen niistä lyhyesti selkoa samaan tapaan ryhmitettyinä kuin edellä löy- 
döistä Vanhaltalinnalta. 

Rahoja on täältä talteen saatu keskiajalta yksi ainoa (2671: 1), kuv. 140. 
Se on molemmin puolin leimattu, pientä kokoa ja hyvin kuparipitoista ho- 
peata, kuten jo huomataan sen kupariin vivahtavasta väristä. Leimat ovat: 
toisella puolella pistekehän ympäröimä 4-lehtinen kruunu (3 näkyvissä), joka 
on vinoon ruudutettu; kruunun kummallakin puolella on pieni piste — toinen 
niistä on näkymättömissä sen vuoksi että leima ei ole tullut tasan rahalevyn 
kohdalle — ja samanlainen piste on kruunun keskilehden kummallakin puo- 
lella; toisella puolella on pistekehän ympäröimä ruudutettu B-kirjain, 
jonka kummallakin puolella on 6-lehtinen ruusu sekä yläpuolella ja kes- 
kellä pieni piste. Rahan läpimitta on 13 mm ja paino 0,237 gr. Raha 
vastaa täysin Hildebrandin kuvaa 597, Sveriges Medeltid I, s. 824, ja on 
Hildebrandin määräyksen mukaan Birger Maununpojan (1290 —1318) hal- 
litusajan myöhempään jaksoon kuuluva sekä leimattu todennäköisesti siis 
1300-luvun alulla!. Raha löydettiin v. 1889 Appelgrenin kaivausalueelta 
1 (kuv. 128) eli päälinnan asuinrakennuksen pohjoisesta huoneesta (H1, 
kuv. 129). 

Taisteluaseita edustavat näissä löydöissä ainoastaan nuolenterät, joita 
täältä on talteen saatu kaikkiaan 12 (kuvat 158—167), näistä kuitenkin ainoas- 
taan 10 itse Linnavuorelta ja kaksi vuoren juurelta tai lähettyviltä. Vii- 


' Mänadsblad 1887, s. 31—35, 40—41. Birger Maununpoika on ensimäinen, joka brak- 
teaattien jälkeen ottaa uudestaan kaksipuolisen rahan käytäntöön Ruotsissa. 

meksimainituista on toinen (2671:24, kuv. 159) ilmoituksen mukaan löy- 
detty ajotietä tasoitettaessa Linnavuoren itävierteeltä ja toinen (2671: 25, 
kuv. 161) Kernaalan järven rannalta, Linnavuoren kohdalta. Linnavuo- 
relta tavatut nuolenterät ovat kaikki löydetyt päälinnalta, niistä 3 (5455: 68, 
kuv. 160, 5455: 67, tyyp. 161 ja 5455: 66 kuv. 164) asuinrakennuksen pohjoi- 
sesta huoneesta (H1, kuv. 129), 1 (2671:2, kuv. 163) Appelgrenin kai- 
vausalalta 2 (kuv. 128), joka osittain tuli rakennuksen seinän kohdalle, ja 
2 (5455:75, toinen aivan samaa muotoa kuin k. 74 Vanhastalinnasta, 
toinen kuv. 167) samalta kohdalta rakennuksen seinän ulkopuolelta (alueelta 
XXIX, kuv. 129) sekä 4 päälinnan kehämuurin eteläisen osan viereltä, 
asemapiirroksen (kuv. 129) kohdilta XIX (5455: 95, kuv. 166) XX ja XXI 
väliltä (kohdalta 6, kuv. 128; 2671: 9, kuv. 158) sekä XXII (5455: 88, kuvat 
162 ja 165). Näissäkin voidaan erottaa kaksi päätyyppiä, nim. lehden- 
muotoiset ruodolliset ja holkilla varustetut paksuteräiset nuolet. 

Mitä ensinnäkin tulee edellisiin, ne lienevät kaikki käsijousen nuolista. 
Siihen viittaa jo niiden pitkä ja suikea muoto, joka on täysin sopusoin- 
nussa käsijousen pitkän nuolimuodon hanssa, sekä niiden verrattain hento 
ja helposti taittuva tai käyristyvä kärki. Koska painavin niistä, kuv. 
159, on 36 gramman painoinen ja on raskaampi kuin mikään sekä Van- 
hanlinnan että Hakoisten holkkinuolenteristä, näyttää paino siis olevan 
vähemmän selvä todistus terän käyttämisestä käsi- tai jalkajousen nuo- 
lessa. Mitä tulee terien muotoon, on terän lehti kuvissa 158 ja 159 lyhyt ja 
leveä ja suippenee kärjeksi jyrkästi, joten lehden laidat ovat melkein suo- 
rat, sekä eroaa tässä suhteessa Vanhanlinnan vastaavien nuolenterien, 
kuv. 68—69, lehtimuodosta, joka on pyöreämäinen. Ruoto on sen sijaan 
mainituissa Hakoisten nuolissa melkoista lujempi kuin vastaavissa Van- 
hanlinnan nuolissa. Terässä kuv. 160 on taas lehden muoto pitempi ja 
suikeampi, lehden keskusta on harjalla ja terän muoto kokonaisuudes- 
saan mitä sopusuhtaisin ja kauniin. Muodoltaan aivan samanlaisia nuo- 
lenteriä kuin Hakoisten lehtinuolenterät, on meillä löydetty Hämeenlah- 
den Linnavuorelta Kurkijoella, mutta nämä eivät auta sanottavasti niiden 
aikamääräystä, koska tämän linnavuoren löytökalusto näyttää ulottuvan 
pakanuudenajan lopulta kauvas keskiajalle, kenties 1400-luvulle asti'. 
Ruodolliset lehtinuolenterät Ragnhildsholmenista, joista yhdessä m. m. 


' Vrt. Appelgren, Suomen Muinaislinnat, s. 128 ja 135 sekä kuvat 64, 65. 

lehden muoto on lähellä Hakoisten nuolta kuv. 160, osottavat että tällaiset 
vielä ainakin 1200-luvun jälkipuoliskolla ovat olleet käytännössä. Kuitenkin 
näyttää siltä kuin näissä jo 1200-luvun keskivaiheilta alkaen holkki olisi 
tullut korvaamaan terän ruotoa. Tällaiset holkilliset lehtinuolenterät ovat 
nim. varsin yleisiä paitsi Ragnhildsholmenissa, myös Lilleborgissa, Ham- 
mershusissa y. m., ja mitä lehden muotoon tulee, on se useissa Lillebor- 
gin nuolenterissä samanlainen lyhyt ja äkkiä suippeneva kuin Hakoisten 
nuolissa kuv. 158 ja 159 sekä eräässä Hammershusin nuolessa aivan sa- 
manlainen kuin kuvassa 160. Näihin vertauskohtiin katsoen näyttävät 
Hakoisten nuolet, joita paitsi lehtimuotonsa myös suuremman lujuutensa 
ja tehokkuutensa puolesta voidaan pitää Vanhanlinnan lehtinuolia myö- 
häisempinä, olevan 1200-luvun jälkipuoliskolta, kuv. 160 edustama muoto 
kenties 1300:n vaiheilta, jota myöhäisemmistä löydöistä en tällaisia nuo- 
lenteriä tunne. 

Mitä sitten tulee Hakoisten holkkinuolenteriin, on viisi niistä: kuvat 161, 
jota täällä on kaksi kappaletta, 162 ja 163 sekä edellä kuvaa 74 vastaava, 
täysin samalla kannalla kuin Vanhanlinnan vastaavat nuolenterät. Kuvassa 
164 nähdään muoto, jossa kärki on lyhyt ja tanakka, varsi siihen verrattuna 
pitkä ja holkki suulta väljä. Tätä tyyppiä ei ole ainakaan toistaiseksi 
tavattu Vanhastalinnasta eikä sitä näytä löytyvän muissakaan vanhem- 
missa rajoitetuissa löydöissä. Ragnhildsholmenissa se näyttää sen sijaan 
olevan kaikkein tavallisin, sillä 105:stä täältä löydetystä nuolenterästä on 
47 tätä tyyppiä!. Nuolenterissä kuv. 165—167 on teräpuoli paisunut vah- 
vaksi, kärki on lyhyt ja jykevä ja varsi eli terän ja holkin väli vahve- 
nee niinikään vähitellen sekä käy vihdoin melkein holkin paksuiseksi, joka 
taas terään nähden lyhenee. Jo meidän kuvamme osottavat tämän kehi- 
tyksen vähittäistä edistymistä ja jos tarkastetaan nuolenteriä myöhemmissä 
löydöissä havaitaan tämän kehityksen niissä jatkuvan edelleen. Sen sijaan, 
että kuvan 165 edustama terä vielä on lähellä Vanhanlinnan löytöjen edus- 
tamien vanhempien nuolenterien edistyneintä muotoa (kuv. 74), on kuva 166 
näistä jo enemmän etääntynyt ja kuva 167 saavuttanut asteen, jota on pi- 
dettävä myöhemmän keskiajan, Skandinaviassa »taalalaisnuolen> nimellä 
tunnetun lyhyen ja erittäin lujan nuolenterän alkumuotona ?. Kuvien 166 ja 
167 edustamia nuolia emme tapaa varhemmista keskiaikaisista löydöistä. 


' Berg, Slottsruinen pä Ragnhildsholmen, s. 88. 
? Vrt. Hildebrand, Sveriges Medeltid 11, s. 644, kuv. 652—3. 

Lilleborgin löydöissä ovat kehittyneemmät nuolenterämuodot vielä meidän 
kuviemme 74:n ja korkeintaan 165:n kannalla, Ragnhildsholmenin nuolista 
on 13 tyyppiä, joka on meidän kuviemme 165 ja 166 välillä sekä osittain 
viimeksimainitun kannalla, mutta kuvan 167 edustama nuolimuoto esiintyy 
vasta Hammershusin, Soborgin y. m. löydöissä, jotka ulottuvat pitemmälle 
keskiaikaan !. Näin ollen näyttää meidän nuolemme, kuv. 167, voivan olla 
aikaisintaan vasta 1300-luvun alulta. Eteenpäin on sen aikaa sen sijaan 
vaikeampi määrätä, koska edelleen tapahtuva kehitys tässä nuolimuodossa 
kuvastuu enemmän painon lisääntymisessä kuin muodon muutoksessa. 
Nuolemme, kuvat 164—166, ovat taas 1200-luvun jälkipuoliskolla tavallisia 
ja viimeksimainittu niistä kuuluu kenties lähemmin vasta 1300:n vaiheille. 
Näistä nuolenteristä voidaan kuvaa 167 jotenkin suurella varmuudella pitää 
jalkajousen nuoleen kuuluvana, joka jännitysvälistä riippuen oli käsijou- 
sen nuolta lyhyempi ja jonka lyhyen varren kanssa terän lyhyt muoto on 
täydessä sopusoinnussa. Tällainen lyhyt terä näyttää olevan tavallisin 
m. m. niissä 1400-luvun jalkajousen nuolissa, joissa alkuperäiset puuvar- 
ret vielä ovat jäljellä ja jotka säilytetään Prussiamuseossa Königsbergissä ?. 
Jalkajousen nuolista ovat mahdollisesti myöskin kuvien 165 ja 166 edus- 
tamat terät, mutta muista täkäläisistä holkkinuolenteristä ei voida tätä 
samalla todennäköisyydellä edellyttää. 

Työkaluihin kuuluvia teräaseita ovat löydöissämme veitset. Näitä on 
löydetty täältä 5 kappaletta (kuv. 177—181), joista ainoastaan kaksi johonkin 
määrin eheätä, muut ovat katkenneita ja muutoinkin vioittuneita. Yksi niistä 
(2671: 14, kuv. 177) tavattiin esilinnalta rakennuksen pohjalta (1 kuv. 129), 
muut päälinnalta, näistä yksi (2671:8, kuv. 178) päälinnan pihalta (kohdalta 
5, kuv. 128), kaksi (5455: 44, 45 kuv. 180 ja 181) asuinrakennuksen eteläisestä 
huoneesta (H), toinen niistä, kuv. 181, tulisijan kivistöstä, sekä yksi (5455: 62, 
kuv. 179) saman rakennuksen pohjoisen huoneen (H 1) koillisesta sisänur- 
kasta. Viimeksimainitulta kohdalta tavattiin toinenkin pienempi teräaseen 
katkelma (5455: 63), joka voinee olla osa veitsenterästä. Näistä veitsen- 
terämuodoista on huomattavin kuvan 177 edustama pitkäruotoinen ja käyrä- 
selkäinen, joka on teränsuultakin kaarelle hiottu. Rivan samanmuotoinen 
veitsi on m. m. Hammershusin löydöissä, mutta yleinen se ei näytä ole- 


1 Viimeksimainitunkin linnan löydöt säilytetään Tanskan Kansallismuseossa Köpen- 
haminassa. 
? Katalog des Prussia-Museums 111, Königsberg i. Pr. 1900, n. 47. 

van. Sen sijaan ovat muut täällä tavatut veitsimuodot tavallisia sekä 
varhemmissa että myöhemmissä keskiaikaisissa löydöissä. Suurempia 
teräaseita edustaa täällä kärkikatkelma viikatteen tai sirpinterästä (5455: 37, 
kuv. 182), joka löydettiin päälinnan asuinrakennuksen eteläisen huoneen 
(H) pohjalta. Siinä ei ole terä ollut kärkeen asti teräväksi hiottu, 
joten se tässä suhteessa muistuttaa meidän aikoihimme asti käyte- 
tyitä >pivomissirppejä>. Sirpit ja viikatteet eivät ole linnalöydöissä- 
kään harvinaisia, niitä on vanhemmista linnoistakin, m. m. Lilleborgista, 
Hammershusista, Ragnhildsholmenista, Holmen linnalta y. m. Näiden 
yhteydessä voidaan mainita kaksi naskalin tapaista rautaista pistin- 
asetta (2671: 18, kuv. 184), jotka löydettiin esilinnan rakennuksen pohjasta 
(1, kuv. 129), sekä muuan samasta paikasta löydetty pieni puras (?) (2671: 
20, kuv. 186), jonka terästä kärkipuoli on katkennut. Viimeksimainittua 
esinettä muistuttava, luultavasti vähän isomman teräaseen katkelma (2671: 
10) löydettiin myös päälinnalta Appelgrenin kaivausalueelta 6 (kuv. 128). 
Edelleen löydettiin esilinnan rakennuksesta (1) kaksi hoikkaa rautavarrasta 
(2671: 19), jotka voinevat olla osia pienistä poran teristä, jommoisia on 
löydetty m. m. Ragnhildsholmenista '. Teräaseiden terottamiseen käytettyjä 
hioinkiviä on täältä talteen saatu vain kaksi pientä liuskelmaa (5455: 18), 
jotka tavattiin kaivoa (K) ympäröineestä kivikosta esilinnalla. 
Rakennuksiin tai huonekaluihin kuuluvista esineistä mainittakoon en- 
sinnäkin avaimet, joita täällä on tavattu ainoastaan kaksi, molemmat rau- 
dasta. Toinen niistä (5455: 65, kuv. 147), joka tavattiin päälinnan asuin- 
rakennuksen pohjoisesta huoneesta (H1), on keskiajan löydöissä hyvin 
tavallista avainmuotoa, jossa varsi on kohtisuorassa asennossa lehteen 
nähden. Vanhastalinnasta olemme tästä avainlajista nähneet jo pari 
erilaista edustajaa (kuv. 90— 91) ja tällaisia sisältävät keskiajan löydöt sekä 
meillä että muualla lukuisia. Toistaiseksi näitä avaimia ei kuitenkaan 
tunneta tarpeeksi ajalleen tarkkaan määrättävistä löydöistä, jotta voi- 
taisiin tietää miten pitkiä aikoja muoto on ollut käytännössä. Toinen 
avain (5455: 9, kuv. 146) löydettiin esilinnan kehämuurista kohdalta XI 
(kuv. 129), jossa se oli muurin pohjakivien välisessä muurintäytteessä ja 
tänne nähtävästi pudonneena jo muurin rakennusaikana. Olisi näin ollen 
muurin rakennusajan määräämiselle sanomattomaksi eduksi, jos tämä 


1 Berg, Slottsruinen pä Ragnhildsholmen, s. 124—125. 

löytö olisi sitä laatua, että se voitaisiin ajalleen tarkasti määrätä. Näin 
ei kuitenkaan ole valitettavasti asianlaita. Avain on tyyppiä, jossa >lehti> 
on samassa suunnassa kuin varsi ja ulottuu yhtä pitkälle varren kum- 
mallekin puolelle, joten lehti siis on n. s. »>kaksipuolinen> (>Schliissel mit 
doppeltem Barte>). Tällainen avaintyyppi on sellaisenaan ikivanha, se 
tavataan jo roomalaisilla ja lukuisia eri muotoja esiintyy siitä Pohjois- 
maissakin pakanuuden ajan lopulla (esim. Hedebyn löydöissä Kielissä, 
Björkön löydöissä Tukholmassa y. m.); meillä tunnetaan niitä muutamista 
löydöistä sekä Länsi- että Itä-Suomesta !. Mutta varhaisemman keskiajan 
löydöissäkin se on vielä varsin tavallinen ja saa leikkauksiinsa uusia 
muotoja. Hyvin lähellä Hakoisten avainta ovat m. m. eräät tämän tyyppi- 
set avaimet Holmen linnalta Riiassa ja meillä on niitä tavattu useampia 
eri muotoja m. m. Koroisista Räntämäeltä, jonka löydöt eivät yleensä 
mene 1100-luvun jälkipuoliskon taakse. Näissä on kuitenkin lehti tavalli- 
sesti suunnikkaan muotoinen rengas, joka on joko kokonaan avoin, kuten 
Koroisissa — eräässä avaimessa täältä on >lehtenä> kaksi tällaista ren- 
gasta päällekkäin — tai nousee sen alasyrjästä haarake renkaan sisustan 
täytteeksi. Hakoisten avaimessa on lehden leikkaus tasahaaraisen ristin 
muotoinen. Tähän verrattava on muuan samantyyppinen avain Tannen- 
bergin linnasta Saksassa, jonka lehdessä on leikkauksena kaksi saman- 
laista, mutta poikkihaaroiltaan lyhyempää ristiä vierekkäin ja niiden välillä 
pystysuora leikkaus, joka ulottuu, samoin kuin Hakoisten ristin ylähaara, 
avaimen varren alaosaan? Sekä Holmen että Tannenbergin linnojen 
avainlöydöt todistavat siis että meidän avaimemme edustama tyyppi, 
jopa leikkauksiltaan hyvin samanlaisena, on muualla ollut käytännössä 
ainakin 1200-luvulla, mutta lähempää aikamääräystä emme sille tätä nykyä 
saakkaan. Huomattava kuitenkin on, että tätä avaintyyppiä ei toistaiseksi 
tunneta mistään todistettavasti myöhemmistä löydöistä. — Lukoista on 
täällä ainoana jäännöksenä tavattu vain muuan katkelma vieteristä (5455: 
38, kuv. 145), joka löydettiin päälinnan asuinrakennuksen eteläisestä huo- 
neesta (H) Muita tähän ryhmään kuuluvia esineitä on täältä talteen 
saatu kaksi sinkilänkatkelmaa, joista toinen (5455: 5, kuv. 172) tavattiin 


! Hackman ja Heikel, Vorgeschichtliche Altertiimer aus Finnland, Taf. 79. 

? Hefner u. Wolf, Die Burg Tannenberg und ihre Ausgrabungen, s. 91, Taf. VIII, 
kuv. Y. Tämä linna rakennettiin 1200-vaiheilla, ja hävitettiin n. 1400. Raunio tutkittiin 
v. 1849. 

esilinnan portin pohjoispielestä kliinisaven seasta ja toinen (5455: 42) 
päälinnan asuinrakennuksen eteläisen huoneen (H) pohjalta, sekä oven 
käsirivan tapainen rautaesine (5455: 41, kuv. 154), joka löydettiin samalta 
kohdalta kuin viimeksimainittu sinkilä. 

Viimeksimainittuun esineryhmään kuuluu epäilemättä myöskin suurin 
osa täällä tavatuista rautanauloista. Tavallisia nauloja on täältä tavattu 
kaikkiaan 73 kappaletta eri kohdilta linnaa: esilinnalta rakennuksen 
(1) pohjalta (15 kpl., 2671: 22), kliinisavesta portin pohjoispielestä (IX 
kuv. 129, 2 kpl., 5455: 4) ja pihan lounaisosasta kohdalta XV (1 kpl, 
5455: 11) sekä päälinnalta asuinrakennuksesta 36 kpl., niistä 28 eteläisestä 
(H; 2671: 6; 5455: 31—34) ja 8 pohjoisesta huoneesta H1 (5455: 58, 59, 70, 
79), sekä muut kohdilta XIX (2 kpl., 5455: 96), XX (9 kpl., 2671: 11, 5455: 
93), XXII (3 kpl., 5455: 89), XXVII (3 kpl., 5455: 84) ja XXX (2 kpl., 5455: 
99). Useat näistä ovat vain kannattomia naulanruodonkatkelmia. Eheissä 
ovat kannat joko pyöreitä tai sivuilta sisäänpäin litistettyjä, kuten kuvissa 
99 ja 100 Vanhastalinnasta, tai kapeita ja pitkänsuikeita, kuten kuvassa 
173, tai neliön- ja epäsäännöllisen suorakaiteenmuotoisia, kuten kuvissa 
174, 175. Yhdessä ainoassa naulassa on täällä sellainen leveä kanta kuin 
kuvassa 176. Sellaisia kapea- ja suikeakantaisia nauloja kuin kuvassa 173 
näkyvä on tavallisesti käytetty lattianauloina, koska lattiassa on tarpeel- 
lista saada naulain kannat mahdollisimman syvälle puuhun upotetuiksi. 
Tällaisia löydettiin pääasiassa päälinnan asuinrakennuksesta, joten ne 
siis täälläkin voisivat olla lattiasta. Muiden naulain erikoiskäytön arvaa- 
miseen eivät löytöseikat anna viittausta. Niittausnauloja on täältä löy- 
detty kaksi päälinnan asuinrakennuksen eteläisen huoneen pohjalta (5455: 
36) ja kolmannesta niittauslevy (5455: 60) saman rakennuksen pohjoisesta 
huoneesta. Eheät naulat ovat molemmat kuvassa 171 näkyvää muotoa. 
Hevosenkengän nauloja on täältä löydetty kaikkiaan 20, niistä 11 esilin- 
nalta, 7 (2671: 22) esilinnan rakennuksesta 1 ja 4 (5455: 20) kaivon kivi- 
kosta, sekä 9 päälinnalta, niistä 5 (5455: 35, 78) päälinnan asuinraken- 
nuksesta ja muut kohdilta 6 (kuv. 128; 2671: 11), XXII (5455: 89), XXVIII 
(5455: 83) ja XXX (5455: 99) asemapiirroksessa kuva 129, yksi kustakin. 
Näissä tavataan sama naulamuoto kuin kuv. 66 Vanhastalinnasta ja muut 
eri muodot nähdään kuvissa 168—170. Ä 

Valaistukseen ja tulenottoon käytettyjä esineitä ovat löydöissämme 


soihdunpitimet, tulirauta ja nähtävästi tuleniskentään käytetyt piikivenpala- 
12 

set. Soihdunpitimiä on täältä tavaltu kaksi, toinen (5455: 10, kuv. 187) 
esilinnan kehämuurin viereltä kohdalta XI (kuv. 129) ja toinen (5455: 39, 
kuv. 188) päälinnan asuinrakennuksen eteläisen huoneen (H) pohjalta. Ne 
ovat molemmat hyvin yksinkertaista rakennetta: rautalevysta väännetty 
holkki, joka toisessa ei näytä olleen umpinainen, toisessa taas levyn päät 
ulottuvat jonkunverran ristiin, ja jonka keskustasta kapea kaistale jatkuu 
seinän tai pöydän rakoon pistettäväksi ja soihtua kannattavaksi ruodoksi. 
Tällaisissa poltettiin vanhempina aikoina tervastikkuja! ja myöhemmin 
talikynttilöitä, joiden kannattimina samat yksinkertaiset pitimet ovat pysy- 
neet käytännössä meidän päiviimme saakka ?. Miten kauvas nämä mene- 
vät taaksepäin on määrättyjen löytöjen puutteen vuoksi tätä nykyä vielä 
mahdoton tarkalleen sanoa. Tanskassa tavataan soihdunpitimiä m. m. 
Soborgin linnan löydöissä, jotka alkavat 1100-luvulta, mutta jatkuvat aina- 
kin 1500-luvulle asti, ja Pohjois-Saksassa esiintyy niitä jo Alt-Liibeckissä, 
mutta täälläkään eivät ole irtonaiset löydöt tarkkaan rajoitettuja. Ragn- 
hildsholmenin linnasta Ruotsissa on soihdunpitimiä löydetty 12 kappaletta * 
ja nämä löydöt todistavat että ne ovat täällä olleet käytännössä ainakin jo 
1257:n ja 1320:n välillä. Meillä on niitä tavattu useampia eri muotoja Koroi- 
sista, maanalaisesta Turusta y. m., mutta tarkkaa aikamääräystä taakse- 
päin ei niille meidänkään löydöistämme tätä nykyä saa. Tulirautoja on 
täältä löydetty yksi ainoa (2671: 15, kuv. 190) esilinnan rakennuksesta 
(I kuv. 129) ja piikivenpalasia on niinikään talteensaatu vain muutamia 
(2671: 13; 5455: 7, 47) esilinnalta kohdalta IV (kuv. 129) sekä päälinnalta 
Appelgrenin kaivausalalta 6 (kuv. 128) ja asuinrakennuksen eteläisestä 
huoneesta (H). 

Esineitä, joiden tarkoitusta en ole voinut määrätä tai jotka ovat tunte- 
mattomiksi katkelmiksi särkyneitä, on täältä löydetty raudasta, pronssista 
ja luusta. Raudasta on muuan 4 mm. paksuisesta liereästä vartaasta 
muodostettu silmupäinen koukku (5455: 64, kuv. 189), joka tavattiin pää- 
linnan asuinrakennuksen pohjoisesta huoneesta (H1), sekä samasta huo- 


' Tällaisista kertoo m.m. Troels Lund, Dagligt Liv i Norden i det sekstende Aarhun- 
drede VI, s. 8 j. s. 

? Esimerkkinä mainittakoon, että m. m. Tornion kaupungin kirkossa olivat yhtä yksin- 
kertaiset*ja aivan samalla tavalla tehdyt kynttilänpitimet kuin Hakoisten, käytännössä vielä 
pari vuotta sitten, kunnes kirkko valaistiin sähkövalolla. 


* Berg, Slottsruinen pä Ragnhildsholmen, s. 117—118. 

neesta löydetty kouruksi taivutettu levy, jonka kummastakin syrjästä läh- 
tee samaan suuntaan kapea nelikulmainen haarake (5455: 77, kuv. 148). 
Rivan samanlainen esine on Lilleborgin löydöissä Tanskassa sekä Korois- 
ten löydöissä meillä. Edelleen on käytännöltään tuntematon muuan poikki- 
leikkaukseltaan neliömäinen (n. 11x12 mm. paksu) ja toiseen päähän 
suippeneva rautaesineen katkelma (5455: 102, kuv. 185), joka löydettiin 
päälinnan asuinrakennuksen eteläpuolelta, tämän itäisen seinän jatkona 
olevan muurin eteläpäästä, sekä muuan saman rakennuksen eteläi- 
sestä huoneesta löydetty 2 mm paksuinen kulmistaan pyöreäksi lei- 
kattu rautakiskonpää, jossa on kaksi (niittaus-?)naulankantaa (5455: 43, 
kuv. 155). Tuntemattomia rautapalasia on tavattu myös päälinnan kehä- 
muurin eteläosan viereltä kohdilta XIX (kuv. 129, 5455: 96) ja 6 (kuv. 
128, 2671: 10). Pronssista on kaksi ohutta kiskonkatkelmaa, joista 
toiseen on alta vasaroimalla muodostettu suoraviivaisia kohokkeita (5455: 
50, kuv. 156) ja toinen on koristamaton sekä 8-sivuiseksi leikattu (5455: 
69, kuv. 157). Molemmat löydettiin päälinnan asuinrakennuksesta, edelli- 
nen eteläisen huoneen itäseinän päältä, jälkimäinen pohjoisen huoneen 
koilliskulmasta. Saman rakennuksen eteläisen huoneen pohjalta löydet- 
tiin edelleen muuan muodoltaan epämääräiseksi katkennut pronssiesineen 
palanen (5455: 48). Luusta on muuan särmäiseksi veistelty puikko, jonka 
kärki on katkennut (5455: 92, kuv. 191). Se löydettiin päälinnalta koh- 
dalta XXI (kuv. 129). 

Astioista on täältä talteen saatu hyvin vähäisiä jäännöksiä. Sellaisia 
näyttää täällä kuitenkin käytetyn sekä vaskesta että saviaineesta. Edellis- 
ten jätteistä mainittakoon esilinnan rakennuksen pohjasta (1) löydetty 8x5 
sm laaja kappale valetun vaskikattilan kyljestä (2671: 21), joka näyttää 
olleen n. 2 mm paksuista levyä. Astian muotoa ei kappaleen johdolla 
voi lähemmin määritellä, mutta että se on ollut keittoastia, siihen näyttää 
viittaavan sen ulkopinnan noettuminen. Metallipadan sangasta mahtaa 
olla se silmupäisen, kierteiseksi väännetyn nelikulmaisen rautavartaan 
katkelma (5455: 61, kuv. 153), joka tavattiin päälinnan asuinrakennuksen 
pohjoisen huoneen koillisnurkasta. Rautainen sanka näyttää olleen tavalli- 
nen Karjalan rautakauden vaskipadoissakin ' ja muodoltaan samanlaisia 
kierteisiä rautasankoja tavataan lukuisia m. m. Ragnhildsholmenin löy- 


1 S. Myn Aik. XIII, s. 151. 

döissä '. Saviaineisista astioista on täältä talteen saatu kaikkiaan 7 pientä 
palasta, joista kaksi reunapalasta näyttää hyvin uudenaikaisen ruukku- 
teollisuuden tuotteilta. Toinen näistä (5455: 3), jonka profiili nähdään 
kuvassa 143c, tavattiin esilinnan portin pohjoispielestä, toinen (5455: 17), 
jonka profiili on samaa muotoa kuin edellisen, esilinnan kaivoa (K kuv. 
129) ympäröivästä kivikosta. Muut 5 kappaletta edustavat kolmea raken- 
teeltaan erilaatuista astialajia. Ensimäisessä näistä, jota edustavat hyvin 
pieni uurrekappale (5455: 103), löydetty päälinnan asuinrakennuksen etelä- 
puolelta tämän itäisen seinän jatkona olevan muurin päältä, sekä tätä 
vähän isompi reunapalanen (5455: 17, profiili kuvassa 143a), esilinnan 
kaivon (K) kivikosta tavattu, on saviaineessa karkeajyväistä hiekkaa, astiat 
ovat käsin valmistetut ja verrattain hyvin poltetut. Erittäin on reunapa- 
lanen tumman punainen väriltään. Toista lajia edustaa kylkikappale 
(2671: 12, kuv. 142), joka löydettiin Appelgrenin kaivausalalta 6 (kuv. 128). 
Se on vääntöpyörällä valmistettu, puhdasta, hienoa ja vaaleata saviai- 
ainetta, pinnaltaan vaaleanharmaa ja ulkopuolelta koristettu astian ympäri 
käyvillä tasaisilla uurteilla. Kolmatta laatua edustaa kaksi pientä palasta, 
toinen (2671: 12) löydetty samalta kohdalta kuin viimeksimainittu, toinen 
reunapala (5455: 17, profiili kuvassa 143 b), löydetty esilinnan kaivon (K) 
kivikosta. Niissä on saviaines yhtä tiivistä kuin edellisessä, mutta se on 
murtopinnoistaan huokosellista ja lävitse tumman punaiseksi poltettu, jota 
paitsi ulkopinta on sivelty toisessa vaalean, toisessa tummanruskealla väri- 
aineella ja polttaessa saatu lasinkiiltoiseksi. Astiat, joista palaset ovat, ovat 
vääntöpyörällä valmistetut. Ensimäistä laatua olevat astiat ovat lähellä Van- 
hanlinnan saviastioita, mutta huolellisempaa ja lujempaa valmistetta kuin 
nämä yleensä ovat. Ne voitanee siis lukea kotimaisen astiateollisuuden tuot- 
teisiin. Molemmat jälkimäiset astialajit ovat sen sijaan nähtävästi ulkomaista 
tuontitavaraa. Tuo vaaleanharmaa astia on samaa laatua, jota meillä on run- 
saammin Koroisista, maanalaisesta Turusta, Forsbyn linnalta Kokemäellä, 
Liinmaan linnalta Eurajoella, Kuusiston linnalta y. m., ja samaa, jota Skandi- 
naviassa pidetään saksalaisen keramisen teollisuuden tuotteena. Meidän as- 
tiapalasemme on liian pieni, jotta siitä voitaisiin arvata astian muoto, mutta 
siinä oleva uurrekoristelu on samoin kuin astia-aineen laatu ominainen 
ala-reiniläiselle astiateollisuudelle, jonka tuotteita Skandinavian löydöissä 


1 Berg, Slottsruinen pä Ragnhildsholmen, s. 117. 


-— 181 — 


tavataan niin runsaasti 1200-luvulta alkaen. Ragnhildsholmenin löydöissä 
on näitä astioita suuret määrät ja Wilhelm Berg pitää hyvillä syillä lähinnä 
Siegburgin kaupunkia niiden lähtökohtana. Meidän astianpalasemme on 
nähtävästi sen tapaisen astian kaulasta, jonka Berg kuvaa teoksessaan 
Ragnhildsholmenin linnasta siv. 109 ja jonka muotoisia meillä on lukui- 
sia m. m. Koroisista. Senkin laatuisia väriaineella siveltyjä ja kiiltopin- 
taisia astioita, joita meidän kolmannen ryhmän astianpalasemme edustavat, 
on Ragnhildsholmenin löydöissä runsaasti. Berg nimittää niitä ruukku- 
sepän tuotteiksi ja arvelee niiden olevan Ruotsissa kotimaista tekoa ellei- 
vät mahdollisesti ole Englannista peräisin !. Paitsi Hakoisista, on meillä 
tällaisia astioita m. m. Koroisista. — Näiden yhteydessä mainittakoon 
muuan pieni kappale lasiastiasta (5455: 46), joka löydettiin päälinnan 
asuinrakennuksen eteläisen huoneen pohjalta. Se on vaaleanvihreätä 
lasia ja muodoltaan kouru, kuten osa pullonkurkusta, mutta onko se mui- 
den tässä mainittujen löytöjen ajoilta, vaiko vasta myöhemmin tänne jou- 
tunut, on vaikea varmuudella päättää. 

Vaatetukseen kuuluvia esineitä lienevät täältä löydetyt soljet. Näitä 
on saatu talteen kaikkiaan kolme kappaletta, yksi (2671: 16, kuv. 149) 
esilinnan rakennuksesta (I, kuv. 129), yksi (2671:23, kuv. 150) esilinnan 
luoteiskulmasta Appelgrenin kaivausalueelta 11 (kuv. 128) sekä yksi 
(5455: 76, kuv. 152) päälinnan rakennuksen pohjoisen huoneen (H 1) luo- 
teiskulmasta. Soljet ovat kaikki raudasta. Ensiksimainittu, kuv. 149, on 
samaa muotoa kuin Vanhanlinnan solki, kuva 89, ja muistuttaa suu- 
resti erästä Hämeenlahden Linnavuorelta löydettyä solkea?% Sekä 
tämä että kuvien 150—152 edustamat soljet ovat niitä yksinkertaisia 
solkimuotoja, jotka ovat kauvan pysyneet käytännössä ja joille näin 
ollen ei ole muodonkehityksen pohjalla lähempää aikamääräystä saa- 
tavissa. Niitä tavataan jo varhemman keskiajan löydöissä*, mutta 
ne esiintyvät vielä m. m. Raaseporin ja Kuusiston linnain löydöissä 
meillä. Näiden yhteydessä voidaan mainita täältä tavatut rautaren- 
kaat, joista muutamat ovat voineet olla solkia. Ainakin yksi näistä 
(5455: 55, kuv. 151), joka löydettiin päälinnan asuinrakennuksen pohjoi- 


' Vrt. Berg, Slottsruinen pä Ragnhildsholmen, s. 104—113. 

? S. Myn Aik. XII, kuv. 71 (s. 138). 

* Kuva. 150 vastaava solki tavataan m. m. Ragnhildsholmenin löydöissä, ktso Berg,1. c. 
s. 79, kuv. 48. 

sesta huoneesta väliseinän viereltä ja on kierteillä koristeltu, näyttää ol- 
leen rengassolki. Tällaiset soljet ovat meidänkin keskiaikaisissa löydöis- 
sämme tavallisia!. Rengas, kuva 141 (5455: 40), on niinikään umpinainen 
ja liereästä rautapuikosta, mutta on hyvin pieni. Se löydettiin päälinnan 
asuinrakennuksen = eteläisestä huoneesta. Rengas, kuv. 183 (5455: 98), 
joka löydettiin päälinnalta kohdalta XXX (kuv. 129), on avonainen ja muu- 
toinkin toista laatua kuin edelliset sekä muistuttaa lähimmin avaimen 
silmua. 

Itse vaateaineesta ei ole täältäkään mitään jäännöksiä tavattu. Sen 
sijaan on eräässä poltetun saven (tiilen?) palasessa, joka löydettiin pää- 


Kuv. 192. Poltettua savea, johon on kankaan kuva painautunut. a positiivisen, b nega- 
tiivisen kuvan mukaan. 


linnan asuinrakennuksen eteläisen osan pohjalta (5455: 27), selvä jälki 
kankaasta painautuneena saveen sen vielä ollessa pehmeässä tilassa. 
Tästä jäljennöksestä, joka nähdään kuvassa 192 a-b, havaitaan että vaate 
on ollut karkealankaista kaksiniitistä liina- tai mahdollisesti hyvin kulu- 
nutta nukatonta villakangasta, jommoisia ovat useat vaatekappaleet Tuuk- 
kalan ja Karjalan haudoista?. 

Pukeutumisesineisiin voidaan edelleen lukea täältä esilinnan raken- 
nuksesta (I) palasina löydetty luukampa (2671: 17). Siitä ovat jäljellä 
oikeastaan vain päätekappaleet, mutta kampa on nähtävästi ollut ku- 
vassa 144 esitettyä muotoa. Koska piikityksestä ei enää ole mitään 
jäljellä, ovat piikkien kohdat kuvassa merkityt katkonaisilla vii- 
voilla, samoin kuin rungon puuttuva osa, jonka pituudesta kuva ei 
näin ollen myöskään anna täysin luotettavaa käsitystä. Jäljellä ole- 
vista palasista voidaan vain päättää että kampa on yhdestä luulevystä 


1 Vrt. esim. löytöjä Kuusistosta, Raaseporista y. m. 
? Vrt. S. Myn Aik. X, Tuukkalan löytö n. 215, kuv. 86 ja XIII, kuv. 388, 403, 404 y. m. 

tehty, että siinä on piikkejä ollut molemmilla puolilla, toisella arvaten- 
kin karkeampia kuin toisella ja että rungon tukena on sen kummal- 
lakin sivulla ollut pienillä niittausnastoilla runkoon kiinnitetty ja tämän 
levyinen ohut luukaistale. Sekä nämä kaistaleet että kamman päät, jotka 
ovat verrattain leveät ja hieman ulospäin käyrät, ovat koristettuja pienillä 
keskipisteisillä ympyröillä.. Luukampoja on meidänkin löydöissämme jo 
varhaisemmalta rautakaudelta saakka, mutta ne ovat säännöllisesti yksi- 
puolisia eli niissä on piikkejä ainoastaan toisella puolella ja toinen puoli 
on muodostettu kiinnipitämistä varten joko segmentin tai puoliympyrän 
muotoiseksi tai on vain keskiosa selkämyksestä korkeamman kädensijan 
muodostava !. Kaksipuolisiakin kampoja on meillä löydetty yksi jo pa- 
kanuuden ajan lopulta Karjalasta. Tämä eroaa meidän kammastamme 
pääasiassa siinä, että sen runko on kuudesta luukappaleesta kokoonpantu, 
kun meidän kampamme on yhdestä luulevystä. Näitä eri osia pitävät 
koossa samanlaiset luiset selkäimet, jotka meidän kammassamme vielä 
ovat yhtenäisen rungon vahvikkeina?. Näyttää siltä kuin näiden pinta- 
kiskojen eli pienojen alkuperäinen tarkoitus olisikin ollut useammasta 
luulevystä tehdyn kamman koossapitäminen ja näistä jäänyt yhdes- 
täkin luulevystä tehtyihin kampoihin enemmän koristeelliseksi osaksi 
kuin käytännöllistä tarvetta varten. Varhemman keskiajan löydöissä ovat 
kaksipuoliset, yksilevyiset kammat hyvin tavallisia ja niissä näyttää sään- 
nöllisesti olevan nuo pienat rungon sivuilla. Tällaisia kampoja on lukui- 
sia Lilleborgin, Soborgin y. m. linnoista, hansalaisten kalastuspaikalta 
Dragorin luota y. m. Tanskan Kansallismuseossa. Ragnhildsholmenin 
löydöissä on toistakymmentä kaksipuolista kampaa, joista yhdestä ainoasta 
puuttuvat pintakiskot ja Hammershusista on muutoin aivan meidän kam- 
pamme muotoinen kampa niinikään ilman pintakiskoja. Täällä näyttää siis 
näiden kiskojen poisjättäminen alkavan viimeistään 1300-luvun alulla ja 
mitä pitemmälle keskiaikaan tullaan, sitä harvinaisemmiksi ne käyvät ja 
katoavat vihdoin kokonaan. Meillä on pintakiskoilla varustettuja kampoja 
esim. vielä maanalaisesta Turusta? Kuusiston linnalta on meillä sekä 
kooltaan että muodoltaan läheisesti meidön kampaamme muistuttava kampa 
ilman pintakiskoja. Mitä tulee kampamme koristeisiin, ovat nekin ikivan- 


' Vrt. A. Hackman, Die ältere Eisenzeit in Finnland 1, s. 228—231. 
? Vrt. S. Myn Aik. XIII, s. 146, kuv. 170. 
3 Vrt. Finskt Museum VIII, 1901, s. 63—4. 

haa alkua erittäin luu- mutta metalliesineissäkin, ja aihe näkyy säilyvän 
käytännössä kauvan. 

Paitsi edellämainituita esineitä on täältä talteen otettu tiilenpalasia, 
laastinäytettä, poltettua savea, luita y. m. Tiiltä on otettu talteen esilinnan 
kehämuurista kohdilta XVIII (5455: 12) ja IX (5455: 2), pihan täytemaasta 
kohdilta V ja IV (4922: 5; 5455: 7) ja kaivoa (K) ympäröineestä kivikosta 
(5455: 13—15), johon ne ovat voineet varista päälinnalta, sekä eri kohdilta 
päälinnan asuinrakennuksesta (2671: 3, 7; 5455: 22, 25—28, 51, 53, 56, 
71, 73), jossa osa niistä on kuonaksi palanut, tornista G (5455: 87) sekä 
päälinnan kehämuurista kohdilta XXVII (5455: 85), XXVIII (5455: 80), 
XXX (5455: 100) ja XXII (5455: 91). Laastinäytettä on otettu päälinnan 
asuinrakennuksen seinästä (2671: 4) ja eteläisen huoneen pohjatasoituk- 
sesta (5455: 30) sekä esilinnan kehämuurista kohdalta II (5455: 8). Pol- 
tettua savea on talteen otettu esilinnan portin pohjoisesta sisäpielestä 
(5455: 1), jossa, kuten ennen on mainittu, nähtävästi on ollut kliinistä tehty 
vahtikoppi. Savenpalasissa nähdään jälkiä oljista, varuista ja risuista. 
Edelleen on tätä savea talteen saatu esilinnan kaivoa (K) ympäröineestä 
kivikosta (5455: 16). Viimeksimainittujen palasten joukossa on muutamia, 
joissa on selviä pyöreän puun painanteita. Koska kaivo ympäristöineen 
on ollut myöhempinä aikoina käytetty kaatopaikka, johon linna-aluetta 
puhdistettaessa on kerätty kaikenlaiset roskat, voivat tänne joutuneet löydöt 
olla miltä osalta linnaa tahansa. Muutamia savipalasia tavattiin myöskin 
päälinnan asuinrakennuksen eteläiseltä seinämältä (5455: 23). Luupalasia 
sekä poltettuja että polttamattomia on talteen otettu eri kohdilta linnaa. Esi- 
linnalta on niitä esiintynyt vahtikopin paikalta IX (5455: 6), rakennuksesta 1 
(2671: 22) sekä suuri joukko kaivosta K ja sen ympäriltä (5455: 21). Päälin- 
nalta on niitä esiintynyt erittäin asuinrakennuksen sisältä ja ympäriltä (2671: 
5; 5455: 24, 29, 52, 54, 57, 72, 74). Näissä näyttävät poltetut luut olevan 
vähemmistönä. Joukossa on myös eläinten, erittäin hevosen hampaita. 
Edelleen on niitä talteen otettu päälinnan kehämuurin vieriltä heti asuin- 
rakennuksen eteläpuolella (5455: 104) ja kohdilta XXX (5455: 101), XIX 
(5455: 97), XX (5455: 94), XXII (5455: 90), XXVII (5455: 86) ja XXVIII 
(5455: 82). Sekalaisista talteen otetuista esineistä mainittakoon muuan 
luontainen ja luultavasti vanha puunkappale sekä valkoinen näkinkenkä 
(5455: 19), jotka tavattiin esilinnan kaivolta. 

Uudenaikaisista esineistä on suurin osa nähtävästi niiltä ajoilta, jolloin 

linna-aluetta on kartanon puistoksi tehty ja sellaisena ylläpidetty, sekä 
muinaistieteellisesti kokonaan arvottomia, jonka vuoksi niitä ei maksanut 
vaivaa museossa talletettavaksi koota. Talteen otetuista mainittakoon vain 
2 Nikolai I:sen aikaista '', kopeekan kuparirahaa, molemmat vuodelta 
1840 ja, päättäen eräästä virheellisyydestä leimassa, samalla leimasimella 
lyötyjä (5455: 49). Ne tavattiin päälinnan asuinrakennuksen eteläisestä 
huoneesta. 


Kuten jo edellisestä on käynyt selville, ovat vanhemmat löydöt Hakoi- 
sista Vanhanlinnan löytöjen suoranaisia jatkajia. Aniharvoja voidaan 
näistäkään ajalleen tarkemmin määrätä, mutta useiden erilaatuisten esinei- 
den kehitysasteesta ja vastaavien esinemuotojen esiintymisestä muissa 
löydöissä voidaan päättää että 1200-luvun jälkipuolisko on se aika, johon 
pääosa näistä löydöistä näyttää kuuluvan. Näissä löydöissä ei ole mitään, 
jota edes jonkunlaisilla todennäköisyys-syillä voitaisiin pitää 1200-luvun 
puoliväliä vanhempana. Sen sijaan on löydöissä esineitä (muutamat 
nuolenterät, Birger kuninkaan raha y. m.), jotka ilmeisesti todistavat että 
löytökalusto ei pääty 1200-luvun loppuun, vaan että se jatkuu vielä aina- 
kin 1300-luvun alku-vuosikymmenille. Miten kauvaksi eteenpäin ne ulottu- 
vat, sitä ei löytökaluston pohjalla tätä nykyä voida tarkemmin määrätä, 
jos kohta sen silmiinpistävä yleinen samanlaisuus Ragnhildsholmenin n. 
vuoteen 1320 päättyvien löytöjen kanssa ja se seikka, että löydöistä puut- 
tuu esineitä, jotka voitaisiin todistaa kuuluvan näitä myöhempään aikaan, 
näyttää viittaavan siihen, että niiden raja-aika olisi asetettavissa johonkin 
aikaan 1300-luvun alkupuolella. 


IV. Rakennus: ja linnatieteellinen tutkimus. 


Opittuamme edellisessä tuntemaan tutkittavanamme olevien linnojen 
jäännökset sellaisina kuin ne ovat tähänastisista kaivauksista selvinneet, 
tulee meidän tarkastaa niitä vertailevan rakennus- ja linnatutkimuksen 
valossa. Meidän tulee koettaa saada niitä valaistuksi toiselta puolen ra- 
kennusteknillisten seikkojen ja asuinrakennuksia erittäin näiden yleisen 
kehityksen pohjalla, toiselta puolen etsimällä vertauskohtia muista lin- 
noista sekä niiden yksityisosille että niille kokonaisuuksina, ja siten koet- 
taa saada määrätyksi, mikäli mahdollista, niiden rakennusaika ja niiden 
asema puolustuslaitosten yleisessä kehityksessä. Mutta ennen kun ryh- 
dymme tähän tutkimukseen on meidän syytä huomauttaa siitä, millä ta- 
valla viimeksi kerrotut linnat suhtautuvat esihistoriallisiin linnoihimme. 


Suhde esihistoriallisiin linnoihin ja puolustusjärjestelmä. 


Jo edellisestä esityksestä on käynyt selville että yhteisiä piirteitä nyt 
kysymyksessä olevien ja esihistoriallisten linnojen välillä on useita. Sa- 
moin kuin esihistoriallisissa linnoissa on näissäkin teennäisillä puolustus- 
laitoksilla ensisijassa tahdottu täydentää luonnon tarjoomaa suojaa linnan 
paikalla. Samoin kuin edellisissä voidaan näissä katsoa päälinnan kehä- 
muureilla, joiden suljettu säännöllinen kehämuoto on jo myöhäisesihisto- 
riallisista linnoista tunnettu, olevan varustuksina pääpainon. Vanhassa- 
linnassa on tämä ominaisuus erittäin tuntuva, koska täällä päälinnassa 
kehämuurin «sisäpuolella ei ole mitään puolustukseksi kelpaavaa raken- 
nusta. Hakoisissa, jossa päälinnassa vielä on sekä kivinen asuinraken- 
nus että sydäntorni, on kehitys tässä kohden ennättänyt pitemmälle, mutta 
päälinnan rakennusten sijoitus etäälle toisistaan, asuinrakennuksen maan 

tasalta lähtevä oviaukko, joka tekee sen puolustuskatsannossa vähemmän 
edulliseksi, ja tornin sijoittaminen linnan perälle, jossa sillä on linnassa 
viimeisen turvapaikan asema, osottavat, että täälläkin on kehämuurin puo- 
lustuskykyyn ensisijassa luotettu, kun taas rakennukset puolustuslaitoksina 
tekevät uusien tulokkaiden vaikutuksen, jotka eivät vielä ole päässeet sii- 
hen puolustusta hallitsevaan asemaan, mikä niillä toisissa linnoissa ja 
erittäin myöhemmin on. Vielä voimme huomauttaa näiden linnojen 
hyökkäyspuolen =erikoisvarustuksista, joilla esihistoriallisissa linnoissa 
niinikään on edeltäjänsä, ja onpa yhteistä lisäksi näiden sijoittamisessa 
silmämääränä pidetty puolustajan etu saada kultakin asemalta taistella 
korkeammalta paikalta kuin vihollinen. Viimeksimainittujen varustusten 
yksityisissä puolustuslaitoksissakin on yhteistä, sillä Vanhanlinnan ulko- 
vallit ovat sekä sijoitukseltaan että rakenteeltaan täysin esihistoriallisten 
linnavallien kannalla ja Hakoisten maavallikaan ei ole esihistoriallissa 
linnoissamme tuntematon. 

Esihistoriallisista linnoista edelle astuvat taas sekä Vanhalinna että 
Hakoinen ensinnäkin siinä, että ne ovat olleet, kuten rakennukset ja muut 
löydöt todistavat, säännöllisesti asuttuja, että pääosat molemmissa näissä 
linnoissa ovat keskiaikaista rakennustapaa, jota ensisijassa todistavat kalkki- 
laastin ja tiilen käyttäminen kummassakin, sekä siinä, että niiden puolus- 
tusjärjestelmä osottaa keskiajan linnojen ominaisuuksia, jota paitsi niissä 
sekä meidän että Pohjoismaiden esihistoriallisille linnoille uusina puolus- 
tuskeinoina voidaan mainita erittäin Hakoisissa päälinnan kivirakennukset. 
Edempänä saan kosketella muita edellä mainittuja seikkoja, tässä otan 
puheeksi vain puolustusjärjestelmän, jonka toteuttamista kummassakin 
linnassa erikseen on vähän tarkemmin selvitettävä. 

Jähns kertoo kehittyneimpien monivallisten germaanilaislinnojen puolus- 
tusmenetelmästä esihistoriallisina aikoina seuraavaan tapaan: Kun vihollinen 
oli saanut ulommaiseen valliin murretuksi tavallisesti kapean aukon ja rupesi 
sisävallia ahdistamaan, lähettivät puolustajat pienempiä osastoja vielä pys- 
tyssä olevien ulkovallien suojassa oikealta ja vasemmalta hyökkäämään 
vihollisen kylkeen. Hyökkääjäjoukot peräytyivät sitten kumpikin tahol- 
leen pitkin sisäpuolisen vallin edustaa ja pakottivat vihollisen seuraamaan 
itseään sekä paljastamaan sivustansa sisäpuoliselta vallilta taistelevain 
puolustajain nuolille, heitoille ja iskuille. Jos vihollisen siitä huolimatta 
onnistui murtaa sisäpuolinenkin valli, uudistui sen ja kolmannen vallin 

välissä sama leikki ja sama murhaava tuho viimeksimainitun puolelta. Vii- 
meisen eli päälinnan vallin edustalle ehtiessään vihollisen täytyi tällä tavoin 
olla suuuresti heikontuneena, kun sen sijaan puolustajat, jotka olivat saa- 
neet taistella korkeammalta asemalta ja tehdä hyökkäyksensä vihollisen 
kylkeenkin sivustaansa paljastamatta ja huolehtimatta paluutiensä suojaa- 
misesta, olivat paremmin säästyneitä !. 

Onko Vanhassalinnassakin tämäntapaista puolustusjärjestelmää pi- 
detty silmällä, siitä on vaikea varmaa johtopäätöstä tehdä, mutta esiva- 
rustuksen kolme sisäkkäistä puolustusasemaa ja niiden väliin muodostu- 
vat zwingersolat näyttäisivät siihen kyllä soveltuneen. Kaikessa tapauk- 
sessa voidaan täälläkin katsoa linnan puolustamisen voineen alkaa ulko- 
vallilta, samalla kun sisävallilta jo on voitu lennättää kuolettavia nuolia 
tai heittokiviä alempana olevan ulkovallin yli sen takana taistelevaan vi- 
holliseen, ja keskusvarustukselta hallita puolustustoimia. Tarpeen vaa- 
tiessa on sitten voitu vetäytyä yhä sisempään ja rajoitetumpaan sekä 
viholliselle yhä epäedullisempaan puolustusasemaan, kunnes päälinnan 
kehämuurilta vihdoin tehtiin viimeinen ja lujin vastarinta. Miten puolus- 
tautuminen täällä onkin yksityiskohdissaan suunniteltu tapahtuvaksi, osot- 
tavat puolustuslaitokset järjestelmän siinä olleen pääpiirteissään saman kuin 
edistyneimmissä esihistoriallisissa linnoissa, jopa siihenkin nähden, että 
täällä, samoin kuin näissä, on päälinnan kehämuuri viimeisenä puolustus- 
asemana. Ainoastaan siinä voidaan Vanhanlinnan puolustusjärjestelmän 
katsoa ennättävän esihistoriallisen systeemin edelle, että puolustus täällä 
on sisäänpäin yhä enemmän keskitettyä ja että varustukset ulkovallien 
sisäpuolella samalla käyvät yhä lujemmiksi, jommoisina esivarustuksen 
lujaseinäistä ja sisältä korotettua keskusvarustusta, samoin kuin päälinnan 
muurattua kehämuuria täytyy voida pitää ulkovalleihin nähden. Tässä 
on siis, joskin primitiivisellä tavalla, toteutettu jo keskiaikaisin keinoin 
tämän ajan vallitsevaa, sisäänpäin yhä lujempien esteiden periaatetta, 
>Prinzip der steigenden Hindernisse>. 

Hakoisissa tavataan sama sisäänpäin yhä lujempien esteiden periaate 
ja puolustuksen keskittäminen, mutta toteutettuna toisella tavalla ja ulo- 
tettuna tavallaan päälinnan kehämuurin sisäpuolellekin. Päin vastoin kuin 
Vanhassalinnassa, ovat esivarustuksen puolustuslaitokset, kehämuuri ja 


' Geschichte des Kriegswesens, s. 453. 


— 189 — 


sen ulkopuolella oleva valli ja hauta, täällä toistensa välittömässä yhtey- 
dessä, joten ne eivät näytä voineen olla eri puolustusasemia. Ei näet 
ole ajateltavissa, että puolustajat täällä olisivat voineet alottaa taistelun 
ulkovallilta ja sieltä tarpeen vaatiessa vetäytyä haudan poikki kehämuurin 
suojaan, koska tämän liikkeen olisi pitänyt tapahtua yksinomaan kehä- 
muurin portin kautta, jonka edustalta haudan yli vieneen sillan täytyy 
ajatella vaaran aikana poistetuksi. Puolustuksen on siis täällä täytynyt 
pääasiassa tapahtua kehämuurilta, josta esivarustuksen piirissä ei näytä 
olleen mahdollisuutta sisempään puolustusasemaan vetäytyä. Mutta nuo 
yhdistetyt varustukset ovatkin tarjonneet viholliselle sitä lujemman es- 
teen, jolta puolustus kuitenkin aseman laajuuden vuoksi edellyttää mel- 
koista suurempaa miesvoimaa kuin Vanhassalinnassa. Esivarustus Ha- 
koisissa vastaa siis varsinaisesti Vanhanlinnan esivarustuksen keskusva- 
rustusta, jonka ulkopuolella olevia valleja täällä vastaavat kehämuurin välit- 
tömään yhteyteen ja sen edelleen tukemiseksi tehdyt hauta ja ulkovalli, 
mutta se on täällä kehittynyt itsenäiseksi linnan osaksi, varsinaiseksi esi- 
linnaksi, jonka piirissä on ollut asuin- y. m. rakennuksia, todistaen sen 
jokapäiväistä asumista. Esilinnan merkitystä täällä lisää edelleen se seikka, 
että vesisäiliö eli kaivo on sen piirissä. Muutoin on esilinnan suhde pää- 
linnaan täälläkin sama kuin esivarustusten Vanhassalinnassa: siltä on 
voitu estää vihollista ahdistamasta päälinnaa sen ainoalta ylöspäästävältä 
puolelta ja sen menetettyä vetäytyä puolustusta jatkamaan päälinnaan, 
jossa puolustus tämän jälkeen keskittyi lähinnä tien ja portin suojelemi- 
seen. Jos päälinnan kehämuuriltakaan ei voitu vihollisen ylivoimaa vas- 
tustaa, oli täällä jonkunlaisen puolustuksen jatkaminen mahdollinen vielä 
päälinnan asuinrakennukseltakin, mutta erittäin voivat jäljellä olevat puo- 
lustajat vetäytyä torniin, jossa, kuten Jähns sanoo, >urhoollinen puolus- 
taja taas oli jonkun aikaa turvassa, koska torni aina vaati oman piirityk- 
sensä; ja ennen kun tämä oli päätökseen saatu, saattoi hyvin olla lisä- 
voimia paikalla» !. 

Jos siis Vanhanlinnan puolustusjärjestelmä vielä on läheisesti esihis- 
toriallisten linnain kannalla ja erottuu niistä pääasiassa vain sisempien 
puolustusasemien lujittamisen kautta keskiajan teknillisin keinoin, etääntyy 
Hakoisten puolustusjärjestelmä näistä tämän lisäksi senkin puolesta, että 


' Geschichte des Kriegswesens, s. 656. 

puolustusketjua on täällä jatkettu päälinnan kehämuurin sisäpuolelle esi- 
historiallisille linnoille kokonaan uusilla laitoksilla, jommoisia ovat sekä 
kivinen linnarakennus että torni. Miten suuressa määrin linnojen puo- 
lustuskyky näiden lisäysten kautta edistyi, sen osottaa m. m. esimerkki 
ruotsalaisen Olofsborgin valloituksesta jouluyönä v. 1504. Meidän- 
kin historiassamme tunnettu tanskalainen Otto Rud, silloin Bohusin 
linnan päällikkönä, hiipi mainittuna yönä joukkoinensa Olofsborgin edus- 
talle, jonka päällikkö Nils Ragvaldsson väkinensä vaaraa aavistamatta 
vietti joulujuominkeja, ja onnistui, sillä tavoin, että miehistö oli vetänyt 
valkoiset paidat sotapukunsa päälle, pääsemään vartijain huomaamatta 
linnaan, miehitti linnatuvan ovet y. m. aukot sekä surmasi tai vangitsi koko 
siellä juhlivan humaltuneen linnaväen. Ainoastaan linnan päällikkö pääsi 
pujahtamaan ulos linnatuvasta ja vetäysi torniin, jossa hän kiviä y. m. 
heittämällä vihollisen niskaan puolustautui yksin Otto Rudin joukkoa vas- 
taan seuraavan päivän iltapuoleen, jolloin hänen uupuneena ja apua saa- 
matta täytyi antautua'. Mainita sopii että Olofsborgin torni, joka lienee 
ollut tiilistä rakennettu ja joka sittemmin on melkein jäljettömiin kadon- 
nut, ei näytä olleen lujimpia. 

Se erilainen suhde, jossa nämä linnat puolustusjärjestelmäänsä näh- 
den ovat esihistoriallisiin linnoihin, oikeuttaa siis jo johtopäätöksen, että 
näiden välillä täytyy olla aikaerotustakin olemassa. Mutta molemmissa- 
kin näissä linnoissa on, kuten edellä olemme nähneet, puolustusjärjestelmä 
toteutettu vielä verrattain yksinkertaisin varustuslaitoksin, joten jo nämä 
seikat aiheuttavat etsimään niiden paikkaa keskiajan linnojen yleisen ke- 
hityksen alkujaksolta. Lähemmin on näiden suhde sekä mainittuun ke- 
hitykseen että toisiinsa kuitenkin määrättävissä vain niiden yksityiskoh- 
taisella tutkimisella, joka meidän on tehtävä kumpaankin linnaan nähden 
erikseen. 

Mutta ennenkun ryhdymme tähän, on meidän otettava puheeksi eräs 
yhteinen ominaisuus molemmissa linnoissa, nim. tiilen käyttäminen ra- 
kennusaineena, jota Vanhassalinnassa olemme tavanneet päälinnan kehä- 
muurissa ja Hakoisissa linnan kaikissa osissa. Tätä seuraa luonnollisesti 
myös kalkkilaastin käyttäminen, mutta tätä olemme jo edellä tavanneet 
Hakostaron linnassa, ennen historiallisen keskiaikamme alkua, joten sii- 


' Wilhelm Berg, Olofsborg, Bidr. t. kännedom om Göteb. o. Bohusl. fornminnen o. 
historia VII, 3, Göteborg 1904, s. 460 j. s. 

hen tässä yhteydessä ei enää ole tarpeen erikoista huomiota kiinnittää. 
Tiilestä on yleensä sanottu, että se on Suomessa tullut tunnetuksi vasta 
kristinuskon keralla ja asia lienee pääasiassa näin, mutta tähän asti ei 
ole kukaan tutkijoistamme lähemmin selvittänyt milloin ja minkälaisissa 
rakennuksissa tämä uusi rakennusaine on täällä ensinnä tullut käytän- 
töön. Tätä kysymystä on sen vuoksi tässä syytä lähemmin kosketella, 
erittäinkin koska kysymys on perin tärkeä linnojemme aikamääräykselle 
taaksepäin. Tahdon erittäin painostaa sitä, että tässä pidän silmällä ensi- 
sijassa tiiltä rakennusaineena, koska tällä nyt kysymyksessä oleviin ra- 
kennuksiimme nähden on tutkimuksellemme suurempi merkitys kuin var- 
sinaisella tiiliarkkitehtuurilla. 


Tiilen käytäntööntulo Suomessa. 


Koska tiilen käyttäminen Suomessa epäilemättä on kulttuurilainaa lä- 
heisimmiltä naapureiltamme, on meidän ensin tarkastettava, milloin se 
on tullut tunnetuksi Pohjois-Saksassa ja Skandinaviassa. Että jo rooma- 
laiset käyttivät poltettuja tiiliä rakennusaineena, erittäin keisariajalta al- 
kaen, ei ainoastaan italiassa vaan eri seuduilla muuallakin Europassa, on 
yleisesti tunnettua, ja heidän käyttämästään tiilirakennustekniikasta anta- 
vat hyvän käsityksen meidän päiviimme saakka säilyneet rakennusmuisto- 
merkit, erittäin basilika, tuomiokirkko, keisaripalatsi ja kylpylaitokset 
Trierissä!, useat muurijäännökset Kölnissä (>Colonia Acgrippinensis>), 
Reinin suulla, Belgiassa, Englannissa y. m. Roomalaisajan jälkeen jäi 
kuitenkin tiilitekniikka, samoin kuin niin paljon muuta roomalaisperua, 
yleensä unhotukseen ja sitä näkyy jossain määrin ylläpidetyn vain muu- 
tamilla alueilla Pohjois-Italiassa (Lombardia ja Venetsian ympäristö) ja 
Ranskassa (Languedoc)? Saksassa näyttää vasta Kaarle Suuren aikana 
tiilitekniikka uudestaan heränneen henkiin ja ne rakennukset, jotka näiltä 
ajoin ovat säilyneet, esim. Michelstadtin ja Seligenstadtin kirkot, osotta- 
vat hänen rakennusmestarinsa ja elämäkertansa kirjoittajan Einhardin 


1 Vrt. esim. E. Kriiger, Die Trierer Römerbauten, Trier 1909; v. Behr, Die römischen 
Baudenkmäler in und um Trier, Trier 1909. 

? O, Stiehl, Der Backsteinbau romanischer Zeit, besonders in Oberitalien und Nord- 
deutschland, Leipzig 1898, s. 3 j. s.; E. Wrangel, Tegelarkitekturen i Norra Europa och 
Uppsala domkyrka, Ant. Tidskr. 15, n. 1, s. 10. 

siinä noudattaneen tarkkaan roomalaisia esikuvia'. Miten laajalle tiilen- 
käyttö karolinkiseen aikaan levisi, sitä ei tätä nykyä voida varmuudella 
sanoa, mutta siltä näyttää, että ainakin Alamaissa tiilirakennus jo palau- 
tuu näihin aikoihin asti? Mutta yleisempään käytäntöön tiili tulee Keski- 
Europassa vasta 1100-luvulla ja saapuu silloin m. m. Pohjois-Saksaan, 
jossa sitä tätä ennen ei ensinkään ole käytetty, sekä leviää täältä vähi- 
tellen, osaksi jo saman sataluvun kuluessa, osaksi seuraavalla sataluvulla 
kaikkiin Itämerenmaihin*. Mistä tiilitekniikka ja siihen perustuva arkki- 
tehtuuri silloin tänne saapuu, on kysymys, josta tutkijat enemmän kuin 
puolenvuosisataa ovat väitelleet, mutta jota siitä huolimatta yhä vielä täytyy 
pitää lopullisesti ratkaisemattomana'. Alamaat ja Pohjois-Italia ovat ne 
alueet, joista sen alkuperää on johdettu. Edellisestä maasta on sen väi- 
tetty levinneen niiden siirtolaisten mukana, jotka täältä v. 1106 ja myö- 
hemmin asettuivat Bremenin seuduille, v. 1126—1156 Lyypekin alueelle 
ja sen pohjoispuolelle sekä v. 1146—49 Altmarkiin Elben varsille, ja tä- 
män mielipiteen tueksi on esitetty, että tiiliarkkitehtuurin leviäminen ja 
mainittu siirtolaisasutus sattuvat samoihin aikoihin ja kohdistuvat aina- 
kin osittain samoille alueille, jotapaitsi alamaalaiset jo 1100-luvulla tun- 
netusti olivat eteväin tiilenpolttajain maineessa”. Tiilen pohjoisitalialaisen 
alkuperän puolesta taas puhuu arkkitehtuurin, erittäinkin muodonannon 
ja yleisen järjestelyn, mutta osittain myös tiilen koon y. m. samanlaisuus 
Pohjois-Saksan ja Pohjois-Italian rakennuksissa, minkä erittäin Stiehl 
ylempänä viitatussa teoksessaan on yksityiskohtaisesti osottanut. Mutta 
tiiltä tavataan rakennusaineena myöskin varsinaisen tiiliarkkitehtuurialueen 
ulkopuolella, jossa se muun kivimateriaalin ohella esiintyy milloin kiila- 
kivinä ja muurien välitäytteenä, milloin holveissa, ikkuna- ja ovipielissä, 


! Roomalaistiilet olivat useimmiten neliönmuotoisia ohuita laakoja, aina 60x60x5 
sm kokoisia, mutta muitakin tiilimuotoja heidän rakennuksissaan tavataan. Einhard tilasi 
m. m. tiilenpolttaja Egmulenukselta tiiliä, jotka olivat n. 51x51x7 sm kokoa. Vrt. Piper, 
Burgenkunde, 2 Auf., s. 75, 116. 

2 E. Wrangel, m. t., s. 14, 134—135. W. on sitä mieltä, että Saksassakin joillakin yksi- 
tyisillä alueilla olisi tiilienvalmistusta harjoitettu aina roomalaisajoista asti ja että näin olisi 
laita ollut m. m. Alamaissa, mutta tämän olettamuksen tueksi toistaiseksi esiintuotuja to- 
distuksia ei ole pidetty pätevinä; vrt. Stiehl, Der Backsteinbau, s. 60. 

$ Tiilen leviämisalueen esittää Wrangel pääpiirteissään edellä mainittuun teokseensa 
liittämällä kartalla. 

* Tämän kysymyksen vaiheista antaa m. m. O. Stiehl (Der Backsteinbau, s. 2) tietoja. 


5 Wrangel, Tegelarkitekturen, s. 14 j. s. 

ilman että varsinaisesta tiiliarkkitehtuurista tällaisissa tapauksissa aina 
voidaan puhua. Koska näin on laita sellaisillakin alueilla, joihin hollanti- 
laisen vaikutuksen on vaikea selittää ulottuneen, kuten Baijerissa', Ve- 
näjällä y.m., näyttää siltä, että ainakin Pohjois-Italiaa on pidettävä yh- 
tenä lähteenä, josta tiilenkäyttö on levinnyt pohjoiseen, mutta silti ei 
voida kieltää hollantilaisten kolonistien suurta vaikutusta sen tunnetuksi 
tekemiseen Itämeren maissa. Tätä todistaa edelleen m. m. Skandinavian 
tiiliarkkitehtuuri, jonka ainakin useassa tapauksessa voidaan osottaa pa- 
lautuvan Pohjois-Saksan välittämään pohjoisitalialaiseen alkuperään ?. 
Olemme edellä maininneet että Alt-Liibeckissä on tiiltä käytetty to- 
dennäköisesti jo heti jälkeen 1128 ja kaikissa tapauksissa ennen vuotta 
1138. Tältä ajalta eikä koko 1100-luvun alkupuolelta tiiltä ei tunneta 
vielä mistään Skandinavian maasta, ei edes Tanskasta, jossa sen 
kuitenkin voidaan otaksua ensinnä tulleen käytäntöön*. Tanskaan 
tiili tulee vasta Valdemar I:sen aikana ja tapaus näyttää herättäneen 
aikalaisten suurta huomiota, koska sitä on muistettu yhtenä Valdema- 
rin suurtöistä. Svend Aagesenin kronikka kertoo Valdemarista m. m.: 
»Deinde primus in Sprowa insula de coctis lateribus turrim construxit. 
Ad ultimum in vallo Danewerchk murum erexit lateritium: guem ta- 
men morte praeventus imperfectum religuit»*, ja Valdemarin ruumis- 
arkusta Ringstedin kirkossa on löydetty kirjoituksella varustettu lyijy- 
levy, jossa samasta asiasta on sanottu: — »murum guogue ad tocius 
regni presidium, gui vulgo Danewerch dicitur, ex lateribus coctis pri- 
mus construxit et castellum in Sproga edificavit>»*. Danevirke, jonka 
tiilimuurista ennen (siv. 61) on mainittu, ansaitsee epäilemättä semmoi- 
senaan suurtyön maineen, mutta 1167 rakennettu Sprogon linna olisi 
tuskin tullut merkillisyytenä mainituksi muutoin kuin tiilitorninsa vuoksi *. 


1 Vrt. Piper, Burgenkunde, 2 Aufl., s. 129. 

? Vrt. Sigurd Curman, Klostrens byggnadskonst, Svensk Konsthistoria, Stockholm 
1913, s. 84. 

s Vrt J. Kornerup, Materialet i de aldste danske Kirker, Aarboger 1870, s. 162; J. B. 
Loffler, Udsigt over Danmarks Kirkebygninger fra den tidligere Middelalder, Kjobenhavn 
1883, s. 170 ja edelleen Aldersbestemmelser i vor romanske Teglstensarkitektur, Aarboger 
1898, s. 12 j. s.; W. Mollerup, Nationalmuseets Anden Afdelning, s. 58. 

* Scriptores Rerum danicarum medii aevi, Langebek'in ed., Hafniae 1772 1, s. 63. 

* J. J. Worsaae, Kongegravene i Ringsted Kirke, Kjobenhavn 1858. Mainittu levy on 
julaistu myös Danmarks Riges Historie 1, Kobenhavn 1897—1904, s. 669, vrt. s. 634. 

* Saxo (Danmarks Kronike, Winkel Hornin käännös II, s. 209) sanoo myöskin Valde- 
marin Sprogon linnan rakentajaksi, mutta ei mainitse nimenomaan sitä tiilistä rakennetuksi. 

Tämän linnan torni piilee nykyään myöhemmin sen kohdalle rakennetun 
majakkatornin alla, mutta sen ympärille vinon nelikulmion muodostanut 
kalkkiruukilla muurattu harmaakivinen kehämuuri on vieläkin jäljellä. 
Mutta nämä rakennukset eivät ole ainoita tiilirakennuksia Tanskassa tältä 
ajalta. Absalonin linnassa Köpenhaminassa, josta edellä (s. 30) on mai- 
nittu, on tiilestä rakennettuja osia jo Absalonin ajalta (vert. kuv. 193) ja 
samoin on laita Absalonin linnan Bistrupissa lähellä Roskildea?. Kir- 


Kuv. 193. Köpenhaminan linna. A kehämuuri Absalonin ajalta, B torni, C tiilimuureja 
Absalonin ajalta, D myöhempi ulkomuuri. 


kolliselta alalta mainittakoon tässä suhteessa vain Soron ja Vitskolin 
luostarit, edellinen perustettu 1151 ja sen kirkko rakennettu 1165—1190, 
jälkimäinen perustettu 1158 ja kirkko valmistunut viimeistään 1200 vai- 
heilla?. Tanskasta levisi tiilen käyttö Etelä-Ruotsiin, jossa tästä 
Gumlösan 1191 vihitty tiilikirkko Skänessa' ja Helsingborgin Kärna ovat 


! Mollerup, Nationalmuseets Anden Afdelning, s. 62. 

? J. Konrerup, Materialet i de aeldste danske Kirker, Aarboger 1870, s. 164. 

* J. P. Trap, Kongeriget Danmark II, s. 546 j. s.; IV, s. 536; Sigurd Curman, Cister- 
cienserordens byggnadskonst 1, Stockholm 1912, s. 174—177. 

* Hildebrand, Sveriges Medeltid 1, s. 423—424. 

tunnetuimpia todistuksia. Milloin ja missä tiiliarkkitehtuuri ensinnä 
esiintyy varsinaisessa Ruotsissa, ei vielä ole täysin selvitetty. Curman 
näyttää olevan taipuvainen otaksumaan että 1200-luvun toisella neljän- 
neksellä rakennettu Sigtunan Maarian kirkko olisi ensimäisiä tiiliarkkiteh- 
tuurin tuotteita ja että kerjäläismunkistot olisivat sen levittäjiä täällä, mutta 
pitää myöskin mahdollisena että tätä arkkitehtuuria olisi jo aikaisemmin 
toteutettu Strängnäsin ja Vesteräsin tuomiokirkoissa, joista edellinen on 
valmistunut ennen 1200-luvun loppua ja jälkimäinen rakennettu 1200- 
luvun alkupuolella !. Saman sataluvun jälkipuoliskolta arvellaan edelleen 
Skoklosterin kirkon olevan ja vähän myöhemmin valmistuu useita tiili- 
kirkkoja Uplannissa? Näin ollen näyttää tiiliarkkitehtuuri kirkkoraken- 
nusten alalla meille tärkeissä Mälarmaakunnissa pääsevän vauhtiin vasta 
1200-luvun alkupuolelta alkaen. —Ylempänämainitusta poikkeavan aja- 
tuksen tiiliarkkitehtuurin leviämisestä näille seuduille on Sune Ambrosiani 
esittänyt kirjoituksessaan Upsalan Trefaldighetkirkosta (>Bondkyrkan>)*, 
jossa hän on tahtonut saada mainitun kirkon vanhimmat tiiliosatkin ra- 
kennetuiksi jo 1100-luvun jälkipuoliskolla ja lausuu sen arvelun että kir- 
kon arkkitehtuurissa olisi sistersienssimunkistojen vaikutusta. Jos kohta 
viimeksimainitulta olettamukselta voidaan katsoa puuttuvan kaikkea pe- 
rustusta ja Upsalan Trefaldighetkirkkoa pitää kaikella todennäköisyy- 
dellä rakennettuna vasta Upsalan tuomiokirkon arkkitehtuuria jäljitellen 
ja siis vähintäin satakunta vuotta myöhemmin kuin Ambrosiani otaksuu?1, 
en toiselta puolen pidä mahdottomana Ambrosianin oletusta, että tiili 
rakennusaineena olisi Mälarmaakunnissakin, samoin kuin muussa Ruot- 
sissa, jo tullut tunnetuksi 1100-luvun jälkipuoliskon kuluessa, mutta aluksi 
ensi sijassa, kuten Tanskassakin, linna- y. m. profaanirakennuksissa, 
joiden vanhempia edustajia Ruotsissa vielä on niin vähän systemaattisesti 
tutkittu. Tässä mainittakoon vain tiilijäännökset Skönevadsborgin lin- 
nassa Hallannissa, joka (>Scönewathsburgh>) mainitaan Valdemar [I:sen 
maakirjassa 1200-luvun alulla”, mutta joka todennäköisesti on jo edelli- 
seen vuosisataan luettava, Nyköpingin linna Södermanlannissa, jolla jo 


1 Svensk Konsthistoria, s. 84, vrt. s. 53—56. 

* Wrangel, Tegelarkitekturen, s. 24. 

3 Sv. Fmfns Tidskrift XI, s. 141—186, erittäin, s. 153. 
4 Svensk Konsthistoria, s. 84, 53. 

5 Styffe, Skandinavien under Unionstiden, s. 83. 

1200-luvun jälkipuoliskolla on tärkeä osa Ruotsin poliittisessa historiassa!?, 
lukuunottamatta lukuisia linnoja Länsi-Ruotsissa, joiden ensimäistä ra- 
kennusaikaa ei vielä ole linnatieteellisesti valaistu. 

Mutta milloin on tiilen valmistus tullut Suomessa tunnetuksi? Wrangel 
vastaa tähän kysymykseen että se on tapahtunut ennen 1200-luvun 
loppua ja mainitsee tästä todistuksena Turun tuomiokirkon, tiiliarkkiteh- 
tuurimme etevimmän tuotteen. Tässä hän on epäilemättä oikeassa, mutta 
hän jättää meille mahdollisuuden etsiä tätä ajankohtaa pitemmältä kuin 
satavuotiselta ajanjaksolta. Lähempään aikamääräykseen käy täälläkin 
Sune Ambrosiani, joka sanoo: >»Täällä Mälarlaaksossa ja Lounais- 
Suomessa, jotka minä katson ensimäisenä kirkkorakennusjaksona olevan 
yhteistä rakennusaluetta, tuli tiili tunnetuksi 1100-luvun jälkipuoliskolla 
ja sitä on siitä lähtien käytetty tärkeimpänä rakennusaineena näillä hel- 
posti käsiteltävästä luonnonkivestä köyhillä seuduilla» ?. Mutta kun tämä 
johtopäätös Suomeen nähden on saavutettu otaksumisella, että Turun 
tuomiokirkon harmaakivinen osa olisi ollut rakennettuna viimeistään 1200:n 
vaiheilla, että se tiiliasussaankin olisi ollut valmiina jo n. 1230 ja että 
tiiliosat Räntämäen ja Naantalin kirkoissa sekä Turun linnan vanhim- 
massa osassa olisivat niinikään 1200-luvun ensimäisiltä vuosikymmeniltä %, 
niin emme siihen voi paljoa perustaa. Turun tuomiokirkko on tosin 
vielä yksityiskohtaisesti tutkimaton, mutta mikäli sen rakennusvaiheita 
tähän asti tunnetaan, en puolestani voi nähdä mitään syytä, jonka perus- 
teella voitaisiin sen vanhinta varsinaista tiiliarkkitehtuuria viedä 1200- 
luvun jälkipuoliskon taakse?. Räntämäen kirkko taas ei voi olla 1300-luvun 
keskivaiheita vanhempi, vaan on todennäköisemmin rakennettu vasta 
mustansurman vaurioiden lakattua tuntumasta tämän sataluvun jälki- 
puoliskolla. Sen todistaa jo kirkon oma arkkitehtuuri? ja edelleen se 
seikka, että vanha piispankirkko Räntämäellä muutaman sadan metrin 
päässä tästä oli käytännössä todistettavasti vielä 1300-luvun jälkipuoliskolla. 
Mitä Naantalin brigittalaiskirkkoon tulee, ei voitane väitteelle sen raken- 
tamisesta 1200-luvun alulla antaa suurta merkitystä ja Turun linnassakin 
ovat tämän aikaiset tiiliosat vielä löytämättömissä. Ylempänä kosketellut 


' Brunius, Konstanteckningar under en resa är 1849, s. 604—605. 

? Äbo domkyrkas byggnadshistoria, Finsk Tidskrift LIII, 1902, s. 362. 

* Mainittu kirjoitus, s. 362, 366—367. 

* Vrt. kirjoitustani Keskiaikaiset kirkkomme, Oma maa I, s. 325 j. s. 

5 Vrt. kirjoitustani Räntämäen kirkko, Suomen Museo XVII, 1910, s. 1 j. s. 

rakennukset todistavat tiilen esiintymisestä Suomessa ainoastaan, että 
nykyisessä Turussa 1200-luvun jälkipuoliskolla todennäköisesti raken- 
netaan melkoisia osia tuomiokirkosta kehittyneeseen tiiliarkkitehtuuriin. 
Mutta samaan aikaan rakennetaan Turussa myöskin P. Olavin luostari, 
jonka kirkko ainakin on tullut tiilestä rakennetuksi ennen tämän sataluvun 
loppua1. 

Edellä esitetyistä tiilen leviämisvaiheista Itämeren maihin yleensä 
voimme päättää, että tiili Suomessakaan ei ole tullut tunnetuksi ennen 
ruotsalaisen valloituksen alkua täällä ja edelleen että tämä uusi raken- 
hallittavissa. Mutta toiselta puolen on meillä syytä otaksua, että se on 
ruotsalaisten tänne tuoma ja jo tästä syystä on aihetta etsiä sen ensimäistä 
esiintymistä siltä alueelta maatamme, johonka tämä ensimäinen valloitus 
kohdistui. Ensinnäkin voimme jättää tässä syrjään Ahvenanmaan, jossa 
tiili koko keskiajan kuluessa ei ole saanut huomattavaa jalansijaa. Mitä 
sitten tulee Varsinais-Suomeen, olisi huomiomme ensisijassa kiinnitettävä 
Nousiaisten seutuun, johon ensimäinen kirkollinen hallintomme näyttää 
keskittyneen, mutta täällä ei toistaiseksi tunneta ainoatakaan rakennusta, 
jossa tiilen voisi jollakin syyllä väittää palautuvan edes niin kauvaksi 
taaksepäin kuin ylempänä mainituissa rakennuksissa Turussa. Nousiai- 
sista siirtyi kirkollinen hallinto ja piispanistuin Räntämäelle, jonne mei- 
dän tulee seurata sen jälkiä. Mutta täällä tulemme tekemisiin myös ny- 
kyisen Turun edeltäjän, Räntämäen eli Koroisten Turun kanssa, jossa 
meillä on sitä enemmän syytä odottaa tapaavamme tiilen käytön ensimäisiä 
merkkejä. Täällä olenkin Auran ja Vähäjoen yhtymäkohdalla (vrt. edellä 
siv. 72) vajaan parin kilometrin päässä nykyisestä Turusta Auran jokivartta 
ylöspäin, mainittujen jokien väliin muodostuvalla niemellä, kolmen kesän ku- 
luessa toimittanut muinaistieteellisiä kaivauksia ja niillä saanut paljastetuksi 
m. m. kahden kivirakennuksen jäännökset, piispankirkon perustuksen sekä 
hautausmaan, joissa kaikissa olen tavannut tiiltä. Mutta ennen kun voimme 
päättää, missä näistä tiili on vanhin, tulee meidän tarkastaa minkälaista 
tiili on vanhempina esiintymisaikoinaan muualla ja minkälaisen kehityk- 
sen alaista se on ollut. 

Pohjois-italialaisesta tiilestä, jota, kuten edellisessä on mainittu, on pi- 


!' Vrt. Juhani Rinne, P. Olavin luostari ja rauniot Kaskenkadun ja Ison Hämeenkadun 
yhtymän tienoilla Turussa, Helsinki 1908. 

detty pohjois-saksalaisen tiilen esikuvana, antaa Stiehl eräitä tietoja, 
jotka tässä voimme ottaa huomioon. Hän huomauttaa siitä, että niissä 
on saviaines erittäin huolellisesti sotkettua, tasalihavaa ja siinäkin ta- 
pauksessa, että siihen on santaa lisätty, se on huolella saviaineeseen 
sekoitettu. Tästä huolellisesta valmistuksesta, samoin kuin hyvästä ja 
tasaisesta polttamisesta riippuu täällä tiilen suuri kestävyys. Lombar- 
dilaistiilen vaihtelevasta koosta hän taas päättää, että se on terävällä 
veitsellä leikattu litteäksi leivotusta savikakusta. Pohjois-Saksassa hän 
sanoo tiilen vähemmin vaihtelevan kokonsa puolesta, seikka, jonka hän 
otaksuu riippuvan muilta tahoilta Italiasta saaduista esikuvista sekä siitä, 
että Saksassa m. m. tuffikivirakennuksissa oli aikaisemmin totuttu suun- 
nilleen samankokoiseen ja -muotoiseen kivimateriaaliin. Lombardilaiseen 
tapaan valmistettuja tiiliä hän sen vuoksi ei sano Pohjois-Saksassa tavan- 
neensa !, Mitä tiilien kokoon tulee, ovat tutkijat Saksaan nähden tulleet 
siihen yksimieliseen tulokseen, että se täällä 1100-luvulla yleensä on pie- 
nempi kuin 1200-luvulla ja että se edelleen osottaa taipumusta kasvami- 
seen. Oltte sanoo 1100-luvun tiilen täällä olevan n. 25 —26,5 x 11—13 x7,5--8 
sm, kun se jo 1200-luvulta alkaen on 27—28,5 x 12,55—13x7,5—10 sm 
kokoa ?. Stiehl on merkinnyt Brandenburgin tuomiokirkon eri aikoina 
rakennetuista osista seuraavat tiilimitat: ristilaivasta, joka on rakennettu 
1187 —1208, 25—26 x 13—14 x 7, runkohuoneesta, joka on rakennettu n. 
1220, 26—27,5 x 12—13 x 8—8,5 sekä kryptasta, joka valmistui 1235, 27,5— 
28 x 12—12,5 x 9,5—10 sm. Saman kaupungin p. Nikolauksen kirkon n. 
1240—1250 rakennetussa pitkässälaivassa hän taas sanoo tiilien mitat 
olevan 31 x 13 x 9,5 sm, kun ne saman kirkon jonkun verran aikaisemmin 
rakennetuissa osissa ovat pienemmät. Ne lukuisat mittaukset, jotka Stiehl 
on tehnyt eri seuduilla Pohjois-Saksassa, osottavat ilmeisesti samaa kehi- 
tystä, jota tässä mainitut esimerkit jo riittävästi valaisevat, jos kohta koko 
jossain määrin onkin niissä vahteleva ?. 

Skandinavian maissa on tiilen kehitys kokoon nähden ollut jotakuin- 


1 Stiehl, Der Backsteinbau, s. 37—39, 78 j. s. 

? Handbuch der kirchlichen Kunst-Archäologie, Leipzig 1868 1, s. 33. Piper mainitsee 
vastaavat mitat nähtävästi jonkun toisen painoksen mukaan, joka ei ole ollut minun käy- 
tettävissäni, olevan 26,5—28,2 X 11,1—13,7 x7,8—8,4 sekä 28,8—30,1 X 13,1—13,7 X 8,1—10;1 sm. 
Burgenkunde, 2 Aufl., s. 75. Viimeksimainitut mitat näyttäisivät lähemmin vastaavan 
muiden tutkijain ilmoittamia tiilimittoja. 
* Stiehl, Der Backsteinbau, s. 78. 

kin sama kuin Pohjois-Saksassa, mutta täällä on lisäksi tiilen valmistuk- 
sessakin huomioon pantu yhä parempaan käyvä kehitys. Valdemarin 
muurin tiilistä Tanskan Danevirkessä sanoo Neergaard, että ne enimmäk- 
seen ovat punaisiksi poltettuja, mutta joukossa on myös keltaisia ja har- 
mahtavia sekä että niiden saviaineessa usein on vahvasti soraa ja pieniä 
kiviä. Niiden koon hän sanoo vaihtelevan 24—27 x 11—12x7,5—8,5 sm 
välillä, mutta joukossa on jokunen isompikin, jos kohta ne ovat harvinai- 
sia!. Köpenhaminan Blaatornin raunioita tutkiessa on havaittu tiilien 
vanhimmissa muurinosissa, jotka palautuvat ainakin 1248:n ja 1259:n taakse 
saviaineeltaan olevan vielä edellisten kaltaisia, mutta kooltaan vaihtele- 
van 27,5—28 x 12—13,2 x 8—8,7 sm välillä. C. M. Smidt, joka täällä on 
toimittanut tutkimuksen, sanoo soran ja kivien esiintymisen tiilien saviai- 
neessa johtuvan siitä, että tämä ei ole tullut huuhdelluksi (slemmet), jotapaitsi 
saviaineen sotkeminen näissä vanhimmissa tiilissä on ollut hyvin vailli- 
naista. Vielä näitä myöhemmistäkin tiilistä hän sanoo puuttuvan huuhtele- 
misen, mutta sotkeminen on niissä huolellisemmin toimitettu, jota paitsi 
saviaines on puhdistettu kivistä. Näissä hän sanoo saviaineen olevan 
keltaista ja siinä esiintyvän punaisia juovia. Vasta niissä muurin osissa, 
jotka täällä voidaan katsoa kuuluvan viimeistään 1400-luvun alkupuolelle, 
ovat tiilet olleet paitsi hyvin sotkettua, myös huolellisesti huuhdeltua 
savea? Ruotsista puuttuu toistaiseksi yhtä tarkkoja erikoistutkimuksia 
tältä alalta, mutta että kehitys tiilen valmistuksessa ja koossa on täällä 
pääasiassa sama kuin Tanskassa, voidaan päättää niistä tiedoista, joita 
siellä täällä kirjallisuudessa on tavattavissa. Tässä mainittakoon vain 
tiilet Trelleborgin kaupunkikirkossa luultavasti 1100-luvun jälkipuolis- 
kolta sekä Emitslöfin kirkossa, joka nähtävästi on edellistä hiukan 
myöhempi, edellisessä 26 x 12,5 x 8,5 ja jälkimäisessä 25x11x8,5 sekä 
edelleen tiilet ennen mainitussa Gumlösan kirkossa Skänessa, jotka Hilde- 
brandin mukaan ovat 27 x 12 x8 sm kokoa*, ja siis saman suuruiset kuin 
Helsingborgin Kärnassa, ja kiven sekaisen saviaineensa puolesta esim. 
tiilet Hornborgin linnassa, jossa niiden koko muutoin on 27 x 13 x 8,3 sm 4. 


1 Nordiske Fortidsminder 1, s. 288. 

? C, M. Smidt, Nationalmuseets Udgravning af Blaataarn, Fra Arkiv og Museum, 
III, 1. s. 42—70, erittäin s. 47—51. 

? Brunius, Skänes konsthistoria, s. 212, 224, 411; Sveriges Medeltid I, s. 424. 

* Berg, Olofsborg, s. 526. 

Ragnhildsholmenin n. 1257 rakennetussa linnassa taas on tiilien koko 28 x 
13,35 x7—9 sm'. Myöhempänä keskiaikana ovat tiilet täälläkin huomatta- 
vasti isompaa kokoa, 30 x 15x9 sm ja isompia, sekä parempaa valmis- 
tetta ?. Tiilen kehitys kokonsa puolesta pienemmästä isompaan ja valmis- 
teensa puolesta yhä huolellisempaan ja parempaan tekoon on siis naapuri- 
maissamme yleinen, ja siellä missä tästä seikasta on yksityiskohtaista 
selvitystä saatu, kuten on laita Tanskassa, on jo tiilen laadusta saatu 
tärkeä kriteerio rakennusten iän määräämiselle *. 

Jos tämän kehityksen pohjalla tarkastamme tiiliä Koroisten niemellä, 
niin havaitsemme tiilet ylempänä mainitun hautausmaan aidassa ja niemen 
lounaiskulmalla olevassa rakennuksessa lähinnä vastaavan naapurimaiden 
tiiliä 1100-luvun jälkipuoliskolta. Hautausmaan aidassa ovat nim. tiilet 
25- 27 x 11—12,5x7—8,5 sm kokoa — tavallisin on tiilen koko äärim- 
mäisten mittojen välillä — ja niiden saviaineessa on runsaasti karkeata 
soraa ja pikkukiviä. Polttaminen niissä on perinpohjaista, jopa monasti liial- 
lista, sillä useattiilet ovat tämän kautta pöhöttyneet ja pullistuneet. Rakennuk- 
sessa niemen lounaiskulmalla taas on tiilien koko 26—28 x 12—13,5<x7,5 9 
sm, siis keskimäärin hiukan isompi kuin edellisessä kohdassa, saviaines on 
samanlaista kuin edellisessä, mutta polttamisessa havaitaan suurempaa 
vaihtelua, sillä tumman punaisten tiilten joukossa on myös keltaisia ja 
harmaita, jotka viimeksimainitut ovat maassa yleisemmin lahonneet ja 
menneet palasiksi. Viimeksimainittu rakennus voidaan muistakin syistä 
(rakenne, rahalöydöt y. m.), jotka tämän teoksen toisessa osassa tulevat 
lähemmin esitettäviksi, katsoa rakennetuksi 1100-luvun lopulla. Tämän 
rakennuksen itäpuolella olevassa tornissa, on taas tiilien koko 27—29 x 
12,5—14 x 8—9 sm ja niiden saviaine on hienoa sekä kivistä puhdasta, jota- 
paitsi polttaminen on hvin tasaista ja kaikki tiilet ovat tumman punaisia. Jo 
tämän rakennuksen rikas arkkitehtuuri osottaa sen olevan edellistä jonkun 
verran myöhäisemmän, seikka, johonka edelleen viittaa sen kehittyneempi 
tiilimateriaalikin. Vielä voimme mainita täältä tiilet eräästä kirkon hau- 
dasta, joka m. m. sisälsi todennäköisesti jonkun Räntämäen piispan mu- 
kana hautaanpannun tinaisen hautauskalkin 1200-luvun jälkipuoliskolta. 


' Berg, Slottsruinen pä Ragnhildsholmen, s. 49. 

? Sveriges Medeltid 1, s. 424. 

s Vrt. paitsi edellä mainituita teoksia Tanskan arkkitehtuurista myös Mollerup, Natio- 
nalmuseets Anden Afdelning, s. 60 y. m. 

Ne olivat 27—29 x 12—13,5x8—9 sm kokoa ja tasaista, puhdistettua ja 
hyvin sotkettua saviainetta. Eräässä toisessa haudassa taas, joka m. m. 
hautakalustosta päättäen on 1300-luvun alkupuolelta, ovat tiilet samanlaista 
saviainetta kuin edellisessä sekä 28—30 x 13,5—14,5 x 855—10 sm kokoa". 
Täten on meilläkin yhdeltä ainoalta löytöpaikalta todettavissa sama tiilen 
kehitys kuin Skandinaviassa, seikka, joka on sitä mielenkiintoisempi, 
koska niillä satunnaisuuksilla, jotka eri seuduilla tiiliä verrattaessa täy- 
tyisi ottaa kehityksen kulkua määrätessä lukuun, ei tässä tapauksessa 
tule olemaan siihen mitään vaikutusta. Että tiilet ylempänä mainitun hau- 
tausmaan aidassa edustavat täällä tämän kehityksen aikaisinta astetta, on 
päivän selvä, mutta onko ja miten paljon tämä aita täällä olevaa vanhem- 
paa kivirakennusta aikaisempi, on kysymys, jonka seikkaperäinen tutkimi- 
nen ei voi tässä yhteydessä tulla kysymykseen. Mutta tällä kertaa onkin 
meille riittävä tieto siitä, että tiiltä on maassamme käytetty ainakin jo 1100- 
luvun lopulta alkaen ja että se ei ole voinutkaan olla täällä tunnettu 
sanottavasti sitä ennen. Jo tässäkin tiedossa ja ylempänä esitetyn 
tiilen kehityksen yleisen suunnan tuntemisessa on meillä tarpeeksi osviit- 
taa läkemmin tutkimaan lähtiessämme sekä nyt käsillä olevia että muita- 
kin tutkimuksemme piiriin kuuluvia linnoja. 

Siirrymme tämän jälkeen tarkastamaan linnojamme kumpaakin erik- 
seen ja otamme silloin ensinnä puheeksi Vanhanlinnan, jonka jo puo- 
lustusjärjestelmänsä vuoksi voimme otaksua olevan niistä vanhemman. 


Vanhanlinnan puolustuslaitokset ja rakennukset. 


Kuten jo edellisestä on selvinnyt, on Vanhassalinnassa tiiltä ja kalkki- 
laastia käytetty ainoastaan päälinnan kehämuurissa, kun sen sijaan esi- 
varustuksessa ei ole näistä rakennusaineista tavattu merkkiäkään. Tässä 
voimme sen vuoksi ensinnä kiinnittää huomiota viimeksimainittuun. 

Esivarustuksessa ovat sekä vallit että keskusvarustus harmaasta kivestä, 
mutta jos verrataan valleja viimeksimainittuun, huomataan niiden välillä sil- 
miinpistävä erotus jo kiviaineen laadussa. Sen sijaan että valleissa on 


1 Koroisten tutkimuksiini nähden olen tässä pakotettu viittaamaan sekä esine että 
kuva-aineistooni osaksi Valtion, osaksi Turun kaupungin Historiallisessa museossa. Pa- 
raillaan valmistuksen alainen selonteko niistä tulee julkaistavaksi sarjassa Bidrag till Äbo 
stads historia. 

käytetty suuria valitsemattomia luonnonkiviä, ovat rakennuskivet kes- 
kusvarustuksessa helposti liikutettavia ja erittäin muurien ulkopinnoissa 
tasakokoisia, särmäisiä ja usein säännöllisesti suorakaiteisia. Niinikään 
on erotusta muurien perustelussa siinä, että keskusvarustuksen muurin 
pohjakivet ovat sijoitetut vasta pienillä kivillä vahvistettuun pohjamaahan, 
kun tällainen pohjan lujittaminen vallien alta puuttuu. Edelleen huoma- 
taan keskusvarustuksen muurien pinnoissa huolellista limitystapaa, sau- 
mat kivien väleissä ovat yleensä pieniä ja kiilakivillä tilkittyjä. Tällainen 
limitys ei ole valleissa jo niissä käytettyjen epätasaisten kivien vuoksi 
ollut mahdollinen. Vallien rakenne on kauttaaltaan täysin samanlaista 
kuin useimpien esihistoriallisten linnojemme kivivalleissa, kun viimeksi- 
mainituissa, sikäli kuin niitä nykyään tunnetaan, sen sijaan ei tavata 
keskusvarustuksen säännöllistä, soviteltua ja saumoiltaan kiilattua pinta- 
limitystä, yhtävähän kuin sen muurien alaista pohjavahvistusta. Toiselta 
puolen ei ole valliemme rakenteelle löydettävissä vertauskohtaa mistään 
tunnetusta historiallisesta rakennuksesta, kun sen sijaan keskusvarustuk- 
sen muurien rakenne tuskin eroaa tavallisista historian aikaisista harmaa- 
kivimuureista muun kuin liiteaineen puutteen puolesta. 

Jo nämä eroavaisuudet rakenteessa tekevät selväksi, että keskus- 
varustus ja vallit Vanhanlinnan esivarustuksessa eivät ole voineet tulla 
samalla kertaa rakennetuiksi. Edelleen viittaavat vallien rakenteen sa- 
manlaisuus esihistoriallisten linnavallien kanssa sekä se seikka, että täl- 
laisia kivivalleja ei keskiaikaisissa linnoissa keskiaikana rakennettuina 
puolustuslaitoksina yleensä tunneta, siihen, että nämäkin vallit olisivat 
keskiaikaa vanhemmat. Mitä keskusvarustukseen tulee, olisi sen suoran- 
kulman muodostavalla muurilla muodollinen vastineensa ennen kerro- 
tuissa Osippalan ja Anttilanniemen linnoissa, mutta rakenteen puolesta 
se eroaa näistäkin, ja jos otetaan huomioon varustus kokonaisena tasoi- 
tettuine sisätiloineen sekä puolustusasemana, ei sille ole vastaavaa löydet- 
tävissä mistään esihistoriallisista linnoista yhtävähän meiltä kuin muualta. 
Näin ollen täytyy katsoa tämän varustuksen syntyneeksi vasta keskiajan 
puolella. Tätä suhdetta vallien ja keskusvarustuksen välillä valaisee edel- 
leen se seikka, että vallien sisäpuolella, erittäin keskusvarustuksen koh- 
dalla, oli tätä vanhempi kulttuurikerros, jonka keskusvarustus on tullut 
peittämään, mutta joka voisi olla vallien aikainen. Tämän vanhemman 
kulttuurikerroksen aikaa määräävät jossain määrin siitä esiintyneet savi- 

astiain palaset ja poltetut savipyörät, jotka, kuten ennen (s. 123—124) 
on mainittu, näyttävät olevan pakanuuden ajan lopulta. Mutta tässä tulee 
meidän edelleen lähemmin tarkastaa sitä savella pohjattua tulisijaa, joka 
esiintyi keskusvarustuksen muurin alta. 

Savella tasattuja tulisijanpohjia on meillä ennen tavattu Hovinsaaren 
Tontinmäestä Räisälässä pakanuuden ajan lopulta ja löytöjen ohelta, 
jotka tällä kohdalla voivat mennä osittain kenties vielä 1300-luvulle '. 
Lähinnä meidän tulisijaamme on näistä muuan toht. Schvindtin kesällä 
1887 täällä tutkima tulisija, jonka hän sanoo olleen n. 0,4 m syvyydessä 
peltona viljellyn maan pinnasta pohjahiekalla, muodoltaan puolisoikio ja 
1,5x1,> m laaja. >Alimmaisena hiekan päällä», kertoo siitä Schvindt, 
>oli noin 25 mm. paksu sysikerros ja sen päällä noin 0,2 m. paksu ker- 
ros tulessa hapraantuneita kiviä ja palanutta savea. Tuota kovettunutta 
savea oli paksummalta reunoilla kuin keskellä, jossa tulensija oli kuo- 
pallaan; erittäin oli savikerros itäpuolella paljon korkeammalla kuin 
keskellä. Saven päällä oli tuhkaa ja hiiltä ja suuressa määrässä hiilty- 
nyttä olkea». Edempänä lisää Schvindt tuosta arinasavesta, että se oli 
huokoista, kevyttä ja paikoittain glasuuripintaista ?. Tämä kertomus tuli- 
sijasta soveltuu läheisesti meidänkin tulisijaamme, joka tästä eroaa oikeas- 
taan vain siinä, että se oli vähemmän soikea (n. 1,30 x 1,20 m) ja että 
kivi- ja hiilikerros saven alla meidän tulisijassamme oli päinvastaisessa 
järjestyksessä kuin siellä. Missä määrin meidänkin tulisijamme on ollut 
keskeltä kuopalla, sitä ei tulisijan särkymisen vuoksi keskusvarustuksen 
muurin painosta enää voida varmuudella päättää. Hiilikerroksen sijoitta- 
misen tulisijan alle sanoo Schvindt tarkoittaneen tulisijan suojaamista 
kosteudelta ?, seikka, joka näyttääkin varsin todenmukaiselta. Mutta tämän 
tarkoituksen katson paremmin saavutetun meidän tulisijassamme, joka 
on viettävällä maalla, siten että kivikerros on asetettu hiilien alle, koska 
vesi ja kosteus täten on päässyt vapaammin poistumaan kivien välitse, 
hiilien estäessä kosteuden vaikuttamasta tulisijan savipohjaan. 

Mutta mikä tarkoitus on ollut tulisijalla, jonka arina on ollut silitetyllä 
savella tasoitettu? Että tällainen arinan tasoittaminen ei ole ollut tarpeen 


! Vrt. Th. Schvindt, Tietoja Karjalan rautakaudesta, S. Myn Aik. XIII, s. 57—60 
71, 149. 

? Schvindt, äsken mainittu teos, s. 58—60. 

3 Schvindt, m. t., s. 149. 

tavallista ruuan valmistusta tai lämmitystarkoitusta varten, siitä ovat to- 
disteena niin hyvin esihistorialliset kuin historian aikaiset tulisijat, joissa 
tämmöistä savitasoitusta ei ole koskaan ollut. Tässä kohden ansaitsevat 
huomiota ne lukuisat saviastiain y. m. saviteosten valmistamista palvel- 
leet saviuunit, joita tunnetaan Keski- ja Etelä-Europasta jo varhaisilta 
esihistoriallisilta ajoilta alkaen. Tällaisia on tavattu m. m. siinä pronssi- 
kautisessa kylässä (asuttu n. 1400—700 e. Kr.), joka on kaivettu esiin 
Buchin luota lähellä Berliniä Saksassa. Niissä ovat kiviarinat olleet 
peitetyt savella, joka on poltettu ja pinnalta sileäksi hiottu. Toiset 
näistä tulisijoista ovat olleet maan pinnassa, toiset syvemmällä maan 
sisässä ja olleet viimeksimainitussa tapauksessa varustetut saviseinä- 
milläkin! Rudolf Meringer on Jos. Bayerin mukaan kuvannut Itä- 
vallasta pronssikautisen saviastiain valmistus-uunin, jossa tuli kuiten- 
kin on palanut arinan alla? Lukuisia samanlaatuisia, muodoltaan usein 
mehiläispesää muistuttavia uuneja on sama tutkija kuvannut klassil- 
lisilta kansoilta sekä maalöytöinä että kuvajäljennöksinä?. Näistä ovat 
pohjoispuolella Alppien nähtävästi kehittyneet ne n. 0,20—1 m korkuiselle 
betooni- tai kivialustalle savesta tai kivestä valmistetut kupu-uunit, joita 
tavataan etenkin Unkarissa *. 

Meilläkin on rautakautisten liesikohtain ohella, rautakauden varhem- 
milta jaksoilta alkaen ja pakanuuden ajan loppuun saakka tavattu usein 
poltettua savea, joka useimmiten on muodoltaan epämääräisinä palasina. 
Näissä savenpalasissa tavataan toisinaan sileitä pintoja, toisinaan taas 
ruohojen tai olkien, usein myös peukalonpaksuisten tai vähempien pyö- 
reiden puukeppien painanteita*. Koska tällaisia savipalasia ei ole aina 
tavattu sellaisia määriä samalta paikalta, että ne voisi syystä otaksua ole- 


1 A, Kiekebusch, Die Ausgrabung eines bronzezeitlichen Dorfes bei Buch in der 
Nähe von Berlin, Praehistorische Zeitschrift 11 1910, s. 384 j. s. 

? Wörter und Sachen, Kulturhistorische Zeitschrift fiir Sprach- und Sachforschung IV, 
1912, s. 210. 

* Rudolf Meringer, Beitrag zur Geschichte der Öfen, Wörter und Sachen III, 1912, 
SIR10/8]:KS 

* Szilädy Zoltän, Erdöly Regi Tiizhelyei, A. Magyar nemzeti muzeum nöprajzi osztä- 
lyänak Ertesitöje X, s. 1 j. s. 

* Vrt. esim. A. Hackman, Suomen vanhimmat rautakauden löydöt, Suomen Museo 
XIX, 1912, s. 56, ja Esihistorialliset löydöt, Suomen kartasto 1910, teksti karttalehtiin n. 
50—51, s. 84. 

van kliinirakennuksesta alkuisin, on mahdollista että savipalaset toisinaan 
ovat savesta tehdystä tulisijasta. Pyöreiden keppien tai oksien painan- 
teita savessa voisivat tässä tapauksessa selvittää voguulien, ostjakkien, 
ostjakkisamojeedien, Jenisein ostjakkien ja jakuuttien Siperiassa vielä 
tänäkin päivänä rakentamat tulisijat, jotka tehdään niin, että peukalon 
paksuisia tai vahvempia keppejä, jotka sidotaan notkeilla oksilla toisiinsa 
kiinni, pystytetään sylinterinmuotoiseen kehään lieden ympäri ja sivel- 
lään savella, joka siinä palaa puita peittäväksi kuoreksi!. Tällaisista 
tulisijoista lohjennut savi on varmaan samanlaista kuin meillä löydetyt 
pienempäin puiden jälkiä osottavat savipalaset. Mainita sopii myöskin 
että Tanskassa ainakin vielä 1500-luvulla rakennettiin uuni siten, että 
lieden yläpuolella olevaa kupua varten tehtiin kehys ruohoturpeista, joi- 
den päälle pantiin märkää savea. Kun tuli ensikerran sytytettiin täl- 
laisen uunin sisään, paloi turve pois ja savi jäi kovettuneena jäljelle 
saaden tietenkin merkkejä turvealustasta ?. 

Niinkauvan kun uunin historia meillä vielä on kirjoittamatta, on mah- 
dotonta päättää, mitä yhteyttä meidän saviarinatulisijoilla voipi olla noiden 
Etelä- ja Keski-Europan teknillisiä tarkoituksia palvelleiden samanlaisella 
arinalla varustettujen uunien kanssa ja ovatko nekin tulisijat, joista mei- 
dän esihistoriallisilta löytöpaikoilta tavatut savipalaset todennäköisesti to- 
distavat, olleet jossakin suhteessa näiden kaltaisia. Se olettamus on kui- 
tenkin lähellä, että meidänkin saviarinalla varustetut tulisijamme, joille 
tavallinen ruuan valmistustarve ei näytä tällaista rakennetta vaatineen, 
ovat palvelleet kuumennettavien saviesineiden valmistamista tai muuta 
sen tapaista teknillistä tarkoitusta. Tässä kohden ansaitsevat Vanhan- 
linnan tulisijan ohelta tavatut saviastiain- ja savipyöräin (verkonpainojen) 
kappaleet huomiota, jotka tekevät mahdolliseksi, että kysymyksessä ole- 
valla tulisijalla olisi m. m. saviteoksia valmistettu. 

Tälle tulisijalle antaa Vanhanlinnan keskusvarustukseen nähden mer- 
kitystä erittäinkin se, että se kuuluu vanhempaan kulttuurikerrokseen, 
jonka mainittu varustus on tullut peittämään. Koska Karjalassa sa- 


1 Vrt. U. T. Sirelius, Uber die primitiven Wohnungen der finnischen und Ob-ugri- 
schen Völker, Helsingfors 1910, s. 14, 114, 159, 160. 
2 Troels-Lund, Dagligt Liv i Norden II, s. 43. Puukasalle rakennetaan saviuuneja 


Uber die primitiven Wohnungen, s. 291. 

manlainen tulisija on ollut käytännössä vielä, kuten näyttää, ainakin 
1200-luvulla, voi tämä tulisija täällä olla pakanuudenajan lopulta. Tämä 
seikka vahvistaa siis jo edellä esitettyjen rakennusominaisuuksien ja puo- 
lustuslaitoksen laadun pohjalla oikeutettua johtopäätöstä, että keskusvarus- 
tus on vasta keskiajan puolella rakennettu. Keskiaikaisissa linnoissa tä- 
män tapaiset varustukset eivät olekkaan tuntemattomia. Tähän verratta- 
via ovat m. m. puolipyöreille esivarustusmuureille muodostuvat, sisätiloi]- 
taan tasoitetut puolustusasemat Openstenin linnassa Ruotsin Vestergöt- 
lannissa. Näiden muurien rakenteesta ei toistaiseksi kuitenkaan ole tar- 
kempia tietoja kuin että ne ovat »rakennetut suuremmista ja pienemmistä 
kivistä, jotka ovat ladotut päällekkäin» ', ja linnan rakennusaika on vielä 
arkeologisesti ja linnatieteellisesti selvittämätön. Historiantutkijat näyt- 
tävät kumminkin olevan sitä mieltä, että tämä linna olisi rakennettu vasta 
1360-luvulla?, se kun tähän aikaan mainitaan ensikerran historiallisissa 
lähteissä, mutta mikäli jo linnan yleisestä luonteesta voidaan päättää, 
näyttäisi se olevan tätä aikaa vanhempi. Niinpä mainitaankin eräässä 
lähteessä, että linna olisi v. 1362 tullut uudestaan rakennetuksi”. Kai- 
kissa tapauksissa näyttää tämä linna olevan Vanhaalinnaa kehittyneempi 
ja sitä myös myöhäisempi, joten siitä emme saa keskusvarustuksellemme 
aikamääräyksen apua muussa suhteessa kuin siinä, että sekin puolestaan 
todistaa tämänlaatuiset varustukset kuuluvan keskiaikaan. Että ilman 
liiteainetta, mutta kuitenkin säännöllisesti limittämällä rakennettua harmaa- 
kivimuuria on toisinaan keskiajan linnoissakin käytetty, nähdään edelleen 
vasta unioniajalta tunnetusta Husholmenin eli Voxomen linnasta Alun- 
dan pitäjässä Ruotsin Uplannissa, missä päärakennuksen (?) toista metriä 
yläpuolelle maanpinnan kohoavissa harmaakivimuureissa, joiden on ar- 
veltu kantaneen kliiniseiniä, ei ole tavattu merkkiäkään liiteaineesta '. 
Tämä vertailu Vanhanlinnan esivarustuksiin nähden osottaa siis, että osa 
sen puolustuslaitoksista on jo pakanuuden ajalta, kun taas osa on keskiajan 


' Sanfrid Welin, Openstens fäste i Kind, Västergötlands Fornminnesförenings Tidskrift 
III, h. 5—6, s. 18. 

? Sanfrid Welin, mainittu kirjoitus, s. 6; Hildebrand, Sveriges Medeltid II, s. 784. 

* »9MCCCLXII Axaval et oppensten reedificantur», Scriptores Rerum svecicarum medii 
aevi (ed. E. M. Fant) 1, 1, s. 29. Tähän linnaan on verrattava Gröneborgin linna Ups: 
lannissa, jossa riimikronikka tietää Valdemar kuninkaan vaalin v. 1250 toimittaneen Joar 
Blän asuneen, Upplands Fornminnesförenings Tidskrift III, s. 351—353. 

* Vrt. Upplands Fornminnesförenings Tidskrift XXVIII, s. 355—359. 

puolelta. Vuori on siis jo pakanuuden aikana ollut varustettu ja puolustus- 
asemana käytetty, ja keskiaika on vanhoja puolustuslaitoksia hyväkseen 
käyttämällä lisännyt sen puolustuskykyä rakentamalla siihen omia, uusien 
linnoitusperiaatteiden mukaisia varustuksiaan, jommoinen täällä on jo kes- 
kusvarustus. Jo tämä seikka näyttäisi viittaavan siihen, että linnan paka- 
nuudenaikaiset osat ovat olleet vielä ainakin käyttökuntoisia siihen aikaan, 
kun keskiaikainen rakentaja sen otti haltuunsa. Samaan asianhaaraan 
viittaa myös kulttuurikerros pakanuuden ajan lopulta vallien sisäpuolella. 
Mutta kumpikaan näistä seikoista ei anna suoranaista tietoa vallien ra- 
kennusajasta. 

Jos otamme huomioon ainoastaan linnan pakanuudenaikaiset varustuk- 
set, vallit, ja koetamme etsiä sille tässä muodossa vertauskohlia muiden paka- 
nuudenaikaisten linnojemme joukosta, niin tarjoutuu lähin sellainen Vana- 
jan Linnanpäästä (kuv. 20), jossa vallien sijoitus on samantapainen kuin 
Vanhassalinnassa. Tämä on myöskin ainoa meidän tunnetuista esihisto- 
riallisista linnoistamme, jossa yhdensuuntaiset vallit yhdistää sidevalli 
samoin kuin Vanhassalinnassa. Linnanpäässä on sidevalli vain valliparin 
keskikohdalla sen sijaan, että se Vanhassalinnassa yhdistää vallien päät 
toisiinsa. Mutta viimeksimainitulla sidevallin sijoittamisella on täällä ai- 
kaan saatu pitkä ja kapea porttilaitos, jonka toista sivua rajoittaa vuoren- 
seinä, toista valli ja jonka puolustusarvo mahtaa olla suunnilleen sama 
kuin porttilaitoksella Lempäälän Pirunlinnassa (kuv. 18). Näin ollen tekisi 
mieli olettaa, että Vanhanlinnan pakanuudenaikaisella linnoituksella olisi 
jotain yhteyttä olemassa muiden vasta mainittujen esihistoriallisten linno- 
jen kanssa. Mutta näidenkin rakennusaika on lähemmin tuntematon. 

Muiden »esihistoriallisten linnojemme nojalla voidaan Vanhanlinnan 
pakanuudenaikaisesta linnoituksesta päättää vain, että tämäkin on ollut 
tilapäinen pakolinna, jossa lähiseudun asukkaat ovat etsineet turvaansa. 
Nykyään tunnetaan WVanhanlinnan lähettyviltä ainoastaan kaksi sel- 
laista löytöpaikkaa, jotka varmaa kiintynyttä pakanuudenaikaista asutusta 
osottavat. Toinen n. k. Kukonharjan pieni kalmisto, n. 700-luvulta 
alkaen, Loukinaisten kylän Setälän talon maalla, Aurajoen etelärannalla 
ja n. pari km yläpuolella Vanhanlinnan?, toinen on pohjoispuolella 
Aurajokea Sauvalan kylässä aivan Vanhanlinnan kohdalla ja n. puo- 


1 Valtion Hist. museon luettelo n:rot 3776: 1—8 ja 3860: 1—4. 

len km päässä siitä. Näistä on viimeksimainittu jo läheisyytensä vuoksi 
suurempaa huomiota ansaitseva, mutta edelleen sen vuoksi, että sen asu- 
tus on ollut melkoista taajempi kuin edellisen. Tämän asuinpaikan löy- 
döt alkavat n. 600-luvulta ja kuvastavat, samoin kuin myöhemmän paka- 
nuuden ajan löydöt meillä yleiseen!, lähempää yhteyttä itäbalttilaisten 
kuin skandinaavisten muotojen kanssa. - Mutta kylän asutus jatkuu sitten 
keskeymättä kristilliseen keskiaikaan saakka; sen myöhemmistä löy- 
döistä mainittakoon m. m. suuri anglosaksilais-saksalainen raha aarre, joka 
sisälsi rahoja n. 1035 —1065 väliltä. Edelleen on kylässä kristillinen, n. k. 
Ristinpellon hautausmaa, jonka piirissä todennäköisesti myös on ollut 
kirkko ja jonka haudat 1100-luvulta elävästi kuvastavat vähittäistä siirty- 
mistä pakanuudenaikaisesta hautaustavasta kristilliseen ?. Jos Vanhanlin- 
nan pakanuuden aikainen linnoitus onkin tämän kylän asukkaiden raken- 
tama, ei sen rakennusaikaa sittenkään voida tämän vuosisatoja jatkuneen 
asutuksen pohjalla lähemmin määrätä. Mutta Linnavuoren omat vanhem- 
mat löydöt viittaavat pakanuuden ajan lopulle ja siihen aikaan näyttää 
myös kylän asutus olleen varttuneempi, joten sen rakentaminen tähän ai- 
kaan saattaisi kylänkin kannalta olla otaksuttavin. 

Pakanuudenaikaiseen Vanhaanlinnaan on esivarustuksen keskuslaitos 
nähtävästi ensimäinen keskiaikainen lisä. Tähän viittaavat varustuksen 
alkeellisuus ja se seikka, että sitä puolustusasemana voidaan pitää myö- 
hemmissä keskiaikaisissa linnoissa tavattavien samanlaatuisten puolus- 
tusasemien lähtökohtana. Aikaisemmin (siv. 107) olen lausunut sen 
ajatuksen, että tämä varustus on tullut rakennetuksi ennen päälinnan muu- 
reja, joissa tästä puuttuvia rakennusaineita on käytetty. Näin ollen voim- 
me odottaa lähempää valaistusta tämänkin varustuksen rakennusaikaan, 
jos onnistumme saamaan päälinnan muureista ja rakennuksista tässä 
suhteessa joitain tietoja. 

Päälinnan varustukset, kehämuurit, tarjoovat valitettavasti vertailevalle 
rakennustutkimukselle sangen vähän aineistoa. Kuten olemme nähneet, 


1 Vrt. Hackman, Esihistorialliset löydöt, Suomen kartasto 1910, teksti karttoihin 50 ja 
S1ASILMNj<S: 

? Tietoja tämän kylän asutuksesta ja sitä valaisevista löydöistä antavat Hist. museon 
luettelo n:rot 3574: 341—4; 3630: 1—3; 4448: 1—2; 4634: 1—18; 5009: 1—6 ja 6366: 1—329, 
sekä kartat, piirustukset ja kertomukset kaivauksista museon topografisessa arkistossa. 
Rahalöydöstä lähemmin: O. Alcenius, Fyra anglosachsisk-tyska myntfynd i Finland, S. 
Myn, Aik. XXI n. 2. 

on muuri täällä ollut miltei perustuksiaan myöten hajalla, joten enite 
saa seinäin limityksestä, joka usein antaa rakennusajasta arvokkaita tie- 
toja, tälle kysymykselle täällä paljoakaan selvitystä. Olemme ainoas- 
taan voineet havaita, että muuri todennäköisesti on ollut valuumuuria, 
pinnoiltaan säännöllisesti limitettyä ja välitäytteenä sekakiviä ja laastia. 
Niinikään on muuri kauttaaltaan vuorella, joten varsinaista perus- 
tustakaan ei ole tarvittu. Kuitenkin voidaan panna huomioon se mene- 
telmä, että erittäin niillä kohdin, missä muuri on tullut olemaan kalte- 
valla ja sileällä kallion pinnalla, on tähän ensin laskettu betoonikerros 
pikkukivistä, joten varsinaisille muurikiville täten on saatu lujempi pohja. 
Menetelmä on itse asiassa sama, jonka jo olemme tavanneet esiva- 
rustuksen keskusmuurissa, vaikka täällä ei ole pikkukivipohjassa käy- 
tetty kalkkilaastia yhtävähän kuin itse muurin rakenteessa. Tällainen 
pohjan tasoittaminen pikkukivillä kuuluu vanhimpaan muurin perus- 
tamistapaan, mitä Pohjoismaissa tunnetaan. Olavi Kyrren n. 1077—1093 
rakentamassa Kristkirkossa Tronhjemissa on perustus tehty siten, että 
kirkon seinän levyinen kaivanto on täytetty sekakivillä, joiden sito- 
miseksi ei ole käytetty laastia, ja näiden päälle on ladottu yksi tai 
useampi kerros pikkukiviä kalkkilaastiin tasaisen pohjan aikaansaamista 
varten varsinaisille sokkelikiville. Myöhempien romaanisten kirkkojen 
perustuksissa on kivijalan pohja tavallisesti tasoitettu laastiin lasketuilla 
pikkukivillä, joiden päälle sitten varsinainen kivijalka on muurattu vaih- 
televaa limitystapaa käyttäen. Näin on laita esim. Trondhjemin tuomio- 
kirkon romaanisen poikkilaivan perustuksissa '. Mutta samaa perustamis- 
tapaa on käytetty meilläkin niissä kivirakennuksissa, jotka voidaan katsoa 
kuuluvan 1100-lukuun ja joista tämän teoksen toisessa osassa tulee lä- 
hemmin puhe. Jo 1200-luvun alkupuolella puuttuu tällainen pikkukivi- 
kerros Koroisissa pehmeällä maalla seisovan rakennuksen perustuksesta, 
mutta hyvin viettävillä ja sileillä kallioilla sitä osittain käytetään edelleen, 
kuten olemme nähneet Hakoisista. Mitä tulee keskusvarustukseen Van- 
hanlinnan esivarustuksessa, saattaa tällä seikalla olla merkitystä aika- 
määräyksenä, mutta päälinnan kehämuuriin nähden se ei anna yhtä 
tarkkaa aikarajaa eteenpäin katsoen, joskin perustamistapa on 1100-luvun 
rakennuksissa ominainen. 


' Harry Fett, Norges Kirker i Middelalderen, s. 27—28. 
14 

Selvemmän viittauksen päälinnan kehämuurin rakennusaikaan antaa 
täällä käytetty tiilimateriaali. Tiilet ovat nimitäin sekä kokoon että 
saviaineen laatuun katsoen, joista siv. 96—97 on annettu tietoja, jotenkin 
samanlaiset kuin vanhimmat tiilet Koroisissa ja kuin 1100-luvun tiilet 
yleensä muualla. Vanhempia Koroisten vanhinta tiilikantaa hautausmaan 
aidassa Vanhanlinnan tiilet eivät missään tapauksessa ole. Tarkasti 
ottaen ne ovat asetettavat hautausmaan ja vanhemman kivirakennuk- 
sen tiilien välille ja joka tapauksessa edelle 1200-luvun alkupuoleen 
kuuluvia tiiliä meilläkin. Näin ollen näyttäisi tiiliaine antavan jotenkin 
selvän viittauksen siihen, että päälinnan kehämuuri Vanhassalinnassa 
olisi tullut rakennetuksi 1100-luvun lopulla tai viimeistään 1200:n vai- 
heilla. Mutta koska tiilen käsittelystä itse rakennuksessa ei ole täällä lä- 
hempää tietoa, voimme antaa tiiliaineen todistukselle suurempaa merki- 
tystä vain siinä tapauksessa, että on muitakin seikkoja, jotka samaan 
rakennusaikaan tähtäävät. Kehämuurin rakenteesta emme kuitenkaan 
muita tällaisia seikkoja tapaa, ja itse kehämuurin muodon ja laitosten 
arvaamiseen, jotka voisivat olla ajanmääräykselle apuna, ei täällä ole 
riittävästi perustuksia. Ainoa kohta, joka rakenteellisessa tarkastelussa 
silloin vielä voi tulla kysymykseen, on se rakennus vuoren luoteispenke- 
reellä, jonka jäännöksistä jonkunlaisia tietoja on saatu. Meidän tulee 
sen vuoksi siirtyä lähemmin tarkastamaan sitä. 

Edellisestä tiedämme, että tämä rakennus jakautuu kahteen huonee- 
seen, joista toisen tulisija on ollut keskilattialla ja toisen huoneen nur- 
kassa. Tämä tulisijain erilainen asema eri huoneissa edellyttää tulisi- 
joilla erilaista rakennetta ja kenties myös erilaista tarkoitusta itse huo- 
neilla. Keskilattialla oleva tulisija ei ole voinut olla savujohdolla varus- 
tettu. Ainakin tämä huone on siis ollut savupirtin kannalla. Toi- 
sen huoneen tulisija olisi voinut asemansa puolesta huoneessa olla 
jo savujohdollakin varustettu — sen rakenteesta ei tässä kohden ole 
lähempää selvää saatu —, mutta toisen ja rakennuksen päähuoneen, 
ainakin isomman, varmaan savua sisään antava tulisija tekee tämän ole- 
tuksen vähemmän todennäköiseksi. Ennen kerrotut löydöt tästä raken- 
nuksesta tekevät epäilemättömäksi, että se on ollut linnan asuinraken- 
nuksia. Näin ollen ei ole kernaasti otaksuttavissa, että siinä toisessa 
huoneessa | olisi tyydylty savua sisään antavaan tulisijaan, jos toiseen 
olisi osattu savujohtoinen tulisija rakentaa. Meidän on nim. muistettava 

että rakennus on linnassa eikä yksityisrakennus takamailla ja siis sel- 
laisia, jotka todistettavasti yleensä ovat kulkeneet kehityksen eturivissä. 
Meidän täytyy siis pitää todennäköisenä että toinenkin, nurkassa sijait- 
seva tulisija on ollut savua sisään antava, mutta ollut toisenlaista raken- 
netta kuin keskilattialla oleva. Rakennus on siis nähtävästi ajalta, jol- 
loin savujohtoisia tulisijoja ei puurakennuksiin vielä rakennettu. Tämä 
seikka antaa meille aihetta luoda katsauksen tulisijan historiaan raken- 
nuksissa. 

Se tulisijan muoto, joka täällä on lounaisessa huoneessa tavattavissa, 
on alkuperäisimpiä, mitä nelinurkkaisissa rakennuksissa yleensä on käy- 
tetty. Se on avoin tulisija (Saksan Herd, Skandinavian Arne, Aare, äril), 
joka voi antaa lämpöä vain niin kauvan kun tuli siinä loimusi tai hiillos 
hehkui, tupruttaen savua, jonka pakostakin täytyi hajaantua huoneeseen, 
kunnes löysi tiensä katossa sen kohdalla olevasta aukosta ulos. Lämmön 
saanti tällaisella tulisijalla edellytti siis, että tulta siinä alituisesti pidettiin 
vireillä, mutta tuli antoi myös valoa huoneeseen ja tässä suhteessa olikin 
avoimen lieden merkitys yhtäsuuri kuin lämmön levittäjänä. Että elämä 
huoneissa keskittyi tämän kahdessa suhteessa tärkeän tekijän, tulisijan 
ympärille ja siis keskihuoneeseen, on yhtä luonnollista kuin tunnettua. 

Rakennusten lämmitysjärjestelmässä tekivät vasta roomalaiset tär- 
keämpiä keksintöjä. Heidän nerokkaasti järjestämänsä hypokaustit, ra- 
kennusten alaiset lämpökamarit monimutkaisine seinäjohtoineen, joita 
siellä täällä vieläkin on säilynyt kylpylöissä, palatseissa y. m., ovat 
kaikkina aikoina olleet omiaan herättämään ihmettelyä. Heidän keksi- 
miään mahtavat myöskin olla ne yksityisasuntoihin sovitetut savujoh- 
dolla varustetut keittiötulisijat, joita tavataan jo Pompeijissa, ja roomalais- 
kulttuurin pohjalla syntyneitä lienevät myös kamiinit, jotka näyttävät 
saaneen alkunsa pohjoispuolella Alppien ja levinneen sieltä kaikkialle 
romaanisiin maihin sekä niiden kautta muuallekin'. Millä tavalla kehitys 
avoimesta tulisijasta savujohdolla varustettuun kamiiniin, joka tavallisesti oli 
keskiseinään tai nurkkaan tehty komero, eteläisissä sivistysmaissa yksityis- 
kohdissaan tapahtui, on kysymys, jonka tässä voimme sivuuttaa. On tar- 


1 Vrt. esim. Herm. M. Schirmer, Aare, Rogovn, Peis, Aarsberetning 1904, s. 1—41. 
Rudolf Virchofin ilmoituksen mukaan olisi Troijan rakennuksissa jo ollut jonkunlaisia 
savukanavia (Verhandlungen der Berliner Gesellschaft fiir Anthropologie, Ethnologie und 
Urgeschichte XI, 1879, s. 262), mutta nämä lienevät itse asiassa olleet jälkiä rakennusten 
seinissä käytetyistä puusiteistä. 

peeksi, jos mainitsemme että kamiinit tulivat erittäin kivisissä linnaraken- 
nuksissa suosituiksi. Linnojen keittiöissä se nähdään usein myös niin 
rakennettuna, että savujohto on sijoitettu suorastaan keskilattialla olevan 
avoimen arinan kohdalle, jonka yläpuolelle on asetettu teltanmuotoinen 
savunkokooja. Lukuisia kamiineja on säilynyt Keski- ja Länsi-Europan 
linnoissa jo 1000-luvulta alkaen '. 

Mutta kehityksen avoimesta tulisijasta savujohdolla varustettuun tuli- 
sijaan (Schornstein, skorsten, spis=pisalis) suorittivat myöskin >barbari- 
kansat», epäilemättä hyväkseen käyttäen roomalaisten saavutuksia, sitten 
kun ne kansainvaellusten kautta ja myöhemmin linnojen ja palatsien väli- 
tyksellä olivat tulleet heille tunnetuiksi. Tämän kehityksen katsotaan 
yleiseen kulkeneen savu-uunin kautta. Olemme aikaisemmin mainin- 
neet, että jo esihistoriallisinakin aikoina käytettiin uuneja erinäisiä teknil- 
lisiä tarkoituksia varten, mutta tämän uunin paikka näyttää olleen ulkona 
pihalla tai mahdollisesti rakennuksissa, jotka eivät olleet asunnoiksi aiot- 
tuja. Näiden uunien etuuksia oli että niissä tulta ympäröivät >seinät ja 
katto» — olivat ne sitten savesta tai kivestä — säilyttivät lämmön senkin 
jälkeen, kun tuli oli sammunut. Kysymys oli siis näiden etujen saat- 
tamisesta itse asunnoissa hyötyä tuottaviksi. Näyttää siltä kuin ainakin 
muutamissa tapauksissa ja muutamilla alueilla olisi tällainen uuni suoras- 
taan siirretty ulkoa sisälle, joko entiseen tehtäväänsä tai entistä avointa 
tulisijaa lämmön antajana korvaamaan. Tällaiseen kehitykseen näyttäisivät 
viittaavan jo savu-uunit St. Gallenin luostarin sivurakennuksissa — luos- 
tari oli vihitty apotti Gozbertille (816—837) —, joissa ne ovat olleet puo-- 
leksi sisällä ja puoleksi ulkona sekä niin sijoitettuina, että lämmitys tapah- 
tui ulkoa? Mutta samaa kehitystä saattavat myöskin osottaa seinän lä- 
vitse rakennetut sisästä lämmitettävät uunit virolaisalueella*, Ruotsin 
Skänessa y. m.* Tämmöisenään tuo leivin- tai tehdasuuni ei kuitenkaan 
kelvannut asuinhuoneessa korvaamaan niiden avointa arinata, sillä ne sul- 
kivat liiaksi sisäänsä tulen valonlähteen, jonka merkityksestä avoimella 
arinalla oli saatu vuosisatain kokemus. Mutta roomalaisten pohjoisissa 


' Schirmer, mainittu kirjoitus, s. 4-9; Piper, Burgenkunde, 2 Aufl., s. 441 j. s. 

? Rudolf Meringer, Das deutsche Haus und sein Hausrat, Leipzig 1906, s. 77 j. s. 

* A. O. Heikel, Rakennukset tsheremisseillä, mordvalaisilla, virolaisilla ja suomalai- 
silla, Helsingissä 1887, s. 161 j. s. 

1 Sirelius, Uber die primitiven Wohnungen, s. 315. 

ja läntisissä alusmaissa opittiin aikanaan tuntemaan heidän kivilinnainsa ja 
palatsiensa kamiinit, jotka miehenkorkuisina, pyöreäselkäisinä ja avoimina 
seinäonteloina sekä lämmittivät että valaisivat. Näiden mukaan voitiin 
sitten puurakennuksissakin muodostaa uunit sellaisiksi, että soveltuivat en- 
tistä arinaa korvaamaan, ne saivat pystyn muodon, pesän, joka ei saavut- 
tanut entisen ulkouunin syvyyttä ja jonka suu oli avoin, kuten kamiinin 
sekä kaksin verroin leveyttään korkeampi. Mutta tämä uusi tulokas ei 
soveltunut paksuine ja varjoa heittävine kiviselkineen enää keskilattialle, 
missä arina oli sijainnut, sen paikka oli seinävierellä, kuten kamiinin. 
Mutta miksi ei siihen samalla sovitettu kamiinin savujohtoakin, siihen 
näyttää syynä olleen se, että tämä ei ollut puurakennuksissa yhtä yksin- 
kertaisesti toteutettavissa kuin kivirakennuksissa. Aikaa voittaen saatiin 
sitten näihinkin kivinen savupiippu uunin jatkoksi, mutta vielä 1500-lu- 
vullakaan ei oltu kaikkalla, kuten Troels-Lundin esiintuomat esimerkit 
osottavat, tässä kohdanneista vaikeuksista päästy '. 

Pääpiirteissään tällaiseksi olen käsittänyt tulisijan kehityksen avoimesta 
arinasta savu-uunin kautta savupiipputulisijaksi erittäin niillä alueilla ja 
sen laatuisissa rakennuksissa, joita nyt käsillä oleva tutkimus koskee?. 
Että tällä kehityksellä on osotettavana lukuisia eri vivahduksia, että se 
eri maissa ja eri kansoilla on tapahtunut eri aikoina ja osittain eri teitäkin, 
on yhtä luonnollista kuin se, että kehitys ei ole tähänkään asteeseen sel- 
laisenaan päättynyt. Kansanomaisten rakennusten alalla on kehitys myö- 
häisinäkin historiallisina aikoina monasti toistunut, erilaisissa oloissa eri 
aikoina, milloin enemmän tai vähemmän omaperäisellä pohjalla, milloin 
kulttuurilainaa saaden, jolloin monenlaisia hyppäyksiäkin kehityksen ku- 
lussa voidaan havaita, ja primitiivisissä oloissa voidaan tuota kehitystä 
seurata vieläkin ensimäisiltä asteiltaan alkaen*. Mutta nämä kaikki ovat 
yksityiskohtia, joihin tässä ei ole syytä puuttua. 

Savu-uunin ensimäisestä esiintymisestä Norjassa kertoo Snorre Stur- 


! Vrt. Troels-Lund, Dagligt Liv i Norden II, s. 44 j. s. 

? Tätä kehitystä valaisevat m. m. Troels-Lund, Dagligt Liv i Norden II, s. 33—50; 
Viktor R. v. Geramb, Die Feuerstätten des volkstiimlichen Hauses in Österreich-Ungarn, 
Wörter und Sachen III 1911, s. 1—22; Rudolf Meringer, Das deutsche Haus und sein 
Hausrat, y. m. 

3 Vrt. esim. U. T. Sirelius, Uber die primitiven Wohnungen, s. 199, 292, 289 j. s. 
y. m. Schirmer, Aare, Rogvon, Peis, Aarsberetning 1904, s. 9 j. s.; Axel Nilsson, Äril, 
spis och ugn, Ymer 1905, s. 193—214. 

lason kuningassaduissaan ja sanoo sen tänne tulleen Olavi Kyrren aikana 
(1066 —93) ja toimesta'. Tätä tietoa ovatkin sellaiset tunnetut tutkijat kuin 
Eilert Sundt, N. Nicolaysen y. m. pitäneet pätevänä ja vasta myö- 
hempinä aikoina ovat moniaat tutkijat, kuten H. Schirmer Norjassa ja 
Axel Nilsson Ruotsissa? — ensinmainittuun yhtyy myöskin Harry Fett? 
— tahtoneet tehdä sitä epäiltäväksi, selittäen kehityksen avoimesta tuli- 
sijasta savu-uuniin tapahtuneen näissä jo aikaisemmin omaperäisellä poh- 
jalla ja että Kyrren toimeenpanema muutos olisi tarkoittanut savupiipulla 
varustetun tulisijan tuomista, johon hän olisi esikuvan saanut Englannin 
kivilinnojen kamiineista. Tässä kohdin ansaitsee kuitenkin huomiota, että 
Kyrren aikaiset seinäkomeroihin tehdyt kamiinit Englannissa sopivat varsin 
vähän tämän aikaisissa norjalaisissa puurakennuksissa jäljennettäviksi ja 
että tällaisen rakentaminen näiden mukaan puurakennukseen olisi vaatinut 
melkoista omintakeista keksimistä, minkä tekemiseen mainitut kamiinit ei- 
vät anna johtoa. Mutta muutoinkin on tämä tulos saavutettu pääasiassa 
kansanomaisissa rakennuksissa myöhempinä historiallisina aikoina säily- 
neen aineiston pohjalla, aineiston, joka on ajalta, jolloin ei ainoastaan 
savu-uuni vaan myöskin savujohdolla varustettu tulisija on kehityksen 
eturivin rakennuksissa näissäkin maissa ollut käytännössä antaen ai- 
hetta kansanrakennuksissa mitä erilaisimpiin yhdistelmiin. Jo sellainen 
otaksuminen, että arina Skandinaviassa ilman sivulta tullutta kulttuuri- 
vaikutusta olisi siirretty keskilattialta seinäviereen, missä sen kehitys 
uuniksi olisi tapahtunut, herättää suuria epäilyksiä, varsinkin jos ottaa 
huomioon, mitä traditsioneja ja tapoja juuri täällä oli arinan ympärille ja 
asemaan liittynyt. Mutta edelleen on siirtyminen savutupakannalta savut- 
tomaan asuntoon sitä laatua, että Snorre, joka muutoin on tarkka kul- 
tuuri-ilmiöiden merkitsijä, ei olisi voinut sitä vaitiololla sivuuttaa. Mutta 
Kyrren Englannissa näkemät kamiinit saattoivat juuri olla aiheena ylem- 
pänä mainittuun tulisijan paikan muutokseen ja savu-uunin luomiseen. 
Tämä minusta näyttääkin olevan kamiinin luonnollinen vastine puuraken- 


' Tästä kerrotaan Olavi Kyrren sadussa seuraavasti: »Det var gammel sed i Norge, at 
kongens hoisaede var midt paa langbanken, og ol blev baaret om ilden. Men kong Olav 
lod forst gjore sit hoisede paa hoibanken, som gik tvers over stuen; han lod ogsaa 
forst gjore ovnstuer (d. e. stuer med stenovner, rogovner, julkaisijan selitys) og lagge 
straa paa gulvet om vinteren som om sommeren». Kongesagaer, s. 651. 

? Äsken mainituissa kirjoituksissa. 

* Gamle norske Hjem, s. 15. 

nuksissa, joissa ei tulisijaa paremmin kuin sen savujohtoa voitu seinän 
sisään sovittaa. Kiviuuneja (ovner, Kongesagaer, s. 753 y. m.) mainitse- 
vatkin sadut puurakennuksissa useammasti vielä 1100-luvun jälkipuolis- 
kolla (esim. 1155, 1181 ja 1183)". 

Knytlingasadun kertomuksen mukaan olisi savujohtoinen tulisija, >kors- 
teeni>, ollut jo Tanskassa Fyenillä siinä rakennuksessa, jossa Knut Pyhä 
v. 1086 tuli murhatuksi? Tapaus on epähistoriallinen — tuo murha 
tapahtui, kuten tunnettua, Odensen kirkossa — mutta maininnalla on aina- 
kin se merkitys, että se osottaa tällaisen tulisijan olleen täällä käytän- 
nössä ainakin ennen sadun kirjoittamista (n. 1270). Gottlannilla on savu- 
johtoinen tulisija tullut mainituksi jo 1200-luvun lopulla kirjoitetussa Gott- 
lannin laissa (I, 50) ja koska tällaisessa kirjallisuudessa ei tavallisesti 
kiinnitetä huomiota yksinäisiin ilmiöihin, vaan yleisiin ja juurtuneihin 
oloihin, voitaneen tästä päättää savujohtoisen tulisijan täällä jo silloin ol- 
leen viimeksimainittua laatua ja tulleen siellä käytäntöön jo melkoista 
aikaisemmin. Sen sijaan ei tällaista tulisijaa mainita vielä Bergenin 
kaupungin laissa v:lta 1276 ?, seikka, joka näyttää todistavan, että savujoh- 
toinen tulisija ei täällä vielä ollut tähän aikaan saavuttanut sitä yleisyyttä, 
jota laissa mainitseminen edellyttää. V. 1314 tiedetään Trondhjemin tuo- 
miokapitulin edellisenä vuonna Holen piispaksi valitseman Audun Rau- 
den vieneen Norjasta Islantiin mukanaan ainekset sekä hirsirakennukseen 
että savupiipputulisijaan *. 

Ne tiedot savujohtoisen tulisijan varhaisimmasta esiintymisestä Poh- 
joismaissa, joita vanhoissa rakennuksissa säilyneet tulisijat voivat antaa, 
ovat toistaiseksi vielä siihen määrään niukat ja epävarmat, että niiden 
pohjalla ei voida sen käytäntöön tulon aikaa tarkalleen määrätä. Myö- 
hempiin aikoihin käytännössä säilyneet linnat ovat olleet tässä suhteessa 
monien muutosten alaisia, ja keskiajan alkuvuosisatoina hävinneistä on 
harvoin tavattu muuta kuin tulisijattomia kellarikerroksia. Puurakennusten 

' Schirmerin otaksumiseen, Aarsberetning 1904, s. 36, että nämä olisivat olleet savu- 
johtoisia tulisijoja, ei näytä olevan oikeutettua perustusta. 

? K. Rhamm, Urzeitliche Bauernhöfe in germanisch-slawischem Waldgebiet, Ethnogra- 
phische Beiträge zur germanisch-slawischen Altertumskunde II, 1, Braunschweig 1908, s. 
483 j.s. Tästä teoksesta ovat muutkin Skandinaviaa koskevat tiedot, joista ei muuta läh- 
dettä ole mainittu. 

* Nicolaysen, Om de norske Kjobstaeder i Middelalderen j. n. e., Historisk Tidskrift, 


Christiania, 3 Raekke 1, s. 350. 
* Aarsberetning 1904, s. 34—5. 

jätteet näiltä ajoilta ovat taas perin harvinaisia. Mitä kamiiniin tulee, 
voidaan sen esiintymistä täälläkin seurata ainakin 1100-luvun jälkipuo- 
liskolta alkaen. Vanhemmista tällaisista mainittakoon esimerkkinä vain 
esim. Trondhjemin arkkipiispantalo, jossa 1100-luvun jälkipuoliskolta ra- 
kennetuissa osissa on tavattu jäännöksiä kahdestakin tällaisesta tulisijasta ', 
ja Helsingborgin Kärna, jossa kamiini toisessa kerroksessa saattaa olla 
suunnilleen saman aikainen kuin edellisessä ?. Tulisijoja, jotka eivät ole 
seinänsisäisiä ja joissa voidaan otaksua olleen savujohtokin, jos kohta 
sitä nimenomaan ei ole voitu todeta, tavataan esim. Hovedon ja Seljen 
luostareissa Norjassa, joista edellinen on perustettu v. 1147 ja jälkimäi- 
nen n. 1110. Ne osat luostarirakennuksia, joissa tulisijoja on tavattu, 
ovat näissä kuitenkin vasta 1200-luvun jälkipuoliskolta tai seuraavalta vuo- 
sisadalta?. Omituinen tulisija on tavattu Lysen 1146 perustetun luostarin 
relektoriumissa, jonka Nicolaysen arvelee rakennetuksi 1220—1250 välillä. 
Se sijaitsee näet melkein keskellä huonetta ja on tässä asemassaan tuskin 
saattanut olla savujohdolla varustettu. Epäiltävää kuitenkin on, onko tämä 
tulisija tätä rakennusta varten aiottu *, se voisi kenties olla jäännös josta- 
kin luostarin aikaisemmasta, samalla kohdalla olleesta puurakennuksesta. 
Ruotsissa on Ähusin piispanlinnassa, joka mainitaan ensikerran 1149 ja 
jonka vanhimmat kivirakennukset lienevät Eskil piispan (1137—1177) ajalta, 
mutta jossa vielä ainakin 1276:n jälkeen on toimeenpantu suuria rakennus- 
töitä, on seinästä ulkoneva n. 2x2 m laaja tulisija, jonka pesän pohja 
ja sivut ovat kalkkikivestä. Pesän aukko, joka on huoneeseen antavalla 
sivulla, on 60 sm leveä ja kaksi tätä mittaa syvä. Että tämä tulisija on 
tavallinen savupiipputakka, sitä tuskin tarvitsee epäillä. Niinikään näyttää 
tulisija olevan sen huoneen seinien aikainen, jossa se sijaitsee, mutta vali- 
tettavasti ei ole se tutkimus, joka raunioissa on toimitettu, voinut antaa 
mitään tietoja linnan eri osien rakennusajasta, ja sitä ei ole julkaistuista 
tuloksistakaan helppo päättää, kun raunioista ei ole edes asemapiirrosta 
katsottu tarpeelliseksi selontekoon liittää. Tutkimuksen on täällä toimitta- 


1 A, Krefting, Undersogelser i Trondhjem, Kristiania 1890, s. 6—7, PI. IV, k. 1—3. 

* Hildebrand, Sveriges Medeltid II, s. 758. 

A. Nicolaysen, Hovedo Kloster, Kristiania 1891, s. 4-7. Sama, Om Ruinerne paa 
Selje, Kristiania 1892, s. 5—7. Nicolaysen on kumminkin sitä mieltä, että Seljen tulisijat 
rakennuksissa, jotka ovat vasta 1305:n jälkeen tehdyt, olisivat olleet savujohdottomia, »da 
man dengang ikke kjendte skorstenspiber». 

* N. Nicolaysen, Om Lysekloster og dets Ruiner, Kristiania 1890, s. 8. 

nut Abraham Ahlen, jonka kirjasesta tässä mainitut tiedot ovat !. Savu- 
johdolla varustettu tulisija (spis) on Bruniuksen mukaan ollut saman Eskil- 
piispan toisessa kivilinnassa, Varbergissa ?. Meillä on seinästä ulkoneva 
ja todennäköisesti savujohdolla varustettu tulisija, joka varmaan on raken- 
nuksen aikainen, tavattu Koroisten vanhemmassa kivirakennuksessa, joten 
sellainen on siis tullut täällä rakennetuksi jo 1100-luvun lopulla. 
Toiselta puolen todistavat maist. Björn Cederhvarlin Jomalan kirkko- 
mäellä Ahvenanmaalla esiin kaivauttamat lukuisat puurakennusten perus- 
tukset *, että tällaisissa on arinatulisijojakin rakennettu vielä ainakin äsken- 
mainittuun aikaan, mutta todennäköisesti myöhemmin. Tässä raken- 
nusryhmässä, johon kuuluu ainakin 16 eri rakennusta ja jonka Ceder- 
hvarf hyvällä syyllä otaksuu olleen Jomalan pappilaan kuuluvan, on aina- 
kin yhdessä rakennuksessa keskilattialla seisova arinatulisija, kolmessa, 
paitsi arinaa, myös nurkassa oleva uuni sekä kolmessa muussa ainoas- 
taan nurkassa oleva tulisija. Näistä on ainoastaan ensinmainittua toistai- 
seksi lähemmin tutkittu ja siinä tavattu erilaisia keskiajan esineitä, jotka 
eivät ole ajalleen tarkemmin määrättävissä, saviastiain ja lasin palasia sekä 
arinan rauniosta, jossa tavattujen tiilen palasten on arveltu todistavan sen 
kehän olleen tiilistä, myös ruotsalainen hopeabrakteaatti 1300-luvun jälki- 
puoliskolta. Viimeksimainittu rahalöytö, joka tavattiin itse raunion kivis- 
töstä, tiilenpalasten joukosta, näyttää todistavan, että tämä arina ja sa- 
malla myös itse rakennus on ollut olemassa, ellei osittain jo rauniona, sil- 
loin kun raha tänne on joutunut, joten se siis näyttää olevan ainakin 1300- 
luvun jälkipuoliskoa vanhempi. Pappilarakennuksena voisi tämä, epäilemättä 
ryhmän vanhin rakennus, olla rakennettu suunnilleen samoihin aikoihin 
kuin Jomalan kirkko. Tämä taas oli alkuaan tyypillinen romaaninen kuori- 
kirkko viimeistään 1200-luvun alulta *. Muiden tässä ryhmässä olevien 
rakennusten rakennus- tai käyttöaikaa tutkimus ei vielä ole lähemmin sel- 
vittänyt, mutta ne voidaan jo arinan ohelle rakennetun uudemman tuli- 
sijansa vuoksi otaksua olevan ainakin jonkunverran tätä myöhempiä. 
Typologisesti katsoen on tämä rakennusryhmä sangen mielenkiintoinen, 


! Ähus och dess slott samt utgräfningarne derstädes 1892—1893, Lund 1893, s. 2—3, 15. 

? C, G. Brunius, Antigvarisk och arkitektonisk resa är 18538, s. 28. 

* Näistä Björn Cederhvarf, Fynd i en medeltida hustomtning pä Jomala kyrkobacke, 
Finskt Museum XVII, 1910, s. 91—103. 

* Kirkon vanhaa asua valaisevia piirroksia on Kunink. Yli-intendenttiviraston arkis- 
tossa Tukholmassa. 

sillä se kuvastaa m. m. tulisijan vähittäistä kehitystä avoimesta tulisijasta 
kehittyneempiin muotoihin. 

Mitä tulisijan kehitys merkitsi asuinrakennuksessa, jonka sydämenä 
se oli, on asia, jonka helposti saatamme ymmärtää. Jo seinänviereen 
sijoitettu savu-uuni sai aikaan mullistuksen, joka huoneen keskustalta 
riisti sen kunniasijan, minkä sille alituisesti palava arinatuli sen ympä- 
rillä tapahtuvine jokapäiväisine ja juhlallisine toimituksineen oli hankki- 
nut. Kunniapaikat olivat siirrettävät tulisijan mukana ja toisin sijoitetta- 
vat, kuten jo Snorre Sturlason kertoo, ja arinan valonlähde oli korvattava 
toisilla keinoin. Mutta vasta savujohdolla varustettu tulisija puhdisti 
ilman asumuksissa, teki niissä kokonaan toisen sisustuksen mahdolli- 
seksi, jopa voitiin ajatella tänne jokapäiväisen elämän keskuuteen ra- 
kennustaiteellisten ja värikoristeiden tuomista, jotka aikaisemmin oli- 
vat olleet kirkkojen ja katedraalien y. m. tulisijattomien rakennusten 
yksinomaisia kaunisteita. Mutta tulisijan kehitys teki myöskin mahdolli- 
seksi asuinrakennusten kehittymisen muissakin suhteissa. Ennen savu- 
johtoista tulisijaa ei ollut puurakennuksissa ajatielemistakaan lämmitet- 
tävien huoneiden sijoittamista päällekkäin kahteen kerrokseen. Kivisissä 
linnarakennuksissa se toki oli mahdollinen jo kamiinien kautta, mutta 
myös käyttämällä suljettuja uuneja, jotka silloin järjestettiin lämmitettä- 
viksi ulkoa, uunin suun eteen tehdyistä erkkerin tapaisista ulkonemista, 
tai joista savu johdettiin seinän läpi sen kohdalle tehdystä aukosta". 

Niin kauvan kun avoin arinatulisija oli ainoa tunnettu tulisijan muoto 
asumuksissa, muodosti Pohjoismaissa — ja asianlaita näyttää alkuaan 
muuallakin olleen sama — kukin rakennus vain yhden ainoan huoneen. 
Tällä kannalla ovat Skandinavian rakennukset vielä viikinkikaudella, kuten 
tämän aikaiset rakennusten perustukset sekä Ruotsissa että Ahvenan- 
maalla Suomessa osottavat, mainitaksemme vain lähimmät esimerkit ?. 
Tällaisen rakennuksen toiseen päähän liittyi kuitenkin tavallisesti oven 
suojaksi kylmä esihuone, porstua, ensin kolmiseinäinen, sitten umpinai- 
nen ?. Silloin kun samassa talossa oli eri tarkoituksiin eri huoneita ole- 
massa, olivat ne samalla eri rakennuksiat. Että suomalaisella alalla 


! Piper, Burgenkunde, 2 Aufl., s. 445—446. 

? Vrt. Montelius, Kulturgeschichte Schwedens, s. 282 j. s. 

3 Vrt. Monteliuksen typologista sarjaa näistä, Archiv fiir Anthropologie XXIII, s. 455. 
* Vrt. myös K. Rhamm, Urzeitliche Bauernhöfe, s. 380 j. s., 492 j. s. 

rakennukset ovat tässä suhteessa olleet samanlaisella kannalla, siitä on 
parhaana todisteena se, että ne ovat sillä pysyneet yleensä edelleenkin. 
Ainoastaan länsiosassa maatamme, kuten muutamilla alueilla Hämettä, 
Satakunnassa ja Etelä-Pohjanmaalla, on vanhan tuparakennuksen toiseen 
päähän, nähtävästi ruotsalaisesta vaikutuksesta, tehty yhteensalvettu 
porstua '. 

Mutta skandinaavisessa rakennuksessa liittyi alkuperäisen arinahuoneen 
päähän pian toinenkin huone, tapahtuipa tämä kehitys sitten huonetta 
jakamalla tai siten, että eteiseen tai sen sisempään osaan tehtiin tulisija tai 
että ylä-saksalaisen tuparakennuksen vaikutuksesta tehtiin uusi tupahuone 
entisen rakennuksen jatkoksi? Kaikessa tapauksessa on rakennustyyppi, 
jossa on kaksi tulisijalla varustettua huonetta peräkkäin, tällä alueella jo 
varhain esiintyvä tyyppi, joka siis jo tässä suhteessa eroaa huomattavasti 
suomalaisesta rakennuksesta. 

Jos ylempänä esitetyn kehityksen pohjalla tarkastamme kysymyksessä 
olevaa rakennusta Vanhassalinnassa, saamme ensinnäkin todeta, että 
rakennuksen kuvastama tyyppi on skandinaavinen eikä suomalainen. 
Me näemme sen edelleen edustavan sitä tulisijan kehityksen astetta, 
jossa vanhin avoin tulisijan muoto ja sitä myöhemmin käytäntöön tullut 
savu-uuni viihtyvät yhdessä saman katon alla. Savu-uunin, joka ainakin 
Norjaan tulee 1000-luvun lopulla, olemme edellä nähneet 1100-luvulla 
Skandinaviassa olevan puurakennuksissa yleisesti vallalla, mutta vii- 
meistään 1200-luvun kuluessa, Etelä-Skandinaviassa kenties jo aikai- 
semmin, se näyttää saavan kehityksen ensirivin rakennuksissa väistyä 
savujohtoisen tulisijan tieltä, joka 1200-luvun jälkipuoliskolla on Gottlan- 
nissa saavuttanut sen yleisyyden, että on tullut laissa mainituksi. Kivi- 
rakennuksissa on savujohtoinen takka Skandinaviassakin tullut käytän- 
töön jo 1100-luvun jälkipuoliskolla, ja meillä on tällainen rakennettu tämän 
sataluvun lopulla. Kaiken tämän perusteella voimme sanoa rakennuk- 
semme Vanhassalinnassa huonejakonsa ja tulisijojensa puolesta edusta- 
van Skandinavian 1100-luvun asuinrakennustyyppiä. Muuhun rakentee- 
seensa nähden nämä olivat välikatottomia rakennuksia, joissa seinät olivat 


1 Vrt. Suomen Museo XVII 1910, s. 31—37. 

? Hiukan eri tavalla selittävät tämän kehityksen Rhamm, Urzeitliche Bauernhöfe, s. 492 
j. s.; Rudolf Meringer, Das deutsche Haus und sein Hausrat, s. 14 j. s.; Troels-Lund, 
Dagligt Liv i Norden II, s. 51.; Hildebrand, Sveriges Medeltid 1, s. 145—146. 

verrattain matalat, päätykolmiot korkeat ja katon nousu samassa suh- 
teessa jyrkkä. Katto oli tavallisesti lankuista, jotka olivat tuohilla, tur- 
peilla tai oljilla peitetyt, ja peitteen estivät alas vierimästä räystäslaudat, 
jotka päädyissä nousivat harjalla ristiin ja olivat tavallisesti veistetyt 
eläimen pään muotoon. >Savupiippua ei ollut katolta kohoamassa, vaan 
savu nousi siinä olevan nelikulmaisen aukon kautta». Parhaimmissa 
tapauksissa lienee katossa ollut ikkunakin. Tällainen oli ainakin siinä 
rakennuksessa Fröslundassa Ruotsin Vestergötlannissa, jossa Hannu 
Akenpoika Tott veljensä Pentin kera v. 1492 aterioi, kun muuan talon- 
poika kiipesi katolle, leikkasi veitsellään reijän akkunaan, joka siis oli 
läpinäkyvästä nahasta, ja lennätti nuolensa hra Hannun päähän sillä 
seurauksella että tämä tunnin kuluttua heitti henkensä !. Missä määrin 
Vanhanlinnan rakennus muissakin suhteissa vastaa tätä yleiskuvausta, 
sitä emme tavattujen jäännösten pohjalla voi päättää. Ainoastaan run- 
saat tuohenjäännökset, jotka nyt olivat sykkärään käpertyneinä ja osittain 
palaneina, voinevat antaa viittauksen siihen, että katon peitteenä olisi 
täälläkin tuohta käytetty. . 

Rakennuksestamme Vanhassalinnassa voidaan siis päättää, että se 
skandinaavisten, ainakin vielä 1100-luvulla vallalla olevien ominaisuuk- 
siensa todistuksen mukaan ja koska linnan ympäristöltä ei tähän aikaan 
eikä aikaisemmin skandinaavista asutusta tunneta, on maamme ruotsa- 
laisten valloittajain rakentama. Siitä tavatut löydöt, joista tässä erittäin 
mainittakoon lounaisen huoneen lattialta arinatulisijan viereltä esiintynyt 
1100-luvun —keihäänterä ja pienemmästä huoneesta tavattu rahalöytö 
1200:n vaiheilta (n. 1180—1208 väliltä), antavat siitä sen lähemmän tiedon, 
että se on ollut olemassa jo ainakin mainittujen satalukujen vaihteessa. 
Mutta mihin aikaan se on rakennettu, sitä emme voi rakenteellisten seik- 
kojen sen paremmin kuin löytöjenkään pohjalla tarkemmin määrätä. Sen 
sijaan tekevät rakennuksen löytökalusto, sen vahva kulttuurikerros ja 
runsaat ruuantähteet epäilemättömäksi, että se on ollut linnan seisovan 
puolustusväen asuinrakennuksia. 

Toiselta puolen tiedämme edellisestä että päälinnan kehämuuri siinä 
käytetyn tiilimateriaalin vuoksi ei voi olla ainakaan 1100-luvun viimeistä 


1 Hildebrand, Sveriges Medeltid I, s. 143; II, s, 223 j. s.; Montelius, Zur ältesten Ge- 


schichte des Wohnhauses in Europa, speciell im Norden, Archiv fiir Anthropologie XXIII, 
s. 457. 

neljännestä vanhempi ja että sen tiilimateriaalin laatu näyttäisi osottavan 
sen tulleen rakennetuksi aikaisintaan 1100-luvun lopulla. Se seikka, että 
linnalla nähtävästi jo viimeksimainittuun aikaan on ollut puolustusväkeä, 
jonka asuinrakennukset ovat olleet päälinnalla vuorella, tekee taas toden- 
näköiseksi, että kehämuurin todellakin on täytynyt tulla suunnilleen mai- 
nittuun aikaan rakennetuksi. Ei näet ole otaksuttavissa, että linnalla seiso- 
van varusväen aikana ja sen rakennusten sijaitessa vuoren laella, jolle 
kuitenkin hyökkäyksen tekeminen oli mahdollinen ainakin myös vuoren 
itäsivulta, olisi pelkkiin esivarustuksiin tyydytty. Ei myöskään ole täällä 
mitään syytä otaksumiseen, että vuoren laella olisi ollut pakanuuden- 
aikaisia kivivalleja, jotka sittemmin olisivat tulleet muuratuilla kehä- 
muureilla korvatuiksi, sillä tällaisista ei ole kehämuurien kohdalta mitään 
jätteitä tavattu ja sellaiset esihistorialliset linnat kuin Hakostaro, Sairila, 
Vanajan Linnanpää ynnä lukuisat muut osottavat, että Vanhanlinnan 
vuorikin on yksistään esivarustuksen valleillakin suojattuna pakanuuden 
ajan lopulla tilapäisenä pakovarustuksena tyydyttänyt. Aikaisemmin 
(siv. 98) on tosin katsottu luultavaksi, että vuorenlaen läntisellä reunalla 
olisi muuraamaton kivivalli kulkenut eteläisen kehämuurin jatkona, mutta 
tämän puoleinen vuorenkylki on täällä parhaiten suojattuja eikä pakanuu- 
den aikana ole yleensä katsottu tarpeelliseksi tällaisia jyrkkiä vuoren- 
sivuja keinotekoisesti varustaa. Tämä valli on sen sijaan saattanut olla 
samaa laatua kuin esim. vierinkivivallit Saxholman keskiaikaisessa lin- 
nassa Vestergötlannissa Ruotsissa, joista Hildebrand sanoo että niiden 
tarkoitus oli, paitsi tavallisen vallisuojan antaminen, myös »tarjota oival- 
lisia projektiilejä vuoren seinää kiipeävää vihollista vastaan>.! 

Sen seikan, että edellä on otaksuttu esivarustuksen keskusosan tul- 
leen rakennetuksi päälinnan kehämuuria aikaisemmin ei kuitenkaan tar- 
vitse merkitä suurta aikaeroa näiden välillä, tämän tekee mahdottomaksikin 
jo kysymyksessä olevien linnan eri osien suuri riippuvaisuus toisistaan, 
vaan pikemmin sitä järjestystä, jossa nämä eri osat ovat tulleet rakenne- 
tuiksi. Silloin kun uudet vallanpitäjät ovat ottaneet vanhan suomalaisen 
linnavarustuksen haltuunsa ja sijoittaneet siihen seisovan varusväkensä, 
on tietysti asuinrakennus linnassa ollut ensisijassa välttämätön. Mutta 
samalla kun tätä rakennettiin on jo entisten varustusten täydentäminen 


' Sveriges Medeltid 11, s. 797—798. 

voinut alkaa ja tämä on nähtävästi alotettu esivarustuksesta, rakentamalla 
siihen keskusvarustus, koska tältä puolelta vaara linnalle kaikessa tapauk- 
sessa oli suurin. Sitten tuli päälinnan kehämuurin rakentamisen vuoro, 
joka siis voidaan pitää linnan viimeksi valmistuneena osana. Toiselta 
puolen ei ole asuinrakennuksesta sen paremmin kuin esivarustuksen keskus- 
varustuksestakaan tavattu mitään, joka ehdottomasti vaatisi näiden raken- 
nusajan viemistä 1100-luvun viimeistä neljännestä aikaisemmaksi ja 
koska päälinnan kehämuuri aikaisintaan on voinut syntyä vasta 1100- 
luvun lopulla, johon aikaan taas sen asuinrakennus kaikesta päättäen on 
ollut olemassa, voidaan linnan keskiaikaisten osien rakennusaika, sikäli 
kuin niiden jäännökset itse tästä todistusta antavat, asettaa 1100-luvun 
viimeisille vuosikymmenille tai sen myöhäisimpiin osiin nähden viimeis- 
tään vuoden 1200 vaiheille, kun taas keskiaikaiset osat linnassa ovat 
katsottavat täydennyksiksi pakanuudenaikaiseen linnavarustukseen, joka 
todennäköisesti on rakennettu esihistoriallisen ajan lopulla. 

Linnan käyttöajan kestävyydestä antavat kiinteät jäännökset varsin 
vähän valaistusta. Sen rakennusten ja puolustuslaitosten primitiivinen aste 
ja se seikka, että näitä ei tiettävästi ole myöhemmin uudenaikaisilla kor- 
vattu, viittaavat siihen, että sen käyttöaika ei ole mahtanut kovin pitkä 
olla. Täällä tavattujen vanhempien irtonaisten löytöjen joukossa ei ole 
mitään, jonka voitaisiin todistaa menevän 1200-luvun alkupuolta myö- 
hempään aikaan. Tämäkin seikka näyttää todistavan, että linna jo vii- 
meksimainitun sataluvun keskipaikoilla olisi menettänyt merkityksensä 
ja jäänyt linnoituksena käytännöstä. 


Hakoisten puolustuslaitokset ja rakennukset. 


Hakoisista olemme edellä nähneet, että siellä ovat sekä pää- että esi- 
linna tulleet rakennetuiksi vasta tiilen käytännössä olon aikana. Koska 
täällä ei myöskään ole, yhtävähän kiinteissä kuin irtonaisissa löydöissä, 
tavattu mitään pakanuuden aikaan viittaavia merkkejä, voimme pitää 
tätä linnaa kokonaisuudessaan keskiajalla rakennettuna. Jo sen perus- 
teella, mitä tiilen käytäntööntulosta Suomessa on edellä sanottu, voidaan 
päättää, että linnan rakennusaika ei ainakaan mene 1100-luvun viimeisen 
neljänneksen taakse. 

Lähempään rakennustieteelliseen vertailuun antavat tämänkin linnan 

jätteet vähän aineistoa, sillä ne eivät ainoastaan ole käyneet vähiin, vaan 
ovat myöskin sitä laatua, että rakennusaika niistä ei niin herkästi ku- 
vastu. Mutta meille on tärkeä sekin valaistus, mitä säilyneet jätteet voivat 
antaa. 

Jos kiinnitämme huomiomme ensinnäkin muurien perusteluun, puuttuu 
se varsinaisessa merkityksessä päälinnalta, jonka sekä kehämuuri että 
rakennukset ovat kauttaaltaan paljaalla kalliolla. Ainoastaan viettävillä 
kallionpinnoilla on täälläkin havaittu varsinaisten seinäkivien alla pieniä 
kiviä kalkkilaastilla kallioon kiinnitettyinä. Menetelmän tunnemme jo 
Vanhastalinnasta ja sen tarkoitus on täällä ilmeisesti ollut sama kuin 
siellä, nim. estää seinäkiviä liukumasta paikoiltaan. Sen sijaan on suuri 
osa esilinnan kehämuuria soramaassa, ja sitä ei olekkaan ilman perus- 
tusta uskottu. Mutta täällä ei ole enää pikkukiviin tyydytty, kuten Van- 
hanlinnan esivarustuksessa, vaan perustus on suuremmista kivistä kuin 
sillä seisonut muuri ja viettävillä kohdilla tätä melkoista leveämmäksi 
laskettu. Notkokohdat muurien alla ovat sitäpaitsi soralla täytetyt, ja 
jotta muuri painumalta seisoisi tällaisilla täytetyillä kohdilla on kivijalan 
alle ladottu puuristikko. Mutta tällä tavoin tuettua maanalaista kivi- 
jalkaa ei olekkaan laastilla muurattu, vaan on suurien kivien väleihin 
sullottujen pikkukivien ja sannan katsottu antavan kivijalalle tarpeeksi 
tukea. 

Muurinperustuksen rakentaminen on luonnollisesti kaikkina aikoina 
ollut jossain määrin riippuvainen sen maaperän lujuudesta, johon muuri 
on tullut laskettavaksi, mutta kieltämättä on myös eri aikoina eri tavalla 
koetettu ratkaista perusteluprobleemia samanlaatuisessakin maaperässä. Jo 
roomalaisissa rakennuksissa tavataan suurta vaihtelua kiinteäänkin maa- 
han rakennettujen kivirakennusten perustuksissa. Tavallisimpia ovat niissä 
kuitenkin toiselta puolen muuraamaton vierinkiviperustus, toiselta puolen 
perustus, joka on pohjasta saakka kalkkilaastiin laskettu!. Samat perus- 
telutavat olemme ennen maininneet myöskin Skandinavian varhaiskeski- 
aikaisissa rakennuksissa tavallisina, kuitenkin sillä aikaerotuksella, että 
muuraamaton perustus esiintyy vanhemmissa normannilaisarkkitehtuuriin 
rakennetuissa ja pohjasta asti muurattu myöhemmissä 1100-luvun ro- 
maanisissa rakennuksissa. Viimeksimainitusta perustamistavasta olemme 


! Piper, Burgenkunde, 2 Aufil., s. 96. 

ennen maininneet esimerkkinä Trondhjemin tuomiokirkon 1100-luvun 
jälkipuoliskolla rakennetut osat. Tässä voimme mainita lisäksi pohjasta 
asti muuratun harmaakiviperustuksen Valdemarin muurissa Tanskan 
Danevirkessä, niillä kohdin, missä tämä muuri ei ole tullut seisomaan 
vanhemmalla muuraamattomalla harmaakivimuurilla!. Sikäli kuin meillä 
on tästä seikasta voitu huomioita tehdä vanhemman keskiajan rakennuk- 
sissa, on täällä pohjasta asti muurattua perustusta käytetty säännöllisesti 
rakennuksissa 1100-luvulla ja vielä 1200-luvun alkupuolella (Stenberga, 
Koroinen). Eräässä tapauksessa, jossa rakennus on tullut seisomaan hie- 
nolla ohuella hiekkakerroksella, joka taas on kiinteällä savipohjalla, on koko 
rakennuksen pohja peitetty muuraamattomilla ohuilla harmaakivilaaoilla, 
joiden päältä muuraaminen on välittömästi alkanut. Sen sijaan on meillä 
jo 1200-luvun keskivaiheilla ja säännöllisesti myöhemmin alin perustus 
suurista luonnonkivistä, joita ei ole kalkkilaastiin muuraitu, mutta samalla 
on tämä muuraamaton pohjakerros tehty itse muuria paksummaksi. Täl- 
laisesta perustuksesta mainittakoon esimerkkinä Turun luostarin kirkko%. 
Että kivirakennusten perustamistapa tähän suuntaan kehittyi Skandinaviassa- 
kin, voidaan päättää jo siitä, että meillä vanhemman keskiajan rakennukset, 
niiden ohella Turun luostarikin, ovat skandinaavisia rakennuksia. Mitä 
erittäin tulee muurin pohjan puulla vahvistamiseen, on sitäkin sellaisissa 
tapauksissa, että maa on katsottu pettäväksi, jo varhaisista ajoista alkaen 
käytetty. Jo Danevirken päävallissa on niillä kohdin, missä tämä on 
tullut sijaitsemaan vetisellä maalla, puuristikko vallin pohjalla ?, ja tammi- 
paaluja on tavattu myöskin Köpenhaminan linnan kehämuurin perus- 
tuksissa*. Myöhemmiltä ajoilta siitä on lukuisia esimerkkejä *, joista tässä 
mainittakoon kotimaasta vain Turun luostarikirkko. Se perustustapa, jota 
Hakoisten esilinnassa on käytetty, on siis sellainen, jonka niin hyvin 
meiltä kuin Skandinaviasta tunnemme sellaisenaan vasta 1200-luvun keski- 
vaiheilta alkaen, joten siis jo tässä on jonkun verran sen rakennusaikaan 
viittausta. 

Linnan muurien limitystavasta on meillä lähempiä tietoja pää- ja esi- 
linnan kehämuurien sekä päälinnan rakennusten pohjakerroksista. Niissä 


1 Nordiske Fortidsminder 1, s. 287. 

? Juhani Rinne, P. Olavin luostari, s. 25, kuv. 7. 

* Nordiske Fortidsminder 1, s. 230. 

* Smidt, Nationalmuseets Udgravning af Blaataarn, Fra Arkiv og Museum III, 1, s. 46. 
5 Vrt. Troels-Lund, Dagligt Liv i Norden III, s. 16 j. s. 

olemme havainneet päälinnassa muurien pintakivien olevan yleensä pie- 
niä, enemmän tai vähemmän nelikulmaisia ja limitettyinä horisontaalisesti 
hyvin tasaisiin kerroksiin. Tornissa ovat kuitenkin ainakin pohjim- 
maiset kivet jonkun verran suurempia kuin kehämuurissa ja asuin- 
rakennuksessa käytetyt. Esilinnan kehämuurissa voidaan samanlaisen 
limitystavan sanoa myöskin olevan vallitsevana erittäin sisäpuolisissa 
pinnoissa. Tämän ulkopinnoissa on sen sijaan käytetty joukossa myös 
pitkiä ja verrattain ohuita kivilaakoja (vert. kuv. 131). Tällaisia kiviä 
käyttämällä on varmaankin katsottu muurin tulevan lujemmaksi, jota täällä, 


Kuv. 194. St. Per Sigtunassa. Ruotsi. Kuv. 195. Kaarinan kirkko, läh. Turkua. 


muuri kun kauttaaltaan sijaitsee viettävällä maalla ja sorapohjalla, on ol- 
lut erittäin syytä pitää silmällä. Selvää rivittäistä limittämistä ei ulko- 
pinnoissakaan ole laiminlyöty, kuten nähdään sellaisista kohdin, joissa 
kivet ovat suunnilleen samankokoisia. 

Mitä harmaakivimuurien kivilimitykseen tulee, on Otto Janse tutkies- 
saan Ruotsin harmaakivikirkkoja tehnyt sen tärkeän huomion, että kivien 
limitys eriaikaisissa kirkoissa siellä on hyvin erilaista. Sigtunan harmaa- 
kivikirkoissa, St. Per'issä ja St. Olofissa, Edsbron kirkossa Uplannissa ja 


Kernbon kirkossa Södermanlannissa ovat alkuperäiset kirkonosat raken- 
15 

netut verrattain pienistä, melkein tasakokoisista ja yleismuodoltaan jo- 
tenkin suorakaiteisista kivistä, jotka ovat säännöllisesti sijoitetut lepäävään 
asentoon ja tasakorkeihin riveihin (vrt. k. 194), kun näiden kirkkojen 
myöhemmin rakennetuissa osissa taas on käytetty yleensä suurempia, 
muodoltaan vaihtelevia kiviä, jotka voivat olla paikoillaan pystyssäkin 
asennossa ja joista selviä rivejä ei ole voitu aikaan saada. Nämä 
esimerkit osottavat selvää taantuvaa kehitystä kivilimityksessä ja Janse 
katsoo seikan saavan selityksensä siitä, että vanhemmissa kirkoissa, joissa 
ulkomainen vaikutus muutoinkin on selvästi tuntuva, on koetettu myös 
jäljitellä näiden kvaderkivistä seinärakennetta, kun taas myöhemmin 
etäännytään tästä vaikutuksesta ja pidetään etupäässä käytännöllisiä seik- 
koja silmällä. Tämän kivilimityksen taantuvan kehityksen pohjalla, josta 
kuvat 194 ja 195 antavat käsityksen, hän katsoo Sigtunan kirkkojen ole- 
van ylempänä mainituista kirkoista vanhimmat ja jonkun verran myöhem- 
pinä Kernbon ja Edsbron kirkkojen näitä seuraavan, kun taas useimmat 
Ruotsin suorakaidekirkoista ovat myöhäisimpiä harmaakivikirkkoja siellä. 
Muista syistä katsotaan Sigtunan kirkkojen ja Kernbon apsiskirkon ole- 
van 1100-luvulta. Edsbron suorakaidekirkko taas on näitä myöhäisempi. 

Tultuani tuntemaan ylempänä esitetyn näkökohdan olen vuosien ku- 
luessa kirkkojamme ja linnojamme tutkiessani koettanut tähän seikkaan 
erityistä huomiota kiinnittää ja tullut havaitsemaan, että meillä on sama 
taantuva kehitys seinälimityksessä keskiaikaisissa kivirakennuksissamme 
havaittavissa. Suurin piirtein katsoen edustavat Ahvenanmaan kirkot 
kivilimityksessään vanhempaa kantaa kuin mannerkirkkomme, jotka muis- 
takin syistä tiedetään olevan edellisiä myöhäisemmät. Kuitenkin näyttää 
siltä kuin myöhemmällä keskiajalla meillä jälleen ainakin paikka paikoin 
palattaisiin säännöllisempään limitystapaan, joka kuvastuu erittäin pyrki- 
myksessä saattamaan kivirivit mahdollisen tasakorkeiksi, jos kohta niissä 
onkin suuria ja usein pystyynkin sijoitettuja kiviä käytetty. Sigtunan 
kirkkojen kvaderseinää muistuttavaa kivilimitystä meillä ei kuitenkaan 
tavata, mutta tähän onkin luonnollinen selityksensä siinä, että näiden 
kirkkojen aikaiseksi ei mikään kivirakennuksemme menne. Mutta sään- 
nöllisesti rivittäiseen, niin sanoakseni romaaniseen tapaan limitettyjä ovat 
vanhimmat rakennukset Koroisissa ja Stenberg Maskussa, jotka tämän 


' Otto Janse, Ett bidrag till de oornerade granitkyrkornas äldersbestämmelse, Sv. Fmfns 
Tidskrift XII, s. 361—366. Vrt. Sveriges Medeltid III, s. 235. 

teoksen toisessa osassa tulevat puheeksi, ja lähelle näiden limitystapaa 
tulee myöskin kivilimitys Hakoisissa, erittäin sen päälinnassa, jossa sen 
voidaan katsoa vastaavan mainituista ruotsalaisista esimerkeistä lähinnä 
Edsbron kirkon limityskantaa. Jos taas verrataan Hakoisten muurilimi- 
tystä Varsinais-Suomen vanhimpiin harmaakivikirkkoihin, joista monet, 
kuten Kaarina, Masku y.m. palautuvat ainakin 1300:n vaiheille, on erotus 
jo siihen määrin kouraantuntuva, että ylempänä mainitun kehityksen tun- 
tien ei enää jää minkäänlaiselle epäilykselle sijaa, etteivät Hakoisten 
muurit olisi näitä aikaisempia (vrt. kuv. 131b ja 195). Näin ollen tu- 
lemme kivilimitystäkin seuraamalla siihen tulokseen, että Hakoisissa ei 
ainakaan päälinnan asuinrakennuksen ja kehämuurien rakennusaika voi 
olla 1200-luvun jälkipuoliskoa myöhäisempi, vaan se on asetettava jo 
siihen suhteeseen katsoen, jossa kivilimitys näissä on Koroisten raken- 
nuksiin, pikemmin tämän sataluvun aikaisempaan osaan. 

Mutta esilinnan kivilimityskään ei poikkea edellämainituista muureista 
päälinnassa siinä määrin, että sitä tästä syystä olisi katsottava edellisiä 
myöhäisemmäksi, varsinkaan, koska suurempien kivien käyttäminen siinä, 
kuten edellä on huomautettu, voi hyvin riippua siitä, että tämä muuri on 
toisenlaisella pohjalla kuin edelliset. Sen sijaan saattaa päälinnan tor- 
nissa, joka on kalliolla, kuten muut muurit päälinnassa, mutta jossa siitä 
huolimatta on käytetty suurempia kiviä, tämä eroavaisuus merkitä, paitsi 
rakennukselle tarkoitettua suurempaa lujuutta, myöskin sitä, että se olisi 
tullut jonkunverran myöhemmin rakennetuksi kuin päälinnan muut muu- 
rit, erittäinkin koska siinä myöskin on käytetty ilmeisesti kalkkipitoisem- 
paa laastia kuin muualla. 

Jos edelleen kiinnitämme huomiota Hakoisista löydettyyn tiiliainee- 
seen, niin osottaa sen kivistä puhdistettu, hyvin sotkettu savi, samoin- 
kuin tiilien koko, että se ei ole enää primitiivisimpien tiiliemme kannalla. 
Verrattuina Koroisten tiiliin vastaavat Hakoisten tiilet lähinnä sitä tiili- 
asua, joka täällä on vallalla 1200-luvulla sekä myöhemmässä linna- 
tornissa että piispahaudassa. Isoimmat tiilet, erittäin tornissa, ovat 
taas jo lähellä tiilikantaa Koroisten haudassa 1300-luvun alkupuolelta. 
Linnassa käytetty tiiliaineskin viittaa siis sen pääosien (kehämuurien 
ja asuinrakennuksen päälinnassa) rakennusajaksi lähinnä 1200-luvun 
keskiosan ja siihen, että torni täällä mahtaa olla linnan muita kivi- 
osia jonkunverran myöhäisempi. Näin ollen johtavat kaikki ne raken- 

teelliset seikat, jotka linnan rakennusajasta jotakin tietoa antavat, yhtä- 
pitävästi samaan tulokseen, joten 1200-luvun keskivaiheita voidaan pitää 
linnan kehämuurien ja päälinnan asuinrakennuksen sekä saman sata- 
luvun — jälkipuoliskoa tornin sangen todennäköisenä rakennusaikana. 
Mutta tätä tulosta tulee meidän tarkastaa vielä linnan puolustuslaitosten 
ja rakennusten kehityksen pohjalla. 

Jos ensinnäkin otamme tarkastaaksemme ulkovarustuksia, vallia ja 
hautaa, tunnemme jo edellisestä ne sellaisenaan vanhoiksi puolustuslaitok- 
siksi, joista valli Skandinaviassakin palautuu jo pakanuuden ajan lopulle 
ja hauta Tanskassa 900-luvun viimeisille vuosikymmenille sekä Ruotsissa 
1000-luvulle saakka. Maavalli on edelleen sitä laatua puolustuslaitosta, 
joka säilyy käytännössä koko keskiajan, saaden myöhemmin ruutiaseiden 
käytäntöön tullessa erittäin tärkeän merkityksen. Hauta on sen sijaan 
ollut huomattavamman kehityksen alainen. Jo siinä suhteessa, missä 
hauta on eri aikoina ollut valliin, on tahdottu nähdä viittaus ikäerotuk- 
seen. Niinpä ovat saksalaiset tutkijat pitäneet haudan sijoittamista val- 
lien sisäpuolelle sikäläisissä linnoissa, joissa jo hautakin palautuu keski- 
ajan taakse, varmana merkkinä linnan keskiaikaisuudesta!. Mutta edel- 
leen on huomattava, että vanhemmissa keskiaikaisissa linnoissa, joissa 
luonnon antamaan suojaan nähden on yksinomaan pidetty silmällä lin- 
nan korkean aseman etua, ovat haudatkin säännöllisesti olleet vedettö- 
miä. Hj. Appelgrenin muistoonpanojen mukaan? oli Tanskan vallilin- 
noista 1880-luvulla se käsitys vallalla, että vesihautojen esiintyminen 
niissä olisi merkkinä linnan kuuluvaisuudesta keskiaikaan. Se syste- 
maattinen tutkimus, jota näissä vuodesta 1902 alkaen on toimitettu, on 
osottanut tämän käsityksen oikeaksi, sillä vesihaudalla varustetut linnat 
täällä eivät mene keskiajan taakse, mutta toiselta puolen on tästä tutki- 
muksesta myös selvinnyt, että moni vesihautoja puuttuvakin linna on 
sisältänyt keskiajan muurattuja rakennuksia%. Joka tapauksessa on 
Tanskassa jo 1100-luvulta alkaen linnoja vedensuojaan rakennettu ja 
todennäköisesti on yksi 'a toinen niistä täkäläisistä vallilinnoistakin, joissa 
vesihautoja tavataan, jo tämän sataluvun työtä. Ruotsissa sanoo Schnitt- 


1 Vrt. Schuchhardt, Atlas vorgeschichtlicher Befestigungen, s. 42, 46, y. m. 
* Valt. Hist. museon arkistossa. 

* Tirehtori P. Haubergin ilmoitus kirjan tekijälle. 

* Vrt. Mollerup, Nationalmuseets Anden Afdelning, s. 69 j. s. 

ger tavanneensa kuivan vallihaudan jo eräässä esihistoriallisessa kivi- 
vallilinnassa Östergötlannissa, mutta mitään selvitystä ei toistaiseksi ole 
siitä, mihin aikaan tämä hauta on saattanut tulla rakennetuksi. Vesi- 
hautojen hän sanoo täällä esiintyvän vasta myöhemmällä keskiajalla '. 
Totta onkin että haudat Ruotsin varhaisemman keskiajan linnoissa ovat 
säännöllisesti vedettömiä. Tällaisista mainittakoon esimerkkeinä vain 
kuiva vallihauta Visbyn kaupunginmuurien suojana, rakennettu luulta- 
vasti samoihin aikoihin kuin itse kaupunginmuurit 1100-luvun lopulla tai 
seuraavan sataluvun alulla, ja samanlainen vallihauta, joka ei ainakaan suu- 
rimmalta osaltaan ole voinut olla veden täyttämä, 1200-luvun puolivälissä 
rakennetun Tukholman linnan esilinnan suojana? Mutta jo viimeksi- 
mainitulla sataluvulla on täälläkin vesihauta käytännössä. Tällainen 
tiedetään olleen Nyköpingin linnassa Södermanlannissa, joka oli valmiina 
ainakin jo v. 1288?, Axevallin linnassa Vestergötlannissa, joka mainitaan 
jo v. 1277%, Vardbergissa Hallannissa, luultavasti jo 1200-luvun lopulta 
alkaen, Kindaholman linnassa Vestergötlannissa, joka mainitaan 1300- 
luvun alulla? y. m. Näistä esimerkeistä nähdään, että vesihauta Ruot- 
sissa käy jo 1200-luvun kolmannelta neljännekseltä alkaen vallitsevaksi 
ja pysyykin yksinään käytännössä sitten edelleen. Meillä on, kuten jo 
aikaisemmin on mainittu, linnoja ruvettu veden suojaan rakentamaan 
1200-luvun lopulta alkaen ja sen jälkeiseltä keskiajalta ei toistaiseksi 
tunneta ainoatakaan linnaa, jossa vedetöntä vallihautaa olisi käytetty, 
yhtävähän kuin tunnetaan vesihautaa sitä aikaisemmilta ajoilta. Näin 
ollen voimme pitää kuivaa vallihautaa Hakoisissakin viimeistään 1200- 
luvun kolmanteen neljännekseen kuuluvana. 

Mutta toiselta puolen on täällä koko esilinna muurattuine kehämuurei- 
neen ja omine rakennuksineen sekä sellaisenaan itsenäisenä linnan osana 
laitos, jommoista emme voi varmuudella todeta Skandinavian linnoista 
aikaisemmin kuin vasta 1200-luvun keskivaiheilta alkaen. Keski-Europan 
linnoissa on, kuten aikaisemmin on esitetty, jo esihistoriallisella ajalla 
linnojen ohella esilinna, jota siellä on pidetty kansanlinnana ja jota siellä 


' Bror Schnittger, Die vorgeschichtlichen Burgwälle in Schweden, Opuscula Archaeolo- 
gica, s. 337. 

? Hildebrand, Sveriges Medeltid 11, s. 704—728, 774. 

3 €. G, Brunius, Konstanteckningar under en resa är 1849, s. 604—5. 

+ C. G. Styffe, Skandinavien under Unionstiden, s. 123—5. 

* Hildebrand, Sveriges Medeltid II, s. 769, 782—3. 

myöskin voidaan pitää ainakin joissakin tapauksissa keskiaikaisten 
linnojen jo varhain esiintyvien enemmän tai vähemmän itsenäisten esi- 
linnojen esikuvana. Muodoltaan samanlaiset esilinnalliset linnamuodot 
eivät ole Skandinaviassakaan, kuten niinikään on aikaisemmin mainittu, 
tuntemattomia, vaikka epätietoista on, ovatko ne täälläkin samanlaisten 
olojen synnyttämiä vaiko valmiina laitoksina kulttuurilainana sinne kul- 
keutuneet. Sellaisissa keskiaikaisissa linnamuodoissa kuin Helsingborgin 
>Kärna> (kuv. 1), Vordingborg Tanskassa y. m., joissa päälinnaa ympä- 
röivä esilinna on tullut tarkoitukseltaankin muinaisten kansanlinnojen 
jatkajaksi, voitanee esilinnaa pitää esihistoriallisista oppidum-esilinnoista 
johtuneina, mutta yleensä esilinnat Skandinavian keskiaikaisissa linnoissa 
eivät ole alkuaan kansanlinnoiksi syntyneitä, jos kohta moni niistä on 
myöhemmin olojen kehittyessä saanut asukkaita ulkopuolelta varsinaisen 
puolustusväen piirinkin'. Tällaisissa tapauksissa täytyy katsoa varsi- 
naisen asutun esilinnan vähitellen kehittyneen aikaisemmista esivarus- 
tuksista siten, että aluksi sijoitettiin esivarustuksen piiriin vähemmän tär- 
keitä talousrakennuksia, joiden ohella sittemmin linnan varusväen kas- 
vaessa ja tarpeiden samassa määrin lisääntyessä osa asuinrakennuksis- 
takin sai sijansa. Mutta tämä edellytti esilinnallakin suurempaa turvalli- 
suutta, jonka saavuttamiseksi senkin ympäri rakennettiin kehämuuri. 
Sellaiset esivarustukset kuin meillä Vanhassalinnassa oleva keskusva- 
rustus ovat myöskin typologisesti niin läheisiä esilinnan edeltäjiä, että 
niiden kehittyminen viimeksimainituiksi ylempänä sanotulla tavalla näyt- 
tää aivan itsestään lankeavan. Varhaisimmat keskiaikaiset linnat Skandi- 
naviassa ovat, sikäli kuin niitä tätä nykyä tunnetaan, säännöllisesti kes- 
kusasemaisia, joissa varsinainen linnaelämä on alkuaan rajoittunut pää- 
linnan kehämuurin piiriin, täällä tavallisesti löytyvään sydäntorniin ja 
sen ympärillä kehämuurin sisäpuolella mahdollisesti olleisiin rakennuksiin. 
Kun tämän ulkopuolelle sitten tulee sellaisia esivarustuksia kuin ennen 
mainitussa Openstenin linnassa, jossa näiden keinotekoisesti tasoitetut 
penkereet ovat Vanhanlinnan keskusvarustusta avarammat, on jo lisä- 
rakennusten sijoittaminen näihin lähellä, ja varsinaisiksi esilinnoiksi ke- 
hittyneinä tavataankin nämä Ruotsin tärkeimmissä poliittisissa linnoissa 
jo 1200-luvun keskivaiheilla. Varhaisimpia esimerkkejä niistä ovat täällä 


1 Niin oli esim. Albrekt kuningas antanut useille yksityisille luvan asua Tukholman 
esilinnassa, vrt. Hildebrand, Sveriges Medeltid 11, s. 774. 

Tukholman linna, johon edempänä saamme tilaisuutta palata, sekä edellä 
jo useammin mainittu Ragnhildsholmen!. Myöhemmin on esilinna täl- 
laisissa linnoissa säännöllisesti esiintyvänä osana, ja sen kehämuuria 
vastaan rakennetaan yhä useampia rakennuksia, joten esilinnasta usein 
tulee yhtä umpinainen rakennusryhmä kuin päälinnasta. Ragnhildshol- 
menin linna joutui raunioiksi piammiten 1319:n jälkeen, joten esilinna siinä 
ei ole tullut tästä myöhemmästä kehityksestä osalliseksi. Tukholman 
linnasta tiedetään sen sijaan että esilinna siellä jo v. 1395 oli siihen 
määrin itsenäinen, että hansalaisvalloittajat saattoivat jakaa linnan keske- 
nään niin, että toiset saivat päälinnan ja toiset esilinnan, jako, joka aivan 
samalla tavalla uudistui v. 1436 Kaarle Knuutinpojan ja Kristiern Nils- 
sonin ollessa osan saajia? Meiltä mainittakoon Turun, Kastelholman 
y. m. linnat esimerkkeinä samasta kehityksestä. 

Linnan kehämuurit voisivat epäilemättä antaa erittäin arvokasta va- 
laistusta sekä linnan rakennusajan että puolustustavan arvostelemiselle, 
jos niistä olisi vähänkään enemmän kuin pohjia säilynyt. Se muurin 
jäännös, joka päälinnalla tavattiin asuinrakennuksen itäisen seinän jat- 
kona etelään ja kehämuurin laitaan liittyvänä ja joka tuskin saattaa olla 
muuta kuin kehämuurin puolustuskäytävälle johtaneen portaan alus, to- 
distanee, että täällä ainakin päälinnan kehämuuri on ollut puolustuskäy- 
tävällä varustettu. Millä korkeudella tämä olisi saattanut muurissa olla 
ja miten korkea koko muuri alkuaan on ollut, sitä ei enää käy jäännök- 
sistä arvaaminen. Tämän kysymyksen valaisemiseksi voidaan mainita, 
että vanhimmat tunnetut kehämuurit Saksassa ovat olleet n. 6 m korkui- 
set ja puolustuskäytävä, joka näissä on vain n. puolen metrin levyinen, 
kulkee muurin sisäpuolelle tehdyllä olkapäällä noin puolivälissä muurin 
korkeutta. Käytävän yläpuolella kohonneessa suojusmuurissa on ollut 
ampuma-aukkoja, mutta ei muurin sakaroita. Tällaisten puolustuslaitosten 
valaisemiseksi kuvaan tähän kehämuurin Schönburgin linnasta Saksasta, 
1100-luvun keskivaiheilta; sen rintasuojus lienee myöhemmin saanut nykyi- 
sen muotonsa?. Edelleen mainittakoon, että Tanskassa Gamleborgin lin- 
nassa Bornholmilla on kehämuuria vielä 6 m korkeudelta jäljellä ja että 
Lilleborgin linnassakin edellisen lähellä on kehämuurin jäännös vielä 3 m 


1 Berg, Slottsruinen pä Ragnhildsholmen, s. 9, 25 ja asemapiirros. 
2 C, G. Styffe, Skandinavien under Unionstiden, s. 259. 
s Bergner, Biirgerl. Kunstaltertiimer 1, s. 86, 87. 

korkuinen. Molemmissa näissä linnoissa, joista edempänä lähemmin, 
ovat kehämuurit saaneet lopullisen muotonsa vasta 1200-luvun alkupuo- 
len kuluessa. Ampuma-aukkoja puolustuskäytävän kohdalla tunnetaan 
Skandinaviasta niinikään, kuten aikaisemmin on mainittu, jo Tanskan 
Danevirken Valdemarin muurista 1100-luvun jälkipuoliskolta. Nämä esi- 
merkit osottavat vain kehämuurien asua 1100- ja 1200-luvuilla linnoissa 
muualla ja antavat viittauksen siihen, minkälaiset ne ovat voineet olla 
meilläkin Hakoisissa, jos kohta suoranaista todistusta meidän linnois- 
samme olleiden kehämuurien muodosta emme niistä saa. Hakoisten esi- 
linnassa voitaisiin ajatella kehämuurin myös 
olleen sisäpuolelta vain tavallisen rintasuojuk- 
sen korkuisen, joten muurin sisäpuolinen, 
ennen kerrotulla tavalla täyttämällä korotettu 
ja lujitettu juuri olisi voinut tehdä puolustus- 
käytävän virkaa. 

Kehämuurien porttilaitoksista antavat säily- 
neet jäännökset myöskin ainoastaan niukasti 
tietoja. Esilinnassa on tämä kaikesta päättäen 
ollut vain suoraseinäinen aukko, joka vallin 
päitä paksummaksi tekemällä on saatu vähän 
pitemmäksi kuin miksi se tätä ilman olisi voi- 
nut muodostua. Mistään erikoisista varustus- 
Kuv. 196. Kehämuuri Schönbur- Jaitoksista portin suojaamiseksi ei ole jälkiä 
gin linnasta Saksassa, Bergnerin E jä 

SÄHKEET tavattu. Päälinnan porlti näyttää olleen pää- 

asiassa samanlaatuinen kuin esilinnan, mutta 

täällä ansaitsee huomiota kehämuurin päiden taivuttaminen sisäänpäin 
portin kohdalla. Tämä kehämuurille annettu asema on ollut ilmeisesti 
paikan luonnonsuhteiden vaatima ja riippuu siitä, että muuri on tah- 
dottu sijoittaa mahdollisimman kauvaksi vuorenlaen reunoihin, mutta 
tällä tavoin on portti kuitenkin tullut saamaan samanlaisen luonteen 
kuin porteille on tahallisesti annettu useissa karolinkilaislinnoissa Sak- 
sassa. Tällä tavoin on nim. syntynyt pieni porttizwinger, joka portin 
puolustuskykyä on melkoisesti lisännyt. Jos kehämuuri täällä on ollut 
tavallisen kehämuurin korkuinen, on porttiaukko arvatenkin ollut päältä 
holvattu. Ruotsissa ovat Ragnhildsholmenin linnassakin porttiaukot vielä 
yksinkertaisia, alkuaan tietenkin holvattuja aukkoja kehämuurissa, ja 

kuten säilyneistä koloista muureissa voi päättää, lujilla porteilla varus- 
tetut, mutta muutoin niistä puuttuu kaikki maahan -asti ulottuvat lisä- 
varustukset. Toiselta puolen nähdään jo Lilleborgin 1259 hävitetyssä lin- 
nassa Tanskassa portin käyvän nimenomaan sen puolustamista varten 
tehdyn rakennuksen lävitse (vrt. kuv. 198), ja erikoiset varustukset portin 
suojelemista varten ovat myöhemmissä linnoissa sitten asiaankuuluvia. 
Jo tästä voimme päättää, että 1200-luvun keskivaiheita on porttivarus- 
tuksiinkin nähden täällä murrosaikana pidettävä ja että sellaiset yksinker- 
taiset porttilaitokset kuin Hakoisissa olevat edustavat näihin aikoihin 
käytännöstä jäävää kantaa. 

Tämän yhteydessä voidaan kiinnittää huomiota esilinnalta päälin- 
naan johtavaan tiehen. Kuten jo aikaisemmin on mainittu, on se niin 
kapealla vuoren polvekkeella, että sitä ei voi kunnolla kulkea useampi 
kuin yksi henkilö kerrallaan ja että se päälinnaan on sellaisessa suhteessa, 
että nousijan oikea kylki tulee olemaan sen kehämuuria vastaan. Edelleen 
on tien nousu niin jyrkkä, että sitä tuskin saattaa ajatella kuljettavaksi 
jokapäiväisesti ilman portaiden apua. Vaikka tällaisista täällä ei ole sel- 
vää tietoa olemassa, täytyy sittenkin pitää todennäköisenä, että porrasas- 
keleita on tien jyrkimmällä kohdalla ollut. Tällainen jyrkkänousuinen 
tie onkin vanhemman keskiajan linnoissa tavallinen ja esimerkkejä on 
siitä, että ne toisinaan ovat olleet kiviportaillakin varustetut. Tällaiset 
portaat on vielä tutkittaessa tavattu m. m. ennen mainitussa Oloisborgin 
linnassa pohjoispuolella Göteborgia Ruotsissa ja >hyvin lasketut kivi- 
portaat> näki meilläkin tunnettu ruotsalainen ylioppilas Petrus Gyllenius 
myös Saxholman linnassa Vestergötlannin ja Vermlannin rajoilla, käy- 
dessään siellä 28 p:nä elokuuta 1639. Portaat olivat korkealla vuo- 
rella sijaitsevalle linnantornille eteläpuolelta vievällä polulla. Yleisistä 
piirteistään päättäen — päälinnan muodostaa vain yksinäinen nelikul- 
mainen harmaasta kivestä rakennettu torni? — on linna varhaiselta keski- 
ajalta, mutta sen rakennusaikaa ei vielä ole tutkimuksella lähemmin mää- 
rätty. Tien sijoittaminen niin, että sitä myöten linnaan pyrkijän oikea kylki 
tuli linnan puolustajien puolelle, oli, kuten edellä (s. 10) on mainittu, jo 


1 R. Hausen, Diarium Gyllenianum, Helsingfors 1882, s. 46. 
£N. G. Djurklou, Bidrag till östra Vermlands antigvariska topografi, käsikirjoitus 
Tukholman antikvaris-topografisessa arkistossa. 

esihistoriallisissa linnoissa yleinen puolustuskeino, joka on niistä periyty- 
nyt keskiajan linnoihin. Samaa periaatetta on noudatettu jo tien sijoittami- 
sessa Vanhassalinnassa, jos kohta sitä ei voi katsoa puolustussuhteessa 
yhtä edulliseksi kuin Hakoisten tietä, jolle luonto itse on valmistanut mitä 
parhaat puolustusedellytykset. Jotenkin yhtä edullinen ja monessa suh- 
teessa Hakoisten tietä muistuttava linnatie voidaan mainita Tanskan Lille- 
borgin linnasta (vrt. kuv. 198, 199). Keski-Europankin vuorilinnoissa on tien 
tämän tapaista sijoittamista aikaisemmin pidetty yleisenä ominaisuutena, 
kunnes Piper on osottanut, että sitä täällä ei voida pitää sääntönä kehit- 
tyneemmissä linnoissa, joissa tien monenlaisten esteiden ohi johtamiseen 
ja keinotekoiseen katkaisemiseen on pantu pääpaino'. Alkuperäisemmillä 
asteilla sen merkitystä ei täälläkään voida kieltää (vrt. esim. edellä kuv. 
12). Pohjoismaissakin tulee tien katkaiseminen ja sulkeminen erilaisilla 
puolustuskeinoilla jo vesilinnoissa vallitsevaksi, joten sitä täälläkin voi- 
daan pitää etupäässä vain vanhempiin vuorilinnoihin kuuluvana ominai- 
suutena. 

Mitä sitten tulee linnan rakennuksiin, on niistä ainoastaan päälin- 
nalla selvempiä jäännöksiä säilynyt. Esilinnalla voidaan rakennuksen 
otaksua olleen puusta, mutta sen rakenteesta ja yleisestä asusta ei ole 
lähempiä tietoja, mikä on sitä valitettavampaa, kun tämä rakennus kai- 
keti olisi tärkeällä tavalla valaissut puurakennusten kehitystä Vanhanlin- 
nan rakennuksen kannalta sitä läheisten aikojen kuluessa. Päälinnan ra- 
kennuksista on toinen ilmeisesti asuinrakennus ja sitä laatua, jota Keski- 
Europan linnoissa kutsutaan palatsiksi, toinen on todennäköisesti ollut 
torni ja sitä laatua, joka vastaa muiden linnain sydäntornia. Kiinnitämme 
ensinnä huomiota asuinrakennukseen. 

Palatsilla Keski-Europan linnoissa ymmärretään linnan pääasuinraken- 
nusta, joka oli ensisijassa asumiseen tarkoitettu ja josta sen vuoksi usein 
puuttuivatkin kaikki nimenomaan puolustukseen tähtäävät laitokset. Se 
oli siis alkuaan tavallinen linnan piiriin sijoitettu asuinrakennus, joka sovi- 
tettiin linnan puolustuslaitosten, kehämuurin tai tornin välittömään yhtey- 
teen, jotta siitä tarpeen vaatiessa voitaisiin viipymättä puolustusasemille 
päästä. Se oli kahden tai kolmen kerroksen korkuinen, joista ensimäi- 
nen kerros tavallisesti sisälsi kaksi tai useampia huoneita, joskus vain 


1 Piper, Burgenkunde, 2 Aufl., s. 259—263, 539—545. 

kellareita, ja toinen usein yhden ainoan huoneen, linnatuvan tai »salin>, 
ja kolmas, jos sellainen oli, taas useampia ja pienempiä huoneita. Akkunat 
niissä olivat useimmiten linnan pihalle päin. Ensimäinen kerros oli 
usein holvattu eikä aina välittömässä yhteydessä toisen kanssa, johon 
porras vei suoraan pihalta. Myöhemmin tulee linnapalatseihin erilaisia, 
sen erikoistarkoituksen ja myös puolustusnäkökannan aiheuttamia laitoksia, 
jotka sen sitten erottavat tavallisista porvarillisista rakennuksista !. 
Meidän päärakennuksemme Hakoisissa on, kuten ennen on mainittu, 
27 m pitkä ja 12 m leveä ja sisältää kaksi huonetta, toinen 11 m pitkä 
ja 7 m leveä ja toinen 12 m pitkä ja 8 m leveä. Ulkoseinäin paksuus 
siinä on n. 1,55 ä 2 m, joten rakennuksen hyvin voi otaksua olleen aina- 
kin kaksikerroksisen, jos kohta ylemmistä kerroksista ei ole mitään jälkiä 
tavattu. Tulisijat, joista molemmissa huoneissa, toisessa tosin epäselviä 
jäännöksiä on tavattu, osottavat jo ensikerroksen olleen asutun. Koska 
linnain päärakennukset muuallakin ovat olleet alkuaan tavallisten asuin- 
rakennusten kaltaisia, on meillä syytä tarkastaa, minkälaiset muut 
asuinrakennukset olivat vanhempina aikoina. Me olemme ennen Van- 
hassalinnassa tutustuneet rakennukseen, joka on ollut jaettu kahteen 
huoneeseen samalla tavoin kuin tämä, mutta se on ollut puusta ja tätä 
pienempi. Hakoisten rakennuksen kiviseinät ja varmaan savujohtoinen 
tulisija jättävät kuitenkin Vanhanlinnan savupirtin melkoisesti jälkeensä. 
Ennenmainittu Eskil piispan rakennus Varbergissa 1100-luvulta oli sen 
sijaan kivestä ja hyvin paksuseinäinen, mutta sisälsi vain yhden ker- 
roksen, joka oli jaettu kahteen huoneeseen, toinen isompi, puukattoinen 
sali ja toinen, edellisen takana, pienempi holvikattoinen kamari? Edel- 
leen on Gottlannissa säilynyt muutamia vanhoja kivirakennuksia, jotka 
tässä ansaitsevat huomiota. Eräs niistä, Lokrummen pitäjässä, on kalkki- 
kivestä, 9,5 m pitkä ja 6,5 m leveä ja seinät siinä ovat n. 0,9 m paksuiset. 
Siinä on kaksi kerrosta, joista alempi sisältää kaksi huonetta, toinen 4,75 x 3,70 
ja toinen 4,75 x 3,85 m laaja sekä kumpikin ristiholvilla katettu, ja ylempi 
yhden, tynnyriholvilla katetun huoneen. Kumpaankin kerrokseen johta- 
vat ovet suoraan ulkoa; alakerroksen huoneet eivät ole väliovella yh- 
distetyt. Ikkunoiden virkaa tekevät kapeat valoaukot. Folen pitäjässä on 


! Keski-Europan linnapalatseista antavat tietoja Piper, Burgenkunde, 2 Aufl., s. 383 
j. s,; Bergner, Burgerl. Kunstaltertumer 1, s. 92—94. 
* Brunius, Antigvarisk och arkitektonisk resa är 1838, s. 28. 

toinen, samoin kuin edellinen, kalkkikivestä rakennettu kivitalo, joka on 8 m 
pitkä ja 6,4 m leveä ja joka sisältää kolme kerrosta, niistä alimmaisessa 
kaksi välioven yhdistämää huonetta, toinen isompi ristiholvilla ja toinen 
pienempi tynnyriholvilla katettu, ja molemmissa ylemmissä kerroksissa 
on vain yksi huone, välikerros puukattoinen ja savujohtoisella tulisijalla 
varustettu sekä vinnikerros tynnyriholvilla katettu. Alakerroksesta on sei- 
nänsisäinen suora porras vienyt toiseen kerrokseen, mutta tullut myöhem- 
min umpeen muuratuksi, jonka jälkeen tähänkin kerrokseen on päästy 
suoraan ulkoa. Rakennus on 1200-luvun alkupuolelta. Vesikatot ovat 
molemmissa näissä rakennuksissa hyvin korkeaharjaiset ja kirkkojen kat- 
toja muistuttavat. Kolmaskin vanha kivirakennus on täällä Vamblingbon 
pitäjässä. Vesikatto siinä on matalampi kuin edellisissä ja rakennus 
näyttää olevan yksikerroksinen, mutta sen huonejaosta ei ole lähempää 
tietoa!. Myöhemmät yksityiset kivirakennukset Ruotsissa, kuten Linkö- 
pingin piispantalo vilta 1470 ja kuuluisa Glimmingehus Skänessa v:lta 
1499 osottavat jo kehittyneempää kaavaa, rikkaampaa huonejakoa alaker- 
roksesta lähtien j. n. e. ? 

Nämä, tosin harvat tunnetut esimerkit rakennuksista 1100- ja 1200- 
luvuilta osottavat siis säännöllisesti samaa yksinkertaista pohjakaavaa kuin 
päärakennus Hakoisissa. Että päärakennusten laita linnoissa ei ainakaan 
1200-luvun alkupuolella ollut toinen, sen osottaa esimerkki Lilleborgista 
Tanskassa, jossa kahden kivirakennuksen perustus on säilynyt (vrt. kuv. 
198). Näissäkin on molemmissa pohjakerroksessa kaksi huonetta, joi- 
hin ovet johtavat suoraan ulkoa. Nämä rakennukset ovat myöskin sa- 
moin kuin päärakennus Hakoisissa kehämuurin laitaan rakennetut, multa 
niin että kehämuuri tulee olemaan yhtenä seinänä rakennuksessa. Tämä 
viimeksimainittu suhde onkin tavallinen sekä Pohjoismaiden että Keski- 
Europan vanhemmissa linnoissa, joista viimeksimainituista edellä siv. 13 
kuvattu Hihnenburgin linna, jossa päärakennuksen pohjakerros niinikään 
on kahteen huoneeseen jaettu, tässä riittää esimerkiksi. Hakoisissa on 
sen sijaan päärakennuksella kehämuuria vastaankin oma seinänsä, seikka, 
joka lienee harvinaisempi, jos kohta ei muuallakaan tuntematon. Samassa 
suhteessa kehämuuriin on m. m. 27,5 x 7,5 m (sisämitta) laaja, kolmiker- 
roksinen ja läpi rakennuksen käyvällä poikkiseinällä kahtia jaettu palatsi- 

rakennus Miinzenbergin linnassa Saksassa. Tässä rakennuksessa ansait- 
see huomiota sekin, että sen toisesta kerroksesta vie ovi kehämuuria 
vastassa olevan seinän lävitse suoraan kehämuurin puolustuskäytävälle, 
joka täälläkin on muurin sisäpuolelle muodostetulla olkapäällä '. Tämä 
esimerkki antaa viittauksen siihen, että näin on voinut olla laita Hakoisissa- 
kin, jossa jo 5 m pituinen, mahdollisesti kehämuurille vieneen portaan alus 
tekee todennäköiseksi, että puolustuskäytävä täälläkin on voinut olla raken- 
nuksen toisen kerroksen kohdalla. Keski-Europassa laajenevat kuitenkin 
palatsirakennukset linnoissa paikoin jo romaanisen tyylin aikana pitkiksi 
herrasrakennuksiksi monilukuisin, eri tarkoituksiin rakennetuin huonein, pii- 
rittäen linnan sisäpihaa tai harvemmin ryhmittyen siinä erikoisen ahtaamman 
sisäpihan ympärille? Että tässä suhteessa Pohjois-Europan linnoissa ei 
käyty paljoakaan jäljessä, siitä ovat todistuksena yhtenäiset kehämuurin si- 
vuun liittyvät asuinrakennukset Ragnhildsholmenissa 1257:n ja 1320:n väliltä. 

Jos kohta Hakoisten päärakennuksen jäännökset ovat liian vähäiset 
voidakseen antaa varmoja osviittoja sen alkuperäisestä asusta ja muo- 
dosta, olemme kuitenkin muiden samanpiirteisten rakennusten pohjalla 
Ruotsissa oikeutetut otaksumaan, että tämäkin on ollut korkeapäätyinen 
jyrkkäkattoinen rakennus, joka arvatenkin on kohonnut jonkun verran 
kehämuurin = yläpuolelle ja jossa lienee ollut ainakin kaksi, kenties 
puisen välikaton erottamaa ja ajan yleisen tavan mukaan niukkavaloista 
asuinkerrosta, ylempi ehkä yhtenä suurena linnatupana, johon luultavasti 
ulkoa suoraan on noustu korkeita portaita myöten. Tällaisena vastaa 
tämä rakennus myöskin yksinkertaisia palatsirakennuksia vanhemmissa 
linnoissa yleiseen. Rakennuksen jäännöksistä kaikissa tapauksissa käy 
selväksi se, että se on ajalta, jolloin rakennuksia linnoissa vielä sijoitet- 
tiin yksitellen kehämuurin sivuun, kuten on laita vielä Tanskan Lille- 
borgissa, eikä ryhmitetty niitä yhtenäisiksi sarjoiksi, mikä Skandina- 
viassakin jo käy tavaksi 1200-luvun jälkipuoliskolta alkaen. 

Mitä sitten tulee torniin linnan länsikulmassa ovat siitä jäännökset 
niin vähäiset, että sen muodosta ja laitoksista niiden pohjalla ei voida 
suuria johtopäätöksiä tehdä. Varmuudella emme voi päättää siitä muuta 
kuin että se pohja-alaltaan on ollut verrattain pieni, että sen perustukset 
ovat lujemmat kuin minkään muunlaisen tavallisen rakennuksen ja että se 

on ollut asemaltaan nelikulmainen sekä seisonut vapaana kehämuurin 
sisäpuolella. Edellä on s. 15—17 kerrottu minkälaisia nämä tornit yleensä 
linnoissa olivat ja minkä kehityksen alaisia niiden on havaittu olleen. 
Ainoa tunnettu ominaisuus tornissamme, joka tämän kehityksen pohjalla 
jotakin voi aikamääräyksenä merkitä, on sen kehämuurista irrallinen 
asema. Mitä Skandinavian linnoihin tässä suhteessa tulee, tavataan niissä, 
kuten jo aikaisemmin on mainittu, torni kehämuurin yhteydessä jo 1100- 
luvun jälkipuoliskolta alkaen, mutta irrallisena toisissa samanaikaisissa 
sekä ainakin vielä 1200-luvun linnoissa. Keskellä päälinnan pihaa seisoi 
yksinään m. m. Tukholman linnan pyöreä sydäntorni ja samoin sijoite- 
tuista sydäntorneista on ennen mainittu esimerkkejä muista tämän sata- 
luvun linnoista. Olisiko vielä 1200-lukua myöhemminkin sydäntorni 
Skandinavian linnoissa tullut kehämuurista erilleen rakennetuksi, on kysy- 
mys, jota tätä nykyä ei voi varmuudella ratkaista, kun niin moni tällai- 
sella varustettu linna täällä vielä on lähemmin tutkimatta. Emme sen 
vuoksi voi tätä nykyä tornin asemalle Hakoisissa muuta aikamääräyksen 
arvoa antaa kuin että sydäntorni siinä asemassa, missä se on täällä, 
on yleensä linnoissa vanha piirre ja että nelikulmaista sydäntornia ei 
Keski-Europassa tähän asemaan enää yleensä rakenneta 1300:n jälkeen 
(vrt. s. 16). Koska ei ole mitään syytä epäillä, ettei torni täällä olisi 
ollut suunnilleen samanlainen kuin nämä rakennukset yleensä olivat sa- 
maan aikaan sekä Keski-Europassa että Skandinaviassa, voimme otaksua, 
että se täälläkin on ollut korkeintaan kolmikerroksinen, alakerros ulkoa 
suljettu ja arvatenkin holvattu kellari- tai vankihuone, toinen, johon ulko- 
ovi on johtanut, kenties tulisijalla varustettu vartijahuone ja kolmas puo- 
lustukseen ja vartioimiseen varattu. Eri kerrokset taas on voinut toisiinsa 
yhdistää joko avonainen sisäinen puuporras tai mahdollisesti suorat sei- 
nänsisäiset kivirappuset. Muissa suhteissa on niissä enemmän vaihtelua 
olemassa, joten yksityiskohtaisemmin emme voi sen alkuperäistä asua 
arvata. 

Se tulos, johonka linnan yksityisosain tutkimisella tulemme Hakois- 
ten linnan rakennusaikaan nähden, käy siis täydelleen yhteen sen aika- 
viittauksen kanssa, jonka rakennusteknilliset seikat täällä antavat. Me 
tapaamme siinä ominaisuuksia, jotka vasta 1200-luvun puolivälissä alka- 
vat Skandinavian linnoihin ilmaantua, ja toisia, jotka tämän sataluvun kol- 
mannella neljänneksellä, ainakin jo sen lopulla, jäävät vanhentuneina 

käytännöstä, kun sitäpaitsi kaikki ne linnanosat, joiden laadusta ja alku- 
peräisestä asusta jäännökset jotakin vihiä antavat, ovat sopusoinnussa 
vastaavien osien kanssa Skandinavian ja erittäin Ruotsin linnoissa sillä 
ajankohdalla, jonka täällä esiintyvät toiselta puolen uudet ja toiselta käy- 
tännöstä häviävät piirteet määräävät. Näin ollen tulemme tämänkin tutki- 
muksen tietä siihen, että linnan pääkohdissaan täytyy olla rakennettu 1200- 
luvun keskivaiheilla, lukuunottamatta kenties tornia, joka rakennusteknillis- 
ten seikkain osotuksen mukaan näyttäisi olevan viimeiseksi tehty, mutta ra- 
kennettu nähtävästi sekin 1200-luvun jälkipuoliskon kuluessa. Linnan käyttö- 
aikaan nähden ansaitsee huomiota, että siinä tornin rakentamisen jälkeen ei 
näytä toimitetun sellaisia lisäyksiä tai muutoksia, jotka pitemmän aikaa käy- 
tännössä olleissa linnoissa ovat tavallisia. Jos ottaa huomioon että 1300 vai- 
heet ja erittäin tämän sataluvun alkupuoli on Skandinavian linnoissa yleensä 
suurten muutosten ja voimallisen kehityksen aika, josta Hakoisten lin- 
naan ei siis näytä jääneen merkkejä, voimme tästä päättää että sen mer- 
kitys tähän aikaan ei enää ole ollut sellainen, joka uusien linnoitusperi- 
aatteiden toteuttamista täällä olisi vaatinut. Ennen olemme havainneet 
vanhempien irtonaisten löytöjen täällä päättyvän 1300-luvun alkupuolen 
kuluessa. Nämä seikat yhdessä viittaavat siis siihen, että linna jo tämän 
sataluvun alkupuolella olisi jäänyt käytännöstä. 


Linnojemme vastineita muualla, tarkoitus ja asema yleisessä 
linnakehityksessä. 


Saatuamme täten selville linnojemme rakennus- ja käyttöajan, sikäli 
kuin niiden jäännökset ja löydöt siitä antavat tietoa, tulee meidän tarkas- 
taa, missä suhteessa nämä linnat ovat Keski-Europan ja erittäin Skandi- 
navian samanaikaisiin linnoihin, mitä valaistusta viimeksimainitut voivat 
antaa meidän linnojemme tarkoituksesta ja mikä on niiden asema ylei- 
sessä linnakehityksessä. 

Edellisessä olemme nähneet, mitenkä 1200:n vaiheilla lopullisen asunsa 
saanut Vanhalinna ikäänkuin kasvaa entisestä pakanuudenaikaisesta lin- 
navarustuksesta. Sen entisille varustuksille annetaan täysi puolustusarvo 
uusia suunnitellessa ja uudet varustukset tulevat vain täydentämään en- 
tisiä, pysyen pääasiassa vanhojen linnavarustusten yleispiirteissä. Pää- 
varustuksena pidetyn kehämuurin sisäpuolella ei katsota vielä erikoisia 

puolustuslaitoksia välttämättömiksi. Vartijaväen asunnot ovat ainoat, jotka 
täällä saavat sijansa, ja niistä olemme yhden tunteneet avoimella tuli- 
sijalla ja savu-uunilla varustetuksi kaksihuoneiseksi savupirtiksi, epäi- 
lemättä se asuinrakennuksen muoto, joka linnan rakentajain omassa 
maassa oli tähän aikaan tavallinen. Tavanmukainen vesisäiliö on linnalla 
ollut, ja jos myöhemmän ajan todistuksiin sen vesirikkaudesta on luottamista, 
on se vastannut parhaimpienkin linnojen tärkeintä ehtoa pitempiaikaisen 
piirityksen kestämiseksi. Linna on siis kuvaava esimerkki siirtymisajasta 
pakanuuden ajan oloista keskiaikaan eikä vähemmin mielenkiintoinen 
kuin sen lähellä oleva vähitellen kristilliseksi muuttuva kalmisto. 
Keski-Europan linnojen alalla tapaamme saman ilmiön jo karolinkiseen 
aikaan, jolta m. m. edellä siv. 13 kuvattu Läsekenburg on tätä läheisesti 
vastaava esimerkki. Mutta täälläkään ei ollut siirtyminen keskiajan lin- 
noihin, kuten jo edellisessä on huomautettu, hetken tapahtuma, vaan saat- 
taa sama ilmiö toisissa oloissa ja toisilla seuduilla uusiutua paljoa myö- 
hemminkin. Skandinaviassakaan eivät mahda samanlaatuiset siirtymis- 
linnat olla harvinaisia, jos kohta tiedot niistä nykyään ovat sangen vailli- 
naiset. Muutamia varmoja esimerkkejä voimme niistä kuitenkin mainita. 
Länsi-Ruotsissa oli muinaisessa » Vikenissä>, joka kauvan oli alituisena 
riidan omenana Skandinavian valtojen välillä, lukuisia linnoja, joista yh- 
den, Olofsborgin, pohjoisosassa Göteborgin lääniä Bullaren järvien itäran- 
nalla olemme ennen maininneet. Se sijaitsee yksinäisellä korkealla vuo- 
renkukkulalla, jonka seinät lännessä, etelässä ja idässä ovat melkein pys- 
tysuoran jyrkät ja ainoastaan pohjoisessa loivemmat sekä päälle päästä- 
vät. Tällä puolella sulkee ylöspääsyn vuoren laelle kaksi melkein yhden- 
suuntaista ja jotenkin suoraa muuraamatonta harmaakivivallia, joista sisä- 
puolisen keskikohdalla on portti ja ulkopuolinen ulottuu viimeksimainitun 
portin kohdalta länteen, lähellä järven rantaa olevalle jyrkänteelle. Itse 
vuoren laella on tavattu hataria jäännöksiä kahdesta rakennuksesta, jotka 
molemmat näyttävät olleen jotenkin neliömäiset, sivun pituus n. 7,5 m, 
ja joista itäpuolista on arveltu alkuaan tiilestä rakennetuksi torniksi. Lin- 
nasta mainitsee Hildebrand! että sen rakensi ruotsalainen asemies Nils 
Ragvaldsson, jonka hän sanoo kuolleen linnassa v. 1504 — hän kuoli 
kuitenkin vasta kesällä 1505 —, ja Wilhelm Berg, joka linnaa on tutkinut 

sanoo sen tulleen rakennetuksi v. 1502, nojautuen tässä etupäässä Arild 
Hvitfeldin ja Joannis Regiksen kronikan tästä antamaan suoranaiseen tie- 
toon!. Linnan valloittivat tanskalaiset v. 1504, mutta 1523 joutuivat Viken ja 
Olofsborg uudestaan ruotsalaisten haltuun ja tällöin viimeksimainittu asete- 
taan myöskin puolustuskuntoon sekä tulee maakunnan hallinnon keskukseksi 
vuoteen 1526, jolloin se jätetään kaukaisen asemansa vuoksi käytännöstä. 
Vielä v. 1570 oli kysymyksessä linnan uudestaan asettaminen puolustus- 
kuntoon, mutta siitä ei näytä tulleen mitään ?. 

Kaikista näistä historiallisista tiedoista huolimatta osottavat linnan jään- 
nökset selvästi, että sen ensimäinen rakentaminen ei ole voinut tapahtua 
niin myöhään kuin 1500-luvun alulla. Sen muuraamattomat kivivallit 
ovat täydellä varmuudella jo pakanuuden ajalta, ja se pohjaltaan vähäi- 
nen ja linnapihan keskellä oleva torni, josta jäännöksiä on tavattu, on 
sitä laatua, että sitä ei voi pitää näin myöhäisenä aikana rakennettuna. 
Sen sijaan on torni 1500-luvun alulla voitu uudelleen kuntoon panna; 
että se tähän aikaan vielä teki tehtävänsä, siitä olemme jo edellä kerto- 
neet. Myöskään ei sisälly tieto linnan rakentamisesta v. 1502 niihin 
asiakirjoihin, joista se nähtävästi on tulkitsemalla. saatu. Vanhin asia- 
kirja, joka linnasta puhuu, on vuodelta 1515, mutta siinä mainitaan vain 
että linna 1500-luvun alussa oli Nils Ragvaldssonin hallussa, mikä ei 
luonnollisesti sisällä sitä, että se olisi hänen rakentamansa. Niillä syillä 
taas, joilla Wilhelm Berg otaksuu linnan juuri Nils Ragvaldssonin raken- 
tamaksi, saattaa olla todennäköisyyttä vain sillä edellytyksellä, että linnaa 
todellisuudessa ei sitä ennen ollut olemassa? Linnan kivivallien paka- 
nuudenaikaista alkuperää ei Bergkään ole voinut kieltää, mutta hänen 
oma tutkimuksensa on saanut hänet havaitsemaan, että linna vasta v. 1502 
rakennettuna tulisi ristiriitaan sen kanssa, mitä siirrosajan linnoista muualla 
tiedetään. Hän sanoo: »mikä kuitenkin on omituista ja huomattavaa, on 
se, että Olofsborgissa vielä niin myöhään kuin v. 1502 otetaan pakanuu- 
denaikaisia linnavarustuksia käytäntöön sen sijaan, että samanlaisten va- 
rustusten sisään Saksassa rakennetaan linnoja vain 1100- ja 1200-luvuilla.> * 
Tämän linnan suhteen näyttää kaikissa tapauksissa selvältä, että se 

on pakanuuden aikaisesta linnasta kehittynyt keskiaikaiseksi näh- 
tävästi jo keskiajan alulla ja silloin tullut rakennetuksi valtion laskuun, 
jonka omaisuutta se Bergin todistelun mukaan 1500-luvullakin oli!. Täl- 
laisena on sen käytäntöön ottaminen 1500-luvulla selitettävissä, jopa aivan 
luonnollinen. Linnaa sanoo kansantaru Olavi Pyhän rakentamaksi 1000- 
luvulla ja siinä se voikin linnan vanhimpiin osiin nähden hyvin 
olla oikeassa. Siinä voi myöskin olla syytä, miksi se myöhemminkin 
sai Olavin nimeä kantaa ?. — Todennäköistä on, että Vikenissä toinenkin 
valtiollinen linna, Hornborg, samannimisen salmen rannalla, edellisestä 
etelä-lounaaseen, on alkuaan varhaiskeskiaikainen linnavarustus. Sen 
puolustuslaitoksia ovat vain maavallit ja linna sijaitsee vähintään yhtä 
jyrkkäseinäisellä vuoren kukkulalla kuin edellinen, joten sillä on täydel- 
leen varhaiskeskiaikaisten linnain luonne. Samasta syystä kuin edel- 
linen on tämä saattanut tulla 1520-luvulla uudestaan käytäntöön otetuksi. 
Tätä linnaa pitää Wilhelm Berg rakennettuna vasta 1523—-32 %, 

Edelleen voimme Ruotsista mainita Stensön linnan Östergötlannista, 
jossa harmaasta kivestä tehty pyöreä torni on tullut rakennetuksi muuraa- 
mattomien kivivallien yhteyteen. Tämäkin linna sijaitsee korkealla jyrkkä- 
seinäisellä vuorenkukkulalla. Mandelgren, joka linnan julkaisee, katsoo 
tornin rakenteeltaan muistuttavan Solnan, Bromman ja Munsön pyörökirk- 
koja Uplannissa, jotka nekin ovat alkuaan puolustusnäkökantaa silmällä 
pitämällä rakennetut. Viimeksimainittujen kirkkojen rakennusajan asettaa 
Mandelgren 1000- tai 1100-luvuille, mutta että vanhinkaan näistä, Munsön 
kirkko, ei ole 1100-luvun jälkipuoliskoa vanhempi ja että Solna ja Bromma 
niinikään. ovat tämän sataluvun lopulta tai viimeistään 1200-luvun alulta, 
sen on Frölen tutkimuksellaan osottanut?. Linnan kivivalleja pitää Man- 
delgrenkin pakanuuden aikaisina 5. 

Edellämainituissa Ruotsin linnoissa on pakanuudenaikaisten varustus- 
ten sisäpuolelle tai yhteyteen keskiaikana rakennettu sydäntorni, joka 
puuttuu Vanhastalinnasta. Tässäkin suhteessa on Vanhanlinnan kan- 
nalla sen sijaan Gamleborg Bornholmilla Tanskassa. Tämä linna sijait- 

see 70 jalan korkuisella kallionhuipulla, jonka eteläinen ja varsinkin itäinen 
sivu ovat hyvin jyrkät. Ainoastaan vuorenlaen loivempia sivuja vastaan 
on tehty n. 6 m korkuinen muurattu kehämuuri. Tämän jatkona on vuo- 
ren jyrkintä itäsivua vastaan vain matala maan ja kiven sekainen rinta- 
suojus. Linnaa ympäröi sitäpaitsi ulkovalli, joka näyttää olevan jo paka- 
nuudenaikainen. Mitään rakennusten jäännöksiä ei sen 850 jalan pituisella 
ja korkeintaan 350 jalan levyisellä pihamaalla nykyään ole näkyvissä, ja 
mitä maanpinnan alla piilee, se odottaa vielä tutkimistaan. Linna on alueella, 
joka v:sta 1149 lähtien kuului Tanskan kuninkaalle ja sen keskiaikaiset osat 
arvellaan rakennetuiksi tämän jälkeen kuninkaan laskuun. Sen muurattuja 
osia on täydennetty vielä 1200-luvun alkupuoliskon kuluessa, eikä se näytä 
olleen tämän sataluvun keskivaiheilta lähtien enää käytännössä!. Tässä 
on siis selvä välitysajan linna, joka suuresti muistuttaa Vanhaalinnaa ei 
ainoastaan kehämuurien sijoituksen puolesta, vaan siihenkin nähden että 
täällä kehämuurin jatkona on muuraamaton kivi- ja maavalli, jommoi- 
nen Vanhassalinnassakin voidaan otaksua olleen vierinkivistä raken- 
nettuna samanlaatuisessa asemassa vuorenlaen länsireunalla. Rakennuk- 
setkin näyttävät täällä samoin kuin Vanhassalinnassa olleen puusta. 
Nämä esimerkit Skandinaviasta osottavat, että Vanhaalinnaa vastaa- 
via, pakanuudenaikaisia varustuksia täydentämällä rakennettuja välitys- 
linnoja on täälläkin tavattavissa samoilta ajoilta kuin meidän Vanhalin- 
namme on. Mutta epäilemättä on täällä varustuksiltaan ja laitoksiltaan 
läheisesti samanlaisia linnoja, joiden ei tarvitse pakanuudenaikaan pa- 
lautua. Esimerkiksi näistä kelpaa ennen mainittu Skönevadsborg Hal- 
lannissa, joka nähtävästi on jo viimeistään 1200-vaiheilla ollut olemassa 
ja jossa rakennukset kehävallien (muurien?) sisässä samoin kuin useissa 
muissa linnoissa ovat olleet puusta. Kaikille näille linnoille on yhteistä, 
että niissä on pääpaino pantu puolustuslaitoksiin, kun taas asuinraken- 
nuksiin on vähemmän huomiota omistettu. Tässä suhteessa ne eroavat 
samanaikaisista yksityis- tai piispa- ja kuningaslinnoista, joissa asuin- 
rakennuksetkin tavallisesti olivat kivestä, kuten ennen mainitut esimerkit 
Köpenhaminasta, Varbergista, Ähusista y. m. linnoista todistavat. Mutta 
sikäli kuin tiedetään, onkin näiden linnojen tehtävä ollut palvella etu- 
päässä puolustustarkoitusta. Jo tämä seikka viittaa siihen, että mei- 


1 J. P. Trap, Kongeriget Danmark, 3:s painos, III, s. 13, 69; P. Hauberg, Bornholm, 
3:s painos; Hildebrand, Sveriges Medeltid II, s. 778. 

dänkin Vanhalinna on ollut pääasiassa puolustusta varten rakennettu, 
tarkoitus, joka käy sitä selvemmäksi, kun tämän teoksen toisessa osassa 
saamme nähdä, miten erilaisia meilläkin ovat samanaikaiset asuntolinnat 
olleet. Vanhalinna on siis, samoin kuin sitä vastaavat linnamuodot 
Skandinaviassa, varhaisimpia keskiajan puolustuslinnamuotoja, jotka ovat 
1100-luvun jälkipuoliskolle ja 1200:n vaiheille ominaisia, ja jotka pian sen 
jälkeen kehittyvät täydellisempiin muotoihin tai jäävät vanhentuneina 
käytännöstä. 


Noin puoli vuosisataa Vanhaalinnaa myöhemmin rakennettu Hakoinen 
osottaa jo mihin suuntaan tämä kehitys jatkuu. Senkin paikka on va- 
littu korkealle vaikeasti ylöspäästävälle vuorenkukkulalle samoin kuin 

Vanhanlinnan ja kaikkien sen pakanuu- 
denaikaisten edeltäjäin maassamme. Sen 
päälinnaan rakennetaan kehämuuri, kuten 
edellisessä, ja kehämuurin suojaan asuin- 
rakennus, mutta tämä on jo kivestä eikä 
enää savupirtti sekä vastaa muotonsa 
M puolesta oman aikansa kivisiä asuinra- 
BI  kennuksia. Mutta tänne rakennetaan 
4 myöskin, tosin kenties jonkunverran myö- 

hemmin, sydäntorni, jota ilman linnan ei 
enää katsottu vastaavan tarkoitustaan. 
Vanhanlinnan esivarustusten sijasta tehdään täällä itsenäinen esilinna 
omine rakennuksineen, ja sen merkitystä linnalle kokonaisuudessaan 
todistaa jo se,että vesisäiliö, jolle päälinnan rotkoton kallio ei ole antanut 
sijaa, on sen piirissä. Mutta näillä lisäyksillä onkin linna jo tullut sisältä- 
mään kaikki keskiaikaisen linnan tärkeimmät osat, joita vastainen kehi- 
tys tulee vain edelleen täydentämään. 

Keski-Europassa tapaamme tämänkin linnan yleispiirteet jo karolinki- 
seen aikaan, kuten jo siv. 13 kuvattu Hiihnenburg osottaa, mutta vielä 
1100- ja 1200-luvuillakin ne ovat täkäläisissä vuorilinnoissa yleisiä. Esi- 
merkkinä mainittakoon vain Mergelstettenin eli Fiirheimin linna Wirtten- 
bergistä, joka mainitaan jo 1209 ja joka asemamuodoltaan on läheisesti 
Hakoisten kannalla. Päälinna on korkealla kukkulalla, jonka itäinen sivu 
erittäin on hyvin jyrkkä. Kehämuuri kiertää kukkulan reunoja, myöskin 


Kuv. 197. Arcanlinna Unkarissa. 
Piperin mukaan. 

sen muutoinkin ylös pääsemättömällä itäsivulla, ja sitä vastaan on raken- 
nettu kaksi pitkulaista rakennusta, paitsi tornia pääportin ja vahtitupaa 
takaportin kohdalle. Kaikki rakennukset ovat erillään toisistaan. Pohjois- 
puolella päälinnaa on esilinna päälinnaa melkoista matalammalla penke- 
reellä ja sen varustuksia ovat kuiva vallihauta ja sen sisäpuolella valli, 
sekä kehämuuri, josta vain on vähäisiä jäännöksiä jäljellä. Itäpuolista 
jyrkännettä vastaan esilinnassa ei ole keinotekoisia varustuksia. Pää- 
sisäänkäytävä linnaan käy esilinnan kautta!. Erityistä huomiota ansaitsee 
esilinnan päälinnaa matalampi asema, joka, samoin kuin puolustusase- 
mien sijoittaminen erikorkuisille pengermille yleensä, on Keski-Europan 
vuorilinnoille varhemmalla keskiajalla luonteenomainen piirre. Miten 
suuri korkeuserotus näillä toisinaan saattoi olla, osottaa tähän jäljentä- 
mäni sivukuva Arcan linnasta Luoteis-Unkarissa, joka lienee perustettu 
jo 1100-luvulla, mutta on kuvan osottaman asunsa saanut vasta myöhem- 
pien satalukujen kuluessa? Kuva antaa hämärän aavistuksen siitä, miltä 
Hakoisten linnakin, jossa kuitenkin saamme asettaa yksinkertaiset kehä- 
muurit tämän yhtenäisten rakennusrivien sijalle, on esilinnan puolelta 
katsoen aikanaan mahtanut näyttää. 

Skandinaviassa saavat jo keskusasemaiset linnat toisinaan muotoja, 
jotka täysin vastaavat Hakoisten edustaman linnatyypin päälinnaa. Täl- 
lainen on m. m. edellä useammasti mainittu Lilleborg Bornholmilla. Se 
sijaitsee jyrkkäseinäisen, pitkulaisen vuoren laella, jolle ainoastaan lounais- 
ja koillispäästä on ollut helpompi pääsy. Vuoren lakea piirittää tasamuo- 
toisista kenttäkivistä kalkkilaastilla muurattu kehämuuri, joka tarkkaan 
"seuraten vuorenlaen reunoja saa pitkänsoikean muodon. Linnan raken- 
nuksista, jotka nähdään asemapiirroksessa (k. 198), on aikaisemmin mainittu. 
Paitsi asuinrakennuksia on linnassa sen koillisella eli hyökkäyspuolella 
nelikulmainen torni kehämuurin laidassa mutta sen ulkopuolella, nähtä- 
västi etupäässä linnalle tuovan tien puolustamiseen tarkoitettu, ja koko 
tämän puolista kehämuuria on myöhemmin vahvistettu uudella sen ulko- 
puolelle n. 2 m päähän edellisestä tehdyllä kehämuurilla.  Rakennuk- 
sissa on käytetty tiiltäkin rakennusaineena. Mitään ulkovarustusta tai 
esilinnaa ei ole. Täällä toimitetut tutkimukset ja niillä tavatut runsaat 


a. N. 1915, s. 219—220. 
* Vrt. Piper, Burgenkunde, 2 Aufl., s. 542. 

löydöt, niiden joukossa rahojakin — vanhimmat Valdemar I:sen (1157— 
1182) ja nuorimmat Erik Plogpenningin (1241—-50) ajoilta — osottavat 
linnan rakennuksen pannun alulle viimeistään Valdemar I:sen aikana, 
mutta vasta 1200-luvun alkupuolen kuluessa saaneen lopullisen muotonsa. 
Rauniona se on ollut vuodesta 1259, jolloin Riigenin ruhtinas Jaromar sen 
hävitti! Linna on varsin tärkeä ei yksin sen vuoksi, että se antaa 
myöhempien muutosten hämmentämättömän kuvan tanskalaisesta vuori- 
linnasta 1200-luvun puoliväliin men- 
nessä, vaan meille erittäin siitä syystä, 
että se antaa todistuksen siitä, että 
Hakoisten päälinnalla on Skandina- 
vian keskusasemaisten linnojenkin 
piirissä läheisiä vastineita juuri sillä 
ajalla, jolloin edellä olemme katsoneet 
Hakoisten linnan tulleen rakenne- 
tuksi. 

Mutta keskusasemaisten linnojen 
ohella tulee täällä, kuten edellä on 
mainittu, sisäisesti jaettu esilinnalli- 
nen tyyppikin pian käytäntöön, toden- 
näköisesti ainakin jossain määrin 
Keski-Europan esikuvien vaikutuk- 
sesta. Näistä vastaa Hakoisten linnaa 
lähinnä ja kaikissa pääkohdissaan 
Tukholman linna, joka, sikäli kuin” 


Kuv. 198. Lilleborg, Bornholm. 
J. P. Trapin mukaan. 


tätä nykyä voidaan päättää, on tyypin varhaisimpia edustajia täällä. 
Tämä linna, joka on Birger jaarlin perustama ja jonka tulipalo 7 p:nä 
toukokuuta 1697 kokonaan hävitti, sijaitsi pääasiassa nykyisen kunin- 
kaallisen linnan paikalla. Päälinna siinä oli virtojen välisen saaren kor- 
keimmalla kukkulalla ja n. 10 m korkeammalla kuin sen pohjoispuolella 
ollut esilinna — Hakoisissa on vastaava korkeuserotus n. 20 m. Sekä 
pää- että esilinna ovat alun pitäen varmaan olleet kehämuurilla varus- 
tetut, esilinna sitäpaitsi muurin ulkopuolella olevalla kuivalla vallihau- 
dalla. Keskellä päälinnan pihaa seisoi erillään muista rakennuksista 


' J. P. Trap, Kongeriget Danmark III, s. 13, 68—69; Mollerup, Nationalmuseets Anz 
den Afdelning, s. 43—46. 

pyöreä sydäntorni, joka alkuaan lienee ollut vain parin tai korkeintaan 
kolmen kerroksen korkuinen, mutta jota Rälambin mukaan jo Valdemar 
kuninkaan ajoista alkaen on korotettu ainakin 7 eri kertaa, enimmän 
vielä 1500-luvulla sekä Kustaa Vaasan (v. 1544) että Juhana III:n toi- 
mesta (v. 1588). Lopullisesti lienee sen korkeus ollut n. 42 m. Paitsi 
tornia, jonka huippuun Juhana III kiinnitti Ruotsin vaakunan kolme 
kruunua, aiheuttaen täten koko tornille sen tunnetun nimen »3 kronor», 
oli linnassa ainakin yksi muu asuinrakennus, jonka >suuri sali» keski- 
ajalla mainitaan. Mitä rakennuksia esilinnan piirissä alkuaan oli, siitä 
ei ole tietoa säilynyt, mutta ne rakennukset, jotka siinä myöhemmin 
tavataan pitkin kehämuurin laitaa rakennettuina, lienevät pääasiassa, 


Kuv. 199. Lilleborg, Bornholm; linnatie NE suunnasta. J. P. Trapin mukaan. 


niinkuin Rälamb mainitseekin, myöhempien vuosisatojen kuluessa syn- 


tyneet !. 
Vaikka tällä hetkellä en voi esittää Skandinaviasta useampia linnoja 
samalta ajalta ja aivan samaa tyyppiä -- Ragnhildsholmenin linna, joka 


esilinnansa vuoksi edellä on Tukholman yhteydessä mainittu, on tyypil- 
tään toista alkua —, on kuitenkin todennäköistä, että Tukholman linna ei 
ole täällä ainoa tyypin edustaja tähän aikaan. Tukholman linna on, ku- 
ten tunnettua, tärkeä poliittinen kuningaslinna. Jos kohta tämä ei suo- 
rastaan todistakkaan Hakoisten linnan tarkoituksesta, on kuitenkin tällä- 
kin poliittista tai hallinnollista tarkoitusta edellytettävissä jo sen perus- 


? Gustaf Rälamb, Stockholms gamla slott, Samfundet Sankt Eriks Ärsbok 1913, s. 32 
j. s.; C. G. Styffe, Om konung Olof Haraldssons vikingatäg in i Sigtunafjärden, och den 
väg han tog för att komma därifrän, Upplands Fornminnesförenings Tidskrift III, s. 5—6; 
Hildebrand, Sveriges Medeltid 11, s. 774. 

teella, että linna alaltaan ja laitoksiltaan on laajempi ja suuripiirteisempi 
kuin sen aikaiset yksityislinnat olivat yleensä Pohjoismaissa, jota paitsi 
koko tyyppi näyttää sekä syntyneen että ainakin pääasiassa tulleen käy- 
tetyksi tällaisiin yleisiin tarkoituksiin. 

Hakoisten yksinkertaisessa asussa ei tämäkään linnatyyppi, kuten luon- 
nollista onkin, kauvan pysy. Jo niihin aikoihin, jolloin Hakoinen meillä 
rakennetaan, jopa aikaisemminkin, tapaamme Keski-Europassa sen kehit- 
tyneempiä edustajia, linnan puolustusta hallitsevin sydäntornein, pitkiksi 
siipirakennuksiksi yhtynein asuinrakennuksin j. n. e.', ja Skandinaviassa 
se esiintyy jo puoli vuosisataa Hakoisten perustamisen jälkeen veden suo- 
jaan sijoitettuna ja tästä aiheutuneiden muutosten ja muiden uudistusten 
alaisena. Tässä kohden voimme jo viitata niin läheisiin esimerkkeihin 
kuin meidän Viipurin ja Turun linnoihin — viimeksimainittuun sen 1300- 
luvun alulla saamassa asussa —, joissa tyypin hahmopiirteet ovat vielä 
tunnettavissa, jos kohta puolen vuosisadan kehitys on yksityisosain suh- 
teita melkoisesti muuttanut. Päälinna on näissä edelleen aseman kor- 
keimmalla kohdalla ja jonkunverran ylempänä kuin esilinna, mutta tähän 
korkeuserotukseen ei perustu puolustus enää samassa määrin kuin Ha- 
koisissa, seikka, joka on luonnollinen seuraus siitä, että koko linnan puo- 
lustuksessa on päämerkitys siirtynyt korkeusetäisyydestä puolustajan ja 
vihollisen välillä siihen eroon, joka näiden välille on vesisuojalla aikaansaatu. 
Hakoisissa on vuoren muotoon mukautuvalla kehämuurilla vielä tärkein 
osa linnassa, mikä m. m. näkyy siitä, että sydäntorni täällä on todennäköisesti 
viimeksi rakennettu osa. Sekä Viipurissa että Turussa on sydäntorni se, 
jolla linnan rakentaminen on alotettu ja joka on tullut koko linnan puo- 
lustusta ja olemusta hallitsevaksi, kehämuuri on kohonnut ja rakennuk- 
set, jotka Hakoisissa vielä ovat erillään, ovat näissä yhtyneet linnapihaa 
piirittäviksi ryhmiksi j. n. e. Nämä myöhemmät tulokset silmäin edessä 
havaitsemme parhaiten Hakoisten linnan aseman tässä kehityksessä, sa- 
moin kuin sen merkityksen myöhempien linnojemme ymmärtämiseksi. 


Päätulokset 


tästä tutkimuksesta ovat siis lyhyesti mainittuina seuraavat. Sekä Vanha- 
linna että Hakoinen ovat linnamuotoja, jotka voidaan katsoa kehittyneen 


' Lukuisia esimerkkejä näistä nähdään esim. Piperin sarjassa Österreichische Burgen, 
Wien 1902—1910, samoin kuin Burgenkunde teoksessa. 

esihistoriallisten linnojen pohjalta ja jotka kuvastavat tämän kehityksen 
eri pitkälle ennättäneitä saavutuksia. Edellinen on suorastaan pakanuu- 
denaikaisesta linnavarustuksesta keskiaikaiseksi linnaksi muodostettu, 
jälkimäinen taas on pitemmälle kehittynyttä tyyppiä, joka sisältää jo 
kaikki keskiaikaisen linnan pääosat ja joka on tyypillisen keskiaikaisen 
vuorilinnan perusmuotoja samalla kun sen kehitys jatkuu pohjoismaisissa 
vesilinnoissakin. Tässä suhteessa linnamme eivät ole yksinäisiä, vaan 
niillä on samaa kehitystä kuvastavia vastineita Keski-Europassa jo karo- 
linkiselta ajalta alkaen ja Skandinaviassa meidän linnojemme rakennus- 
aikaa vastaavilta ajoilta. Että molemmat kysymyksessä olevat linnat 
ovat ruotsalaisten tänne rakentamia, siitä ei ole epäilystä, ja linnojen sel- 
västi kuvastama puolustus- ja yleinen hallinnollinen tai poliittinen tarkoi- 
tus oikeuttavat asettamaan niiden rakentamisen yhteyteen maamme val- 
loittamisen kanssa. Linnojemme rakennusaika taas voidaan sekä raken- 
nusteknillisten seikkojen että linnojen puolustuslaitosten laadun ja kehi- 
tyksen pohjalla asettaa Vanhanlinnan 1100-luvun lopulle tai viimeistään 
v. 1200 vaiheille ja Hakoisten suunnilleen 1200-luvun puoliväliin. 

Seuraavassa saamme nähdä, mitenkä nämä tulokset soveltuvat histo- 
riallisesti tunnettuihin tapauksiin ja oloihin ja mitä valaistusta näistä on 
linnoihimme nähden saatavissa. 


V. Vanhalinna ja Hakoinen historian valossa. 


Maininta lähteissä. 


Historialliset tiedot maamme oloista niihin aikoihin, jolloin edellä se- 
lostetut linnat ovat tulleet rakennetuiksi ja puolustuslaitoksina käytetyiksi, 
ovat ylimalkaan mitättömän niukat Näin ollen ei ole ihmettä, ettei lin- 
noistammekaan ole suurin valaisevia tietoja historiallisista lähteistä saa- 
tavissa. 

Mitä Vanhaanlinnaan tulee, mainitaan se keskiajalla ainoastaan kerran, 
nim. asiakirjassa 7 päivältä lokak. 1438, jolla valtakunnanneuvosto kor- 
vaukseksi parista Turun tuomiokirkolta ja piispalta kruunulle palautetusta 
tilasta Ruotsissa luovuttaa niille m. m. erään kruunun lampuotitilan Van- 
hanlinnan luona (»widh gambla husith>, hus keskiajan kielessä = linna) 
Liedossa !. Että tässä on kysymyksessä itse Vanhanlinnan lila, s. o. tila, 
joka vielä tänä päivänä käy tällä nimellä, käy selville m. m. siitä, että se 
on vielä 1560- ja -70-luvuillakin piispantiloihin luettu ?. Tilan ilmoittaminen 
mainitussa asiakirjassa Vanhanlinnan luona olevaksi osottaa, että linnasta 
1400-luvun alkupuolella on ollut siksi huomattavia jäännöksiä jäljellä ja 
että sen maine on silloin vielä ollut niin tunnettu, että Vanhalinnanimi 
on edelleen sillä. Myöhemmin se siirtyy linnaan kuuluneeseen maatilaan, 
seikka, joka tavallaan todistaa linnan vähittäistä häviämistä sekä näky- 
vistä että muistoista. Edelleen ansaitsee linnan nimitys »gambla husith> 
huomiota määräyksensä vuoksi, jonka täydellä syyllä on katsottu merkit- 


1 Svartbok, s. 365—366. 
? W. G. Lagus, Finska Adelns Gods och Ätter, s. 134—135; Kustavi Grotenfelt, Asia- 


kirjoja, jotka valaisevat Suomen kameralisia oloja 11 (Todistuskappaleita Suomen histo- 
riaan III), s. 179. 

sevän vastakohtaa myöhemmälle Turun linnalle!. Asiakirjan tieto, että 
Vanhanlinnan tila on 1400-luvulla ollut kruununtila on myöskin merkille 
pantava, sillä se antaa viittauksen tilan luonteesta linnan ajoilta saakka 
ja tekee epäilemättömäksi että linna on ollut, kuten jo edellä on lausuttu 
todennäköiseksi, yleistä tarkoitusta palvellut puolustuslinna. —— Myöhem- 
mät tiedot linnasta koskevat sen jäännöksiä ja ovat, sikäli kuin ne ansait- 
sevat huomiota, tulleet jo edellä mainituiksi. 

Hakoisten kartanostakin näyttää sellainen muistotieto olleen olemassa, 
että kartano on vanhimpina aikoina ollut kruununtila ?. Tämä seikka, joka 
jo ilman muuta on oletettavissa, koska linna täällä on selvästi yleisen 
valtakunnallisen linnan luonteinen, saa vahvistusta siitä toht. Väinö Voion- 
maan julkaisemasta asiakirjatiedosta (VA. asiak. 18. 9. 1470 Hausenin kokoel- 
massa) ?, että kartano 1400-luvun alkupuolella oli Valdemar Djeknin hal- 
lussa, joka Djekn ainakin vuosina 1411, 1419 ja 1420 mainitaan Hämeen- 
linnan isäntänä? Kartano on nim, niin kuin Voionmaa mainitsee, toden- 
näköisesti tähän aikaan vielä kruunun omana ollut ja tällaisena vain linnan 
isännän hoidossa tai tälle läänitettynä, kuten tavallista oli kruunun kar- 
tanoita kruunun virkamiehille läänittää. Mitä perää on siinä maanvaihtoju- 
tussa, joka Hakoista 1600- ja 1700-luvuilla omistaneen Ugglasuvun aikana 
otaksutaaan toimitetun Hämeenlinnan kaupungin ja Hakoisten kartanon 
välillä ?, siitä on nykyään vaikea saada varmaa käsitystä. 

Itse Hakoisten linna mainitaan aikaisintaan vasta 1500-luvulla. Hattu- 
lan y. m. pitäjien kihlakunnanoikeuden pöytäkirjassa 14 päivältä marras- 
kuuta 1625 kerrotaan nim. mitenkä Hakoisten kartanon vouti Tuomas 
Erikinpuvika oikeudelle esitti Kustaa Vaasan ja Erik XIV:n kirjeet, joiden 
mukaan kaikkien vanhojen niittyjen tuli kuulua » Vanhaan Hämeenlin- 
naan (gamble Tauaste hus) nim. Hagan kartanoon», jonka vuoksi ne 
edelleen vahvistettiin kartanon omistuksiin kuuluviksi, nimenomaan muuan 
Katijoki niminen niitty, jonka Kernaalan talo oli itselleen anastanut *. 


1 Äbo Tidningar 1785, Bihang, s. 27; Saga, Minnesblad frän Nordiska museet 1885; 
Uusi Suometar 1885, n. 234. 

? Abo Tidningar 1775, s. 55. . 

3 Väinö Voionmaa, Muinaishistoriallinen Häme, Kaikuja Hämeestä VIII, Porvoo 
1913, s. 15. 

* Hist. Ark. VIII, s. 25. 

5 Vrt. Finskt Museum II, 1895, s. 72; Christ. Limnell, De Tavastia, Abox 1748, II, s. 13, 
41; Bidrag till kännedom af Finlands natur och folk, h. 29, s. 98—100. 

$ Hist. Ark. IX,.s. 344; Bidrag t. kännedom af Finlands natur och folk, h. 29, s. 97. 

Tämä lähde ilmoittaa siis, että Hakoinen on entinen Hämeenlinna eli sil- 
loisen ja nykyisen Hämeenlinnan edeltäjä. Saman tiedon mainitsee Christian 
Limnell siinä muodossa, että Hämeenlinnaa ensin alettiin rakentaa Hakoi- 
siin, mutta siirrettiin sittemmin sopivammalle, nykyiselle paikalleen !. Tä- 
hän suuntaan kertovat yleisesti myöskin kansantarut, jotka tietävät Birger 
jaarlin tehneen retkensä Kernaalan järven tienoille ja perustaneen lin- 
nansa Hakoisiin, paikalle, josta se myöhemmin veden puutteen tähden 
oli siirrettävä nykyisen Hämeenlinnan paikalle Vanajaveden rannalle ?. 
Kaikki nämä tiedot asettavat siis Hakoisten linnan toisen ristiretken yh- 
teyteen ja väittävät nykyisen Hämeenlinnan tulleen rakennetuksi vasta 
sen jälkeen, kun linna Hakoisissa oli syystä tai toisesta käynyt tarkoi- 
tustaan vastaamattomaksi. 

Mutta näihin suoranaisiin tietoihin linnoistamme saammekin tässä 
tyytyä. Ne ovat joka tapauksessa mielenkiintoisia nekin, sillä Van- 
hanlinnan keskiaikainen nimi edellyttää, että sitä on jossakin suhteessa 
käsitetty Turunlinnan edeltäjäksi, ja Hakoisiin nähden, jonka rakennusajan 
jo olemme havainneet sattuvan samoihin aikoihin, jolloin Hämeen val- 
loituksen tiedämme tapahtuneen, ne käyvät hyvin yhteen edellä esitettyjen 
tutkimustemme kanssa. Meillä on siis täysi syy tarkastaa linnojamme 
niiden maakuntain vanhempien historiallisten olojen pohjalla, joiden suo- 
jelemista tai hallintoa ne ovat palvelleet. 


Vanhalinna — Uusilinna (Turussa). 


Että Varsinais-Suomi tuli Ruotsiin yhdistetyksi n. k. ensimäisen risti- 
retken kautta, jonka kuningas Erik Jedvardinpojan Upsalan piispan 
Henrikin avustamana kerrotaan tehneen Suomeen 1150-luvulla, siitä tus- 
kin enää on erimieliä olemassa. Knut Stjernan aikanaan julkaisema 
mielipide, että tällaista Erik kuninkaan toimeenpanemaa retkeä todellisuu- 
dessa ei koskaan olisi tapahtunut?, ei ole saanut historiantutkijain kanna- 
tusta, ja arkeologisen tutkimuksenkin kannalta ei pääse olettamasta, että 
1100-luvun * keskivaiheilla on täytynyt tapahtua jotakin, joka m. m. on 
aiheuttanut Lounais-Suomessa useammalla taholla tältä ajalta tavattavissa 

1 De Tavastia II, s. 41. 


? Bidrag t. kännedom af Finlands natur och folk, h. 29, s. 91 j. s.; Hist. Ark.I1, s. 71. 
* Knut Stjerna, Erik den helige. En sagohistorisk studie, Lund 1898. 

olevien järjestettyjen hautausmaiden ja kirkkojen synnyn. Tämän retken 
ajasta on tutkijain viimeksi esittämä tulos se, että se todennäköisimmin 
on tehty v. 1154 tai 1155, jolloin Erik Jedvardinpoika vielä oli yksin- 
omaan Uplannin kuninkaana!. Muutoin ovat tämän retken vaiheet ja 
sen yhteydessä olevat seikat yksityiskohdissaan lähemmin tuntemattomat. 
Legendat, jotka tapauksesta kertovat, eivät ole jälkimaailmalle jättäneet 
ilmoitusta siitä, missä maalle nousu tapahtui, mihinkä uuden istutuksen 
keskusta tuli, tai muusta, joka meille nyt olisi tärkeä tietää. Itse toimi- 
tuksesta kerrotaan vain, että uutta uskoa tarjottiin ensinnä sovinnolla, 
mutta kun tarjous hylättiin, seurasi taistelu ja ruotsalaisten voitto. Tais- 
lusta antaa n.k. pieni riimikronikka seuraavan, nähtävästi melkolailla 
liioitellun kuvauksen: vaikka suomalaisten rintama (här) oli sekä leveä 
että pitkä ei sillä kuitenkaan ollut ruotsalaisiin tehoa, sillä ruotsalaiset 
kokoontuivat sen ympäri yhä kireämmälle ja löivät niin, että paikalle jäi 
kaatuneita ja haavoitettuja, että kuului pilviin ulottuvaa valitusta, että suo- 
malaisparkojen haarniskat ja kypärit särkyivät ja miestä kaatui miehen 
päälle, ja kun ruotsalaiset vihdoin olivat saaneet voiton, tulvasi taistelu- 
paikalla verta virtanaan?. 

Sitä vaillinaista kuvaa, jonka lähteet tästä retkestä antavat, ovat tut- 
kijat koettaneet mahdollisuuksien mukaan täydentää enemmän tai vähem- 
män todellisilta tuntuvilla päätelmillä ja otaksumisilla. Niinpä on otak- 
sillä siitä keskeisestä asemasta, joka tämän jokivarren asutuksella on 
ollut maakunnassa tunnettuina historiallisina aikoina, on päätetty, että 
sillä olisi juurensa jo pakanuuden ajan oloissa, ja erittäin on pidetty to- 
dennäköisenä, että tämän joen suulla olisi jo kysymyksessä olevan retken 
aikaan ollut huomattavampi ja kenties ruotsalaistenkin tuntema kauppa- 
paikka, josta historiallinen Turku sittemmin olisi kehittynyt. Edelleen 
on tätä otaksumista tullut tukemaan tunnettu Kupittaan tarina, jonka 
mukaan kukistettujen suomalaisten kastaminen olisi tapahtunut Kupittaan 


' Kustavi Grotenfelt, Milloin tehtiin pyhän Eerikin ristiretki Suomeen? Hist. Ark. 
XIX, s. 223—231. Jos paavi Anastasius IV:n kirjeessä 28 päivältä marraskuuta 1154 lau- 
suttu ilo siitä, että Jumalan sanaa on saarnattu maailman äärissä, tarkoitetaan vasta kirkon 
yhteyteen voitettua Suomeakin, kuten Ad. Neovius pitää mahdollisena, olisi ristiretken 
täytynyt tulla tehdyksi Suomeen viimeistään keväällä 1154; vrt. Hist. Ark. XXIII, 1, 3, s. 
9—10. 

* Hist. Ark. XXIII, I, 3, s. 10—13. 

lähteellä lähellä Turkua, ja näin ollen ei olisi itse taistelupaikkakaan voinut 
olla täältä kaukana!. Näiden edellytysten pohjalla ovat muutamat tutkijat 
lisäksi otaksuneet Vanhanlinnan tulleen rakennetuksi jo tämän retken 
yhteydessä, ja sen on silloin otaksuttu tarkoittaneen > yhtäpaljon kukis- 
tettujen asukasten kurissa pitämistä kuin suojaa ulkoista vihollista vas- 
taan» ?%. Viimeksimainittu ajatus Vanhanlinnan rakentamisesta jo tähän 
aikaan onkin aivan luonnollinen, sillä edellyttämällä, että uuden vallan 
ydin ja keskus heti alusta pitäen tuli Auran suulle, näyttäisi sen suo- 
jaaminen erittäin sisämaan vielä kukistamattomia asukkaita vastaan olleen 
ensimäisiä välttämättömiä toimenpiteitä. 

Mutta edellä olemme Vanhanlinnan jäännöksiä tutkimalla tulleet siihen 
tulokseen, että tämä linna on tullut rakennetuksi aikaisintaan vasta 1100- 
luvun lopulla. Miten on sitten muiden tässä kysymyksessä tehtyjen 
olettamusten laita? 

Hiljattain on ensimäisestä ristiretkestä esitetty sellainen ajatus, että 
se olisi ollut vain »tavallinen maamme länsirantoja pitkin kulkeva risti- 
retki-ajan hävitys- ja ryöstöretki>, joka oli »suunnattu Kokemäenjoen 
laakso-seuduille» ja jonka »pääsaavutuksena oli n. s. Hämeen hetkellinen 
kukistuminen» ?. Tämä itse retken laatuun nähden luultavasti kuitenkin 
väärää käsitystä edustava* esitys osottaa, että tälle kysymykselle ei tätä 
nykyä voida saada ratkaisua löytyvien asiakirjalähteiden ja perimätietojen 
avulla, sillä Kokemäen laakso-seudun suhdetta kysymykseen, joka tässä 
on tehty jotenkin samaksi, kuin mikä ennen katsottiin Turun seudulla 
olevan siihen, eivät esiintuodut näkökohdat mielestäni muuta toiseksi, 
kuin mitä sille on ennen tunnustettu, nim. että lähetystoimi jo 1100-luvulla 
ja mahdollisesti Henrik piispan aikana on ulottunut sinne saakka. Kysy- 
mys ansaitsee siis edelleen tutkimista ja ottamalla huomioon sekin sel- 


1 Yrjö Koskisen, Suomen kansan historia, s. 28; O. A. Forström, Suomen Keskiajan 
historia, s. 36, 64, y. m. 

2 Vrt. J. W. Ruuth, Abo stads historia under medeltiden och 1500-talet 1, s. 3. 
Tähän aikaan otaksuu Vanhanlinnan rakennetuksi myös Hj. Appelgren, osaksi ehkä siitä 
syystä, että täältä tavattu rahalöytö on hänelle liian aikaiseksi tulkittu. Suomen Muinais- 
linnat (S. Myn Aik. XII), s. xx1x. 

* Historiallinen Aikakauskirja VIII, 1910, s. 88—98, 162—184, sitaatit s. 179, 181. 


* Tavallista ryöstöä ja hävitystä varten ei tähän aikaan enään näy Ruotsista tehdyn 
ledungretkiä, jommoinen ensimäisen ristiretken on syytä otaksua olleen, vrt. Hildebrand, 
Sveriges Medeltid II, s. 626. 

vitys, mikä muinaisjäännöksistä ja arkeologisesta aineistosta ylimalkaan 
saattaa olla saatavissa. Tässä ei kuitenkaan ole tilaisuutta tähän kysy- 
mykseen lähemmin syventyä, ainoastaan muutama jatkuvan tutkimuksen 
tarpeellisuutta osottava huomautus saakoon tässä sijansa. 

Edellyttämällä että Turun seudulla jo ristiretken aikaan olivat ne maa- 
kunnan tärkeimmän kohdan ominaisuudet, jotka olisivat aiheuttaneet ruotsa- 
laisten retkensä tänne kohdistamaan, näyttäisi ikäänkuin itsestään seu- 
raavan, että tästä myöskin olisi tullut sekä kirkollisen toiminnan että val- 
loitetun maan hallinnon keskusta. Tämän vuoksi tuntuu perin kummalliselta, 
miksi ensimäinen emä- eli piispankirkko ja sen mukana tietysti myöskin 
kirkon ylipaimenen, piispan asunto joutui Nousiaisiin, kauvaksi Aurajoen- 
laaksosta ja sen oletetusta kauppakeskuksesta. Tämä on sitä merkilli- 
sempää, kun kristinuskomme ensimäisinä aikoina maamme maallista 
hallintoa tuskin voidaan kirkollisesta erottaa, joten siis koko valloittaja 
mahdin edustus näyttää olleen ei Turun seutuun, vaan Nousiaisiin keski- 
tettynä. Mutta kenties on juttu Nousiaisten piispankirkosta vain tarun- 
omaista ja todellista pohjaa puuttuvaa. Näin on vaikea otaksua asian- 
laidan olevan, sillä Nousiaisten piispankirkon arvoa todistaa jo se, että 
piispa Henrik tuli tänne haudatuksi, mutta edelleen se seikka, että Nou- 
siaisten pappia 1200-luvun alussa kutsutaan piispan kappalaiseksi tai myös 
Nousiaisten Maariankirkon esimieheksi (>rectori ecclesie sancte Marie de 
Nousia») sekä että piispalla tähän aikaan on Nousiaisten rajoilla — 
Maskun pitäjässä — maita, joita tuskin voidaan pitää hänen yksityisomai- 
suutenaan, vaan jotka nähtävästi ovat olleet piispan virkaan kuuluvia '. 

Jos jo Nousiaisten johtava asema ruotsalaisessa Varsinais-Suomessa 
ensi aikoina panee epäilemään Turun seudun keskeismerkitystä maakun- 
nassa 1100-luvun puolivälissä, tekee sen vielä enemmän maakunnan tämän- 
aikaisten asutusolojen tarkastus. Sikäli kuin Varsinais-Suomen asutusta 
pakanuuden ajan lopulla muinaislöytöjen perusteella tätä nykyä tunnetaan, 
ei Auran jokilaakson siinä voida mitenkään sanoa astuvan etualalle. Päin- 
vastoin on tämä seutu kiintynyttä asutusta osottavista löydöistä tähän aikaan 
verrattain köyhä. Paitsi ennen (siv. 207— 8) mainituita asuinpaikkoja Van- 
hanlinnan lähettyvillä, tunnetaan Auran jokivarsilta myöhemmän rauta- 
kauden löytöjä vain Rähälän, Pakulan ja Vintalan kylistä, kaikki Liedon 


1 Svartbok, s. 5—6 (n. 8 ja 10). 

pitäjässä ja pohjoispuolella pitäjän kirkkoa! sekä joen suupuolelta Virus- 
mäen ja Kaerlan kylistä Räntämäellä, Koroisten niemen kohdalla Vähä- 
joen länsirannalla, missä nykyään tunnetaan suurempi kalmisto ?. Vähä- 
joen varsilla tunnetaan lisäksi kalmistoja Kärsämäen kylästä lähellä Räntä- 
mäen kirkkoa sekä Saramäen kylän Marttilan maalla ?, jota paitsi Prusin 
talon maalla pohjoispuolella mainittua kirkkoa on pakanuuden aikainen 
muinaislinna*. Asuttua seutu siis on puheena olevaan aikaan ollut, mutta 
sellaista merkitsevää asutuskeskustaa, jota täällä on oletettu löytyväksi, 
etsii näiltä seuduin turhaan. Jos edelleen ottaa huomioon, että heti Aura- 
joen kaakkoispuolella alkaa löydöistä merkillisen tyhjä alue, joka käsittää 
osia Kaarinan, Liedon, Paimion, Marttilan y. m. pitäjistä ja ulottuu toi- 
selta puolen melkein Turkuun asti, toiselta syvälle sisämaahan sekä näyt- 
tää jakavan Varsinais-Suomen asutuksen kahteen pääryhmään, luoteiseen 
ja kaakkoiseen, tuntuu seutu tosiaan tekevän hyvin vähän valloittajaa puo- 
leensa houkuttelevan vaikutuksen. Sen sijaan on maakunnan luoteis- 
osassa Nousiaisten ja Mynämäen seutu huomattava asutuskeskus, josta 
muinaisen Kalandin alueet Uudellakirkolla, Laitilassa ja Vehmaalla muo- 
dostavat erillisen ryhmän, ja kaakkoisosan asutuksessa näyttää Halikon 
lahdenperällä Halikko ja Uskela muodostavan keskustan, josta Sauvo län- 
nessä ja Perniön seutu idässä ovat haarautumia%. Jos siis Varsinais- 
Suomen asutuksen perusteella etsitään seutua, johon ensimäinen ristiretki 
on voinut kohdistua, voivat silloin toisaalta Nousiais-Mynämäki, toisaalta 
Halikko-Uskela ensisijassa tulla kysymykseen, ei ainoastaan asutuksen 
taajuuden vuoksi, vaan siihenkin nähden, että kummallakin keskustalla 
todennäköisesti on ollut myös tunnetut kauppapaikkansa. Halikonlahden 
perällä on tällainen ollut Rikalanmäessä lähellä Halikon kirkkoa, jonka 
muinaista kauppamerkitystä todistavat niinhyvin traditsionit kuin löydöt *, 
ja luoteisessa asutuskeskuksessa tietävät tarinat sellaisia viitata sekä Nou- 


1 Löydöt V. H. M. 801 (Rähälä), 3792: 7 (Pakula), 1858: 4—5, 2835: 1—2 ja 2913: 2—3 
(Vintala). 

2? V. H. M. luett. 3978: 8, 5159, 5396 ja 6367: 1—132. 

* J. Rinne, Polttokalmistosta Saramäen kylän Marttilan talon maalla Räntämäellä, Suom. 
Museo XII, 1905, s. 1—12. 

* Hj. Appelgren, Muinaislinna Räntämäellä, Suom. Museo X, 1903, s. 21—23. 

5 Vrt. A. Hackmanin karttoja n. 50 ja 51 Suomen kartastossa 1910. 

$ J. Rinne, Halikonlahden seudun muinaisesta kaupasta, Hist. Aikakauskirja 1V, 1906, 
SIDAMJ IS: 

siaisissa (>Kurkelan tonttikaupunki> y. m.) että Mynämäellä (Kauppalinna, 
Pyhäranta ja >Lautanpään markkinat») '. 

Mutta palatkaamme Turun seutuun. Jonkunlaista merkitystä näyttää 
olevan kysymykselle, onko täällä jo pakanuuden ajan lopulla tai ensimäisen 
ristiretken aikaan ollut, kuten on oletettu, huomattavampaa kauppapaikkaa, 
josta nykyinen Turku olisi voinut kehittyä. Kuten tunnettua, on Turun 
kaupungin entinen asema ollut ennen mainitulla Koroisten niemellä Räntä- 
mäellä, jossa sen pääosa on ollut maavallin ja sen ulkopuolella olevan 
kuivan vallihaudan maanpuolelta rajoittamalla niemenkärjellä. Niiden 
tutkimusten perusteella, joita tällä paikalla on toimitettu, voidaan kuiten- 
kin nyt jo täydellä varmuudella sanoa, että siinä olleen kauppakylän juu- 
ret eivät mene pakanuuden aikaan, sillä täältä tavattujen runsaiden löytö- 
jen joukossa olevat soikea tuluskivi varhemmalta rautakaudelta, nähtävästi 
ketjun helynä käytetyn arapialaisen rahan katkelma ja pari muuta esi- 
nettä, eivät riitä todistamaan asutusta paremmin kuin kauppaakaan van- 
hempina aikoina, ja muutakaan pakanuuden aikaan ulottuvaa kauppapaik- 
kaa ei Turun seudulla tätä nykyä tunneta. Koroisten kauppakylä, jonka nie- 
melle valittu asema ja linnoittamistapa osottavat ilmeistä skandinaavilais- 
peräisyyttä (vrt. esim. Sarpsborgia — edellä siv. 27 — ynnä lukuisia 
samanlaatuisia Ruotsissa ja toiselta puolen Rikalan mäkeä, Tiurin Linna- 
saarta Räisälässä y. m. Suomessa), on minun käsitykseni mukaaan ensi- 
mäistä ristiretkeä tänne seuranneiden ruotsalaisten kolonistien perustama, 
jotka kaupan harjoittamista varten asettuivat niemelle, pystyttivät siihen 
puiset asuntonsa ja näiden ohelle niemen pohjoisreunaan pienen puukappe- 
linsa, minkä eteläpuolella vähäinen aidattu hautausmaa sai sijansa. Mutta 
muutamien vuosikymmenien kuluessa vaurastui kauppakylä ja sen kes- 
kelle rakennettiin sittemmin piispankirkko — 1100-luvun viimeisellä nel- 
jänneksellä, kuten kirkon muoto ja rakenne, sen lukuisat haudat, niiden 
joukossa ainakin yksi varma piispanhauta, ja runsaat raha- y. m. löydöt 
todistavat —, myöhemmin kiviset piispanasunnot y. m., ja nyt tulee 
Koroisten Turusta se ruotsalaisen hallinnon keskus, joka tätä ennen oli 
ollut Nousiaisissa. Tämä on se yleiskäsitys Koroisten Turun varhaisim- 
mista vaiheista, minkä täällä paljastetut mielenkiintoiset ja tärkeät löydöt 
antavat ja joka nyt esillä olevan kysymyksemme valaisemiseksi tässä 


! Suomen Museo II, 1895, s. 51. 

on tarpeellista mainita, jos kohta ei ole tilaisuutta mainittua aineistoa sen 
laajemmin esittää. 

Tässä voin jättää sikseen ensimäistä ristiretkeä ja p. Henrikin ja 
Erikin muistoja koskevat tarinatiedot, jotka muutoin kyllä ovat huomiota 
ansaitsevia. Edellä esitetty riittää osottamaan, että tutkimuksella tämän 
varhaisimman historiallisen tapauksemme suhteen on vielä paljon tehtä- 
vää. Meille on tällä kertaa tärkeintä ylempänä mainittujen asianhaarain 
viittaus siihen, että Turku tai sen edeltäjä Räntämäellä ei ole heti ristiretken 
jäljeltä, vaan vasta myöhemmin 1100-luvun jälkipuoliskon kuluessa tullut 
hallitsevan vallan keskustaksi, jommoisena sen merkitys luonnollisesti kohosi 
entisestään melkoisesti!. Se yhteys, jota Vanhanlinnan ja entisen Turun 
yhteiskunnan välillä on aikaisemmin oletettu, on siis kaikesta päättäen 
todellakin ollut olemassa, mutta siten, että linna on syntynyt vasta sen 
jälkeen kun viimeksimainittu on tullut piispan kirkon paikaksi ja saanut 
muutoin tärkeän hallitsevan aseman. Linnalla on siis voinut olla erikois- 
tehtävänään tämän hallituskeskustan suojeleminen äkkiarvaamattomia 
yllätyksiä vastaan, samalla kun se luonnollisesti on ollut koko uuden 
valloituksen turvana. 

Mutta ketä vastaan linna sitten on rakennettu? Meillä on syytä 
otaksua että linnan rakennusaikaan kristinusko ja valloittajan ylivalta oli 
jo Varsinais-Suomessa yleiseen tunnustettu? Nousiaisten keskusasemasta 
voidaan päättää, että ainakin luoteisosa maakuntaa oli taatusti kristitty. 


1 Sitä aikaisempien tutkijain (Yrjö-Koskisen, O. A. Forsströmin y. m.) ajatusta, että piis- 
panistuin vasta Tuomaan aikana olisi siirretty Räntämäelle, vastustaa ilmeisesti se, että 
piispankirkko varmaan on täällä ollut jo 1100-luvun lopulla. Se Yrjö-Koskisen minun 
nähdäkseni oikea otaksuma (Suomen kansan historia, s. 36), että Tuomas piispa myöskin 
pani Turun tuomiokirkon rakentamisen alulle, osottaisi hänessä vähän kaukonäköisyyttä, 
jos hän olisi ollut sekä piispan istuimen siirtäjä Räntämäelle että puuhaamassa sen uudes- 
taan muuttamista nykyiseen Turkuun. 

? Tosin näkyy paavi Aleksanteri III:n bullasta Upsalan piispalle ja hänen alapiis- 
poilleen v:lta 1171 tai 1172 suomalaisista (»Phinni») paavilliselle istuimelle valitetun, että 
he silloin, kun vihollisjoukko heitä uhkaa, ovat nöyriä kristityitä ja pyytävät saar- 
naajia, mutta vihollisten mentyä he ovat valmiit uskonsa ja opettajansa hylkäämään. 
Tässä tuskin kuitenkaan voidaan Varsinais-Suomen asukkaita tarkoittaa, sillä jos suoma- 
laiset vihollisen heitä ahdistaessa todellakin ovat saaneet jotakin apua täällä olevilta kris- 
tityiltä — Ruotsista lähetetystä avusta ei näihin aikoihin ole mitään tietoa — ei ole otak- 
suttavissa, että ainoastaan maassa oleva ruotsalainen varusväki olisi voinut antaa tehokasta 
apua, ellei täällä ollut luotettavaa kristittyä väestöä, joka avun annossa oli mukana. 
Näin ollen lienevät tässä mainitut suomalaiset lähetystoimella kristinuskoon saatettuja 
maan asukkaita ulkopuolella varsinaisen valloitusalueen. Vrt. Hausen, Medeltidsurkunder 
I, s. 12. 

Linnan lähimmästä ympäristöstä, joka on mainitun maakunnan osan ra- 
jalla, on tästä myöskin todistuksena Liedon Sauvalan kylän Ristinpellon 
kristitty, kiviaitainen hautausmaa. Miten on maakunnan kaakkoisen osan 
laita tässä kohdin, on tätä nykyä vaikeampi sanoa. Perniön Yliskylän 
kirkkomaalta tavatut haudat 1100-luvun jälkipuoliskolta osottavat vainajain 
pukemiseen ja hautaan varustamiseen nähden selvää pakanuudenai- 
kaista hautaustapaa, mutta kannelliset ruumisarkut, hautojen järjestä- 
minen riveihin ja vainajain maahan laskeminen niin, että päät säännölli- 
sesti ovat lännessä ja jalat idässä, osottavat yhtä selvää kristinuskon 
vaikutusta!. Mutta vaikea näistä kristinuskon rajalla olevista haudoista 
on varmuudella sanoa, ovatko niiden asukkaat olleet uuden uskon varsi- 
naisia tunnustajia vai ei. Kaikissa tapauksissa ei ole kristinuskon nöy- 
ryysoppi, joka vaati koruttomuutta haudassa, loistavien pukujen sijasta 
käärinliinoja, heihin vielä tarttunut?. Kuitenkin näyttää siltä kuin linnan 
siinä tapauksessa, että vaaraa olisi maakunnan kaakkoisosan asukkaiden 
puolelta pelätty, olisi pitänyt tulla sijoitetuksi jollekin kukkulalle etelä- 
puolelle Turkua, jolta suunnalta tämän maakunnan osan liike Turun seu- 
dulle luonollisimmin näyttäisi tapahtuneen, kävi se sitten maa- tai vesitietä. 

Maakunnan keskikohdalla, sen kummankin pääasutusryhmän välisen, 
nähtävästi asumattoman kapean kaistaleen laidalla on tämä linna toden- 
näköisimmin tarkoittanut ensi sijassa vielä kukistamattomasta sisämaasta 
uhkaavien ulkonaisten vihollisten torjumista. Tässä ovat silloin lähim- 
pänä hämäläiset, joista suuri osa tähän aikaan vielä näyttää olleen lähe- 
tystoimen koskettamatta tai ainakin kirkollisesti järjestymättä. Hämeen 
sydämestä onkin varmaan jo ikivanhoista ajoista tie kulkenut Turun 
seudulle pitkin Somerjoen laaksoa ja Marttilan pitäjän halki sekä Liedon 
kirkon tienoilta alkaen pitkin Auran jokilaaksoa, siis ennen mainittua 
löydöistä tyhjää aluetta, joka sittemmin lienee ainakin osittain hämäläisten 
asuttama, koska kielentutkijat katsovat hämäläismurteen täältä pistäyty- 
vän miltei Turkuun asti ulottuvana kiilana varsinaissuomalaisen ranta- 
murteen väliin?. Tämän tien varrella on Vanhalinna luonnollisena var- 


1 Näistä haudoista katso Hj. Appelgren-Kivalon selvitystä teoksessa Suomalaisia pu- 
kuja myöhemmältä rautakaudelta, s. 28—58. 
? Vrt. J. Rinne, Hautaamisesta, Oma maa II, s. 715 j. s. 


3 Vrt. esim. Heikki Ojansuu, Suomen lounaismurteiden äännehistoria, Helsingissä 
1901, johdatus. 

tijana, jonka tuli tässä ehkäistä Turkua kohden pyrkivät vihollisliikkeet. 
Valitettavasti eivät ole asiakirjat meille säilyttäneet ainoatakaan suora- 
naista tietoa hämäläisten retkistä tätä tietä Turun seutua vastaan, mutta 
paavin bulla v:lta 1237 y. m. lähteet Tuomas piispan ajalta, jolloin kristityt 
hämäläiset luultavasti Tuomas piispan liian ankarista kirkollisista vaati- 
muksista ärtyneinä m. m. nousivat ilmikapinaan kirkon hallitusta vas- 
taan', antavat syytä otaksua, että Vanhalinnakin tähän aikaan sai kun- 
toaan koetella. Että Vanhalinna on tarkoittanut silloisen Ruotsi-Suomen 
ja erittäin sen pääaseman, Räntämäen Turun, suojelemista hämäläisiä 
vastaan, sen on jo prof. J. R. Aspelin aikaisemmin lausunut ajatukse- 
naan?, mutta muita kysymykseen tulevia mahdollisuuksia tässä ei juuri 
olekkaan tarjolla. Linna on syntynyt aikana, jolloin Varsinais-Suomi 
mahtoi olla valloittajan varmoja ja pääalueita, miten laajalle sen valta ja 
vaikutus sitten lieneekin ulottunut tämän maakunnan ulkopuolelle, ja 
Lounais-Suomen silloisissa asutusoloissa näyttää linnalla olleen tavallaan 
rajalinnan luonne. Mutta tämä linnan tarkoitus ja sen asema antavat myös- 
kin selvän viittauksen sen käytännössäolon ajasta. Historiasta nim. tie- 
dämme, että Häme ja hämäläiset tulivat 1200-luvun puolivälissä uudella 
ruotsalaisten ristiretkellä Ruotsin vallan piiriin vedetyiksi. Valtakunnan 
raja tuli täten siirretyksi entisten vihollisalueiden taakse ja entisistä vi- 
hollisista tuli valtakunnan uskollisia alamaisia. Se tarkoitus, johon 
Vanhalinna oli alkuaan rakennettu, lakkasi tällä tavoin olemasta ja linna, 
joka ei milloinkaan näytä olleen minkään hallitusmiehen asuntona, menetti 
samalla kokonaan merkityksensä. Siihen lyhytikäisyyteen, josta sekä 
linnan jäännökset että irtonaiset löydöt antavat viittauksen, saa siis täten 
historiallisista seikoista täydellisen selvityksen. 


Mutta tällä välin oli tapahtunut toinenkin muutos. Se yhdyskunta, jonka 
suojelemista Vanhalinna oli lähinnä tarkoittanut, oli vetäytynyt vähitellen 
siitä etäämmäksi, samalla lähentyen joen suuta. Tästä siirtymisestä on 
toht. Ruuth Turun kaupungin historiassaan antanut hyvin todenmukaisen 
kuvauksen, selittäen mitenkä kauppiaiden rantapuodit aluksi jäivät lähemmä 
joen suuta ja mitenkä muukin asutus sitten vähitellen jäi sinne, kunnes 
jo 1220-luvulla siellä oli niin suuri asukasryhmä, että Tuomas piispa kat- 


1 Hausen, Medeltidsurkunder 1, s. 29. 
? Saga, Minnesblad frän Nordiska museet, 1885. 

soi olevan syytä ryhtyä toimiin itse piispankirkon siirtämiseksi sinne'. 
Räntämäen Turku sai kuitenkin pitää piispanistuimensa senkin jälkeen, 
kun Vanhalinna jo oli menettänyt merkityksensä — tämähän siirrettiin 
täältä virallisesti vasta, kuten tunnettua, v. 1300 —, mutta >uusi Turku, 
tällä nimellä nimitetty (vrt. esim. Juslenius: Aboa vetus et nova), vaikka 
sen alku itse asiassa ei liene paljoakaan myöhempi »vanhan Turun> 
alkua, kasvoi ja vaurastui, sai tuomiokirkkorakennuksensa, luostarinsa 
y. m. ja epäilemättä myöskin oman puolustusasemansa vihollishyökkäys- 
ten varalta. Messeniuksen tiedonannon mukaan? oli tämä aluksi vain maa- 
varustus: — »Där förr war allenast en skantz, Doch med Ryssar hölt där ond 

Kuv. 200. Turun linnan asema. 


dans> —, joka sijaitsi samalla paikalla, mihin linna sittemmin kohosi, mutta 
sen aika tuli väistyä uuden kivilinnan tieltä, jonka tehtäväksi tuli ei ainoas- 
taan Turun yhteiskunnan suojeleminen, vaan myös antaa tarpeellista tukea 
ja pontta maan maallisen hallituksen tärkeimmän edustajan toiminnalle. 
Mutta täten olemme joutuneet jo siihen linnaan, jonka rinnalla Vanha- 
linna oli vanha. Sen tarkoitus oli siis ainoastaan osittain sama kuin enti- 
sen Vanhanlinnan, mutta tässäkin samanlaisuudessa ja siinä kronologi- 
sessa suhteessa, joka linnojen välillä oli olemassa, oli tarpeeksi syytä 
pitämään Turun linnaa Vanhanlinnan tehtävien jatkajana. Minkälainen 
tuo kronologinen suhde linnojen välillä oli, siihen tulee meidän hiukan 
lähemmin huomiota kiinnittää. 


! Svartbok, s. 1; Äbo stads historia under medeltiden och 1500-talet 1, s. 3 j. s. 
? Joh. Messenii Rimkrönika, s. 24. 

Vanhanlinnan lähipitoisen rakennusajan tunnemme, samoin että sen 
tehtävä oli suoritettu 1200-luvun puolivälissä, mutta milloin on sen seu- 
raaja Turunlinna tullut perustetuksi? Tätä kysymystä saatan tässä ainoas- 
taan sivumennen kosketella, sillä tämän rakennuksen analysoiminen ja 
sen rakennusvaiheiden yksityiskohtainen selvittäminen ei kuulu tämän 
tehtävän piiriin. 

Rsemapiirros, kuv. 200, antaa käsityksen siitä, minkälainen linna on pohja- 
alaltaan. Läntinen osa siitä (A—B) on päälinna ja itäpuolinen (C—D) esilinna, 
joka nykyiseen asuunsa on rakennettu vasta uudella ajalla. Että viimeksi- 
mainittuunkin linnanosaan sisältyy keskiaikaisia rakennuksia tai muureja, 
on syytä otaksua, vaikka lähempää selvitystä ei asiasta vielä ole. Pää- 
linna sen sijaan on vähempiä lisäyksiä lukuunottamatta koko laajuudeltaan 
keskiajalta. Sen vanhimpia osia ovat molemmat tornit sekä siipiraken- 
nusten ulkoseinistä alaosat, toisen kerroksen korkeudelle, jossa muutamat 
säilyneet ampuma-aukot, vedensyöksykivet y. m. seikat osottavat sen 
alkuperäistä korkeutta. Viimeksimainitut muurit piirittivät kehämuureina 
linnapihan. Säilyneistä rakennusdetaljeista, tehdyistä löydöistä y. m. sei- 
koista, joiden seikkaperäinen esittäminen tässä veisi liian pitkälle, voidaan 
päättää, että linna on tämän laajuuden saanut 1300-luvun parina ensimäi- 
senä vuosikymmenenä, eli, päättäen luultavasti v. 1309 määrätystä linnan 
rakennusverosta! y. m. seikoista, aikaan, jolloin linna kuului Waldemar 
herttualle (1302—1317). Mutta linnassa on tätä vanhempiakin osia. Ver- 
ratessa esim. sen torneja toisiinsa havaitaan pian, että ne eivät voi olla 
samalla kertaa tehdyt, vaan että läntinen niistä (A) selvine myöhäisromaani- 
sine rakennusdetaljeineen on muita säilyneitä linnanosia vanhempi. Mutta 
tässä taas voidaan erottaa, ylintä, nähtävästi uudella ajalla tehtyä ker- 
rosta lukuunottamatta, kaksi eri rakennuskautta, sillä alaosa tornista kah- 
den nykyisen kerroksen korkeudelta eroaa seinälimityksensä y. m. raken- 
nustapansa puolesta siinä määrin sen ylemmistä osista, että voidaan kat- 
soa tornin alkuaan olleen vain kahden kerroksen korkuisen ja siitä tulleen 
myöhemmin jatketuksi. Jatkettu osa voidaan helposti erottaa m. m. 
hakattujen nurkkakiviensä puolesta, jotka alaosasta puuttuvat (vrt. kuv. 
201). Edelleen voidaan torniin yhtyviä muureja ja niiden peittämiä tornin 
ulkoseiniä tarkastettaessa huomata, että se on alkuaan seisonut vapaana, 


1 Vrt. Ruuth, Abo stads historia under medeltiden och 1500-talet II, s. 8 j. s. 

muista rakennuksista erillään. Mutta tällaisena edellyttää torni, joka ei 
ole korkeammalla kuin 9,5 (v. 1750 vain n. 8) m merenpinnasta kohoavalla 
kalliolla?, että sitä on ympäröinyt kehämuuri ja tällaisesta onkin nähtä- 
västi jäännös vielä linnan sisäpihalla siinä muurissa, joka sittemmin on 
muodostanut ulkoseinän läntisen tornin sivuun liittyneeseen siipiraken- 


Kuv. 201. Turun linnan läntinen torni S suunnasta. 


nukseen ja joka nähdään vielä E. Moraensonin piirustuksissa linnasta 
v:lta 1770? Mitenkä tämä muuri on jatkunut tornin muilla sivuilla, sitä 
en nykyään voi sanoa, mutta että merenpuolellakin tornia on kehämuuri 
käynyt, sitä näyttää todistavan edelleen se seikka, että tornin ensikerros on 
aikanaan muodostanut porttikäytävän, jonka lounaisseinässä olevan korkean 
pyörökaarisen aukon leveys on 2,5 m. Tällaisen käytävän sijoittaminen 


! Korkeusmitat Jac Ahrenbergin mukaan Ur Äbo slotts byggnadshistoria, kuva- 
lehti 1. 
? Julkaistut Anal. arch. fennica 1. 

käymään tornin lävitse ei ole ajateltavissa muulla ehdolla kuin että kehä- 
muuri on hyökkäyspuolelta sulkenut portin vihollisilta. Tosin on syytä 
katsoa tämän käytävän samoin kuin alakerran harmaakivisen tynnyri- 
holvin (vrt. kuv. 202) tulleen rakennetuksi vasta tornin korottamisen ja lin- 
nassa samalla kertaa nähtävästi tapahtuneen muunkin laajentamisen yhtey- 
dessä, mutta koko tämä tornin alaosan todennäköinen uudestaan sisustami- 
nen ja sitä vaatinut lisärakennusten sijoittaminen ovat käsitettävissä vain 
edellyttämällä tornia ympäröivää kehämuuria, joka tämän uudistuksen jäl- 
keenkin varmaan jäi paikoilleen. Myöhemmin poistettiin tämä kehämuuri 

Kuv. 202. Kellari »Makalös», kiinnimuurattuine porttiaukkoineen länt. tornissa 
Turun linnassa. 


merenpuolelta, mutta samalla muurattiin myös umpeen porttiholvin ulos- 
päin johtava aukko, joten holvista tuli linnan tileissä usein mainittu kellari 
» Makalös>. 

Se linnatyyppi, jota tämä linna ensiasussaan todennäköisesti siis on edus- 
tanut, on yksinkertainen sydäntorni-kehämuuri tyyppi, jossa kivestä tuskin 
muuta on ollut kuin mainitut pääosat (A k. 200). Tästä muodosti toinen ra- 
kennuskausi päälinnan valtavine sydäntorneineen, jonka sivuihin ainakin 
kaakon ja luoteen puolelle nähtävästi rakennettiin muitakin rakennuksia — 
niiden jäännöksiä piilee luultavasti vielä linnan nykyisten siipirakennusten 
läntisissä päissä — ja jonka itäpuolelle jo tällöin arvatenkin syntyi jonkun- 
lainen esilinna. Viimeksimainittua laajensi sitten kolmas rakennusjakso, 

rakentamalla siihen toisen sydäntornin (B k. 200) ja kehämuurit yhdistämään 
sen entiseen päälinnaan, eikä ole mahdotonta, että tämän itäpuolelle jo silloin 
tehtiin linnan mantereesta erottavan vesihaudan sisäpuolelle muitakin varus- 
tuksia. Tämän toisen laajennuksen kautta syntyi, tosin vain ääripiirteil- 
tään nykyinen päälinna, jossa sisäinen erotus vanhan päälinnan (A k. 200) 
ja lisäyksen välillä silloin varmaan oli paljoa huomattavampi kuin mitä 
se oli sen jälkeen, kun nykyiset siipirakennukset kohosivat entisten kehä- 
muurien laitaan. Että entisellä päälinnalla tämänkin jälkeen ja koko keski- 
ajan oli linnassa kenties yhtäpaljon perinnäisiin kuin fortifikatoorisiin 
suhteisiin perustuva erikoisasema, osottaa se, että sitä linnan tileissä erik- 
seen muusta päälinnasta kutsutaan >aatelislinnan» nimellä '. 

Ylempänä mainituista laajennuksista voidaan toinen, kuten jo edellä 
on mainittu, asettaa Valdemar herttuan aikaan. Että ensimäinen laajenta- 
minenkin on tapahtunut korkeintaan vain parikymmentä vuotta aikaisem- 
min eli 1200-luvun lopulla, se voidaan päättää tornin korotetun osan ja 
silloin toimitettujen uudistusten rakennustavasta, jota täällä on tilaisuutta 
verrata toiselta puolen tornin vanhempaan alaosaan, toiselta itäiseen tor- 
niin y. m. muureihin 1300-luvun alulta. Tähän aikamääräykseen viittaa 
lisäksi sekin, että tornin korottamisen jälkeen sen eteläistä ulkoseinää 
vastaan tehdyssä rakennuksessa on huone, josta tavatut löydöt palautu- 
vat 1300:n vaiheille? Näin ollen voidaan hyvillä syillä otaksua, että 
tämän laajennuksen on toimittanut ensimäinen Suomen herttua, Maunu 
Latolukon veli, Pentti Birgerinpoika (1284-—1291), joten toht. Ruuthin te- 
kemä viittaus siihen suuntaan, että linnan rakentaminen m. m. olisi ollut 
niitä tarkoituksia, joita varten Pentti herttua tarvitsi lainavaroja herttua- 
kuntansa tarpeeksi, saattaa olla oikein osattu?. Mutta milloin on sitten 
linna ensimäiseen asuunsa rakennettu, on tätä nykyä mahdoton tarkalleen 
sanoa, sillä säilyneitä jäännöksiä on siitä ollut toistaiseksi tutkittavissa 
vielä sangen vähän. Mikäli tornin seinälimityksestä, joka ei ole kivirivien 


1 Että »adelsslottet» nimitys Turun linnan tileissä tarkoittaa tätä vanhinta päälinnaa, 
sen on toht. Ruuth osottanut Äbo stads historia under medeltiden och 1500-talet 1, s. 
172. Tähän verrattava on »Adel-Huset och Adel-Slottet, dhet är dhet rätta, äldsta och 
förnämsta Huset» Tukholman linnassa, Gust. Rälamb, Stockholms gamla slott, Samf. St. 
Eriks Ärsbok 1913, s. 35. 

? Vrt. Juhani Rinne, Ett rum i Abo slott, Finskt Museum XVIII 1911, s. 57—62; Sama 
Sällningsarbetena i Äbo slott och deras resultat, Finskt Museum IX, 1902, s. 49 j. s. 

? Ruuth, Äbo Stads historia under medeltiden och 1500-talet II, s. 3 j.s, 

tasaisuudessa edes Hakoisten linnan kannalla, harmaan kiven ohella käy- 
tetystä tiilimateriaalista y. m. seikoista voidaan päättää, ei sen rakennus- 
aika näytä menevän 1200-luvun jälkipuoliskon taakse. Tätä käsitystä 
tukee sekin, ettei koko Turun linnan piiristä niistä monivuotisista kai- 
vauksista huolimatta, joita täällä on toimitettu ja jotka ovat paljastaneet 
suuret määrät mielenkiintoisia löytöjä, ole vastaiseksi tavattu mitään 
1200-luvun jälkipuoliskoa varhemmilta ajoilta. Linnan alkuaan edustama 
linnatyyppi on myöskin tähän aikaan käytännössä vielä Ruotsissakin, esim. 
Falkenbergin linnassa, mutta Turussa saattaa vanhin linnanasu sitäpaitsi 
olla vain toteutetuksi saatu osa rakentajan laajemmasta suunnitelmasta. 
Edelleen ansaitsee mainitsemista että Suomessa vielä 1200-luvun jälki- 
puolellakin piispat, jotka Berosta Katillukseen asti olivat entisiä kuninkaan 
kanslereita, näyttävät maallistakin hallitusta edustaneen, välittäneen kruunun 
verotulot j. n. e.' Näillä taas oli istuimensa ja asuntonsa edelleen Räntä- 
mäen Koroisissa. Vasta viimeksimainitun piispan aikana saa Suomi en- 
simäisen maallisen hallitsijansa, jommoisena »praefectus Finlandiae> arvo- 
nimellä mainittu Karolus Gustavi v. 1280—1281 näyttää olleen Suomessa. 
Tähän aikaan vasta ilmaantuu siis asuntolinnan tarvetta Turussa muille- 
kin kuin piispoille, ja jo tästä syystä voimme otaksua Turun linnan vii- 
meistään nyt tulleen sellaiseksi sisustetuksi, ellei pohjasta pitäen kivestä 
rakennetuksi. Näin ollen ei ole mahdotonta, että Turun linnan ensimäi- 
set kiviosat, joista nyt on jäljellä pääasiassa vain alaosa läntisestä 
tornista ja jotka rakennustekniikkansa puolesta voivat hyvin soveltua äs- 
kenmainittuun aikaan, ovat Suomen ensimäisen prefektin, nähtävästi aika 
varakkaan Kaarlo Kustaanpojan ? rakennuttamat, jonka pikainen häviämi- 
nen täältä kenties voi olla syynä siihen, että suunnitelma sitten jäi hänen 
jälkeläisensä Pentti herttuan edelleen saatettavaksi. 

Turun linna on siis tähän asti siitä saamani käsityksen mukaan tullut 
rakennetuksi vasta sen jälkeen kun Vanhalinna Liedossa jo oli menettä- 
nyt merkityksensä, mutta aikana, jolloin tämän varustukset vielä täysin 
ansaitsivat linnanimen. Sen nimitys Vanhalinna on siis uuden Turun 
linnan vastakohdaksi yhtä luonnollinen kuin selvä. 

Mikä tuli Vanhanlinnan kohtaloksi uuden Turun linnan perustettua, sitä 


1 Vrt. Voionmaa, Suomalaisia keskiajan tutkimuksia, Porvoo 1912, s. 17 j. s.; Messenii 
Rimkrönika, s. 19. 

? Vrt. Hist. Ark. V, s. 83—86; Ruuth, Äbo stads historia under medeltiden och 1500-talet 
II, s. 2—3. 

ei ole vaikea arvata. Kun linna jäi varustuksena käytännöstä, rakennettiin 
luultavasti uudet rakennukset linnaan kuulunutta tilaa viljelemään jää- 
neelle väestölle vuoren juurelle. Tässä muutoksessa vuorelta alas ja edel- 
leen talon rakennusten ylläpitämisessä saivat tietysti entiset rakennukset 
vuorella, sikäli kuin niitä oli jäljellä ja niissä oli kelvollista rakennus- 
ainetta, luovuttaa tämän talon tarpeisiin ja erittäin korjattiin luultavasti 
arvokas tiiliaines varustuksistakin tarpeen tullen muualla käytettäväksi. 
Aika piti huolen muista jäännöksistä, ja kun kaikki vihdoin oli hajalla, 
jäi irtonaisten kivien pudotteleminen vuorelta nuorison suoritettavaksi, joka 
jo luultavasti vuosisatain kuluessa on tätä huvinaan pitänyt, samoin kuin 
se vielä on tehnyt parikymmentä vuotta sitten. 


Vanha Hämeenlinna — Uusi Hämeenlinna. 


Hakoisten linnaan Hämeessä, jonka rakennusaika on, kuten edellä 
olemme osottaneet, 1200-luvun puoliväliin asetettava, ei mikään historialli- 
nen tapahtuma voi soveltua paremmin kuin Hämeeseen tehty Birger jaarlin 
ristiretki, jonka muisto- y. m. tiedot siihen liittävätkin. Meidän on tässä 
kiinnitettävä huomiota tämän retken vaiheisiin. 

Yhtävähän kuin ensimäisestä ristiretkestä, on tästä seikkaperäisiä tietoja 
olemassa. N. k. Erikinkronikka, joka lienee kirjoitettu 1300-luvun alku- 
puolella — siinä käsitellyt tapaukset ulottuvat Birger jaarlin ajoilta noin 
viteen 1320 — antaa tästä retkestä vain ylimalkaisen kuvauksen. Siinä 
kerrotaan, mitenkä Erik kuningas nostatti tarpeellisen sotajoukon ja lai- 
vaston, jossa mainitaan olleen sekä »snekkior> että »skutör> ja joka ku- 
ninkaan vävyn (Birger jaarlin) johdolla purjehti Suomeen. Täällä laski 
laivasto satamaan, jossa pakanat olivat tilaisuudessa surukseen näkemään 
kristittyjen laivat aallokossa hölkkyvän. Sotajoukko lippuineen, välk- 
kyvin kilvin ja kypärein nousi maihin, ja pakanalliset hämäläiset pakeni- 
vat sen tieltä (»vndan runno>). Itse taistelusta ei mainita enempää kuin 
että pakanat siinä hävisivät ja kristityt voittivat (>the hedno tappado, the 
crisne wuno>), jonka jälkeen niiden, jotka hyvällä suostuivat kristinuskoon 
ja kasteeseen, sanotaan saaneen pitää henkensä ja tavaransa sekä elää rau- 
hassa, kun taas vastahakoiset saivat surmansa. Vihdoin rakensivat kristi- 
tyt tänne linnoituksen, jonka nimeksi tuli Hämeenlinna, ja miehittivät 
maan omalla väellään Tästä kuuluvat kronikan sanat: 

»The crisne bygdo ther eth feste 

ok satto ther i vine ok neste. 

Thet hws heyter Taiiwesta borg; 
the hedno halfua ther än fore sorg>. 


Lopuksi lisää kronikan kirjoittaja, että se (Hämeen) maa tuli nyt koko- 
naan kristityksi ja että venäläiset sen luultavasti ovat menettäneet '. 

Myöhemmin kertoo samasta retkestä Ericus Olai (j 1486) latinankie- 
lisessä Ruotsin historiassaan (>Chronica Regni Gothorum>) pääasiassa sa- 
maan tapaan kuin edellinen kronikka, joka hänellä nähtävästi onkin ollut 
lähteenä. Muutamissa kohdissa on tämä kirjoittaja kuitenkin riimikroni- 
kan kertomusta selventänyt ja täydentänyt. Tämänkin kertomuksesta 
näyttää käyvän selville, että ristijoukko suorastaan purjehti vihollismaa- 
han eli satamaan, jossa »pakanat» (tässä = hämäläiset) heti olivat näke- 
mässä heidän laivojaan. Niinikään peräytyivät hämäläiset välittömästi 
tuon loistavan sotajoukon maalle noustua. Ericus Olai selventää kerto- 
musta tässä kohden ilmoittamalla ristilaivaston saapuneen hämäläisten 
satamaan. Tänne, niin jatkaa kirjoittaja, jätettiin laivat ja koko ristiret- 
ingreditur), valtasi urhoollisesti vihollisten linnat, jolloin pelon yllättämä 
vihollisjoukkue pakeni ruotsalaisten voitokkaasti ajaessa sitä takaa ja 
saadessa runsaat saaliit. Retkikunnan tulokseksi sanoo Ericus Olaikin 
koko Hämeen maan ristimisen. Linnan rakentamisesta hän kertoo, että 
se varustettiin mitä lujimmilla muureilla ja muilla välttämättömillä puo- 
lustuslaitoksilla ja että siihen sijoitettiin valittua vartijaväkeä (>validissi- 
mis muris fortalitium exstruitur et Tavestaborgh appellatur et munitione 
necessaria roboratur, custodibus deputatis>). Sen sijaan että Erikin- 
kronikka ei mainitse lähemmin aikaa, jolloin retki toimeen pantiin, antaa 
Ericus Olai siitä verrattain tarkan tiedon, sillä hän sanoo, että kun Hä- 
meenmaa oli saatu kristityksi, kuoli kuningas Erik v. 1250 helmikuun 
2 päivänä (ipso die purificationis) ja että Birger jaarli siitä saatuaan 
Hämeeseen tiedon ja kun kaikki toimituksetkin täällä jo olivat tulleet 
onnellisesti suoritetuiksi ruotsalaisten toivomusten mukaan, palasi koko 
sotajoukkoineen takaisin Ruotsiin?. 


' Hausen, Medeltidsurkunder 1, s. 39—40. 
? Hausen, Medeltidsurkunder 1, s. 40—41. 


— 269 — 


Ylempänä mainittujen kronikkain antamiin tietoihin tästä retkestä on 
Messeniuksella lisättävänä tärkeitä yksityiskohtia, joita emme voi tässä 
olla huomioon ottamatta. Hän mainitsee ensinnäkin retken toimeenpano- 
ajaksi vuoden 1249 ja liittyy siis tässä kohdin läheisesti Ericus Olain 
aikamääräykseen. Mutta hän tietää myöskin mainita sataman, mihin 
Birger jaarlin laivasto laski, se tapahtui Korshamnissa Pohjanlahden ran- 
nalla lähellä nykyistä Vaasan kaupunkia. Täällä, niin tietää Messenius, 
rakennettiin Korsholman linna, pakanat ympäristöllä käännettiin pakko- 
keinoin kristinuskoon, Mustasaaren ja Pietarsaaren seurakunnat perustet- 
tiin, ja sinne, mistä väestö oli tullut hävitetyksi, sijoitettiin ruotsalaisia 
talonpoikia asumaan suomalaisten keskuuteen. Ja kun Pohjanmaa näin 
oli saatu taivutetuksi, jätettiin laivasto Korsholman satamaan ja risti- 
joukko samosi metsien halki Hämeeseen, jonka kansa tehtiin >Räntämäen 
piispojen opeille kuuliaiseksi» ja jossa Birger jaarli antoi rakentaa linnan 
ruotsalaisen vallan turvaksi. 


»Birger Jarl lät där Slott bygga 
Därpä bo de Swenska trygga>.! 


Kertomukseensa Hämeen valloittamisesta liittää Messenius siis epi- 
sodin Keski-Pohjanmaankin käännyttämisestä, jopa asuttamisesta ruot- 
salaisilla uutisasukkailla, molemmat tapauksia, joita eivät aikaisemmat kro- 
nikoitsijat Hämeen retken yhteydessä tiedä tapahtuneiksi. 

Mitä ensinnäkin tulee retken tapahtuma-aikaan, ovat edellämainitut 
ilmoitukset yhtäpitäviä siinä, että retki toimitettiin v. 1249—1250. Ericus 
Olainkin tiedonanto, että Birger jaarli sotajoukkoineen oli vielä ainakin 
helmikuussa 1250 Hämeessä, edellyttää että retki oli saanut alkunsa avo- 
veden aikana edellisenä vuonna, samoin kuin siitä voidaan päättää, että 
ristijoukon paluumatka kotimaahan voi tapahtua aikaisintaan vasta ke- 
väällä 1250. Tämän aikamääräyksen on myöskin myöhempi kriitillinen 
historiantutkimus pitänyt oikeana ja hyväksynyt, huomauttaen kuitenkin, 
että retki saattoikin saada alkunsa vasta syksypuolella kesää 1249, koska 
Birger jaarlin aikaisemmin kesällä tiedetään olleen Götajoella tapaamassa 
Norjan kuningasta Haakonia?. Retken tarkoituksen toteuttaminen vaati 


1 Messenii Rimkrönika, s. 18—19. 
? Vrt. esim. Hist. Ark. IX, s. 97, 100—101. 

siis vähintään puolisen vuotta, mutta todennäköisesti moniaita kuukausia 
sen yli kestänyttä toimintaa Hämeessä, mutta sillä saatiinkin, vakuuttavat 
kronikat, koko Häme kristinuskoon ja luonnollisesti myöskin Ruotsin 
alamaisuuteen taivutetuksi. 

Hämäläisten käännyttämiseen nähden tällä retkellä voidaan kuitenkin 
huomauttaa, että retkeen osaaottajien joukossa ei mainita ainoatakaan 
hengellistä eikä ole edes tietoa siitä, että Suomen piispa ja papisto olisi 
retkikunnan kanssa yhteistoiminnassa ollut. Kenties on kuitenkin näin 
saattanut olla asian laita. Mutta toiselta puolen on meillä syytä otaksua, 
että kristinusko ei ollut hämäläisille tuntematon ennen tätä retkeä. Tästä 
antaa ennen mainittu paavin bulla v:lta 1237' nimenomaisen todistuksen, 
jopa siinä muodossa että näyttää siltä kuin olisi käännytystoimi alkanut 
täällä jo melkoista aikaisemmin. Siinä näet sanotaan että hämäläiset jo 
muinoin (olim) olivat suurella työllä ja vaivalla saadut katooliseen oppiin 
käännetyiksi, mutta alkoivat siitä nyt lähellä asuvien ristinvihollisten 
yllytyksestä uudestaan luopua. Jos tähän verrataan sitä, mitä jo sano- 
taan ensimäisessä Suomea koskevassa paavin bullassa v:lta 1171 (1172) 
suomalaisista »>Phinni> (vrt. s. 258), näyttää siltä kuin tässäkin jo voitai- 
siin tarkoittaa m. m. hämäläisiä ja kuin jo tähän aikaan olisi jossain 
määrin lähetystoimintaa harjoitettu heidänkin keskuudessaan. Ainakin 
näyttävät hämäläiset 1100-luvun kuluessa sekä ennen että jälkeen maini- 
tun bullan kirjoittamisen olleen taajoissa vihollisuuksissa karjalaisten ja 
novgorodilaisten kanssa, jotka usein kävivät heidän maassaan hävityk- 
sillä (esim. v. 1123, 1143, 1186, 1191)?, ja olleen siis usein kristittyjen 
avun tarpeessa. Jos ottaa huomioon että jo piispa Henrik muistotiedon mu- 
kaan ennätti ulottaa lähetysmatkansa Kokemäelle asti Satakuntaan, ei näytä 
mahdottomalta että seuraavan 16 vuoden kuluessa olisi pitemmälle Hä- 
meeseen ehditty. Mutta kaikissa tapauksissa on Tuomas piispan aikaan 
nähtävästi jo tehokasta kirkollista järjestelytyötäkin Hämeessä toimitettu. 
Novgorodilaisten retken hämäläisiä vastaan v. 1227 otaksutaan aiheutu- 
neen siitä, että he tahtoivat estää Tuomaan toimenpiteiden edistämää 
Hämeen joutumista Ruotsin vallanalaisuuteen, ja pidetäänpä todennäköi- 
senä että tästä aiheutunut hämäläisten kostoretki Laatokalle v. 1228 oli 


1 Julaistu myös pääkohdissaan suomennettuna O. A. Forsströmin Suomen keskiajan 
historiassa s. 107. 
? Hausen, Medeltidsurkunder 1, s, 9—10, 15—16. 

Tuomas piispan alkuun panema'. Jos näissä otaksumisissa on perää, 
niinkuin näyttää, on käännytystyö Hämeessä ollut 1220-luvulla pitkälle 
edistynyt ja hämäläiset hyvinkin kirkon vaikutuksen alaisia. Kun uudes- 
taan luopuminen kirkosta myöhemmin kuitenkin tapahtuu, täytyy siihen 
olla erikoiset syynsä, joko sitten >läheisten ristin vihollisten yllytys», 
kuten paavin kirjeessä mainitaan, tai, mikä on luultavampaa, Tuomas- 
piispan liian ankarat vaatimukset kirkon järjestyksen ja etujen noudatta- 
misessa. 

Birger jaarlin retken tarkoituksena on näin ollen siis ollut tosin hä- 
mäläisten taivuttaminen kuuliaisuuteen »Räntämäen piispojen opeille» ?, 
mutta ensisijassa Hämeen maan liittäminen Ruotsin vallan alaisuuteen, 
erityisesti silmällä pitämällä venäläisten samanlaatuisten yritysten ehkäi- 
semistä. Sikäli kun muinaislöytöjen ja löytöpaikkojen leviämisestä Hä- 
meessä pakanuudenajan viimeisillä jaksoilla voidaan päättää asutuksen 
leviämisestä täällä Birger jaarlin retken aikoihin, näyttää pääosa siitä 
ryhmittyneen Pyhäjärven ja siihen yhtyvien Näsijärven eteläosan ja Va- 
najan vesireittien varsille sekä jatkuneen yhtämittaisesti Kyrösjärven 
lasku-uomaa luoteeseen ja Kokemäen vesireittiä pitkin länteen. Erikoisen 
itäisen ryhmän näyttää muodostaneen Päijänteen seutujen ja sen lasku- 
uoman latvoja seuraava asutus, joka edelliseen ryhmään nähden näyttää 
olleen harvalukuisempaa?. Missä määrin ylempänä mainittujen tarkoi- 
tusten toteuttaminen vaati retkeilemistä koko tällä asutulla alueella ja 
kohtasiko se ankaraakin vastustusta, siitä ei kronikkain tiedoista voi saada 
selvää käsitystä, mutta päättäen siitä, että siihen tarvittiin etevän valtio- 
miehen ja loistavan sotajoukon talvikauden toiminta, tuli kenties lähetys- 
kuntien lähettäminen eri seuduille kysymykseen, ja tehtävä ehkä ei suo- 
riutunut aivan ilman vaikeuksia. Erityistä huolta vaativat tietysti toimen- 
piteet, jotka tarkoittivat venäläisten estämistä valloituspuuhiaan Hämeessä 
jatkamasta. Näistä tunnemme kronikkain kautta ainoastaan linnan ra- 
kentamisen, joka olikin, paitsi edellämainitussa suhteessa, tärkeä siihen- 
kin nähden, että sen tuli herättää ja vasta ylläpitää voitetuissa hämäläi- 
sissäkin tarpeellista arvonantoa hallitsevien vaatimuksille. Koska tämä 


1 Hausen, Medeltidsurkunder 1, s. 25—26; Yrjö Koskinen, Suomen kansan historia, 
s. 35 y. m. 

? Vrt. »Sedan Rendamecks Bispe-Lära Tawaster lydige ära», Messenii Rimkrönika, s. 19. 

3 Vrt. A. Hackman, kartat n. 50, 51, Suomen Kartasto 1910. 

linna kronikkain ilmoituksen mukaan rakennettiin heti kivestä >mitä 
lujamuurisimmaksi> ja sai varusväkensä jo ennen ristijoukon Hämeestä 
poistumista ja koska muuraamistyötä ei ole voitu toimittaa kylmän ai- 
kana, on sen rakentamiseen ryhtyminen epäilemättä ollut ruotsalaisten 
ensimäisiä toimenpiteitä Hämeessä. On näin ollen todennäköistä, että 
linnan rakennustyö oli jo syksyllä 1249 joutunut niin pitkälle, että linnaa 
voitiin pitää talviretkien pääasemana, jos ei voidakkaan otaksua että se 
tällöin olisi lopullisesti valmistunut. Jo tämän vuoksi täytyy pitää otak- 
suttavana, että ristijoukon toiminta Hämeessä pääsi alkuun niin aikaisin 
syksyllä, että linnarakennuksella ennätettiin välttämättömimmät työt suo- 
rittaa ennen talven tuloa. 

Että se linna, jonka Birger jaarli tällä retkellä Hämeeseen rakennutti, 
on juuri edellä selvittämäni Hakoisten linna, sitä todistaa ensinnäkin lin- 
nan rakennusaika, joka täysin lankeaa yhteen Birger jaarlin oleskelun 
kanssa Hämeessä, ja toiseksi se yleispiirteiden yhtäläisyys, joka on ta- 
vattavissa Hakoisten ja Tukholman linnan välillä, joka sekin on Birger 
jaarlin rakentama, ja kolmanneksi voidaan mainita se seikka, että Ha- 
koisten linnassa se järjestys, jossa linnan eri osat ovat tulleet rakenne- 
tuiksi, on juuri sellainen, jota voidaan edellyttää ylempänä kerrotuissa 
todennäköisissä olosuhteissa rakennetulta Birger jaarlin linnalta. Kuten 
edellisestä tunnemme, on Hakoisissa päälinnan kehämuuri linnan ensin 
rakennettu osa. Mutta Birger jaarlin rakentamassa linnassa, jos hän 
Hämeeseen saapui vasta syksypuolella vuotta, niinkuin historialliset tie- 
dot osottavat, saatiin tuskin ennen talven tuloa valmiiksikaan muuta kuin 
päälinnan kehämuuri, jonka sisäpuolella kenties tilapäiset puurakennukset 
saivat välttää asunnoiksi ensimäisen talven aikana. Edelleen vastaa Ha- 
koisten linna asemansa puolesta juuri niitä vaatimuksia, joita ylempänä 
esitettyjen näkökohtien pohjalla voidaan Birger jaarlin linnalle asettaa, 
nim. että se oli hyvässä liikeyhteydessä Hämeen asutuksen pääryhmän 
kanssa ja että se oli paikalla, jossa oli mahdollisuus torjua venäläisten 
tunkeutumista maahan, ennenkun nämä pääsivät asukkaiden pääosalle tu- 
hoa tekemään. Edellisessä katsannossa saatettanee jotakin muutakin 
paikkaa Pyhäjärveen yhtyvien vesistöjen varsilla pitää yhtä edullisena 
kuin Hakoista Kernaalan järven rannalla, sillä vesiteitä täytynee täällä 
joka tapauksessa pitää tärkeimpinä, mutta jälkimäisessä suhteessa 
ei voida sanoa samaa. Hakoisten etuja tässä kohden ei meillä ole ollut 

edellisessä syytä ottaa puheeksi, jonka vuoksi tässä kiinnitettäköön niihin 
hiukan huomiota. 

Että Hämeessä on pidettävä itä- tai etelärajaa yleensä vaaranalaisim- 
pana, jos vaaraa pelätään venäläisten taholta, on maantieteellisistä suh- 
teista seuraus, mutta suurin vaara kohdistuu kuitenkin siihen kohtaan 
näitä rajoja, josta vihollisen voidaan otaksua tai tiedetään helpoimmin 
voineen maahan pujahtaa. Niistä lukuisista retkistä, joita novgorodilaiset 
ja karjalaiset vuosisatojen kuluessa olivat Hämeeseen tehneet, olivat hä- 
mäläiset luonnollisesti saaneet kokemusta siitä, mitä teitä nämä vieraat 
tavallisesti käyttivät, ja nämä tiet olivatkin epäilemättä pääasiassa samat, 
joita hämäläiset itse käyttivät vastavierailuilla käydessään. Tällaisia 
ryöstöretkiä — saatettiin tietysti toimeenpanna yhtähyvin kesällä kuin 
talvellakin ja molemmista onkin tietoja, jos kohta lähteet tällaisista sei- 
koista vain harvoin mainitsevat. V. 1143, 1191 ja 1311 sanotaan 
esim. karjalaisten tai novgorodien Hämeeseen saapuneen vesiteitä, 
laivoilla. Hämäläisistä taas tiedetään, että heidän tekemistään vasta- 
retkistä ainakin v. 1149 toimeenpantu oli talviretki, kun taas samanlaa- 
tuinen retki v. 1228 tehtiin laivoilla. Talvella ja kesällä voitiin tietysti 
käyttää eri teitä, jopa edellisellä teitä vaihdella, joten linnanpaikkaa vali- 
tessa on siis etupäässä ollut pakko pitää silmällä kesäretkiä ja niillä 
käytettyjä vesireittejä. Että venäläisillä Suomeniahdelta tullessa on voi- 
nut olla useampiakin teitä valittavanaan Vanajaveden yhteyteen päästäk- 
seen, siitä antaa viittauksen novgorodilaisen kronikan kertomus venäläis- 
ten retkestä Hämeeseen v. 1311. Siinä näet sanotaan heidän tulomat- 
kallaan tulleen pitkin Mustaa jokea (> Jepny pbry>) Vanajan kaupunkiin, 
mutta paluumatkalla käyttäneen (>ottaneen>) sekä Kauhalan että Per- 
najan jokia. Mitenkä nyt paluumatka selitetäänkin tapahtuneeksi, näyt- 
tää silloin joka tapauksessa ainakin osittain toista tietä käytetyn kuin 
tullessa. Kronikassa mainitun Mustanjoen on toht. Ralf Sax6n otak- 
sunut tarkoittavan joko Svartäta, jolloin retkeä olisi jatkettu Lohjan reit- 
tiä myöten, tai Svartsä-Mäntsälän jokea, joita kumpiakin on, ainoastaan 
vähäisiä vetokohtia edellyttämällä, voitu päästä, kuten jo edellä on mai- 
nittu, Kernaalan järveen johtaviin vesireitteihin. Kauhalan joeksi taas 
kutsutaan Saxönin mukaan osaa sitä vesireittiä, joka Vihdin rajoilta tuo 


! Hausen, Medeltidsurkunder, s., 10, 16, 25, 104—105. 

vesiä Mankojoen ja Espoonjoen kautta Espoon lahteen !. Jos tämä on 
kronikassa tarkoitettu venäläisten käyttämä tie, niin lienee se ollut vain 
itäinen haarautuma Lohjan reitistä. Tässä tapauksessa tarkoittaa Perna- 
jan joen »ottaminen> jotakin pientä poikkeusta tänne hävityksille. 

Mitä tietä venäläiset vesitse Vanajalle saapuivatkin, näyttää heidän 
kaikissa tapauksissa olleen Kernaalan järven kautta kulkeminen. Mutta 
Kernaalan järven seudun asutus on myöskin, päättäen asutusoloista paka- 
nuuden ajan lopulla, tähän aikaan nähtävästi ollut eteläisin haarautuma 
läntisestä suuresta pääryhmästä, joten se siis oli ensimäinen vastaanot- 
tamaan hyökkäykset tältä taholta. Hakoisten linna on näin ollen 1200- 
luvulla pelättyihin ulkoisiin vihollisiinkin nähden mitä parhaiten valitulla 
paikalla. Tätä ominaisuutta Hakoisten linnalla täytyy mielestäni jo 
sellaisenaan pitää tekemäni yhdistelmän puolesta niin selvään puhuvana, 
että Hakoisten linnaa siinäkin tapauksessa, että Hämeessä olisi useampia 
tämän aikaisia linnoja olemassa, olisi pidettävä parhaiten Birger jaar- 
lin aikaiseen Hämeen politiikkaan soveltuvana ja ennen muita hänen 
rakentamanaan. Tätä, sekä ylempänä mainituita muita seikkoja voi- 
daan siis katsoa täysiarvoisiksi todistuksiksi siitä, että Hakoisten linna 
on juuri se Tavestaborgh, jonka Birger jaarli Hämeen retkellään rakensi 
sekä tämän retkikunnan toiminnan pohjaksi että Hämeen vastaisen hal- 
lituksen turvaksi ja suojaksi silloin pelättyjä kilpailijoita, novgorodilaisia 
vastaan ja joka epäilemättä oli yhtenä tukena aikalaisten ja ainakin Eri- 
kinkronikan kirjoittajan lausumaan luuloon: »>Jag tror at rytza konungen 
mistit>»?. Kun edellämainitut perimä- ja historialliset tiedotkin, joille sel- 
laisenaan ei voida sitovan todistuksen merkitystä antaa, tekevät Hakoisten- 
linnan vanhaksi Hämeenlinnaksi tai Birger jaarlin linnaksi, on niillä 
ylempänä mainittujen todistusten lisänä ja näiden pohjalla oikeiksi havait- 
tuina suurempi todistusarvo, joten epäilykselle tämän yhdistelmän oikeu- 
desta ei pitäisi jäädä sijaa. 

Kun tällä tavalla on Birger jaarlin Hämeen retkelle saatu yksi varma 
kiintopiste, on sen kautta kysymys tämän retken suunnasta ja käynnistä 
täällä, jota tutkijat kauvan ovat pohtineet ja josta on kokolailla eriäviin 
tuloksiin tultu, viety askel eteenpäin ratkaisuaan kohti. Tätä kysy- 
mystä voidaan nim. vastaisuudessa lähteä tutkimaan edellytyksillä: 1) että 


' Ralf Saxen, Finländska vattendragsnamn, Studier i nordisk filologi 1, n. 3, s. 66—68. 
? Hausen, Medeltidsurkunder 1, s. 40. 

se linna, jonka kaikki lähteet yhtäpitävästi sanovat tällä retkellä raken- 
netuksi, on varsinaisen Hämeen silloisen asutuksen eteläisimmässä ryh- 
mässä, Kernaalan järven rannalla, jossa etelästä päin tulleet, nähtävästi 
useammat vesitiet Vanajavedelle ovat yhtyneet, ja 2) että tämän linnan 
rakentamisen, jonka kronikka sanoo heti tehdyksi kivestä, on, voidakseen 
tulla edes jossain määrin rakennetuksi tällä aikaisintaan syyskesällä 1249 
ja heti vesien auettua keväällä 1250 päättyneellä retkellä, täytynyt tulla 
suoritetuksi sulan aikana 1249, asianhaara, joka tekee todennäköiseksi, 
että linnaa on käytetty jo talviretkien lähtökohtana. 

Tässä ei ole syytä käydä lähemmin pohtimaan Hämeen ristiretkiky- 
symystä, varsinkaan kun arveluista vapaita tosiasioita sen ratkaisemiseksi 
yhä vieläkin puuttuu. Ainoastaan sellaisiin kysymystä koskeviin tietoihin 
tai päätelmiin, jotka näyttävät olevan ristiriidassa edellä esitettyjen tulos- 
ten kanssa, on tässä huomiota pantava. Mitä ensinnäkin tulee Messe- 
niuksen riimikronikan tietoihin, että Birger jaarli joukkoineen ensin olisi 
saapunut Suupohjan pakanoita kääntämään ja täältä sitten marssinut 
metsien halki Hämeeseen, ovat ne edellä esitetyn kanssa siinä kohdin 
ristiriidassa, että näyttäisi olevan mahdoton olettaa, että ristijoukkue Poh- 
janmaan retken ja kaikkien niiden toimitusten jälkeen, jotka Messenius 
sen täällä kertoo suorittaneen, olisi maitse ennättänyt Hämeeseen ennen 
talvea, kuten muut tiedot linnan rakentamisesta edellyttävät. Mutta ret- 
ken suoritus niin kuin Messenius kertoo on 1200-luvun sodankäyntitapaa 
edellyttäen siihen määrin vaikea ja harvinainen, että on syytä epäillä 
tässä kertomuksessa jotakin erehdystä piilevän !. Koska kertomus kui- 
tenkin, mikäli se koskee erikseen Vaasan seutua ja erikseen Hämettä, 
on, kuten prof. J. R. Aspelin on osottanut?, monessa suhteessa toden- 
mukainen ja Pohjanmaan tapahtumiinkin nähden osittain kenties sittem- 
min hävinneisiin kirjallisiin lähteisiin perustuva, voi panna kysymyksen- 
alaiseksi, eikö tässä todellakin ole tiedot kahdesta eri retkestä tulleet 
yhdistetyiksi. Kenties on Messeniuksen Pohjanmaan valloitusta koskevien 
lähteiden vaillinaisuus tai epäselvyys aiheuttanut hänet liittämään siitä 
saamansa tiedot tunnetun Hämeenretken yhteyteen. Miten lieneekin, siinä 


! Tätä Pohjanmaan-Hämeen retkeä onkin yleensä pidetty vähemmän uskottavana, vrt. 
Gabriel Rein, De loco, guo, arma Tavastis illaturus, appulerit Birgerus dux, etc. Helsing- 
forsiae 1833; Kirjallinen Kuukauslehti 1869, s. 274; y. m. 

? J. R. Aspelin, Korsholman linna ja lääni keskiajalla, Helsinki 1869, s. 22 j. s. 

muodossa kuin Messeniuksen kertomus nyt on, on se Hämeen retkeen 
nähden siihen määrin epäilyttävä, että sen ei voida katsoa olevan esteenä 
muiden lähteiden oikeuttamiin päätelmiin siitä. 

Myöskin on K. E. F. Ignatius! koettaessaan todistaa että Birger jaarlin 
käyttämä »Hämäläisten satama» oli Kokemäen joen suulla ja että retki 
Hämeeseen suoritettiin pitkin tätä jokea, esiintuonut eräitä edelliselle esi- 
tyksellemme vastaisia mielipiteitä. Tällaisia on m. m. se Ignatiuksen 
väite, että Birger jaarli syksyllä 1249 Suomeen tultuaan ja laskettuaan lai- 
vastonsa mainittuun satamaan löi tänne kokoontuneet hämäläiset, mutta 
jäi sitten odottamaan talven tuloa ennenkun tunkeutui sisämaahan. Tällä 
välin hän olisi m. m. rakentanut linnan satamaan jättämänsä laivaston 
turvaksi. Ne syyt, joihin nämä mielipiteet ovat perustetut, mainitaan pää- 
asiassa seuraaviksi: Suomen koskirikkailla joilla on näihin tutustumatto- 
mille muukalaisille kulku siksi vaaranalaista, että ainoastaan jotkut pie- 
nemmät rosvojoukkueet voivat semmoista yrittää, suuremmalle armeijalle 
se oli miltei mahdoton; lukuisat venäläisten ja karjalaisten retket, joista 
esimerkkejä luetellaan, todistavat myöskin, että talviretket siihen aikaan 
olivat tavallisimpia? Näiden asianhaarojen johdosta voidaan huomauttaa 
ensinnäkin, että Suomen joet kulkureitteinä eivät yleensä mahtaneet olla 
sen kummempia kuin Skandinavian joet, joita sotajoukot kyllä olivat tottu- 
neet kulkemaan, vetämällä laivansa tarpeen vaatiessa koskipaikkojen ohitse*. 
Ruotsalaisten 1200-luvun laivastoarmeijat eivät myöskään näytä olleen niin 
perin suurenmoisia, koska Torkel Knuutinpojan suurella Nevajoen retkellä 
v. 1300, jolloin sotajoukkoa kumminkin kehutaan komeimmaksi, mitä siihen 
asti oli nähty, oli vain 1100 miestä (vrt. siv. 67). Ja lisäksi, voidaanko 
ruotsalaisia, jotka jo olivat satakunnan vuotta lounaista osaa maastamme 
hallinneet, pitää 1200-luvun puolivälissä muukalaisina, joille vesitiet Hä- 
meeseen olivat kokonaan tuntemattomat? Varmaa on, että heidän ei aina- 
kaan ollut vaikea näihin hyvin perehtyneitä oppaita omilta alueiltaan 
Varsinais-Suomesta hankkia. Ei myöskään ole nyt kysymyksessä ole- 
vaan tapaukseen nähden mitään merkitystä sillä seikalla, olivatko talvi- vai 
kesäretket tähän aikaan yleensä tavallisempia, sillä molempia on käytetty, 


' K. E. F. Ignatius, Ett ytteligare inlägg i frägan om Birger Jarls täg emot Tavasterne, 
Hist. Ark. IX, s. 89—112. 

2 Hist. Ark. IX, s. 97—100. 

3 Vrt. esim. Hildebrand, Sveriges Medeltid II, s. 885. 

ja mitä erittäin ruotsalaisten ledungretkiin tulee, jommoinen Hämeen risti- 
retki oli, olivat ne sekä keski- että pakanuudenaikana säännöllisesti laiva- 
ja kesäretkiä!. Semmoinen oli Birger jaarlinkin retki, jos kohta hän sillä 
seuraavan talvenkin viipyy. Mitä sitten tulee siihen olettamukseen, että 
Birger jaarli olisi rakennuttanut linnan satamaan jättämiensä laivojenkin 
turvaksi, on se sitä laatua, jolle lähteissä, mikäli olen voinut havaita, ei 
mitään tukea ole. Kun kirjoittaja lisäksi näkyy ajattelevan laivaston suo- 
jana sentapaista linnaa, joka Kokemäellä mainitaan kuningas Albrektin ai- 
kana (1367) ja jonka jäännöksiä täällä on vieläkin olemassa, näyttää hän 
tässäkin kohdassa ajatelleen myöhemmän ajan oloja kuin 1200-luvun, 
jolloin varsinaiset välimatkataistelun välineet vielä olivat keksimättä. Mi- 
tenkä keskiaikana suojeltiin jäähän kiintynyttä laivastoa, siitä mainitta- 
koon esimerkkinä vitaalipäällikkö Hugon menetelmä, jonka laivasto 1393 
jäätyi Tukholman saaristoon. Hän hakkautti hirsiä, jotka ladottiin val- 
lin rungoksi laivaston ympärille, ja niiden päälle valettiin vettä, joten valli 
varsinaisesti muodostui jäästä, jota paitsi jää vallin ulkopuolelta sahattiin 
rikki. Kun täten tuli ryntäystornin pystyttäminen vallin ulkopuolelle mah- 
dottomaksi, kesti jäävalli kaikki valtaamisyritykset ?. 

Väitettä, että Birger jaarli olisi vasta talvikelillä tunkeutunut Hämee- 
seen, en siis pidä tosisyillä perusteltuna enkä edes millään tavoin otak- 
suttavana, tapahtuipa joukon kulku sitten mitä suuntaa tahansa. Mutta 
retken suuntaan nähden tuntuukin minusta Gabriel Reinin ? jo 1830-luvulla 
esittämä mielipide, että kronikkain »portus Tauestorum> on Suomenlahden 
rannikolta etsittävä, ja että ristijoukko tältä suunnalta on Hämeeseen tul- 
lut, todenmukaisimmalta, ei yksin siitä syystä, että se lähinnä on sopu- 
soinnussa edellä esittämieni tulosten kanssa, jotka puolestaan antavat sil- 
lekin uutta tukea. Yksityiskohdista voitaneen eri mieliä esittää, mutta 
niihin ei ole tässä syytä kajota. 

Tuloksella, että Birger jaarlin linna on juuri Hakoisten linna, on vii- 
meksimainittu siis saatu liitetyksi Hämeen historiaan. Niitä tietoja, jotka 
koskevat Birger jaarlin »>Tavestaborghia>, voidaan siis pitää ensimäisinä 
historiallisina tietoina Hakoisistakin. Mutta saatuamme tämän linnan niin 


1 Vrt. Hildebrand, Sveriges Medeltid 1I, s. 615—617, 624—629. 
* Hildebrand, Sveriges Medeltid II, s. 898—899. 
* Gabriel Rein, De loco, guo arma Tavastis illaturus, appulerit Birgerus dux, etc. 

sanoakseni historian ladulle, on suurempia mahdollisuuksia seurata sen 
myöhempiäkin vaiheita. Meillä on näet tämän yhdistelmän jälkeen syytä 
otaksua niiden tietojen, jotka koskevat Hämeenmaan hallitusta ja novgo- 
rodilaisten retkiä Hämettä ja hämäläisiä vastaan Birger jaarlin retken 
jälkeen jossain määrin hipaisevan Hakoisten linnaakin. 

Valitettavasti nämä tiedot ovat vain niin perin niukat. Ensimäinen 
tunnettu novgorodilaisretki tämän jälkeen mainitaan vasta v. 1292. Siitä 
kertoo novgorodilaiskronikka ainoastaan, että reippaat novgorodin miehet 
vojevodin ja ruhtinaittensa kera tänä vuonna tulivat sotimaan hämäläisiä 
vastaan, ja kun olivat sotineet, he palasivat terveinä takaisin !. Tuloksista 
ei mainita mitään. Näistä voidaan jossain määrin päättää kuitenkin 
muiden lähteiden pohjalla. Hämeen kirkollisia veroja koskevat asiakirjat 
tietävät nim., että Maunu piispa (1291—1308) oli aikanaan vapauttanut 
hämäläiset toistaiseksi suorittamasta yhden oravannahan siitä 4 oravan- 
nahkaa käsittävästä verosta, joka täältä oli aikaisemmin maksettu sen 
johdosta, että venäläiset olivat hävittäneet Hämettä?. Mahdollisesti tapahtui 
tämä hävitys juuri ylempänä mainitulla retkellä. Linna ei siis ainakaan 
tällä kertaa voinut maata suojella. Onpa lausuttu sellainenkin ajatus, 
että linna olisi tällä kertaa tullut valloitetuksi. Tätä on nim. Sigtunan 
annaaleissa erään tiedonannon »Aksborgin> valloituksesta v. 1292 otak- 
suttu tarkoittavan. Tiedonanto on kuitenkin epäselvä ja saattaa, kuten 
on selitettykin, tarkoittaa Akonin valloitusta 1291 Palestiinassa? Seu- 
raava samanlainen retki mainitaan taas tapahtuneen v. 1311. Koska 
novgorodilaisen kronikan kertomus tällä kertaa on yksityiskohtaisempi 
ja koskee ilmeisesti myöskin linnaamme, suomennamme sen kokonaisuu- 
dessaan tähän: »V. 1311 menivät novgorodilaiset Dmitri Romanovitschin 
johdolla saksalaiseen maahan meren taakse sotimaan hämäläisiä vas- 
taan; päästyään yli meren he valtasivat ensimäisen Kauppajoen, polttivat 
kylät ja ottivat kiinni päälliköt (>ronossi>), mutta karjan he tappoivat. 
Ja siellä sai Konstantin Iljin Stanimirovitschin poika, ollessaan vakoile- 
massa, surmansa. Sen jälkeen he valtasivat koko Mustanjoen ja tulivat 
niin Mustaajokea pitkin Vanajan kaupunkiin (x ropony Bana), valtasivat 
kaupungin ja polttivat sen, mutta saksalaiset pakenivat linnoitukseen 


1 Hausen, Medeltidsurkunder 1, s. 75. 
? Svartbok, s. 45. 
3 Hist. Ark. IV, s. 100—103; Mehiläinen 1862, s. 189—190. 

(ma wbrnnen»); tämä oli hyvin lujasti varustettu paikka korkealla vuo- 
rella, jolle ei voinut nousta miltään puolelta; ja he lähettivät terveisensä 
ja pyysivät rauhaa, mutta novgorodilaiset eivät sitä antaneet, vaan olivat 
täällä (crosma, seisoivat) 3 päivää ja 3 yötä, raastivat ympäristöä, poltti- 
vat suuria kyliä, hävittivät kaiken rikkauden (o0m:ne), eivätkä jättäneet 
karjasta jäljelle sarveakaan. Ja kun he sitten palasivat takaisin, he valtasi- 
vat Kauhavan joen ja Pernajan joen, menivät merelle ja tulivat terveinä 
takaisin» 1. 

Tämän kertomuksen mainitsemia novgorodilaisten käyttämiä teitä on 
jo edellisessä kosketeltu. Tässä kiinnitettäköön huomiota siihen, mitä 
kertomuksessa sanotaan linnasta. Se oli lujasti varustettu ja sijaitsi kor- 
kealla vuorella, jolle ei miltään taholta ollut ylöspääsyä, ja sen vierellä 
oli Vanajan kaupunki asukkainaan saksalaisia, jotka vaaran tullen pake- 
nivat linnoitukseen. Että tässä on kysymyksessä Hakoisten linna, näyttää 
päivän selvältä, sillä kronikan siitä antamat tuntomerkit eivät anna mahdolli- 
suutta erehtymiseen. Linnalla varustettua vuorta, johonka kronikan kuvaus 
voisi samalla tavalla soveltua kuin Hakoisiin — linnan sisältä vuorelle nou- 
sevaa polkua kertoja ei ole tuntenut — ei ole Hämeessä toista, ja sikäli 
kuin Suomen linnavuoria tunnen, en luule niiden joukossa yleensä- 
kään olevan Hakoisiin verrattavaa tai vuorta, jota siihen voisi sekoittaa. 
Se havainto, joka kronikassa linnasta esitetään, on siksi karakteristinen, 
että jo sen perusteella on syytä otaksua kertojan saaneen tietonsa ret- 
kellä mukana olleelta silminnäkijältä. Mutta muissakin suhteissa tekee 
kertomus luotettavan vaikutuksen. Sitäkään tietoa, että linnan lähetty- 
villä on ollut kauppakylä, jota kronikoitsija on voinut nimittää kaupun- 
giksi, ei ole syytä epäillä, sillä mikä oli tavallisempaa kuin taajemman 
väkiryhmän asettuminen >linnamalmeille», joihin sitten useasti onkin 
kaupunki kehittynyt. Täällä näyttää linnamalmin asukkaina olleen ruot- 
salaisiakin, sillä niitä kronikoitsija saksalaisnimellään tietenkin mahtaa 
tarkoittaa. Tämä »kaupunki» on luultavasti ollut linnavuoren jatkona 
olevalla harjanteella, missä kartanon rakennukset ja puistot nykyään 
ovat ja missä satojen vuosien viljelys ja asuminen arvatenkin ovat kaikki 
jäännökset siitä hävittäneet. Joitakin yksityislöytöjä on kuitenkin pai- 
kalta talteen saatu. 


1 Hausen, Medeltidsurkunder 1, s. 104—105. 

Tämä tieto linnastamme, joka onkin ainoa, mitä siihen varmuudella 
voidaan sovelluttaa, on erinomaisen tärkeä siihen nähden, että se antaa, 
kuten näyttää, kumoamattoman todistuksen siitä, että Hakoisten linna on 
ainakin vielä v. 1311 ollut käytännössä, vieläpä torjunut nähtävästi an- 
karan vihollishyökkäyksen. Meillä on tosin linnasta löytöjä — m. m. 
Birger-kuninkaan raha —, jotka samaan asianhaaraan viittaavat, mutta 
todistuksen arvo on tässä kohden vain vuodelleen määrätyllä asiakirja- 
tiedolla. Linnan puolustuskuntoisuus ja sen luona oleva kaupunkiasutus 
»saksalaisineen> antavat myös välillisen todistuksen siitä, että linnassa 
tähän aikaan edelleen oli vartijaväkeä ja että tämä oli ainakin osittain 
ruotsalaista, sillä muuta vetovoimaa ruotsalaisen asutuksen muutoin supi- 
suomalaisessa seudussa olevan linnan juurelle kokoamiseen tuskin on 
osotettavissa. Mutta näin ollen on linna tähän aikaan vielä todennäköi- 
sesti ollut maakunnan hallinnonkin keskus, jonka toimenpiteistä samoin 
kuin edustajista kuitenkin niin vähän on tietoja. Viimeksimainituista, 
jotka siis ovat voineet olla Hakoisten aikaisia Hämeenlinnan päälliköitä- 
kin, tunnetaan vain muuan Dn. Bartholdus, joka v. 1297 liittää ni- 
meensä määrityksen »gvondam Advocatus Tavastiae>', ja dominus 
Harald, jonka Birger kuningas kirjeessään Suomen prefektille Niilo An- 
tinpojalle 1 p. kesäk. 1303 sanoo ennen olleen kuninkaan voutina Hä- 
meessä -- kenties sama Harald Torsteninpoika, joka 30 p. heinäk. 1306 
kutsuu itseään Suomen prefektiksi ?. 

Miten kauvan Hakoisten linna tämän jälkeen on ollut linnoituksena 
käytännössä, siitä ei ole tätä nykyä mitään tietoa saatavissa. Vuodesta 
1308 alkaen esiintyy »Tauestahus» useammin asiakirjoissa, mutta tavalla, 
josta ei ole mahdollista päättää, tarkoittaako se uutta vai vanhaa Hä- 
meenlinnaa. Emme myöskään ole kirjallisissa lähteissä tavanneet mai- 
nittavan tapausta, jota voisi pitää syynä linnan jättämiseen ja jonka edel- 
lyttämiseen selvät tulenmerkit päälinnan asuinrakennuksessa näyttävät 
antavan aihetta. Kenties on tarinain tiedossa, että siirto tapahtui »veden 
puutteen tähden», jossain määrin perää. Tämä selitys saattaa tuskin 
kuitenkaan tarkoittaa linnan ruoka- ja juomatarpeisiin käytettävää vettä, 
sillä tässä kohden on vaikea otaksua muutosta entisestä tapahtuneen. 
Sen sijaan on pikemmin otaksuttava, että Kernaalan järveen tulevat vesi- 


1 Porthan, Chronicon, s. 169, 176. 
? Hausen, Medeltidsurkunder 1, s. 97; Svartbok, n. 21. 

reitit, jotka aikaisemmin olivat järvestä ja sen ympäristöstä tehneet tär- 
keän liikekeskustan, olivat mataloituneet, käyneet koskisemmiksi ja tällai- 
sina liikkeelle vähemmän edullisiksi. Huomattava on myöskin että 1300- 
lukuun siirryttäessä tulee edulliselle linnanpaikalle miltei välttämättömäksi 
ehdoksi, että se oli veden ympäröimä tai voitiin sellaiseksi saattaa. Tämä 
oli jo senaikaisen käsityksen kannalta siis Hakoisissa puute, joka nähtä- 
västi oli painavin kaikista, joka arvatenkin yhdessä seudun merkityk- 
sen muuttumisen keralla teki linnan vanhentuneeksi ja uuden raken- 
tamisen tarpeelliseksi. Mutta niihin aikoihin, jolloin Hakoisista vielä 
on tunnusta, tapahtui muitakin tärkeitä muutoksia. Ruotsalainen valloi- 
tus oli maassamme laajentunut, Läntinen-Karjala oli v. 1323 saatettu 
Ruotsin vallan piiriin ja hämäläisten lähimmät itäiset naapurit olivat 
tulleet vihollisista ystäviksi. Viipurinlinnasta oli tullut uusi rajalinna, 
se oli astunut palvelemaan samaa tarkoitusta, jota varten Tavestaborgh 
oli aikanaan syntynyt Hakoisiin, ja vapautti tämän ainakin suureksi 
osaksi sen entisestä vastuunalaisesta tehtävästä, samoinkuin Hämeenlinna 
oli kerran tehnyt Vanhanlinnan suhteen. Hakoisten linna oli näin siis 
suorittanut tärkeimmän tehtävänsä ja uudet olot asettivat Hämeenlin- 
nalle uusia vaatimuksia. Nämä asianhaarat antavat syytä otaksua, että 
Hakoisten linnan historia ainakin pääasiassa päättyy 1300-luvun alku- 
vuosikymmeniin. 

Tämän kysymyksen lähempää ratkaisua tulee epäilemättä edistämään 
nykyisen Hämeenlinnan rakennushistorian selvitys. Tulihan tämä linna 
jo edellämainittujen historiallisten tietojen viittausten mukaan Hakoisten 
linnan seuraajaksi — uudeksi Hämeenlinnaksi, jonka perustamisaika siis 
voidaan otaksua lankeavan läheisesti yhteen Hakoisten linnan loppuvai- 
heiden kanssa. Mutta milloin on nykyinen Hämeenlinna perustettu, on 
kysymys, jonka seikkaperäinen käsittely ei kuulu tämän tehtävän piiriin. 
Sen merkityksen vuoksi, mikä sillä voi olla esitykseemme nähden Ha- 
koisista, kosketeltakoon sitä tässä kuitenkin yleisin piirtein '. 


1 Nykyisen Hämeenlinnan rakennusajasta on toht. J. Ailio kirjoituksessaan Die Burg 
Tavastehus, ihre Entwickelung und ihr Alter (S. Myn Aik. XXI, 4) tullut siihen tulok- 
seen, että linna olisi tullut rakennetuksi viimeistään 1200-luvun keskivaiheilla ja että mi- 
kään ei estä asettamasta sen rakennusaikaa saman sataluvun toiselle neljänneksellekin ja 
että se näin ollen on Birger jaarlin ellei alkuunpanema niin ainakin valmiiksi saattama. 
Tämä tulos on kuitenkin saavutettu muutamien harvojen rakennusdetaljien nojalla, jotka, 
sikäli kuin ne ovat edes keskiajalta, ovat sitä laatua että niille voidaan vastineita osottaa 

Nykyinen Hämeenlinna sijaitsee, kuten tunnettua, Vanajaveden ran- 
nalla, n. 17 km luoteeseen Hakoisista, pienen harjanteen päässä, jonka 
korkeus Vanajaveden pinnasta on J. Ailion mittauksen mukaan n. 12 m !. 
Yhtävähän kuin Turussa on tässä linnan puolustuskykyä aseman kor- 
keuteen perusteltu, mutta sen sijaan rajoittaa järvi asemaa pohjois- ja 
itäpuolelta, kun taas lännessä ja etelässä on alava maa, jota vielä seu- 
dun kartoissa 1700-luvun alkupuolelta nimitetään rämeeksi ja joka linnan 
perustamisaikaan on luonnollisesti ollut vieläkin vesiperäisempää, ellei 
kokonaan veden peitossa. Kaikissa 
tapauksissa on täällä linnan paik- 
kaa määrätessä silmällä pidetty ve- 
den suojaa, jota maan puolelta ovat 
sittemmin tarjonneet teennäiset vesi- 
haudat. Itse linna on suunnitelmaltaan 
yksinkertainen ja silmiinpistävästi 
säännönmukainen (vrt. kuv. 203). Pää- 
linna on asemaltaan täydellinen neliö 
ja tähän, ilmeisesti ennakolta määrät- 
tyyn muotoon = saatettu huolimatta 
siitä, onko paikka luonnostaan ollut 
tälle muodolle edullisin vai ei. Tämä 
käy selville m. m. siitä, että linnan 
paikkaa on kivi- ja maatäytteellä tar- 
peellisissa kohdin laajennettu? Se 
sijaitsee keskellä linnapihaa, jota rajoittaa asemaltaan niinikään säännöl- 
listä neliötä lähenevä kehämuuri. Viimeksimainitusta, jossa alaosa näyt- 
tää olleen harmaasta kivestä ja siitä kohoava rintasuojus tiilistä raken- 
nettu ja joka on ollut useammalla tornilla varustettu, on nykyään enää 
vähäpätöisiä jäännöksiä jäljellä. Päälinna on sen sijaan edelleen jäljellä, 
mutta entisestään melkoisesti muutettuna, erittäin Isonvihan jälkeisillä raken- 

Kuv. 203. Nykyinen Hämeenlinna. 


hyvinkin eri ajoilta, vieläpä keskiajan lopultakin. Kun kirjoittaja ei myöskään ole mai- 
ninnut mitään muuta samanlaista linnaa tältä ajalta, vielä vähemmän Birger jaarlin”ra- 
kentamana, on meillä näin ollen sitä vähemmän syytä ottaa tätä tulosta tässä huomioon, 
kun kirjoittajalla on sama tutkimus parhaillaan uusittavanaan. 

1 S. Myn Aik. XXI, 4, s. 12. 

? Vrt. m. m. J. R. Aspelinin muistiinpanoja Hämeenlinnasta Valt. Hist. museon topo- 
grafisessa arkistossa. 

nustoimenpiteillä ja vihdoin viime vuosisadalla linnaa sisustettaessa van- 
kilaksi. Sivustarakennukset ovat siinä sijoitetut ympäröimään pientä ne- 
liömäistä pihaa ja tulleet näin muodostamaan suljetun palatsintapaisen 
linnarakennuksen, jonka jokaisesta kulmasta kohosi nelikulmainen torni 
muita rakennuksia korkeammalle. Näistä on nykyään näkyvissä enää 
ainoastaan kaksi, alkuperäisestään nähtävästi jonkunverran korotettuina, 
kun muut kaksi ovat hävinneet siten, että siipirakennuksia on koro- 
tettu niiden tasalle ja samankorkuinen ja muutoin samanlainen harja- 
katto on tehty yli kaiken. Sitä ennen peittivät sisäänpäin kallistu- 
vat pulpettikatot siipirakennukset. Tämä siipirakennusten korotus, joka 
siis merkitsi linnan ulkomuotoon nähden melkoista muutosta, on toimi- 
tettu vasta 1700-luvun alkupuolella. Jo sitä aikaisemmin, luultavasti 1600- 
luvun alulla, oli linnan lounaisesta siivestä ulkonevaksi rakennettu muuan 
»Kukkotorniksi> nimitetty siipirakennuksen korkuinen rakennus, joka nyt 
tekee poikkeuksen aseman säännöllisestä neliöstä. Linnan alkuperäinen 
pääkerros on ollut sen kolmas. Sen eri siipirakennuksiin ovat ovet vie- 
neet suoraan ulkoa, kuten vielä jäljellä olevat kolme vanhaa eri sivus- 
toihin vievää korkealla maasta olevaa portaalia osottavat. Tämän ker- 
roksen sivulla ja mainittujen portaalien kohdalla on kuitenkin alusta 
pitäen kulkenut puinen ja alkuaan otaksuttavasti myös puisten patsaiden 
varaan rakennettu solakäytävä, jonka välityksellä eri siivet ovat tulleet 
toistensa yhteyteen ja johon pihalta on vienyt aluksi luultavasti puusta, 
myöhemmin kivestä rakennettu yhteinen porras. Myöhemmin on samaa 
solakäytäväjärjestelmää kahdella sivustalla käytetty ylempienkin kerros- 
ten tasalla ja koko laitos on tuettu kellarikerroksen kohdalle muurattujen 
arkadien ja pilarien varaan. Linnan rakenteesta mainittakoon vain, että 
sen alaosa on harmaasta kivestä ja yläosa tiilestä ja että goottisen raken- 
nustyylin periaatteet siinä ovat rakentajilla olleet kauttaaltaan mää- 
räävinä '. 

Menemättä yksityiskohtaisemmin kuvaamaan linnan rakennuksia tai 
sen teknillisiä detaljeja tahdon tässä kiinnittää huomiota vain sen yleis- 
muotoon, joka sellaisenaan on mielenkiintoamme ansaitseva. Se sään- 


! Rakennuksen historiaa selvittävät Valt. Hist. museossa säilytetyt vanhat kuvat ja 
piirrokset siitä sekä arkistotiedot, jotka prof. J. R. Aspelin on poiminut museon topo- 
grafiseen arkistoon. Näitä on käytetty myös J. Ailion kirjoituksessa Die Burg Tavaste- 
hus, S. Myn Aik. XXI, 4. 

nönmukaisuus ja symmetrisyys, joka tämän linnan suunnitelmalle ja 
yleispiirteille on ominainen, ei ole keskiajan linnoille, kuten jo aikaisem- 
min on huomautettu, tavallinen. Edelleen on se puinen käytävä, joka 
yhdistää pääasuinkerroksen eri osat toisiinsa tavallisuudesta poikkeava. 
Tosin ovat linnoissa puolustuskäytävät kehämuurien sivuilla yleisesti olleet 
yhdyssiteinä asuinrakennusten tai tornienkin välillä, onpa tällainen käy- 
tävä toisinaan johdettu väliin tulleen rakennuksenkin ohi sen sisäseinää 
pitkin ', mutta tällaisista käytävistä (saks. Umlauf) eroaa Hämeenlinnan 
käytävä, jolla ei ole ollut samaa puolustusmerkitystä, kuitenkin huomat- 
tavasti. Jos Europan linnojen joukosta tahdomme etsiä meidän linna- 
muotoamme vastaavat linnat, niin löydämme ne verrattain määrätyltä 
alalta ja määrätyn institutsionin rakentamina. Se on linnatyyppi, jota 
Saksalainen ritarikunta on käyttänyt ja jonka se on omien tarkoitustensa 
mukaiseksi luonut. Meillä on sen vuoksi syytä tässä hiukan lähemmin 
tutustua mainitun ritarikunnan linnoihin erittäin meitä jo maantieteellises- 
tikin läheisessä Itä-Preussissä ?. 

Menetettyään valloitusmaansa Unkarissa v. 1225 alotti Saksalainen 
ritarikunta muutamaa vuotta myöhemmin valloituksensa Preussissä, jonka 
kukistaminen, kristinuskoon kääntäminen ja saksalaistuttaminen ritari- 
kunnalta vaati yli puolen vuosisadan melkein yhtämittaista kamppailua. 
Valloitus alkoi Weikselin seuduilta, missä Kulmerlanti ja Pomesania alis- 
tuivat v. 1236, ja eteni sitten vähitellen merenrantaa pitkin koilliseen päin, 
jossa v. 1241 oli edetty jo Samlandin rajoille saakka (lähelle Königs- 
bergiä), kunnes kukistettujen Preussiläisten kapina ja Pommerin sotaisa 
ruhtinas Swantopolk ehkäisivät valloituksen jatkamisen aina vuoteen 1253. 
Nyt seurasi itäisten maakuntien Samlannin, Bartenin ja Galindenin val- 
loitus, joka päättyi v. 1258, ja kun uusi suuri preussiläiskapina 15 vuotta 
kestäneillä taisteluilla oli saatu kukistetuksi, seurasi itäisten liettualais- 
maakuntain valloittaminen, joka päättyi v. 1283. Tämän valloituksen 
jälkiä osottavat ritarikunnan linnat, jotka säännöllisesti aluksi olivat maa- 
ja puuvarustuksia, kunnes ne muutamia kymmeniä vuosia myöhemmin ra- 
kennettiin kivestä, usein suurenmoisiksi, monumentaalisiksi rakennuk- 


1 Vrt. Piper, Burgenkunde, 2 Aufl., siv. 296 j. s. 

? Seuraan tässä pääasiallisesti C. Steinbrechtin seikkaperäistä ja laajaa tutkimusta 
näistä teoksessa Die Baukunst des Deutschen Ritterordens in Preussen II, Die Zeit der Land- 
meister, Berlin 1888. Vrt. myös Piper, Burgenkunde, 2 Autffl., s. 546 j. s. 


siksi, jotka nyt ovat Pohjois-Saksan mielenkiintoisimpia rakennusmuisto- 
merkkejä. 

Saksalaisen ritarikunnan jäsenet olivat, kuten tunnettua, hengelliseen 
säätyyn kuuluvia sotureita. Tämä ritarikunnan erikoistarkoitus kuvastui 
myöskin heidän linnoissaan ja tuli aivan erikoisen linnatyypin aiheutta- 
jaksi, linnatyypin, jossa ritarikunnan hengellinen ja sotainen tarkoitus 
astuvat yhtä selvänä esiin. Samalla kun nämä linnat olivat lujasti va- 
rustettuja ritarikasarmeja, joissa päälinna sai usein muiden linnojen va- 
rustetun palatsin luonteen, olivat ne myöskin linnoitettuja luostareita, 
joissa näiden hengelliseen tarkoitukseen käytetyillä huoneilla ja laitok- 
silla oli vastineensa. Preussin tasankomaaluonteesta seuraa, että nämä 
linnat tulivat olemaan vesilinnoja leveine ja syvine vesihautoineen, 
säännöllisine asemamuotoineen j. n. e. Mitä viimeksimainittuun ominai- 
suuteen tulee, oli se näissä kuitenkin kehityksenalainen. Vanhemmissa 
linnoissa ei asemalle vielä annettu määrätyn kuvion muotoa, kuten myö- 
hemmissä linnoissa poikkeuksetta oli laita, ja Steinbrecht esittääkin sen 
havainnon, että mitä vanhempi linna on, sitä epäsäännöllisempi on sen 
asema ja mitä myöhäisempi se on, sitä määrätymmin tulee sen asema 
neliönmuotoiseksi!. Tämä koskee erittäin päälinnaa, jonka asema aina 
on parhaiten muodolleen määrätty, ollen aikaisemmin milloin 5-kulmion 
muotoinen, kuten Birgelau (rakennettu 1260— 70) ja Althaus-Culm (rak. 
n. 1235), epäsäännöllinen nelikulmio, kuten Graudenz (rak. 1250-—1260), 
monikulmio, kuten Balga (rak. n. 1250) ja Roggenhausen (rak. n. 1280 — 
90) j. n. e., ja noin 1280:n vaiheilta alkaen vallitsevasti neliönmuotoinen. 
Kun päälinna sen lisäksi säännöllisesti ryhmittyy ahtaan pihan ympärille, 
jonka muoto siis tulee neliöksi samalla kun päälinnan pohja-alan, niin 
tavoiteltiin tällä kehityksellä ilmeisesti luostarien asemaa. Näin oli 
laita erittäin n. k. komtuurilinnoissa (paitsi näitä oli ritarikunnalla vouti- 
linnoja, Vogtei, ja muita sen haltuun joutuneita linnoja), joissa varsinai- 
nen ritarielämä tuli kysymykseen. Näissä oli päälinnassa säännöllisesti 
neljä kerrosta: kellarikerros, yksinkertainen maakerros, pää- 
kerros, joka siis, kuten meillä Hämeenlinnassa, oli kolmas järjestyk- 
sessä ja joka sisälsi kappelin, kapittelisalin, refektooriumin (Remter), rita- 
rien makuuhuoneen, komtuurin eli päällikön asunnon j. n. e., sekä puo- 


1 Steinbrecht, Die Baukunst des Deutschen Ritterordens II, s. 103. 

lustuskerros tähän kuuluvine käytävineen!. Pääkerroksen kohdalla 
kiersi linnan sisäpihaa aina ristikäytävä, kuten luostareissa, milloin 
kivestä (esim. Marienburg, rak. 1280—), milloin puusta rakennettuna. 
Valaistaksemme edellä sanottua ja osottaaksemme, miten läheisesti 
meidän Hämeenlinna on mainittujen linnojen myöhäisempien kehitysas- 
teiden kannalla, esitettäköön tässä muutamia valaisevia esimerkkejä. 
Redenin komtuurilinnassa Kulmerlannissa, perustettu 1234 ja ra- 
kennettu tiilistä 1290—1300, on päälinna asemaltaan täydellinen neliö 
(vrt. kuv. 204). Siipirakennukset ympäröivät siinä neliömäistä pihaa, 

Kuv. 204. Redenin linna. Kuv. 205. Mewen linna. 


jonka laajuus on n. 16x16 m ja näitä ympäröi ulkomuurin piirittämä 
terassi eli »Parcham>, joka niinikään on täydellinen neliö?. Tämän ulko- 
puolella on leveä vesihauta. Päälinnan etelä- ja itäpuolella on esilinna, 
joista itäpuolinen on ainoastaan eteläpuolisen esilinnan kautta päälin- 
nan yhteydessä. Päälinnan jokaisesta kulmasta kohoavat kapeat nelis- 
kulmaiset tornit sekä luoteiskulmasta sitäpaitsi vankka kahdeksan- 
kulmainen päätorni. Pääasuinkerros on linnan kolmas ja sen kohdalla 
kiertää linnapihan ympäri kivinen holvattu ristikäytävä, jonka alapuoli 
on niinikään käytäväksi holvattu ja josta portaalien kautta päästään eri 
siipirakennuksiin. Pääkerroksen huoneet ovat täällä samat kuin näissä 


1 Vrt. myös C. v. Löwis of Menar, Schloss Wenden vor 200 Jahren, ja Bemerkungen 
betreffend das Rigasche und Lemsalsche Schloss, Sitzungsberichte der Gesellschaft f. Gesch. 
u. Alterthumskunde der Ostseeprovinzen Russlands (Riga) 1889, s. 51—52; 1888, s. 75. 

? Tämä oli ritarikunnan Syyriassa oppima bysanttilainen puolustuslaitos, vrt. Stein- 
brecht, Die Baukunst des deutschen Ritterordens in Preussen 1: Thorn im Mittelalter, s. 15. 

yleisesti. Linnassa on arkkitehtuuri erittäin rikasta, m. m. on täällä run- 
sain määrin käytetty muuripintojen koristamista erivärisiksi lasituilla 
tiilillä. Että rakennustyyli on goottinen on itsestään selvä, mutta lukuisia 
pyörökaaria tavataan komeiden suippokaarien ohella ikkunoissa, ovissa, 
komeroissa j. n. e. eri osissa rakennusta, mikä ansaitsee mainitsemista 
Hämeenlinnan arkkitehtuuria mielessä pitäen '. 

Redenin linnan kaltaisia ovat pääpiirteissään muutkin ritarikunnan 
myöhemmät linnat, joiden yksityiskohtaisia eroavaisuuksia ei tässä voida 
ottaa puheeksi. Hämeenlinnaa silmällä pitäen mainittakoon lisäksi vain 
Golubin ja Mewen linnat Weikselin piiristä, joista edellinen on rakennettu 
kivestä n. 1300, jälkimäinen heti perustamisensa jälkeen n. 1282. Molem- 
missa näissäkin on päälinnassa kulmatornit, Mewessä yksi niistä muita 
paksumpi päätorni. Niinikään on molemmissa katollinen ristikäytävä, pää- 
kerroksen kohdalla puusta, Golubissa pihalla seisovien patsaiden tai mah- 
dollisesti umpinaisen muurin varassa, Mewessä seinästä ulkoneviin kon- 
sooleihin tuettu. Kummassakin johtavat portaalit eri siipirakennuksiin 
tästä käytävästä, johon helposti poistettavat puuportaat ovat johtaneet pi- 
halta. Mewessä tavataan tämän käytävän kohdalla ulkoseinässä kaaria 
ja komeroita, joita voidaan verrata Hämeenlinnassa kappelin ulkosei- 
nässä oleviin komeroihin. Kuvasta 205 nähdään ristiköytävän sijoitus 
Mewessä. Ristikäytävän rakentamisen puusta, josta se on, paitsi edellä- 
mainituissa, muutamissa muissakin myöhäisissä linnoissa, esim. Pa- 
paussa (rakenn. 1280 —90), sanoo Steinbrecht johtuvan fortifikatoorisista sei- 
koista, sillä käytävät ja siihen vievät portaat voitiin näin kevyesti raken- 
nettuina vaaran tullessa helposti poistaa, jotta pääkerrokseen vievät ovet 
täten maasta korkealle jääneinä eivät olleet vihollisen helposti saavutet- 
tavissa ?. Muitakin mielenkiintoisia kohtia olisi näistä linnoista meidän 
Hämeenlinnalle vertaukseksi esitettävissä, mutta yksityisseikkoihin kajoa- 
minen veisi tässä liian pitkälle. 

Että meidän Hämeenlinna on ylempänä kerrottujen Saksalaisen ritari- 
kunnan linnain sukua, sen osottavat selvästi jo mainitutkin yhtäläisyydet, 
joille ei ole vastineita tavattavissa muista linnoista. Näistä ovat tämän 
linnan neliömäinen asema, kulmatornit ja ennen kaikkia pääkerroksen 
järjestäminen niin, että yhteys eri siipirakennusten välillä siinä jää ulkoisen 


! Steinbrecht, Die Baukunst des Deutschen Ritterordens II, s. 54—75. 
? Steinbrecht, Die Baukunst des Deutschen Ritterordens II, s. 28—40, 92—98. 

käytävän varaan, jota käytävää ei voine selittää muusta lähteestä kuin 
mainittujen linnojen ristikäytävästä alkunsa saaneeksi. Edelleen näyttää 
pääkerroksen huonesijoituksessa ritarilinnojen säännönmukaista huone- 
järjestystä jäljitellyn, sikäli kuin tämän kerroksen kappeli ja valtiosali 
(vrt. kapittelisali) antavat siitä viittauksen. Tätä sukulaisuutta meidän Hä- 
meenlinnan ja mainittujen ritarilinnojen välillä en luule voitavan muulla 
tavoin selittää kuin että joku Saksalaisen ritarikunnan myöhäisistä lin- 
noista on ollut Hämeenlinnan rakentajille esikuvana. Olen ylempänä 
maininnut muutamia läheisiä vastineita Weikselin tienoilta tahtomatta siltä 
väittää, että tämä esikuva välttämättä olisi tältä alueelta etsittävä. Sa- 
manlaisia linnamuotoja on lähempänäkin ja vastaisessa vertailussa ovat 
huomioon otettavat myöskin Saksalaisen ritarikunnan linnat Itämeren- 
maakunnissa!. Täälläkin oli tällä ritarikunnalla yksin Vanhassa Liivin- 
maassa 18 komtuurilinnaa?, joista asemanmuodon, ristikäytävän järjes- 
telyn, vieläpä arkkitehtuurinkin puolesta ovat enemmän tai vähemmän 
meidän Hämeenlinnan kannalla ainakin Pernaun linna, luultavasti 1200- 
luvun lopulta, Adsel n. 1300:n vaiheilta, Riian linna, Eberhard v. Mon- 
heimin v. 1330 perustama, Räävelin v. 1348 rakennettu linna, y. m.* 
Mutta kysymys Hämeenlinnan määrätystä esikuvasta voi tulla ratkaistuksi 
vain yksityiskohtaisen vertailevan tutkimuksen avulla, jota tässä ei ole 
tarkoitus yrittääkkään. 

Se, mikä nyt jo näyttää selvältä, on että meidän nykyinen Hämeen- 
linna on lähtenyt siitä Saksalaisen ritarikunnan linnatyypistä, joka Sak- 
sassa pääsee valtaan vasta 1200-luvun lopulla ja josta sekä täällä että 
Itämerenmaakunnissa rakennetaan meidän linnallemme läheisiä vastineita 
n. 1300:n vaiheilla ja tämän sataluvun alkupuolella. Jo tästä syystä emme 
voi pitää nykyistä Hämeenlinnaa ainakaan 1300:n vaiheita vanhem- 
pana. Mutta koska on todennäköistä että Hakoistenlinna jätettiin käy- 
tännöstä samalla kun uusi linna saatiin puolustuskuntoiseksi, voidaan 


1 Alkuaan Liivinmaan valloittamista varten perustettu Kalpaveljesten ritarikunta liittyi 
v. 1237 Saksalaisen ritarikunnan suurmestarin alaiseksi. 

? Sitzungsberichte der Gesellschaft fiir Geschichte u. Alterthumskunde der Ostsee- 
provinzen Russlands 1889; s. 50. 

3 Näistä linnoista on tutkimuksia julkaissut etupäässä C. Löwis of Menar, Sitzungs- 
berichte j. n. e. 1896, s. 141—149 (Pernau), 1911, s. 436 (Adsel), 1887, s. 67 j. s., 1888 
s. 73 j. s. (Riian 1), y.m. Vrt. myös Wilhelm Neumann, Riga und Reval, Leipzig 1908, 
erittäin s. 40 j. s., 81 j. s. 

ensinmainitun käyttämisestä v. 1311 otaksua, että uusi linna ei silloin 
vielä täyttänyt mainittua ehtoa. Toiselta puolen tuntuu otaksuminen, että 
linna olisi perustettu Valdemar herttuan aikana, varsin houkuttelevalta, 
jos ottaa huomioon herttuan Saksan matkan, jolla hän palkkasi itselleen 
m. m. 800 saksalaista ratsumiestä, ja että hänellä Turussakin oli päällik- 
könä tunnettu Lyder de Kyren, jonka nimi ei tunnu ruotsalaiselta. Mutta 
tämän linnan rakennusajan lähemmin määräämisen täytyy, kuten sanottu, 
vielä jäädä vastaisen tutkimuksen varaan. 

Opuscula Archaeologica Oscari Montelio septuagenario dicata D. IX M. Sept. A. 
MCMXIII Holmia. 

Piper, Burgenkunde = Burgenkunde Bauwesen und Geschichte der Burgen zunächst 
innerhalb des deutschen Sprachgebietes, in zweiter Auflage neu ausgearbeitet von Otto 
Piper, Miinchen und Leipzig 1905—1906. 

Porthan, Chronicon = M. Pauli Juusten Chronicon episcoporum finlandensium, an- 
notationibus et apparatu monumentorum illustratum. Disputationibus academicis pro- 
posuit Henr. Gabr. Porthan, 1, H. G. Porthans skrifter, Helsingfors 1859 —. 

Porthan, Geographie öfver Storfurstendömet Finland, utarbetad efter framlidne Canzli- 
Rädet och Riddaren H. G. Porthans Samlingar 1795, Stockholm 1826. 

Rhamm, K., Urzeitliche Bauernhöfe in germanisch:slawischem Waldgebiet1I, Altgermanische 
Bauernhöfe im Ubergange vom Saal zu Fletz und Stube; Etnographische Beiträge zur 
germanisch-slawischen Altertumskunde II, 1. Braunschweig 1908. 

Schultz, Alwin, Das Höfische Leben zur Zeit der Minnesinger, zweite, vermehrte 
und verbesserte Auflage, Leipzig 1889. 

Schvindt, Käkisalmen linna = Käkisalmen Pesälinnan ja entisen linnoitetun kaupungin 
rakennushistorian aineksia koonnut Theodor Schvindt, Analecta archeologica fennica II, 
2, Helsingissä 1898. 

Snorre, Kongesagaer = Snorre Sturlason, Kongesagaer, oversat af Dr Gustav Storm, 
Kristiania 1900. Nationaludgave (2den udgave). 

S. Myn Aik. = Suomen Muinaismuistoyhdistyksen Aikakauskirja, Helsinki 1874 —. 

Stiehl, O., Der Backsteinbau romanischer Zeit besonders in Oberitalien und Nord- 
deutschland. Leipzig 1898. 

Styffe, C. G., Skandinavien under Unionstiden. Ett bidrag till den historiska geografien. 
Stockholm 1867. 

Suomen kartasto 1910 = Suomen Maantieteellinen Seura, Suomen kartasto 1910, Hel- 
sinki 1911. 

Suomi, Kirjoituksia isänmaallisista aineista. Toimittanut Suomalaisen Kirjallisuuden 
Seura, Helsinki. b 

Svartbok = Registrum ecclesixz aboensis eller Äbo domkyrkas Svartbok med tillägg ur 
Skoklosters Codex Aboensis i tryck utgifven af Finlands Statsarkiv genom Reinh. Hausen. 
Helsingfors 1890. : 

Sv. Fmfns Tidskrift =: Svenska Fornminnesföreningens Tidskrift, Stockholm. 

Sveriges — historia intill tjugonde seklet utgifven af Emil Hildebrand, Stockholm 
1903—1910. 

Trap, Danmark = J. P. Trap, Kongeriget Danmark, Kjobenhavn 1898—1906 (3:s pain.). 

Troels-Lund, T. Fredrik, Dagligt Liv i Norden i det sekstende Aarhundrede, illustre- 
ret Udgave (3:s painos), Kobenhavn (1908). 

VA. = Suomen Valtion Arkisto. 

V. H. M = Valtion Historiallisen museon luettelo. 

Wrangel, Tegelarkitekturen = Tegelarkitekturen i Norra Europa och Uppsala domkyrka 
af E. Wrangel, Antigvarisk Tidskrift för Sverige B. 15 N:o 1. (Lund 1896.) 

Ymer, Tidskrift utgifven af Svenska sällskapet för antropologi och geografi, Stockholm. 

